
ESIMENE RAAMAT 

ESIMENE PEATÜKK KEVAD GULJONKIS 


1788. aastal oli kevad Guljonkis hiline. Juba olid käes esimesed maipäevad, kuid 
mõisapargis alles hakkasid õitsema põhjamaised kannikesed — kahvatud lõhnata õied 
— ja lustakas hakkidepere alles valmistus pesade ehitamiseks vanade pargipärnade 
õõnsustesse. 

Sel päeval oli linde hommikust saadik kogunenud suure parvena veel raagus ja 
tumedatele latvadele. Nad käratsesid millegi üle, siis aga järsku jäid vaiksemaks ning 
istusid okstele paarikaupa laiali. 

Hakkide kära ja hullamist jälgisid kaks poissi. Vanem neist, umbes kaheteistkümne- 
aastane, pehmed saapad jalas, ilma mütsita, tõmmu ning aruka näoga, oli Vasja — 
mõisnikupoiss, kes mustade säravate silmadega vaatles linde laiaharuliste vanade 
puude latvades. Teine aga, valgevereline, heledajuukseline, väikeste siniste 
silmadega, oli mõisateenija poiss Golovninide Tiška, määratud tädi Jekaterina 
Aleksejevna poolt noor- 

härra juurde teenripoisiks. Riietatud oli ta uude heledate nööpidega mundrisse, mille 
alt paistis siiski hoidja Nilovna poolt jämedatoimsest kodukootud riidest õmmeldud 
pika särgi serv, — Tiška oli hoidja õepojapoeg. 

Poisid jälgisid hakkide askeldamist ja kuulasid kevadist lindude koori vanas Guljonki 
pargis erisuguste tunnetega. Vasja vaatas neid nii tavalisi linde vaimustatult ja veidi 
nukralt. Ta jättis nendega hüvasti. Mõne päeva pärast sõidab ta Mereväekorpusse, 
kuhu ta juba ammu oli määratud oma kadunud isa ja Moskvas elava onu Maksimi 
tahtel. 

Kuid Tiška, kellel kodunurgast Guljonkist kuhugi sõita ei tulnud, oli juba tüki aja eest 
jätnud hakkide vaatlemise — ta ei leidnud neis midagi huvitavat. Roninud tormi poolt 
ümber paisatud noore toominga tüvele, hakkas ta minema üle augu, mille põhjas oli 
veel musta kevadise vee lomp. 

«Vaata, vaata Tiška!» kuulis ta korraga mõisnikupoisi hüüet. 

Kartes näha kas Nilovnat või tädi Jekaterina Alekse-jevnat ennast, pöördus Tiška 
kohkunult ümber, kaotas tasakaalu ja patsatas porilompi. 

Algul pahvatas Vasja laginal naerma, kuid kummardunud augu kohale ja heitnud 
pilgu oma teenripoisi haledale näole, tema uuele, porist kleepuvale mundrile, lakkas ta 
otsekohe naermast ja aitas Tiškal august välja ronida. Tiška hakkas nutma, kraapides 
mundrilt paksu mudast löga. 

«Mis nüüd saab?» nuuksus Tiška. «Nilovna sööb mu elusalt ära! Miks sa mind 
ilmaaegu ehmatasid?» 

Vasja nägu tõmbus morniks. Ta ei olnud tahtnud Tiškat ehmatada, ta oli tahtnud 
ainult näidata hakke — missugused targad need on. 

«Aga mida nad tegid?» küsis Tiška ikka veel nuuksudes. 

«Vaata, istuvad iga oksaaugu juures paarikaupa, valvavad nendele määratud pesa 
künnist. Kuulsid sa aga, kuidas nad enne seda käratsesid? Siis nad leppisid omavahel 
kokku jagamise kohta.» 

«Et nad kõngeksid, need hakid!» halises Tiška. «Nilovna rebib mul nüüd kõrvad 
peast!» 

Nende sõnade juures muutus mõisnikupoeg veelgi tõsisemaks. Tema prisked 
lapsehuuled omandasid range, koguni kangekaelse ilme. 

«Ma ütlen tädikesele, et mina sind lükkasin.» 

«Sina?» kostis Tiška. «Ta ei hakka sind kuulamagi.» 

Vasja jäi mõttesse. See, mida Tiška ütles, oli sula tõsi. Vasja teadis, et Golovninide 
mõisas Guljonkis valitseb tädi Jekaterina Aleksejevna, kes peab teda ninakaks, 
sõnakuulmatuks, lausa halvaks poisiks. 

Pärast lühikest järelemõtlemist sõnas Vasja: 

«Keegi ei saa midagi teada, Tiška. Me läheme tiigi äärde, peseme su mundri puhtaks 
ja kuivatame päikese paistel ära. Ja ongi kõik. Tädikesele ei hakka ma midagi 
rääkima. Sina aga käi niikaua särgiväel ringi.» 

Ja poisid jooksid tiigi juurde. 

Tiik oli Guljonkis suur. Ta algas pargis, ulatus kaugele selle piiridest välja ning 
lõppes kusagil soostunud metsas — seetõttu ei kuivanud ta kunagi ära. 

Vesi veetles poisse nagu parte. Suvel istusid nad tiigi ääres tundide kaupa, püüdes 
vitstest punutud mõrraga kuldseid kokri, ja vaatlesid, kuidas täissöönud haned 
alustasid lõbusat mängu, kihutades üksteise võidu mööda tiigi peegelsiledat veepinda 
ning viitsimata õhku tõusta, vedasid jalgadega veele jooni. 

«Laisad,» ütles Vasja neid vaadeldes. «Vaata, kui hästi lendavad kajakad — kogu 
taevaaluse lendavad läbi. Aga kas sina tahaksid lind olla?» küsis ta äkki 


Tiškalt. 

Selgus, et Tiškagi tahtis olla lind. 

«Kui tahad, siis peadki olema lind,» kinnitas Vasja. «Milleks siis muidu ilmaaegu 
tahta?» 

Kuid vastuseks Tiška ainult raputas pead. 

Tiška teadis hästi, et ta on pärisori ja et talle pole lubatud elada linnuna. 

«Noh, kui me ei saa olla linnud,» vastas Vasja sõbrale mõtlikult, siis hakkame 
purjetama meie kuulsal laeval «Telemahhos».» 

Nii nimetas ta vana lamedapõhjalist jõepaati, mis juba ammu oli vedelnud pooleldi 
uppununa ühes tiigi-käärus. 

Vasja ja Tiška olid näinud palju vaeva, et muuta see auklik küna tädi teadmata 
«ookeanituultele kuulekaks purjedega prikiks». 

Kahjuks sai purjede abil tiiki mööda sõita ainult edelatuulega, mida aga Rjasani 
kubermangu selles osas, kus asus Golovninide mõis, oli võrdlemisi harva. 
Täna aga hakkas edelatuul puhuma just siis, kui poisid tiigi kaldale jõudsid. 
Vaevalt oli Tiška jõudnud oma mundri seljast võtta, vees puhtaks loputada ja põõsa 
otsa riputada, kui senini peegelsile tugipind lõi virvendama ja kattus järkjärgult 
tiheda säbarlainetusega. 

«Tiška!» hüüdis Vasja. «Süd-West! Juhime priki sadamast välja!» 

Vahepeal muutus tuul valjemaks ja sööstis iilidena tiigile. 

Jõepaat tiriti pajuvõsast välja. Pikkade ritvadega lükates seadsid poisid ta tuulde. 
«Purjed üles!» käsutas Vasja, kes seisis vana voki rattast tehtud rooliratta taga. 
Tiška tõstis purje kiiresti üles. See võttis otsekohe tuult. Paat kaldus küljele ja 
hakkas külg ees liikuma. 

«Kas sa tead, miks meie prikk sõidab külg ees?» küsis Vasja Tiškalt, kes seekord läks 
«meresõidule» ilma igasuguse vaimustuseta, sest ta mõtted olid ametis hoopis 
muuga. 

«Mida siin siis teada on?» vastas Tiška. «Tuul ajab, ja ongi kõik.» 

«Aga mispärast külg ees? Miks külgepidi?» 

«Kes seda teab!» 

«Vaat kus tola! Sulle on öeldud: sellepärast, et pole kiilu. Vaata ettepoole, vaata 
ette!» 

Tiška vaatas hirmunult paadi sõidusuunas. 

«Meie poole tuleb eskaader! Vaata terasemalt!» käsutas Vasja. 

Tiška koguni sülitas pahameelest. 

«Kus mul kah eskaader! Haned ujuvad. Kõtt, sina, punasümne!» 

Ja Tiška vehkis käega pikakaelalisele valgele hanele, kes oli ujunud üsna paadi jrlurde 
ja kõõritas Tiškat helesinise, hoopiski mitte punase silmaga. 

Kui jõuti välja ««Rohelise neeme» traversile» («Roheliseks neemeks» nimetas Vasja 
soist parginukka, mis oli kasvanud täis tihedat pajuvõsa), haaras tuul neid sellise 
jõuga, et paat ammutas vett mitte ainult pardaga, vaid ka purjega. 

Seda nähes ruttas Tiška endal särki seljast võtma. 

«Argpüks!» karjus Vasja meelepahaga, püüdes ise kohmaka jõepaadi kallet 
vähendada. 

«Küllap me veel näeme . ..» vastas Tiška. «Võib-olla ajad ka sina, noorhärra, 
püksid maha.» 


Tuli uus, veel tugevam tuuleiil. Lamedapõhjaline jõepaat kaldus veel järsemalt ja 
täitus poolenisti veega. 

«Noh?» küsis Tiška omakorda võidurõõmsalt. 

«Kõik mehed tekile! Pumbad tööle!» käsutas Vasja. 

Tiška, kes eelmistest meresõitudest selle korralduse tähendust väga hästi tundis, 
haaras paadi keskelt hauskari* ja hakkas vett välja loopima. 

«Võta riidest lahti, noorhärra!» soovitas ta. «Ujuda tuleb kaugele.» 

Vasja, kes seisis peaaegu põlvini vees, ei liikunud paigast. «Kus seda enne on nähtud, 
et laeva kapten võtab endal tormi ajal püksid jalast! Kui laev hukkub, laseb ta enese 
masti külge sidudAja läheb põhja koos laevaga.» 

Kuid varsti pidi Vasja kahetsema, et ta polnud arvestanud Tiška nõuannet, sest uus 
tuuleiil paiskas paadi kummuli. 

Ja siin Tiška korraga sündis ümber. Ta sinised silmad, mis senini olid vaadanud veidi 
uniselt, elustusid järsku. Neis helkis jõudu. Ta hoidis Vasjat õlast ja aitas tal 
ümberläinud paadist kinni haarata. 

«Roni paadipõhjale!» käsutas ta siis, ehkki Vasja püsis vabalt vee peal. 

Vasja ronis paadipõhja libedatele laudadele. 

«Koori ennast paljaks!» järgnes Tiškalt uus käsklus. Külmast kevadisest veest 
värisedes ja puristades aitas Tiška mõisnikupoisil vabaneda saabastest ja märgadest 
riietest. 


* Hauskar — puust kühvel vee väljaloopimiseks paadist. (Tõlk.) 

Seejärel hakkasid poisid kalda poole ujuma, jättes kuulsa «Telemahhose» koos purje 
ja vokilt võetud rattaga saatuse hooleks. Ujuti kergelt ja vabalt, kuigi Tiška hoidis 
hambus noorhärra saapaid. 

Kaldal aga oli kõik endiselt rahulik: linnud laulsid, mändide roheluses hõiskasid täiest 
jõust kõlavahäälsed peoleod, kusagil kolkis külanaine pesukurikaga, kusagil hirnus 
heledasti sälg. 


TEINE PEATÜKK KUS ON TISKA? 


Tädi Jekaterina Aleksejevna astus klassituppa, kus Vasja õppis kevadpäikesest 
valgustatud suure tammepuust laua taga istudes pähe värsse taibuka Odüsseuse, Itaka 
kuninga Laertese ja Antikleia poja, seiklustest. 

Raamat oli prantsuskeelne ja värsid rasked, kuigi suurepärased. 

Vasja tundis hästi seda raamatut, mida oli algul lugenud suure huviga. Kuid sellest 
ajast, kui Zozefina Ivanovna sundis teda karistuseks eksimuste eest siit terveid stseene 
pähe õppima, hakkas Vasja seda kreeka kangelast vihkama. 

Ei, ta ei taha kunagi saada Odüsseuseks! Ta ei hakka võitlema troojalaste vastu õlg 
õla kõrval Diomedese ja Nestoriga, ei relvasta end Ahhilleuse sõjariistadega, ei astu 
päikeseküllasesse Itakasse tagasi pöördudes musta laeva pardale ja tormid ei hakka 
teda merd mööda kihutama ega sunni uitama tundmatuil mail, kus elavad kikonid, 
lotofaagid ning kükloobid, ja nümf Kalüpso ei hakka teda hoidma kauaaegses 
vangistuses. 

Nii mõtiskles Vasja, seistes pead langetamata tädi ees. Taei tundnud ennast 
süüdlasena. 

Mõne aja seisid nad üksteise vastas vaikides. Tädi — pikk, sirge, ranges mustas 
kleidis, mille tõttu ta pea näis veelgi hõbedasemana. Ja Vasja — kaheteistkümne- 
aastane poiss, laiaõlgne, tugev, uuriva pilguga tumedais teraseis silmis. 


Lõpuks, laskumata tugitooli, mis oli pandud tema jaoks klassituppa, pöördus tädi 
Vasja poole prantsuse keeles. 

«Basil!» sõnas ta. «Kartes oma südame pärast, lükkasin ma meie kõneluse 
tänasele ... » Vasja vaikis. 

«Kas teie, härra, saate aru teie poolt eile sooritatud teo kogu õudusest?» 

«Ei, tädike.» vastas Vasja lihtsalt. 

«Ah, või nii!... Tähendab, teie olete selline kurjategija, kel pole mehisust või kes ei 
taha tunnistada oma süüd.» 

«Ma ei näe endal mingit süüd!» 

«Tagia paremaks! Jätkake!» lausus tädi, laskudes tugitooli. «Noh? Miks te vaikite?» 
«Kadunud isake soovis, et ma oleksin meremees. Ma õpin seda ametit.» 

«Teie olete aadlik, härra! Aadlikel pole ametit. Neil on tsaari ja isamaa teenimine,» 
tähendas tädi rangelt. «Kui teie oleksite ... ma kardan isegi seda sõna välja öelda... 
Kui teiega oleks juhtunud õnnetus? Te oleksite võinud uppuda selles räpases tiigis. 
Kes oleks vastutanud teie eest? Te teate väga hästi, et sugulaste otsuse kohaselt on 
teie kasvatamine pandud minule, kuigi ma olen teile ainult kaugelt sugulane. Ometi 
võtsin ma vastu selle risti ja pean seda kandma. Kes siis oleks vastutanud, kui teiega 
oleks juhtunud parandamatu õnnetus?» 

«Kuid seni pole midagi juhtunud,» vastas Vasja. «Edaspidi võib aga juhtuda, kui ma 
pole selleks õigeaegselt valmis.» 

«Ma näen, et teil on iga asja peale vastus valmis, Basil! See teeb au teie mõistuse 
erksusele, kuid ei anna tunnistust teie heast kasvatusest, mille eest, muide, ei vastuta 
teie, härra, vaid mina... Teatan teile, et teie eilse üleastumise eest, mida te 
praeguseni ei taha kahetseda, võtan teilt ära õiguse väljuda majast kogu nädala 
jooksul. Samuti ei saa te magustoitu. Lõunatama hakkate eraldi lauas. Jalutama aga 
edaspidi — ainult teie guvernandi järelevalve all ... Ma olen teiega nii vali sellepärast, 
härra, et teil on kõik võimalused meeldivaks ja aadlikule vääriliseks tegevuseks. Teil 
on ratsahobune, raamatud, teil on lõpuks eeslike, kelle muretsemine maksis mulle 
palju vaeva. Teie,ei hinda minu 

hoolitsust teie eest ja valmistate mulle kurvastavaid ebameeldivusi ... » 

«Aga kus on Tiška?» küsis Vasja äkki. 

«Kellele te mõtlete, härra!» hüüatas tädi meelehärmiga. «See rikutud ori on seal, kus 
on tema koht.» 

«Miks rikutud?» küsis Vasja. 

«Ärge tüüdake mind oma küsimustega, härra!» vastas tädike, kelle viha hakkas üha 
suurenema. «Ma saadan teid viibimata Peterburisse, pansioni, kuhu te jääte kuni 
korpusse astumiseni!» 

«Kui te karistasite Tiškat, tädike, siis polnud see õiglane,» jäi Vasja kindlaks. «Kõiges 
olen süüdi mina üksi: minu pärast kukkus ta lompi ja mina olin see, kes käskis tal 
sõita meie laeval «Telemahhos». Ma palun karistada, kui see nii olema peab, 
ainult mind üksi.» 

«Te olete oma ea kohta ülearu enesekindel,» vastas tädi tugitoolist tõustes. «Istuge sel 
nädalal toas ja mõelge hästi järele selle üle, mida te tegite ja kuidas te minuga 
kõnelete! Ja palvetage... jah, palvetage meie armulise looja poole! Ka mina palvetan 
teie eest. Palun ka isa Sokrati seda teha.» 

Ja tädi, ulatanud Vasjale suudlemiseks oma valge, kuid juba raugaliku, vahase 
läbipaistvuse pitserit kandva käe, läks kiiresti klassitoast välja. 


Vasja jäi üksi. Avatud raamat valendas suurel tammepuust laual. 

«Odüsseus, Laertese poeg ...» 

Tiškat ei olnud. 

Vasja läks akna juurde ja lükkas selle lahti. 

Väljas oli soe selge maihommik. Puhas ja vaba tuul tõi kasesalu poolt pungadest 
pakatanud lehtede lõhna, künnivareste kisa ja kauget käo kukkumist. 

Kaua vaatas Vasja aknast kaugusse. Teda tõmbas vastupandamatult sellest igavast 
klassitoast vabadusse, põllule, metsa ja tiigile, mis näis talle nüüd eriti veetlevana. 
Vabadus, millele ta veel eile polnud mõelnud, sest keegi ei ähvardanud seda, oli täna 
muutunud piinavalt magusaks. Üksindus tundus Vasjale väljakannatamatuna. Tal 
hakkas iseendast kahju, rinnas pakitsevad pisarad tõusid kurgule üha ligemale, 
purskasid äkki silmist ja hakkasid voolama mööda põski. 

12 

Ootamatult kõlas ta kõrva ääres raugalik kile hääl. Kiiresti kuivatas Vasja 
pisarad ning pöördus ümber, ema ees seisis väike hallipäine vanaeideke ja 
vaatles teda kurvalt. 

See oli Zozefina Ivanovna, Vasja kasvatajanna ja kannatlik õpetaja. 
«Basil,» sõnas ta, «miks te ei õpi Odüsseust?» 

«Sellepärast, et ma olen temast tüdinud,» kostis Vasja. 

Vihahetkel oleks ta sellele tillukesele prantslannale kangesti tahtnud öelda, et tal on 
ka temast villand, samuti nagu kõikidest teistest selles majas, mille nad on muutnud 
talle vanglaks. Kuid talle meenus kašvata-janna alatine lahkus, tema lihtsad jutustused 
raskest elust kodukohas Normandias, meenus, kuivõrd juhuslik ja mõru oli ta leib 
võõrsil, ning Vasja hoidis end tagasi ja lausus: 

«Andke mulle üles midagi muud, madetnoiselle Josephine!» Pärast lühikest 
vaikimist küsis ta endise kangekaelsusega: «Kus on Tiška?» Vanake pani sõrme 
huultele. 

«Tiškat ei ole,» vastas ta ringi vaadates sosinal. «Tädike käskis tal minna koju, oma 
maman'i juurde. Ma tõin teile teise raamatu, Basil Kui te enam pahane pole, lugege 
see läbi. Leidsin ta teie papa kapist.» 

Vasja võttis prantslanna käest raamatu ja asetas selle kõrvale, pilkugi sisse heitmata. 
Zozefina Ivanovna väljus. Vasja aga otsustas sedamaid tädikese keelust noolimata 
lahkuda klassitoast ning minna otsima Nilovnat, kes ainuüksi võis teada, kus on 
Tiška. 

Paljulapselise lesknaise, linnusöötja Stepanida vanem poeg Tiška oli sattunud 
härrastemajja pärast ema kauaseid taotlusi lapsehoidja Nilovna juures ja Nilovna eest- 
kostmist tädi juures. Stepanida tundis poja üle heameelt ja ta oli temale uhke, kui ta 
vahetevahel jooksis kögki, et kas või üht pilku heita oma lapsele, kes uhkeldas üle 
kogu rinna ulatuvate heledate nööpidega mundris. Nüüd oli see kõik varisenud 
põrmuks. Ja Tiška õnnetuses "oli süüdi tema, Vasja, tema üksi! 

Otsustavalt astus Vasja üle klassitoa läve ja põrkas sealsamas kokku Nilovnaga. 
Vaatamata sellele et Nilovna 

oli vana, kaugelt vanem kui tädi, polnud tema jäigalt siledaks kammitud pigimustades 
juustes ühtki halli karva. 

«Kuhu sina siis lähed, 1sake?» küsis ta rangelt, tõkestades Vasjal tee. 

«Hoidja, kas see on tõsi, et Tiška aeti minema?» pöördus Vasja tema poole. 

«Mis, mis sa räägid? Kae mul asja! Kah tähtis — Tiška!» vastas hoidja oma 
vanaeideliku bassiga. Kuid tern a murelikus toonis tundis Vasja etteheidet endale njng 
sai aru, et Nilovnal on vaesest Tiškast kahju. 


«Hoidja,» ütles ta, «selles olen mina süüdi .. .» 

«Süüdi või mitte süüdi, aga Tiška peab aru saama — pole ta ju pisike —, et ta ei ole 
härraste lapsi. Näe, tädike vihastas sinu peale. Mine aga nüüd, isake, kambrisse!» 
«Kuhugi maei lähe!» hüüdis Vasja. 

Ja vana hoidjat ukse eest kõrvale lükates jooksis ta välja, Guljonki härrastemaja laiale 
sissesõiduteele. 

KOLMAS PEATÜKK HÕBERUBLA 

Tiška istus teeveerel avara niidu ääres, kus karjatati hanesid. Tõsi, see polnud enam 
see hiilgav teenripoiss, Acda oli kadestanud kogu küla. Heledate nööpidega mundri 
asemel oli tal seljas kaenla alt nööriga kokkutõmmatud takune särk. Särgi alt aga 
paistsid nüüd viletsad püksid. 

Tiška meisterdas pajuoksast vilepilli ega märganudki, kuidas Vasja tema juurde 
jooksis. 

«Tiška, mis sa siin teed?!» hüüdis Vasja kiirest jooksust hingeldades. 

«Näe... » osutas Tiška vilepillile niisuguse ilmega, nagu oleks ta tegelnud sellega 
terve igaviku ja just nagu poleks peale selle mitte midagi olnud: ei tormilist eilset 
päeva ega heledate nööpidega mundrit. 

«Mis sinuga juhtus?» küsis Vasja Tiška kõrvale rohule laskudes. 

«Midagi ei juhtunud,» vastas see vastu tahtmist, vaa- 

tas korraks Vasjale oma siniste silmakestega otsa ja hakkas puhuma vilepillikest, mis 
andis pisut kaeblikke vilistavaid helisid. 

«Aga ema?» küsis Vasja. 

«Uh, ema võitis mu hirmsasti läbi,» vastas Tiška rahulikult, õiendades oma 
vilepilliga. 

Järsku kuulis Vasja oma selja taga kellegi peenikest häält: 

«Ema võttis vitsa ja kus hakkas siis teda uhtuma igalt poolt! Küll oli kole! Tiška ulub, 
haned kaagutavad, ema nutab. O-o-o! Oh issanda vits!» 

VasAa pöördus kiiresti ümber. Tema taga seisis Tiška õde Luška. Vasja vaatles teda 
tähelepanelikult. Ta oli seda kõhnukest tedretähelist tüdrukut näinud mitu korda, kuid 
polnud kunagi kuulnud tema häält. Tüdruk oü alati vaikinud, just nagu poleks tal 
keelt suus. 

Nüüd hakkas Luška rääkima ja esmakordselt märkas Vasja, et tal on seljas takune kott 
väljalõigetega pea ja käte jaoks ja et tema juuksed — samasugused valged nagu 
Tiškalgi — on lõigatud lambaraudadega: kogu ta pea oli täis paljaid laike. 

«Oh issanda vits!» kordas Luška. 

Vasja silmitses teda veel hetke. 

«Aga miks sa kotis ringi käid?» küsis ta. 

«Muud pole midagi selga panna,» vastas Luška. «Aga on's see halb? Kott on uus, 
härraste oma. Vaata, et sa tädikesele ei ütle, muidu võtab ka selle ära, nagu Tiška ürbi. 
Siis hakkan paljalt käima.» 

Luška puhkes valjusti naerma. Kuid niihästi tema heledas naerus kui ka sõnades 
tundis Vasja etteheidet endale ja ta oleks tahtnud millegagi hüvitada oma süüd Tiška 
ja selle kõhna, kotti riietatud tüdruku ees. 

Ta hakkas sorima taskuis ja tõmbas sealt välja sarvest tehtud vile, särava metallpeaga 
sulenoa, tsaarinna kujutusega hõberubla, kirjute sulgedega pasknääritiiva ja tohutu 
suure raudnaela. 

Naela ning tiiva pistis Vasja taskusse tagasi, muud asjad ulatas peopesal Tiškale. 
«Võta endale!» 

Tiška ja Luška hakkasid asjalikult ning hoolikalt 

Vasja asju läbi vaatama. Tiška kaalus neist igaüht käes. 

«Vile on hea, mis seal rääkida,» ütles ta, «ainult et kõik mõisateenijad tunnevad selle 
ära. See on kadunud härra vile, ta kutsus sellega koeri kokku. Nuga — selle eest võiks 
kõik ära anda ja ikkagi on vähe. Aga katsu seda kellelegi näidata, siis on ema 
esimene, kes võtab ta ära ja viib härrastemajja. Kuid see,» ta hüpitas peopesal rasket 
raha, «anna aga siia! Selle võib maha matta — elu sees ei leia keegi üles, eriti kui veel 
sõnad peale lausuda.» 

«Aga kas sa oskad lausumist?» küsis Vasja. 

«Mina ei oska, aga on inimesi, kes oskavad. See, vennas, on alles raha!» 

Ja Tiška hakkas proovima raha hamba all. 

«Hammas ei võta mitte sugugi. Puhas hõbe,» sõnas ta austavalt. 

«Oh, kui minul oleks niisugune!» õhkas Luška. 

«Si-inul! Mis sa veel ei taha! Sa ju ei tea, mis sellise rahaga peale hakata!» ütles talle 
Tiška. «Sulle anna kopikaline või kahene, see on sinu raha.» 

«Ei tea!» osatas Luška. 

«Noh, mis sa siis teeksid?» 

«Mina või?» hakkas Luška vaimustatult rääkima. «Mina? Kõige-kõige enne 
ostaksin endale uued riided.» «Aga mis veel?» 

«Kitsenahksed kriuksuga kingad.» «Mis veel?» 

«Lindikestega klaaspärlid.» «Ja veel?» 

«Peale selle veel maiustusi.» 

«Kae kus ahnepäits! Käi minema! See kraam pole sinu jaoks. Tähendab, rublake on 
minu.» 

Tiška pööras rubla tsaarinna kujutisega ülespoole, patsutas seda oma määrdunud 
peoga ja mõtelnud veidi, pistis raha suhu — mujale polnud tal sellist väärtuslikku asja 
kusagile peita. 

Minut aega istusid kõik täielikus vaikuses, seda enam, et Tiškal oli väga raske 
kõnelda rublaga suus. Seejärel laskis ta aga raha suust peole ning sõnas nii rahulikult, 
nagu oleks jutt kõrvalistest inimestest: 

«Nüüd, teie hiilgus, meie enam sinuga koos ei käi. Enam ma härrastemaja näha ei saa, 
isegi mööda minna on keelatud.» 

«Ma palun tädikest...» alustas Vasja kogeldes, kuid Tiška katkestas teda. 

«Nemad, see on tädike, käskisid tead mida? Et, ütlevad, isegi tema hanehaisu ei oleks 
härrastemajas? See käis minu kohta. Et ma tast kunagi ei kuuleks! Vaat mis!» 

«Õige, õige,» ütles Luška kiiresti. «Memm ise kuulis.» «Mina aga siiski palun. Küllap 
näed ...» ütles Vasja. «Pole siin näha midagi.» 

Tiška ohkas, pistis oma hõberubla uuesti suhu ja jooksis kokku ajama hanesid, kes 
olid läinud mööda välja laiali. 

Vasja hakkas sihitult lonkima. 

Oli pika maipäeva lõuna. Kiriku juures puudel kärat-sesid pesades künnivaresed. Ühe 
päevaga oli park muutunud hiiglasuureks lehestikuvõlviks, maa oli kattunud ereda 
rohelusega. Kauguses sätendas tiik, selges õhus paistis valge, raskes vanas stiilis, 
terrassiga härrastemaja eriti teravalt silma. 

Mängeldes tõusid Vasja pea kohale kusagilt ilmunud liblikad — kollane ja tulipunane. 
Lähedaselt puult lendu tõusnud varblane sööstis neile kallale, ei saanud aga kumbagi 
kätte ja segas ainult nende mängu. Kusagil laksutasid pargis väsimatud ööbikud. 


Puudest varjatud küla poolt kostis kukelaulu. Taevas sõudsid terved eskaadrid 
valgeid pilvi. 

Kuid kõik see, nii tuttav ja kallis, ei köitnud Vasjat, ei hajutanud tema mõtteid ega 
tundunud talle praegu lähedasena. Tal tuli tagasi minna ja asuda karistuse 
kandmisele. 

Ongi Guljonki kirik. Valgena helendab ta läbi valge-tüvelise kasesalu noore 
lehestiku. 

Kaskede all kiriku juures paistavad suurtel ja väikestel hauaküngastel paar-kolm 
sammeldunud, kivist mälestussammast ning terve hulk lihtsaid puuriste. 

Siinsamas on vana tellisest hauakabel. Vasja seisatas selle ees.' Siin lamavad niihästi 
Vasja vanaisa kui vanavanaisa. . Samasse hauakabelisse maeti kolm aastat 

tagasi ka ta isa ja ema. Nende haudadel üsna sissekäigu juures on mustast marmorist 
plaadid. Nemad hõivasid viimased kohad. 

Kabel on suletud Guljonki sepa Feraponti sepistatud raske,, aastasadu vastu pidava 
raudvõrega. Võre ees ripub päratu suur tabalukk. 

Vasja surub lauba vastu ukse külma rauda ja vaatab kabelisse, kus pimeduses üksteise 
järel muutuvad nähtavaks ta esivanemate hauatahvlid. Kaua silmitseb ta musti 
hiilgavaid plaate ja järsku hakkab tal iseendast hale. Ta laskub põlvili ja surub 
otsmiku veel tugevamini vastu võret. Teda haarab üksildustunne ja kuumad pisarad 
veerevad üle näo... 


NELJAS PEATÜKK ÖÖ ÕLEKUHJAS 


Maale oli laskunud vaikne kevadõhtu. Hämarik hakkas juba üle minema ööks. Tiigi 
hiigelpeegli kohal hõljus kerge üksnes kaugusest nähtav udu. 

Pargis laulsid ööbikud, kord üsna ligidal, nii ligidal, et Vasja kuulis nende kõige 
vaiksemaid sillerdusi — peaaegu tajumatuid õhuvõnkeid, kord nii kaugel, et temani 
ulatusid vaevu ainult valjud laksutused. 

Vasja tahtis süüa ja magada. Selleks oleks tulnud minna koju. Tema aga otsustas 
sinna enam mitte kunagi, mitte ealeski minna. Niikuinii läheb ta hommi- 

kul vara jala Moskvasse, kus elab ta onu Maksin. Pärast aga astub korpusse. 

Kuid kus veeta öö? Kust hankida kas või natukenegi süüa? Millest toituda teel? 
Armuandidest? Ei. Nii võib ennast kergesti reeta. Teda pannakse tähele, ta peetakse 
kinni ja saadetakse tagasi. Ah, miks ta küll oma rubla Tiškale andis? Kuidas see rubla 
talle endale praegu ära kuluks! ... Kuid veel pole hilja. Tuleb pakkuda Tiškale midagi 
muud. 

Ettevaatlikult hiilib Vasja linnuhoone juurde ja koputab tasakesi Stepanida hurtsiku 
tillukesele aknale. Akna alumine osa tõstetakse kiiresti üles, just nagu oleks 

seal Vasja koputamist oodatudki. Aknast ilmub külge-pidi välja Tiška pea. 
«Kes on?» küsib Tiška. 

«Mina,» sosistab Vasja. «Tasem! Kas su ema on kadus?» 

«Ei, läks härrastemajja.» «Miks?» 

«Viis ära sinu rubla,» vastas Tiška süngelt. «Luška, keelepeksja, kandis ette, ema 
võttis minu käest ära ja nüüd, näe, läks üle andma.» 

Tähendab, rublast ei maksa rääkidagi. See kergendas Vasja hingel lasuvat koormat, 
muutis aga olukorra veelgi raskemaks. Kuid sellest hoolimata läheb ta ära ... 


«Kus sa olid?» küsis Tiška. «Sind otsitakse, kogu park tuhniti läbi, tammesalus käidi. 
Nüüd saatis tädike küla jalule ajama. Saadeti Pronjasse kalurite juurde nooda järele, 
hakatakse tiiki läbi tõmbama: kardetakse, et sa oled uppunud.» 

«Las otsivad!» ütles Vasja. «Ega sul leiba ole?» 

«Leidub,» vastas Tiška, avaldamata vähematki imestust noorhärra sellise palve üle. 
Ta tõmbas pea tagasi aknast sisse ja ulatas minuti pärast Vasjale viiluka haput musta 
leiba. 

Vasja võttis leiva, murdis kiirustades suure tüki ja pistis suhu. Leib maitses hea. 
Vasja pöördus ümber, et hakata ära minema, kui järsku kuulis vaikseid 
nuuksumisetaolisi häälitsusi, mis tulid koos hapu leivajuuretise ning lindude lõhnaga 
kusagilt valgustamata hurtsiku sügavusest. 

«Kes see sul seal niuksub?» küsis ta imestunult. 

«Luška töinab.» 

«Miks?» 

«Ma sakutasin teda juustest. Kui tema poleks kaevanud, ei oleks keegi sinu rublast 
teada saanud.» 

«See oli talle paras. Ärgu peksku keelt!» Kaugusest hakkasid kostma inimeste hääled. 
Nähtavasti tulid inimesed külast juba teda, Vasjat, otsima. Ta ronis läbi varbaia ja 
hüpates mööda Stepanida juurviljaaia peenraid hurtsiku taga, kuulis, kuidas klõpsatas 
kinni aknaraam, mille Tiška alla laskis. Kõik jäi 

vaikseks. Ainult kusagil kaugel kääksus väsimatult kaevukook. 

Lähedase metsa tagant hakkas paistma kuma. Vasja teadis, et see on kuu, mis 
tõuseb, ja et peab ruttama. Ta hakkas jooksma. 

Kui Vasja jõudis rehepeksuplatsile, oli kuu tõusnud juba metsa kohale ja oli 
muutunud valgeks nagu päeval. Pikkade ridadena nagu majad linnas seisid siin 
mullused õlekuhjad. Kitsastes käikudes kuhjade vahel oli niiske ja pime, kuid 
õlgedest õhkus meeldivat päevast soojust ning valminud terade lõhna. 

«Siin on kuhi, millest võetakse õlgi majapidamise jaoks, selle otsa võib ronida kerge 
vaevaga . ..» Vasja kaevab enda kaelani õlgedesse, võtab põuest Tiškalt saadud 
leivakannikast järelejäänud tüki, sööb selle ära ja vaatleb kuud, mis tõuseb silmale 
märkamatult, kuid siiski üsna kiiresti — see on näha veel ka sellest, kuidas lüheneb 
kuhja vari. 

Kusagil krabistavad õlgedes hiired. Kuhjade vahel lendavad öökullid, laskuvad kord 
maapinnale, püüdes seal ringijooksvaid hiiri, kord tõusevad uuesti üles. Aeglaselt 
liigub kuu mööda pilvitut taevast, käratult sagivad öökullid. Kõlava kisaga lendavad 
Vasja pea kohalt üle nähtamatud nepid. 

Õlgedes on soe. Vasjat haarab unerammeslus, ta paneb käsivarre pea alla ja jääb 
kiiresti magama. 


VIIES PEATÜKK ÄRAANDJA PEGASUS 


Vasja kuuleb läbi une mingisuguseid veidraid hääli. Oled tema ümber hakkavad 
liikuma. Midagi külma ja niisket puudutab ta nägu. Une ja ärkveloleku vahel ei suuda 
ta taibata, mis see on. Kuid tal hakkab hirm ja ta ärkab üles. 

«Pegasus!» 

Isa suur mustalaiguline, hall linnukoer Pegasus keerleb Vasja ümber ja on nähtavasti 
väga rahul sellega, et ta on otsinud üles nii hästi peitu pugenud Vasja. Sellist mängu ei 
tee ta kaasa esmakordselt, ehkki seda- 

puhku tuli otsida tavalisest kauem. Ja Pegasus limpsab keelega üle Vasja huulte. 


Vasja seab Pegasuse enda kõrvale ja surub enese vastu koera, keda ta loeb nüüd oma 
ainukeseks seltsimeheks põgenemisel, oma kaaslaseks ja sõbraks. 

«Ole ainult vakka, Pegasus, ära kellelegi ütle, kus ma olen.» kõneleb ta koerale. 
Kuu vajub juba horisondile. Sealtpoolt, kus asub küla, on kuulda koidueelset 
kukelaulu. Juba võib eristada naaberkuhjade mustjaspruune kogusid ja nende vahel 
käratult ringilendavaid öökulle. Väljad suitsevad kergest 'uduvinest. Varsti peaks 
hakkama koitma. Vasja surub enese tugevamini vastu koera ja jääb uuesti magama. 
Ta ei kuule, kuidas Pegasus tema ettevaatlikult maha jätab, kuhja otsast alla laskub ja 
kaob. 

Koer jookseb laia asjalikku sörki, kohati mööda teed, kohati otse üle aasa, suundudes 
härrastemaja poole ja püüdes ennast mitte millestki kõrvale kallutada lasta. Kuid 
mõnikord torkavad talle ninna niisugused ahvatlevad lõhnad, et kuidagi ei saa jätta 
peatumata ja koonuga kasteses rohus tuhnimata, mille tagajärjel muide kõik lõhnad 
otsekohe kaovad ja tuleb ainult tahtmine aevastada. 

Seal hüppab tema jalge eest üles külm märg konna-poeg. Seda ei saa Pegasus kuidagi 
jätta. Jooksul püüab ta konna esimeste käppade vahele ja põlglikult oma lottis mokki 
irevile tõmmates haarab konna ainult hammastega, raputab kõigest jõust pead ja 
heidab looma-kese kusagile rohu sisse. 

Peasissekäigu ees näeb Pegasus nõutult seisvaid naisi, opman Moissei Pahhomõitšit ja 
kutsar Agafoni, keda ta tunneb lõhna järele juba kaugelt. Ta tervitab neid tugeva 
sabaliputamisega. 

Koera silmates lausub hoidja Nilovna: 

«Ennäe, Pegasus kah siin! Kus sina ringi lasksid, kõlvatu? Hakka õige 
noorhärrat otsima! Otsi, otsi!» 

Pegasus armastab seda tuttavat mängu. Ta tõstab koonu üles ja haugub 
tumedal bassihäälel: 

«Auh! Auh!» 

«Otsi noorhärrat, Pegasus, otsi!» 

Pegasus jätkab haukumist ja pöördub ise sinnapoole, 

kust ta just äsja oli jooksnud, Nilovna aga ergutab üha takka. 

«Otsi, otsi!» 

«Mis seal otsida!» tahab Pegasus öelda, kuid ei saa. «Auh, auh!» ja ta sööstab 
rehepeksuplatsi poole. 

Vasja ärkab valjust haukumisest ja kuumadest päikesekiirtest, mis langevad talle otse 
näkku. Tema ümber õlekuhjal seisavad hoidja Nilovna, Zozefina Ivanova, opman 
Moissei Pahhomõitš ja tädi Jekaterina Alekse-jevna ise. 

Missugust mõttetust küll võib unes näha! Ja ta suleb uuesti silmad, kuid päike 
kõrvetab piinavalt ja Pegasus haugub otse kõrva sisse. Kellegi käsi puudutab 
Vasja õlga ja ta kuuleb hoidja häält: 

«Härrake, Vassili Mihhailovitš, tõuse üles! Kas siis siin on magamiskoht?» 
Erutatult avab Vasja uuesti silmad. Nüüd seisab tema kõrval tädi, kellel Zozefina 
Ivanovna käe alt kinni hoiab. Tädil on erutatud, hallinenud nägu, punetavad silmad. 
Samuti kui hoidja ei ole ka tema kogu öö jooksul maganud. 

«Ah,» ütleb ta Vasjale vene keeles, «missugust meelehärmi te mulle valmistasite, kui 
kangekaelne te küll olete, Basil! Minge otsekohe koju!» 

«Mine, härrake, mine!» kordab Nilovna, võttes Vas-jal käest kinni. 

«Minge koju, Basil, minge!» räägib Zozefina Ivanovna prantsuse keeles. 

«Mine, härra, mine!» kordab teiste järel kutsar Agafon. 


Ja isegi Pegasus, kes Vasja nii kergesti reetis, vaatab talle nüüd otsa etteheitega 
selgeis, kuldseis silmis, hüpleb tema ümber ringi ja haugub. 

Vasja laskub õlekuhja otsast maha. 

Ehkki päike kõrvetab ja kaste on õlgedelt juba ammugi kuivanud, ehkki enam pole ei 
öökulle ega udu, on Vasjal ikkagi külm. Üle kogu keha jookseb värin, pea on segane 
ja tahaks lamada. 

Alistuvalt järgneb Vasja Nilovnale, kes ei lase lahti tema kätt. 

Kõige ees sammub aga jtjidi Jekaterina Aleksejevna 

oma mustas kapuutsiga mantlis. Ta sammud on otsustavad ja ebatavaliselt kiired. 
Tädike mõtleb Vasjast. Ta mõtleb sellest, mis on juba ammu otsustatud. Poiss peab 
hakkama õppima. Tõsi, niivõrd kuulsa suguvõsa järeltulijal oleks olnud sündsam 
teenida kaardiväes, kuid juba ammu enan ei anna Guljonki selliseid sissetulekuid 
nagu vanasti. Las poiss läheb Mereväekorpusse. Tsaari teenimine on aadlikule austav 
mitte ainult kaardiväes, vaid ka sõjalaevastikus. Ja kadunud Mihhail Vassiljevitški 
soovis seda, samuti ei ole onu Maksim vastu. Sündigu nii! 

Ja tädi Jekaterina Aleksejevna otsustas kauem mitte viivitada, vaid saata juba täna 
kuller Moskvasse onu Maksim Vassiljevitši juurde, et ta oleks valmis Vas-jat vastu 
võtma, sepp Ferapontil aga käskida ema vana tarantass pika tee jaoks korda seada. 


KUUES PEATÜKK KARISTUS 


Vasjal ei tulnud siiski armsast Guljonkist lahkuda nii kiiresti, kui tädi arvas. 
Õlekuhjas veedetud külm kevadöö ei möödunud niisamuti. 

Juba kolmandat päeva lamab Vasja palavikuga ja pooleldi meelemärkusetult voodis. 
Härrastemajas valitseb murelik vaikus. 

Tubades lõhnab apteegirohtude järele. 

Maakonnaarst Ferdinand Ferdinandovitš, suurte prillidega sakslane, kel olid 
kuldsõrmused igas sõrmes, pani Vasjale kaane, asetas pähe härjanahkse koti jääga, an- 
dis juua palsamit ja käskis teha haigetoa aknad pärani 

lahti. 

Neljandal päeval hakkas Vasjal parem. Temperatuur langes. Vasja viskas ära jääkoti 
ja küsis tema juures istuvalt hoidjalt, mis temaga oli juhtunud. 

«Aga see, härrake,» vastas vanake, «et sain. sinu pärast ei tea kuipalju hirmu tunda. 
Kas võib siis aadliku laps ööbida õlekuhjas? Ega's sina pole karjus ega Tiška.» 

Vasja ei öelnud midagi. Tal polnud tahtmist rääkida. Palavik oli nüüd asendunud 
nõrkuse ja rammestusega. 

Läbi kerge une kuulis Vasja majast mööda sõitva troika kellukeste tilinat ja siis nende 
üha eemalduvat helisevat kõnet kauguses. 

«Arvatavasti viidi Ferdinand Ferdinandovitš Prons-kisse,» mõtles Vasja ja tahtis isegi 
küsida seda hoidjalt, kuid tal oli kahju peletada teda vallanud meeldivat 
unerammestust. 

Tuli tädi. Hoolimata soojast õhtust oli ta külmakart-likult salli mähitud. 

«Noh, kuidas on?» küsis ta hoidjalt. 

«Magab,» vastas see sosinal. 

Vasja kuulis seda kõike, kuid pigistas meelega silmad tugevamini kinni ning hakkas 
hingama valjusti ja korrapäraselt nagu magaja. 

Tädi andis mõned korraldused ja väljus. 


Vasja avas silmad. Toas valitses tihe hämarus. Läbi üsna majaseina ääres kasvava 
tohutu tamme noore lehestiku valgustas akent veel mitte päris kustunud õhtutaevas 
arglike, vaevaltmärgatavate tähtedega. Aegajalt jõudis puuni kerge, toas mittetajutav 
tuuleke, puudutas korraks lehestikku ja hääbus. 

Vasja jalutsis istus taburetil Nilovna. Vanake, kes polnud maganud mitu ööd, võitles 
suuri vaevu unega. Vahetevahel laskis ta pea rinnale langeda, kuid avas siis ruttu 
silmad ja püüdis jääda ärkvele. Seejärel kallutas ta pea uuesti põlvedele või küljele. 
Leidmata tuge, ärkas vanake iga kord ehmunult, et minuti pärast taas kõverasse 
vajuda. 

Vasjal hakkas hoidjast kahju ja ta pistis talle ühe oma padja külje alla. 

Vanake, kes oli kaldunud sinnapoole, langes padjale ja jäi raskesti magama. 

Vasja hakkas mõtlema tädile, onu Maksimile, sellele, et ta kirjutab onule kirja ja 
palub võtta teda enda juurde Moskvasse. Vasja pole ju kunagi veel olnud Moskvas! 
Mõte Moskvale teeb ta tuju heaks. Ta pöördub küljele, leiab aknast oma armastatud 
heleda tähe, mis tuleb tema juurde igal õhtul, ning hakkab seda imetlema. 

Pargist kostab siia vaevaltkuuldavat ööbikute laulu. Algul nõrgalt, seejärel üha 
valjemini hakkab akna taga trillerdama rohutirts. Kostavad kellegi kerged sammud: 
keegi sahistab paljaste jalgadega mullustes tammelehtedes, peaaegu nähtamatu vari 
ilmub akna kohale ning jääb liikumatult paigale. 

«Kes seal on?» küsib Vasja tasa. 

«See olen mina, noorhärra,» kostab vastuseks Luška vali ja vilistav sosin. «Tiška 
saatis mind sinu juurde.» allVa.asja hüppab kiiresti voodist välja ja astub akna 
«Miks ta sind saatis?» 

«Tõin, näe, vilepilli,» vastab Luška. «Küll on ikka vile! Laulab, just nagu oleks 
elus!» 

Luška ulatab läbi akna Vasjale pärnapuust hoolikalt väi jauuristatud mitme auguga 
vilepilli. 

«Kas Tiška tegi selle ise?» imestab Vasja. 

«Ise, ise, kuidas siis! Lõhkegu ma siinsamas!» vannub Luška. 

Kuid sedasama vilepilli oli Vasja näinud juba ammu Tiška käes, kes selle oli ostnud 
Pronski laadalt ja võttis kirstust välja ainult suurte pühade puhul. Tähendab, Tiška 
on'andnud talle kõige kallima, mis tal on! 

Vile meeldib Vasjale; ta püüab seda tähtede hämaras valguses silmitseda. 

«Aga mis Tiška ütles?» küsib Vasja. «Käskis küsida, kas sul aadrit lasti või ei.» 
Kuid isegi pimedas näeb Vasja Luška näost, et ta valetab. Seda tahab ta ise teada — 
kas Vasjal lasti aadrit või ei. 

Ja Vasjal hakkab kahju, et seda ei tehtud, sest efasta ju aadritigal inimesel 
ega anta igale palsamit. Vasja ohkab. 

«Ei,» ütleb ta, «ainult kaane pandi.» «Issanda vits!» sosistas Luška. «Külas aga 
lobisetakse, et sakslane on sinust eksituse tõttu kogu vere äiia lasknud.» 
«Või veel!» ütleb Vasja solvunult. «Kas ma luban siis sakslasel endast verd välia 
lasta! Vaat kus lolli Aga miks Tiška iseei tulnud?» 

«Kardab prouat,» vastab Luška. «Ta on meil arglik.» 

«Hästi,» ütleb Vasja. «Vii talle üks sai! Ta andis mulle tookord leiba.» 

Hoidja poolt ööseks valmis pandud magusate saiade taldrikut otsides kobab Vasja 
käega mööda lauda. Pimedas aga riivab ta savist piimakannu ja ajab selle põrandale. 
Luška kaob nagu hiir, Vasja aga kahmab oma vilepilli ja poeb peitu voodisse. 


Nilovna hakkab kabuhirmus mööda tuba tormama. Unise peaga ei taipa ta, kus on 
uks, kus aken, kus voodi. 

Vasja naerab. 

«Hoidja, ma tahtsin piima juua ja ajasin kannu maha.» 

«Kas sa oled juba nii terve, noorhärra?» ütleb Nilovna rõõmsalt ja hakkab risti ette 
lööma. «Jumal olgu tänatud!» 

Seejärel süütab ta ohkides ja ähkides küünla ning seab toas korra jalule, laseb 
aknaeesriided alla ning istub uuesti oma kohale voodi juures. 

Vasja aga pöördub näoga seina poole, puudutab Tiška vilepilli, mis on pistetud padja 
alla, ning uinub ritsika rütmilise sirina saatel magusasti magama. 


SEITSMES PEATÜKK «EVVAU! EVVAU!» 


Just äsja sadas kevadist lühikest äikesevihma. Silmapiiril kauge metsa taga on alles 
näha eemalduv sinkjas-lilla pilv, mida ägedasti lõhestavad juba kuuldamatud välgud. 
Räästarennis siriseb veel viimane vihmavee-nireke, kuid akna taga häälitsevad juba 
metsvindid ning mööda märga rohtu astuvad ettevaatlikult sorgus sabaga kanad, 
kartes märjaks saada. 

Vasja istub aknalaual, halatt seljas ja pehmed tuhvlid jalas. Ta põlvedel lebab avatud 
raamat. See on toosama prantsuskeelne raamat, mille Zozefina Ivanovna oli võtnud 
isa kapist ja andnud talle hiljuti lugeda. Tookord oli Vasja pannud raamatu 
kõrvale. Haiguse 

ajal aga sattus see talle uuesti silme alla. See oli kapten James Cooki 
ümbermaailmareisi kirjeldus. 

Nüüd ei ole Vasja juba tervelt kolm päeva pannud raamatut käest. Ta on isegi veidi 
kõhnenenud kauasest lugemisest. Kuid kuidas siis saab jätta lugemata! 

Ta purjetas Cooki laeval «Resolution» tormisel Atlandi ookeanil, kuumas troopikas, 
sattus Vaikse ookeani kohutavatesse orkaanidesse, viibis keset Uus-Hebrii-dide 
elanikke, elas läbi torme, triivis täielikus tuulevaikuses, sõitis sisse Peetri ja Pauli 
lahte Kamtšatkal. 

«Ah!» hüüatas Vasja raamatut kinni lüües. «Kes on siis see vahva kapten James 
Cook? Kas tõesti pole ükski venelane suutnud temaga võrdne olla? ... Hoidja,» ütleb 
ta järsku, «kas sa ka tead, kui suur on Venemaa?» 

«Miks ma ei tea, härrake,» vastab Nilovna, sammudes toimulapiga nurgast nurka. 
«Kui kuuekümne kaheksandal aastal sinu õnnis mammake — rahu tema põrmule! — 
läks palverännakule Troitse-Sergisse, sõitsime me hobustega viis päeva. Aga hobused 
olid paremad praegustest. Agafon Mihhailõtš oli siis noor, määratu jõuga mees, tõstis 
hobuse kõhu alt õlgadel üles, ja temagi suutis neljahobuserakendit pidada suuri 
vaevu.» 

«Mitte millestki ei saa sa aru, hoidja ... » ütleb Vasja kahetsevalt pead vangutades. 
«Kas see on siis Venemaa? See on ainult tähtsusetu osa, näe, ainult selline tilluke 
tükike. Ma kõnelen kogu Venemaast.» 

«Kus siis mina, härrake, seda teada võin,» vastab Nilovna. «Olen ju vanaeideke.» 
«Mademoiselle Josephine,» ütleb Vasja seejärel prantsuse keeles guvernant Zozefina 
Ivanovnale, kes sel hetkel tuppa vaatab, «kas teie teate, kui suur on Vene 
Impeerium?» 

«Oo, see on väga suur maa,» nõustub Zozefina Ivanovna kiiresti. «Prantsusmaa on 
samuti väga suur maa. Kui ma elasin oma sugulastega Yonnevilles ...» 

«Noh, nüüd läks lahti!» mõtleb Vasja. «Teda on parem mitte puudutada.» 


Ja et vanakest kõrvale juhtida noorusmälestustest, mis on Vasjale nii hästi tuttavad, 
hüppab ta aknalaualt ja alustab teist juttu. 

«Kas te teate, Zozefina Ivanovna,» ütleb ta, «raamat, mille te mulle andsite, on väga 
huvitav. Ma lugesin ta juba läbi.» 

«Lugesite juba läbi?» jahmub mademoiselle Josephine. 

«Kõik? Tervenisti?» 

«Tervenisti!» lausub Vasja ja laksab raamatuga vastu põlve. 

«Aga, Basil,» ehmub 2ozefina Ivanovna, «seal oli äramärgitud lehekülgi. Ma 
unustasin teile öelda, et neid ei tohi lugeda.» 

«Need, mis olid saareelanike kohta?» küsib Vasja. 

«Jaa, jaa, Basil. Nad käivad seal oma maal täiesti... noh ... täiesti riieteta. Sedaei 
tohi lugeda.» 

Vasja naerab valjusti. 

«Kõik, kõik lugesin läbi! Ja teate, Zozefina Ivanovna, see on kõige huvitavam,» 
õrritab ta vanakest. 

«Te tegite väga halvasti, Basil; te olete väga palju lugenud ja väga vähe söönud,» 
ütleb Zozefina Ivanovna ja läheb kiiresti toast välja. 

«Aga võib-olla, härrake,» pöördub Nilovna Vasja poole, «võib-olla tõepoolest sööksid 
midagi? Võib-olla vaarikakiselli mandlipiimaga? Võib-olla kohupiima-kooke 
koorega? Näed ju, Zozefina Ivanovna on sinu pärast mures.» 

Vasja raputab eitavalt pead. 

«Ma ei taha ei anit ega nuad,» vastab ta. «Mul on tabu rassisi.» 

«Mis, mis?» ei taipa Nilovna. «Kust sa ometi niisuguse surimuri ära õppisid? 
Mustlastelt kuulsid või?» 

«Mitte mustlastelt, vaid Tänna saare elanikelt, hoidja. Ma olin reisil.» 

«Issand küll! Ega laps ole ometi segaseks läinud?» pobiseb Nilovna omaette. 
«Missugusel reisil siis, Vas-jake, kui sa juba kes teab mis ajast peale pole kambrist 
välja saanud?» 

«Aga näe!» 

Ja Vasja viibutab õhus raamatut. 

«Sa ära loe nii palju, härra!» soovitab Nilovna. «Sellest võib pea segi minna. Sa vast 
tõepoolest sööksid midagi.» 

«Ma ju ütlesin sulle juba!» 

«Saan siis mina sellest surimuri keelest aru! Ma olen ju õigeusklik.» 

«Ma ütlesin sulle,» selgitab Vasja, «et süüa ega juua ma ei taha, et mul on kõht täis.» 
Ja siis järsku hüüab ta läbi akna õue: «Evvau! Evvau!» 

«Armuline jumal, mis sinuga küll on?» ehmub hoidja. 

«Ma hüüdsin seda temale. Vaata, kes seal läheb teed mööda! Evvau!» 

Nilovna vaatab aknast välja. 

«Noh, kes seal siis on? Tiška. Hane tassib. Nähtavasti eksis hani kuskile, kuhu ei tohi, 
Tiška sai ta kätte ja viü> koju.» 

«Evvau, Tiška!» hüüab Vasja. «Arroman, tule siia! Ära hooli sellest vanast branist!» 
Vasja osutab hoidjale. 

Kuid Tiška piilub kartlikult ringi, kiirendab sammu ja kaob Vasja poole vaatamata 
silmist. 


«Jooksis oma emmu juurde,» ütleb Vasja. «Evvau! hüütakse siis, kui on heameel 
kedagi näha. Arroman on mees, bran aga naine. Ejnmu tähendab hurtsik. Tiška ruttas 
oma nurtsikusse, sest ta on argpüks.» 

«Mitte argpüks, vaid tädike ei lubanud tal siia tulla. Ta täidab tädikese käsku.» 

«See on abo,» tähendab Vasja. «Aga võib-olla ta tahab keelust üle astuda?» 

«Siis pole muud kui talli,» ütleb Nilovna. 

«Noh, ja ongi abo.» 

«Mis sõna see niisugune on?» 

«See tähendab — halb.» 

«Noh,» ütleb Nilovna, «Sinu arvates ongi võib-olla halb, minu arvates aga hea, sest 
jumalast on seatud nii: oled ori, siis kuula oma isandat!» 

Lõunatanud viimast korda voodis, uinus Vasja tegevusetusest magama. 

Unes nägi ta valgete purjedega laeva, kerget nagu pilv. Nägi ookeani, mille pinnal 
liikusid ruttamata korrapäraselt kerkivad ja korrapäraselt kaduvad lained, ja kogu see 
ääretu avarus voogas nagu kütkes. 

Uni oli niivõrd reaalne, et isegi siis, kui Vasja ärkas, tundis ta poolunes seda 
korrapärast ja pidulikku õõtsumist. 

KAHEKSAS PEATÜKK TAMMIK 


Ärasõit Moskvasse oli määratud 15. juunile. 

Nendel viimastel Guljonkis viibimise päevadel oli tädi jätnud Vasjale täieliku 
vabaduse. 

Tuli see siis sellest, et tädi oli otsustanud lasta poisikesel hüvasti jätta kõige sellega, 
mis teda oli ümbritsenud lapsepõlvest peale ja oli talle tuttav ning kallis, või oli tädi 
löönud temale käega — tõsiasi oli, et Vasja võis terveks päevaks kaduda sinna, kuhu 
iganes SOOVIS. 

Ja kõige hämmastavam oli, et Tiška tädi vaikival nõusolekul teda endiselt saatis. 
Selle aja kestel jõudis Vasja viibida igal pool, eelkõige aga tiigil. 

Ümberläinud lamedapõhjaline järvepaat, mille süül olid toimunud nii tormilised 
sündmused Vasja elus, oli vanal kohal. Kuid nüüd jooksis ta põhja peal vilkalt, midagi 
nokkides, sinine linavästrik. 

Poisid võtsid riided seljast ja ujusid kiiresti paadi juurde. Otsekohe tõusis linavästrik 
erutatud siutsumisega lendu, paadile roninud poisid aga hakkasid sellel tantsima, 
pritsides vett paadi põhja alt välja. Takistamatult rikkusid nende kõlavad hääled vana 
pargi vaikust. 

«Kas sul süda pahaks ei lähe, kui sa kiigel kiigud?» küsib äkki Vasja Tiškalt. 

«Ei,» vastab Tiška, «kiiguta nii palju kui tahad.» 

«Noh, tähendab, et merehaigeks sa ei jää. See on hea. Hakkame ujuma!» 

Seekord oma kuulsat «Telemahhost» juba igaveseks maha jättes ujub Vasja tagasi 
kaldale. Sedamaid laskub mahajäetud paadi põhjale uuesti kekslev linavästrik ja 
jookseb midagi otsides mööda märgi laudu. 

Poole tunni pärast luusib Vasja Tiškaga juba hobusetallidest, aitadest ja 
majahurtsikutest piiratud tööhoovis. Keset hoovi, on kaev ja puutüvest uuristatud, 
värske veega täidetud joogiküna, selle ümber aga suur loik, milles mõnuleb kirju 
siga põrsastega. 

Hobusetalli seina ääres varjus seisab rõngaste külge inniseotult neli tublit 
stepihobust. 


Nende hobustega on Vasja lapsena mitu korda koos ma-kadunukesega Pronskisse 
aastalaadale sõitnud. 

Seesama nelik viib Vasja homme Moskvasse. 

Agafon ja tallipoiss puhastavad hobuseid ning mää-ivad nende kapju tökatiga. Ühel 
hobusel on millegi-ärast ülemine mokk niinenööriga kinni tõmmatud, obune seisab 
liikumatult, isegi sabaga ei vehi, liigu-ab ainult pingutatult üht kõrva. 

«Agafon,» pöördub Vasja kutsari poole, «miks sa Orliku moka kinni sidusid?» 
«Selleks, et ta rahulikumalt seisaks,» vastab Agafon. «Ei lase ennast puhastada, 
kardab kõdi.» 

«See on põnev,» ütleb Vasja. «Tarvis proovida. Kas sina kardad kõdi?» küsib ta 
Tiškalt. 

«Ära tule ligi, annan vastu. Ma kardan kõdi hirmsasti,» ütleb see. 

«Aga lase ma hoian sind õige huulest!» 

Tiška laseb Vasjal ennast huulest kinni hoida ja isegi kõditada, kuid tema 
kõdikartlikkus sellest ei kao. 

Siinsamas, suure nahkkattega tarantassi juures askeldab mitu talumeest, pingutades 
lahtisi mutreid, tugevdades kuivanud rattapöidasid ja määrides rattaid. Tarantass 
lõhnab tugevasti värske tökati ning kopitanud naha järele. Iga raputuse juures 
helisevad meloodiliselt tiisli külge kinnitatud kellukesed. 

See reisitõld, mis on oma eluea kestel käinud mitte ainult Moskvas, vaid ka Sankt- 
Peterburgis endas, viib Vasja homme ära kallist Guljonkist. See mõte muudab Vasja 
nukraks ja tal hakkab hirm, tema lapsesüdant erutab eelseisvate muljete uudsus. 
Ta topib oma nina igale poole, segades talumeeste tööd. 

«Läheksite parem, armuline, talli hobuseid vaatama,» ütleb üks neist. 

Vasja läheb hobusetalli. Pikas poolpimedas hoones, mis saab valgust ainult kitsaste 
räästa all asuvate akende kaudu, on näha, kuidas latrites seisvad hobused 
vahetpidamata sabaga vehivad. 

Hobusetallis lõhnab kergelt sõnniku, hobusehigi ja heina järele. Nässakas, 
määrdunud-valge tolkneva karvaga sokk Vaska longib mööda talli, nosides hobuste 
sõimede alt kaeru. 

Eraldiasuvas roovitatud lahtris sahistab ohtral käel allapandud õlgedes väike hallikas 
rasvumisest kahekordse seljaga hobune. See on Vasja Zorka. Varem ratsutas ta temal 
peaaegu iga päev, kuid aasta tagasi kukkus ta sadulast maha ja tädi keelas tal 
ratsutamise. 

«Zorka, kas sul on igav?» hõikab ta hobust ja ulatab talle peopesal juhtumisi 
taskust leitud suhkrutüki. 

«Rohkem siga kui hobune,» ütleb Tiška. «Küllap hakatakse teda sinu äraolekul äkke 
ette rakendama või müüakse maha.» 

Järsku kostab kusagil talli sügavusest kõrvulõikav kähe kisa: «I-aa, 1-aa!» 

See on Vasja eesel, kes karjub oma tarandikus. Tarvis temaga lahkumise puhul sõitu 
teha. 

«Mine, Kuzja, rakenda eesel ette!» ütleb Agafon talupoi sile. 

Kuzma läheb talli ja tirib sealt varsti ohelikkupidi välja väikese halli eesli, kes 
kangekaelselt tõrgub lävepakust üle astumast, andes tallipoisile valida — kas tõmmata 
valjanöör katki või rebida tõrkujal pea otsast. 

Ent mõne aja pärast on eesel siiski väikese vankri ette rakendatud. 

Vasja võtab ohjad pihku, kuid eesel ei taha minna. Vasja proovib teda piitsaga 
nuutida. Algul tõmbab eesel tagupoole kössi, siis aga hakkab tagant üles lööma. 


«Anna õige piits siia,» ütleb Kuzma ja võtab eesli ise käsile. 

«Hei, sina, kivine!» 

Eesel hakkab aeglaselt tammuma, sörgib siis lühikese-sammulist traavi ning pistab 
lõpuks kaeblikult kisades galopeerima. 

Vasja sõidab väravast välja. 

Kisamist jätmata sörgib eesel mööda külatänavat poisikeste rõõmuks, kes jooksevad 
koos Tiškaga karjas mõlemal pool vankrit talle järele, jäljendades eesli 

kisa. 

Kära peale sööstavad väravate alt välja koerad ja liituvad üheks vihaselt haukuvaks 
karjaks; nad rähk-evad vankri ees, kakeldes samal ajal omavahel. 

Vasikad, kes on varbaia ääres rahulikult rohtu nap-inud, tõstavad saba selga ja 
kargavad igasse ilma-aarde laiali. Valjusti kaagutades ja valgete tiibadega irmunult 
vehkides jooksevad emahaned poegadega, õreldes ruttavad välja naised. 
Vastusattunud hobused istavad hirmu pärast lõhkuma. 

Kisa, kära, laste naer, eesli südantlõhestav karjumine, oerte haukumine, hanede 
kaagutamine — kõik see seguneb, mingisuguseks häältekeraks, mis veereb 
kaua ööda külatänavat. «Hüvasti, Guljonki!» 

Seal ongi tammik — kõige ilusam paik Guljonki "mbruses. Tema keskel on tammed 
sirged ja sihvakad nagu küünlad, serval aga seisavad laiaharulised, jändrikud 
hiiglased, mille võimsad oksad laiuvad kaugele maapinna kohale. 

Nende juurtel on pehme rohi kõikides värvivarjundites vaheldumisi lillade kellukate, 
valgete karikakarde, erepunaste nelkide ja lillakaspunaste pajulilledega, mida nii väga 
armastavad mesilased. 

Siin on kuiv, soe ning lõhnab hästi. Vasjale näib, et siin ei ole kunagi udusid ega 
külma. 

Läbi kogu metsatuka voolab käratult kusagile vaikne Tammiku jõeke. Vesi selles on 
nii selge, et võib näha, kuidas soomuseid välgutades liigub kala, kuidas kohmakalt 
komberdavad mööda põhja rasvunud vähid ja kuidas sügavuses, pikk saba välja 
sirutatud, ujub küü-niseliste käppadega sõudes asjalikult vesirott. 

Vasja armastas hulkuda siin kõrges lõhnavas rohus, mis kõditas nägu. Siin on päratu 
hulk erinevas suuruses ning värvuses liblikaid, sitikaid ja kärbseid. Kogu see kuumast 
juunipäikesest soojendatud tiivuline pere askeldas päikesepaistel, sumises, undas ja 
kihas lillede õiekroonidel, lendles rohukõrrelt rohukõrrele, sirendades päikeses oma 
katetiibade kuldse rohelusega. 

Tammede ladvus huiklesid kollased peoleod, üsna rohu kohal, tiibadega seda 
puudutades, kihutasid rõõmsa sädinaga pääsukesed. 

Vasja armastas seda ilusat tammikut kõige rohkem maailmas. Tundide kaupa 
võis ta lamada siin mahlases rohus ja jälgida seda paika armastavate kullide lendu, 
kes hõljusid õhus laialisirutatud tiibadega. Näis, et ka linnud ise tundsid mõnu 
sellest kõrgest rahulikust lennust — mõned neist tõusid ringeldes järk-järgult 
kuni taevas sõudvate pilvedeni ja kadusid nende hõbedasse. Nüüd lisandus sellele 
rõõmule lahkumise kurbus. Vasja jättis hüvasti tammikuga, taevaga, pilvedega, 
lindudepa ja vaikse selpeveelise Tammikuojaga, kus juba hulk aega külmetas 
Tiška, otsides vähke. 

Ja Vasja ei tundnud sugugi meelehärmi sellepärast, et omapead jäetud eesel 
läks vankriga mõisa. 

«Nüüd on ju ükskõik,» mõtles Vasja, «kas sõita või minna jala.» Seda kõike ei näe 
ta enam kunagi. 


Tundus veidrana, et alles eile oli ta valmis olnud nii kergesti maha jätma kõike seda, 
nii tuttavat ning südamelähedast. Samal ajal mõistis ta, et see on tarvilik, et teisiti ei 
saagi olla, et ta peab seda tegema. 

Esmakordselt, algul küll alles ähmaselt, tajub Vasja, et peale lindude ja taeva, peale 
tammiku, pilvede, rohu ja vaikse Tammikuoja, peale kogu selle rõõmu ootavad 
igaüht elus tööd ja kohustused. 


ÜHEKSAS PEATÜKK KALLID HAUAD 


«Vasjake, tõuse üles! Ärka, Vasjake!» kordab hoidja Nilovna otse kõrva sisse ja 
raputab teda tasakesi õlast. 

Vasja ärkab ja tõuseb voodis istuli. Avatud aknast hoovab .virgutavat 
varahommikust värskust. 

Päikesekiired ei paista veel tuppa, kuid juba helgib akna laias ruudus taevasina. 
«Tõuse, Vasjake, on aeg teele asuda,» kordab hoidja. «Tõuse! Tiška ootab sind juba 
ammu. Ka pikk-kuue käskisid tädike talle tagasi anda.» 

See ajas Vasjal lõplikult une ära. Tähendab, tädi on ta palve täitnud. Kuid siiski tõstab 
ta hinges pead kahtlus: aga järsku petavad? 

«Las Tiška tuleb siia sisse,» ütleb ta. 

Tiška, kes arvatavasti oli oodanud seda hetke ukse taga, ilmub koguni ilma hoidja 
kutseta. Pikk-kuub kahe rea heledate nööpidega on tal tõepoolest seljas. Nägu on laial 
naerul. 

«Ahaa, Tiška! Tihhon Spiridonõtš!» hüüab Vasja, austades tzda seekord koguni 
isanimega. «Ma ju ütlesin sulle! Oled jälle teenripoiss?» 

Ta hüppab voodist välja ning hakkab kiiresti riietuma, haarates hoidja käest reisi jaoks 
valmis pandud kõrged lakknahast käänistega säärikud. 

«Tarantass on juba ukse ees,» teatab Tiška. «Hbbustega?» küsib Vasja. 

«Ei, anti ette üksnes pakkide pealepanemiseks.» «Jookseme!» 

Ja ehkki hoidja tuletab meelde, et esmalt on tarvis ennast pesta, seejärel paluda 
jumalat, siis öelda tädile tere hommikut ja siis süüa hommikueinet, ning ehkki ta 
püüab koguni Vasjat käest kinni hoida, rabeleb see lahti ja iookseb välistrepile. 
Tõepoolest, siin seisab juba ääreni heinu täistuubitud tarantass ning tunglevad 
mõisateenijad kutsar Agafoniga eesotsas.-Tarantassi laotatakse heinte peale kohutu 
suur reisi-sulgkott ja kaetakse see tekkidega, päitsisse kuhjatakse jämedast riidest 
püürides patju. 

Vasja ronib üles. 

Suurepärane! Nii võib sõita kas või maailma otsa! 

Tarantassi tagumisse ossa laaditakse suur hulk sumadane, korve, kastikesi, korvikesi 
ja pampe. Kõik see kaetakse jämedast linasest riidest kattega ja seotakse tugevate 
nööridega kõvasti kinni. 

«Agafon,» palub Vasja sulgkotil lamades, «raputa korraks tarantassi. Ma tahan näha, 
kuidas ta tee peal kiikuma hakkab.» 

Kuid seal ilmub hoidja. Ta tirib Vasja tarantassist maha ja viib pesema. 

Palve pomiseb Vasja kiiruse mõttes sõnu vahele jättes kuidagimoodi maha ja seisabki 
juba viisakalt söögitoas tädi ees. 

«Kuidas te magasite, Basil?» küsib tädi prantsuse keeles ja ulatab 
suudlemiseks käe. 

Seekord suudleb Vasja tädi kätt heameele ja lugupidamisega. Tänulikult vaatab ta 
tädile näkku ja märkab, et seal on rohkem kortse kui tavaliselt — nähtavasti on 
Jekaterina Aleksejevna neil öödel halvasti maganud. 

Vasja peab sööma tüki külma kanaliha ning munaputru ja jooma võisaia juurde 
klaasitäie koorega kohvi. Aastatest küüru vajunud, kuid veel üsna käbe vanake-teener, 
kelle kohta kõik ütlevad, et ta on unustanud surra, askeldab, valged kindad käes, laua 
juures. 

Kuid päike on liikunud juba paremale ja ta kiired, mis on lõpuks tunginud läbi puude 
lehestiku, puistuvad heledate laikudena üle kogu valge seina, mängeldes pildiraamide 
tuhmil kullal. 

«Basil!» pöördub tädi järsku tema poole vene keeles. «Pärast hommikusööki peab isa 
Sokrat hingepalve teie isa ja ema haual; teil tuleb nendega enne lahkumist jumalaga 
jätta. Sellele järgneb lühike teelesaatmise palvus. Pärast seda sõidate te koos Zozefina 
Ivanovna ja Nilovnaga Moskvasse. Seal hoolitseb teie eest onu Maksim. Ma palun 
teid, käituge nii, nagu see on sünnis teie seisusest hästikasvatatud noormehele ... 
Pidage silmas, et teie onu on haritud ning tark mees, kes hindab inimeste juures head 
kasvatust. Ärge sundige teda arvama, et Guljonkis pole teid keegi kasvatanud. Ma 
palun teid praegu mitte kusagile ära joosta.» 

Vasjale meeldib väga, et tädi kõneleb temaga nagu täiskasvanuga. Vasja on valmis 
täpselt täitma kõiki tema nõuandeid peale viimase: ta ei saa ju jätta hüvastijätuks veel 
kord läbi jooksmata kõiki tubasid nende suures majas. 

Ja saadetuna Tiškast, kes on teda söögitoa ukse taga oodanud, kiirustab ta kõiki kohti 
läbi käima. 

Seal on avar valge saal kristallkroonlühtriga laes. Kroonlühter on mähitud tüllkattesse, 
millest paistavad läbi mitmevärvilised küünlad ja helgivad kristallripatsid. Tumedaks 
tõmbunud kuldraamidest vaatavad poisile vanaaegsed portreed puuderdatud 
parukatega ja kullaga väljaõmmeldud mundrites meestest ja kord noortest, kord 
pedantsetest ning vanadest silmale harjumata lõikega kleitides naistest. 

Seal on isa kabinet. Suur, veidi sünge tuba, mille seinad on kaetud ajast ja 
tubakasuitsust tublisti tumenenud kirju türgi riidega. Suurel kirjutuslaual lamavad 
avatud alender, klaaspärlitega ilustatud järjehoidja, teritatud anesulg hõbedases 
sulepesas ja raamat sissekanneteks õisa kohta. Seina ääres seisavad isa 
jahisaapad. Kušetil lebab tema eestlaetav üheraudne püss. Kõik on nii, nagu isa 
surma ajal. 

Seal on helesinise sitsiga ületõmmatud ema tuba uure, pitstekiga kaetud voodiga ja 
sinist taevast kuju-ava laega, kus lendab parv pääsukesi, igaüks neist ardi. suurune. 
Seal on raamatukogu hiiglaslike lukus-atud raamatukappidega ja suure ümmarguse 
punasest uust lauaga, mille tolmusele pinnale on keegi joonis-anud sõrmega risti... 
Seal on poolkorrusel asuv piljardiruum: rohelise kale-iga kaetud raske piljardilaud ja 
keset lauda raami isse laotud pallide püramiid, mis just nagu ootab män-ijaid. Seina 
ääres on alus kiidele, mille otstel on veel äha kriidi jälgi. 

Vasja võtab püramiidist piljardipalli ja sihib seda iiga, kuid tema selja 
taga kostab hoidja kähe bass: «NoorhärraA kas siis sedasi tohib! Tädike läksid 
juba kirikusse.» 

... Kabel on avatud. Sissekäigu juures seisab valge linaga kaetud laud. Laual on 
evangeelium, ristilöödu kuju ja virn kollaseid vahaküünlaid. Laua ääres paneb isa 
Sokrat selga musta hõbedase tikandiga leinajumala-teenistuse rüüd. On näha, et 
kirikurüü pole isa Sokrati kasvu kohane, ta upub sellesse täiesti. Diakon, nooruke 
lombakas noormees naiseliku näoga, kohendab igast küljest kirikurüüd tema seljas. 


«Just nagu ette rakendab,» mõtleb Vasja, «otsekui... meie Orlikut.» 

Tädi on juba siin. Ta seisab kõige ees. Veidi temast tagapoole on Zozefina Ivanovna, 
Nilovna, Tiška ja teised mõisateenijad. 

Algab jumalateenistus. Vasja tahab keskenduda palve sõnadele, kuid ta mõtted 
lendavad laiali nagu linnud. Ta tabab enda sellelt, et on kujutluses kaugel siinsetest 
paikadest — kusagil Moskvas, onu Maksimi juures, 

Peterburis võõraste inimeste seas, laeval, mis kannab teda oma tiibadel tundmatute 
merede ääretutesse avarustesse. 

Ta huuled sosistavad: «Jumalaga, isake ja emake ... Jumalaga,» kordab ta, püüdes 
koondada mõtted lahkumisele kõigest, mis teda ümbritseb praegu, kuid mis homme 
juba muutub tagasipööramatuks minevikuks. Kuid see õnnestub tal alles viimasel 
minutil, kui tema ees seisev Zozefina Ivanovna läheb hauaplaatide juurde, laskub 
põlvili, lööb katoliku kombe järgi risti ette, suudleb külma marmorit ja sosistab 
prantsuse keeles: 

«Oh, miks ei lama ka mina nende plaatide all!» 

Imelik, kuid see liigutab Vasjat rohkem kui kogu jumalateenistus koos küünalde ja 
viifukiga. Ennast külmade kiviplaatide vastu surudes tunneb ta, kuidas närviline 
kramp tal kõri pigistab ja pisarad kõrvetavad silmi. 


KÜMNES PEATÜKK TARANTASSIGA MOSKVASSE 


Hästi koos sõitma harjunud vanade rammusate hobuste nelik tõmbas raske tarantassi 
rahulikult ning üksmeelselt kohalt liikuma. Kõrvulukustava helinaga pahvatasid 
tilisema aisakellukesed ja sedamaid hakkasid kudrutama priipassihobuste hästi valitud 
sorikuljused. Vilksatasid mööda välistrepil seisjate näod — seal on tädi, isa Sokrat 
õnnistamiseks tõstetud parema käega, raugalikult väriseva peaga «suremise 
unustanud» teener, kaks toatüdrukut ja mõisa teenijaskond. Aga kus on siis Tiška? 
Ahaa, seal ta ongi koos Luškaga! Suu lahti, seisavad nad mõlemad veidi eemal. Luška 
on rahulik, kuid Tiška on kahvatu, ta nägu on sisemisest kannatusest viril. Vasjale 
näib, et ta nutab. 

Kuid juba libisesid selja taha maja aknad, siis kõrvalhooned, roheline aas valgete 
hanedega ja möödasõitja-tele vööni kummarduva Stepanidaga, valge kirik rohelises 
kasesalus, vana pargi mõttessevajunud pärnad, külatänav raevukalt hobuste jalge alla 
tikkuvate koertega ning aisakellukeste helina peale välja jooksnud laste ja 
vanaeitedega. Rataste alt kõmahtas üle Tammiku 

joe viiv kaarjas palktruup ja, tarantass hakkas vurama mööda külavaheteed keset 
õitsvaid rukkivälju, millel kerge tuuleke veeretas rohelisi laineid. 

Sinavas kõrguses lõõritasid lõokesed; värsket õhku tundes puristasid hobused 
rõõmsalt ja klõpsutasid vahetevahel raudu üksteise vastu, tarantass õõtsus natuke, 
mahedasti laulsid kellukesed. Nagisesid priipassihobuse rakmed. 


läälsid kellukesed. 
Nagisesid priipas- 
sihobuste rakmed. e 


Hüvasti, Guljonki! 

Sõitjad vaikisid. Igaüks oli ametis oma mõtetega — mademoiselle Josephine ja hoidja 
Nilovna sulgkotil pooleldi lamades, Vasja aga Agafoni kõrval laial kutsari-pukil 
istudes. 

Kui mõni verst oli juba sõidetud ja hobuseid ei olnud enam vaja tagasi hoida, andis 
Agafon vasakpoolse prii-passjhobuse ohja Vasja kätte. Vasja hoidis seda tugevasti 
mõlema käega ja jälgis, kuidas tubli hobune, kael kookus, pingutab jämedatest 
rihmadest trenge ning kõõritab pruuni silmaga, kuidas liigutuste juures kort- 

sub nahk tema laudjal, mille kohal tiirleb roheliste silmadega parm. 

Ja ometi ei köida see, mida ta vaatleb, tema tähelepanu nii nagu varem, kui tal oli 
olnud juhus sõita nendesamade hobustega. Teda on vallanud ängistav kurbus. Sest 
kõik, mis vilksatab praegu mööda, alates suurest valgest härrastemajast ja lõpetades 
üle Tammiku jõe viiva truubiga — kõik see on läinud juba minevikku ja koos sellega 
on lõppenud ka lapsepõlv. 

On alanud uus ajajärk. 

Mis saab küll edasi? ... 

Sellele mõtleski Vasja kutsaripukis istudes. Mõttesse vajunult ei märganudki poiss 
kohe, et Agafon oli talt ohja võtnud, hoidis nelikut veidi tagasi ja hakkas 
ettevaatlikult sügavasse jäärakusse laskuma. 

Vasja vaatas oma kõrgel pukil ringi. Nii kaugele, kui silm ulatus, laius jääraku taga 
pisut künklik tasandik. Seal asetsesid keset viljaväljade rohelust saarekestena külad ja 
asulad valgete kirikutega, ilutsesid kõrgendikel aedadest ja parkidest ümbritsetud 
mõisahooned, keerutasid tiibu tuuleveskid. 

Ligemal, selle jääraku põhjas, kuhu tarantass nüüd laskus, helkis päikeses mingi 
jõeke, millele vesiveski tamm oli paisutanud kaunis suure tiigi. 

Tiislihobused, kel tuli taluda kogu suure tarantassi raskust, istusid aeg-ajalt peaaegu 
tagajalgadele, raputasid pingulitõmmatud kaelu ja norskasid hambaid paljastades. Ja 
siis jäid äsja värisedes tilisenud kellukesed äkki halbaennustavalt vait, Agafon 
ptruutas rahulikult, Nilovna lõi vaikides risti ette, Žozefina Ivanovna aga karjatas 
tarantassi servast kinni haarates: 


«Agafon, Agafon! Pidage kinni, pidage kinni, ma lähen maha! Ma ei või, ma kardan! 
Jumala pärast!» 

«Pole midagi, pole midagi, Žozefina Ivanovna,» rahustas teda Agafon. «Nii tuleks teil 
kogu tee maha hüpata. Ärge erutuge!» 

Vasjal jäi hing kinni nagu kiigel olles, kuid polnud mitte hirmus, vaid lõbus ja oleks 
tahtnud valjusti naerda. 

Lõpuks teeb tõld viimase pingutatud jõnksatuse, mida saadab Žozefina Ivanovna 
läbilõikav karjatus — ja kergendatult hirnudes jooksevad hobused kiirustamata ning 

käratult mööda veskitammi. Siin on jahe, lõhnab meeldivalt värske vee järele. 
Peegelsiledal tiigipinnal ujuvad õitsvate valgete vesirooside ümarad lehed. Nende 
vahel sukelduvad nobedad noored pardid, niisama valged nagu vesirooside õied. 
Tammi all krooksuvad laisalt konnad. 

Kõminal ületavad rattad renni, mille kaudu voolab tiigist välja ülearune vesi, 
uinutavalt müriseb tohutu suur tiigilimast roheline vesiratas, vilksatab mööda 
jahutolmust valge veski uksel seisva habemiku punases särgis talupojaga, kes 
kummardub väärikalt tarantassile, kostab veskikivide rahulikku kolinat, õhus on tunda 
jahu lõhna» 

Seal aga pingutavad hobused juba kogu jõust üles lühikesest, kuid järsust tõusust, 
vilksatab puhmas hõbe-pajusid — ja jälle jooksevad mööda viljaväljad, mille kohal 
nähtamatud lõokesed lõputult kordavad oma rõõmsat «tiru-lii, tiru-lii'd». 

Päike kõrvetab üha tugevamini. Kõrguses hõljub kull. Tarantass äiutab. Tahaks 
magada, silmad hakkavad pisitasa kinni vajuma; lõputud põllud keerlevad, joostes 
kuhugi vasakult paremale. 

Rasvunud, sõidust võõrdunud hobused kattuvad higiga ja hakkavad juba pillama teele 
valge vahu torte. Tundi kaks pärast lõunat on lõõsk kõige suurem. Agafon heidab 
pilgu päikesele, peatub juba esimeses suuremas külas vanade kirikuvahtrate varjus 
ning palub luba sööta hobuseid. 

Vasja hüppab alla kõrgelt pukilt ja sirutab istumisest surnud jalgu. Uni kaob. Nad on 
avaral madala hane-rohuga kaetud külaväljakul. Keset väljakut seisab valge kivist 
kirik ebatavalise teravatipulise kellatorniga. Kiriku kohal tiirutavad pööraselt 
lühikesesabalised tornipääsu-kesed. 

«Tule õige appi, noorhärra!» ütleb Agafon, hakates hobuseid lahti rakendama. 
Vasja tuleb talle heameelega appi ja püüab priipassi-hobusel, keda ta oli juhtinud, 
ohjasid ära võtta, kuid see sirutub ahnelt kibeda hanerohu poole, tõmmates end Vasja 
kä.est lahti. 

Mõne minuti pärast seisab rahulikult hirnuv ja sabadega vehkiv nelik kirikuaia ääres 
ja krõmpsutab heinu, 

mida Agafon on kusagilt toonud, hoidja aga askeldab juba puude varju laotatud vaiba 
kõrval avatud toidukorvide kallal. 

Vasja sööb rutakalt, põlvitades. 

«Istu ometi maha!» manitseb teda Nilovna. «Kuhu sa kiirustad?» 

Kuid kuidas siis mitte kiirustada, kui kirikust mitte kuigi kaugel teeristil peatub 
lõuendist putkaga vanker, mille ette on rakendatud kõhn valge hobune. Vankris 
sõitnud mees rakendab hobuse kiirustamata lahti, paneb kammitsasse ja laseb 
teepervele sööma, ise aga võtab mütsi peast, lööb risti ette ja istub siis keha 
kinnitama. 

Tema ümber hakkavad keerlema külapoisid. Varsti jooksevad nad igasse külge laiali 
valju kisaga: 


«Kassipüüdja tuli! Kassipüüdja!» 

Peagi kogunesid vankri ümber külanaised, tüdrukud ja lapsed. Nad tõid kaasa koera-, 
jänese- ja kassinahku, igasuguseid kaltse, elusaid kasse — musti, valgeid, halle ja 
kirjuid. 

Halba aimates turtsusid kassid tigedalt, küünistasid, rabelesid käest lahti või näugusid 
haledalt, vahtides hirmunult ringi. 

Kassipüüdja oli aga avanud juba kastid oma kaubaga — vaskristikestega, 
lindikestega, sõrmkübaratega, nõeltega — ja asetas küla lastepere ahvatluseks välja 
kotitäie värvilistes paberites siirupi-piparkooke. 

Kassi eest anti üks või kaks linti olenevalt looma suurusest ja naha headusest. Pärast 
tasumist tappis mees ostetud kassi sealsamas ja võttis käsile teise. 

«Mis ta teeb! Mis ta teeb!» sosistas Vasja jubedustundega. 

Ta oleks tahtnud siit ära joosta, kuid ometi ei suutnud paigast liikuda. Esimest korda 
nägi ta, kui kiiresti ja lihtsalt kustutatakse elava olendi elu. Siin esmakordselt avanes 
tema ees kõiges oma kohutavas alastuses surma saladus. 

«Mis ta teeb! Mis ta teeb!» kordas ta kogu kehast värisedes. 

Teiste hulgas seisis naiste ja laste summas umbes kümneaastane tüdruk, nägus must- 
valge-kollane kassike süles. Kassike, olles nähtavasti harjunud tüdrukuga, 

oli täiesti rahulik. Ta oli pannud esimesed käpad tüdruku õlule ja hõõrus otsekui teda 
kallistades pead vastu üdruku nägu. 

Sellest kassikesest hakkas Vasjal eriti kahju. Ta astus üdruku juurde, ulatas talle 
peopesal raske kolmekopikalise, mille kogu tagakülg oli kaetud kulliga ja ütles: 
«Müü kass mulle ja osta selle raha eest endale piparkooke!» 

Tütarlaps vaatles rahamünti ja haaras selle kiiresti, unastades ise erutusest ja 
rõõmust. «Võta!» 

Küllap oli temalgi kahju oma kassikesest. Ta andis kassi heameelega Vasja kätte, 
poetus läbi inimeste umma kassipüüdja juurde ja ulatas sellele saadud raha. 

Vasja aga võttis kassi, kes suhtus temasse niisamasuguse usaldusega kui tüdrukusse. 
Sellisest heldest tasust hämmastatuina piirasid teised kassimüüjad Vasja igast küljest 
sisse ja hakkasid üksteise võidu talle oma kaupa pakkuma. 

Vasja oli kasside päästmiseks valmis neid kõiki ära ostma, .kuid mis ta nakkab 
nendega peale, kui peakski jätkuma raha ostmiseks? 

Kuigi kaua.tal siiski mõtelda ei tulnud. Üle väljaku iirustas tema juurde, nii kuidas 
jalad kandsid, hoidja ilovna. 

«Mida siis sina, härra, suvatsed teha?» sööstis ta Vasja kallale. «Kas siis härraste 
lapsele sobib vaadata, kuidas talumats kasse kägistab? Armuline jumal! Tule siia! 
Viska kass maha! Milleks sa selle võtsid?» 

Vanake tahtis talt kassi ära võtta, kuid Vasja, ise punastades, ütles talle vaikselt, kuid 
nii tõsiselt ja rangelt: «Mine eemale! Ära puutu!», et Nilovna jäi otsekohe vait. 

«Fui! Kass!» krimpsutas Žozefina Ivanovna põlglikult nägu. «Milleks teile see, 
Basil?» 

«Ma päästsin ta surmast,» ütles Vasja. «Lubage mul ta endaga Moskvasse kaasa 
võtta!» 

Prantslanna kehitas õlgu: 

«Kui noormees soovib, las võtab.» 

Vasja söötis kassil kõhu täis ja hakkas temaga mängima. Kass tegi, nagu 
hammustaks ta teda käest, ja kui 

Vasja silitas ta kõhtu, lõi tagumiste käpakestega, tõmbas seejärel enda tarantassis 
kerra ja jäi magama. 

Sellest sattus Vasja täielikku vaimustusse. 

«Žozefina Ivanovna,» ütles ta prantslannale, «te vaadake ainult: ta magab nagu kodus! 
Kuid kuidas teda nimetada? Žozefina Ivanovna, kuidas teie arvates oleks parem?» 
Žozefina Ivanovna oli ametis oma mõtetega ega vastanud. Võib-olla ei kuulnudki ta 
Vasja sõnu. 

«Mida te ütlesite, Basil?» küsis ta prantsuse keeles. 

Kuid poisil polnud enam aega jätkata jutuajamist kassist. 

Vasja ruttas hobuste juurde, keda Agafon valmistus joogikohale viima. 

Vana Nilovna hirmuks ronis ta priipassihobusele selga ja sõitis koos Agafoniga alla 
mööda külatänavat. 

Esimest korda elus sõitis Vasja hobuseid jootma ja talle näis, et temale vaatab kogu 
küla. Muide, peaaegu nii see oligi... 

Külas oli saadud kiiresti teada, et kiriku juures on peatunud Guljonki tarantass. Papp 
ise tuli vaatama, kes sõidab ja miks ta on peatunud väljakul. Kuid saanud teada, et tädi 
siin ei ole, ei hakanud ta sõitjaid enda poole kutsuma. 

Enne jõele laskumist pistsid janust vaevatud hobused ootamatult jooksma, nii kuidas 
jalad võtsid, ja vähe puudus, et Vasja oleks oma häbiks lennanud priipassi-hobuselt 
maha. Kuid ta jõudis kätega lakast haarata ja jäi püsima, vaadates silmanurgast 
mõlemale poole, kas keegi ehk ei näe tema täbarat olukorda. 

Kuid keegi ei vaadanud teda enam. 

Hobused jõid nii kaua, et näis, nagu oleksid nad valmis rüüpama endasse kogu 
jõekese. Mitu korda tõstsid nad nagu järele mõeldes pea veest üles, et hinge tagasi 
tõmmata, lasksid seejärel uuesti pead vee juurde ja imesid seda läbi kokkupigistatud 
hammaste. Kui hobused lõpuks olid janu kustutanud, lurtsatasid nad, lasksid suust 
välja ülejäänud vee ja hakkasid kohmakalt pöörduma, tõmmates vaevaga välja 
mudasse vajunud jalgu. 

Tagasi sõitis Vasja juba vahvasti ja toksis koguni kontsadega vastu hobuse külgi. 

Kuid kirikuaia juures ootas teda hirmus kurvastus: tarantassis uinunud kassike oli 
kuhugi kadunud. 

«Hoidja, kus mu kassike on?» sööstis ta Nilovna juurde. 

«Ei tea, härrake,» vastas Nilovna. 

«Žozefina Ivanovna, kuhu te panite mu kassi?» küsis ta guvernandilt, kes lamas 
tarantassis selsamal kohal, kus oli maganud kirju kassike. 

Žozefina Ivanovna ei teadnud samuti mitte midagi. Ja võib-olla kõneles ta tõepoolest 
tõtt, ehkki oli mõtteisse süvenenult just nüüdsama heitnud ebateadliku käeliigutusega 
kassi maha. 

«Ei, teie viskasite ta minema. Ma tean! Ta ju püütakse uuesti kinni ja müüakse 
kassipüüdjale!» kõneles Vasja hirmunult, olles esmakordselt rusutud sellisest hirmsast 
sõnamurdlikkusest täiskasvanute poolt, keda ta oli pidanud headeks. 

Ta otsis kaua oma kassi ja käis teda hüüdes koos Nilovnaga kiriku surnuaial haudade 
vahel. Kuid kassi polnud. Siis ronis ta tarantassi ja hakkas seal vaikselt nutma,-et 
täiskasvanud seda ei näeks. 

Need olid tema viimsed lapsepisarad. 

Ta ärkas, kui kuu juba eredasti paistis. Temast paremal ja vasakul olid vaikides ja 
pooleldi lamades patjadel Žozefina Ivanovna ja Nilovna. Tarantass kõikus maapinna 
ebatasasustel. Hobused jooksid käratult, heites teele soerdlikke hüplevaid varje. Viljas 
laulsid kõlavalt vutid ... 


Teekond kestis neli ööpäeva. 
«Kas Moskvani on veel palju maad?» küsis Vasja. «Pole ühtigi,» vastas 
Agafon. 


ÜHETEISTKÜMNES PEATÜKK MOSKVAS 


Seda, kuidas sõideti sisse Moskvasse, Vasja ei märganud. 

Kutsar Agafon tõi ta täiesti unisena onu majja. Hoolitsevalt pani hoidja Nilovna ta 
suurde pehmesse voodisse. 

Vasja ärkas hommikul kõrvulukustavast kirikukellade helinast. 

«Hoidja, mis see on?» küsis ta voodis istuli tõustes hirmunult. 

«See? Helistatakse kelli siinses kirikus.» 

«Mina aga arvasin, et onu maja katusel.» 

Vahepeal lõid kõik kirikukellad hoogu sattudes kõrvulukustavalt kaks korda järjest 
ning jäid vait. Saabunud vaikuses oli kuulda, kuidas kellahelinaga harjunud Moskva 
linnud akna taga aias sirtsuvad. 

See rõõmustas Vasjat. Tähendab, linnud, keda ta Guljonkis nii armastas, võtsid teda 
vastu siin Moskvaski. 

Ta püüdis pingutatult meelde tuletada, mis oli juhtunud eile. Kuigi väga ähmaselt, 
meenus talle siiski, kuidas nad tihedas hämaruses pöörasid ära kivisillutisega 
sõiduteelt ja sõitsid suure sammastega maja ette, kuidas Agafon koputas väravale ja 
selle tagant küsis mehehääl: 

«Kes seal on?» 

Seejärel kolksatasid rasked riivid ja jalgväravast tuli välja tugevakondiline habemik 
mees. 

Hobused olid tublisti väsinud ja seisid rahulikult, kaela välja sirutades ning mokki 
rippu lastes. Põik-tänavas oli vaikne ja tühi. 

Mees tervitas Agafoni nagu vana tuttav, patsutas äärmise hobuse higist külge ja ütles: 
«Kiiresti läksid higiseks hobukesed.» 

«Tulime viiskümmend versta hinge tagasi tõmbamata, jootsin ainult korra,» vastas 
Agafon. «Kiirustasime, et enne ööd Moskvasse jõuda.» 

Mees avas laiad väravad ja tarantass sõitis hoovi, mida ühel küljel piiras pargi 
võretatud aed. Sealt õhkus jahedust. 

«Aga kus on onu Maksim? Missugune ta on — kuri ja range nagu tädike või hea, nii 
nagu oli isa? Kadunud emake kiitis teda alati väga. Kus on onutütar Julia — väike 
tütarlaps, kellest ta oli kuulnud juba Guljonkis?»- 

Sellele mõeldes hakkas Vasja kiiresti riietuma. 

Nilovna kiirustas teda veelgi. 

«Rutem, Vasjake, riietu rutem!» lausus ta. «Onuke tuleb varsti 
hommikusöögile.» 

Vasja oli juba riietunud ja pesnud, kui tuppa tuli ootamatult onu Maksim ise. 
Mõningase hämmelduse ja uudishimuga, kuid siiski julgelt vaatas Vasja talle 
näkku. Onu Maksim meeldis talle. 

See oli pikk tüse mees halli parukaga, korralikult raseeritud. Ta lõhnas millegi väga 
meeldiva järele. 

Silmad olid tal heledad, kuid nii teravad, et tundus, nagu,näeksid nad päris hinge 
põhjani. 


Niisuguste silmade eest ei saa vale varju jääda. 

Ta silitas oma suure raske käega Vasja pead ja sõnas: 

«Tubli poiss!» 

Siis ulatas ta suudlemiseks põse, vana Nilovna aga sosistas: 

«Suudle onukesel käekest! Käekest suudle!» 

Kuid onu Maksim heitis Nilovnale laitva pilgu. 

«Milleks seda? Mina pole metropoliit.» 

Ja järsku, üksnes silmadega naeratades, vaatas ta Vasjale nii lahkelt otsa, et see, 
andmata endale aru, läks hiiglasliku tundmatu mehe juurde ja liibus tema vastu. 
«Mis on?» naeratas onu Maksim hoidja Nilovnaga pilke vahetades. «Näib, et 
eidekestega elamisest on isu täis?» Ja kätt Vasja õlale pannes küsis ta: 
«Süüa tahad?» 

«Tahan küll,» vastas see. 

«See on hea,» sõnas onu Maksim. «Siis tule aga kiiremini einetama. Uljana küsis juba 
kaks korda sinu järele.» 

«Küsis?» 

Vasja oli just tahtnud Julia järele pärida, kuid häbenes: ütlevad veel — poiss, aga 
mõtleb plikast. Aga kui juba onu Maksim ise temast rääkima oli hakanud, siis küsis 
Vasja, mis Julia veel oli rääkinud, mida ta teeb ja kas tal on guvernant. 

«Küllap näed kõike ise,» ütles onu Maksim, silitas veel kord Vasja pead ja väljus 
kiiresti toast. 

Siis tuli Žozefina Ivanovna. Tal oli seljas lai siid-mantel, mida ta maal kunagi ei 
kandnud, peas õlgkübar, käes pikad küünarnukkideni ulatuvad sõrmkindad. 
Vanake valmistus minema Kuznetski mostile oma kaasmaalanna juurde, kel oli seal 
moeäri, et endale uut kohta otsida: peatselt tuli tal Vasjast lahkuda. Võib-olla just 
seetõttu, hoolimata tema kohta ebatavalisest rõivas-tisest, näiski vana prantslanna 
väikesena ja haletsemisväärsena. Ta liigutustes, sõnades ja silmade ilmes tundus 
peataolekut, kindlusetust ja koguni hirmu. 

Ta surus äkki Vasja enda vastu, suudles teda ning sõnas ohates: 

«Mu jumal, mu jumal, kas te ka peate meeles, Basil, mida ma teile õpetasin?» 
«Pean meeles, Žozefina Ivanovna,» vastas Vasja kiiresti, vaadates härdalt 
vanakesele näkku. 

Kui Vasja astus Nilovna saatel söögituppa, suurde kogu seina haarava puhvetkapiga 
ruumi, mis oli üle ujutatud aiast läbi künnapuude ja vahtrate lehestiku tungiva roheka 
valgusega, istus Julia oma guvernandi kõrval laua ääres ja jõi tibatillukesest sinisest 
kuldse servaga tassikesest šokolaadi. 

«Sina oled Vasja?» küsis ta lapseliku lihtsusega ja ütles enda kõrval istuva guvernandi 
poole pöördudes prantsuse keeles: «Mademolselle, see on mu onupoeg Basil. Ta jääb 
sügiseni meie juurde elama.» Ja sealsamas kõnetas ta juba uuesti Vasjat: «Kui sa 
tahad vaadata, kuidas isa tuvisid lendu laseb, siis eineta kiiremini ja läheme hoovi. 
Ta on juba seal.» 

See oli hämmastav! Kas tõesti see hiiglaslik ja nii tähtis mees hakkab tuvisid lendu 
laskma? 

Vasja ei uskunud seda. Talle näis, et ainult tema üksi armastab tuvisid. 

Ta kiirustas hommikueine lõpetamisega, nii kuidas suutis. Vaevalt oli ta valmis, kui 
Julia haaras tal oma väikese klammerduva mitmevärvilistest klaashelmestest võruga 
ehitud käekesega varrukast kinni ja hakkas enda järel tirima. 

Õu, mis oli kahest küljest piiratud tallide ja muude kõrvalhoonetega, oli avar, puhas ja 
päikeseküllane. Saal lonkisid ringi suured kollased kanad pikkade jalgadega 

ja tõlpide sabadega — niisuguseid kanu polnud Vasja unagi näinud. 

Talli ukse juures puhastas Agafon üht tiislihobust, elle külgedel olid tolmuste 
kuivanud vahunirede jäljed. Onu polnud kusagil. 

Kuid seal ta juba tuligi välja talli ja kuuri vahel asetseva tuvila tagant ja otsekohe 
hakkas tuvila ülemiselt korruselt sadama kisklevaid ja ringilendlevaid, üks-eisest üle 
hüppavaid, tiibadega sahistavaid tuvisid — umivalgeid, valgeid hallide 
tiivanukkidega, musta- ja unasepäiseid, hõbedase rinna ja tumeda sabaga, tutiga a 
harilikke. 

Tuvid lendasid tuvila katusele, valades selle nagu iimaga üle. Signaali 
ootuses olid nad valvel ja nende iivad värahtasid närviliselt igasuguse kõrvalise 
heli puhul. 

Kõlas läbilõikav vile ja tuvila tagant kargas välja Guljonki Tiška taoline teenri riides 
poiss. Prahvatusega tõusid tuvid lendu ja kerkisid pilvena tuvila kohale. Eilne mees, 
kes osutus kojameheks, võttis pika kuuse-ridva, mille otsa oli kinnitatud riidetükk, ja 
hakkas sellega vehkima. 

Määratu suur üksmeelne tuviparv tõusis majade kohale, tegi õhus pöörde, vajus 
katuse taha ja kadus hetkeks silmist, seejärel ilmus aga aia kohale ja hakkas suurtes 
ringides taeva poole tõusma. Nende sulestik valendas ja sätendas päikese kiirtes. 

Onu seisis keset hoovi, käsi päikese varjuks silmade kohal, ja kõneles teenripoisile: 
«Täna alles lähevad hästi! Täna me sinuga, Pantjuška, anname kõigile Pokrovka 
tuvipidajatele silmad ette. Kui ainult kull sekka.ei lööks! Kadusidki silmist... Oma 
kohale, Pantjuška! Küllalt... » 

Teenripoiss avas tuvimaja kõige alumise korruse ukse ja ajas'sealt välja parve musti ja 
punaseid valge peaga ning tutiga uperpalltuvisid. Veel enne kui nad jõudsid tõusta aia 
puude kohale, hakkasid nad kukerpallitama ja tegid seda sellise innuga, et üks kukkus 
otse onu jalge ette maha, vähe puudus, et ta ennast surnuks ei löönud. Nüüd istus ta, 
tiivad abitult sorakil ja nokk 

lahti. 

49 


«Peanupp hakkas ringi käima,» naeris Pantjuška ja tahtis tuvi kinni võtta, kuid see 
jõudis enne õhku tõusta ja hakkas onu Maksimi, kojamehe, kutsar Agafoni ja kõikide 
hoovis olijate üldise naeru saatel uuesti uper-pallitama. 

Lendav tuviparv alustas laskumist ja varsti hakkasid tuvid tiibade siidise vihina saatel 
valgete puuvillatorti-dena tuvila katusele langema. 

«Noh, nägid?» küsis Julia innustunult tuvisid vahtivat Vasjat käisest sikutades. «Sa 
parem näita mulle oma hobuseid! Ma armastan neid rohkem kui tuvisid.» 

Guljonki hobused puhkasid pärast pikka teed alles koristamata latrites, mis haisesid 
teravalt värske sõnniku järele. Väsinult, pead norus, liigutasid nad laisalt, just nagu 
ainult harjumusest, sabasid. 

Neid nähes meenus Vasjale nii elavalt Guljonki oma avarustega, tiigiga, tammesaluga 
.. . Meel muutus kurvaks. 

Kuid juba haaras Julia tal uuesti varrukast ja tiris ta aeda. 

«Varsti sõidame kogu suveks oma Moskva-lähedasse mõisa,» rääkis ta. «Ja sina tuled 
meiega kaasa. Me oleksime juba ära sõitnud, kuid ootasime sind ja mina olin pisut 
haiglane ka.» 

Vaatamata sellele, et onu aed asus Moskvas ja pealegi rahvarikkas kohas — Tšistõje 
prudõ juures —, oli ta suur ning varjurikas ja metsvindid hõiskasid seal niisama 
kõlavalt kui Guljonkiski. 


Keset parki oli väike tiigike, kus ujus kaks valget peenekaelalist mustade nokkadega 
luike ja parv suuri valgeid parte. Üks luik tukkus keset tiiki. Ta oli seadnud oma 
tumeda jala endale seljale. 

«Vaata, vaata!» imestas Vasja. «Mis ta jalal viga on?» 

«Niimoodi kuivatab ta oma jalalesta,» selgitas Julia, «muidu see tursub üles, just nagu 
pesunaise käed ... » 

Vasja ajas parajasti Juliaga juttu, kui tundis korraga, et keegi tõmbab teda selja tagant 
särgist. Vasja vaatas tagasi. Tema ees seisis ühe tiivaga sookurg. 

«See on Proška,» selgitas Julia. Ta püüti kinni juba üsna noorena. Meie küti koer soi 
tal ära ühe tiiva, kuid ta jäi ellu.» 

«Proška! Proška! Säh, säh kala!» Ja Julia pistis valjusti naerdes jooksma mööda 
alleed, Proška aga tõmbas enese kühmu ja hakkas naljakalt kareldes ning jooksul oma 
terveksjäänud tiivaga vehkides talle järele tõttama. 

«Nüüd läheme mammakese juurde,» tegi Julia ettepaneku. «Ma ei ole täna veel tema 
juures käinud. Ta jõudis äsja tagasi varaselt hommikupalvuselt. Ta armastab hirmsasti 
nunnasid, aga mina ei armasta.» 

Tädi Irina Ignatjevna poolele tuli minna läbi mitme kambri. Ühes neist, mis oli 
peaaegu tühi — lihtsa puust laua ja samasuguste pinkidega ning nurgas asuva suure 
mitmAnäolise ikooniga —, istusid kaks nunna. Nad hel-pisid suurest puukausist 
rasvast kapsasuppi kuivatatud kokredega. 

Laste ilmumisel tõusid nunnad püsti ja kummardasid neile sügavalt. 

«Sööge aga, sööge!» vastas Julia neile südilt. Ta hüppas ühele pingile ja ütles oma 
väikest kätt ikooni juurde sirutades Vasjale: 

«Kas sa tead, mis ikoon see on? See on perekonna ikoon.» 

Kuid Vasja ei teadnud, mis on perekonna ikoon. 

«Kas sa tõesti ei tea?» imestas Julia. «Sellisel ikoonil on kujutatud iga 
perekonnaliikme pühak. Kui aga sünnib uus poiss või tüdruk, siis joonistatakse ka 
selle pühak juurde. See ongi minu pühak,» näitas ta tillukest kujutist pikas punases 
toogas; see oli maalitud ikoonile värskema värviga kui teised. 

Vasja vaatles pühakut tähelepanelikult ja muigas. Pühak ei sarnanenud põrmugi tema 
südi onutütrega. 

Kui lapsed astusid üle järgmise toa läve, nägi Vasja päris noort, üsna täidlast naist, kel 
olid käes palvehelmed. 

«See ongi minu mammake!» hüüdis Julia. «Tere, mammake! Aga see on Vasja,» ja 
Julia torkas Vasjale sõrmega rindu. 

Irina Ignatjevna polnud toas üksinda. Tema ees seisis aupaklikus poosis päikesest 
punakaks pleekinud mustas palverändurirüüs naine. 

«Mine, Agnjuška, hetkeks välja,» ütles Irina Ignatjevna. 

Naine kummardas tema ees vööni ja kadus käratult tiheda vaip-eesriide taha, just nagu 
oleks ta lipsanud läbi seina. 

Seejärel pöördus Irina Ignatjevna Vasja poole: «Tule lähemale, Vasjake!» Vasja astus 
tema juurde. 

Irina Ignatjevna embas teda ja suudles laubale, siis vaatas talle pika, kuidagi eriliselt 
läbitungiva pilguga silma. 

«Oled orb, mu vaeseke .. .» ütles ta. «Ega tädi Jekaterina sulle ülekohut ei tee?» 

«Ei,» vastas niisugusest küsimusest hämmastunud Vasja. 

«Ja ka keegi teine ei tee sulle ülekohut?» 

«EL.» 


«See on hea. Vaeslapsele ülekohut teha on patt. Aga kas sa õppida tahad?» «Tahan.» 
«Õpi! õppimine — see on valgus...» 

Sellega just nagu lõpetanud vestluse kohustusliku osa, küsis ta oma meeldiva noore 
madala häälega lihtsalt: 

«Hommikust sõite?» 

«Sõime, mammake,» vastas Julia. 

«Noh, minge siis aeda, jookske ringi — ma tahan puhata. Hiljem kõneleme sinuga, 
Vasjake. Jutustad mulle, kuidas sa elad.» 

Lapsed väljusid toast. 

Järsku sosistas Julia Vasjale päris korva sisse: «Tead. .. papake ei käi siin kunagi. Ta 
ütleb, et ta ei armasta pappe. Kui pühade ajal papid meile sõidavad, siis laseb ta öelda, 
et on haige. Tülitsevad mammakesega selle pärast. Näed, kuidas meil on lood ... 
Ainult vannu, et sa kellelegi, mitte kellelegi ei räägi!» 

Ja Julia pistis jooksma, sibades oma peenikeste, kär-maste kitsenahksetes kingades 
jalakestega nii kiiresti, et Vasja oma imestuseks talle ainult suuri vaevu järele jõudis. 


KAHETEISTKÜMNES PEATÜKK ONU - MAKSIM 


Onu Maksim hakkas Vasjale üha enam meeldima. Sugulaste hulgas (Auljonkis ja 
Moskvas tunti teda ebatavalise iseloomu ja ebatavalise eluviisiga inimesena. Ja ta oli 
tõepoolest teistsuguste tõekspidamistega kui tädi Jekaterina Aleksejevna. 

Tulles kord tuppa, kui vana Nilovna aitas Vasjat pesemisel, saatis ta hoidja minema, 
laskis Vasjal enese ihualasti võtta, ümmargusse toobrisse astuda ja valas poisi «uurest 
kannust jääkülma kaevuveega üle. 

«Ega sa ei karda?» küsis onu seejuures sõbralikult. 

«Ei, ei karda,» vastas Vasja külma veejoa all värah-tades. 

«Teisiti ei tohigi olla,» tähendas onu Maksim. «Loodus on inimesele kasulik. Näen, et 
sinust peab saama meremees, sul tuleb teenida Venemaa laevastikus. Aadlikule on 
ebaväärikas maast-madalast elada tegevusetult, ehkki meie aadlike seas on palju 
selliseid.» 

Ka väikest Juliat kasvatas ta oma isiklike tõekspidamiste järgi. 

Ta saatis ta iga päev Moskva tänavatele jalutama, kuid hobust ei lubanud ette 
rakendada. Julia jalutas guvernandiga jala. 

See kaheksa-aastane elavate pruunide silmade ja ruugete juuksepalmikukestega 
tütarlaps juhtis enesekindlalt Vasjat kõveratel Moskva tänavatel, mööda aadlike 
üksikelamutest ja aiamüüridest. Seejuures käis Julia guvernant, juba elatanud 
prantslanna, alati tüdruku taga, vaevu talle järele jõudes. 

Juba esimesel päeval läks Julia Vasjale Moskvat näitama. Mööda Pokrovkat, kitsast, 
palkidega sillutatud tänavat, sõitsid ratastega raskelt kolistades kaubaveo-vankrid ja 
kihutasid tõllad. 

Järsku jäi Vasja seisma ning hakkas valjusti naerma. 

«Vaata, vaata!» ütles ta, näidates Juliale veidrat tõlda, milles sõitsid pruuni fraki, 
helesinise siidvesti ning kõrge silindriga keigar ja kirjus mantlis, ning jäiga 
tornsoenguga daam. 

Keigar istus kaksiratsa selle tõlla tagaosal; tõld 

aga kujutas endast midagi pikkvankri ja võidusõidukaariku vahepealset. Keigari 
kaaslane istus tema ees küljega sõidusuunas, jalad astmelaual. Ees aga, päris otsakese 
peal, püsis kuidagimoodi kutsar 


Kaua jälgis Vasja naerdes seda kummalist tõlda, mis hüples meeleheitlikult oma 
kõrgetel vedrudel mööda tänava palksillutist. 

«Miks sa naerad?» küsis Julia. «Seda tõlda nimetatakse meil gitarriks. Kas see pole 
siis ilus tõld?» 

«Ei,» vastas Vasja. «Guljonkis ei ole ma selliseid näinud.» 

Seejärel näitas Julia Vasjale Kremlit, Lobnoje mestot*, kus pikkade kaubaridade 
juures tungles rahvas ja sõitsid tohutud neljahobusetõllad. 

Seal aga on Voskressenskije vorota ja Iverskaja. 

«Vota ruttu müts peast! Ruttu!» sosistas Julia Vas-jale. «Muidu lüüakse peast maha.» 
Kahe läbisõidutee vahel, värava juures seisis kabel. Peeti jumalateenistust. Kabeli 
uksed olid lahti ja Vasja nägi sisemuses kallites kaunistustes säravat, tumeda, peaaegu 
musta näoga ja sadade küünalde leegist valgustatud määratu suurt ikooni. 

Kabeli ümber liikusid aeglaselt ringi sandid. Siin oli käetuid, jalutuid ja hirmsaid 
värdjaid, oli mädaste paisetega, moonutatud peadega inimesi. 

Kuid Vasja tähelepanu ei köitnud mitte uhke jumalateenistus, mitte teemantidega 
ilustatud ikoon ega ka iniseval häälel almuseid paluvad kerjused, vaid viletsas 
tumedas kleidis naine, kes põlvitas sõiduteel üsna sissekäigu juures. Mööduvad tõllad 
peaaegu riivasid teda ratastega. 

Naisel oli vaevatud, kahvatu, ainsagi verepiisata nägu ja palavikuliselt põlevad 
silmad, milles paistis kannatust ning pinguldatust. Käed olid tal kohmakad, pahklikud. 
Ühes neist põles vahaküünlajupp, teisega lõi ta hardalt ja raskelt risti ette, tagudes 
endale kolme sõrmega vastu rindu. 


* Lobnoje mesto — kõrgem koht väljakul; paik Moskvas, kust vanasti kuulutati 
välja tsaari käske ja peeti kõnesid - rahvale (Tõik.) 

See kahvatu näo ja söena põlevate mustade silmadega ning tormakate liigutustega 
naine jääb Vasjale kogu eluks meelde. Kümne, kahekümne, kolmekümne aasta pärast 
ilmub ta äkki juhuslikult, teadmata põhjusel ta vaimusilme ette, kutsudes esile 
samasuguse ha-letsustunde nagu selgi korral — soovi tungida selle naise saladusse, 
inimmure saladusse. Kes oli talle ülekohut teinud? 

«Vasja, mida sa nii hoolega vaatad? Läheme siit ära,» ütleb Julia ja tõmbab teda 
varrukast. «Hakkame minema, muidu jääd veel hobustele jalgu. Ainult ära papakesele 
räägi, et me siin käisime. Ta hakkab naerma.» 

Aeglasel sammul läheb Vasja minema. 

Keset avarat, prahist lagendikku voolab puuvaiadega tõestatud pervede vahel mudane 
jõeke. 

«See on Neglinka,» seletab Julia, kui nad lähevad Voskressenskije vorota juurest üle 
silla. «Seal, paremal, on Petrovka. Selle taga on Kuznetski most, kuhu läks sinu 
guvernant.» 

«Mis see on?» küsib Vasja, osutades leivasisu abil plangule kleebitud paberitükile, ja 
hakkab lugema, vaevaga kirjutatu mõttest aru saades: «Müi-akse pli-ka au-sa üle-val- 
pida-misega, kahek-sa-teist-küm-mend aastat vana, selles sammas paigas ruuge täkk, 
viis aastat, heaste sõitma õpe-tud, seal sammas ka emane hagijas teist korda tiine, 
selles sammas paigas tuvide maja tiivas, küsida Nikola juurest Stšipkal, 
Semikonetšnõi majas.» 

See paber hämmastas Vasjat samuti. Lõunasöögi ajal küsis ta onu Maksimilt: «Kas 
tohib siis müüa tüdrukut koos tiine emase hagijaga?» 

«Kas sa pole sellest kunagi kuulnud?» 


«Ei, Guljonkis ma sellist asja ei kuulnud. Kuulsin tädilt, et isa ei olnud lubanud 
talumehi müüa.» 

«Isa oli sul vabamõtleja nagu minagi, südametunnistuse järgi ei tohi inimest müüa, 
seaduse järgi aga, näed, võib.» 

«Kuid miks siis seadus pole südametunnistuse järgi?» 

«Sellepärast, et seadus ei ole hea.» 

«Milleks siis selline seadus on olemas?» 

«Seadusi annavad inimesed.» 

«Miks nad siis annavad halbu seadusi?» 

«Kasvad suureks — saad teada,» ütles onu. «Sa parem söö, vaata, missugune 
pardipugu sul taldrikul jahtub!» 

Pärast lõunat, kui onu ja tädi puhkasid ning Julial oli suures valges saalis klaveritund, 
jõudis tegevusetult majas ringiuitav Vasja onu raamatukogutuppa. 

Erinevalt Guljonki raamatukogutoast oli see siin väga valge, rõõmus tuba akendega 
aeda, kust kandus õitsvate jasmiinide ja pojengide tugevat lõhna. Lillede aroomiga 
segunes vaevutajutavat kuiva lakeeritud puu hõngu, mis meenutas lahtunud peent 
lõhnaõli. 

Kappides oli palju nahkköites raamatuid, kuid neid võis imetleda ainult läbi klaasi, 
sest kapid olid lukus. Vasja tähelepanu köitis tumedas raamis pilt. Pildile oli 
joonistatud lehtedeta puu, selle tüvele aga oli kirjutatud: «Ivan Golovnin». Okstel olid 
teised nimed, nende seas ka «Mihhail» ja «Vassili». 

Õhtul joodi teed aias väikese tiigi juures. Lauda tuli tädi Irina Ignatjevna. Tal oli 
väljapuhanud, värske nägu ja ta silmad vaatasid lõbusamini kui enne. Riietatud 
polnud ta enam nii nagu ennest, vaid tumedasse siidkleiti. 

«Onuke,» ütles Vasja onu Maksimile, «ma nägin seinal pilti. Kangesti suur puu ja 
sellel oksad nimedega. Kas see on püramiidpappel?» 

«Ei, see pole püramiidpappel,» vastas onu naeratades, «see on Golovninide suguvõsa 
sugupuu, sellesse suguvõsasse kuulume ka meie sinuga. Meie suguvõsa algas Nikita 
Golovninist, kes juhatas Novgorodi vägesid 1401. aastal, see on kolmsada 
seitsekümmed seitse aastat tagasi, ja lõi Holmogorõ all puruks Moskva suurvürst 
Vassili Dmitrijevitši väed.» 

«Mis talle siis selle eest tehti?» 

«Mitte midagi. Lõi puruks ja oligi valmis.» 

«Kust seda teatakse, kui see nii ammu oli?» 

«Kroonikatest, mida kirjutasid kirjatundjad. Neid oli vanal ajal munkade seas üsna 
palju ... Kuid meie otseseks esivanemaks oli Ivan Golovnin.» 

«Tähendab, tema nimi ongi kirjutatud puule?» 

«Tema nimi.» 

«Aga Mihhail — kes see on?» 

«See on sinu isa. Vassili aga oled sina.» 

Vasja hakkas naerma. 

«Kui toredasti see välja tuleb: joonistatud on puu, selle järgi saab aga aru, kes kelle 
järel elas.» 

«Nii see ongi,» tõendas onu, võttes mõne lonksu teed suurest roosast kruusist, millel 
oli slaavikeelne vanaaegses sidekirjas pealkiri: «Jumala auks». 

«Siiski, peaasi pole see. Iga kõrgest soost inimene võib võõbata endale valmis 
niisuguse puu, kuid selles on veAl vähe austusväärset, kui lükkida okstele logelejaid 
ja õgardeid.» 


«Aga meie puul?» 

«Meie sugupuus oli palju inimesi, kes teenisid oma isamaad ja andsid elu tema eest.» 
«Kes need olid?» 

«Kes?» kordas onu küsimust. «Näiteks Ignati Taras-sovitš ja Pavel Tarassovitš 
Golovninidele kingiti ise-hakanu* valitsemise ajal isamaale ustavaks jäämise eest 
tsaar Vassili Suiski poolt pärusmõisad, mida kinnitas hiljem ka tsaar Mihhail 
Fjodorovitš. Ivan Ivanovitš Golovnin, hüüdnimega Oljaz, oli vojevoodiks Kaasani ja 
Rootsi sõjakäikudel 1549. aastal. Vladimir Vassiljevitš Golovnin oli samuti 
vojevoodiks sellel Rootsi sõjakäigul. Viit Golovnini autasustas tsaar Ivan Vassiljevitš 
Groznõi maaga Moskva maakonnas. Nikita Miroslavitš ja Ivan Miroslavitš 
Golovninid said surma Kaasani sõjakäigu ajal lahingus Volgal. Nikita ja Naum 
Vladimiro-vitšid andsid samuti oma elu viimase Kaasani piiramise ajal. Vassili 
Ivanovitš Golovnini tapsid poolakad Smolenski piiramise ajal 1634. aastal. Kuus 
Golovnini olid lauaülemaks isakese tsaar Peeter Esimese juures.» 

«Ohoo, missugused nad kõik olid!» hüüatas Vasja uhkustundega. «Ja ei kartnud 
sugugi lahingusse minna?» 

"«Võib olla, et kartsidki, kuid läksid, sest isamaa heaks oli tarvis.» 

* Isehakanu — Vale-Dimitri, XVII sajandi algul Poola-Leedu võimude toetusel Vene 
troonile pääsenud teadmata päritoluga ebaseaduslik valitseja.  (Tõik.) 

«Aga see on hirmus, eks ole, onuke? Ah?» 

«On küll hirmus, niikaua kui hoogu ei satu. Kui aga veri pähe lööb, kui inimene 
vihastub, siis ei mõtle ta enam hirmu peale.» 

«Aga kas teie, onuke, olete lahingus olnud?» 

«Olen olnud.» 

«Kelle vastu?» 

«Türklaste vastu 1770. aastal kindral-anšef Repnini juhtimisel. Sain türklaste kuulist 
rindu haavata ja tulin lõplikult ära.» 

«Vaat, missugune sa oled!» mõtles Vasja onu Maksimist uhkusega, kuid ei öelnud 
seda välja. 

Onu Maksim aga jätkas: 

«Iga aadlik, veel enam, iga venelane peab teenima oma isamaad, asetades kõige 
kõrgemale tema heaolu ja kuulsuse. Ja pole austavamat surma kui surm isamaa eest.» 
«Taevaski võetakse seda arvesse,» ütles Irina Ignat-jevna ka oma sõna vahele. 
«Taevas — see on niisama hea kui kahvliga vee peale kirjutada,» kostis onu Maksim 
tema sõnade peale. «Teadus on täpselt selgeks teinud, et pilv on aur, see tähendab 
vesi. Kes seal siis arvesse võtma hakkab? Voltaire ütleb selle kohta ... » 

«Ikka ja alati sina, Maksim Vassiljevitš, häbistad mind laste ees,» katkestas Irina 
Ignatjevna teda solvunult. «Jumal karistab sind. Meie katedraali ülempreester isa 
Sergei, väga õpetatud inimene, ütles neil päevil, et sinu Voltaire oli mitte ainult 
jumalasalgaja, vaid ka peksis oma naist jalutuskepiga.» 

Onu hakkas naerma ja suudles Irina Ignatjevna kätt. 

Õhtul aga Vasja kuulas, kuidas onu Maksim musitseeris koos vendade Pjotr ja Pavel 
Zvenigorodtsevitega, kes olid ta naabriteks nii Moskvas kui ka maavalduste järgi. 
Mängiti suures voolitud ilustustega ja kristall-kroonlühtriga saalis, kus seintel rippusid 
esivanemate pildid. Kuid kroonlühtrit ei süüdatud. Mängiti küünalde valgusel, mis 
eraldasid pimeduse rüpest ainult osakese saalist. 

Onu Maksim võttis nurgas seisvast suurest viiulikastist ohutu viiuli — Vasja polnud 
niisugust suurt 

viulit kunagi näinud —, pigistas selle põlvede vahele, a korraga hakkas mänguriist 
tema poogna all laulma, äites kõrge saali ääreni oma imepärase häälega. See 
instrument hakkas Vasjale kõige rohkem meeldima. Onu Maksim oli huvitav mees! 


KOLMETEISTKÜMNES PEATÜKK SUVI 7 MOSKVA- 
LÄHEDASES / MÕISAS 


See oli lahkumispäev. 

Algul sõitis onu Maksimi majast ära Žozefina Ivanovna — otse Tuula kubermangu, 
kuhu ta oli palgatud tädi Irina kaugete sugulaste juurde guvernandiks. 

Kui toid, milles istus Žozefina Ivanovna, liikuma hakkas, vaatas Vasja talle kaua 
järele ja imestas ise, et lahkumine oli talle nii kerge. See ei tekitanud tas suurt 
kurvastust. Kuid ta ju ometi armastas seda väikest vana prantslannat, kes oli õpetanud 
teda austama oma kasvatajaid ja nii sageli karistanud teda Odüsseusega? 

Seejärel hakkas kutsar Agafon valmistuma kojusõiduks Guljonkisse. 

Ta tegi seda kiirustamata, peremehelikult ja kõik tuli tema käes välja soliidselt ning 
hästi. 

Guljonki hobused olid puhanud, nende harjatud küljed särasid. Nad mitte ei astunud, 
vaid lendasid tümi-nal poolpimedast tallist päikeseküllasesse hoovi ja oma aastaid 
unustades isegi mängisid kõrvu liigutades, vaatasid nendele võõraid asju selgete, 
lõbusate silmadega, puristasid ja asusid kuulekalt oma kohale tiisli juurde. 

Onu kutsar ja kojamees aitasid hobuseid rakendada ja peagi oli kõik ärasõiduks 
valmis. 

Tarantassis ei kerkinud enam sulgkottide virnu, tagumisse ossa ei laotatud laiali 
arvukaid patju, see oli lihtsalt ääreni heinu täis tuubitud. Pukil rippusid hobuste 
torbad. 

Kui hobused olid ette rakendatud, võttis Agafon mütsi peast, heitis ühe pealiigutusega 
lopsakad talumehe-lokid laubalt, lõi mitu korda risti ette käharate pärnade poole, mille 
taga kusagil iga päev helistati kirikukelli, ja hakkas saatjatega hüvasti jätma. 

Ära saatma olid teda tulnud ainult onu Maksimi kojamehed ja Vasja Nilovnaga, kes 
jäi esialgu veel noorhärra juurde. 

Hoidja andis Agafonile kingitustekoti kodustele ja pika suusõnalise korralduse igaühe 
jaoks, aga Vasja võttis taskust Gostinõi rjadilt ostetud läikiva luupeaga liigendnoa ja 
ütles: 

«See anna Tiškale minu poolt ja vaata, et sa ära ei kaota! Ütle talle, et ta ei kardaks 
kingitust vastu võtta. Aga Stepanidale anna käsk, et ta ei tohi seda ära võtta.» 

Agafon lubas selle kõik ausasti täita, ronis tarantassi, tõusis puki taga lamavale 
kaerakotile põlvili ja sõitis läbi tema ees pärani avatud värava hoovist välja. 

«Jumal kaasa! Head teed!» 

Vasja vaatas ka temale kaua järele, kuid teistsuguse tundega. Ta oleks järsku tahtnud 
joosta hobustele järele, hüpata käigu peal tarantassi, laskuda Agafoni kõrvale 
kaerakotile põlvili ja sõita Guljonkisse, ära sellest uuest, alles võõrast Moskvast, 
uutest, võib-olla headest, kuid praegu samuti alles võõrastest inimestest. 

Vasja pöördus ümber. Ta selja taga välistrepil seisis Nilovna. Tema näost võis nii 
selgesti lugeda neidsamu tundeid, mis olid Vasjagi vallanud, et sellest ilmusid poisile 
pisarad silma. Ta astus Nilovna juurde ja liibus tema vastu. 

Hoidja kaisutas tema tugevat kõrgelaubalist pead oma kuivetute, vanade kätega ja 
küsis vaikselt: 

«Ah igatsed kodu järele?» 

Kuid juba sikutas Vasjat varrukast kärsitu Julia, tehes ettepaneku kusagile joosta. 


.. . Käisid ettevalmistused onu Moskva-lähedasse mõisa sõitmiseks. Toapoiss 
Jerjomka puhastas ja õlitas onu Maksimi pikka tulelukuga sõjapüssi ja sadulapüs- 
toleid, milledega ta oli sooritanud sõjaretke Rumeeniasse, seejärel teritas päikese käes 
heledalt särava tohutu suure mõõga, millega see lõbus noormees ajas taga kõiki 
teenijatüdrukuid, kelle kilkeist kajas kogu maja. 

Tuli onu Maksimi naaber, vanem Zvenigorodtsev, teenriga, kes tõi samuti kaasa kaks 
kasti püstolitega. 

«Milleks nii palju sõjariistu?» imestas Vasja. 

«See on röövlite vastu,» seletas Julia. «Onu Pjotr ja onu Pavel sõidavad meiega koos. 
Nende mõisad on meie oma kõrval. Nii on parem sõita, muidu aga on üksinda 
kardetav. Vasja, kas sa kaitsed mind, kui röövlid meile kallale tungivad?» küsis ta. 
«Kaitsen,» vastas Vasja. 

Röövlid sel korral kallale ei tunginud. Sõit aga kujunes imetoredaks. Lokkas ja 
õilmitses lopsakas rohi, puude lehestik helkis alles kevadisest läikest, metsateel saja- 
aastaste tammede võlvi all valitses kuldne hämarus, laantes tagusid kõlavalt rähnid. 
Alles järgmise päeva lõunaks jõuti Dubkisse — onu Maksimi Moskva-lähedasse 
mõisa. Siin oli kõik tagasihoidlikum kui Guljonkis, kuid vabam ja lõbusam. 

Maja oli puust, poolkorrusega, halliks värvitud. Maja keskosas ja tiibade kõrval 
haljendasid sirelipuhmad, vahekohtades olid lilleklumbid. Kevadel, kui õitses lilla ja 
valge sirel, oli see nurgake tõenäoliselt eriti nägus. Park oli väike ja läks järk-järgult 
üle metsaks. 

Ka tiik polnud suur, kuid ääreni vett täis. Ümberringi kasvasid vanad hõbepajud, mis 
peegeldusid tiigivees ja andsid talle seetõttu rohelise värvuse. Keset tiiki asus tilluke 
puudega kaetud saareke, kus joodi ilusa ilmaga õhtuti teed. 

Märina ja kellukeste helina saatel kihutati üle tammi ning pöörati täies traavis kaarja, 
klaasrõduga välis-trepi ette. 

«Paistab, et oleme kohal,» ütles Nilovna Vasjale. 

Kuid Vasja oli juba tematagi mõistnud, et nimelt selles mugavas sirelitest ümbritsetud 
majas tuleb tal elada viimased kaks kuud enne siirdumist kaugesse, ahvatlevasse ja 
veidi hirmuäratavasse Peterburisse. Ta tundis heameelt, et vana Nilovna kogu selleks 
ajaks tema juurde jääb. Niikaua kui hoidja oli ta kõrval, näis, et ka Guljonki pole kuigi 
kaugel. 

Lõunatati verandal, kust viis alla avarasse lilleaeda lai trepp. Trepipealsel oli kaks 
kunstipäraselt valmistatud puust lõvi, millede seljas Vasja proovis veidi ratsutada. 
Pärast lõunat jalutati Juliaga pargis. Ühest küljest lõppes see äkilise järsakuga, milles 
oli koht, kust iga 

hääl andis kolmekordse kaja. Kaua hõikasid lapsed mitmesuguseid sõnu, kuulatades, 
kuidas kaja neid kordab. 

Magama heideti peaaegu otsekohe pärast varast õhtusööki. Avatud katmata aknast 
paistis valge öö ja peletas une. 

«Oh-hoo-o!» haigutas Nilovna, oma vanu sõidust väsinud konte välja sirutades. 
«Mida küll praegu meil Guljonkis tehakse? Agafon Mihhailõtš on ka arvatavasti juba 
kohale jõudnud, viis kätte mu külakosti. Küllap rõõmustavad ... » 

«Mida sa siis saatsid?» küsis Vasja. 

«Mitmesugust,» vastas Nilovna. «Vanadele — vaimulikku laadi, noortele — 
rõõmustavat laadi asju. Stepanidele näiteks kotikese püha linna Jeruusalemma maa- 
mullakesega, toatüdruk Fenale helepunase lindi juukse-palmiku jaoks.» 

«Aga mina saatsin Tiškale noa,» ütles Vasja. 


«Ja hästi tegid,» kiitis Nilovna teda. «Tiška on vaene. Kust ta muidu saab!» 

Mõlemad jäid vait, kandudes mõtteis armsasse Gul-jonkisse. Kuid sel ajal kui Nilovna 
arutas mõttes läbi kogu oma Guljonki suguvõsa — langud ja nõod, suutis Vasja 
meenutada ainult tädi Jekaterina Aleksejevnat ja Tiškat. 

«Hoidja, tead mis?» ütles ta. «Kui ma suureks kasvan, võtan ma Tiška enda juurde.» 
«Ega midagi!» vastas Nilovna. «Õieti teed. Tema, Tiška, on püüdlik, ainult et teda 
tuleb muidugi õpetada.» 

Saabus vaikus. Avatud aknast kandusid tuppa vaevalt tajutavad öösahinad, puudel 
avanevate pungade kerged prõksatused. 


NELJATEISTKÜMNES PEATÜKK HÜVASTIJÄTT 


Hommikul tulid ratsa oma mõisast vennad Zvenigo-rodtsevid. Mõlemad, eriti aga 
vanem, Pjotr, tervitasid Vasjat kui vana tuttavat. 

«Noh, meremees,» pöördus Pjotr Vasja poole, «lõbutse niipalju, kui suudad, aga kui 
kased kolletama löövad, 

asume teele Peterburisse. Meilegi on huvitav käia kord selles kuulsas linnas.» 
Külaliste saabumise puhul korraldati kalapüük. Tassiti kohale tohutu noot. Tulid 
talumehed ja viisid nooda paadiga peaaegu üsna tiigi keskele. Hakati noodatiibu 
kaldale vedama. Püügierutusest haaratuina ootasid, juuresolijad noodaotste kaldale 
jõudmist ja pära väljatõmbamist. 

Onu Maksim oli lubanud ka Vasjal püügist osa võtta: ta lubas poisile kõike, milles 
nägi talle kasu. Vasja võttis jalad lahti, käänas püksid põlvini üles nagu kõikidel 
talumeestel ning sõitis koos nendega paadis nõota välja viima, seejärel aga aitas seda” 
kaldale tõmmata. 

Esimene loomus nurjus: noodas olid ainult mõned väikesed kogred, väike haug ja 
kümmekond vähki. Ent kui teise loomuse ajal noodapära tühjaks raputati, kukkus 
sellest välja hulk musta kullana päikese käes hel-ivaid rasvaseid suure peaga ning 
tömbininalisi kokri. /lõned neist olid paraja taldriku suurused ja nii liha-ad, et 
laiskusest isegi ei liigutanud, kuna väiksemad antsisklesid ja visklesid, püüdes uuesti 
vette hüpata. 

Pärast pesi ja riietas Nilovna Vasjat kaua aega, ümber, torisedes onu veidrate 
kommete üle, mis polnud sugugi tädi Jekaterina Aleksejevna kommete taolised, "asja 
lõhnas kalade järele hilja õhtuni. 

Ka onu Maksim ise ei istunud nüüd nelja seina vahel, agu Moskvas: saadetuna oma 
linnukoerast Ratmirist, kepp käes ja pikad jahimehesaapad jalas, veetis ta terveid 
päevi majapidamises õiendades, ilmus kord heinamaale, kord põllule, kord 
karjamõisa, kord hobusetalli. 

Sageli anti talle ette vanker sõbraliku ja ara, iga-käeviibet kartva võigu mära 
Tähekesega aisade vahel. 

Vasja armastas selliseid sõite ja alati palus ta onu end kaasa võtta. 

Reipalt puristades jooksis Täheke viljapõldude vahel ühelt künkalt teisele, vastu 
lõhnavat põllutuult või sammus kiirustamata mööda sissesõitmata metsateed. Ta jalge 
alt tõusid märgatamatult vurinal lendu laanepüüd, kadudes lähedasse tumedasse 
kuusikusse. Vaikivama ja' majesteetlikena seisid vanad mastimännid. Metsa pühalikus 
vaikuses toksas vankriratas kõlavalt 

vastu teeäärseid puujuuri. Inimhääl, igasugune isegi vaevalt tajutav krabin kajas 
laanes kõmavalt vastu. 

Sarnanes niivõrd Guljonkiga, et Vasjale tundus, nagu poleks ta sealt kunagi ära 
sõitnud. Ja uue jõuga puhkes lapse hinges lõkkele kiindumus põldude ja vaikivate 
metsade vastu. 

Kas Peterburis on niisamuti? 

Augusti lõpul ilmusid kaskede rohelusse kollased laigud — lahkuva suve esimene 
tunnus. Vasjat hakati peatseks ärasõiduks ette valmistama. 

Ühel augustiõhtul, kui taevas hõõgus vaarikapunane ehavalgus, veeres Dubki 
härrastemaja välistrepi juurde tarantass, mille ette oli rakendatud neli väljavalitud 
rammusat ja reibast hobust. Tarantassis istus vanem Zvenigorodtsev. 

«Noh, Vasja, sea ennast reisivalmis!» ütles onu Maksim, silitades harjumuse kohaselt 
oma suure hella käega üle poisi lühikeseks pöetud juuste. «Homme varahommiku! 
hakkate sõitma.» 

Midagi värahtas nende sõnade juures Vasjal rinnus ja ta vaatas uksel seisva Nilovna 
poole. Näis, nagu oleks vana hoidja nüüd veelgi vanemaks muutunud. 

Sel ööl Vasjat magama pannes tegi hoidja talle lõputult ristimärke peale ja kui 
Nilovna arvas, et Vasja on magama uinunud, laskus ta põlvili voodi peatsisse ning 
surus end vastu patja. Kuid Vasja ei maganud. Ta vabastas käe teki alt ja võttis 
Nilovnal tugevasti kaela ümbert kinni. 

Kahju oli teda maha jätta, kahju oli lahkuda väikesest Juliast, ustavast 
mänguseltsilisest, kellele ta mõtles lakkamatult kogu päeva. Kõike oli kahju maha 
jätta. Kuid kas saab siis purjetada ning olla vahva meresõitja, jätmata maha armsaid 
randu? Ja kui palju kalleid randu tuleb tal veel maha jätta, küll omasid, küll võõraid! 
Enne lahkumist einestati, istuti mõned minutid vaikides, nagu see on ärasõidu puhul 
kombeks, ja siis läksid kõik välistrepile, mille ees seisid juba vendade 
Zvenigorodtsevite reisivalmis tarantass ja Dubki vanker. Vankri ette oli rakendatud 
paar ilusaid väledaid 

vjatkalasi — võikhalle hobuseid musta laka ja sabaga ning laia tumeda vöödiga piki 
selga. See paar pidi hoidja Nilovna viima Guljonkisse. 

Koos pidi sõidetama kuni Peterburi postmaanteeni. Sealt pöördus Vasja tee vasakule, 
Peterburisse, Nilovna oma aga paremale, läbi Moskva. 

Veel kord jäeti jumalaga. Tädi Irina Ignatjevna kaisutas Vasjat hellalt ja tegi ta kohal 
tihedaid väikesi ristimärke. Onu suudles ta pead ja ütles väliselt rahulikult:, 

«Noh, Vassili, sa sõidad õppima. Pea meeles, ainult neis aastais võib teadust talletada. 
See on ainukeseks lätteks su teel. Ilma teaduseta ei saa sinu alal tegutseda, "ilma 
teadmisteta pole sa võimeline kodumaad teenima tegevusalal, milleks sind ette 
valmistatakse. Onn kaasa! Head reisi!» 

Ka Julia suudles Vasjat kolm korda ning ütles sealsamas oma kõlava häälega: 

«Mu jänku näris öösel puurivitsa läbi ja jooksis ära. Mul on tast kahju. Inimesed 
räägivad, et meie koer Ratmir on öösel pargis kedagi taga ajanud. Näed, kuidas läks. 
Noh, hüvasti!» 

Nilovna kummardas sügavalt härrastele, vaatas Vasjat pika mureliku pilguga, ronis 
vankrile, seadis enda keset oma pampe ja kotte ning jäi vakka. 

Peterburi postmaanteele jõuti välja õhtuks. Peatuti triibulise verstaposti ligidal vana 
kase all, mille jändrikud oksad sirutusid nagu käed taeva poole. 

Siin läksid teed lahku. 

Vasja ronis tarantassist maha ning läks Nilovna vankri juurde. Sõidu, kestel oli ta 
mitu korda hoidja kõrval istunud. 


«Kas ma näen sind veel kunagi, Vasjake, mu kallis orvuke?» ütles Nilovna. «Ega vist 
mitte. Suren ära. Jalad, näe, liiguvad halvasti, ka silmad on nõrgaks jäänud. Kasva 
suureks ja saa õnnelikuks, Vasjake! Kes hakkab sinu eest hoolt kandma? Kes söödab- 
joodab, kes su riided korras hoiab?» 

«Mulle pole nüüd midagi vaja, hoidja,» ütles Vasja. «Sina ela,' pole tarvis ära surra. 
Mina aga ei unusta sind kunagi.» 

Vasja kiskus enda lahti ja jooksis tarantassi juurde. Otsekohe tõmbasid hobused tõlla 
liikuma ... 

Varsti uppusid saabuvasse õhtuhämarusse nii Nilovna vanker vjatka hobustega ja 
triibuline verstapost kui ka vana laiavõraline kask. 

Vasja pöördus viimast korda ümber ja tundis korraga, et mitte varem, vaid just nüüd 
tema elus midagi rebenes ja läks koos vana hoidjaga tagasi. 

Nii murdub kevadine jäälaam kodurannast lahti ja kandub igaveseks tundmatusse 
udusesse ja tormideroh-kesse kaugusse. 


VIIETEISTKÜMNES PEATÜKK SANKT PETERBURGIST 
KROONLINNA 


Vasja ja ta kaaslane sel pikal sõidul, Zvenigorodtsey, ei maganud terve ööpäeva, et 
mitte lasta mööda tundi, kus sõidetakse sisse Vene riigi uude pealinna. 

Peterburisse jõuti väsimusest vaaruvate küüthobustega õhtul. Tarantassis põlvili 
seistes vaatas Vasja pärani silmi kaugusse, kus kitsas, leegina õhkuv ehapuna raamis 
Aleksander Nevski kloostri kirikuid ja Smolnõi katedraali kuldseid kupleid. 

Ta ei vaadanud losse, väravate ja aedade malmvõre-sid, kanalite sirgeid liine. Ta otsis 
merd. See peab ju siin kusagil olema. See oli ju meri, millest ta oli mõelnud ja 
unistanud nii Guljonkis, Moskvas kui ka teel. See oli ju meri, millest ta oli näinud und 
öösiti. Kus ta siis on? Miks ei tule ta tervitama esimesena nagu sõber, keda ta nii ootas 
ja nii tugevasti armastas? 

Ja järsku hakkas käänaku taga kaldamüüri kohal otse 

Vasja pilgu ees sätendama veepind. Kogu oma laiuses 

hiilgas see päikeseloojakus. 

Ta vesi voogas kaugusse nii raskelt ja seda oli nii palju, et Vasja tõusis tarantassis 
püsti ja tardus vaimustusest. 

«Kas see on meri?» küsis ta. 

«Ei, noorhärra, see pole meri,» vastas postipoiss. «Merd pole siit näha. See on 
Neeva jõgi.» 

«Jõgi?» kordas Vasja imestunult. 

66 


Tal hakkas oma eksituse pärast veidi piinlik. Ta ei lisanud enam midagi, vaadates 
ainiti ettepoole. 

Kuid ka Neeva oli tore oma suures avaruses ja jõus. Liikumatult suikusid kauguses 
laevad, kunstipäraselt kividest laotud kalda ääres venisid lodjad, väsimatult kõlasid 
paatidest üle vee sõudjate hääled. 

Vasja vaatas ringi. 

Teda ümbritses tohutu suur imekaunis linn. 

Tsaritsõni aasa taga sinetas päikeseloojangus kirkalt Talvepalee massiivne kogu. 
Sirged kanalid, mille kaldaid kindlustasid mustriliste võredega kivimüürid, ulatusid, 
kusagile kaugele, linna sisemusse. Loojangu-kumas loitsid ülikate luksuslike elamute 


aknad. Losside seinad olid värvitud eredaks. Vaskkatuste kumeratel kaunistustel 
kiiskas kuld. Ülikate majapidamisi ümbritsesid igalt poolt aiad, kus kõik puud olid 
pöetud ühe-taolisteks ja näisid üksteise sarnased nagu kuljused Guljonki hobuste 
soride küljes. 

Kes elavad neis lossides? , 

Just nagu nööri järele veetud, laevu täis (mis laevad need küll olid?) kanaleid mööda 
sõelusid edasi ja tagasi kirjud lodjad. 

Ka sellist hulka lihtrahvast polnud Vasja seni kusagil näinud. 

Pikkade köite abil laadisid need inimesed üksmeelse laulu saatel lotjadest välja 
tohutuid kivisambaid ja asetasid need maa peale püsti. 

Sirgeil laiadel puusillutisega tänavail kihutasid aga mööda kullatud tõllad helkivate 
aknaklaasidega ja liv-reedes lakeidega astmelaudadel. 

Kuldses õhtuhämaruses kõrgusid tõstesildade tornid. 

Kas ta oleks võinud kõike seda uneski aimata? Vasja silmad põlesid, ta südant täitis 
vaimustus. 

Ta ei märganud, kuidas nad olid jõudnud Zveni-gorodtsevite kauge sugulase Marfa 
Jelizarovna väikese maja ette ja kuidas nad pöördusid hoovi, kus Vasja nägi järsku 
kuuri ääres kõige tavalisemat lontkõrvalist küla-lehma, kes vaatas sõitjaid uudistades 
ja mäletses rahulikult. . 

Vasja silmitses lehma samuti uudishimulikult. Mida teeb see siin, pealinnas? 

Lahke perenaine võttis külalised vastu ja hakkas valmistama õhtusööki. Vasja käis 
natuke aega hoovis ringi ja läks uuesti väravast välja. 

Ta astus mõne sammu edasi. Oli vaikne. Kuid ka siin ulatus temani ehk küll 
arusaamatu ja kauge, kuid siiski võimas imekauni linna hääl. Ja Vasjal tuli tahtmine 
näha veel kord linna, kas või üsna natukenegi. 

Ta kõndis piki jõge, jõudis välja laiale sirgele tänavale, mille üks ots kadus kaugusse, 
teine aga ulatus majesteetliku hooneni, mida Vasja pidas algul kirikuks. Kuid risti 
sellel polnud. 

Hoone seinad olid vajunud juba hämarusse ja loojuva päikese kiirtes helkis üksnes 
kõrge, terav kullatud torni-piik. Piigi kohal aga sõudsid samuti kuldselt helkides 
pilved, mida tuul laialt jõelt ajas üha kaugemale läände. 

-.. Marfa Jelizarovna vaiksest majakesest sõideti välja öösel, et koidikuks 
Oranienbauni jõuda. 

Seal aga juba — Vasja teadis seda hästi — näeb ta lõpuks merd. 

Missugune ta on? Kas selline, nagu Vasja teda unistustes nägi, kui ta kujutles end 
koos kapten Cookiga «Resolutionil» tundmatutele imelistele maadele purjetamas? 
Kas lained on seal suured? Missugused tähed paistavad tema tumedate lainevallide 
kohal? 

Vasja mõtles sellest kogu aeg, kui rasked rautatud vankrirattad põristasid vastu 
palksillutist lõputu! tänaval, mida postipoiss nimetas Neeva «perspektiiviks». 
Sõideti mööda paleedest, mis isegi poolpimeduses hämmastasid oma ilu ja 
majesteetlikkusega. Kuid Vasja ei vaadanud neid enam. Olli läinud juba päris 
pimedaks. Kõrval istuv onu Pjotr jäi tukkuma. Taevas süttisid tähed. «Perspektiivil» 
kestis sõit veel kaua. Siis hakkasid aeg-ajalt ilmuma väikesed majakesed kõrgete 
plankudega, mille taga keti otsas rabelesid metsikult valvekoerad. Üha sagedamini 
kulges tee ehitisteta maaalade vahel, mille kohal kerkis valge linikuna augusti-öine 
udu. 

Mööduti Volkovo, Ligovo ja Strelna küladest. 


Oli külm. öhk oli puhas ja karge. Lõhnas pimeduses nähtamatute hobuste higi järele, 
nende jalgade all lirtsus pori. 

Merd aga polnud ikka veel. 

Ainult mõnikord oli tunda läänest niiskuse hõngu toovat nõrka tuulepuhangut ja seal, 
üsna taevaserval, olid tähed kahvatumad ja väiksemad, just nagu oleks nende valguse 
neelanud teine, pilgule nähtamatu põhjatus. 

«Ehk on see meri?» mõtles Vasja. 

Öö aga läks valgemaks ja valgemaks. 

Tähtkujud kustusid, kaugused nihkusid üha eemale ja äkki nägi Vasja laeva, mis sõitis 
taevaserval. 

«Mis see on?» hüüdis ta hirmunult. 

Ja tõepoolest, laev liikus taevas — kahemastiline laev täies purjes, millel värelesid 
tõusva päikese kiired. 

«Mnjaa .. .» kostis onu Pjotr hämmeldunult ja pöördus küüdimehe poole: «Mis see 
niisugune on, velleke? Paistab ju tõepoolest, nagu ujuks laev taevas.» 

«Harilik asi — meri,» vastas küüdimees. 

«Meri!» kordas Vasja. «Mina aga mõtlesin, et taevas.» 

Ja kui terav, kui uuriv ta pilk oligi, ei suutnud ta ometi eraldada taeva äärt merest — 
niivõrd sarnased olid nad värvuselt. 

Taevas ulatus kaugele ja tema juurde kaugele ulatus ka vaikne Peterburi rannavesi, 
kadudes piiritusse avarusse. Polnud üldse laineid. 

«Mida sa nii teraselt vaatad, vennas?» küsis onu Pjotr Vasjalt. 

«Meri!» sosistas Vasja uuesti. 

«Küll sa oled veidrik, mu sõber,» ütles onu Pjotr. «Olin tuttav su isaga, kuulsusrikkalt 
teenis ta kaardiväes, Preobraženski polgus, sinul aga, vennas, ikka meri ja meri! Kus 
sa seda õppisid, ega ometi tädi juures Guljonkis? Oled unistaja, nagu näen. Sõidame 
õige parem inglase juurde trahterisse. Ma kuulsin, et nad pidavat Oranienbaumis päris 
hästi toitma.» 

Inglise trahteris, kuhu nad jäid einetama, oli kõik Vasjale imetlusväärne: nii 
toidunõud ning söögid kui a teistsuguse välimusega inimesed. 

Leti taga seisis ülipaks mees. Ta nägu oli roosa nagu lapsel, ehkki habe oli hall ja 
kasvas Vasja imestuseks otse kaelalt. 

Vasja vaatles teda aukartusega. 

«Voib-olla,» mõtles Vasja, «tundis ta kapten Cooki ja on isegi temaga kõrvuti 
istunud? Nad on ju mõlemad inglased.» 

Ja areldi sõnu valides ütles Vasja inglise keeles: 

«Sir, te arvatavasti tunnete mister Cooki? Eks ole? Ta on teie kaasmaalane.» 
Kummardunud üle leti, kuulas trahteripidaja tähelepanelikult Vasja jutu ära. 

Ei, mister Cookist ei tea ta midagi. Ta pole midagi kuulnud temast, kuid tema trahteris 
käis mister Smith, kes kaupleb Peterburis kanepiga. See on samuti väga auväärne 
mees ja nõuab alati rostbiifi, mida tema trahteris valmistatakse. 

Vasja ei vaadanudki enam vaimustusega inglast ega leidnud enam midagi 
imetlusväärset tema habemes, nahksetes käisekaitsetes ega loomalihas, mis oli kuhja- 
tud mäena määratuile vaagnaile. 

Kaugelt huvitavam oli madrus, kes istus maabumissillal ja püüdis kala. 

Temast mitte kuigi kaugel õõtsus vees laisalt suur purjepaat. Nähes sadamasse sõitnud 
vankrit, milles istusid Vasja ning onu Pjotr, keris madrus oma õnge-nööri kiirustamata 
kokku ja astus nende juurde. 


«Teil on tarvis Kroonlinna sõita?» küsis ta. «Võin teid oma paadiga kohale viia.» 
Onu Pjotr leppis temaga kiiresti kokku. Asjad laaditi paati, võeti mugavalt istet ja 
madrus asus aerude taha. 

Esmakordselt istus Vasja tõelisse paati. Paat oli suur ning lõhnas tõrva ja värvi järele. 
Vasja pea kohal kõrgus aga tõeline mast. Vasja ei püsinud paigal. Ta vaatas masti 
külge seotud purje ja sai otsekohe aru, et madrus võttis aerud ainult selleks, et sõita 
vaikusvöön-dist tuule kätte. Vanamehe iga liigutust jälgides ootas Vasja 
kannatamatusega hetke, kunas ta purje lahti päästab. 

«Korpusesse?» küsis madrus ja silmitses Vasjat lahkelt oma rippuvate hallide 
kulmude alt. «Korpusesse,» kinnitas Vasja. 

«Kohe näha,» jätkas vanamees. «Kui palju olen ma vedanud sinna sinusuguseid — 
ei jõua lugedagi!» 

«Aga kas sa laevas oled teeninud?» küsis Vasja. 

«Olen,» vastas madrus. «Kakskümmend aastat «Pobedoslava» peal. Olin 
bombardööriks. Noh, hoia kinni, jõuame tuulde.» 

Vasjal jäi vaimustusest hing kinni. Ta pilgu ees avanes meri — tõeline meri, millest ta 
oli nii palju mõelnud ja mida ta nägi nii ligidalt esimest korda, — tume-safiirne Balti 
meri. Tuul kihutas pilveräbalaid, varjud libisesid mööda veepinda ja meri näis sellest 
kirjuna. 

Vasja tõusis paadis täiesti püsti ja vaatas valgete piiskadeks pihustuvate harjadega 
laineid enda ees. Kohin lähenes ja suurenes pidevalt. 

Ja Vasjale näis, et see lakkamatu kohin kostab tema enda südamest. 

Selline ta siis on, see ürgne loodusjõud, millega ta peab sõbraks saama ja millega ta 
peab kogu elu võitlema, millest ta peab õppima võitu saama ja mida ta juba armastab! 
Vana madrus aga vaatas teda muhelevalt oma pleekinud helesiniste silmadega ja just 
nagu vastates Vasja mõttele, lausus kavalalt siima pilgutades: 

«Ega's midagi, teie kõrgeausus, aita mul purje üles seada!» 

Vasja sööstis purje vallandama, kuid jõudis seda vaevalt puutuda, kui see ise enese 
tema käest lahti kiskus, avanes ja linnutiiva kuju võttes tuulest täitus. Paat kaldus 
paremale pardale, hakkas kiiresti jooksma risti lainet ning sööstis välja mere avarusse. 
Vasja seisis võlutuna paadininas ja vaatas silmi pööramata laineid, mis talle aina 
vastu jooksid. Nad laskusid, kohisesid, kihisesid parda all, just nagu tahaksid nad 
Vasjat üle valada, nagu valmistuksid uputama eda ebakindlat laevukest. 

Vasja nägu kattus heleda punaga, silmad lõid särama. 

«Eks ole vahva, noorhärra?» küsis madrus,, pidades ht kätt roolipuul, teisega aga 
hoides rebivat purje. 

«Vahva,» vastas Vasja vanakesele. 

«Küllap vist sipelgadki jooksevad mööda selga?» 

«Kust sa tead?» hakkas Vasja naerma. 

«Mina'p juba tean,» pilgutas vanake kavalasti silma. Mina, vennas, näen kõik ja 
taipan kõik. Palju olen ma merel inimesi näinud ja märkan kohe, kes mis mees on, 

mis temast saab. Meremehe saatus on sul. Tule õige, hoia purje!» 

Vasja istus pingile ja võttis kätte nööriotsa, mida oli hoidnud madrus. 

«Hoia tugevamini! Mõlema käega!» 

Puri rebis, nagu oleks ta elus, ja Vasjal tuli toetuda jalgadega paadi põhja ning 
pingutada kogu jõudu, et teda mitte lahti lasta. Ta ei märganud isegi seda, kuidas onu 
Pjotr, kes oli haaranud ühe käega kramplikult pardast, teisega pingist, äkki näost 
kahvatuks muutus, abitult silmad sulges ja vee kohal kummardus. 


Vasja ei näinud midagi peale mere, mis laotus tema ees oma muutlikus ilus. Ta oleks 
tahtnud põhjuseta naerda, ja kui paat kord laineharjale lendas, kord ninaga alla sööstis 
ning külmad veepiisad nii tema enda, reisikohvri kui ka merehaiguse käes vaevleva 
onu Pjotri üle uhtusid, haaras ta südant magus ängistus ja hing jäi kinni. 

Vasja tõusis järsku püsti ja karjus midagi ääretult rõõmsat vastu lainetest 
väljakasvavale Kroonlinnale, kus ootas teda teistsugune saatus, teistsugune, talle veel 
tundmata noortepere. 


KUUETEISTKÜMNES PEATÜKK ESIMESED ÕPPETUNNID 


Kuu aega pärast Mereväekorpusse saabumist, mis neil aastail asus Kroonlinnas, 
kirjutas Vasja Golovnin onu Maksimile: 

«Armas onuke Maksim Vassiljevitš! Ma tahtsin kangesti Teile kirjutada otsekohe 
pärast Korpusse jõudmist, kuid seda polnud võimalik teha, sest et siin pole nii nagu 
enda juures kodus, et istu, kuidas juhtub ja kunas tahes laua taha, vaid kõige jaoks on 
kindlaksmääratud aeg ja koht. 

Mind vaevab kahetsustunne, et ma ei suutnud täita Teie käsku viivitamatult kirjutada, 
kuid nüüd jutustan kõik järgemööda. Ma olen juba kadett esimeses roodus ja tunnen 
tervet korpuse määrustikku.» 

Edasi kirjeldas Vasja üksikasjaliselt oma reisi ja sõitu madrusepaadis Oranienbaumist 
Kroonlinna, teatas sellest, et eksam oli olnud tema jaoks «mitte väga raske», et ta oli 
sooritanud selle hästi, et Korpuses võetakse läbi palju igasuguseid teadusi ja et ta on 
kindlasti otsustanud neist teadustest jagu saada, et olla tulevikus niisugune, nagu 
rääkis onuke. 

Kiri oli pikk ja lõppes järgmiste sõnadega: 

«Kuid mõned kadetid teevad kangesti vallatust. «Vanamees» Tšekin, suurekasvuline 
poiss meie roodus, pani möödunud neljapäeval saiatükl. konksu otsa ja 
püüdis läbi akna naljapärast kinni kohalike elanike seapõrsa, ehkki see väga ruigas. 
Selle jahipidamise eest anti Tšekinile laupäeval vitsadega peksa, kuid tema ainult 
hoopleb. Aga pealeselle küsige Julialt, kas tema jänku tuli välja või õgis Teie 
linnukoer ta päriselt ära.» Vasja ei kirjutanud sellest, et algul olital olnud 
ebamugav ja külm määratu suurtes tubades — lossi .saalides, mis olid alati täis 
käratsevaid kasvandikke; et õhtuti, kui akna taga oli selgesti kuulda murdlainete 
lakkamatut kohinat, kui puhanguline mereavarustel uitav tuul raputas.lossi tohutuid 
aknaraame, kui magamistoas valitses sünkjas pimedus, mida hädavaevu valgustasid 
toa otsaseintele kinnitatud laternate küünlajupid, — et sellistel tundidel tundis ta 
ennast üksildasena ja oleks tahtnud koduste juurde: kui mitte Guljonkisse vana 
Nilovna juurde, siis kas või onukese juurde Moskvasse Tšistõje Prudõle. 

Mitte ainult et Vasja ei kirjutanud sellest onu Maksimile, ka mitte keegi tema 
kaaslastest ei võinud tulla mõttele, et see kadett tunneb ennast roodus ebamugavalt. 
Ta oli kasvult väheldane, tõmmunäoline, vaade oli tal leebe, aval ja terane, ta oli 
mõõdukalt irooniline, vaikis, kui teda ei küsitud, kui aga küsiti, siis oli vastustes alati 
kindel ja tõearmastaja. 

Roodus, kus oli ka palju suurekasvulisi aadlikelapsi, kavalaid ja jõhkraid, tublisid 
söödikuid ja kelme, näis ta hei Uku lapsukesena, kes ei kõlba hästi kadettide 
metsikusse jõuku. 

Kuid algul võeti teda roodus vastu hästi, sest otsekohe oli saanud teatavaks, et ta on 
lugenud palju raamatuid ja et ta teaduste õppimisel võib hästi edasi jõuda, kuid sugugi 
sellega ei hoople. 

Isegi parandamatud laiskvorstid ja logardid — «vanamehed» — austasid seda 
omadust temas. 

Vasja polnud ammugi enam uustulnuk roodus, kui toimus sündmus, mis juhtub 
tavaliselt ainult uustulnukatega. 

«Vanamees» Tšekin laskis Vasjale nipsu vastu nina. See oli seesama nips, mida oskas 
terves roodus niimoodi lasta ainult Tšekin ja mis lõi silmist sinised sädemed välja. 
Vasja taganes seina äärde. Tal oli käes tindipott, mida ta tahtis viia klassi ja panna 
oma koolipingile. Tindipott oli ääretasa täis ja Vasja ei saanud näo kaitseks isegi käsi 
tõsta. 

«Vanamees» Tšekin laskis talle uuesti nipsu vastu nina, seekord lihtsalt soovist näha, 
mis sest välja tuleb. 

Ümberringi hakati naerma. 

Vasja nägu oli läinud kahvatuks. Ta pani tindipoti maha ja kummardas oma 
ümmarguse kõrgelaubalise pea ette. Mustad silmad, mille vaade oli tavaliselt nii 
pehme ja lõbus, hakkasid vihast välkuma. Tšekin vaatas talle otsa, tõmbus tagasi ning 
küsis jahmunult: 

«Tohoh, mis sul on?» 

Ent samal hetkel andis Vasja talle hoobi näkku. Tšekin, kes ei olnud oodanud nii 
tugevat lööki, kukkus maha, ajades ümber tindipoti ja pritsides nii enda kui ka Vasja 
mundri tinti täis. 

Vasja lõi teda veel kaks korda vastu pead. 

«Hea küll! Tubli!» ütles Tšekin lugupidavalt. Ninast tilkuvat verd pühkides tõusis ta 
põrandalt üles. 

«Anna raha laenuks ja olgu rahu!» 

Otsekohe kadus Vasjal vihauim peast. 

«Sa ei anna tagasi,» vastas ta heasüdamlikult ja ta nägu võttis seejuures tavalise 
rahuliku ilme. «Minul ei ole siin ka kusagilt võtta. Ma pole kodus.» 

«Annan tagasi. Lõhkegu mu saabas! Püha risti juures!» vandus Tšekin jumala nimel 
ja vehkis käega ühe õla juurest teise juurde. 

«Milleks sul raha tarvis läheb! Söögi jaoks tahad?» 

«Ei,» vastas Tšekin, «homme saan ma vitstega peksa, niisiis tuleb unterile anda, et ta 
liiga metsikuks ei läheks. Kui sa tahad, siis ma sõidutan sind pärast õhtusööki ratsa.» 
Vasja andis raha, rohkem midagi pärimata ega avaldanud ka soovi oma võlglase kukil 
ratsa sõita, ehkki see oli tõepoolest korpuses tavaks. Kombed olid siin ranged, rahvas 
äge, kuid julge ja omavahel sõbralik. 

Sel päeval oli esimene tund matemaatika, mida andis Nikolai Gavrilovitš Kurganov, 
korpuse uhkus, kõikide kadettide poolt armastatud vene astronoom ja matemaatik, 
paljude õpikute autor ja õpetlikke ning huvitavaid lugusid sisaldava lugemiku 
koostaja. 

Väliselt oli ta karm, kandis lihtsat villasest riidest pikka suvikuube ja sai kadettidelt 
oma ranguse pärast hüüdnime Skividor — nii nimetati kaubalaevade madruseid. Kuid 
kadettidega polnud Kurganov vali, ei lasknud kedagi vitstega peksta ja isegi seisma 
näoga seina poole pani ta harva. 

Ent kui Nikolai Gavrilovitš astus kateedrisse, jäi klass sellest hoolimata niivõrd 
vaikseks, et oli kuulda, kuidas kusagil sumiseb ja peksleb vastu aknaklaasi kärbes. 


Seekord Kurganov niipalju ei küsinud ega selgitanud õppetundi, kui rääkis 
matemaatika kui teaduse tähtsusest meremehele — laeva juhile. 

Ta armastas vestelda õpilastega ja luges neid vestlusi samuti teaduseks. 

Vasjale meeldis teda kuulata: juttude poolest meenutas ta onu Maksimi. 

«Meil,» rääkis Kurganov, silmitsedes noori meremehi terava pilguga, «on laevastikus 
palju inimesi, kes ei karda kõige tugevama tormiga sõita purjepaadis üle Soome lahe, 
kes vahvasti sööstavad vaenlase laeva abordeerima, kes hüppavad uppuva kaaslase 
päästmiseks üle parda, kuid meil leidub kapteneid, kes ei julge ilma tüürimeheta 
ankrut tõsta, sest nad ei oska käsitseda meresõidu-instrumente, ei oska oma asukohta 
astronoomiliselt kindlaks määrata, ei oska teada saada, kus nad oma laevaga parajasti 
viibivad. Et jõuda oskuseni kasutada instrumente ja sooritada astronoomilisi 

arvutusi, tuleb tunda matemaatikat. Siit otsene järeldus: kellel on plaan saada 
meresõitjaks, see peab tundma matemaatikat nagu «Issameiet». Olgu see selge teil, 
kes te alustate teadmiste ammutamist mereasjanduse tarkuseallikast. Noh, näiteks 
sina, Golovnin,» pöördus ta Vasja poole, «ütle, mida õpetab meile geomeetriaks 
nimetatav matemaatikateadus, millega me alustame matemaatika õppimist meie 
korpuses.» 

Vasja kordas täpselt Nikolai Gavrilovitši enda koostatud õpikust loetud definitsiooni 
geomeetria kui teaduse kohta. 

«Hästi tead,» kiitis Kurganov teda. «Aga sina, noorema klassi Metuusalem,» pöördus 
Kurganov Tšekini poole, «ütle mulle, milleks me õpime aritmeetikateadust, mida 
kõnekeeles nimetatakse aritmeetikaks ehk rehkendamiseks? Mis asja sa seal rähkled 
nagu tõrges hobune?» 

«Ma ei saanud õppetükki ära õppida, Nikolai Gavrilovitš,» vastas Tšekin rutuga saia 
mugides. Sai oli tal alati igaks juhuks taskus, sest ta armastas süüa tagavaraks. «Mul 
valutas pea.» 

Klass pahvatas naerma. 

«Mis te hirnute?» 

«Hädine on su peakolu, oh kui hädine!» ütles Kurga-nov. «Alati valutab. Huvitav, mis 
seal küll võiks valutada? Mis sul seal on, ajud või?» 

«Nagu kõikidel, Nikolai Gavrilovitš,» vastas Tšekin tagasihoidlikult. «Arvatavasti 
ajud!» 

«Arvatavasti? Aga näe, sa ei tea sedagi, et mu küsimus tänaseks ülesantud 
õppetükisse ei puutu.» 

«Mina, Nikolai Gavrilovitš, saan niikuinii homme peksa,» ruttas Tšekin teatama, et 
lõpetada tema arvates kasutut jutuajamist. 

«Siis istu!» ütles Kurganov. «Igaüks töötab sellega, millega suudab.» 

Ta jäi hetkeks mõttesse ja jätkas seejärel: 

«Teid näiteks on siin korpuses kuussada. Vene riik kulutab teie peale päris suure 
summa: sada kakskümmend tuhat rubla hõbedas aasta kohta! Selle eest nõuab ta teilt 
tõsist tööd. Missuguseid teadusi peate te siin läbi võtma? Alustame minu 
matemaatikateadustest: 

geomeetria, algebra, aritmeetika. Edasi järgnevad: laevaehitus, mehaanika, 
suurtükiasjandus, tüürimehe-õppus, astronoomia. Ja see pole kõik. Juurde tuleb arvata 
veel geograafia, filosoofia, genealoogia, retoorika, mereasjandus, kõlblusfilosoofia, 
filoloogiateadused, õigusteadus, keeltest. . .» «Vene keel!» hüüdis Tšekin. 

«Õigus, seda tead isegi sina,» muigas Kurganov. «Noh, mida sa veel nimetad?» 
«Peale selle veel prantsuse ja inglise keel.» 


«Saksa keel, taani keel, rootsi keel, ladina keel, itaalia keel!» Jiüüti mitmelt poolt. 
«Õigus. Näete nüüd, kui palju te peate teadma,» sõnas Kurganov. , 

«Aga geodeesia?» meenutas Vasja. 

Talle oli hakanud see sõna meeldima. 

«Geodeesia — see on eri klass, seda me arvesse ei võta,» vastas Kurganov Vasjale. 
«Kuid unustasite veel ilukirja, õigekirja, tantsuõpetuse, vehklemise, taglase-asjanduse. 
Vaat, kui palju! Kuidas võite te selgeks saada sellise suure hulga teadusi, kui te õpite 
nii nagu Tšekin?» 

«Püüame, Nikolai Gavrilovitš!» vastas klass rõõmsalt kooris. 

«Püüda — sellest on vähe. On tarvis, et saaks kindlasti. Tuleb töötada. Mida soovitas 
meil teha imperaator Peeter Esimene? See tsaar rääkis sageli oma kaaslastele: 
«Töötage, vennikesed! Ehkki ma olen tsaar, on mul pihud rakkus.» Selleks et tundma 
õppida nii suurt hulka teadusi, pole meil aega palju. Ütlen teile sellesama tsaari 
sõnadega: jumala eest, kiirustage!» 

«Rutakalt teed, naeruks jääd,» kostis Tšekin. 

«Seepärast sa nähtavasti ei kiirustagi klassist klassi üle minema,» vastas talle 
Kurganov. 

Uuesti kõmas üle klassi naerupahvakas. Ühes nurgas hakati ruigama, teises hane 
moodi kaagutama. 

«Täituge, looderdajad!» ütles Kurganov rahulikult. «Käratsete liiga palju. Üleannetu 
jõuk! Teate, kuidas oli vanasti, kui teie korpuse asemel oli alles Mere-kaardiväe 
Akadeemia? Tol ajal seisis igas klassis tunni ajal teener piitsaga. Kas tõesti tahate 
seda ka nüüd?» 

«Kas peksti ka valusasti?» küsis Tšekin lihtsameelselt. «Ega just laita polnud, peksja 
endale ikka häbi ei teinud.» 

«Aga kuidas oli lugu toidumoonaga?» tundis huvi Tšekin, kes oskas vaadata asju 
põhjani. 

«Palju halvem kui praegu,» vastas Kurganov. «Kui sa nüüd näsid isegi tunnis, siis tol 
ajal ei võinud kunagi teada, millal saab sellega tegelda.» 

«Jutustage, kuidas sel ajal oli, Nikolai Gavrilovitš!» kostsid hääled. «Jutustage!» 
«Meil pole mitte korpuse ajaloo, vaid matemaatika tund,» vastas Kurganov. «Kuid et 
te teaksite, kuidas siis oli, ega kurdaks, ütlen teile, et paljud akadeemia õpilased ei 
käinud elatise puudumise tõttu koolis kolme kuni viie kuu jooksul ja elatusid 
juhuslikust tööst. Ka õpetajatel polnud kergem: sageli anti neile töötasu kätte Siberi 
kaupadena, mis tuli müüa ülesostjatele poolmuidu.» 

«Küllap vist käisid õpilased turuplatsil vargilgi agaramalt kui meil?» oletas Tšekin, 
kes oli ka selle asjaga kursis. 

Ja jälle veeres üle klassi vali naer. «Kas jätate, kisakõrid, käratsemise või mitte!» ütles 
Kurganov kulmu kortsutades juba valjult. Klass vaikis silmapilkselt. 

«See oli tõepoolest karm aeg,» jätkas Kurganov. «Akadeemia määrustes oli öeldud: 
«Peksta halastamatult keppidega või karistada nooruse tõttu nuudi asemel «kassiga». 
Karm aeg! Kuid akadeemiast tuli välja palju kuulsaid mehi. Meenutagem admiral 
Mordvinovit. See mees on tuntud mitte ainult laevastikujuhina, vaid ka kui õpetlike 
raamatute koostaja meresõidu alal. Meenutagem TŠširikovi, kes ületas raskusi koos 
kuulsa vene meresõitja Beringiga. Oli veel palju vähemtähtsaid Venemaa poegi, kuid 
ka nemad tõid ja toovad tänapäeval oma isamaale suurt kasu, säästmata jõudu või elu, 
kandes Vene impeeriumi kuulsust üle kogu maailma.» 

Kurganovi tugev hääl kõlas valjusti vaikseks jäänud klassis. 


Kõik vaikisid, vaikis ka Tšekin, kes oli söömise lõpetanud. Vaikis Vasja Golovningi, 
vaadates mõtlikult välja 

suurest lossiaknast, mille taga mühises külm ja karm meri. Üha kõrgemale silmapiiri 
poole tõustes ulatus ta kaugusse, kus helendas taevas ja kus üksteist neelates veeresid 
kõrged lained. 

Veidi vasakul, üsna mererannal, asus lossiga kõrvuti avar plats. Seda lõhestasid 
kanalid, mis kulgesid pragudena rannani ja sulasid kokku merelainetega. 

Siin ellingeil kõrgusid kõige kõvemast, guljonki tammega sarnanevast kaasani 
tammest ehitatud laevakered. Neid oli alates kõige suuremaist — lahingulaevadest ja 
suurtükifregattidest kuni väikeste prikkide ja galeeri-deni. 

Ise'gi läbi paksude lossimüüride kostis siin koidust ehani Vasja kõrvu lakkamatu 
kirveste kopsimine, saagide sahin ja raielaastude murdumise pragin. 

Ta nägi, kuidas äsjasündinud laevad, purjed tuulest pinguli, tõstsid sini-valge Andrei 
lipu, rivistusid kiilvee-kolonni ja sõitsid uhkelt läände — tõendama maailma-le, et Ida 
metsadest ja lagendikelt, kuumadest steppidest ja külmast jääst tõuseb hiigelsuur noor 
riik. 

Vasja silmitses laevu ja mõtles erutatult: kas see tuleb varsti, kas saabub varsti päev, 
kus laevalagi õõtsub temagi jalge all? Missugusel laeval, missugustele võõrastele 
maadele läheb tema viima Venemaa kuulsust? 

Ta nägu õhetas, silmad särasid ja ta ei kuulnud enam midagi sellest, mida rääkis vana 
õpetaja. 


SEITSMETEISTKÜMNES PEATÜKK ÕPINGUTE AEG 


Päevast, millal Vasja astus Mereväekorpusse, oli möödunud juba üle aasta. 
Neil aastail asus korpus Kroonlinnas Itaalia lossis. Ainult mõni üksik vanematest 
kadettidest ning mõningad istuma jäänud «vanamehed» mäletasid aega, mil * korpus 
oli asunud Peterburis Vassili saarel Menšikovi lossis. Mäletati ka kohutavat tulekahju 
1771. aastal, mis oli hävitanud kõik majad saarel Seitsmendast kuni Kahekümne 
esimese liinini ja paljusid oma arhitektuuriga hämmastanud Menšikovi lossi. 

Kui nukker ka oli algul korpuses pärast Guljonkit, kus kõik oli olnud Vasja 
teenistuses, harjus ta sedamööda, kuidas läksid päevad, üha enam oma eakaaslaste 
kärarikka jõuguga, harjus sellega, et siin polnud tema juures hoidjat Nilovnat, et keegi 
ei hoolitsenud tema eest, harjus ka õpetajatega, veidrate, vahetevahel karmide 
inimestega, harjus lossimüüridegagi. 

Järk-järgult muutus korpus talle perekonnaks ja Vasjale näis, et nii on olnud alati, et 
teistsugust perekonda pole tal olnudki. 

Ta õppis usinasti, ehkki kõik ei saanud talle otsekohe selgeks, sest paljuni tuli jõuda 
oma mõistusega. Õpetajad teadsid vähe. Teadusi agaoli palju. 

Kõige sagedamini tuli Vasjale appi omaenda elav mõtlemisvõime. 

Ta armastas raamatuid. 

Mõnikord öösel üles ärgates seadis ta teki voodis telgiks ja süütas oma raha eest 
ostetud rasvaküünla. Kõhuli lamades ning tilkuvat küünlajuppi rusikas enda ees 
hoides luges ta tundide kaupa, pööramata tähelepanu sellele, et sula rasv kõrvetas 
sõrmi. 

Ta õppis naudinguga. 


Ning varsti hakati teda nimetama seimaniks — õpetatud meremeheks —, see 
hüüdnimi oli säilinud korpuses hästi edasijõudvate kadettide kohta juba Peetri ajast. 
Ta oli ka tõepoolest seiman. 

Vana Kurganov, kes armastas teda rohkem kui teisi kasvandikke, ütles talle sageli: 
«Sinu mälu, Golovnin, on teadmiste varasalv, mõtlemisvõime — sinu heategija. Sa 
oled saanud asjatundjaks mitte ainult matemaatikas, astronoomias ja teistes teadustes, 
vaid räägid hästi ka inglise keelt.» 

Sellised kiitused tegid Vasjale heameelt. 

Kuid ükski raamatuteadus ei neelanud ta tähele' panu täielikult. Vasja teadvuses elas 
igavesti üks mõte, mis ei lahkunud temast nüüd kunagi — mõte laevast, tõelisest 
laevast tõeliste mastide ja purjedega. Ta nägi seda mõnikord isegi unes. 

Siin oli laevu palju, nad möödusid ligidalt ja kaugelt, sõites mööda sinkjat 
kollakashalli merd Itaalia 

lossi akende eest läbi. Kuid veel kordagi polnud Vasja jalg saanud laeva pardale. 

Ja siis nägi ta kord laeva üsna ligidalt, mitte vees, vaid kuival, lossi tohutu suures 
saalis. See oli kolme-mastiline fregatt, mille abil korpuse pootsman õpetas yanematele 
kadettidele purjede seadmist. 

Pootsmanit kuulates seisis Vasja terve tunni garde-mariinide hulgas. 

Grootmast, besaanmast, güüs, kontrabrassid, pool-tuul — need olid magusad sõnad, 
mis Vasja endaga kaasa viis, nii nagu võtavad endaga kaasa mere lõhna need, k,es 
sellega esmakordselt on tutvunud. 

Viibinud kord sellises tunnis, siirdus Vasja aeglaselt mööda koridori oma 
magamistuppa. Päev oli lõppenud ja koridorides polnud kedagi; ainult üks väike 
kadett seisis ukse juures ja nuttis. 

Vasja läks tema juurde ja vaatas talle näkku. Nägu oli tõmmu, suured mustad silmad 
vaatasid kohmetunult Vasjale. Nähtavasti häbenes poiss oma pisaraid. Tal oli käes 
raske gardemariinisaabas, mille ta harjaga teises käes oli hoolikalt läikima viksinud. 
«Mis su nimi on?» küsis Vasja. 

«Petja Rikord, kadett esimesest klassist,» vastas poiss. 

«Mis sa nutad?» küsis Vasja, ehkki ta oli kohe aru saanud, et keegi vanemate hulgast 
oli pannud poisi oma saapaid puhastama. See oli vanema klassi õpilaste tavaline 
õigus, mida harva keegi esimese 'klassi kadettidest julges rikkuda. See komme ei 
meeldinud Vasjale. 

Ta küsis: «Kelle need saapad on?» 

«Dõbini,» vastas Rikord kurvalt. 

Vasja mõtles hetke. Dõbin polnud «vanamees». Ta oli juba gardemariin, Vasjast üks 
klass ees, Tšekini sõber, kuidviimasest hoopis erinev. 

Dobin oli laiaõlgne, tugev ja osav, ta heledate silmade vaade oli alati julge ja jultunud. 
Temaga tülli minemast hoidusid kõik kadetid, isegi need, kes pidasid ennast temast 
tugevamaks. 

Siiski ütles Vasja: 

«Anna saapad minu kätte, ma viin need Dõbinile ara, las puhastab ise. Sa oled ju ka 
aadlik, eks ole?» 

«Jah, olen aadlik,» vastas Petja, kuid saapaid siiski 

ära ei andnud. Ta silmis peegeldus uskumatus, isegi kartus — ta ei uskunud, et Vasja 
suudab teda Dõbini eest kaitsta. 

«Anna, ära karda! Sind ta ei löö, mina kaklen temaga.» 


Petja andis saapad käest. Üks neist oli puhastamata. Vasja võttis saapad ja läks 
gardemariinide magamistuppa. Seal polnud kedagi peale Dõbini, kes istus saapaid 
oodates voodil ja krobistas pähkleid, mida ta võttis vahetevahel padja alt. Ta oli ilma 
mundrita. Läbi lõuen-dise kroonusärgi, mida kandsid kõik kadetid, joonistusid selgesti 
ta tugevad õlad ja kogu sitke, sale keha. Tal oli valge, tugevate joontega, veidi julma 
ilmega nägu. 

Nähes oma saapaid Golovnini. käes, hämmastus ta ja tema heledad külmad silmad 
tõmbusid pilukile — see ei ennustanud Vasjale midagi head. Siiski läks Golov-nin 
rahulikult Dõbini juurde ja pani saapad tema ette maha. 

«Sa ei puhastanud möödunud aastal Pustoškini saapaid, ehkki ta oli vanem?» küsis 
Vasja. «Ei puhastanud,» vastas Dõbin. «Kaklesite teineteisega selle pärast?» 
«Kaklesime. Mis siis sellest?» 

«Ma võin sinuga Petja Rikordi eest samuti kakelda. Tahad?» tegi Vasja ettepaneku ja 
võttis sisse kaitsepoosi hnobi vastu, mis, nagu talle tundus, oleks pidanud niivõrd 
jultunud väljakutse peale viivitamatult järgnema. 

Kuid Dõbin isegi ei liigahtanud. Ta nägu jäi rahulikuks. Ta kindlatele, tuulest pargitud 
huultele ilmus ainult põlglik muie. 

«Kas ma olen siis Tšekin või mis?» üiles ta lõpuks. «Ma ei kakle kunagi otsekohe 
siin, magamisruumis, ma pole papipoeg. Sa esitasid mulle väljakutse. Nüüd on minul 
sõna öelda. Oota, kuni ma ütlen! Kaklema hakkame kogu roodu ees, sest muidu ei 
näegi keegi mu häbistamist,» muigas ta mürgiselt. «Senikaua ma aga Petkat ei 
puuduta,» jätkas ta. «Pärast seda aga, kui ma sinu olen läbi peksnud, panen ta uuesti 
saapaid puhastama. Oota mu vastust, Golovnin!» ütles ta vaikselt, rõhutatud 
viisakusega nagu tõeline duellant. 

Vasja väljus. 

«Parem oleks olnud otsekohe võidelda,» mõtles ta. Kakluse ootamiseks ei jätkunud 
kannatust. Viha ei püsinud tal kaua südames, viha aga annab hoobile jõudu juurde. 
Petja seisis ikka alles koridoris, ta oli tõmbunud vastu seina. Vasjat nähes astus ta 
tema juurde ja tõstis temale oma alati niiske säraga helkivad lõunamaalasesilmad, 
ulatades arglikult käe, mida Vasja naeratades pigistas. 

«Ta ei löönud sind?» küsis Petja. 

«Ei,» vastas Vasja, «me kakleme hiljem.» 

Vaimustatult vaatas Petja oma ootamatut eestkostjat ja kaitsjat. Kakelda Dõbiniga? 
Mitte igaüks ei julgenud seda! 

«Ma hakkan sinul saapaid puhastama, kui see juba korpuses nii olema peab,» tegi 
Petja ettepaneku. 

«Pole vaja,» ütles Vasja karmilt. «Kas ma siis sellepärast hakkan Dõbiniga kaklema, 
et sa puhastaksid saapaid mitte temale, vaid minule?» 

«Siis tahan ma olla sulle sõbraks,» ütles poiss ja lisas arglikult: «Kuid võib-olla sa ei 
taha esimese klassi õpilasega sõbrustada.» 

Naeratades pani Vasja käe Petja õlale. 

«Ma pole nooremate suhtes üleolev,» vastas Vasja, kellele meeldis nii ootamatult 
leitud sõber. Ta vaatles Petjat esmakordselt oma tähelepaneliku pilguga ja hakkas 
naerma: «Minul on juba ükskord mustad juuksed, aga sinul on veel mustemad. Millest 
see nii On?» 

«Minu isa ja vanaisa olid itaallased,» vastas Petja. «Kas see on paha?» 

«Ei, see pole paha,» ütles Vasja lõbusalt. «Mis siis ikka! Hea maa on alati must — ma 
nägin seda kodus Guljonkis, kui talumehed kündsid. Ma kaklen, aga minu 
rüütlideviisiks saab: «Saatus on õiglaste poolt». Ma lugesin seda hiljuti ühelt 


luuletajalt, kelle nimi on väga kuulus. Aga kas sa laeva armastad?» küsis ta, minnes 
kiiresti ühelt teemalt teisele. 

«Ei ole kordagi laevas sõitnud, kuid armastan.» 

«Ka mina armastan,» ütles Vasja. «Läheme veel täna, ma näitan sulle laeva.» 

Ja poisid hakkasid sammuma mööda hämara lossi pikki õhtupäikesest valgustatud 
koridore. 

Hilja õhtul, kui kõik korpuses juba magasid, näitas Vasja tõepoolest oma uuele 
sõbrale lubatud laeva. See oli seesama kolmemastiline laev, mille juures Vasja oli 
alles hiljuti kuulanud korpuse pootsmani tundi. 

Suures saalis tihenes valge ööhämarus. Erksas vaikuses kajasid poiste sammud 
kõlavalt vastu. 

Nad tõusid laevatreppi mööda pardale. Siin lõhnas puu, purjeriide ja tõrva järele, kõik 
oli siin nagu toelisel laeval: valge öö veidras kumas hiilgas laevalagi, helkisid purjed, 
kadusid kõrgusse mastid. Ainult merd ei olnud, ei olnud selle igavest liikumist ning 
kohinat ja ka tuul ei paisutanud purjesid. 

Kaua seisid poisid bakil. See täies purjestuses laev näis neile piinleva vangina. 


KAHEKSATEISTKÜMNES PEATÜKK ITAALIA - LOSSI 
TORNIKESES 


Itaalia lossi ühes nurgas kõrgus kuubikukujuline torn, mida omakorda kroonis 
väiksemamõõduline tornike. Selle otsas lehvis küüntega ankrut hoidva kahepealise 
kotka kujutisega korpuse lipp. 

See torn ahvatles Vasjat juba ammugi. Sinna oli Kurganov rajanud astronoomia- 
observatooriumi. 

Kuid kadetid kartsid käia seal tornis. 

Nende seas valitses kummaline ebausk. Kõneldi, et tornis ilmub ukse kõrvale seinale 
kuradi kujutis sarvede, saba ja jalgadega. 

Külmadel pakaseöödel on see kuradi siluett telliskivi-seinal eriti selgesti näha 
igaühele, kel on julgust temale silmi tõsta. Soojadel öödel ta aga kaob. 

Kuid sellegipärast ei julge mitte keegi minna öösel üksinda torni, isegi siis, kui käes 
on püha veega piser-datud kadetimõõk — mitte keegi peale kuulsa meresõitja, 
aborniitori, navigaatori ning taevatähtede lugeja Nikolai Gavrilovitš Kurganovi.* 

* Nii nimetasid oma vana õpetajat N. G. Kurganovit mitmed kadettide põlvkonnad. 
Aborniitor — topograaf. 

Ja isegi astronoomia tunnis käisid kadetid tema juures tornis vastumeelselt, kogunesid 
enne rühmadesse ning trampisid jalgadega trepil nii valjusti, et Nikolai Gavrilovitš 
jooksis tavaliselt neile vastu ja hüüdis: 

«Keda te hirmutate, tolgused? Lähete rootslaste vastu või mis? Siin on vaikuse ja 
pühalikkuse asupaik, teie aga trambite nagu noored täkud!» 

Vasja oleks juba ammugi tahtnud viibida Kurganovi ärklitornis öösel, vaadata 
pikksilmaga tähti, proovida kindlaks määrata asukohta, nii nagu seda teevad tüüri- 
mehed laevadel. Kuid kaua aega ei julgenud ta seda. 

Ütekord vedas ta Tšekiniga kihla paari kuumade saiakeste peale, mida anti korpuses 
kadettidele tee juurde, ja lubas kogu klassi ees, et läheb öösel üksinda torni. 


Vasja ei olnud Tšekini moodi ahne söögi järele, ehkki korpuses harilikult toideti 
mitteküllaldaselt ja ta oleks sageli tahtnud süüa. Vastupandamatu tung kõige vastu, 
mis oli saladuslik, ja püüd seda lahti mõistatada sundisid teda minema. 

Algul naerdi tema üle. Seejärel hakati veenma, et ta ei läheks, hirmutati. Kuid vaevalt 
oli saabunud öö, kui Vasja kirTnitas vööle väikese mõõga, mida kadetid kandsid 
paraadidel, ja läks magamisruumist koridori. 

Kogu loss oli tühi ja hämar. Üksikuna põles küünal seinalaternas, kusagilt kaugelt 
gardemariinide magamis-ruumide poolt kostsid tumedalt korrapidaja sammud. 

Vasja ruttas käratult läbi koridori, mille aknad avanesid itta, kus juba eredalt loitsid 
tähed. Ta pöördus paremale ilustustega malmtrepi juurde, mis viis üles torni. Trepil 
oli pilkaselt pime. Vasja süda peksis nii tugevasti, et ta ei kuulnud isegi omaenda 
samme malmastmeil... 

Olles juba üles jõudnud, tuli Vasjale järsku mõte, et torni uks võib olla lukus, 
tõenäoliselt ongi lukus, ja et tä on asjata tulnud. Peab pöörduma tagasi ning kadetid 
hakkavad tema üle naerma. 

Vasja jäi ukse ette seisma ja puudutas seda tasakesi käega. Tema hämmastuseks 
polnud uks lukus, vaid avanes raudhingedel kergesti ning kriuksumata. 

85 

Vasja astus torni. See oli üsna ruumikas, aknaees-riided olid eest ära tõmmatud ja 
kogu ruum oli täidetud pehme tähtede valgusega, mis helkis nõrgalt astronoomilisteks 
vaatlusteks määratud instrumentide ja telesköopide vasel, baromeetrite, kronomeetrite 
ja seks-tantide metallil ning klaasil. 

See oli ahvatlev pilt ja hetkeks näis Vasjale, et ta seisab saladusliku võlulaeva 
nõiduslikus roolikambris ja laeva ümbritsevad tähed. Nad vaatasid läbi akna nii 
paremalt kui vasakult. «Taevased kalliskivid! Kiirgavate kehade tiirlemine» — nii 
nimetas neid Kurganov. 

Täies ilus särades vaatas Vasjale vastu suurepärane ehatäht Veenus, tasakesi hõõgus 
taevakauguses vaevumärgatav Põhjanael — kogu maailma meresõitjate ja laevnike 
ustav sõsar. 

Vasja jäi teda vaatlema ning seisis hulk aega liikumatult, unustades kõik muu 
maailmas, isegi selle, miks ta siia oli tulnud ja mispärast tal on käes mõõk. 

Äkki tundis Vasja, et ta pole siin üksi, et siin on veel keegi, üsna ligidal, kusagil tema 
kõrval. Vasja isegi kuuleb tema vaikset hingamist. 

Vasjale meenus lugu kuradist ja kiiresti mõõka paljastades pöördus ta ümber. 


Hämmastunult taganes ta selle ees, mida nägi. Tõepoolest, ukse juures seinal, kus 
vaadelda. 

Ah. see oli poisikese mõistuse jaoks nii kõrge ja ah- 
Ivatlev maailm nagu ookeani avarus ja sügavus! 


müüriniiskus oli kividele ilmunud, valendas piirjoontelt kuradiga sarnanev 
härmatiselaik. Keegi oli sellele kriidiga sarved ja saba juurde joonistanud ja muutnud 
ta nii kuradiga veelgi sarnasemaks. Vasja astus ligemale ja kriimustas pisut mõõgaga 
seina. Jah, see oli-härmatis, muud midagi. Vasja haaras ukse juures seisva svaabri 
ning tõmbas sellega kaks korda üle seina. Laik kadus. Vasja tahtis just harja kohale 
panna, kui avatud kapiukse tagant kostis tasast naeru. See oli palju hirmsam kui kurat. 
Vasja ei suutnud õudusest sammugi astuda. Ta tundis järsku, kuidas kellegi raske käsi 
vajus talle õlale ning vana Kurganovi lõbus hääl lausus: 

«Ära sa, vennas, mind ainult kuradiks pea ja mõõgaga kriimusta! Mulle ei meeldi 
auklikuna ringi joosta. Vaatlen sind ja imestan. Mis sa siin teed, Golovnin?» 

Vasja oli ütlemata õnnelik selle üle, et tegemist polnud mitte kuradiga, vaid Nikolai 
Gavrilovitšiga ja ruttas 

jutustama talle oma kihlveost Tšekiniga, vaikides sealjuures siiski saiadest. 

Kurganov naeris kaua, siis aga ütles: «Kiidan ja pean õigeks, et sa ise tahtsid teada 
saada, mis on tõsi ja mis on ebausk, sündinud pakase vallatlemisest seinal.» 
Kurganov võttis Vasjal õlgade ümbert kinni ja pani ta istuma enda kõrvale tugitooli, 
mis seisis pimedas nurgas. 

Nad istusid siin natuke aega ja Kurganov ütles Vasjale: 

«Lugesin hiljuti raamatut, milles on öeldud: «Ära unista olla maa peal rohkem, kui sa 
oled. Kuid sa oled inimene! Sinus on lootus ja eeldus tõusmiseks. Sa muutud 
täiuslikumaks, võid muutuda üha enam täiuslikuks.» See on öeldud sinu kohta. Ma 
annan sulle tolle raamatu. Sa meeldid mulle, Golovnin. Tule Nikitini juurde! Me 
oleme inspektoriga sõbrad. Ka tema mõtleb sinust hästi. Teab, et sa oled vaeslaps.» 
Seejärel viis Kurganov Vasja kõige suurema vaskse teleskoobi juurde, näitas, kuidas 
leida meridiaani, kuidas määrata punkti, kus asub laev, ja lubas tal tähti vaadelda. 
Kuid tornis oli väga külm. Vasja jäi külmast kangeks ja Kurganov käskis tal magama 
minna. 

Ah, see oli poisikese mõistuse jaoks nii kõrge ja ahvatlev maailm nagu ookeani avarus 
ja sügavus! 

Kuid tomnis oli väga külm. Vasja jäi külmast kangeks ja Kurganov käskis tal magama 
minna. 

Vasja läks alla. Ta läbis kiiresti koridori ja jooksis magamisruumi. Kuid kus olid kõik 
teised? Magamisruumis polnud kedagi. Kadetid olid läinud oma tavalisse öiste 
kogunemiste kohta — esimese ja teise roodu magamisruumide vahelisse 
koridorikesesse, kuhu avanesid magamisruumide ahjude uksed. 

Käratult hiilis Vasja sinna. Keegi ei märganud teda, kui ta pimeduses tasakesi puges 
poistekobarasse, mis lebas põrandal ahju ümber, milles lõbusalt praksus tuli. 

Siin oli pime, vaikne ja salapärane. 

Kuid see oli teistsugune salapärasus, — arukuseta, lapselik. Vasja armastas ka seda. 
See meenutas talle Guljonkit, kus ta väikese lapsena oli surunud ennast hoidja 
Nilovna põlvede vahele, kes samuti oli istunud küdeva ahju ees, ning oli kuulanud 
vanakese jutustatud muinasjutte, kord liigutavaid, millest paisusid silmi soovimatud 
pisarad, kord kohutavaid, mis kutsusid esile soovi pigistada silmad kinni ja peita pea 
hoidja rinnale ... 

Kellegi ühetasane hääl jutustas hirmsat lugu libahuntidest. Vasja jäi kuulama. See oli 
Tšekini hääl. Tše-kin istus üsna ahju juures sületäiel puudel, tulele lähemal kui teised. 
Aeg-ajalt liigutas ta tükke vana püssi-täägiga ja viskas puid juurde. 

Ta jutustas sosinal: 


«Mu isa pärusmõisasse, õigemini sinna ligidale riigimetsa, mis ulatub võib-olla 
tuhande versta kaugusele, asusid elama röövlid.» 

Ümberringi jäi järsku vaikseks, oli kuulda ainult seda, kuidas ahjus praksuvad kuivad 
puud, pildudes hõõguvaid sädemeid. 

«Jaa . ..» jätkas Tšekin kui kogenud jutustaja pärast lühikest pausi. «Ja vaat, 
talumehed hakkasid märkama ... » 

«Kas see oli ammu?» küsis keegi pimedusest. 

«Sind lolli polnud siis veel maailmaski,» vastas Tše-kin. «... Märgati, et meie juurde 
külla hakkas öösiti jooksma suur must koer — just nagu vasikas. Jookseb 

mööda küla sinna-tänna, nuusutab iga asja. Küla koerad tungivad talle koledasti 
kallale, hirmsasti sakutavad, tahavad hambaid sisse lüüa, temal aga — ükskõik, just 
nagu elutu. Ning vaat, iga kord kui see koer korraks nuuskis, selsamal talumehel, 
selsamal ööl varastatakse kord vasikas, kord lammas, kord siga, mõnikord aetakse 
koguni lehm ära.» 

«Oleks tulnud ristimärk peale teha,» andis nõu ennestine hääl. 

«Oota sina, papp!» nähvas Tšekin talle vastu. «Ära sega! Oli meil külas üks talumees. 
Hüüti teda Froliks. Läks ta kord õhtul tarest välja, hobustele toitu ette panema. Vaatab 
— must on kohal mis kohal! Talumees kohkus veidike, kuid siiski ei taganenud, leidis 
pimedas kobades teiba, millega talli uks kinni käis, ja mõtleb endamisi: «No ei, 
tembutad vennas, minu juurde sa vargaid ei too, ma võin ise ükskõik kelle juurest 
unise sea ära tuua.» Tõepoolest, ta oli hulljulge mees igasuguste asjade peale. Koer 
aga muudkui aina ronib tema poole, muudkui niutsub, torkab ninaga päris vastu käsi. 
Seal aimas Frol korraga halba,, luges palve, võttis hoogu ja kus virutas koerale vastu 
koonu! ... Seda otsekohe just nagu poleks olnudki, oleks nagu vajunud maa alla.» 
«Paha vaim?» 

«Frol mõtles kah nii ja astus kiiresti tare poole, teel ainult komistas millelegi, oleksid 
olnud nagu inimese jalad. Siiski lipsas taresse, tegi uksele ristimärgi ja lükkas riivi 
ette.» 

«Aga must?» 

«Oota, ära katkesta!» jätkas Tšekin. «Hommikul vaatab: issake! Keset hoovi lamab 
tema poeg Vanka lõhkilöödud peaga, ümberringi aga on veri. Kuid Vanka oli vähe 
aega enne seda antud soldatiks. Ainult et ta oli ära jooksnud, oli hakanud kartma 
soldatielu ja nähtavasti liitunud röövlitega.» 

«Kuid meil oli niimoodi... » alustas jutustamist teine. «Vastu vaikset esmaspäeva, kui 
võib valvata nõida, tappis üks talumees öösel küla taga teibaga sea, see aga osutus 
sellesama küla tüdrukuks.» 

«See kõik on puha vale. Niisugust asja pole olemas,» ütles järsku Vasja. 

Kõik pöördusid tema poole. Mõned koguni kargasid püsti, tekitades üsna tublisti 
müra. Niivõrd imestamapanev oli näha Golovnini tervena ja vigastamatuna, pealegi 
siinsamas endi seas. 

«Meie aga arvasime, et kurat vedas su tornist ära,» ütles Tšekin. «Hüvasti nüüd minu 
saiakesed!» 

Vasja hakkas naerma. 

«Selle kuradi pühkisin ma svaabriga maha.» 

Kõik kogunesid tema ümber ja Vasja jutustas neile sosinal sellest, mis oli juhtunud 
temaga tornis: kuidas ta oli kohanud seal Kurganovit, kuidas oli näinud kuradit, tähti 
ja valget Linnuteed lugematute taevakehadega. Kõik see oli väga huvitav ning isegi 
ahvatlev. 


Kuid otsekohe näis ahju ümber kogunenud kadettidele kaugelt huvitavam ja 
ahvatlevam teise kuju ilmumine, kes hiilis nende juurde niisama vaikselt kui Vasja, 
libisedes mööda seina äärt ukse juurest. 

Paljud tundsid ära Dõbini, kes samuti armastas neid öiseid kogunemisi. 

Tema kannul tuli kadett, keda hüüti Sikuks, Dõbini alatine kaaslane ta käikudel. 
Lõhnas teravalt suitsusingi järele. 

«Dõbin, Dõbin!» kordas mitu häält. «Toodi midagi. Nüüd läheb pidusöögiks lahti.» 
Ja tõepoolest, see oli Dõbin. Vaikides viskas ta õlalt poistesumma keskele suure 
rasvase singi, see riivas kellegi pead ja kukkus kellelegi valusalt jalale. 

«Muud midagi ei toonud?» küsis Tšekin. 

«Kas sulle on sealihast vähe?» vastas Dõbin. «Küsi õige Siku käest, kuidas me sellegi 
kätte saime. Tšuh-naad oleksid meid peaaegu surnuks pussitanud.» 

«Dõbinil rebiti pagun ja müts ära,» ütles Sikk. 

«Tähendab, homme oota külalisi, tulevad asitõendiga!» lausus Tšekin sõbra pärast 
muret tundes. 

«Las tulevad!» vastas Dõbin rahulikult. «Ma olin ju aadli jalaväekorpuse vormis, 
punaste pagunitega.» 

Ja Dõbin hakkas jutustama oma öisest käigust, imestades peamiselt poodniku Miina ja 
tema koduste karmuse üle, kes pussid käes olid kaitsnud oma vara. 

«Tungisid meile kallale,» rääkis ta naerdes, «nagu meeletud, just nagu oleksime me 
Kroonlinna ründavad rootslased, mitte aga ausad kadetid.» 

«Söö ometi,» andis Tšekin talle nõu, «muidu juhtub nii, et senikaua kui sina jutustad, 
paneme meie kogu singi nahka.» 

«Pole viga,» vastas Dõbin. «Mulle on tähtis jaht. Sööge! Sellist vigurit, vellekesed, 
ma armastan,» jätkas ta unistavalt. «Süda lausa põleb.» 

«Aga kui sa oleksid kindlasti teadnud, et sind keegi ei sega, kas sa oleksid siis teinud 
niisugust asja nagu täna?»» küsis Vasja pimedusest. 

«Olen ma siis varas või mis?» vastas Dõbin põlgusega. «Kes seal räägib?» Ja vaadates 
Golovninile ning teda ära tundes vaikis ta hetke ning lisas siis: «See oled sina, 
Golovnin? Näen, sa ei suuda endale selgeks teha, kes ma olen. Meie oleme sinuga 
vaenlased. Kaklema hakkame rusikatega. Miks sa ei söö suitsusinki? Põlgad?» 
«Põlgan,» vastas Vasja. 

«Noh,-oota, varsti kakleme tõsiselt. Mulle naljatami-sed ei meeldi.» 

Saabus vaikas. Ahi kustus. Kadus poiste nägusid valgustanud viimane tuluke. Ja 
Vasjal hakkas Dõbini karmidest sõnadest veidi jube. 

Järsku võttis keegi pilkases pimeduses Vasja käe ja surus seda tugevasti. 

«Kes on?» küsis Vasja. 

«Mina, Petja Rikord,» vastas vaikne hääl. 

«Ohoo, ka sina oled siin?» küsis Vasja. «Ma ei näinud sind.» 

«Tahad, ma suren sinu eest?» küsis Petja sosinal. «Mulle ei maksa see midagi.» 
Vasja hakkas naerma. Need sõnad vaguralt poisilt, keda ta pimeduses sugugi ei 
näinud, tundusid talle naljakad. Kuid imelik: korraga kadus ta südamest igasugune 
hirm. 

ÜHEKSATEISTKÜMNES PEATÜKK KORPUSE 
INSPEKTOR 


Vana aborniitor ning matemaatik Nikolai Gavrilovitš Kurganov täitis oma lubaduse 
võtta Vasja endaga kaasa inspektori juurde külla. Kord pärast koolitunde viipas ta 
Vasja enda juurde ning ütles: 

«Sind ei tituleerita asjata seimaniks. Sea end valmis! ... Läheme Vassili Nikolajevitši 
juurde. Ta kutsub sind külla. Ka Prohhor Ignatjevitš tuleb sinna. Mõistad sa, see on 
suur au!» 

«Mõistan, Nikolai Gavrilovitš,» vastas Vasja. 

Ja tõepoolest, see oli au nii noorele kadetile. 

Korpuse inspektor Vassili Nikolajevitš Nikitin oli oma aja kohta ebatavaline inimene 
niisamuti kui tema sõber ja abiline Prohhor Ignatjevitš Suvorovgi. Mõlemad olid 
matemaatikud, korpuse geomeetriaõpiku koostajad ja mõlemad olid lihtsalt 
armastusest kõige ilusa vastu tõlkinud vene keelde Eukleidese «Elemendid». Need 
olid mitte üksnes õpetatud vene inimesed, vaid ka sageli nende juurde koguneva 
korpusenoorsoo kasvatajad. 

Nikolai Vassiljevitš Nikitini majale lähenes Vasja teatud kartusega. 

Maja akendest paistis kahvatu tuluke. Väljast näis majake väikesena ja isegi vaesena. 
Kuid kui hea ja mugav oli seal sees pärast lossi kõledaid ja suuri saale' 

Toas istus valge laudlinaga kaetud ümmarguse laua taga mitu inimest. Siin nägi Vasja 
ka teisi, vanemate gardemariiniklasside kadette, kes olid kogu korpuses tuntud oma 
eeskujuliku õppimise ning silmapaistvate omaduste poolest, nägi majaperemeest 
ennast ja Proh-hor Ignatjevitš Suvorovit. 

Seina ääres väikese klavessiini taga istus majaperenaine. Ta oli riietatud tumedasse 
rangesse veidi imelikku tundmatu lõikega kleiti, kuid ise polnud ta sugugi range, 
vastupidi, ta oli väga noor ning lõbus. Ta oli just ise klavessiinil saates laulnud, nüüd 
aga libistas vilka käega mööda muusikariista klahve, tekitades vaikseid, kergelt 
värisevaid helisid. 

Noored vestlesid sundimatult ja Vasja võeti sõbralikult vastu. 

«Ma tean sind,» ütles Vassili Nikolajevitš. «Mulle kõneles sinust palju Nikolai 
Gavrilovitš. Ka ise tean. Istu, ole mu külaline!» 

Vasja võttis teiste tihedalt laua ümber istuvate kadettide ringis istet. Just enne tema 
tulekut oli siin räägitud sõjast rootslastega. Noored olid löönud elevile, paljudel 
särasid silmad. Perenaine hakkas jälle klavessiini] mängima, vesteldi kõige 
mitmesugusematel teemadel — teaduslikel, poliitilistel ja isegi usulistel. 

Kuid lõpuks kandus jutt kõiki laua ääres istujaid erutavale sündmusele. 

Keegi aadlik, ühe Peterburis asuva kaardiväepolgu ohvitser, saanud teada, et tema 
mõisateenija, kes oli lakkamatu piinamise tõttu ära jooksnud, varjab ennast 
Kroonlinnas ja töötab ellingeil, tormanud Kroonlinna, võtnud jooksiku kinni ja 
peksnud ta korpuse hoone ees väljakul kepiga surnuks. 

Kõik olid nördinud pärisorjuslike õiguste niivõrd avaliku ja julma ilmnemise üle. 
«Pärisorjuses oleva rahva olukord on meil täiesti väljakannatamatu. Lihtinimene — 
see on lihtsalt ori, loom, aga mitte inimene.» 

«Nii see on, Vassili Nikolajevitš,» kostis Suvorov. «Kui palju südame- ja 
vaimuandeid peitub meie liht-inimestes, milliseid talente meie, aadlikud, matame 
maha, nende kandjaid endid aga tapame kepiga. Missuguses suuruses tõuseb meie 
rahvas kogu maailma ette, kui ta saab teadmised ja vabaduse!» 


«Nende seas on loomupäraselt andekaid inimesi, kes on nagu tähed,» ütles Kurganov. 
«Ma olen näinud palju selliseid. Kuid nad hukkuvad asja ees teist taga. Selle üle 
peame me kõik väga kurvastama.» 

«Miks see nii on?» küsis Vasja aralt ja sealsamas meenus talle, et kord oli tal tulnud 
juba esitada selline küsimus onu Maksimile. 

«Miks?» kordas Vassili Nikolajevitš küsimust. «Seepärast, et meil pole inimeste vahel 
üheõiguslust. Seepärast, et meil üks inimene võib valitseda teise üle nagu asja üle, 
pidada teda madalamalseisvaks olevuseks. Ka sina hakkad sõitma kunagi mööda kogu 
maailma, saad näha, kuidas kusagil inimesed elavad. Vaata teraselt 

ja mõtle selle üle järele, mida sa näed. Seal on samuti palju ebaõiglust ja mõnel maal 
pole parem kui meil, kuid on maid, kus inimesed astuvad välja ülekohtu vastu ning on 
oma ettevõttes kindlad.» 

«Kuid on ka mõnikord nii meie moodi: tulevad kokku nagu meie, ajavad juttu, pärast 
aga joovad viina või muud, mis seal kombeks on,» tähendas Kurganov jäme-davõitu 
naljatusega. «Muuseas, perenaine, kas teil õhtusöögi juurde viina on?» 

«On,» vastas perenaine naerdes. 

«Alustavad jutuajamisega ning peekri veiniga, seejärel lähevad aga asja juurde,» 
tähendas Nikitin. «Prantsusmaal on rahvas muutunud rahutuks.» 

«Nii see on,» ütles Kurganov, «kuid siiski poleks paha teada saada, kes on see äsja 
kõne all olnud kepiarmas-taja aadlik.» 

«Milleks?» küsis perenaine. 

«Võiks parajal juhul tema polgukaaslastele teatada.» 

Vassili Nikolajevit! hakkas naerma ja lõi käega: 

«Selleks on tarvis eriti soodsaid asjaolusid.» 

«Kaardiväe ohvitserkonna seas leidub mõtlevaid inimesi,» ütles Suvorov. 

«Nii see on,» tähendas peremees mõtlikult ning jäi vait. 

«Aga kas te seda teate?» alustas Kurganov. «Unustasin jutustada .. . Admiral 
Tšitšagovi eskaadrist saabunud priid «Panteleimon» komandör ütles mulle saladus- 
katte all, et lähemal ajal võib oodata lahingut Ölandi saare juures*.» 

«See polegi nii hirmus,» ütles Nikitin elavnedes. «Esiteks sellepärast, et Tšitšagovi 
purjelaevastikku on nüüd tugevdatud sõudeflotilliga prints Nassau-Siegeni juhtimise 
all (kuidagi ei saa me läbi ilma sakslasteta!), ja teiseks sellepärast, et meil on olemas 
teine eskaader, mille jõud on veelgi suurem, seda juhatab viitseadmiral Kruiz .. .» 
«Samuti puhastverd venelane!» tähendas Kurganov. Noored pahvatasid laginal 
naerma. 


* Kirjeldataval ajal pidas Venemaa rootslastega sõda, mille oli alustanud Gustav 
II 1788. aasta suvel 

«Kuid järsku siiski tungivad läbi,» jätkas Kurganov, «tulevad siia ja kui äigavad 
kõikidest parrastest vastu sinu aknaid, Vassili Nikolajevitš, mis siis? Kutsuge kii- 
remini õhtust sööma, enne kui rootslased tulevad!» 

Täiskasvanud hakkasid naerma, Vasja aga küsis: 

«Nikolai Gavrilovitš, kas seda võib juhtuda? Või kõnelete te naljapärast?» 

«Mis asja? Õhtusöögi kohta? Mis nali see on!» 

«Ei,» ütles Vasja, «ma räägin rootslastest.» 

«Aga kas sina tahaksid, et nad pistaksid oma nina siia?» 

«Tahaksin küll,» tunnistas Vasja veidi piinlikkust tundes avameelselt. «Vaat kus 
Kaubasadama müüril ikka seisavad alles suurtükid!» 


«Ära rutta! Jõuad veel sõdida,» vastas Nikitin ja lisas: «Aga mida te arvate, härrad? 
Sel juhul tuleb ka kadetid suurtükkide taha panna.» 

«Kas mind ka pannakse?» küsis Vasja. 

«Sa oled alles noorevõitu.» 

«Ma võin mürske kätte anda,» ütles Vasja. «Ka suur-tükirauda võin puhastada.» 
«Aga kas sa abordeerima lähed, kui on tarvis?» küsis Kurganov naljatades. 
«Lähen!» vastas Vasja lühidalt ning kindlalt. 

«Noh, tähendab meie Kroonlinna saavad rootslased näha niisama palju kui oma 
kõrvu,» hakkas Kurganov naerma ja kuuldes kõrvaltoast, kus kaeti lauda õhtusöögi 
jaoks, toidunõude kolinat, hõõrus oma suuri tugevaid käsi, libistas lõbusa pilgu 
ümberringi ning lausus: «Heitke vaidlused kõrvale, härrased, mõelge asjast, mis ei 
teeni mingit kurja, nimelt meie janu ja nälja vaigistamisest!» 

Nikitin! juurest pöördusid kadetid tagasi koos. Nende kirkad hääled häirisid valge 
põhjamaise öö imepärast vaikust. 

Tähekestena põlesid reidil kaugete laevade mastituled. Aeg-ajalt kostsid üle vee 
laevadel löödavad klaasid, kusagil kääksatas veeavaruses eksleva paadi aer, kusagilt 
kandus kauget laulu. 

Kõik õli kummaline selles valge öö hämaruses, kus ei saa öelda, et öö oleks lõppenud 
või et päev oleks saabunud. 

Kõik oli niisama ebatavaline kui need jutud, mida Vasja oli kuulnud korpuse 
inspektori majakeses. 

Ning isegi vaikiv Itaalia loss oma tumedate akendega näis ööhämaruses kergena ja 
õhulisena — miraa-žina, mis võib kaduda. 


KAHEKÜMNES PEATÜKK DUELL KAUBASADAMA 
MUURIL 


Lähenesid päevad, mida vanemad kadetid ootasid suure kannatamatusega. Need olid 
suvise praktilise meresõidu päevad laeval, mis kandis imelist nime «Fööniks». 
Igaüks oleks tahtnud viibida merel, ronida raadel, kuulda plaksatusi purjedes, mida 
täidavad laeva edasi-kandev tõeline vaba tuul, mitte aga see, mida tuli endale ette 
kujutada kord Süd-Westina, kord Nord-Westina lossisaali vaikuses korpuse 
pootsmani tundides. Meeldiv oli tunda, et talv oli lõppenud. Kõik tahtsid vabadusse. 
Kogu talve oli Vasja usinasti õppinud ning ootas nüüd teistest rohkem nende päevade 
saabumist. 

Suvi tuligi. Vaibusid kevadised tormid ja meri oli juba mitmendat päeva täiesti 
vaikne. Öösel oli ta nähtamatu ning uinus vaikselt Kaubasadama müüri maabu- 
miskohtade ja vaiade vahel, päeval aga muutus selgeks, temasse tekkisid kaugus ning 
sügavus ja ta rõõmustas pilku. 

Kuid «Fööniks» ei saabunud ikka veel Kroonlinna. 

Vasja oli juba lakanud teda ootamast, seda enam, et üks teine sündmus erutas kõiki 
kadette kaugelt suuremal määral. 

Nikolai Gavrilovitš Kurganovi sõnad, mis ta oli poetanud korpuse inspektori Nikitini 
juures, tehes nalja Rootsi laevade võimaliku kallaletungi üle Kroonlinnale, osutusid 
ootamatult tõeks. 

Peterburist tuli teade, et mõne vaenulise laeva ilmumist Kroonlinna vaateulatusse 
tuleb pidada võimalikuks ja sellepärast peab kasutusele võtma ettevaatusabinõud. 

Ja ettevaatusabinõud võetigi tarvitusele. 

Patareid, mis kaitsesid juurdepääsu Kroonlinnale, seati lahinguvalmis. Ka 
Kroonlinnas endas, Kaubasadama müüril, vaatasid rasked malmsuurtükid oma 
suudmetega lahe poole. Nende juures lebasid kotid püssirohuga ning raudalustele olid 
laotud püramiididena malmkuulid, söepannidel suitsesid aga süütetahid, levitades 
hõõguva püssirohutaela haisu. 

Piki müüri, suurtükkide suuete ees, käis edasi-tagasi tunnimees. Aeg-ajalt peatus ta ja 
vaatas kord kaugusse, kus lahe tuhmjal peegelsiledal veepinnal liuglesid val- 
vegaleerid, kord heitis pilgu Itaalia lossi meteoroloogia-tornile, kust jälgiti Kroonlinna 
lähiseid pikksilmaga. 

Suurtükkide lafettide juures seisid gardemariiniklasside kadetid, kuid nende seas olid 
ka mõned noored kasvandikud, kes paistsid silma usinusega õppimises ja eeskujuliku 
käitumisega. 

Seal oli Vasjagi. Siinsamas oli, ei tea mispärast, ka «vanamees» Tšekin. 
Gardemariinide seas nägi Vasja Dõbinit. Öö ebamäärases valguses näis ta nägu 
kolmnurkse mütsi all võõrastavana. Niigi valge aval laup oli tavalisest kahvatum, 
näojooned liikumatud, teravate silmade vaade tuline. Vasja mõtles: «Võib-olla 
hakkame täna kaklema ... » 

Kuid oli see siis sünnis praegu, kus nad seisid kõrvuti ühe ja sama suurtüki juures! 
Poolkuu tõusis Peterburi-poolsest küljest, mängeldes hõbedaga laheveel, ning järsku 
ilmusid silmapiiril nähtavale triiviva täies purjes laeva mastitipud. 

«Rootslased!» karjus keegi. 

«Valvel!» kamandas otsekohe seersant-kadett. «Kohtadele! Oodata käsklust!» 
Kaubasadama müüril valitses surmavaikus. Sihtijad asusid suurtükkide juurde. 
Suitsevad tahid pandi valmis süütamiseks. Vasja seisis, iga lihas pinguli, valmis kätte 
andma püssirohukotte. Talle tundus see kõige tähtsamana kõigest, mis toimus praegu 
maa peal. 

Kuid suurtükiväe-ohvitser, kes kamandas Kaubasadama müürile paigutatud 
patareisid, oli täiesti rahulik ega kiirustanud tuld avama. Üldine pinge tõusis aga üha. 

«Mis ta ootab? Mis asja ta küll ootab?» kostis kõige kannatamatute erutatud sosinat. 
«Mitte ägestuda!» rahustas seersant. «Võib-olla on see hoopis meie laev? Muidu oleks 
valvegaleeridel süüdatud signaaltuled. Ka patareid lahes ei vaikiks.» 

Oodati veel pool tundi ja pinge hakkas aegamisi vaibuma. Suurtükilafettide juures 
hakkas kostma nalja ja naeru. Äkki lõi Dõbin rusikaga vastu lafeti ja astus hoogsal 
sammul Vasja juurde. 

«Kakelda!» ütles ta valjusti, et kõik kuuleksid. «Kui juba kord rootslasi ei ole, soovin 
praegu kakelda. Sa oma sõna tagasi ei võta, Golovnin?» 

See toimus nii ootamatult, et Vasja astus koguni sammu tagasi ja vaatas enda ümber 
ringi. 

Ta nägi seersanti, kes silmitses teda uudistades, ja nagu talle näis, kahjutundega. 
Juurde astus Tšekin ja koos temaga teised kadetid. Koik moodustasid ringi. Kuid 
nende hulgas ei näinud Vasja tõmmunäolist poissi sooja pilguga mustades silmades. 
Tema magas praegu noorema klassi magamisruumis kaugel Kaubasadama müürist. Ja 
keegi ei surunud pimedas Vasja kätt. 

«Ära puuduta teda, Jevstrat!» ütles Tšekin. «Ta on seiman. Teda pole unterid veel 
kordagi peksnud. Kas ta siis suudab võidelda ja pealegi sinuga! Ta hakkab hirmu 
pärast oksele.» 

«Jäta!» katkestas Dõbin oma sõpra kurjalt. «Ta ise vastab, kas teda ajab oksele või 
ei.» 


«Ma võitlen,» ütles Vasja vaikselt, kuid kindlamini, kui ta seda endalt isegi oleks 
oodanud. «Oma sõna ma mäletan ja pean. Ootasin ainult sinu oma.» 

«Ma ütlesin selle,» tähendas Dobin juba heakskiitvalt. «Kuid kaklema ei hakka me 
eitede moodi. Minu deviisiks on «Vaprus». Aga sul?» küsis ta Vasjalt. Dõ-binil ei 
tulnud mõttessegi, et isegi rusikatega võiks kakelda ilma deviisita. 

Sollised olid kahevõitluse reeglid kadettide peres, kus igaüks võis ennast rüütliks 
pidada. 

«Ka mul on deviis,» ütles Vasja. «Saatus on Õiglaste poolt».» 

«Niisugust pole ma veel kuulnud. Deviis on hea. Vaatame, kuidas ta sind aitab. Ma 
näen, et meie sinuga pole 

argpüksid. Kaklema aga hakkame päris müüri äärel. Heidame loosi, kellel tuleb seista 
vee poole seljaga, kellel näoga. Võidetul tuleb supelda.» 

«Aga kui upub ära?» küsis Tšekin, kel oli kaine mõistus, mis, nagu ta ise tõendas, 
mitmekordistus pärast iga nahatäit. 

«Meil pole selliseid, kes läheksid otsekohe põhja,» tähendas uhkusega keegi lafetil 
istujaist. «Golovnin ujub hästi, samuti Dõbin. Heitke loosi!» 

«Loosida! Loosida!» kostsid hüüded suurtüki juures. «Tšekin, sina viskad!» 

Tšekin võttis taskust mitu vaskmünti ja hoidis neid peos. 

«Paaris või paaritu?» karjus ta. «See, kes ütleb valesti, jääb müüri servale.» «Paaris!» 
ütles Vasja kiiresti. «Paaritu!» hüüdis Dõbin. 

Vasja oli arvanud õigesti ja see näis talle hea endena. Mõlemad läksid gardemariinist 
seersandi juurde, kes oli suurtükivanemaks, ja palusid talt luba kaklemiseks. 

«Kae kuradeid, mis välja mõtlesid!» muigas seersant. «Saan veel teie pärast kraesse.» 
Kuid et ka tema hindas vahvust, nii nagu seda hindasid korpuses kõik, ütles ta lõpuks: 
«Kakelge, kuked, kurat teiega!» ja käskis panna igaks juhuks valmis võimalikult 
pikema keti. 

Dõbin võttis mundri seljast, mütsi peast ja viskas need Tšekini kätte. Seejärel 
eemaldus ta rahuliku, aeglase sammuga ja jäi seisma täiesti müüri servale, kus 
sügavalt alt kostis tasast vee loksumist. 

Vasja võttis samuti mundri seljast ja mütsi peast ning astus talle vastu. 

Dõbin oli õlgadest laiem, Vasjast tugevam ja peaaegu poole pea jagu temast pikem. 
Kuid mitte see ei erutanud Vasjat. 

Mitte kunagi hiljem ei suutnud ta endale andestada, et ta mõtles siis mitte sellest, 
kuidas võita vastast, ega vaadanud mitte Dõbinit, vaid merd, mis laisalt loksudes veidi 
liikus kusagil all, müüri ääres. «Kas veeni tuleb kaua kukkuda?» mõtles Vasja. Ning 
samal mo- 

mendil sai ta rusikahoobi, millest tal hetkeks silme ees mustaks läks. Nüüd polnud 
tema ees juba mitte meri, vaid tugev vastane. Dõbini löögid olid alati täpsed, ta oli 
osav ja liikuv, liikuvam isegi, kui Vasja oli võinud arvata. 

Ümberringi kuuldus juba naeru. Kaks korda tõrjus Vasja vastase löögid küünarnukiga, 
kolmandal korral tabas ise rusikaga vastase oimukohta. Kuid löök oli liialt nõrk — tal 
polnud küllalt kaalu. 

Vasjat haaras järsku hirmus kangekaelsus. Ta põikas kõrvale, pöördus kiiresti ümber 
ja paiskus kogu oma väikese, kuid rässaka, tugeva kehaga Dõbini kallale — ainsa 
sooviga tõugata ta müürilt alla. Dõbin hüppas kõrvale. Vasja keha aga jätkas liikumist 
ja ta ei suutnud isegi tabada hetke, millal just lõppes ta jalge all müür ning algas 
kuuvalguses sädelev sügavik, kuhu ta nii suure hooga kukkus. 


Ta jõudis ainult õhus ümber pöörata ja sirutada välja käed, kui need puudutasid 
esimestena vett ja meri võttiski ta vastu. See polnud sugugi hirmus. Ta avas koguni 
vee all silmad ja talle tundus, et näeb sillaposti, millest ta oli mööda lennanud. Siis 
tajus ta käes valu. Nähtavasti oli ta kätt vees vigastanud ning seda oli raske liigutada. 
Ta hakkas jalgadega siplema, liigutas õlgu ja ujus pinnale, et tõmmata õhku sisse. 
Ning uuesti nägi ta peakohal öist taevast ja kõrget müüri, mil'e)t oli just äsja 
kukkunud. 

Müüril karjusid kadetid ja sõimas seersant. 

«Elus, Golovnin?» 

«Elus,» kähistas Vasja, püsides vaevu vee peal, «ainult käe olen kõvasti ära löönud.» 
Nähtavasti oli tema kähisevas hääles kõlanud tahtmatult hirmu, sest müüril jäid kõik 
vaikseks. Seersant hüüdis erutatult alla: 

«Hoia ennast peal, Golovnin, kohe laseme keti alla!» 

«Hoian,» vastas Vasja nõrgeneva häälega. 

Kuid vee peal püsis ta juba hädavaevalt. Suutes liigutada ainult üht kätt, vajus ta üha 
sagedamini vee alla. Ta kuulis veel vaid üsna tumedalt, just nagu läbi vati, kuidas 
raske kett roomab aeglaselt, nõksakutega 

mööda kivimüüri alla, ja talle näis, et aeg läheb edasi niisama aeglaselt kui see kettki. 
Kui ta oli juba peaaegu kaotanud pääsemislootuse, vilksatas õhus kellegi keha ja 
lõikus tumeda plaksatusega vette Vasja kõrval. 

Vasja ei näinud seda: ta oli kaotanud viimase jõu ja vajunud uuesti vee alla. Kuid 
Dõbin sukeldus ta alla, võttis ta oma seljale, ujus jõuliste tõmmetega pinnale ja hoidis 
teda vee peal niikaua, kuni raske ankrukett laskus vette. Siis aitas ta Vasjal müürile 
ronida, kus kadetid neid rõõmsalt tervitasid. 

Korpuse ohvitser, kes oli kära peale lõpuks kohale ilmunud, vaatas rahulikult 
läbimärgi vastaseid ja ütles: 

«Seaduse järgi tuleks teid valjusti karistada hea keretäie ja kartseriga. Kuid uljuse ja 
hädasoleva seltsimehe aitamise pärast andestan. Marss kohtadele!» 

Dõbin ja Vasja läksid oma suurtüki juurde ja jäid kõrvuti seisma. Vasja nuudutas 
Dõbinit õlast ia lausus: 

«Ma olen sulle nüüd palju tänu võlgu. Dõbin. Kui poleks olnud sind, oleksin ma 
uppunud. Ole tänatud!» 

«Hüva,» vastas Dõbin ja küsis järsku: «Kas sa saad minuga sõbraks?» 

«Saan.» 

«Siis anna käsi!» 

Dõbin võttis Vasja käe ja raputas seda tugevasti. Esmakordselt nende tutvuse kestel 
nägi Vasja tema silmis mitte jõhkrust ning kalki tuld, vaid naeratust, pehmet ning 
heatahtlikku nagu tüdrukul. 

See hämmastas teda. Kummaline oli see nooruk, kes oli saanud nii ootamatult ja 
sellisel ebatavalisel kombel tema sõbraks, samal ajal kui teine sõber, kelle pärast 
Vasja temaga sel ööl oli võidelnud, magas rasket und hämaras Itaalia lossis. 

Mere kohale tõusis päike, silmade ees avanesid kaugused ja reibas meretuul, mis oli 
tõusnud koos päikesega, täitis tundmatu, öösel oma mastitippe näidanud kaeva taglase 
elava jõuga, puhus purjed pinguli. Laev jõudis Kroonlinna ja kinnitas otsad sellesama 
Kaubasadama müüri külge, millelt mõni tund tagasi noored meremehed olid valmis 
olnud teda suurtükkidest tulistama. 

See oli «Fööniks». 

«Hurraa!» mürises talle vastu. 


Ja laev oleks nagu naeratanud tervituseks. Ta läikima puhastatud metallosad särasid 
päikesepaistel ja purjedest vabastatud mastid rõõmustasid meremeeste silmi oma 
hoogsa sihvakusega. Laevalt hüüti ruuporiga, et prikk on valmis noorte meremeeste 
pealevõtmiseks ja Soome skääridesse sõitmiseks. 

Kuid «Fööniks» ei sõitnud siiski niipea välja. 

Prikki puhastati ja pesti terve päev. Laevalage küü-riti liivaga ja uuesti ning uuesti 
uhasid pumbad ta veega üle. Suurtükke ja kõiki muid vaskosasid, mis selletagi 
heledasti särasid, poleeriti tellisepuruga, ning noorte külaliste vastuvõtuks nägi laev 
välja nagu uus. 

Kartused rootslaste Kroonlinna alla ilmumisest osutusid alusetuiks või vähemalt 
enneaegseiks. Mereväe-korpuses anti kõigile suvepraktikale määratuile käsk kolida 
pärastlõunal prikile, et juba esimese pärituulega sõita merele. 

Eelseisev reis, esimene Vasja elus, erutas teda nii, et hoolimata eelmisest peaaegu 
uneta ööst ei tahtnud ta magada. Reisiks ettevalmistamine ei võtnud kaua aega: asjade 
kirstu pakkimiseks ei kulunud üle viie minuti, sest kõik Nilovna juhendid selle kohta, 
kuidas seda teha — mida panna alla ja mida peale —, olid ununenud ning kirst täideti, 
jälgides ainult seda, et sinna saaks paigutada võimalikult rohkem asju. 

Vasja Golovnini erutas hoopis teine asi — ta kartis prikil «reisijaks» jäädaA Nii 
nimetati laevastikus põlglikult inimesi, kes olid meresõidul täiesti kasutud. 

Et mitte niisugust alandavat hüüdnime ära teenida, püüdsid nii Vasja kui ka kõik 
teised kadetid pähe õppida laevaosade, mastide, purjede ja kursside nimetusi. 

See, kes ei osanud kõnelda meremeeste keeles, ei võinud pidada ennast ka 
meremeheks. Ja terve päev valitses lossi koridorides ning klassides kära, kostsid küsi- 
mused ja vastused: 

«Hei, hei, seiman, missugused on laeva mastide nimetused?» 

«Ahtrist arvates?» 

«Jah.» 

«Besaan, groot ja fokk.» 

«Kuid mis tähendab minna fordevindis?» 

«Otse allatuult.» 

«Aga bakstaaktuules?» 

«See tähendab sõita nii, et tuul on põiki ahtrisse.» 

Ka Vasja kõndis koos Petja Rikordiga mööda koridori, korrates lakkamatult 
ahvatlevaid sõnu: «kliiver, logi, güüs, rehvid, purjepeelestik, peiling, varpankur, 
vimpel, praamteng, halss, paut, ülekiiluminek, vöör-marsibrassid ... » 

Vasja oli rõõmus, kuid Petja kurvastas ja ehkki ta kordas valjusti Vasja järel kõiki 
neid ahvatlevaid sõnu, olid ta silmad pisaraid täis. Tema kui noorem ei pääsenud veel 
sellele meresõidule. Ja sõber, kes oli öösel tema eest võidelnud, sõitis merele üksinda. 
Veidi aega enne päikese loojangut, kui idarumbidelt puhuv tuul hakkas prikki 
õõtsutama, tehti otsad kai küljest lahti. Veopaadid pukseerisid «Fööniksi» kai äärest 
ära, laev tõstis kiiresti purjed üles ja võttis kergesti pardalt pardale õõtsudes kursi 
läände. 

Ja kui priki purjed täitusid tuulest ning Vasja tajus kogu oma olemusega laeva 
liikumist, tundis ta ennast just nii, nagu oleksid ta õlgadele kasvanud tiivad — talle 
näis, efotsekohe sirutuvad nad laiali ning hakkavad kandma teda üle lahevee. 

Siin tundus õhk hoopis teistsugusena kui rannal. Ta voolas kopsudesse elava 
värskendava joana, ta lõhnas oli midagi joobnustavat, midagi, mis pani Vasja südame 
peksma. 


Lõpuks ometi oli jalge all taevatekk ning pea kohal mühisesid tuulestpaisutatud 
purjed! 

Ole kiidetud, laev! 

Ja vaimustatult ütles Vasja endamisi: «Hakkan õppima kogu jõust, et saada rutemini 
meresõitjaks ning olla merel alati, alati!» 


KAHEKÜMNE ESIMENE PEATÜKK SKÄARIDES 


«Fööniks» sõitis skääridesse. Esimesel päeval ei asunud kadetid veel praktilise töö 
juurde, ainult vaatlesid laeva, seisid rühmtti bakil, luusisid mööda tekki või lihtsalt 
imetlesid merd. 

Tuul kord rauges peaaegu täielikult, nii et purjed hakkasid laperdama, kord tõusis 
puhangute kaupa ning kihutas veepinnale terava laine ja siis paisusid purjed ning 
pukspriidi alla tekkis sulisev voog, ahtri taga aga sirutusid välja pikad üksteisest 
eemalduvad veekurrud. 

Magama heideti otse tekile tõmmatud rippuvatesse koidesse. Vasja ei suutnud kaua 
uinuda, ta vaatas musti laineid, mille kohal õõtsusid vaiksed tähed. 

Kell kuus hommikul, kui päike juba kaunis korralikult soojendas, kõlas käsklus: 
«Tõusta!» 

Kõik kargasid püsti ja keerasid oma koid kokku. 

Korpuse ohvitser Turtšaninov, kes tegi selle merereisi kaasa koos oma kasvandikega, 
käskis tekile pumba üles seada. Kõik võtsid riidest lahti ning hakkasid üldise naeru ja 
hüüete saatel üksteist külma mereveega üle uhtuma. 

Pärast seda rivistuti värskeina, erksaina ning näljastena, lauldi kähku ettenähtud palve 
ja tormati ahnelt tee ja eilsete saiakeste kallale. 

«Fööniks» aga lähenes juba skääridele. 

Laevasõiduteest paremal oli näha kauget metsaga kaetud randa. Üle merepinna 
jooksis poolpõiki laine-virvendus ja sedamööda, kuidas prikk neemedest möödudes 
rannale järjest ligemale jõudis, avanesid üha uued vaatepildid. Seal on väike linnake 
teravatipulise valge kirikuga keskel, seal — üsna ranna ääres paiknev kaluriküla, seal 
— roheliste käharate saarte kummaline kombinatsioon. Kalamehed oma paatides 
tõmbasid veest välja kaladest kubisevaid võrke. Aeglaselt venisid roheliste saarte 
juurest mööda pardani puid täis laaditud soome «laivad», üle hallikassinise mere 
kaikus aga kirikukella melanhoolne helin. Kaugelt rannalt kandus vaevukuuldavat 
linnulaulu, inimhääli ja koera 

haukumist. Priki kohal hõljusid ahne kisaga kajakad. Meri sädeles nii eredalt, et 
sundis harjumata silmi pilukile tõmbuma. Kõik see oli niivõrd ahvatlev ning uus, et 
noored meremehed ei lahkunud parda äärest tundide kaupa. 

Maabuti mingil õdusal saarekesel, kus asus väike linnake. Ranna ääres tillukeses 
rohelises abajas seisis kaks väikest galeeri Vene sõjaväe güüsiga pukspriidil ning 
vaikivate tunnimeestega ahtris. 

«Fööniks» kinnitas otsad väikese puust kai vaiade külge kahemastilise purjeka 
kõrvale, millele laaditi kalalt korve ja mille tekil tunglesid pühapäevaselt riietatud 
soomlased oma perekondadega. Ühtelugu saabus linnast väikeste, kuid väledate hoi 
bustega kaarikuid. Soomlased ruttasid mandrile kirikupühale. 

Peagi hakkas kogu inimestesumm laulma kaeblikku 1 kirikulaulu. Selle laulu saatel 
sõitiski purjekas rohelisest abajakesest välja. Ennelõunal lubati kadetid maale. Nad 


läksid rühmiti mööda saart laiali. Üks salk, kus olid Vasja ja Tšekin, siirdus 
linnakesse. 

Vasja silmitses tähelepanelikult maju ning kaubai; poode, vaatles võõra rahva 
välimust ja tundmatut riie-I tust — kõik näis talle tähelepanuväärivana. Maailm oli 
huvitav. Tšekin aga, kes ei paistnud just silma tead-[ mishimu poolest, kuid kel oli 
selle-eest äärmiselt rahutu 1 iseloom, tõmbas aia seest rõika ja hakkas sellega õrritama 
rahulikke, järelemõtlikke soome koeri, kes lamasid oma väravate juures. 

«Tšekin,» ütlesid talle Vasja ning teised kaaslased,, «ära puutu koeri — vaata et 
hammustavad veel!» Tšekin turtsatas põlglikult: 

«Mind? Need ka mõned koerad? Mulle tuli kord kallale teate missugune koer? 
Vasikast suurem! Kas need siig on siis kellegi koerad?» 

Ning ta hakkas oma kepiga vibutama läbi võreaia, mille taga päikese paistel mõnules 
terve pesakond nässakaid krantse. Koerad hakkasid kõrvulukustavalt haukuma. 

Majakesest väljus lühikese vesti, nokkmütsi ning punase kaelarätiga noormees. Ta 
kihutas koerad minema, avas jalgvärava ning karjus Tšekinile midagi soome keeles. 
Tšekin võttis igaks juhuks väljakutsuva poosi. Noormehe rohekais siimis lõi helkima 
kuri tuluke, ta raske käsi sähvatas õhus ja Tšekini parem põsk — soomlane oli 
kurakäeline — hakkas hõõguvalt punetama. 

Sellist häbistamist polnud keegi oodanud ja sellepärast olid esimesel hetkel kõik 
jahmunud, kuid järgmisel sekundil istus Tšekin juba noormehe turjal ning klobis teda 
oma raskete rusikatega, pööramata tähelepanu koeranässidele, kes sakutasid teda 
üksmeelselt jalgadest. 

Vasja sööstis Tšekinile appi. Mõne hoobiga peletas ta krantsid minema ja oli juba 
valmis kaklejaid lahutama, kui nägi äkki suurt noorukite ja poiste jõuku, mis ületas 
oma arvult kadettide väikese salga mitmekordselt. Vasja ei taibanud otsekohe, kust 
see jõuk oli siia saanud. Ta oli ilmunud ootamatult, just nagu oleks ta ühe käeviipega 
puistatud välja lukustatud õuedest ja sün-geist palkmajadest, mis senini olid paistnud 
inimtühjadena. 

Vasja tormas neile vastu. Kaks poisikest, kes olid tunginud talle kallale, jõudis ta lüüa 
pikali. Seejärel kargas ta kõrvale, sirutas käed laiali, nagu seda õppusel oli teinud 
Turtšaninov, ning hüüdis: 

«Kadetid, minu juurde!» 

Ja ehkki ta hääl polnud nii vali kui korpuse ohvitseril Turtšaninovil, kostis selles 
ometi niipalju võimu, rahulikkust ning käskivust, et kadetid, kes olid olnud valmis 
laiali jooksma, kogunesid uuesti ning asusid otsekui rivisse mõlemale poole Vasjat. 
Jõuk peatus segaduses, seejärel püüdsid üksikud noorukid joosta ümber tiibade, 
eesmärgiga tungida kadettidele selja taha. Siis seadis Vasja oma kaaslased karreesse 
ja hakkas neid lähima kuuri juurde varjule viima. 

Seal puhkes valla tõeline lahing. Õhus välkusid rusikad. Poisid karjusid, noormehed 
kaklesid vaikides, puhuti ainult ägisedes löökide all, mis kõik anti kogu südamel 
lasuva viha jõuga. Tšekin kakles jalgade ja 

106 

kätega. Vasja loi oma rusika kellegi põsenuki vastu katki. 

Kuuldus sellest, et elanikud olid tunginud kadettidele kallale, kandus üle kogu 
saarekese. Igalt poolt, mööda tänavaid ja peenramaid jooksis kuuri juurde kadette. 
Vasja nägi Dõbinit. See hüppas nagu lind üle tara ja asus sedamaid paigale kadettide 
rivvi. 

Soomlaste jõuk hakkas tagasi nihkuma. Hüüded val-jenesid. Noormeeste varrukaist 
kippusid juba paistma pusside pead. Kuid siiski jõuk taganes. Vasja polnud veel 


andnud käsku lõpetamiseks, kui ilmus korpuse ohvitse/ Turtšaninov. Mõnda aega 
jälgis ta kaklust ja Vasjat vaikides. Ta silmitses koguni muigega oma kasvandike 
raevukat südidust. Äkki kivile hüpates hüüdis ta käskivalt üle kogu summa: 

«Jätta!» Ja ta tõmbas mõõga välja. 

Kaklus vaibus. Samal ajal ilmus soomlaste jõuku askeldav pikkade kätega vanamees, 
kel oli metallmärk rinnas. Vanake hakkas eriti ägedate noormeeste tuhinat vaigistama 
tabavate ning raskete kõrvakiiludega. 

Saanud teada, mis siin oli toimunud, küsis Turtša-ninov: 

«Desertööre ei olnud?» 

«Ei olnud,» vastas Vasja. 

«Kes oli teil vanemaks?» 

«Polnud kedagi. Ei jõudnud valida,» vastas Vasja. Turtšaninov muigas ja lausus: 
«Kiidan, Golovnin! Tagasihoidlikkus on kangelasele kaunistuseks. Parajal juhul pean 
sind meeles. Laeva-teenistuses olijatel* on hõlpus sinuga merd sõita.» 

Sel päeval räägiti «Fööniksil» aina soomlastega kaklemisest. Laatsaretti ei läinud 
keegi, ehkki veriseks löödud ninasid oli palju. Tšekin soovitas Vasjal, kel »oli kuklal 
löögist saadud suur kriimustus, panna haa-vaJe ämblikuvõrku, mis pidi Tšekini 
sõnade järgi olema parim vahend kiireks verejooksu peatamiseks. 


* Laevateenistuses olijateks (vene K.-cry>knTe/ib kopaõit) nimetati sel ajal 
madruseid. 

KAHEKÜMNE TEINE PEATÜKK MEREMEHE SÜND 


Kui gardemariin Dõbin, kellele olid omased hulljulgus ja ohjeldamatus, oli võtnud 
endale deviisiks «Vaprus», kui Vasja oli valinud endale välja teise, tema pehmele, 
õiglasele loomusele lähedasema deviisi — «Saatus on õiglaste poolt», kui Nikolai 
Gavrilovitš Kurganov kõneles oma kasvandikele alatasa teadmistest ja teadusest ning 
enese täiendamisest, siis oli ka korpuse ohvitseril Turtšaninovil, vanal vene 
meremehel ja sõduril, oma põhimõte, mille järgi ta püüdis noori meresõitjaid õpetada. 
Selle reegli nimeks oli kartmatus. 

«See pole meresõitja,» ütles ta, «kes kas või korrakski mere ees kartma lööb.» 

Selles oli «Fööniksi» vanem ohvitser Miljukov, kes juhtis laeval praktilisi töid, 
Turtšaninoviga täielikult ühel nõul, jättes talle võimaluse kasvatada kadette nii,, nagu 
ta leiab selle tarviliku olevat. 

Varsti pärast nii ootamatult puhkenud kaklust Soome: linnakeses, saabus rida 
meeldivaid, kuid sugugi mitte kergeid suvepraktika päevi. 

Kadetid jagati rühmadesse, millest üks sõitis pri-kiga välja täiendama end 
purjeseadmistöödes ja laeva juhtimises; teine rühm tüürimehe juhtimisel tegeles samal 
ajal astronoomiliste töödega kaldal; kolmas tegi läbi mitmesuguseid sõjalisi 
manöövreid galeeridel ning õppis abordaaživõitlust; neljas sõitis väikestel sõude- 
paatidel loendamatute saarekeste vahel ja tutvus skääritingimustega. 

Vasja viibis nii ühes, teises kui ka kolmandas rühmas, töötades igal pool innukalt. 
Mõnikord näis talle, et meri on nagu rahulik põld, millel ehani töötab kündfa, et 
maitsta seejärel oma kätetöö vilja.-Teinekord tundus meri isemeelse ning ohtliku 
elusolendina, keda tuleb taltsutada samuti, nagu osav ratsutaja taltsutab metsikut 
hobust. 

Ning siis, kuulates Turtšaninovi sõnu sellest, et meremees peab olema kartmatu, pidi 
Vasja tunnistama, et ta polnud veel merega harjunud ja et südamepõhjas 

peitus koos armastusega mere vastu veel ka hirmu tema ees. 

Kartus oli jäänud pesitsema Vasja hingesoppi sellestsamast päevast, kui ta oli 
kukkunud merre Kaubasadama müürilt ning peaaegu löönud enda puruks vastu 
sillavaia. 

Vasja poleks suutnud kellelegi tunnistada, et ta midagi niisugust tunneb, ja tegi kõik, 
et lämmatada hirmu endas igaveseks. Teistest julgemini sooritas ta kõiki harjutusi, 
mida Turtšaninov iganes välja mõtles kadettides kartmatuse ning mehisuse 
kasvatamiseks. 

Olgü palja jalu või rasketes saabastes, ühtviisi kartmatult jooksis ta mööda laevaparda 
serva ja hüppas üle kokkukeeratud koivarustuse, mis oli asetatud sinna tõkkeks. 
Suplemise ajal viskus ta merre otse raalt ning jäi kauaks vee alla. 

Teistest paremini oli ta õppinud ainsa hetkega laskuma marsilt või saalingult, pea ees, 
nii nagu seda nõudis tõeline madruse osavus. 

Köit paljaste jalgade vahele haarates libistas ta enese seda mööda nii kiiresti alla, et 
riskis isegi põrgata lagipeaga vastu tekki ning lüüa oma pea puruks, ükskord aga 
hõõrus peopesad köie vastu nii tugevasti ära, et tal tuli kolm päeva laatsaretis lamada. 
Aimamata Vasja südames mingisugust hirmu, kiitis Turtšaninov teda sageli. 

«Tubli poiss, Golovnin!» ütles ta kunagi. «Näen, (et arsti õpid isegi priki alt läbi 
ujuma.» 

«Kas seda suudab siis keegi teha?» küsis Vasja uskumatult. 

«Vaatame kohe järele,» vastas Turtšaninov. «Noh, kes suudab priki alla sukelduda?» 
pöördus ta kadettide poole. 

«Mina võin,» pakkus ennast Tšekin. «Ainult et selle jaoks, Ivan Semjonovitš, on 
tarvis teistsugust lobi. Meie lõunaga aga, saate isegi aru ... » 

'«Mis siis meie lõunasöögil viga on?» 

«Ma ju ei laida seda... Vee all ujumise jaoks on ta siiski vähene.» 

«Hästi, saad täna kahekordse portsjoni kotlette pudruga. Sinu hind on teada.» 

Tšekin hakkas otsekohe lahti riietuma, astus parempoolse parda servale, tõstis käed 
pea kohale, viskus merre ja kadus mitmeks sekundiks vee alla. Varsti ilmus ta 
puristades ning pead raputades juba teisel pool prikki veepinnale. 

Kõhklematult astus Vasja kohale, kus oli seisnud Tše-kin, ning hüppas samuti merre. 
Kätega tõmmates suundus ta sügavusse, laeva alla. Kaks korda tõusis ta pinnale, 
ehkki oli tundnud juba selgesti väikeste konna-karpide ning mererohuga kaetud 
laevakiilu puudutust, ja uuesti sukeldus ta sügavusse, kuni lõpuks ta pea ilmus 
veepinnale teisel pool laeva, vasaku parda ääres. 

Ta oli saavutanud soovitud eesmärgi, kuid siiski jäi südamesse püsima kartus. Ja kord 
oleks see maksnud talle peaaegu elu. 

Ühel hommikul, kui tekk oli juba koristatud ning pestud ja harjutused käisid juba hulk 
aega, ütles Turtša-ninov: 

«Mis siis ikka, marsilt või saalingult võib köit mööda laskuda iga Kroonlinna elanik. 
Kuid minna köit mööda grootmastilt fokkmastile — see on juba madrusekunst, Noh, 
kes on esimene?» küsis ta, libistades pilgu üle kadettide. 

Sedapuhku aga vaikis isegi Tšekin, tuletamata meelde toitu ja lisaportsjone. 

Mastid ulatusid laevalaelt kõrgele kahvatusse taevasse ja köis oli nende vahel 
tugevasti pingule tõmmatud. 

«Kõledavõitu ... » ütles Tšekin. «Kui oleks midagi alla laotada . . .» 


«Alla laotada. . .» venitas Turtšaninov irvitades. «Kes sa õige oled — meejoogimüüja 
eideke või Vene sõjalaevastiku meremees? Kas sinu jaoks saab olla midagi 
võimatut?» 

«Just nii, ei saa olla.» 

«Noh, siis lase käia!» 

Tšekin jäi natukeseks mõttesse ja samal hetkel pöördus gardemariinide salgas seisnud 
Dõbin korpuse ohvitseri poole: 

«Lubage minul proovida, Ivan Semjonovitš. Pole ammugi enam käinud, möödunud 
meresõidust saadik.» 

«Proovi!» 

Dõbin võttis saapad jalast ning ronis raale kergete, nõtkete liigutustega, mis, nagu 
näis, ei nõudnud talt mingit pingutust. Seal astus ta palja jalu pingulitõm-matud 
trossile, liugles läbi õhu nagu pääsuke ja oligi juba fokkmastil. 

Tšekin hakkas talle järele ronima. 

Hoolimata oma keha raskusest ning kohmakusest sooritas ta suurema vaevata selle, 
mida ta sõber oli teinud ees,. 

Lõpuks jõudis kord Vasja kätte. 

Kergesti ronis ta üles. Siledal raal libisesid paljad jalad veidi. Tugevasti astus ta 
tallaga köiele, proovides, kui pinguli see on. Kerge tuuleke kaisutas hellalt Vasja õlgu 
ning ruttas tasase kohinaga edasi läbi taglase. Vasja vaatas alla laevalaele, teda 
silmitsevatele kaaslastele, merele, mis kõikus koos tekiga, ja tundus, et kusagil 
sügaval südamesopis elustus lühikeseks hetkeks juba unustatud hirmutunne. 

Kuid ta sai sellest tundest jagu, sirutas käed tasakaalu hoidmiseks laiali ja hakkas 
kümnetest tähelepanelikult vaatavatest silmadest saadetuna kõndima mööda trossi. 
Saabus vaikus, milles oli kuulda, kuidas kusagil kriuksus taglaseosa. Vasja oli juba 
fokkmasti ligidal, kui ta keha järsku vääratas ning jalg libises köielt. Välgukiiruselt 
käänas ta end ja riivas käega köit. Midagi karjatuse või oige taolist kõlas üle laevalae. 
AIl seisvad kadetid sööstsid oma kohtadelt, et püüda kukkuvat seltsimeest 
väljasirutatud kätele. 

Kuid endalegi ootamatult Vasja ei kukkunud alla. Ta oli haaranud ühe käega köiest 
kinni ja jäi rippuma. 

Ta keha õõtsus veidi paremale ja vasakule. Näis, nagu valiks ta kohta, kuhu hüpata, 
kadetid aga tõmbasid tema all rutates purje lahti ja Turtšaninov hüüdis: 

«Lase köiest lahti, Golovnin! Hüppa purjele!» 

Kuid Vasja ei suutnud avada krampitõmbunud kätt. 

«Tuua kohale pootsmanitool! Kähku!» kamandas Turtšaninov. 

Madrused veeretasid kohale kõrgetel postidel seisva aluse, mida kasutati taglase 
kinnitamiseks. Hakati Vas- 

jat maha võtma. Kuid ka nüüd ei suutnud nad teda köie küljest lahti saada, nii 
tugevasti oli käsi kokku tõmbunud. Vasja oli kahvatu, silmad suletud. Ta oli pooleldi 
meelemärkuseta. 
Doktor käskis kätt piiritusega hõõruda. Alles pärast seda avanes käe haare ja Vasja 
toodi alla. 
«Kuidas on, kas oli hirmus?» küsis talt Turtšaninov. «Katsetad veel?» 
«Mis seal ikka!» vastas Vasja. «Kui käed ise vantidest nii tugevasti kinni haaravad, et 
neid pole võimalik lahti päästa, mis seal siis karta?» 
Mõne päeva pärast ronis Vasja uuesti masti. Ta tahtis hävitada südames peituva 
hirmu. Ta astus uuesti köiele ning läks, enam alla vaatamata, mööda seda groodilt 
fokile, nii nagu Dõbingi seda oli teinud. 
Kuid kartus polnud täielikult kadunud veel selgi korral. See kadus kaugelt hiljem, 
merereisi lõpul, kui «Fööniks» pöördus juba tagasi Kroonlinna. 
Prikk sõitis Soome lahel ranniku vaateulatuses, löövides vastu muutlikku idatuult, mis 
hakkas puhuma kord tugevasti ja ühetasaselt, paisutades purjesid, kord vaibus, kord 
tuiskas puhanguliste iilidena. 


Turtšaninov, kes pidas sellist ilma praktiliste tööde jaoks kõige sobivamaks, hoidis 
kadette hommikust saadik töös purjede seadmisel. Nad kord rehvisid, kord tugevdasid 
purjestust, kord võtsid maha ühed purjed ja seadsid üles teised. Seejuures täitsid 
vahiohvitseri osa järjekorras kadetid. 

Õhtu eel hakkas idas paistma tume pilv. Poole tunni pärast muutus see pilveke 
mustaks rünkaks, mis haaras poole taevast ja milles lõõmasid tuliste siksakkidena 
välgud. Üha valjenevad kõuekärgatused täitsid õhu 

mürinaga, mis lämmatas kõik muud hääled, isegi mere kohina. 

Saabus pimedus, mida lõhestasid nii heledad pikse-sähvatused, et hetketi muutus 
merel valgeks nagu päeval. Tuul vaibus minutiks ja läks siis korraga üle tormiks, 
tõstis lainetuse ning hakkas pihustama laine-harju, kandes mere kohal edasi terveid 
veepiiskade pilvi. Ja järsku paiskusid välkudest valgustatud veevood laevale. Purjed 
rebenesid räbalaiks. Taglase pingest vabi- 

ses tekk jalge all. Kõuemürin oli nii vali, et summutas komandosõnad. 

Pootsmani vile tungis läbi selle häälte kaose. 

«Kõik mehed tekile! Võtta rehvid sisse!» 

Peaaegu täielikus pimeduses, keset veevoogusid ronisid kõuemürinast kurdistatud 
ning välgust pimestatud madrused vantides, liibudes käte ning jalgadega raale ja 
taglase vastu, et mitte minema lennata. 

Kadetid ei jäänud neist maha. Vasja töötas kõige ohtlikumates paikades. Esmakordselt 
nägi ta mere nii vihast nägu, see oli kohutav isegi kartmatuile. Kuid sel korral polnud 
Vasjal enam hirmu. Ta vaatas rahulikult mere seda palet ning see näis talle koguni 
kaunina, veelgi ilusamana kui vaikse ilmaga. Kadus igasugune mõte iseendast. Nagu 
madrus mõtles ta ainult oma ülesandele, nägi üksnes tuule käes minema lendavaid 
taglaseosi, mis tuli kätte saada ja oma kohale kinnitada. Oli see võidurõõm või rõõm 
ühtekuuluvuse üle, kuid talle näis, nagu kohtuks ta praegu merega esmakordselt, et ta 
on võtnud mere oma sõbraks ja et ka meri on võtnud tema sõbraks endale. 

Ta töötas raal. Ühe käega taglasest kinni hoides ja teisega märga purje kokku 
tõmmates Õõtsus ta koos raaga, mis nagu metsik hobune püüdis teda enda seljast maha 
visata. Ta jalge all tormasid tohutu suured lained, nende piisad kastsid ta peast 
jalgadeni märjaks. 

Kuid sellegipärast tundis ta end võitjana. Ning ta suutis isegi hoida tema kõrval 
töötavat Dõbinit, kui see korraks raal libises. 

Pärast seda tundis Vasja end otsekohe mitu aastat vanemana. 

Ta oli kõhnenenud, kuid kogu ta keha oli muutunud sitkemaks ja ta oli pikemaks 
sirgunud; ta silmad olid veidi auku vajunud, kuid jõudu oli tulnud juurde. Ta kätesse 
ilmus ahvilik haaramistugevus, ta silmamõõt ei petnud teda kunagi ja riskantseid 
liigutusi tegi ta teki kohal töötades iga päevaga üha enesekindlamini ning julgemini. 
Vasja oli igaveseks lakanud merd kartmast. Kroonlinna pöördus ta tagasi 
meremehena. 

KAHEKÜMNE KOLMAS PEATÜKK KULDNE NÕEL 


Meeldiv oli pärast kauast meresõitu, pärast pinge-rikast laevaelu, pärast mere valjusid 
hääli, mis kõlasid ikka veel kõrvus, tunda vaikust, kindlat maad jalge all, heita 
magama oma harjunud kadetikoisse Itaalia lossi magamisruumis, kus kellelegi ei 
tulnud pähe sind keset ööd tekile vilistada. 

Petja Rikord jooksis ta juurde, kuid ei tundnud selles tõmmus, päikesest ning tuulest 
pruunistunud näoga noorukis ära oma sõpra. 


Ka Petjat oli raske tunda: ta oli suureks sirgunud ning päevitunud ja ei paistnud enam 
sugugi väikesena, nagu ta Vasjale oli näinud lahkumisel. Petja oli õppinud palju ning 
läks esimesena vanemasse klassi. 

Kuid Vasjat vaatas ta nüüd erilise austusega, koguni orjaliku pilguga, sest ta nägi 
Vasjas tõelist meresõitjat, keda on karastanud Balti mere tuuled. Ta ei teadnud, 
millest kõnelda oma sõbraga, arvates, et nüüd ei huvita teda enam ei kadettide 
vallatused ega kaebused korpuse kokkade üle. 

Peavad ju meresõitja soovid olema ebatavalised! 

Kuid missugune oli Petja hämmastus, kui see meresõitja, mängides koos tema ja teiste 
kaaslastega kor-puse-esisel väljakul laptuud nagu varemgi, avaldas järsku kõige 
harilikumat soovi — minna külla vendade Zvenigorodtsevite kaugele sugulasele 
Marfa Jelizarov-nale, süüa pannkooke meega ning vaadata elevante, kes tema 
kuulmist mööda asusid kusagil Peterburis. 

Petja oli juba ammu soovinud sedasama ja ta palus Vasjat end kaasa võtta. 

Suvine õppevaheaeg polnud veel lõppenud ja poisid lubati Peterburisse Marfa 
Jelizarovnat külastama, kelle kadunud abikaasat, vana meremeest ning taglasemeistrit 
Konovnitsõnit tundsid paljud juba tema teenistusest Admiraliteedis. 

Pärast Itaalia lossi tohutuid tubade ridu oli Marfa Jelizarovna madalavõitu, kuid 
ruumikas majakeses mugav — niisamuti nagu kaks aastat tagasi, kui Vasja 

oli olnud siin koos onu Maksimi naabri Zvenigorodtseviga. 

Seesama väikesekasvuline punakaspruun lehm iga suuliigutuse juures läigatava niiske 
roosa ninaotsaga lamas hoovis ning mäletses toitu, silmad päikese eest pilukil. 
Vahetevahel liigutas ta oma suuri kobrulehe-taolisi karvaseid kõrvu. Toas siristas 
tutiga kanaaria-lind. Leedripuupõõsastes kaklesid ägedasti varblased, kukkusid 
võitluses maha ja lendasid uuesti üles. 

Vaikne oli mitte ainult Admiraliteedi ligidal, kus seisis Marfa Jelizarovna maja, ka 
Neeva perspektiiv, kuhu poisid koos perenaisega suundusid elevante vaatama, näis 
üsna kõrvalise nurgana. 

Kõrvuti väikeste majakestega, kus elas kauplemisega tegelev ja kroonuteenistuses 
olev rahvas, külg külje kõrval hallide madalate puukasarmutega võis näha ka aadlike 
hiigelmaju, mis olid ümbritsetud pöetud aedadega, ning luksuslikke paleesid — suurte 
arhitektide loomingut — värvitud fassaadidega ning kullatud kuplitega katusel. 

Õhtuti aga lendasid üle losside kuldsete katuste, kloostrite kellatornide ja mustriliste 
malmvõredega sildade noorte, alles äsja lendama hakanud metspartide parved, kes 
kartmatult laskusid Neevale, Fontankale, Mõikale ja teistele Peterburi jõgedele ning 
kanalitele. 

Üle Ligovka jõekese viis palksild, teisel pool silda algas männimets, mis oli 
ümbritsetud pikkadest, ülemisest otsast teritatud palkidest püsttaraga. Metsa vaikuses 
hüüatasid metsvindid, kõlavalt karjus pistrik, kusagil toksis tumedalt rähn. 

Püsttara tagant, kust paistsid aja toimel rohetama hakanud katused, kostsid veidrad, 
just nagu puust pasunatest tulevad katkendlikud hääled. 

Siin, kus Nevski lõppes vastu Ligovka jõekest, kohal, mida rahvas hüüdis Kanepi 
piirdeks, asusid elevandi-tallid. Marfa Jelizarovna oli külastanud neid oma surnud 
mehega üsna mitu korda, siin käis ta ka kevaditi mürkleid korjamas. Ta oli kuulnud, 
et elevandid olid toodud aastat nelikümmend tagasi Pärsiast šahh Nadi-rilt kingituseks 
tsaarile ja et siis olid elevantide juures viibinud loomatalitajad pärslane Aga-Sadõk ja 
neeger 

116 


Meršarif, samuti pärslasest ülem-elevanditalitaja ning -õpetaja Assati. 

Nüüd aga polnud neist enam kedagi järel. Püsttara väravad avas Marfa Jelizarovnale 
hästi tuttav jändrik tugev mees pikas kaftanis ning üle kogu rinna ulatuva ruuge 
habemega. 

See oli auastmelt mitte kõrge, kuid elevantide hooldamisel väga vajalik mees — 
elevanditalitaja Jevlan Guljajev, kes oli elevantide hooldamise ära õppinud ja oskas 
seda paremini kui ükskõik missugune pärsia meister. 

«Ter£, Jevlan Onufrievitš!» tervitas teda Marfa Jelizarovna. 

«Olge tervitatud ka teie, Marfa Jelizarovna!» vastas see. «Pole enam ammugi meil 
käinud.» 

«Kuidas te siin elate? Kuidas elevantidel läheb?» 

«Tänu teie palvetele, hästi. Elevandid elasid tänavu talve üle vahvasti. Pole peaaegu 
üldse haiged olnud.» 

«Aga kuidas oli mürklitega, kas neid oli kevadel?» 

«Mürkleid oli sel aastal suur hulk. Ja mürkel missugune — vahva, rammus, tugev, 
lõhnav, must, ühesõnaga — mürkel nagu kalamari.» 

«Näe, tõin sinu juurde oma külalised,» ütles Marfa Jelizarovna, osutades Vasjale ning 
Petjale. «Nad on väga huvitatud elevantide vaatamisest. Näita neile, jumala 
meeleheaks!» 

«Mis seal ikka, seda võib, astuge sisse!» vastas Jevlan ja lasi poisid läbi jalgvärava. 
«Selle arvel saavad paljud meelelahutust. Suurepärased loomad.» 

«Kes see teil just nüüdsama pasundas?» küsis Vasja. 

«See oli meie kõige tähtsam elevant Murza. Ehmus hiirest ja tõstiski kära.» 
Hämmastunult vaatas Vasja Jevlanile otsa. 

«Elevant ja kardab hiirt? Kas see võib tõsi olla?» 

«Ainult hiirt kardavadki, muud ei kedagi,» tõendas Jevlan. «Kardavad, et poeb londi 
SISSE.» 

Poisid pahvatasid valjusti naerma. 

«Elevandil tarvitseb ju vaid korraks aevastada ja hiir lendab katusele!» 

«Jah, kuid niisama on sinul, kui tarakan ninasse ronib, kah ainult korraks vaja 
aevastada, kuid küllap 

ikkagi põrkad eest ära,» vastas elevanditalitaja. «Just samuti on nendegagi.» 
Elevandid seisid avarates tallides, igaüks eraldi latris, mis oli varustatud paksude 
pärsspalkidega, peale selle olid elevandid jalgapidi aheldatud maa sisse kaevatud posti 
külge. Kuurides oli puhas, kuiv ja sõimede kohal asuvate klaasitatud akende tõttu 
üsna valge. 

Loomad sõid healõhnalist rohelist heina, haarates osavasti londiga suuri tuuste ning 
pistes suhu. Kui neile lähenesid inimesed, pöördusid nad vahekäigu poole, vaatlesid 
neid oma kasvu kohta väikeste silmadega ning liigutasid päratu suurte lamedate 
kõrvade otsi. 

«Näe, see ongi Murza, kes ennest häält tegi,» ütles Jevlan ja juhtis külastajad suure, 
pikkade kihvadega elevandi juurde. 

Olles vaevalt kuulnud oma hooldaja häält, hakkas elevant uuesti pasundama ja just 
nagu tantsides ühel kohal trampima. 

«Jälle hiireke!» 

Ning Jevlan haaras hargi, ruttas latrisse ja hakkas elevandi jalge alla pandud 
aluspõhku laiali kraapima, keelitades ise looma: 


«Mis on, rumaluke? Mis sa nutad nagu väike? Näed sa, lausa väriseb üleni, vaeseke.» 
Ja ta patsutas elevanti selle tohutule küljele. 

«Miks ta jalgadega sedaviisi sõtkub?» küsis Petja. 

«Tahab hiirt surnuks litsuda,» seletas talitaja, jätkates aluspõhu läbisaputamist. Varsti 
kargas sealt tõepoolest välja hiir. 

Elevant märkas teda, hakkas pasundama nii, et kogu kuur kajas, ning veelgi 
tugevamini trampima oma posti-taoliste jalgadega. Erutusid ka teised elevandid. Ne- 
madki alustasid pasundamist ning jalgadega trampimist ega lakanud enne, kui Jevlan 
oli «hirmsa kiskja» hargiga surnuks löönud ja tallist välja visanud. 

Vasjal polnud Peterburis kunagi nii lõbus olnud. Kui aga Murza Vasja antud 
rahamündi eest valvuri käest ise suure kohupiimapiruka ostis, hakkasid mõlemad õ1- 
gedele istunud poisid naerust vingerdama ning naersid elevante nii kaua, et lõpuks 
Murza vihastus, võttis oma 

pika londiga Petjal mütsi peast ja viskas läbi avatud akna välja. 

See viis noored meresõitjad veel suuremasse vaimustusse. Naerulaginaga jooksid nad 
tallist välja. 

Jevlan saatis külalisi väravani. Tee peal jõudis ta veel jutustada lastele, kuipalju 
sorotšini nisu, kuipalju jahu, heina, suhkrut, safranit, kardemoni ja veini oli pärsia 
loomatalitajate ajal igale elevandile määratud tsaari õukonna nimekirja järgi. 

«Ka veini?» küsisid Vasja ja Petja imestunult. 

«Veini ka. Viinamarjaveini nelikümmend pange ja viina kuuskümmend pange igaühe 
peale,» ütles Jevlan ning lisas kavalalt muiates: «Kuid viinalaar oli ükskord untsu 
läinud ja elevanditalitaja kirjutas siis kontorisse: «Elevandile meelehea 
valmistamiseks ei ole see viin sobiv, sellepärast et ta on tulnud välja kõrbenud ning 
mitte magus.»» 

Ka Marfa Jelizarovna naeris pisarateni. 

Sellises lõbusas tujus veetsid noorukid terve päeva kuni õhtuni. Siis sõid nad kõhud 
täis meega pannkooke ja läksid välja Marfa Jelizarovna majakese ette pingile istuma. 
Ka perenaine ise istus pärast majapidamistööde lõpetamist nende juurde. 

Vaikne õhtu laskus pealinnale, Neevale, mis oleks nagu peatunud oma võimsas tungis 
mere poole, ning tema saartele. 

Päike oli juba ammugi vajunud merre, ehapuna aga õhkus alles pooles taevas ja tema 
kuma peegeldus paleede klaasidel. 

Ümberringi valitses vaikus. 

Ja uuesti nägi Vasja enda ees, niisamuti kui esimeselgi korral, peenikest ehakumas 
pimestavalt sädelevat torninõela, mis tõusis teistest kõrgemale taeva poole. 

«Kas see on kullast?» küsis Vasja mõtlikult. 

Marfa Jelizarovna, kes oma imetlusväärse mälu tõttu .mäletas kõik, mis ta oma surnud 
mehelt Jegor Jegorõt-šilt Admiraliteedi ja Admiraliteedi asjade kohta oli kuulnud, 
ütles ohates: 

«Ei, see on vask, tule abil üle kullatud, kuid ka selle peale kulus, nagu Jegor Jegorõtš 
mulle ütles, veidi üle 

puuda kulda — viis tuhat hispaania tukatit. Aga kas te näete, mis seal torni tipus 
hiilgab? Vaadake terasemalt! See on allalastud purjedega laevuke.» 

«Näeme,» vastasid poisid ühekorraga. «Aga mis seal laevukesest madalamal on?» 
«Madalamal on kroon ja veel madalamal oun. Siit ta paistab väiksena, see laevuke, 
kõrgust on tal aga poolteist sülda, nagu kadunud Jegor Jegorõtš mulle jutustas. Oli 
palju tegemist...» ohkas sügavalt Marfa Jelizarovna, kellele tuli uuesti mees meelde. 


«Oli meil juba laevu päris korralikult. Tsaar Peeter ehitas... Nelikümmend 
lahingulaeva paljude suurtükkidega ja fregatid ja galeere kolmsada või veel rohkemgi. 
Jaa ... Näe... On juba kolmteistkümmend aastat ajast, kui mees selle majakese ehitas. 
Sel ajal, kümnenda aasta septembris, oli suur üleujutus. Vesi tõusis ligi üksteist jalga 
ja uputas, võib öelda, kogu Peterburi. Mõned elanikud läksid ühe ööga halliks. 
Ümberringi oli meil vesi, olime nagu saarel.» 

«Aga Kroonlinn?» küsis Vasja. 

«Kroonlinnast ei jäänud, tõtt öelda, jälgegi järele, läks tervenisti vee alla. Laevad, mis 
polnud sõidus, rebiti lahti ankrust ning kai äärest, pilluti igale poole laiali, heideti 
karidele ja madalikele. Mitu fregatti lammutati hiljem tulepuudeks. Kuidas me ise ellu 
jäime — ei tea,» meenutas Marfa Jelizarovna õudusega. 

«Aga hiljem?» küsis Petja vaikselt. 

Marfa Jelizarovna vaikis veidi. 

«Hiljem ehitati laevastik uuesti üles. Ka Jegor Jego-rõtš ehitas ning sõitis. Oli hea 
meremees. Juhtus vahel, et tuleb hoovi ning ütleb: «Vaata oige, Marfuša, meie 
laevuke aina helgib.» Ja tõepoolest: kas ähvardasid meid merevood või lähenes 
vihameelest aetud vaenlane, meie laevuke aga loitis, nagu oleks ta Moosese põlev 
põõsas. Nii särabki terve öö, eriti kui ööd on valged. Armastan teda vaadelda ... 
Mäletan,» jätkas ta, «mu kadunud mees Jegor Jegorõtš ja mu vend Ljoša olid veel 
üsna noored. . . Kord istusid nad siin koos. Ljoša aga — nüüd sõidab ta fregatiga 
kusagil Vahemeres —, Ljoša ütleb: «Näe, silmitseme praegu Admiraliteedi nõela, las 
aga läheb aastat kakskümmend mööda ja vaatame teda 

Õige siis uuesti ning tuletame meelde, missugused me olime ja millest mõtlesime. 
Mina näiteks lähen kauge-sõidule ning pea mu sõnu meeles, võidan endale merel 
kuulsuse. Vannun sulle selle kuldse nõela juures.» Ja iga kord, kui ma nüüd vaatan 
Admiraliteedi nõela, tulevad nad mõlemad mulle meelde. Üht enam pole. Aga teine 
— kus tema praegu on? Kas võitis endale kuulsa meremehe nime voi on jäänud seegi 
isemeelne pea igavesele unele? Vaatlen Admiraliteedi nõela, see aga vaikib, ei ütle 
midagi... » 

Ning Marfa Jelizarovna, kes järsku härdus mälestuste tulvast, Avõttis poisid õrnalt 
kaissu ning surus enda vastu. 

«Nii hakkate teiegi merd sõitma, lapsukesed. Kus just, seda ma ei tea. See on meile, 
meremeeste naistele, teadmata ... Olgu teil merel õnne!» 

Marfa Jelizarovna tõusis ja läks silmi kuivatades ära. 

Poisid jäid üksi. 

Selle hea naise sõnad olid kõlanud Vasjale lihase ema sõnadena, õnnistamisena 
vaevarikkaks meremehe-eluks. Ikka. veel vaatles ta hämaruses loitvat kuldnõela ja 
selle helgis peitus nüüd tema jaoks teistsugune, imepärane mõte. 

«Petja, kui õige meie niisamuti...» ütles ta äkki. 

«Mis?» küsis Petja, kes vaatles samuti torninõela. 

«Vannume, et saavutame meremehekuulsuse.» 

«Vannume!» ütles Petja vaimustatult. «Ka mina mõt-jjlen sellele. Ainult ei tea, kuidas 
seda teha.» 

«Vaatame lihtsalt laevukese peale ning surume üksteisel kätt.» 

Ning kuldsele laevukesele vaadates ühendasid nad tugevas pigistuses oma lapsekäed. 


KAHEKÜMNE NELJAS PEATÜKK LAHING ROOTSI 
LAEVASTIKUGA 


Vene eskaader, mis sõitis viitseadmiral Kruizi juhatuse all ühinema admiral 
Tšitšagovi eskaadriga, kohtas 23. mail 1790. aastal Styrsuddi piirkonnas Rootsi sõja- 
laevastikku, mida komandas Södermanlandi hertsog. 

Puhkenud lahingus suruti Rootsi sõjalaevastik Vene laevade suurtükitule ning 
õnnestunud manöövri tagajärjel Viiburi lahe sisemusse. 

Oli selge ilm pilvitu taeva ning kerge tuulega, mis andis mõlemale laevastikule 
manööverdamisvõimaluse. Sellise ilmaga lõi särama isegi sünge Balti meri; mere- 
pinnast eraldusid teravalt suurte laevade paisuli purjed, mis päikesekiirte tõttu näisid 
eemalt pimestavalt valgeina. 

Merel valitses vaikus ja petlik rahu. Tundus, nagu ei tahakski eskaadrid üksteisele 
läheneda. 

Kuuekümnesuurtükilisel laeval «Ne tron menja» oli lahinguks kõik valmis. 
Suurtükipardad olid lahti, pata-reitekkidel suurtükkide kõrval seisid komandod, 
valmis kordama tulelööki vaenlase pihta. Kuule hõõguma kuumutades mühisesid 
sepaääsid. Laskemoonakeldrite luugid olid avatud ja madrused kandsid laevaruumi 
mustast sügavusest tekile üha uusi ümmarguste malmkuulide virnu. 

Komandosillal oli laeva komandör esimese järgu kapten Trevenin ise. Aeg-ajalt tõstis 
ta pikksilma, jälgides paremas pardas asuvat lipulaeva, kust ta ootas käske. 

Kapteni nägu oli rahulik, isegi lõbus. Valge puuderdatud paruka all läikis ta 
päevitunud laup. 

Vahetevahel laskis kapten pikksilma alla ja ta terav ning selge, veidi muhelev pilk 
peatus keskmist kasvu gardemariinil, kes oli saadetud tema käsutusse lahingu-praktika 
saamiseks. Hinnangus, millega ta oli ilmunud Travenini juurde, oli öeldud, et 
seesinane gardemariin Vassili Golovnin ilmutab erilist püüdlikkust kõikides teadustes 
ning annab lootust saada väga heaks Vene laevastiku ohvitseriks. 

Kuid praegu oli see alles elavate liigutustega ja elava ning targa vaatega poiss. Ta 
silmad olid pärani lahti. Kogu ta nägu väljendas peatse lahingu ootuse ärevust ja 
kannatamatust. 

Kapten Trevenin muigas selle tuttava tunde üle. Noore gardemariini juuresolek sundis 
teda, juba vana meremeest, hetkeks meenutama omagi kauget lapsepõlve. Ta muigas 
veel kord ega öelnud midagi. Mõtles 

vaid: «Vaatle, vaatle, noor meremees! Kuulata vaenlase kuulide vingumist!» 

Ja tõesti Vasja vaatles vahetpidamata merd, mis oli täis ähvardavaid laevu. 
Pikksilmaga oli Vasjal suurepäraselt näha kogu Vene eskaader: suured kolmetekilised 
laevad «Joann KrestP tel», «Dvenadtsat apostolov», «Tri ierarha», «Veliki knjaz 
Vladimir», «Svjatoi Nikolai», kaheksakümnesuur-tükiline «Ijezekil», 
seitsmekümnesuurtükiline «Joann Bogoslov»; laevad «Pobedoslav», «Konstantin» ja 
«Januari»; fregatid — «Brjatšeslav», «Gavriil», «Svjataja Jelena» ja «Patrik». Veidi 
kõrval, lipulaeva taga on prikk «Baklan» — kõige väiksem laev eskaadris. 

Vasja tundis juba kõiki laevu nime järgi ja luges hästi signalistide poolt lipukestega 
laevalt laevale antavaid signaale. 

Sealsamas aga on ka vaenlase laevad — needki on hästi näha. Ning sinna pöörduvad 
Vasja pilgud kõige sagedamini. 

Naeratades küsis kapten Trevenin: 


«Ega ei karda, gardemariin?» 

«Just nii, ei karda,» vastas Vasja valveseisangut võttes. 

«Lahingutes ei ole ju veel olnud?» «Just nii, ei ole olnud.» 

«Noh, nüüd proovid,» ütles kapten Trevenin, sedapuhku juba ilma naeratuseta ning 
pööras uuesti näo vaenlase eskaadri poole. 

Vasja tõstis oma pikksilma ja vaatas sinnasamasse. Korraga märkas ta, kuidas nende 
laevale kõige ligema vaenlase laeva parrastest äkki otsekui hüppasid välja 
ümmargused valged suitsupilvekesed ning varsti tõusis «Ne tron menja» parda lähedal 
merepinnal mitu veesammast. 

«Eellange!» ütles kapten Trevenin. «Kutsuda vanem suurtükiohvitser!» 

Jaostes täitis Vasja kapteni käsu. Kogu ta keha oli haaranud kerge värin. Kuid see oli 
meeldiv tunne. Praegu ta. tõepoolest ei tundnud hirmu. See oli lihtsalt lahingueelne 
erutus. 

Suurtükiohvitser astus kapteni juurde. 

«Kas küünime? Või minna ligemale?» küsis kapten ohvitserilt. 

«Küünime,» vastas ohvitser. «Käsete vastata?» 

Vaikides noogutas kapten Trevenin pead. 

Kõrvulukustav kogupauk kõikidest parema parda suurtükkidest vapustas laeva, mis 
mähkus kiiresti valgesse lämmatavasse suitsu. Vasja, kes oli unustanud käskluse 
«Tuld!» puhul suu lahti teha, oli kurdistunud ja kuulis pärast seda mõnda aega kõiki 
lahinguhääli otsekui läbi paksu müüri. 

Vahepeal nägi Vasja oma pikksilmaga, kuidas esimesena tulistanud rootslasel kasvas 
üsna parda ääres järsku üles mitu veesammast, ja samal ajal kadusid laeva purjed, nii 
et seda võis näha isegi palja silmaga. 

Vasja oli hämmelduses. 

«Kas tõesti suutsid rootslased nii kiiresti purjed ära koristada?» hüüdis ta nende 
osavusest vaimustatuna. 

Kapten Trevenin muigas. Ta oli oma suurtükkide kogupauguga väga rahul. 

«Sul on õigus,» ütles ta, «kuid nad tegid seda meie suurtükkide abil. Meie suurtükid 
lasevad kaugemale ja meie bombardöörid on osavamad kui rootslastel. Said aru?» 
«Sain aru,» vastas Vasja. 

Valgeid suitsupilvi tekkis aga merel üha enam. Neid hakkas paiskuma ka teiste 
laevade pardaist kogu vaenlase eskaadri rivis. 

Lahingu alustamisega kiirustamata manööverdasid Vene laevad lähemale. Üksnes 
fregatid, kes kergematena olid jõudnud teistest ette, andsid kogupaugu kogupaugu 
peale, tabades vaenlase laevu ja sundides neid üksteise järel vaikima ning teiste varju 
tõmbuma. Pidevalt kasvav kahurimürin meenutas juulikuist paduäikest, kus kogu 
taevas vappub piksekärgatustest. Hädavaevalt jõudis tuul laiali ajada suitsukatte, mis 
püüdis nagu varjata vaenuliste poolte laevu üksteise eest. 

Lahing läks palavaks. 

Soodsat tuult kasutades lähenes Vene eskaader õhtuks vaenlasele kogu tulejoone 
ulatuses ja hakkas talle tugevasti peale suruma. 

Rootslased võitlesid raevukalt. 

Ka nende suurtükid ei vaikinud ühekski hetkeks, külvates Vene laevu üle kuulidega. 
Erutatult jälgis Vasja lahingut. 

Fregatil «Patrik» märkas ta tuleleeki, mis tõusis järsku kõrgele, siis aga hakkas 
aeglaselt teki poole vajuma ning varsti kadus. Tulekahju oli kiiresti kustutatud. 


«Rootslane virutab hõõguvate kuulidega,» poetas Vas-jast mööda ruttav madrus. «Ja 
meiegi puistame talle hõõguvaid.» 

Ka prikk «Baklani» pardal tekkis millegipärast segadus, kuid selle põhjust ei jõudnud 
Vasja selgitada. Just samal hetkel kõlas kohutav ragin. Tugev hoop pani laeva 
vappuma. Kõik sööstsid sinnapoole, kus veel äsja oli seisnud besaanmast. 

Nüüd oli sellest järel ainult tüügas — just. nagu maharaiutud puust. Mast ise koos 
raade ja purjedega lamas üht otsa pidi pardal, teisega aga ujus meres. 

Koos teistega sööstis Vasja masti juurde. Ta värises üleni. Ta oleks tahtnud oma 
kätega sellest laeva elutust tiivast kinni haarata ja ta merest välja tõsta. 

Järsku ta seisatas. 

Ettevaatlikult kandsid madrused kätel oma kaaslast, kes veel minut tagasi oli seisnud 
suurtüki kõrval, nü-hits käes. Vasjale näis koguni, et ta tunneb seda madrust: tal oli 
paremale käele randmest kõrgemal tätoveeritud suur ankur. 

Madruse pea oli verine, suured veretilgad langesid tekile. Madrused asetasid tapetu 
keha laevalaele ja katsid ta purjega. 

Laev aga tulistas aina edasi kõikidest suurtükkidest ning nende mürin kajas võimsa 
häälena vastu noore gardemariini südames. 

Liikumatult seisis Vasja madruse keha juures. See esmakordselt nähtud sõdurisurm 
vapustas teda sügavalt. 

«Siis niimoodi surrakse lahingus,» mõtles ta. «Lihtsalt ja vaikselt.» 

Talle tulid pisarad silma ja ta oleks tahtnud surra niisama lihtsalt ning vapralt. 

Äkki lõi uus, seekord laeva kere pihta sadanud hoop Vasja jalust maha. Ta langes 
põlvili, kuid kargas kiiresti püsti ja haaras mõõga. 

Keegi karjus venitamisi: 

«Hõõg-kuul pa-re-mas-se par-das-se!» 

Luugist hakkas hoovama kibedat suitsu, mis levis laiali üle kogu laeva. 

Tulekahju! 

Kellegi poolt välja ütlemata lendas see sõna sädemena laeva ühest otsast teise. Kuid 
sellest hoolimata laadisid madrused just nagu ennegi kiiresti ning rahulikult suurtükke 
ja seadsid purjesid, täites osavalt käsklusi; laev jätkas tulistamist vigastanud pardast. 
«Ei, nad on liiaks rahulikud,» mõtles Vasja erutatult. 

Kapten Treveninile kanti ette, et kuul oli peatunud laskemoonakambri ligidal, milles 
oli mitusada puuda püssirohtu. Püssirohu väljalaadimiseks oleks läinud nii-samapalju 
aega kui selleks, et jõuda tulepesani laoruumi kaudu, mis oli tuubitud laeni täis 
soolaliha-, hapukapsa- ja kuivikutünne. 

«Trumm tühjendada!» käskis kapten. «Püssirohtu tekile mitte tuua ega merre mitte 
visata!» 

Algas palavikuline trümmi tühjendamine. 

Üksteise järel laskusid madrused suitsust tulvil laoruumi. Kuid hõõgkuulini pääseda 
siiski ei õnnestunud. Moon oli laotud nii tihedalt, et täiskasvanud mees ei saanud 
kuidagi tulekahjukohale ronida. 

«Kutsuda Troška! Troška sii-aa-a!» karjus pootsman Silõtš hauataguse häälega 
kusagilt trümmi sügavusest. 

Väike väledate liigutustega marsimadrus Troška, osav ja sitke nagu ahv, lipsas jooksu 
peal risti ette lüües trümmi. 

Kuid varsti ilmus mõlema, nii tema kui ka pootsmani pea luugist nähtavale. Isegi 
väikesekasvuline Troška polnud suutnud niisugusest kitsusest läbi pugeda. 

«Eh!» ohkas pootsman, kuivatas varrukaga suitsu tõttu vett jooksvaid silmi ning 
rögastas. «Õlad ei lase! Leiaks mõne poisikese. Ilma selleta ei tule midagi välja.» 


Kõik jäid vait ning hetkeks valitses laevalael sõnatu vaikus. 

«Mina poen. Lubage, härra kapten!» kõlas äkki läbi vaikuse kergelt värisev 
noorukihääl. 

Kapten Trevenin, kes seisis trümmi juures, pöördus ümber. Ta märkas Vasjat. 
«Lubage, härra kapten ... » kordas Vasja. 

Ta pilgus oli peaaegu lapselikku palvet ja erutust. 

Kapten ei kohelnud kaua. 

«Roni, gardemariin!» ütles ta. «Sa oled küll aastatelt noor, kuid kiidan sind vapruse 
eest.» 

Pootsman Silõtš elustus otsekohe. 

«Ruttu, ruttu, gardemariin!» kiirustas ta Vasjat. «Tuli ei oota. Võta ämber!» 
Pootsman haaras purjeriidest ämbri ja kadus koos Vasjaga trümmist hoovavasse 
suitsu. 

Möödus mitu piinavat minutit. 

Lõpuks hakkas trümmi sügavusest tulema suitsu, mis oli segatud auruga, ning kostis 
pootsman Silõtši tume hüüe: 

«Anna vett! Kähku! ... » ja sellele järgnes lisaks mitu meremehesõna tavalisest 
pootsmanileksikonist. 

«Jumal tänatud! Jakov Silõtš räägib südamest, tähendab, et asi läheb paremuse 
poole,» ütles keegi madrustest just nagu .omaette ja ämber ämbri järel lendas elavat 
ahelat mööda trümmi. 

Suitsu tuli ikka vähem ja vähem, ühtlasi vaikis ka pootsmani karjumine. 

«Mis seal on? Välja selgitada!» käskis kapten ja ta hääles kostis rahutust. 
Marsimadrus Troška sööstis luugi juurde ning hakkas laskuma. 

Ja samal hetkel kostis luugist pootsmani hüüd: 

«Korista jalad ära! Kes seal on? Võtke vastu ... » 

Ning luugiavasse ilmus Vasja abitult õla najal kõikuv pea. Ta kahvatu nägu oli kaetud 
tahmase vee niredega, silmad olid suletud. 

Tugevad madrusekäed tõstsid ta tekile. 

«Mis temaga on?» küsis kapten erutatult. 

«Sai vingumürgituse,» vastati alt. 

«Arst siia!» käskis kapten. «Kuidas tulega on?» 

«Tuli on kustutatud,» vastas pootsman rõõmsalt. «Ronis päris kuuli juurde välja see 
gardemariin.» 

Vasja asetati tekile. Ta avas silmad. 

Ta pea kohal vabisesid vaenlase kuulidest läbilastud kõrged purjed, suur laev rappus 
ikka veel oma patareide kogupaukudest. 

«Kas tuli kustus?» küsis Vasja. 

Kapten ise astus juurde ning kummardus tema kohale. 

«Jah,» vastas kapten Trevenin. «Tuli on kustutatud.» Ning lisas: «Veel täna kannan 
ette admiralile eskaadri käskkirjas avaldamiseks teie mehise teo, mille eest autasustan 
teid selle medaliga.» 

Ta kummardus veelgi madalamale Vasja kohale ja kinnitas tema rinnale triibulise 
Georgi lindi otsas hõbedase medali. 

Öösel lahing vaibus veidi, kuid puhkes koidu ajaks uue jõuga ja 25. mail oli Rootsi 
eskaader sunnitud tervenisti varjule minema Viiburi lahte, sest vene suurtükkide tabav 
tuli oli tekitanud talle tõsist kahju. Mitmel Rootsi laeval olid puhkenud tulekahjud. 
Venelased lasksid samuti hõõgkuulidega. 


Vasja oli juba ammu jalul, vingumürgitus oli täielikult möödas ning ta keerles kogu 
aeg kord suurtükkide juures, kord sepaääside juures, kus kuumutati malm-kuule. 
«Lase käia!» karjus Vasjale nahkpõlle ja küünarnukkideni üleskääritud käistega 
mürakas madrus, kes meenutas talle Guljonki seppa Faraponti. «Lase käia!» 

Ning Vasja, kes oli pakkunud end asendama hetkeks eemaldunud madrust, hakkas 
innukalt tõmbama tohutu suurt lõõtsa, jälgides, kuidas ääsis lebav must õõnes kera 
läks algul tumekirsspunaseks, seejärel punaseks ning lõpuks pimestavalt valgeks. 
«Valmis!» 

Ja seesama nahkpollega madrus, kes oli nii sarnane külasepaga, tõstis 
mesilassülemina kuumi valgeid prits-meid puistava hõõguva kuuli konksuga üles ja 
karjus oma abilisele: 

«Võta vastu!» 

Hõõguv kuul veeres sisisedes laiakõrilisse suurtüki-õõnde, vajus lahtiharutatud köiest 
ning märjast kaltsust tropisele, ajades torust välja auru. 

Bombardöör lähendas õhkuva tahi sintliaugule ja juba tumenema hakanud kuul lendas 
rootslaste poole, lüües lennul uuesti hõõguma. 


KAHEKÜMNE VIIES PEATÜKK SÕBRA SURM 


26. mai koidu ajal hüüdis marsimadrus Troška kõlaval häälel üle kogu laeva: 
«Eskaader ahtris!» 

«Mitu vimplit? Loe ära!» käskis vahiohvitser. «Üks, kaks, kolm...» - hakkas 
Troška lugema. «Kümme!» 

See oli viitseadmiral Kruizi eskaadriga ühinema tulev admiral Tšitšagovi eskaader, 
mis koosnes järgmistest laevadest: «Rostislav», «Admiral Tšitšagov», «Joann 
Krestitel», «Saraatov», «Vseslav», «Prints Gustav», «Jaroslav», fregatt «Brjatšeslav», 
korvett «Konstantin» ja lõpuks pommilaev «Pobeditel». 

Vasja ruttas tekile. Eskaader lähenes. Päike oli just horisondi tagant tõusmas. Ning 
nähes purjedest otsekui tiivuliseks muudetud hommikut, tardus Vasja hetkeks. Need 
olid Vene purjed, millede takka tõusis merest vees peegelduv päike. 

Kogu laeval hüüdsid madrused «hurraa». 

õhtuks läks ühinenud Vene laevastik tihedalt Viiburi sadama alla ja piiras rootslased 
koos nende juba varem seal peidus oleva aeruflotilliga sisse. 

Siiski ei olnud võimalik rootslasi purustada ainult rünnakuga merelt. Vaenlane tuli 
võita näljaga. 

Saabusid mereblokaadi päevad. 

Keset nende venivate blokaadipäevade tavalisi sündmusi ja toimetusi rõõmustas 
Vasjat kord kevadisel hommikul üks teiste jaoks võib-olla tähtsusetu, kuid temale 
ebatavaline sündmus. 

Laevale «Ne tron menja» saabus mitšman Dõbin. Jah, ta oli juba mitšman ning kandis 
epolette. Vasja "ning Dõbin kohtusid kaptenisilla juures ja kaisutasid teineteist 
sõprade kombel tugevasti. 

129 


Dõbin oli ikka endine — valge näo ja sügava palavikulise pilguga, milles näis alati 
põlevat kellegi poolt süüdatud tuli. Vaatamata küllaltki kauasele lahusolekule oli 
nende vahel tekkinud kiindumus muutunud nagu veelgi tugevamaks. 

Vabadel tundidel vestlesid sõbrad kaua. 


Tuletati meelde Kurganovit ja duelli Kaubasadama müüril. Sageli küsitles Vasja 
Dõbinit oma sõbra Petja Rikordi kohta. Vasja igatses tema järele. 

«Ka tema igatseb sinu järele tugevasti,» jutustas Dõ-bin. «Tšekin kõneles mulle, nagu 
oleks ta nakanud koguni luuletusi tegema!» 

«Ega ta saapaid enam kellelegi ei puhasta?» küsis Vasja Dõbinilt. 

Mõlemad hakkasid valjusti naerma. 

Vasja kangelasteosse ja tema medalisse suhtus Dõbin ilma kadeduseta ning kaisutas 
teda veel kord. 

«Sinul, Golovnin, on alati vedanud,» ütles ta. «Ma olen õnnelik sinu üle. Vaatame, 
mis ootab mind eesA missugune lahinguõnn ... » 

Ja ta silmad lõid vaprusest särama. 

Päevad möödusid endist viisi aeglaselt ja ühetaoliselt. 

«Ne tron menja» besaanmast oli juba ammu kohale pandud. Hõõgkuulist purustatud 
parras oli parandatud. 

Erieskaadri koosseisus asus laev positsioonile Krüs-serordi neeme ja Salvari kari 
vahel. 

Kui ilm lubas, käidi iga päev purjepaatidega kaugel merel ja harjutati end purjede 
käsitsemise kunstis ja osavuses. 

Neis võistlustes jäi kõige sagedamini võitjaks paat,, millega sõitis Dõbin, kes tihti 
võttis endaga merele ka Vasja. 

Temaga sõitmine ajas vahel hirmu peale. 

Näis, nagu teeks Dõbin kõik selleks, et seada oma paat kõige ohtlikumasse olukorda. 
Kõrvalt võis arvata, et ta lihtsalt kiusab saatust. 

Nii saidki sellest aru vanad madrused Makarov ja Mihhaila Skajev, kes sõitsid 
tavaliselt tema paadis. 

Nad hoiatasid teda sageli: 

«Tuleks olla ettevaatlikum, härra mitšman.» 

Kuid Vasja jaoks polnud see mitte saatuse kiusamine, mitte kelkiv järelemõtlematus, 
vaid soov õppida võitma merd, karastada meremehevaimu, mis on nii tarvilik 
sõjalaevastiku ohvitserile. 

Paadiga kord tohutute lainemüüride harjale lennates, kord nende vahele sööstes 
vaatles Vasja vaimustusega oma vahvat sõpra, peaaegu samasugust poissi nagu 
temagi, ta hingestatud nägu, mida valgustas leekiv 

pilk. 

Ühel sellisel pikal mereretkel, kui paat, milles istusid Dõbin, Vasja ning mõlemad 
madrused — Skajev ja Makarov, oli Krüsserordi neeme traversil, vilksatas nende ees 
lainete vahel puri. 

«Kust meie omad siia on saanud?» hüüdis Vasja Dõbinile, püüdes üle karjuda lainete 
mühinast. 

Mõlemad madrused vaatlesid kaua ja hoolega. Nende silmad olid teravad kui linnul. 
«Pole meie,» ütles Skajev. 

«Pole meie, härra mitšman,» kordas tema järel Makarov. 

Dõbin, kes istus rooli taga, kargas jalule. Ta nägu elavnes. 

«Pole meie ojnad!» hüüdis ka tema. «Pole meie, Go-lovnin! Rootslased! Nad tahavad 
blokaadist läbi murda. Läheme abordaaži. Edasi!» 

Ning Dõbin suunas paadi risti vastu purjele, mis kord eitus ees kerkivate lainete taha, 
kord tõusis laine harjale ning helkis päikeses. 

See oli tagaajamine, millest Vasjal jäi süda seisma rohkem kui sellel kohutaval hetkel, 
mil ta oli laskunud põlevasse laoruumi. 


Endale märkamata karjus Vasja valjusti. Madrused ' oidsid pootshaake. Vaikides, 
hambad kokku surutud, juhtis Dõbin paati. Siin oli koht, kus osutasid talle 'eene 
tema osavus purjekäsitsemises ning meremehe-aprus, mis nii sageli oli heidutanud 
isegi vanu madruseid. Ükski kõige väiksem tuulepuhang ei läinud kaduma asjatult. 
Iga laine oleks nagu rakendunud paadi tte ning ajanud seda edasi, vaenlase teele risti 
vastu. raenlase puri, kuidas ta ka püüdis ära lipsata, tuli üha igemale. 

Järsu rooliliigutusega juhtis Dõbin oma paadi ninaga otse vaenlase poordi. Kuid 
rootslane jõudis ära pöörata ja paadid põrkasid parrastega kokku. 

«Anna alla!» hüüdis Dõbin. 

Teda oleksid tõstnud just nagu tiivad. Ühe hüppega oli ta vaenlase paadis ja.samal 
hetkel näis Vasjale, nagu oleks tuul tugevasti purje plaksatanud. 

Kuid see oli püstolipauk. Vasja nägi helesinist suitsu-pilvekest, mis keerles Rootsi 
ohvitseri pea kohal. Rootslane hoidis käes püstolit. Vasja sööstis ohvitseri kallale, 
rõhus talle peale kogu kehaga. Madrus Skajev, kes oli hüpanud Vasja järel, haaras 
ohvitseril kätest kinni. Ülej äänud rootslased — kaks sinisilmset mürakat madrust, kes 
istusid masti juures, viskasid oma lühikesed meremehemõõgad käest. 

Paat paiskus lainelt lainele. 

Võitlus oli lõppenud. Kuid vapper mitšman lamas vaenlase paadi põhjas, üsna selle 
ahtris, ja mööda tumerohelist mundrit voolas veri, mis segunes merevee pritsmetega. 
Vasja sööstis oma sõbra juurde ja tõstis ta pea üles. Dõbini nägu oli kahvatu nagu 
sumnul, kuid ta hingas veel. 

Vangistatud rootslased viidi vene paati. Madrused ja Vasja viisid sinna ka Dõbini ja 
asetasid ta ahtripingile. 

Purjepaat võttis kursi tagasi. Vangistatud rootslased vaikisid. 

«Kes te olete?» küsis Vasja ohvitserilt rootsi keeles. Ta oskas veidi seda keelt. 
«Rootsi kuningliku sõjalaevastiku leitnant,» vastas ohvitser. 

«Kuhu te sõitsite?» 

«Mitte kuhugi, sõitsin niisamuti ringi. Ma armastan karget ilma.» 

«See pole tõsi,» ütles Vasja. «On teada, et te kannatate püssirohu ja toidumoona 
puuduse all.» 

«Ma pole sellest kuulnud,» vastas rootslane, kõõritades teraselt noort gardemariini ja 
kuulile nii vaprasti vastu tormanud vene mitšmani kahvatut nägu. 

«Ei taha rääkida,» ütles Vasja madrustele vene keeles. 

«Alguses on nad ikka nii,» tähendas Makarov, «hiljem aga päästavad keelepaelad 
lahti.» 

«Küllap päästavad,» kinnitas Skajev takka, «ainult et meie mitšmanist on kahju. Nii 
noorel on veel vara ' surra.» 

Ning vanad madrused ohkasid. 

Dõbin oli ikka alles meelemärkuseta. 

Vasja imestuseks võeti vangid sõjalaeval vastu üpris ükskõikselt. 

Mitte ainult vange, vaid ka rootslasi-ülejooksikuid oli Vene sõjalaevadel juba palju. 
Luurajad teatasid, et t rootslased kannatavad nälga ning riisuvad kalureid: võtavad 
neilt ära kala, korjavad seda otse võrkudest. 

Kapten Trevenin kuulas ära Golovnini rapordi, kiitis mitšman Dõbini vaprust ning 
mehisust ja andis arstile käsu tuua noormees meelemärkusele. 

Kuid arst ainult laiutas käsi. 

«Haav on väga ohtlik, Aleksandr Ivanovitš,» ütles ta kaptenile vaikselt. «Otse rindu. 
Kuul ei ole tulnud välja.» 


«Ah, noormees!» ohkas kapten nukralt ja vangutas vanamehelikult pead. 

Pisarsilmi saatis Vasja oma sõbra laatsaretti. 

Need olid juba blokaadi viimased päevad. 

Kalureilt ning luurajailt saadi teada, et nälginud rootslased on otsustanud Vene 
blokaadist läbi murda ning ära sõita, ükskõik mis see neile ka maksma läheb. 
Vaenlane ootas ainult pärituult. 2. juunil, kui tõusis üsna tugev kirdetuul, hakkasid 
Rootsi laevad üksteise järel sadamast välja sõitma. 

Manööverdades lähenesid neile Vene sõjalaevad ning avasid esimestena tule. Vene 
eskaadri laevad olid paigutatud nii, et iga vaenlase laev, mis oleks riskinud sõita 
nende vahelt läbi, oleks sattunud tule alla mõlemast pardast. 

Krüsserordi neeme ja Salvari madaliku vahelisel alal asus erieskaader, mis koosnes 
sõjalaevadest «Svjatoi Pjotr», «Vseslav», «Prints Gustav», «Ne tron menja», 
«Panteleimon» ja pommilaev «Pobeditel». 

Võis arvata, et rootslased, lootes oma lootsimisosku-sele, püüavad tungida üle 
madaliku. 

Ning tõepoolest valisid rootslased selle suuna. 

Puhkes äge lahing. Vastu tulistades liikusid vaenlase sõjalaevad kiilveekolonnis üle 
Salvari madaliku. Kuid kui osavad ka ei olnud lootsid, siiski tuli rootslastel Vene 
suurtükiväelaste laskeulatuses olevat madalikku ületades aeglustada oma laevade 
käiku. Ja varsti, olles sattunud «Ne tron menja» suurtükkide tule alla, süt-tiski 
esimene rootsi sõjalaev hõõgkuulidest ja selle pardal tekkis plahvatus. 

Vasja oli nii nagu varemgi laeva kapteni isiklikus käsutuses ja seisis jälle 
komandosillal tema selja taga. Ta nägi, kuidas tõusis kummi suitsu ning tulle mattuva 
vaenlase laeva tekk, kuidas tule- ning suitsupöörises lendasid üles lauad, palgid, 
suurtükitorud ja inimkehad, kuidas heledad leegid aplalt neelasid tuletortidena laiali- 
lendavaid purjesid. 

Ta kuulis plahvatuse põrgulikku kärgatust, mis sulas mere kohal mürisevasse üldisse 
lahingumuusikasse. Jalge all raksusid üksteise järel suurtükkide kõrvulukustavad 
kogupaugud, pannes laeva kuni kiiluni vappuma. 

Raske vuhinaga lendasid üle pea vaenlase kuulid ja kukkusid teisele poole 1 aeva. 
Mõned langesid ettepoole või täiesti lähedale, külje alla ja tõstsid üles suuri vee- 
sambaid. 

Kuid hirmu, seda hirmu, millest varem oli ajuti muutunud suu kuivaks ning 
südamesse asunud ebameeldiv külmus, Vasja enam ei tundnud, ehkki ta lähedase 
kuulilennu puhul veel tahtmatult küüru tõmbus. 

Lahing kestis vahetpidamata kaks ööpäeva. 

Üksteise järel süttisid põlema, lendasid õhku või läksid põhja Rootsi sõjalaevad. Eriti 
valmistas Vene meremeeste südamele rõõmu uus pommilaev «Pobeditel», mis tulistas 
Rootsi laevu kauge maa tagant lõhkekuu-lidega. 

Lõpuks tungisid rootslased siiski läbi ja purjetasid minema, kuid nende kaotused olid 
tohutud: nad jäid ilma kümnest sõjalaevast. Rootslaste jälitamine kestis rohkem kui 
kaks päeva ja läks neile maksma kogu aeruflotilli. 

Kannatada sai ka Vene sõudelaevastik: olles tunginud võitlusägeduses Svenska-sundi, 
sattusid Vene galeerid 

Rootsi rannapatareide tule alla ning kandsid suuri kaotusi. 

Lõpuks katkestati vaenlase tagaajamine. Vene laevastiku sõjalaevad hakkasid endid 
korrastama: parandati augud, seati üles uued mastid, kõrvaldati kõik lahingujäljed. 
Laevadel maeti võitluses langenuid. 


Lahingus hukkunud meremeeste matusetalitus oli pidulik ning kurb. Nende 
purjeriidesse mähitud kehad raskusega jalgade küljes puhkasid merekommete kohast 
matust oodates laevalael. 

Sea] oli ka mitšman Dõbini keha. Ta silmad, milles kunagi oli leegitsenud vahvus, 
olid suletud, nägu rahulik, just nagu oleks ta selles esimeses vaenlasega peetud 
lahingus leidnud õnne, mille järele ta nii vara oli läinud oma eluteel. 

Kuni sõbra keha koos teistega sõjalaevade suurtüki-saluudi saatel merre lasti, seisis 
Vasja kibedasti nuttes tema juures. 


KAHEKÜMNE KUUES PEATÜKK VIIMASED AASTAD 
KORPUSES 


Korpusse pöördus Vasja tagasi, nagu talle näis, hoopis teistsugusena, kui ta oli olnud 
enne oma lahingu-sõitu laeval «Ne tron menja». 

Pärast seda, kui ta oli kaotanud lahingus Dõbini, kiindus ta veel tugevamini Petja 
Rikordisse. Õpingutest vabadel tundidel ei lahkunud ta nüüd temast. 

Peaaegu lapseliku vaimustusega silmitses Petja Rikord Vasja rinda kaunistavat Georgi 
risti. 

Ent see medal, mis teda kadettide ning isegi ülemuste silmis kõrgemale tõstis, huvitas 
Vasjat ennast vähe. Tal oli midagi rohkemat: lahingus mehistunud süda, karastatud 
tahe. 

Ta istus uuesti raamatute taha. Aasta pärast ülendati ta kapraliks, seejärel seersandiks 
ja ta sõitis uuesti merel, seekord laevadel «Vjatšeslav» ja «Prohhor». 

Pidades end juba päris täiskasvanuks, seadis Vasja sisse päeviku, kuhu hakkas üles 
kirjutama oma mõtteid ning kõige tähtsamaid juhtumeid. 

Kuid mis oli tähtis? 

Tuleviku piirjooned olid ähmased. Möödunud lapsepõlv aga oli alles ligidal. See 
polnud läinud kaugele. Ajuti oleks tahtnud uuesti vaadata, kuidas onu Maksimi maja 
kohal taevas kukerpallitavad tuvid ning joosta Juliaga mööda kõveraid Moskva 
tänavaid, näha onutütre habrast kuju vilksatamas Moskva-lähedase mõisa pargi puude 
vahel. 

Kord kirjutas Vasja oma päevikusse: 

«Eile sain onu Maksimilt kirja ning Julia miniatuuri, mis on maalitud elevandiluule. 
Julia on väga nägus. Kui ma jälle meresõidule lähen, võtan selle miniatuuri endaga 
kaasa. Ta jääb mulle alati meeldivaks mälestuseks, mis ei kao kunagi.» 

Viimastel aastatel sai ta õppimisega üsna kergesti hakkama. Tal oli vastuvõtlik mälu, 
mis säilitas kindlasti kõik kord omandatu. Lõppeksami sooritas ta paremuselt teisena, 
kuid mitšmani aukraadi ei saanud: ta polnud veel seitsmeteistkümne-aastane. 

See kurvastas teda. 

Ta kurtis oma õnnetust Petja Rikordile, kuid viimane, ehkki ta avaldas kaastunnet, oli 
hingepõhjas rahul sellega, et sõber veedab temaga koos korpuses veel terve aasta. 
Vasja ei käinud enam klassitundides. Ta tungis ülepeakaela teadusse, laiendas oma 
teadmisi ajaloos, matemaatikas, füüsikas ning paljudes keeltes, et omada võimalust 
kõnelda ükskõik missuguse rahvaga, keda meresõitja võib kohata oma reisidel. 

1792. aasta suveks jäi Vasja Kroonlinna. Neil päevadel oli ta sagedaseks külaliseks 
Kurganovi juures, kes oli jäänud juba vanaks ja nõdraks. Endist viisi heameelega 
võeti Vasjat vastu korpuse inspektori Nikitini juures. 

Sageli pöördus Vasja tema poolt tagasi terve sületäie raamatutega. Ahnelt luges ta 
Lomonossovit, Heraskovit, Locke'i, Descartes'i, Voltaire'i ning Rousseau'd. 


Raamatuist leidis ta vastuseid oma juurdleva mõistuse probleemidele, ammutas 
vaimujõudu, õppis tundma iseennast, kõrgeks pidama inimese voorusi, nägema temas 

omamoodi keerukat maailma, mitte aga malendit tugevate käes; raamatute varal 
kasvas temas sügav armastus isamaa vastu. 

Süda aga tõmbas teda endist viisi ainult merele, öösiti pani ta küünla enda kõrvale, 
avas raamatu ning kujutas endale ette reise, mida ta polnud veel sooritanud, maid, 
mida polnud veel näinud. Ta oleks nagu jäänud alles poisiks. Ta hing oli tulvil ülevaid 
ning puhtaid mõtteid ja polnud ohvrit, mida ta poleks valmis olnud tooma selle heaks, 
et viia ellu oma unistused. 

Vahetevahel oli tal peaaegu hallutsinatsioone. Ta toa seinad,nihkusid laiali ja ta nägi 
ennast laeva pardal keset mere avarust, äikeses ja tormis või päikeseküllases 
tuulevaikuses. 

Ta lõi raamatu kinni ja läks kuumava peaga inimtühjale rannale ning hulkus seal 
hommikuni. Neil tundidel oli ta täiesti endasse pöördunud ning haaratud vankumatust 
otsusest — saavutada elus valitud eesmärk. 

Suvel saatis onu Maksim Vassiljevitš Vasjale Moskvast kirja: 

«Tädi Jekaterina Aleksejevna on jumala tahtel surnud. Sinu mõis, Vasja, on opman 
Moissei Pahhomovi, suure varga ja petise kätes. Sissetulekuid pole enam hoopiski. 
Inimesed räägivad, et majapidamine on laostumas. Võta otsekohe korpusest vabastus 
nii kauaks, kui antakse, sõida Guljonkisse, kihuta Moissei minema ja pane tema 
kohale aus inimene, kuni on veel paras aeg.» 

Kuid noormehel polnud sellega asja. Eluks oli tal vaja nii vähe, et mõisa sissetulekud 
teda ei huvitanud. Ning ta ei sõitnud. Ta ainult saatis opmanile kirja ja' teise hoidja 
Nilovnale käsuga kirjutada temale kirjaoskaja inimese kaudu üksikasjaliselt kõigest 
sellest, mida tehakse Guljonkis. Lõppu aga kirjutas ta juurde: 

«Mis puutub Tiškasse, siis ütle talle, et varsti ma saan ohvitseriks ja võtan ta enda 
juurde teenistusse.» 

Lõpuks sai Golovnin mitšmani aukraadi ja jättis korpusega hüvasti. Ta määrati 
sõjaväe transportlaevale 

«Anna Margarita» ja sõitis sellel ühest Vene sadamast teise. Seejärel käis ta ka 
välismaal, Rootsis, koos Vene saadiku krahv Rumjantseviga. 

Ent meresõit, millest ta nii kangesti oli unistanud, osutus vastu ootusi igavaks. 

1794. a. 18. mai kirjas Rikordile, kes oli saanud just mitšmaniks, kirjutas Golovnin: 
«Armas sõber Pjotr! Aeg voolab nagu vesi kevadisel ajal. Juba oled ka sina ohvitser, 
mina aga olen olnud selles aukraadis juba kaks aastat ning kogu aeg purjetan «Anna 
Margarital». Tead isegi, mitte sellest ei mõelnud me korpuses, kui me vestlesime 
sinuga terveid öid. Kuid näib, et see rändamine mööda Balti mere rannikut jõuab 
minu jaoks ihaldatud lõpule: nende päevade sees lähen admiral Hanõkovi 
Abieskaadri* koosseisu kuuluval «Rafailil» Inglismaale, kust ma sulle viivitamatult 
kirjutan.» 

Sel ajal elas Pjotr Rikord koos mõne seltsimehega tillukeses Kroonlinna asula 
majakeses, millel oli nii madal aken, et kui mõni möödajooksev koer tänavalt sellest 
sisse vaatas, läks tuba pimedaks. 

Sissetulek oli vastavalt mitšmani auastmele sada kakskümmend paberrubla kuus. Elati 
tagasihoidlikult, koguni vaeselt. Teed joodi harva, seda peeti luksuseks. Hommikuti 
asendati tee piimaga, mis oli niivõrd odav, et nende ühine tentsik ostis seda sageli 
oma sõduri-krosside eest, keeldudes sellist pisiasja vastu võtmast ohvitseridelt. 


Pärast mitšmaniks saamist pidi Rikord käima läbi kõik oma endised ülemused ja 
tänama neid ülendamise eest. Sel ajal oli Kroonlinnas läbipääsmatu pori, milles tal tuli 
kõndida valges mundris, kingades ning valgetes üle põlve ulatuvates siidsukkades. 


* Vene Abieskaader saadeti Inglismaale seoses sellega, et tsaarinna Jekaterina oli 
võtnud vastu Inglise valitsuse ettepaneku sõlmida revolutsioonilise Prantsusmaa vastu 
Püha Liit (Venemaa Inglismaa ja Austria-Ungari). Abieskaader seisis seal neli aastat 
täiesti tegevuseta. 

Kirjeldades seda käiku lõbusates värsikestes Vasja Golovninile, ei suutnud Rikord 
siiski hoiduda kadedalt meenutamast sõbrale: 

«Õnnelik oled, Vassili! Sa purjetad juba kaugetel sõitudel, mina aga patserdan ikka 
alles mööda Kroonlinna muda.» 

Kuid juba aasta pärast elasid nad Golovniniga ühes kajutis liinilaeval «Pimen», 
sellessamas Hanõkovi es-kaadris, mis purjetas Saksa merel. 

Teenistus polnud raske, kuid tundus mõlemale üksluisena. Laeva komandöriks oli 
esimese järgu kapten Kolokoltsov, patriarhaalne mees, kes ei sundinud inimesi taga 
asjatu drilliga. 

Kolokoltsov armastas kuulata madruste koori ning käskis sageli laulda tema 
armastatud laulu: 

Puravik, = seeneke, pealik teistele seentele! 

Vasja Golovnin tõusis teenistuses kiiresti, ehkki ta seda ei püüdnud. Ta teenis 
mitmetel laevadel, purjetas palju ega viibinud peaaegu üldse kaldal. 

Ta kirjad bnule Moskvasse jäävad üha harvemaks. Koik ta mõtted, koik soovid on 
suunatud merele ja kõikuv laevalagi on talle armsam kui kindel maa. Kuid pärisorise 
kunstniku poolt meisterlikult valmistatud mintatuur Juliast lamab endiselt tema 
reisikohvri põhjas. 

Ent kunagi ta siiski kirjutas Moskvasse: 

«Armas onu Maksim Vassiljevitš! Teenistus mereväes on mulle väga meeltmööda. 
Viimase seitsme aasta jooksul olen ma päriselt võõrdunud maast, ma koguni ei tunne 
ennast hästi, kui jalge all on kindel maa. Viibides Inglismaal õppisin rrfa palju, 
omandades eriti inglise keele oskust, nii et mind määrati mitte ainult lipuohvitseriks 
admiral Makarovi juurde, vaid ka inglise keele tõlgiks ja mulle anti tema poolt väga 
tähtsaid ülesandeid. Aga ka nendest teadmistest pole küllalt. Valmistun sõitma teie 
juurde Moskvasse teie tuvide lennutamist vaatama.» 

Kuid sellel kavatsusel polnud määratud täide minna. 

Golovnini tagasipöördumine Venemaale langes kokku Vene valitsuse otsusega saata 
kaksteist noort mereväeohvitseri Inglismaale õppima. Nende seas olid ka vanad 
sõbrad — Vassili Golovnin ja Pjotr Rikord, 


KAHEKÜMNE SEITSMES PEATÜKK MISTER HERRARDI 
AKADEEMIA 


Mister Henry Hurter, Inglismaalt kohvi-, pipra- ja vanillilaadungiga Kroonlinna 
saabunud priki «Retrif> kippar, oli väga rahul esiteks sellega, et tema saja- 
kaheksakümnetonnine prikk ei teinud kojusõidul päris tühja sõitu, teiseks sellega, et 
reisijad, ehkki nad olid maksnud oma sõidu eest kakskümmend neli kuldtukatit 
inimeselt, osutusid leplikeks. 


«Retrifil» sõitsid Inglismaale noored vene vabatahtlikud — leitnandid Golovnin, 
Rikord ja nende kaaslased. 

Tuul oli kord nõrk, kord vastu. Ei sõidetud, vaid roomati edasi. Ja mister Hurter, kes 
oli väga majanduslikult mõtlev inimene, vandus ning kaebas, et laeva niisugune kiirus 
on temale ipuhas kahju. 

Seetõttu toitis ta nii meeskonda kui ka oma reisijaid väga halvasti. 

Sõideti sisse Tallinna, Helsingisse ja Hambersundi (Norras). 

Hambersundist lahkumisel satuti väga tugevasse orkaani. Prikk «Retrif> sai kõvasti 
tuuseldada ning terve komplekt purjesid rebiti räbalaiks. Kuid see ei heidutanud noori 
meremehi, kes kriitilistel hetkedel aitasid priki meeskonda. 

Inglismaale jõuti 1802. aasta juuni esimestel päevadel. 

Veidi aega hiljem määrati Golovnin Londonis asuva Vene ministri krahv Vorontsovi 
ettepanekul inglise laevale «Pariis», Rikord aga laevale «Amazonas». 

Minister teatas noortele ohvitseridele, et nad peavad olema valmis teele asuma, kuid 
enne Inglise laevade pardale astumist tuleb neil veel õppida tolleaegse tuntud inglise 
astronoomi Herrardi meresõiduakadeemias. 

Ehkki asutust nimetati akadeemiaks, kujutas see endast tavalist mereasjanduse kooli, 
mis oli mõeldud paari-kolmekümne kasvandiku jaoks, keda peeti harilike koolipoiste 
olukorras. 

Mister Herrard oli mitte ainult tõsine teadusemees, vaid üldse tõsine ning soliidne 
inimene, kes armastas teha kõike põhjalikult. Seetõttu teatas ta Vene ohvitseridega 
kokku leppides: 

«Ma näen, et te olete kõik juba leitnandid. Kuid niikaua kui te olete minu juures, 
palun see unustada. Siin olete te ainult õpilased. See on peamine tingimus, mille 
täitmise puhul ma võin teid enda juurde võtta.» 

Elada tuli akadeemias välitingimustes: magada mitte voodeis, vaid rippuvais koides. 
Akadeemia hoovis seisis suur täies purjestuses laeva mudel niisamuti kui Itaalia 
lossiski. 

Mister Herrard tegeles ainult õppetööga. Kõike muud juhtis missis Herrard, naine, kes 
polnud vähem tõsine kui tema abikaasa ning lisaks sellele veel äärmiselt 
kokkuhoidlik. 

Hommikul andis missis Herrard oma kasvandikele kaks suurt tassi teed nii vähese 
suhkruga, et selle olemasolu võis ainult kujutleda, ning kaks tükki pooltoorest leiba 
väga õhukese võikihiga. 

Lõunasöök koosnes tingimata pudingist ja keedetud lihast kartulitega, mis asendasid 
leiba. 

Esimest korda lõunat süües ei teadnud Pjotr Rikord, mida ta peab peale hakkama 
pudingiga, ja küsis sosinal kõrvalistuvalt Golovninilt: 

«Vaata, Vasja, see on ju toores tainas searasvaga. Kuidas seda süüa? Kuid tulgu mis 
tuleb!» otsustas ta, pistes suhu suure tüki pudingit, ja ... hakkas läkastama. 

Golovnin tõttas talle appi ning lõi talle peoga vastu selga, mille tulemusena puding 
läks oma kohale, kuid missis Herrard sattus paanikasse: 

«Mister Golovnin, mis see tähendab?» hüüdis ta. 

«Aitasin oma kaaslasel pudingit alla neelata,» vastas Golovnin. «Tal jäi kurku kinni.» 
«Kuid selle jaoks seisab teil igaühe ees kruus õlut,» vastas missis Herrard. 

Pudingit oli pandud taldrikuile välja väga palju, õlut anti aga ainult üks kruus. See 
iseenesest raske olukord muutus keerukamaks veel seetõttu, et loomaliha anti ainult 


nendele, kes olid jäägitult söönud oma suure pudingiportsu. Neile aga, kes kuidagi ei 
saanud hakkama selle kohustusliku roaga, tegi missis Herrard valju noomituse ning 
saatis nad lauast ära. 

Õnneks võeti akadeemia kursus üsna kiiresti läbi ja olles söönud viimast korda 
ebameeldivat pudingit, siirdusid noormehed 15. veebruaril 1803. aastal Londonist 
Portsmouthi. Nad sõitsid state-coach'iga, see tähendab lihtsamini öeldes — 
üldkasutatavas tõllas, mis kurseeris pidevalt nende kahe linna vahel. 

Pärast ühist einetamist ühes Portsmouthi sadama-trahteris surusid sõbrad üksteisel 
tugevasti kätt ja sõitsid paadiga oma laevadele. 

Sõjalaev «Pariis», millele oli sattunud Golovnin, pidi väljuma Portsmouthist 4. mail 
1803. aastal. Kõik oli valmis purjetamiseks, oodati ainult kaptenit, kes viibis kaldal. 
Täpselt kindlaksmääratud ajal ilmus ta koos naisega. Seejärel hiivati ankur ja sõideti 
merele. 

Naine sõjalaeva pardal! See hämmastas Golovnini. 

«Teile tundub see võõrastavana?» küsis vanemleitnant Corbett tema hämmeldust 
märgates. Cprbett vestles teistest sagedamini oma vene kolleegiga ja pühendas teda 
inglise meretavadesse. Ohvitseride seaä oli ta tuntud seltskondliku ja lõbusa 
inimesena. 

«Jah, see tundub mulle võõrastavana,» tunnistas Golovnin. 

«Ja ei meeldi?» 

«Vastupidi,» vastas Golovnin. «See on väga hea. See soodustab meremehekommete 
pehmenemist ning meenutab kõikidele meresõitjatele, et kaldale jäid samasugused 
armsad olevused, kes on kallid nende südamele.» 

Ja sealsamas meenus talle Julia miniatuur, mis lamas tema reisikohvris, ja ta oleks 
tahtnud vaadata korraks seda temale nii meeldivat naisenägu. 

Kehtiva kombe kohaselt lõunatasid iga päev üks leitnant ja üks mitšman laeva 
ohvitserkonnast kapteni lauas. Meresõidu esimesel päeval langes valik Golovninile, 

kelle vastu kapten ja tema abikaasa olid eriti armastusväärsed. 

Pärast lõunasööki vestles kapteni abikaasa Golov-niniga kaua aega, küsis, kes tal 
lähedastest inimestest jäi Venemaale maha ja kas tal on pruuti. 

«Ei,» vastas Golovnin kohmetult. «Minu töö ning mõtted ei jäta mulle mahti sellele 
mõtlemiseks.» 

Tõepoolest, kõik noore vene leitnandi mõtted olid hõivatud inglaste laevaelu ja - 
kommete tundmaõppimisest, sest juba enne väljasõitu Kroonlinnast oli ta kavatsenud 
koostada mereministrile esitamiseks võrdlevad, märkused Vene ja Inglise 
sõjalaevastiku kohta. Õpetlase ja uurija tegevus oli talle juba ammugi sü- 
damelähedane. 

Neil päevil pöördus ta sageli oma päeviku poole. Öövaikuses kirjutas ta 
metallkuplikesega küünla valgusel sinna terveid lehekülgi. 

Ta kirjutas kirja ka Rikordile. 

«Armas Pjotr! Kuidas sa siis elad?» küsis ta .sõbralt. «Kuidas sa tunned ennast 
võõramaalaste seas? Mina olen inglaste hulgas nagu rasvatilk, mis ujub veekausis. 
Joon veini, grokki, teen kõike seda, mida nemadki, kuid tunnen kogu aeg osakeste 
mittehomogeensust. On siiski väga palju erinevusi meie vahel. Kuid sellegipärast ei 
sega see õppimast ja töötamast koos nendega. Igal rahvusel on õigus olla omaette, 
kuivõrd nende elutingimused on erisugused.» 


Golovnin tutvus ruttu kõikide ohvitseridega ning õppis tundma nende iseloomu. 
Oppus ja purjetamine möödusid ilma igasuguste sündmusteta. 


Kord hommikueine ajal teatati, et äsja Plymouthist saabunud fregatile «Acosta» 
palutakse saata üks ohvitser. Läks leitnant Wilkins. 

Tagasi tuli ta rõõmsa näoga ning hüüdis sedamaid oma sõbrale vanemleitnant Charles 
Corbettile: 

«Rõõmusta! Kuu aja pärast juhid sa laeva: Prantsusmaale ja Hispaaniale on 
kuulutatud sõda!» 

See teade kutsus esile ohvitseride pooldavaid ning sõjakaid hüüdeid. 

«Braavo! Sõda! Nüüd me näitame prantslastele, kes on tõeliselt Euroopa peremees!» 
Kuuldes neid hüüdeid, mõtles Golovnin kurbusega, et mitte ühelgi neist hiilgavatest 
ohvitseridest, kes nii järelemõtlematult kuulutasid Britannia maailmavalitsemist, ei 
olnud sel hetkel meeles omaenda rahvas, kelle verd hakkab voolama niisama palju kui 
võõrastki. 

Ei möödunud minutitki, kui laeval algas üldine askeldamine: kolistati kettidega, 
trambiti, prõmmutati luukidega. Trümmist hakati suurtükke välja tooma ning neid 
kohtadele üles seadma, kusjuures üks suur kahur paigutati kapteni kajutisse. Sellest 
sõjakast rabelemisest ja kiirustamisest ei võtnud osa üksnes Golovnin. 

Õhtul kajutis oma päeviku taga istudes mõtles ta ikka sellele ja ikka niisamasuguse 
kurbusega: 

«Kõikjal on sõda — tekil, kastellil ja bakil. Kas see pole pilge, et «Pariis» valmistub 
sõjaks prantslastega? Corbett ja Wilkins kaaperdavad juba vaenlase laevu ja 
tõendavad, et isegi inglise oinas lööb prantsuse oma. Tohter puhastab oma 
instrumente. Ja ainult minul on südames rahu... Ning kestku ta igavesti mitte ainuüksi 
minu südames! Mu süda on erutatud ainult minu kodumaa rahu ja saatuse pärast.» 


KAHEKÜMNES KAHEKSAS PEATÜKK LAHING 
PIRAATIDEGA 


Jõudis kätte 1805. aasta. Golovnin purjetas nüüd kapten Markeri juhatuse all Inglise 
laeval «Foshart» Hispaania ranniku juures. 

Charles Corbett teenis samal laeval juba vanema ohvitserina, just nagu oleks ta ikka 
veel Golovninile kaaslaseks inglise sõjalaevaeluga tutvumisel. 

Kord — see oli 19. Jaanuaril — pöördus Corbett kapteni juurest tulles Golovnini 
poole: 

«Uudis! Täna öösel seisab ees huvitav asi. Cervera lahes avastati piraatide laev, mis 
on hiljuti röövinud paljaks mitu kaubalaeva. Eskaadri komandör käskis 

erilist kära tegemata ohtliku piraatlaeva vallutada ja hävitada. Mis te selle kohta 
ütlete, kulla sõber?» küsis Corbett elavnenult ning lõbusalt Golovninile otsa vaadates. 
«Siis läheb küll palavaks. Ka mina tahaksin sellest osa võtta,» ütles Golovnin, 
naeratades niisama lõbusalt kui Corbettki. Corbett vilistas. 

«Kardan, et teid ei lasta. Teie ju alles õpite, ja kapten ei tea, kuivõrd vene meremehed 
on abordaažilahingus vilunud.» 

«Kui ta ei tea, siis avaneb tal nüüd võimalus teada saada,» vastas Golovnin. 

«Kuid piraadid võivad teid maha kopsata, nad võitlevad nagu kuradid. Mispärast, 
ausalt öelda, on teil seda vaja?» 

«Sellepärast,» ütles Golovnin, «et ma tahan näha mitte ainult seda, kuidas inglise 
meremehed purjesid rehvivad, vaid ka seda, kuidas nad vallutavad korsaaride laevu.» 
Corbett hakkas laginal naerma. 


«Ausõna, te olete vahva sell, mister Golovnin, ja vastust te võlga ei jää. Muide, minge 
komandöri juurde ja kui ta lubab, loen endale auks viibida koos teiega ekspeditsioonil, 
mille juhatamine on usaldatud mulle.» 

Golovnin läks otsekohe kapteni juurde. 

«Teie tahate võtta osa tänaöisest võitlusest?» küsis kapten Marker teatud 
hämmeldusega. «Kuid arvestage, et see on võib-olla küll mitte kuigi suur, kuid väga 
ohtlik üritus. Piraadid on hulljulge rahvas ning nad raiuvad viimse meheni.» 

«Siiski paluksin ma teid, härra, lubada mul osa võtta tänaöisest ekspeditsioonist,» käis 
Golovnin peale. 

«Kuid te olete meil külalisena ja ma ei tahaks, et te satuksite ilmaaegu hädaohtu. Teie 
valitsus saatis ju teid siia meile väga meelitava eesmärgiga — et te õpiksite. Kui teid 
aga tapetakse?» 

««Mereväelane peab olema selleks alati valmis.» 

Kapten Marker ütles: 

«Te olete vapper ohvitser. Mis siis ikka, kui te tahate. . . Ma ei arva, et mul oleks 
õigus keelduda täitmast noore ohvitseri sellist soovi isegi siis, kui ta on 

meie juures külalisena. Teatage Corbettile, et te kuulute tema ekspeditsiooni 
koosseisu!» 

«Suurepärane!» hüüdis Corbett, kuuldes kapteni nõusolekust. «Võtan teid endaga 
kaasa. Sellest tuleb vahva asi. Igaks juhuks jätke sugulastele kiri!» 

Kuid Golovnin ei hakanud sugulastele kirja kirjutama, vaid võttis seinalt mõõga ja 
viis selle teritada. 

... Kesköö paiku eemaldus mitu kergete, ühenaelaste falkonettidega relvastatud 
sõudepaati ja -pargast «Fos-harti» parda äärest ning suundus Cervera lahe mere poolt 
hästi varjatud tillukesse abajasse, kus luure andmeil pidi asuma piraatlaev. 

Sõideti sellise arvestusega, et jõuda abajasse ning tungida piraatidele kallale veel enne 
valget. 

Meri oli niivõrd vaikne, et tähtede peegeldus vees oli peaaegu liikumatu. Paadid 
liikusid käratult — aerud olid mähitud tullide kohalt purjeriidesse — ja öövaikust 
rikkusid ainult rütmilised üheaegsed sulpsatused. 

Corbett ja Golovnin sõitsid suure kümneaerulise pargasega kogu flotilli ees. 

Corbett ütles: 

«Me peame tungima mereröövlitele kallale äkki ja nad ootamatult kinni võtma.» 
«Vaevalt see õnnestub,» tähendas Golovnin, «ka neil on ju vahiteenistus.» 

«Meie luure andmete järgi on röövlitel täna püha ja nad pidutsevad hommikust 
saadik. Kuid siiski peab olema ettevaatlik. On teateid, et neil on pardal üks vask- 
suurtükk, mitu karronaadi ning falkonetti.» 

Sõit kestis ligi kaks tundi. 

Paadi sujuv liikumine, vaikus, rütmilised veeloksa-tused — kõik see nihutas 
märkamatult eelseisva kokkupõrke ootuse kaugemale. Ja tundus isegi nagu usku- 
matuna, et nii ligidal võib olla hädaoht. Golovninile hakkas uni peale tikkuma. Ja 
samal hetkel ta mitte niivõrd nägi, kui tundis, et Corbett, kes istus tema vastas, tõusis 
äkki istmelt ja hakkas pingutatult pimedusse vaatama. 

Golovnin vaatas samas suunas ja ta uni kadus silmapilkselt. Tähtede ähmases 
valguses nägi ta peaaegu üsna pargase nina ees suure laeva siluetti. Selle taglas 

oli tähistaeva taustal hästi näha. See oli kahemastiline prikk, kitsas ja pikk, nähtavasti 
ehitatud suure kiiruse saavutamiseks. 


Prikil oli kõik vaikne. Ei paistnud ainustki tuld. Valve-paate polnud tema ümber näha. 
Näis, et laev on kas inimeste poolt maha jäetud või vajunud muretult sügavasse unne. 
«Jõid ennast purju ja magavad,» ütles Corbett sosinal. «Ma ju ütlesin.» 

Inglise paadid hakkasid ettevaatlikult ja käratult ümber piraatide priki sõitma ning 
piirasid selle sisse. Nad ,jõudsid juba üsna ta juurde. 

Röövlilaeval oli kõik endiselt vaikne. 

Inglased olid juba täiesti priki juures ja madrused hakkasid käratult ta parda külge 
abordaažipootshaake haakima. Pingsas vaikuses lõi paljudel süda tugevasti. 

Kuid seal toksas keegi ettevaatamatult pootshaagiga vastu parrast ja prikil hakkas 
ootamatult kõlava, kaebliku häälega haukuma koer. 

Inglise meremehed ronisid prikile mõlemast pardast, püüdes endiselt mitte kära teha. 
Corbett, kes ronis üle reelingu Golovnini kõrval, sosistas talle: 

«Me võtame nad une pealt kinni nagu metspardi pojad. Nad ei kuule isegi koera 
haukumist.» 

Kuid Corbett eksis. 

Ta ei jõudnud neid sõnu veel lõpetada, kui laevalael sähvatas tuli ning lajatas pauk, 
mille kaja kõmises vastu ranna kaljudelt ja kividelt. Samal hetkel hakkas igalt poolt 
kostma paljaste jooksvate jalgade müdinat. 

Prikk elustus silmapilgu jooksul. 

Kusagilt teki alt kostis hüüdeid. Luukidest hüppasid välja piraadid ning tungisid 
pöörase raevuga inglaste kallale. Hakkas juba valgenema. Oli näha isegi nugade 
läikimist piraatide käes. Laevalael sähvatasid tuled, kõlas mitu korrapäratut lasku. 
Kuid inglise madrused olid juba prikil. Nad tulistasid nüüd igast küljest. Mitu piraati 
kukkus tekile. 

See oli viimane, mida Golovnin märkas. Edasist ta ei mäletanud. Lahing kees 
laevalael. Golovnin jagas poolpimedas tihedaid ning tugevaid mõõgahoope. 

Mõnikord need hoobid saavutasid sihi, mõnikord põrkasid milleltki tagasi sellise 
jõuga, et kord oleks peaaegu lennanud mõ5k ta pingutusest kangestunud käest. 

Pärast üht eriti tugevat lööki tundis Golovnin, et talle oli kätte jäänud ainult käepide. 
Siis haaras ta tekilt jalgu sattunud intrepelli*, mille käepide oli üleni verega koos. 
Tema ümber kostis lahingukisa, paugud, relvade tarin. Tekiluukidest ronis just nagu 
allilmast välja üha uusi piraate. Mõnel neist olid noad mitte üksnes käes, vaid ka 
hambus. Paljud olid alles purjus. Nad tormasid otse inglaste püsside otsa, langesid, 
kargasid jälle üles ning tungisid uuesti surmapõlglikult vaenlase kallale. 

Oli silmapilk, kus piraatidel õnnestus tänu oma arvulisele ülekaalule marulise 
pealetungiga suruda inglased puubile. 

Rinnalt lõhkikistud särgiga, kurjalt leegitsevate silmadega ja verise näoga paljasjalgne 
piraat valmistus juba Corbettile pussi selga pistma, kui Golovnin intre-pelli hoobiga ta 
maha niitis. 

Inglased toibusid kiiresti ja hakkasid uuesti vaenlastele peale tungima, piirasid nad 
igast küljest ümber ning surusid vastu parrast. Horisondil tuli nähtavale suur punane 
kiirteta päike. Ta just nagu peatas lahingu. Tegelikult tuli see aga sellest, et piraatide 
poolel polnud enam kedagi, kes oleks võinud võidelda. Haletsusväärne jõuk relvadeta 
jäänud mereröövleid tungles masti juures, mille külge oli seotud nende pealik. See oli 
suure habemega hiiglane, peaaegu rauk, verd täis valgunud silmadega ning pärani 
avatud suuga, kust tuli alles kuuldavale katkendlikke kähisevaid lahinguhüüdeid. 
Kõik ta riided olid verd täis, varrukate asemel tolknesid verised räbalad. 

Alles nüüd, pärast lahingut, hakkas Golovnin tajuma ümbrust ning märkas 
esmakordselt, et ka tema munder on mitmest kohast katki rebitud ning verepritsmeid 


täis, et kiiver on kadunud ja vasak käsi valutab piinavalt õlast kuni randmeni ning 
tõmbub kiiresti paiste. 

* Intrepell — abordaažilahinguis kasutatud lühike kirves. 

«Kõik on lõppenud?» küsis ta, astudes Corbetti kõrvale, kes andis sel ajal korraldusi 
vangide juurde seatud valvele. 

«Lõppenud,» ütles Corbett, «kuid vaadake, mis need kuradid tegid. Ma kaotasin 
neljandiku oma meestest ja poleks ka ise elavate kirja jäänud, kui poleks olnud teid, 
mister Golovnin. Ei, võtku mind kurat, venelased on vaprad poisid. Tõesõna, ma 
tahaksin näha teid alati lahingus enda kõrval.» 

Corbett kallistas Golovnini tugevasti ning surus ta kätt. 

Sel päeval kutsus kapten Marker Golovnini enda juurde ja ütles talle: 

«Loen oma kohuseks kanda ette eskaadri komandörile sir Nelsonile, et te pidasite 
ennast lahingus üleval nagu lõvi. Teie kartmatusest ja suuremeelsest käitumisest on 
mister Corbett mulle palju jutustanud. Ma palun admirali, et ta kannaks ette teie 
ministrile Londonis teie poolt ülesnäidatud omadustest.» 

«Sir,» vastas Golovnin, «iga vene meremees minu asemel oleks talitanud samuti kui 
mina.» 

Ta kummardus aupaklikult ning väljus. 

Sel hetkel oleks ta tahtnud viibida üksinda ja ta püüdis leida laeval sellist nurgakest, 
kus poleks olnud kedagi. 

Meri ümbritses teda igast küljest. Laev triivis, sest ootamatult oli saabunud 
tuulevaikus ja esimest tuulepuhangut oodates olid purjed vajunud lonti. Siidina helkiv 
ning Sahisev lainevirvendus rullus laevast mööda kaugele ettepoole kuni silmapiirini. 
Kõikides ilmakaartes avardus tema ees terves oma ilus ookean. Sel hetkel tundus 
ookean talle eriti lähedasena ning kallina. Ja vaimusilmas nägi ta, et mitte võõraste, 
vaid oma, vene purjede all ületab ta ookeani ürgse tasandiku. 

Kuid mitte niipea polnud määratud sellel lootusel täituda. Veel ühe aasta teenis ta 
Inglise laevastikus. Ta purjetas Atlandil, külastas Lääne-India saari ja kui ta pöördus 
tagasi Venemaale, sai ta teada, et onu Maksim elab veel, kuid on hakanud juba tervise 
üle kaebama, ja et Julia on ammu läinud mehele. 

Siis sai ta aru, et ta poisiiga ja varane noorus oa möödas. 

Kuid ta ei kahetsenud. See oli möödunud keset merd, keset tema armastatud stiihhiat. 


TEINE OSA KORVETT «DIANA» 


ESIMENE PEATÜKK METSAVEOPARGASE IMEPÄRANE 
UMBERSUND 


Fontanka ja Neeva ühinemiskohal on mingi nimetu jõeke moodustanud saare. Seal 
asus jõelaevade tehas. 

Siin ehitati lotjasid, lootsipaate, harilikke purjepaate ja igasuguseid muid suuri ning 
väikesi purje- ja sõude-laevu. 

Nende saare juures seisvate hallide tagasihoidlike lotjade ja paatide seas võis 1807. a. 
maikuu esimestel päevadel näha mitte kuigi suurt kõrgete mastide ja kerge, elegantse 
pukspriidiga, tõrvatud ning värvitud laeva täistaglases ja suurtükiluukidega parrastes 


— ühe sõnaga laeva, mis oli valmis tõstma purjed kõigisse oma kolme masti ja sõitma 
merele. 

See oli korvett «Diana», mis oli määratud minema ümbermaailma-reisile Vassili 
Mihhailovitš Golovnini — nüüd juba kaptenleitnandi — komando all. 

Kerge ja sihvaka «Diana» kõrval seisid kaks tugevast männist pargast, mis olid 
ehitatud Sviri jõel. Need olid tavalised metsaveolaevad. Veel üsna hiljuti oli ka 
«Diana» olnud samasugune pargas ja tulnud koos oma kahe sõsaraga ääreni 
metsamaterjali täislaadituna Peterburisse. 

Kuid tänu oma vastupidavale ehitusele ja merekind-lale välimusele oli tal õnn 
tõmmata endale laevameister Melehhovi tähelepanu, kellele oli Admiraliteedi Kollee- 
giumi ja kapten Golovnini poolt ülesandeks tehtud leida laev, mis kõlbab 
pikaajaliseks ja raskeks ümbermaa-ilma-reisiks. 

Ja nii oligi lihtne metsaveopargas tänu selle vana pomoori usinusele ümber sündinud 
korvetiks «Diana», mille meresõiduomadused pidid olema niivõrd head, et 
kannatavad välja kõikide rumbide tuuli maailma kõigis paigus. 

Laeva viimane ülevaatus oli lõpule jõudmas. 

Ekspeditsiooni ülem kaptenleitnant Vassili Mihhailovitš Golovnin vaatas koos oma 
abi Pjotr Rikordiga tähelepanelikult ja kiusliku täpsusega laeva üle. 

Nende erutatud näod olid higised, põdranahksed püksid ja botfordid tõrvased ning täis 
takutorte ja ämblikuvõrke. 

Nad olid kontrollinud kõiki kinnituskohti, roninud kõikidesse laevaruumidesse ja 
astusid nüüd, ülevaatusega rahul, ülemisele tekile. Oli päikesepaisteline, ehkki üsna 
värske tuulega kevadpäev. Sinine taevas ja veidra-kujulised pilved peegeldusid 
selgesti Neeva vees. 

Vassili Mihhailovitš hingas kergendatult, nagu oleks ta lõpetanud raske töö või 
pääsenud mingist talle veel teadmata õnnetusest. 

Unistus, mis oli vallanud teda lapsepõlves ja hiljem, kui ta õppis korpuses, purjetas 
gardemariinina ja oli vahis võõramaistel laevadel — see unistus täitus nüüd. 

Tema ees oli oma, vene laev, mis oli valmis kauge-sõiduks. 

Merre rutates veeresid mööda Neeva vood. Neid vaadeldes vajus ta hetkeks mõttesse, 
alistus teda haaranud tunnetele, ja sõnas seejärel laevameister Melehhovile: 

«Sinu töö. Mili Terentjevitš, on mulle väga meele järele. Kuid meie laeva 
meresõiduomadused äratavad mu südames kahtlust. Tema käik, merekindlus ja see, 
kuidas ta rooli kuulab — kõik selgub alles reisil. Mis sa arvad, Pjotr?» ja Golovnin 
pöördus Rikordi poole. 

«Praegu ei ütle ka mina midagi,» vastas see. «Sügisel näis peaaegu uskumatuna, et 
talve jooksul on võimalik valmistada metsaveopargasest meresõidulaeva. Aga näe, 
laev-iludus on valmis.» 

«Väga rõõmustav kuulda nii sõbralikke sõnu,» vastas Melehhov ohvitseridele 
kummardudes. 

Va.rkamehe juukseid ümbritses rihm, habe oli sassis, riietatud oli ta lihtsa puusepa 
kombel, ehkki ta oli üle kogu Admiraliteedi hästi tuntud laevaehitaja. 

«Jah, väga rõõmustav,» kordas ta. «Kuid palun ka minu sõna ära kuulata .. . Me ei 
ehitanud siin mere-laeva täiesti kiilust alates. Seepärast juhtisingi Vassili 
Mihhailovitši tähelepanu juba sügisel sellele, et parem oleks olnud osta Inglismaalt 
valmis laev, ehk küll ma usun oma kätetöösse.» 

«Nii see oli,» kinnitas Golovnin. «Kuid ma ei tahtnud seda. Meile, vene inimestele, 
sobib purjetada omaenda laevadel. Ning me peame oma kohuseks sooritada see reis 


vene laeval, mis on ehitatud meie vene meistrite poolt, meie vene materjalidest — 
puust ja rauast. Piisab meile välismaalaste käest ostmisest. Võõrastel laevadel oleme 
küllalt purjetanud ja näidanud, et meresõitjad on ka meil väga osavad ja vahvad. Võta 
kas või «Neeva» ja «Nadežda», mis pöördusid just äsja tagasi merereisilt meie 
Ameerikas asuvate valduste juurde. Hästi purjetasid. Kuid need on vene laevad ainult 
lipu järgi, sest mõlemad on ostetud Inglismaalt. Aga mitte see ei tee mulle praegu 
muret, Mili Terentjevitš. Ma tean, et laev on meil nüüd olemas. Mõtlen ainult sellele, 
kuidas viia ta Kroonlinna. Ta ei pääse ju üle madalikust Neeva suudmes.» 

«Kardan, Vassili Mihhailovitš, et ei pääse,» kinnitas Melehhov. «Süvis on meil ilma 
laadungita kümme jalga, kuid madalikul on selline sügavus ainult kõige valjemate 
sügiseste nord-vestide ajal.» 

«Sellepärast tuleb teha nii,» ütles Golovnin. «Võta 

maha mastid ja kambüüs, laadi laev viimase võimaluseni tühjaks!» 

«See kergendab laeva süvise järgi ainult ühe jala võrra.» 

«Ka see on hea. Ma mõtlen veel järele ja ütlen sulle homme, mida teha. Ma pean 
minema Admiraliteedi Kolleegiumi. Pjotr Ivanovitš annab sulle ülejäänud juhendid, 
mis puutuvad laevasse. Seniks aga ole terve, lase ma suudlen sind, Mili Terentjevitš! 
Ma usun sinu töösse.» 

Ta kaisutas vana laevameistrit, kes erutust varjates suudles noort kaptenit rahulikult 
ning väärikalt kolm korda. 

«Head õnne!» ütles vanamees. «Head õnne!» 

Golovnin läks Admiraliteedi Kolleegiumi. 

Täna oli õnnestumiste päev. Täna võis ta veendunult öelda, et ta laev seisab juba kai 
ääres. Täna pidi talle Admiraliteedi Kolleegiumis antama kätte üksikasjaline 
instruktsioon merereisi kohta. 

Ta teab juba selle instruktsiooni sisu. Sellega antakse talle kõik vahendid ja 
võimalused ekspeditsiooni teeleasumise ettevalmistamiseks ja eeskujulikuks 
varustamiseks kõige vajalikuga alates toidumoonast ja lõpetades hädatarvilike 
astronoomiliste instrumentide soetamisega ning raamatute ja kaartidega kõikides 
Euroopa keeltes. 

Ta jooksis üles Admiraliteedi trepist, suutes vaevu talitseda rõõmu pärast peksvat 
südant. 

Mitte varanduse pärast ei kiirustanud ta mööda neid vaibaga kaetud marmorastmeid, 
mitte aukraadi pärast, mitte ka kuulsuse pärast, vaid ainuüksi ahvatelduna armastusest 
meresõitjaelu ja teaduse vastu, millest ta oli unistanud juba noores eas. Ja ta unistused 
ning hool polnud läinud asjatult kaduma. Kõikide tohutu impeeriumi 
laevastikuohvitseride seast usaldas isamaa temale oma lipu viimise sellele pikale ja 
vaevarikkale ekspeditsioonile. 

Admiraliteedi Kolleegiumis juba oodati teda. 

Üks kolleegiumi liikmetest, väikesekasvuline vana-mehike briljandist ordenitähega 
mundril, võttis ta vastu ja juhtis konverentsisaali. 

Esitledes Golovnini kolleegiumi liikmetele, ütles ta: «Sellel aastatelt noorel, kuid 
kogemuste poolest täiesti küpsel ohvitseril on käskinud valitseja imperaator sooritada 
merereisi meie Ida-Aasia ja Loode-Ameerika valduste ning neid ümbritsevate maade 
uurimiseks, uute, seni Euroopa lippu mitte näinud maade avastamiseks ja juba 
avastatud maade kirjeldamiseks. See merereis,» jätkas vanake surmvaikseks jäänud 
saalis, «see merereis on vene meresõidu ajaloos ebatavaline niihästi oma eesmärgi kui 
ka märkimisväärselt suure pikkuse poolest. See on ainulaadne imperaatorlikus 


sõjalaevastikus ja kogu vene meresõidu ajaloos, sest korvett «Diana» ehitamisest — 
«Diana» on purjekas, millel sooritatakse merereis — pole osa võtnud ühegi 
välismaalase käsi. «Diana» on esimene täielikult vene laev, mis sooritab niivõrd pika 
ja vaevarikka merereisi. See reis väärib kõrge kolleegiumi tähelepanu, sellepärast ma 
otsustasingi esitleda teile noort ohvitseri, kellele valitseja usaldab au viia Vene lipp 
ümber maakera.» See oli õnnerikas hetk, ebatavaline ja pidulik. 


Oma suurde ebamugavasse tuppa, mille ta oli üürinud ärklikorrusega * puumajas 
Galernaja tänaval, jõudis Golovnin alles õhtuks. 

Siin leidis ta laualt kroonuümbriku tohutu suure lakk-pitseriga ning märkusega: 
«Tema Kõrguse Isiklik Kantselei.» 

See oli tsaari ukaas. 

Sinelit ja kolmnurkset mütsi ära võtmata avas Golov-nin luunoa abil ettevaatlikult 
ümbriku ja libistas pilgu kiiresti üle ridade, mis olid kirjutatud tugevale läikivale 
paberile suure ja nii täpse kalligraafilise käekirjaga, et oli võimatu uskuda, et need 
tähed olid veetud ebakindla inimkäega, mitte aga vajutatud trükimasinaga. 

Tsaari ukaasiga oli ekspeditsioonile antud suur vabadus. Korvett «Diana» kapten 
Vassili Mihhailovitš Golov-ninil oli lubatud sõita itta ükskõik missugust teed mööda: 
Kap Hoorni juurest ümber Lõuna-Ameerika või Hea-lootuse neeme kaudu ümber 
Aafrika — nii, kuidas seda lubab ilm, ja ihnutsemata autasustada meeskonda kogu 
suure merereisi raskuste talumisel. 

Kaua käis ta oma ruumikas tagasihoidlikult sisustatud toas edasi-tagasi, nägemata 
selle trafareti järgi värvitud helesiniste bukettidega seinu, nägemata sits-eesriideid ja 
tuhmi peeglit, mis vilksatas vahetevahel ta silme ees koos ta enda kiiresti 
möödalibiseva kujutisega. 

Taas avanesid ta ees ookeaniavarused. Ta tundis jalge all tekilaudu, kuulis purjede 
sahinat. 

Tuli hüvasti jätta nendega, kes jäid maha kodumaale. 

Kuid kes siis jäid tal maha? 

Ta sõber Pjotr Rikord oli nüüd temaga kaasas selsamal laeval — ustav sõber ja abiline 
meresõidul. 

Teine tema noorpõlvesõber mitšman Dobin oli tapetud rootslaste poolt. Kuid 
Golovnin oli teinud kõik, et leida neid kaht madrust — Skajevit ja Makarovit, kes olid 
purjetanud tookord koos temaga sõjalaeval «Ne tron menja» ning olid tundnud tema 
vaprat sõpra. Ta kandis nad «Diana» meeskonna nimekirja ning võttis endaga kaasa 
kui igavese mälestuse sõbrast. 

Kes veel? Tädi oli ammu surnud. Onu Maksim põdes ikka veel. Julial oli juba kaks 
last. Vasja naeratas selle mõtte juures. Ent ka seekord võttis ta kohvrist Julia 
miniatuuri, tõmbas küünla lähemale ning hakkas seda silmitsema. Need olid siiski 
armsad näojooned. Ta asetas miniatuuri väikesse kirjalaekasse, kus asusid kõige 
tähtsamad asjad. 

Meenus lapsepõlv. Vanade Guljonki pärnade kohin ja vareste kisa nende okstel, 
hauakabeli raudvõre, mille taga puhkasid ta isa ja ema, ning tiigi juures kasvavate 
jändrike pajude hõbedane läige — kõik selle viib ta südames kaasa. Kus on aga 
valgepäine Tiška heleda-nööbilises teenripoisimundris, kus on katkine joepaat 
«Telemahhos»? 

Kui mitu korda oli ta palunud opman Moissei Pahho-mõtši saata Tiška tema juurde 
Peterburisse, kuid «see suur varas ja petis», nagu onu Maksim opmanit oma kirjades 


nimetab, polnud korraldust ikkagi täitnud. Juba ammu oleks tulnud ta asendada, kuid 
kunagi polnud selleks mahti. 

Väike puust kägu hüppas välja seinal rippuva kella avausest ja kukkus tumedalt 
kümme korda, tuletades talle meelde, et aeg pole enam varane. 

Golovnm astus kirjutuslaua juurde, süütas küünlad kõrgetes vaskküünlajalgades, 
teritas uue hanesule ja hakkas opmanile kirja kirjutama. 

Kuid sedamööda kuidas ta kirjutas südamele armsast Guljonkist, hajus ta viha Moissei 
Pahhomõtši vastu iseenesest nagu suits. 

Ta andis algul rea mõisasse,puutuvaid juhendeid, käskis eesseisva kaheaastase 
merereisi ajal saata sissetulekud mõisast onu Maksimile ja kirjutas edasi: 

«Tegid hästi, et matsid mu hoidja Nilovna mitte külakalmistule, vaid kiriku juurde 
kabeli kõrvale, , kus puhkavad minu vanemate põrmud. Vanaeideke oli mulle ema 
eest. Käsen sul, Moissei Pahhomov, laduda tema hauakünkale telliskividest hauapea- 
lise, peatsisse aga panna kombekohase suurusega raudristi pealkirjaga selle kohta, kes 
selle all puhkab. Pea haua eest hoolt! Võib-olla, et ma pärast Venemaale 
tagasipöördumist sõidan Guljonkisse. Siis tulen ja kummardan Talle. Vanake 
kergendas mu orvupõlve niipalju kui ta sai oma nõrga jõu ning võimalustega, ja selle 
eest jään ma talle igavesti tänulikuks. 

Tihhonist kirjutasin ma sulle viimane kord enam kui kaks kuud tagasi, nõudes, et sa 
saadaksid ta igasuguse viivituseta Moskvasse, sealt aga oleks onu Maksim toimetanud 
ta parajal juhul siia. Kuid sedasinast Tihhonit seniajani ei ole. Seesuguse 
sõnakuulmatuse eest teen sulle noomituse. Nende päevade sees purjetan ümber- 
maailma-reisile. Kuula onu Maksim Vassiljevitši niisamuti nagu mind ennast. Kui 
Tihhon tänase päevani ei ole välja sõitnud, siis ärgu ta paigast liikugu, sest et ta mind 
enam Peterburis kätte ei saa.» 

Lõpetanud kirjutamise, sulatas Vassili Mihhailovitš küünlaleegis musta kirjalakipulga 
ja oli juba valmis kirja kinni pitseerima oma deviisi kandva pitsatiga, kui tuppa astus 
perenaise toatüdruk, kes teenis Golovnini. 

«Härra, » ütles ta, «näe, unustasin päriselt. Läks meelest ... Juba ennest, hommikul, 
kui te ära läksite, sõitis siia keegi talumees teie mõisast.» 

«Guljonkist?» elavnes Golovnin kohe. «Kus ta siis on?» 

«Terve päev magas köögis ahju peal, nuud aga, nae, ärkas üles ja ootab.» 

«Too siia, too ta siia! Ah sind, missugune sa küll oled!» hakkas ta tüdrukut pragama 
ja jäi mõtlema, kes see võiks olla. Ega ometi Tiška? 

Kuid tema ette toalävele ilmus sihvakas, puhtas talu-pojariides noormees korralikult 
mähitud jalarättide ja uute viiskudega, kes polnudki nagu sarnane Tiškaga. 

Noor kähar habe kattis ta nägu peaaegu silmadeni. Ta juuksed olid ruuged, vaade 
lõbus ning arukas ja üksnes väikeste siniste silmade sügavas põhjas peituvAtut-tav 
laisk-unine ilme meenutas Golovninile endist Tiškat. 

«Tiška?» küsis ta siiski kahtlevalt. 

Noormees naeratas ja kummardas sügavasti. 

«Mina see ise olen, just nii, Vassili Mihhailovitš. Käskisite kohale tulla. Nii Moissei 
Pahhomõitš siis saa-tiski.» 

Golovnin hakkas lõbusasti naerma ja astus ligemale. 

«Ja see on tema! Sa oled ju juba Tihhon, aga mitte Tiška. Ainult silmadest tundsingi 
ära. Muidu oled aga üleni karvadesse kasvanud.» 

«Nii nagu kord ja kohus — aastad,» vastas Tiška väärikalt. 


«Noh, tere, tere, Tihhon!» ütles Golovnin rõõmsalt. «Mäletad, kuidas me sinuga 
jõepaadil purjetasime?» 

«Miks ma's ei mäleta,» vastas Tiška. «Mäletan kõik, nii nagu oli. Olite siis kapteniks, 
mina aga seadsin purjesid.» 

«Näe, nüüd olen päris kapten. Kas sa tuled minuga kaugesõidule? Tahad?» 

«Kuhu siis nii, Vassili Mihhailovitš, kas metsikutele saartele?» 

«Ka sinna võime sattuda. Mis on, kardad?» 

«Mis mul sest,» vastas Tiška rahulikult. «Mina võin ka seal elada, vaba värk.» 

«Noh hästi, olgu nii,» hakkas Golovnin naerma. «Võtan su enda juurde laevale 
madruseks. Nüüd aga jutusta: kuidas meil Guljonkis on? Kuidas tädike suri?» 
«Kuidas ikka, tavaliselt,»» ütles Tihhon. «Kui tuli 

nende tund, siis saatsid isa Sokrati järele, said viimase õnnistuse, jätsid kogu 
teenijaskonnaga jumalaga, käskisid endale selga panna Kristuse pruudi riided nii nagu 
kord ja kohus, sest nad polnud ju abielus, ja andsid hingekese jumalale.» «Aga kuidas 
Nilovna suri?» 

«Nilovna suri meil tares, linnuhoovis. Vanakesel oli aastaid juba üsna rohkesti. 
Viimasel suvel muudkui lamas ahju peal, ei tõusnud enam üles. Kui surm talle järele 
tuli, siis kutsus minu ema ja ütles: «Näen, Ste-panida, ta seisab mul päitsis, kutsub 
enda juurde. Asetage mind pühakuju alla, hakkan kohe jumalaga kõnelema.» Noh, ja 
surigi.» 

«Aga Stepanida?» 

«Ema on elus.» 

«Kas minu maja seisab veel püsti?» 

«Mida's tal ikka teha on!» vastas Tiška. «Seisab oma kohal, ainult katus hakkas läbi 
jooksma. Vesi voolab tubadesse ja korstnatesse teevad hakid igal kevadel pesad.» 
«Aga Pegasus?» 

«Kui teie Guljonkist ära sõitsite, hakkas Pegasus kõvasti igatsusi tundma, isegi ulgus 
mitu korda, nii et tädike käskis ta ära koristada. Pärast seda elas veel aastat paar, kuid 
möödunud aastal hammustas teda arvatavasti marutõbine koer, ta hakkas peitma 
ennast üksildastesse kohtadesse ja lõppes seejärel.» 

Kurbusega kuulas Vassili Mihhailovitš neid lihtsaid uudiseid. 


TEINE PEATÜKK «DIANAL» TÕSTETAKSE PURJED 


Järgmisel päeval tegi Golovnin Melehhovile ja Rikor-dile teatavaks oma plaani 
«Diana» Kroonlinna viimiseks. 

Kapteni idee oli väga lihtne. Selle teostamiseks läks vaja ainult neli suurt tekiga paati, 
mis muide leidusid siinsamas laevatehase juures. 

Päev parast seda laadis juba «Diana» meeskond nad lähedalasuval Neeva madalikul 
liiva täis. Lastis paadid 

toodi laeva juurde, tema mõlema külje äärde, meeskond vedas laeva kiilu alt läbi 
ankruketid ja kinnitas nende otsad pargastele. 

Seejärel loobiti liiv pargastest otse vette, pargased kerkisid nagu õngekorgid ja tõstsid 
endiga koos ka «Diana». 

«See on toredasti välja mõeldud,» ütles vana pomoor ning laevaehitusmeister 
Melehhov, silmitsedes lugupidavalt noort kaptenit. «Ehkki olen aastatelt sust palju 
vanem, Vassili Mihhailovitš, võtan sinu ees mütsi maha. Näen, et sinust saab hea juht 


mitte ainult laevale, vaid ka inimestele, kellega koos sa sead ennast minema vae- 
varikkale teekonnale. Kui te oleksite veel masti peale pannud, lendaksite nagu 
tiibadel.» 

«Jõuame ka selleta pärale, kui aga mitte, siis kohe kui saabume merele ja kui peaks 
õnne olema pärituulega, paneme üles hädamasti,» sõnas Golovnin, enimates viimast 
korda vana laevaehitajat. 

«Kohtadele!» kamandas ta. «Otsad lahti!» Korjati ära köied, millega «Diana» oli 
kinnitatud kaldavaiade külge, paadid pukseerisid laeva ranna äärest eemale, 
pääseti Fontankalt välja Neeva avarusele ja hakati edasi liikuma aerudega. 

Sõit ei olnud kerge. Madala veega ranniku muutlik sõidutee, ajuti tõusev ebasoodus 
tuul — kõik see aeglustas niigi rasket sõitu. 

Esimesel päeval ööpeatusele jäädes heideti ankur kolme miili kaugusel Peterburist. 
Kõik ohvitserid eesotsas Golovniniga jäid laevale, ööbides kubrikule laotatud õlgedel 
koos kogu meeskonnaga. Tüürimees Hlebnikov pakkus Vassili Mih-hailovitšile oma 
kokkupandavat koid. Golovnin aga tänas ja ütles ära sellise otsustavusega, et 
hämmastunud ohvitser mitte ainult et ei pakkunud enam oma teeneid, vaid heitis ka 
ise õlgedele ja andis oma voodi Tiškale, kes oli juba meeskonna nimekirjas — 
juuksed lühikeseks pöetud, habe aetud ja riietatud nagu tõeline madrus. 

Tihhon püüdis oma komandörist härrale hästi pehmet aset teha ning poetas, ilma et 
Golovnin oleks märganud, talle peatsisse midagi oma riietest. Kuid Vassili 

160 


Mihhailovitšil ei tulnud und: teda tegi rahutuks korveti olukord. Ta polnud veel hästi 
tuttav ei laeva endaga ega selle meeskonnaga. 

«Kes on vahis?» küsis Golovnin Rikordilt. 

«Mitšman Murr,» vastas see. 

Golovnin läks tekile. Oli vaikne ning karge valge öö, nii valge, et võis lugeda ilma 
tuleta. Kergesse öö-udusse rüütatud Peterburi kohal hõõgus purpurne kustumata eha 
ja selle kumas helkis tuhmilt kuldne Admiraliteedi nõel. 

Meri oli vaikne nagu tiik, kui mitte arvestada Neeva voolu, mis veesuünast parda taga 
ja möödaujuvatest kristallina läbipaistvatest Laadoga jäätükkidest oli märgatav ka 
Siin. 

Murr seisis kaptenisillal, toetus seljaga vastu reelingut ja oli pistnud käed varrukaisse. 
Kui Golovnin astus sillale, ajas mitšman enese sirgu ja võttis valveseisangu. 
«Millegipärast ei tule und,» ütles Vassili Mihhailo-vitš väga südamlikult. 

Ta kartis, et Murr mõistab tema ilmumist siia kui usaldamatust vahiohvitseri vastu. 
Murr vaikis aupaklikult, vaadates komandöri umbusklikult oma tumedate 
ebasõbralike silmadega. 

«Noh, kuidas teil siis siin on?» küsis Golovnin. 

«Kõik on korras, härra kapten.» 

Ka hääl oli Murril ebasõbralik ja Golovnin tundis, et noor mitšman ei ütle midagi 
rohkem, kui nõuab temalt teenistus. 

«Mulle teeb ilm muret,» hakkas Golovnin kõnelema. «Kas te ei arva, Fjodor 
Fjodorovitš, et ta võib kiiresti muutuda ja valmistada meile palju pahandusi.» 

«Ei arva, härra kapten. Niipalju kui minule on teada, ei esine Sankt-Peterburgis 
maikuul tugevaid tuuli.» 

Mõlemad vaikisid veidi aega. 

Kuid Golovnin oleks siiski tahtnud purustada jää, mis oli millegipärast tekkinud tema 
suhetesse selle ohvitseriga, kes oli esitanud talle suurepärase soovituskirja tema sõbra, 
ühe fregati kapteni käest. 


Ja ta küsis: 

«Kus te sündisite?» 

«Sankt-Peterburgis,» vastas Murr. 

«Kae missugune kummaline sa oled, vennas!» mõtles Golovnin. «Mis sa ronid karpi 
nagu mollusk?» Valjusti küsis ta aga, et siiski oma vestluskaaslast elustada: 

«Kes on teie vanemad? Kas nad on tervise juures?» 

See süütu küsimus muutis noormehe arusaamatul kombel veelgi ettevaatlikumaks. Ta 
kiirustas vastama, et ta vanemad elavad, et neil on Peterburi poolel pagaritöökoda, ja 
millegipärast lisas otsemaid, et mõlemad, ehkki mitte aadlikud — seda ütles ta 
mõninga kohmetusega —, on hoolimata isa võõrapärasest perekonnanimest siiski 
venelased. 

Selline vastus hämmastas mõnevõrra Golovnini, kes ei olnud sugugi huvi tundnud 
oma mitšmani päritolu vastu. 

«Inimpõlgur ja veidravõitu, kuid soovitused on tat head,» mõtles Vassili 
Mihhailovitš ja eemaldus. Laevalaele ilmus Rikord. 

Kapten astus sõbrale vastu ja võttis tal käe alt kinni. «Näen, Pjotr, et ka sinul pole 
und,» ütles ta. «Jah, kõval paha lamada ja nii ei saa ka magada,» vastas see oma 
tavalise kombe kohaselt riimis. Mõlemad hakkasid naerma. 

Seejärel kõnniti vaikivatest valumeestest möödudes mitu korda tekil laeva ühest otsast 
teise. 

«Noh näed, Pjotr,» ütles Golovnin, «lõpuks läheme siiski sinuga sellele kaugesõidule, 
millest me noorte kadettidena korpuses nii kangesti unistasime.» 

Ta vaatas Peterburi kohal tuhmilt sädelevat torninõela. Rikord vaatas samuti selles 
suunas. 

«Kas sa mäletad meie tõotust? Mitte miski maailmas ei tohi segada, veel'vähem 
lõhkuda meie sõprust. Kui midagi minuga juhtub, asendad sina mind mitte ainult 
ameti järgi kui aukraadilt teistest vanem, vaid ka südame järgi ja viid meie 
ekspeditsiooni lõpule, nii nagu oleksin teinud seda mina ise.» 

«Võid olla minus kindel, Vassili Mihhailovitš,» ütles Rikord lihtsalt ning tõsiselt ja 
ulatas sõbrale käe. 

Golovnin vaatas ta elavatesse, väljendusrikastesse mustadesse silmadesse, mis 
vaatlesid vestluskaaslast alati avameelselt, ning vastas tema käesurvele tugeva 
pigistusega. 

Horisondi tagant ilmus päikeseketas, ta kuldsed kiired puistusid igale poole — panid 
leegitsema taevavõlvil tukkuvad pilved, rahulikud rannikuvood, vee kohal lendlevate 
kajakate valged tiivad ja tuhmistasid «Diana» ninasse püstitatud ridva otsas nõrgalt 
põleva ankru-tule. 

Oli aeg meeskond üles äratada. 

Sõit jätkus. Edasiminek oli endiselt aeglane ning raske ja madrustel tuli rohkem kui 
üks kord ronida jääkülma vette, et lükata lahti laeva, mis jäi liivamada-likule kord 
vööriga, kord ahtriga kinni. 

Alles viiendal päeval jõuti Kroonlinna reidile, kus laev hakkas vabalt ujuma. 
«Diana» meeskonnale saabusid palavad päevad. 

Golovnin peaaegu ei lahkunudki laevalt, juhatades lõplikke korrastustöid, võttes koos 
Rikordiga vastu toidumoona, püssirohtu, mürske, suurtükke, igasugust väike- 
varustust, kaupa Ohhotski jaoks, arvukaid kaste igasuguse kraamiga: sõrmuste, 
kaelakeede, tillukeste klaaspärlite ja muude ehteasjade pudi-padiga vahetuskaubaks 
saarteelanikega. 


Tuli panna kohale mahavõetud mastid ja kambüüs, paigutada laadung nii, et üks asi ei 
segaks teist. Laeva väikeste mõõtmete tõttu nõudis see suurt oskust ning hoolt. 
Teraselt jälgis Golovnin «Diana» iga liigutust. 

Ükskord tuli tal elada läbi tõepoolest raske hetk, kus näis, et ekspeditsiooni saatus 
ripub juuksekarvakese otsas. 

See juhtus päeval, kui laaditi peale kuuenaelaseid vasksuurtükke, mis olid määratud 
korveti relvastuseks-, 

Kui vasakule pardale kogunenud madrused — neid oli kümmekond meest — tõstsid 
talidega rasket suur-tükitoru, kaldus «Diana» tugevasti küljele. 

«Kõik vasakule pardale!» käsutas järsku Golovnin. 

Mõned madrused sööstsid tema käsku täitma, teised arvasid, et nad on kuulnud valesti 
ja tammusid kõheldes paigal. 

«Kõik vasakule pardale!» kordas kapten oma käsku. 

Nüüd tunglesid kõik tekil olijad hunnikusse juba selletagi alla vajunud pardale. 

«Diana» kaldus veelgi enam küljele. 

Inimesed tardusid kohale, vaadates üllatunult kaptenile. See aga jätkas endiselt 
rahuliku ja valju häälega käsutamist: 

«Tõsta vasakule pardale veel üks suurtükitoru! Veel üks!» 

Lõpuks jäi üha enam kaldunud «Diana» püsima. Laevale tõsteti veel üks suurtükk ja 
teinegi. Kallakus ei suurenenud. Paljude madruste näod lõid naerust särama. Nad 
mõistsid oma kaptenit ja nende pilgud pöördusid tema poole usalduse ning 
heakskiiduga. 

Vassili Mihhailovitš aga andis käsu jätkata suurtükkide pealelaadimist ning läks 
Rikordiga kõrvale. 

«Jümal tänatud!» lausus ta. «Ma juba mõtlesin, et meil tuleb otsida ekspeditsiooni 
jaoks teist laeva. Nägid sa, Pjotr, missuguse tubli laeva on ehitanud vene meister.» 
Golovnin oli õnnelik, ja õnnelikkus helkis ta tõmmust näost. Ta oleks tahtnud 
naljatada ja märgates kusagilt väljailmunud Tiškat, küsis ta temalt: 

«Noh, kuidas on, Tihhon, kas hakkad harjuma?» 

Tiška võttis valveseisangu ja raporteeris südilt, koguni lõbusalt: 

«Olen juba täielikult harjunud, Vassili Mihhailovitš.» «Vett ei karda?» 

«Just nii, ei karda. Esimesel päeval ainult veidi pelgasin. Aga nüüd olen harjunud 
välja kannatama.» 

«Kas õõtsumisest triivi ei jää? Täna öösel õõtsutas ankrul üsna kenasti.» 

«Just nii, ei jää. Magasin kois karvapealt, nagu oleks ema hällis kiigutanud.» 

«Oma peekritäie viina jood ära?» 

Tiška ei sattunud sugugi segadusse ja vastas kiiresti: 

«Korra kohaselt, nagu madruselt nõutakse.» 

«Oled kiiresti oma ossa sisse elanud,» hakkas Golov-nin naerma. «Kuhu sa's tõttad?» 
«Mitšman Rudakov saatis bom-brampurje jöärele.» 

«Noh, tubli, mine!» 

Tiška tegi poolpöörde paremale ja traavis täitma allohvitseri käsku. 

Juurde astus mitšman Murr. 

«Mis on, Fjodor Fjodorovitš?» küsis Golovnin meelega pehmel toonil, sest ta püüdis 
harjutada endaga ujedavõitu ja veidi tusast mitšmanit, välimuselt väga esinduslikku, 
ilusat ja sihvakat ohvitseri suurepärase sõjameheliku rühiga. 


«Soovin esitada teile, härra komandör, väikese pretensiooni,» alustas ta 
valveseisangut võttes väga puhtas ja täpses vene keeles, nagu kõnelevad tavaliselt 
Venemaal üleskasvanud välismaalased. «Hellitan lootust teie armulikkusele.» 
«Räägi!» ütles Vassili Mihhailovitš. 

«Andrei Stepanovitš Hlebnikov võttis minu kajuti ära.» 

«Kutsuge ta siia!» 

Minuti pärast seisis tüürimees Hlebnikov Golovnini ees. 

See noor ohvitser oli täielikuks vastandiks Murrile. Tal oli aval nägu ja selge pilk 
lõbusais sädelevais silmis. 

Vassili Mihhailovitš heitis ikka veel tema kõrval seisvale Rikordile sõnatu pilgu, just 
nagu tehes talle ettepaneku võtta osa eelseisvast vestlusest, ning küsis siis 
Hlebnikovilt: 

«Mis seal teie vahel siis juhtus? Siin Fjodor Fjodo-rovitš jutustab, et teie olete tema 
kajuti ära võtnud.» 

«See kajut,» vastas Hlebnikov meelsasti, «määrati algul Fjodor Fjodorovitšile, kuid 
pärast andis Pjotr Ivanovitš selle mulle, sest minu juures hoitakse astronoomilisi 
aparaate ja kronomeetreid. See kajut on paremini kaitstud vee eest ja on väga 
valguserikas.» 

«Nii see on tõesti,» kinnitas Rikord. «See kajut jääb kõige kuivemaks kogu laevas. 
Sinna ei saa tungida merevesi. Sellisel kaalutlusel määrasingi ta tüürimehele.» 

«Aga kui te lubate, siis ma loovutan selle,» tähendas Hlebnikov Rikordile vaadates. 
«Mida käsid, Pjotr?» küsis Golovnin. «Ma jääksin siiski selle juurde, et parem on 
kajuteid 

mitte vahetada,» vastas Rikord, «kuid kui meil selle pärast tekib laeval esimene 
tüli, siis ma juba parena otsin Andrei Stepanovitši jaoks midagi muud.» Golovnin 
kiitis otsuse heaks. 

«Me ei tohi tülitseda. Läheme raskele ja ohtlikule merereisile. See sunnib meid elama 
sõpruses, sest sõpruses ja üksmeeles on meie jõud. Kes teab, mitu aastat me peame 
elama koos oma laeval nagu kodumaisel saarekesel... Sellepärast tuleb meil mitte 
ainult hoiduda riidu minemast, vaid veel rohkem, aidata üksteist, niipalju kui jätkub 
jõudu. Olge tänatud, Andrei Stepa-novitš,» pöördus ta Hlebnikovi poole, kes 
kummardus kiiresti ja lipsas sedamaid uuesti sisse luugist, kust ta just äsja oli 
ilmunud. 

Tänu valgetele öödele käisid tööd laeval peaaegu terved ööpäevad. 

Golovnin kiirustas merele sõitma. 

Laaditi peale viimaseid toidumoonakoguseid, puid ja vett. Toidumoon muretseti 
meeskonna jaoks Admiraliteedi Kolleegiumi eeskirjade kohaselt kõige parem. Kuid ei 
Golovnin ega Rikord lasknud läbi ühtki tünni soolaliha või hapukapsaid, ühtki kotti 
kuivikuid või jahu ilma seda üle vaatamata ja proovimata. 

Juba esimesel päeval, kui kokk ilmus vanema ohvitseri iuurde madruste 
proovilõunaga, ütles Golovnin Rikordile: 

«Vaat mis, Pjotr! Kaota see taldrikuviisi proovimise moodus, ehkki seda igal poo! 
kasutatakse. Astu parem kambüüsi ja võta ise proov kõikidest kateldest! Võidakse ju 
sinu jaoks keeta kapsasuppi eraldi potis? Meeskond peab meil olema hästi toidetud, 
terve ja rõõmus. Hästi toidetud ja rõõmsad inimesed ei jää merereisil haigeks ja 
taluvad kergesti kõiki teekonna raskusi.» 

Kui pealelaadimine oli lõpetatud, tuli korveti parda juurde punase lipu all 
sadamapraam. Sellega toodi «Diana» jaoks püssirohtu. Seda oli palju. Püssirohtu anti 


välja kaks korda rohkem, kui oli ette nähtud nelja-teistkümne-suurtükilise korveti 
püssirohukambri jaoks. 

Püssirohu laadimisel võeti kasutusele kõik selleks puhuks ettenähtud 
ettevaatusabinõud: kõik tuled laeval 

kustutati, suitsetamine oli keelatud, püssirohukambris töötavad madrused käisid 
pehmetes saabaste peale tõmmatavates tuhvlites, et naelutatud saabaste kraapimisest 
ei tekiks sädemeid. 

Järgmisel päeval kandis Rikord komandörile ette: 

«Kõik on valmis.» 

«Käsi alustada purjede lahtitegemist!» vastas Golovnin. «Ootame, kuni saabub soodus 
tuul — ja teele.» 

Lõpuks olid purjed lahti köidetud ja hakkas puhuma ka pärituul. 

Kapten käskis rivistada meeskonna kastellile. Ta astus rivi ette ja ütles: 

«Härrade ohvitseride hoole ning meeskonna töö tulemusena, kes on jõudu säästmata 
töötanud enam kui kahe kuu jooksul käsi rüppe laskmata, oleme lõpuks valmis merele 
sõitmiseks. Meie merereis on pikk ja vaevarikas. Meie viime Vene lipu üle maailma 
kõikide ookeanide, heidame ankrusse kõikide maailmajagude sada-mais. Me laev pole 
suur. Me teekond on raske, ees seisavad suured takistused ja seiklused, kuid see peab 
ainult karastama meie südameid, mis on täis indu tuua kuulsust ja kasu isamaale. See 
kuulsus peab särama meie ees kustumatult, nii nagu meie suure kodumaa pealinna 
kohal loidab see kuldne nõel seal.» Ta viitas Peterburi poole. «Oma mastitippudel 
kanname endiga selle pealinna sära. Olgu ta meile teednäitavaks täheks! Tervitan teid 
pika teekonna puhul. Hurraa!» 

Meeskond vastas üksmeelse kolmekordse «hurraaga». 

Hiivati ankur. «Diana» tõstis purjed üles ja sõitis välja merele. 

See oli 1807. aasta 25. juuli pärastlõunal kell neli. 


KOLMAS PEATÜKK «DIANA» : SUUNDUB / LÄÄNDE 


*Diana» sõitis läände. 

Rahutu oli läänes meri. Rahutu oli sel ajal ka maa peal. 

Napoleoni sõjad raputasid kogu Euroopat. Alles mõne päeva eest oli sõlmitud Tilsiti 
rahu. 

Ja sel tunnil, kui «Diana» väljus mereavarustele, ei olnud Vassili Mihhailovitšil veel 
teada selle rahu tingimused. Kuid Kroonlinna usaldusväärsed ja teadjad inimesed 
rääkisid, et Aleksander on lubanud toetada Napoleoni sõjas Inglismaa vastu ja et 
väike Taani riik, kes tahtis hoiduda kõrvale neist Euroopa asjadest, kuid kellest olenes 
vaba läbipääs Taani väinadest, oli väga raskes olukorras. 

Kõik see külvas kapteni südamesse rahutust, sest ees seisid esimeses järjekorras Taani 
väinad ning lähenesid mered, mida valitses Britannia. 

Kuid Vassili Mihhailovitši ei teinud rahutuks mitte ainult see — teda häiris ka 
teadmine, et ta jättis isamaa maha niivõrd ärevail päevil. 

Näis, et «Diana» oli asunud reisile õnnetul tunnil. Mitte ainult Euroopa sõjatormid, 
vaid ka meretormid saatsid teda juba esimestest päevadest alates. 

Haborgi neeme juures puhkes valla tugev äikesetorm, nii et tuli vilistada kõik mehed 
üles. Tuul undas tag-lases, rebis purjesid, määratu suured veemäed veeresid laevale. 


Vahetpidamata sähvisid välgud, valgustades hirmuäratavat pilvekatet, mis oli 
mässinud endasse silmapiiri. 

Ainult «Diana» ise rõõmustas kapteni südant. 

Rahulikult tõusis ta lainelt lainele, eemaldudes kindlalt ohtlikest veeseintcst, mis 
kihutasid ahtri taga. Isegi lõunatada võis ühiskajutis ilma erilise tülita — nõud ei 
lennanud põrandale, lühtrid laua kohal peaaegu ei õõtsunud. 

Madrused olid oma töös kärmed ning korralikud ja ohvitseridega oli Vassili 
Mihhailovitš samuti rahul. Vahikorras asendas teda ustav sõber Pjotr Rikord. Noored 
mitšmanid Hlebnikov ja Rudakov olid vahis terased ja oskasid korraldusi anda, töös 
olid nad väsimatud, puhkeajal lõbusad ja seltskondlikud. Rudakov, kes oli veidi 
noorem teistest, luges noortele alati lahutamatutele gardemariinidele Vsevolod 
Jakuškinile ja Ni-kandr Filatovile sageli ette Deržavini luuletusi, kus poeet kiitis vene 
rahva häid omadusi: 

Su lihased on väsimatud, 

su vaim on ikka murdumata, 

sul süda lihtne, lahke meel, 
sa Õnnes vaikne, hädas — mees. 


Gardemariinid kuulasid Deržavini luuletusi erutusest säravate silmadega. Need 
noorukid oli Vassili Mihhai-lovitš võtnud kaasa praktilisele meresõidule ja nad mee- 
nutasid talle sageli tema enda korpuses veedetud noorusaastaid. 

Laevapere oli, nagu näis, valitud sõbralik ja tubli. Kuid muidugi ei hoidnud see 
kaptenit, nagu iga meresõitjat, saatuse tujude eest nii pikal ja raskel merereisil, kui see 
oli ees «Dianal». 

Ja»Vassili Mihhailovitš teadis hästi, et tormid ja maruhood, mis ootavad «Dianat», ei 
ole võib-olla neist saatuse tujudest kõige raskemad. 

Need algasidki päris varsti. 

Kui korvett oli jõudnud Taani ranniku lähedale ja sõitis sisse Koge Bugti, nähti 
«Dianast» parerflal mglise lahingulaeva ja palju kaubalaevu. 

Tähelepanelikult ning umbusklikult mõõtis Golovnin-pilguga seda flotil!i ja ütles 
Rikordile: 

«Mis see tähendab? Need on transportlaevad. Mida võisid nad siia tuua? Ainult 
sõjaväge. Muide, lootsilt saame teada.» 

Ta käskis heisata Vene lipu ja anda suurtükipaugu. 

Kuid Taani lootsi asemel saabus Inglise laevalt leitnant, kes nõudis, et teda viidaks 
kapteni juurde. 

Golovnin võttis ta vastu oma kajutis. 

«Mul on au teile teatada, sir,» ütles leitnant, «et siia on saabunud kuninglik 
sõjalaevastik kindral Humberi juhtimise all, sõjalaevu saadavad transportlaevad, 
millel on igaks juhuks üle kahekümne tuhande jalaväelase.» 

«Kuid milleks need?» küsis Golovnin erutust või imestust väljendamata. 

«Meile on saanud teatavaks,» vastas ohvitser, «et taanlased pole suutelised kaitsma 
endid Prantsuse armee vastu, mida juhatab marssal Brune ja mis ähvardab tulla siia. 
See kõneleb sellest, et Prantsusmaa võib vallutada Taani sõjalaevastiku ja kasutada 
seda hiljem Inglismaa vastu, kaitsku teda jumal!» 

«Ja teie tulite siia, et prantslastest ette jõuda? Kas. ma mõistan teid õigesti?» küsis 
Golovnin. 

«Täiesti õige, sir,» vastas ohvitser'. «Mida siis kavatsevad taanlased?» Ohvitser 
kehitas õlgu: 


«Nad ei taha mõista meie sõbralikku tegevust ja on koguni valmis võitlusse astuma. 
Kõikide Kopenhaageni patareide suurtükid on sihitud meie laevadele.» 

Golovnin jättis ohvitseriga armastusväärselt jumalaga. 

«Olen väga tänulik,» ütles ta, «teadete eest, mis kindral Humber andis Vene laeva 
komanäörile. Meil on rahulikud eesmärgid.» 

Ohvitser istus paati ja sõitis ära. 

Vassili Mihhailovitš vaatas Inglise laevu, mis olid laiali kogu silmapiiri ulatuses, ja 
vajus mõttesse. 

Taani loots ei olnud ikkagi veel saabunud. 

Golovnin käskis güüsi alla lasta ja tõmmata üles Esimese admirali lipu. 

Alles pärast seda ilmus loots. 

See oli väikesekasvuline kõhn vanamees meretuultest parkunud näo ja hallide 
lühikeseks lõigatud vurrudega. 

«Öelge, mis teil siin sünnib?» küsis Golovnin temalt. 

«Kapten,» vastas loots kibedusega, «inglased tahavad vallutada meie laevastikku, et 
sedasama ei teeks prantslased. Tõsi, nad lubavad pärast meie laevad tagasi anda. Kuid 
kes seda usub? Oh, kui halb on väikesel riigil, kui suured sõdivad!» 

«Tähendab, te hakkate võitlema?» 

«Kuni viimse meheni!» vastas vanake otsustavalt. «Kõik meie väed on küll 
Holsteinis, kuid meie tublid kodanikud astusid vabatahtlikult püssi alla. Meie patareid 
on valmis alustama võitlust inglastega. Oo, te ei tea, kapten, kui alatult inglased 
talitasid! Nad palusid nagu sõbrad varustada endid värske toidumoonaga ja me 
saatsime neile liha, aedvilja ja vett, niipalju kui vaja. Nad võtsid kõik selle vastu ja 
alles pärast seda "teatasid, milleks nad olid tulnud.» 

Golovnin püüdis teada saada, kus asub praegusel hetkel Taani õukonna juurde 
määratud Vene minister, et nõutada tema käest andmeid selle kohta, missuguse 
seisukoha oli võtnud Venemaa. 

Kuid selgus, et Taani õukond, valitsus ja kogu 

diplomaatiline korpus olid pealinnast ära sõitnud. Teateid ei saanud kelleltki. Mida 
teha? 

Loots aga, kes oli vahepeal süüdanud oma portselan-piibu, kaebas üha inglaste ja 
prantslaste peale ning avaldas lõpuks arvamust, et küllap «Diana» on ainult esimene 
laev tervest Vene flotillist, mis ruttab appi taani patriootidele. 

Kuid Golovnin ütles ka taani patrioodile sedasama, mida ta oli äsja öelnud inglise 
ohvitserile: «Dianal» on rahulikud eesmärgid ja ta on väljas mitte sõja, vaid teaduse 
pärast. 

«Ah, kui kahju, kui kahju!» hüüatas vana loots. «Meil loodetakse tugevasti teie peale 
ja meie poisid patareidel räägivad, et venelastel on head suurtükid.» 

Ehkki Vassili Mihhailovitši süda oli ärevil ja iga hetk võis oodata lahingutegevuse 
algust niihästi inglaste kui taanlaste poolt, jäi ta kindlaks oma püüdlusele — täita 
temale isamaa poolt pandud ülesanne ja jätkata teed eesmärgi saavutamiseks, millised 
ka poleks olnud kohatavad takistused. 

Esimese pärituulega otsustas ta sõita Inglismaale. 

Saabus õhtu. Veeavaruse kohal tihenes kiiresti hämarus. Kaugel reidil seisid 
pimedusse sulades Inglise laevad. Ka Taani patareid olid varjul pimedusse uppunud 
kindlustes. Ja ainuüksi väike uhke «Diana» seisis nagu rahu sümbol kahe vaenulise 
leeri vahel õhtutähtede all. 

Järsku süttis üks Inglise laev põlema. Merel lõi leegitsema hiiglaslik lõke. Tuul kandis 
teda otse «Diana» suunas. 


Mis see oli — kas süütelaev, mille inglased olid lasknud allatuult minema, et süüdata 
Taani laevastikku, nagu mõtlesid ägedamad noored tulipead korvetil, või tavaline 
meretulekahju? 

Igaks juhuks käskis Golovnin anda häiresignaali ja kutsuda kogu meeskonna tekile. 
Öösel kostis kaldalt taanlaste juurest kauget trummipõrinat, kõlasid üksikud 
suurtükipaugud. 

Laev põles kogu öö ja valgustas merd. Koidikuks möödus ta poole versta kauguselt 
«Dianast» ja ujus lõpuni põledes keset Zundi. Tuli oli haaranud ta juba kuni päris 
veepiirini. 

Tuul vaikis. Hommikuks kostis Kopenhaagenist valju suurtükimürinat. 

«Kardan, et me istume nagu puuris,» ütles Golovnin erutatult Rikordi kõrval 
komandosillal seistes. «Millega see kõik lõpeb?» 

Meeskond jäi üles. Kõik püsisid vaikides oma kohtadel. Üksnes noored gardemariinid 
Jakuškin ning Filatov juubeldasid, sest nad lootsid näha esimest tõelist lahingut elus. 
Ning tõepoolest, samal päeval õhtu eel hakkasid äkki sajad Kopenhaageni 
merepatareide suurtükid tulistama rikošettlaskudega Inglise laevu. Kuid kuulid ei 
lennanud nendeni ja tõstsid tuhandeid veesambaid. Pilt oli majesteetlik, seda vaatlesid 
mitte ainult gardemariinid, kes rõõmustasid nagu lapsed, vaid kõik korvetil viibijad, 
sealhulgas ka kapten ise. 

Üksnes Tiška lonkis kurvalt mööda tekki ega vaadanud merele. Ja tema välimuses 
polnud enam seda mehist ilmet, mis tal oli olnud hommikul. 

«Mis sul on?» küsis Golovnin. 

«Tahaks ära sõita siit, Vassili Mihhailovitš...» vastas Tiška kurvalt. «Oh neid küll! 
Kuidas alles tulistavad: pahandavad kõik pühakud ära!» 

«Lõid kartma?» 

«Ei sugugi. Kuid siiski oli Guljonkis palju rahulikum.» 

Alles koidikul tõusis soodus tuul. «Diana» lõi oma puritiivad lahti ja jätkas teekonda 
läände. 

Ent vene meresõitjaid ootasid uued hädaohud. 

Sel ajal kui mööduti Skageni neemest, mis asub Jüüti-maa kirdeosas, tõusis kitsas 
väinas tugev tuul. Võis karta rajuhoogu. Golovnin seisis komandosillal ja silmitses 
teravaid rannakaljude ridu, mis varitsesid möödasõitva laeva iga vääratust. 

Kogu meeskond oli tekil. Oli külm. Mehed, kel polnud veel sooja riietust — see 
kavatseti osta Inglismaal —, külmetasid tugevasti, kuid ei hädaldanud. Ja nende me- 
histe inimeste nägemine erutas Golovnini mitte vähem kui laeva raske olukord. 
Vassili Mihhailovitš juhtis laeva kindlal käel, löövides väga oskuslikult ning 
ettevaatlikult. Õnneks ei 

puhkenud tormi ja «Diana» jõudis üha kaugemale. Ta bramtengis peksles ja kiskus 
ennast just nagu teed näidates kärsitult ettepoole pikk ning kitsas sinivalge vimpel. 
Ka Tiška oli taas lõbus. Taani suurtükid ei tulistanud enam. Kui aga vahis oli Vassili 
Mihhailovitš ise, ei kohutanud meri Tiškat. 

Öösel, kõrge lainetusega, läks suures galeriis, kuhu avanes ka kapteni kajut, 
illuminaator puruks ja vesi ujutas kajuti üle. Põlvini üleskääritud pükstega ja rel- 
vastatult svaabriga pühkis Tiška kajutist vett. Kui ta selle 'töö oli lõpetanud ja põranda 
kuivatanud, hakkas ta Golovnini kohvrist märjakssaanud asju välja võtma. Kohvri 
põhjast leidis ta lihtsa niinepuust vilepilli, väga sarnase sellega, mille ta kunagi oli 
kinkinud oma noorhärrale Vasjale. 


«Vaata aga vaata,» mõtles Tiška. «Härra, aga hoiab alles talumatsi vilepilli. Küllap 
vahel ajaviiteks tunneb sellest lõbu.» 

Vilepill oli korras, Tiška kuulatas laeva järel veerevate kõrgete lainete kohinat, pani 
vile huultele ja laskis kuuldavale tuttava kõrge heli. Ja sedamaid meenus talle 
Guljonki, ta ema — alati nukker Stepanida, õeke Luška kotiriidest ürbis ja valged 
haned ning roheline muru, kus neid karjatati. 

Vassili Mihhailovitš, kes vaatas hetkeks kajutisse, tabaski ta nii, vilepill käes, — 
Tiška ei jõudnud vilet peita. 

Golovnin hakkas naerma. 

«Leidsid oma vilepilli? See on ju sinu oma, see, mille sa mulle tookord kinkisid. 
Mäletad?» «Mäletan,» vastas Tiška. 

Seejärel pistis ta vaikides käe põue, võttis sealt paela otsas rippuva nahkkotikese ja 
tõmbas sellest välja suure, tsaarinna kujutisega hõberubla. 

«Aga kas sa seda mäletad, Vassili Mihhailovitš?» küsis Tiška. 

«Mäletan,» vastas hämmastunud Golovnin. «Tookord võeti see ju sinult ära?» 
«Võeti ära, aga hiljem heitsid tädike armu ja käskisid, kui kord juba noorhärra oli 
kinkinud, tagasi anda. 

Nii ma siis seda kannangi sellest ajast paela otsas, ei raiska ära. Pean sind meeles.» 
Vassili Mihhailovitš oli liigutatud. 

«Noh, võta ka vile endale!» ütles ta. «Ma ei suutnudki seda mängima õppida.» 
Rõõmuga pistis Tiška vilepilli kähku põue. 

«Diana» aga jätkas samal ajal tuultega võideldes teed Inglismaa ranniku poole. 


NELJAS PEATÜKK HÜVASTIJÄTT EUROOPAGA 


Siin ta on, Portsmouthi reid. 

Jälle tuttav Inglismaa taevas, niisama sünge ja pilvedest ning ududest varjatud kui 
südamelähedases Kroonlinnaski sel ajal. 

Vassili Mihhailovitš seisis komandosillal ja juhtis ettevaatlikult «Diana» loovimist 
sadamas tihedalt paiknevate laevade vahel. 

Vaevalt oli «Diana» heitnud ankrusse, kui Golovnin saatis kaldale Inglise ajalehtede 
järele. Rudakov tõi mitu viimast «Timesi» numbrit. 

Erutuse ja murega libistas Vassili Mihhailovitš pilgu üle arvutute ajaleheveergude. 
Seal! ... Sir William Johnsoni artikkel peatse suhete katkestamise võimaluse kohta 
Inglismaa ja Venemaa vahel. 

«Mis nüüd teha?» küsis Rikord, keda Golovnin oli tutvustanud artikli sisuga. 

«Sõita aega viitmata Londonisse meie ministri juurde ja paluda teda muretseda meile 
Inglise valitsuselt õigus vabaks meresõiduks, sest meie ekspeditsioonil pole sõjalisi 
eesmärke.» 

Selsamal päeval sõitis Golovnin postitõllas Londonisse. Kannatamatuses lahendada 
kiiremini passiküsimus, tundus talle, et rasked inglise hobused veavad kohmakat 
«ehitist» määratu suurtel rautatud ratastel liiga aeglaselt. 

Niikaua kui sõideti linnas, läks silme ees lausa kirjuks tõllarataste põrinast, sest merel 
oli Golovnin võõrdunud igasugusest muust mürast peale raskete lainete 

kohina. Kui aga linn lõppes ja tõld hakkas vahetevahel rattarehvidega kruusas 
krigistades vurama mööda head teed, läks sõitmine rahulikuks ja nii meeldivaks, et 
unetutest öödest kurnatud Golovnin jäi istudes tugevasti magama ning magas sõidu 


lõpuni. Londonisse jõuti hommikul. Linna kohal polnud selle aja kohta nii tavalist udu 
ja taevas Hyde pargi kohal üllatas harjunud teelise silma oma ujeda sinaga. 

Vassili Mihhailovitši kartus osutus asjatuks. 

Mereministeeriumis teatati talle üsna kiiresti, et Admiraliteedi esimene lord on nõus 
andma «Dianale» passi vabaks merereisiks. 

Käes oli septembri keskpaik ja tuli rutata sõiduks tarvilike kronomeetrite, kaartide ja 
raamatute ostmisega, meeskonnale sooja riietuse ja palju muu hankimisega, et olla 
jaanuaris juba Kap Hoorni juures, kus hiljem algavad valjud tormid. 

Kui Golovnin jõudis Londonist tagasi Portsmouthi «Diana» jaoks vaba meresõidu 
passiga ja vajalike instrumentide ning muude sisseostudega, nägi ta oma heameeleks, 
et Rikordi töö tulemusena oli laev täiesti valmis väljapurjetamiseks. 

Jäi veel airmlt peale laadida meeskonnale määratud rumm ning viin. 

Kuid siin saabus Vene konsulilt kiri, milles teatati, et kaubanduse departemang on 
eksituse tõttu lubanud «Diana» jaoks välja anda kaheksasaja galloni viina asemel... 
kaheksa. 

«See on jumal teab mis!» hüüdis Golovnin. «See tähendab ju, et tuleb alustada uuesti 
kirjavahetust, sel ajal kui me võiksime juba minema purjetada.» 

Möödus veel mõni päev, kui järsku ilmus Golovninf abi majanduse alal Natšatikovski 
ja kandis aupaklikult ette: 

«Vassili Mihhailovitš! Korvetile toodi keeld laadida peale piiritusjooke, senikaua kui 
«Diana» ei ole tasunud kõiki sadamatolle nagu kaubalaev.» 

«Mis nad veel välja mõtlesid!» hüüdis Golovnin nördinult. «Nüüd ma mõistan: nad 
tahavad saada altkäemaksu. Konsul aga ei ole tulnud mõttele anda. Niisugune asi on 
hullem igasugustest tormidest! Kirjuta, 

Pjotr, et «Diana» on Venemaa imperaatorliku laevastiku sõjalaev, mitte aga 
kaubalaev.» Möödus veel kaks nädalat. 

«Rumm toodi kohale!» kandis Natšatikovski ette. «Alustame pealelaadimist.» 
«Laadige, laadige, ainult kiiremini!» anus Vassili Mihhailovitš. «Me kaotame 
väärtuslikke päevi.» 

«Jah, aga vaadid on väga suured, igaüks on kolme-kümneviieämbriline, hädavaevalt 
mahuvad luugist sisse.» 

Kuid siis, kui seitse vaati oli tolliameti järelevaatajate juuresolekul suuri vaevu 
trümmi lastud, ilmus konsul veel kahe tolliametnikuga, kes teatasid, et nad olid 
unustanud rummi mõõtmata ja palusid tõsta vaadid tagasi tekile. 

Seda kuuldes lõi oma kajutis viibiv Vassili Mihhailovitš rusikaga vastu lauda ja 
hüüdis Rikordile: 

«Pjotr, mine ja ütle neile, et nad koristaksid oma rummi ja kasiksid kuradile! Ma 
kardan, et viskan need altkäemaksuvõtjad koos nende rummiga üle parda.» 

Kuigi Rikord oli samuti pahane selle takistuse pärast, arutas ta kainemini ning 
soovitas ametnikel mõõta üks vaat ära ja et kõik vaadid olid ühesugused, korrutada 
saadud arv kaheksaga. 

Kui Rikord oli sellele nõuandele lisanud hea sigari iga inglase jaoks, ütlesid nad 
rahuldatud ilmega: 

«All right, sir» 

Pärast kahekuist peatust tõstis «Diana» uuesti purjed ja sõitis ookeanile, võttes kursi 
Brasiiliale. 

Kuidas ka Vassili Mihhailovitš oli Portsmouthis sõdinud inglise tolliametnikega, 
kuidas küll kutsunud neile kaela uut Swifti, kuid kui «Diana» möödus Lizard Pointist 


— Inglismaa lõunapoolsest nukast, mis on viimaseks maatükikeseks Euroopast —, 
seisis ta kaua komandosillal. 

Ta südant ängistas arusaamatu nukrus. 

Napoleoni päevade ärevusest haaratud Euroopa kadus uttu. 

Mitugi korda oli ta lahkunud Euroopast, purjetades kaugetele meredele, kuid kunagi 
polnud ta jätnud neid :randu maha sellise erutustundega kui seekord. 

176 

Kogu meeskond oli kogunenud tekile ja vaatles järkjärgult kaugenevat ja merevinasse 
sulavat Lizard Pointi kontuuri samasuguse tundega kui kaptengi 


VIIES PEATÜKK OOKEANI PALE 


Öösel tõusis vali tuul koos vihmasajuga. Kõik purjed seoti kokku, jäeti ainult üsna 
väikeseks rehvitud suur grootmarsipuri ja fokk. 

Euroopa rannikust kadus viimnegi märk ja koos sellega rebisid ennast mandrist lahti 
kapteni mõtted ning tunded ja siirdusid hulgaks ajaks teisele stiihhiale, mis oli kõige 
alistumatum kõikidest, kuid tema jaoks ühtlasi kõige armsam — ookeanile. 

Lainetus merel oli nii suur, et mõnel teisel laeval, vähem kergel ja lainekindlal kui 
«Diana», oleks tulnud ilmtingimata jääda triivi, sest sellise tonnaažiga raskes lastis 
laeval oleks olnud võimatu sõita pärituult ilma suure riskita. 

See rõõmustas Golovnini, kes oli ärevusega jälginud oma laeva käitumist tugeva 
tuulega. 

Öösel pöördus tuul ikka endise lõikavusega puhudes kirdesse ja muutus tugevasti 
pagiliseks. Lainetus muutus seetõttu «Dianale» palju kardetavamaks. Umbes kesköö 
paiku sattus korvett liiga tihedalt tuulde minnes kahepoolsete määratu suurte lainete 
vahele. 

Saabusid ohtlikud hetked. Pilkases pimeduses laev kord tõusis lainemäe harjale, kord 
paiskus alla veesügavusse. Tunde järgi oli nende lendude ulatuse üle raske otsustada, 
sest teadvus ei suutnud fikseerida niivõrd kiiresti ja nii järsult muutuvat laeva asendit. 
Golovnin vahetas välja vahis oleva Murri, kes andis käske küll oskuslikult, kuid ei 
suutnud siiski iga uut tuulepuhangut ette näha. 

Kuna olid saabunud hädaohtlikud minutid, võttis Go-lovnin korveti juhtimise enda 
kätte ja sedamaid pani ta nagu meisterlik dirigent kõik seni kooskõlatud orkestri helid 
harmoneerima. 

Kapteni käsklused olid rahulikud ja sealjuures uljad, otsustavad ning innukad ja 
ennetasid vääramatult iga tormihoo, tuule iga pöördumise uude rumbi. 

Madrused töötasid hästi, nagu üks mees, nende liigutused olid täpsed ja 
koordineeritud. Neil oli kerge ja hea alluda sellise komandöri tahtele ja nad täitsid 
tema käske kiiresti ning täpipealt. 

«Diana» oli muutunud taas kuulekaks ja hakkas ohtlikke veeseinu vältides sõitma 
uuesti risti lainet. 

Rikord juhatas fokk- ja grootmastide vahele asetatud rostvärgi kinnitamist, et 
juhuslikult laevale sattuv laine seda lahti ei uhuks ja merre ei kannaks. 

Laevalael kees pingeline töö ja pilkases pimeduses asendasid käed silmi. Varsti olid 
kõik tengid ja raad nii tugevasti kinni sorritud, et mitte mingisugune laine ei suutnud 
neid paigalt liigutada. 

Kuid vaevalt oli rostvärk kinnitatud, kui malmkuulid hakkasid oma pesadest välja 
hüppama ja veerema mööda laevalage. Üks neist vigastas tugevasti garde-mariin 
Jakuškini jalga, teine sattus otse selga laine poolt jalust löödud Tiškale, kes tõstis 


korraks hädakisa, kuid seejärel vihastus tublisti mere peale ja hakkas seda kogu jõust 
vandudes tekil töötama, kinnitades iga asja niisamuti nagu kraamikoormat vankrile. 
Laine rebis ära daavetite otsas rippuva parima viie-aerulise sõudepaadi ja kandis selle 
merre. Seejärel pääses lahti ka kuueaeruline, kuid meeskond eesotsas ohvitseridega 
vajus kogu hulgaga talle peale ja päästis ta sel moel. 

Päev hiljem läks aga ilm ilusaks ja päike hakkas paistma. Nagu vägilane pärast 
lahingut hingas ookean kogu oma silmapiirist silmapiirini ulatuva laia rinnaga 
aeglaselt, kord tõustes, kord vajudes. Ta õõtsus, nagu oleks ta olnud riputatud 
gigantsete nähtamatute köidikute külge. 

Ookean puhkas. Puhkas ka «Diana», jätkates nüüd veidi vasakule pardale kallutunult 
rahulikult oma teed. Puhkasid inimesedki. 

Bakil veevaadi juures istus salgake madruseid, lühikesed piibunosud suus. Vesteldi 
ühest ja teisest. Meenutati viimaste ööde erutusi. Üldise naeru saatel jutustas 

Tiška, kuidas kuuenaelane suurtükikuul teda abaluude vahele oli tabanud, ja naeris ise 
koos teistega. 

Vana madrus Mihhaila Skajev, vali, kuid õiglane mees, kes oli tundnud Golovnini 
juba kui gardemariini laeval «Ne tron menja», vaatas Tiškat naerusuini, võttis piibu 
suust ja ütles: 

«Vaatan sind, Tihhon ... Talumats sa oled ja talumatsiks sa jääd, ei hakka sulle külge 
ükski meremehe-tarkus.» 

Madrused puhkesid kõik naerma. 

«Oodake!» peatas neid Mihhaila Skajev ja lisas: «Kuid merd sa siiski, nagu näha, 
kartma ei löönud. Tubli poiss!» 

Tiška oli vana madruse kiitusest väga meelitatud ja ütles kuraasitades: 

«Mis see meri meile ka on? Ennäe mul imeasja! Meie koos Vassili Mihhailovitšiga 
muudame ka selle vaguraks, kui paras aeg tuleb. Meil pole karta midagi.» 

«Sina parem oota veidi enese kiitmisega,» ütles Ska-jev endist viisi heasüdamlikult 
muiates. 

«Missugune jõud on ookeanil lainetuse ajal!» hüüatas Rudakov ühiskajutis lõunalauas 
vaimustatult. «Kui selle saaks koguda ühtekokku, kui palju kasulikku võiks korda 
saata! Kõik asjad maailmas võiks panna liikuma selle jõuga ja jääks veel ülegi.» 

«Te panite hästi tähele ookeani jõudu lainetuse ajal,» ütles Golovnin. «Kuid mina 
märkasin midagi muud.» 

«Mida, Vassili Mihhailovitš?» 

«Nimelt seda,» vastas kapten, «et kõikide oma heade omaduste juures kõige parema 
ilmaga ja täies purjes ei tee meie «Diana» rohkem kui kaheksa sõlme. See on meie 
kõige suurem kiirus, härrased, seda peame meeles pidama.» 

Ohtu eel märgati kaht suurt kilpkonna. Päikesepaistelist ilma nautides magasid nad 
vee peal. Lastf alla paat* ja sellesse istusid madrus Skajev ning Tihhon. Käratult 
jõudsid nad ühe kilpkonnani. See magas nii tugevasti, et ei kuulnud, kuidas jahimehed 
juurde sõitsid, ja neil läks korda haarata kilpkonn kilbi alt kinni aing pöörata ta nagu 
päratu ratas paati. 

Samal ajal sõitis «Diana», millel ei olnud jõutud vähendada purjesid, kaugele edasi. 
Tiška aga arvas, et laev läheb ära ja jätab tema saatuse hooleks keset seda talle võõrast 
põhjatut sinist sügavikku, määrates ta hukkumisele. 

Ja Tiška, kes oli hoobeldes lubanud muuta ookeani vaguraks nagu Guljonki Orliku, 
tõstis äkki sellise hädakisa, et ta häält oli kuulda juba sõitu aeglustavale korvetile. 


Teine kilpkonn, kes magas ikka alles vee peal, ärkas Tiška kisast üles ja kadus 
ookeanisügavusse. 

Tiška aerutas kõigest jõust. Laevale järele jõuda püüdes unustas ta kilpkonnad ega 
pööranud tähelepanu madrus Skajevile, kes istus rahulikult ahtris ja muheles vaikselt. 
Kilpkonnaküttijad tõsteti pardale ja Golovnin küsis Tiškalt rangelt: 

«Mis sa röökisid üle kogu ookeani?» 

«Hakkasin kartma, isake Vassili Mihhailovitš,» vastas Tiška puhtsüdamlikult. 
«Mõtlesin, et sõidad minu juurest ära, jätad meid Škajeviga siia hukkuma.» 

Ei Tiška ega ka kogu meeskond polnud näinud kunagi kaptenit nii vihasena. 

«Kuidas sa julgesid seda mõelda!» tungis ta kõikide ees Tihhonile kallale. «Kuidas 
sina lollpea tohtisid kas või korrakski pähe võtta, et sinu komandör võib sind keset 
ookeani maha jätta! Tea niisamuti nagu teab igaüks mu laeval, et sellist asja ei saa olla 
kunagi. Üheks päevaks aresti! Istu kartseris, mõtle veidi järele oma rumala arguse 
üle!» 

«Anna andeks, isake Vassili Mihhailovitš!» tunnistas Tiška end süüdi ja kahetses 
südamest oma hirmu. «Igaüks on oma elu pärast mures.» 

Heameelega istus Tiška määratud aja ära. Kuid see polnud tema jaoks ainuke karistus. 
Teda ootas ka teine ebameeldivus: ta sõi kilpkonnast keedetud suppi, jäi haigeks ja 
käis mitu päeva kõverassetõmbunult ning hoidis kõhtu kinni. 

«Seda kilpkonna küll, jumal halasta!» kõneles ta madrustele. «Kui ema teaks, et ma 
olen söönud sellist roppust, ei laseks söögilaua ligigi.» 

Golovnin saatis Tiška arsti juurde. 

Arst Bogdan Ivanovitš, kes tundis ilma patsientideta igavust, sest laeval polnud keegi 
haige, rõõmustas Tiška üle väga. Ta jootis talle mingisugust leotist, tilku ja tahtis lasta 
ka aadrit, kuid Tiška keeldus, kartes, et sakslane ta hoopis tapab. 

Siis pani Bogdan Ivanovitš ta oma kajutis koikule istuma, andis talle peale kõige muu 
pitsi lõhnavate juurikate ekstraktiga tembitud viina ja hakkas jutustama oma 
perekonnast. Ta näitas Tiškale portreesid oma naisest Amalchenist, pojast Fritzchenist 
ning sugulastest kolmanda põlveni. Tiškal hakkas igav ja ta tahtis ära minna, kuid arst 
ei lasknud, vaid jätkas algul juttu oma sugulastest, seejärel aga hakkas näitama 
igasuguseid väikesi asjakesi, mida talle enne ärasõitu oli kingitud: siidiga tikitud 
raamatu järjehoidja — naiselt, hamba-ork pärlitega vutlarikeses — kelleltki teiselt. 
Kuid siin ei pidanud Tiška enam vastu, ta haaras silmakirjalikult kõhust kinni ja 
jooksis bakile, kus gardemariinid Filatov ja Jakuškin olid õnge välja heitnud ning 
katsusid kala püüda. 

«Valaskala vööris vasakul!» hüüdis äkki pukspriidil vaatluskorvis istuv madrus. 
Tõepoolest, osutatud suunas paistis vaal. 

«Mis see niisugune on?» imestus Tihhon. 

Ja kui Filatov oli talle selgitanud, et see on päratu suur loom, keda võib samuti kinni 
püüda, sõnas ta: 

«Ei, vennas, enam juba ei meelita Tiškat paati isegi piparkoogiga. Selline neelab koos 
paadiga alla.» 

Ühel koidikul ilmus nähtavale Porto Santo saar. 

Siit oli Golovnin kavatsenud võtta kursi otse Madeira saare tipule, edasi aga Kanaari 
saartele. 

Kuid kuna ta kiirustas muutlike tuulte piirkonnast väljajõudmisega, otsustas ta jätta 
sisse sõitmata mitte ainult Madeirale, vaid ka Kanaari saartele, ehkki sealt oli 
plaanitsetud võtta meeskonna jaoks peale viinamarjaveini tagavara. Golovnin otsustas 
sõita otse Brasiilia rannikule. 


Vähi pöörijoon ületati 23. novembri varahommikul. Ülesõit oli igav. nimpelgur 
mitšman Murr istus kogu aeg kajutis ja isegi alati teovalmis Rudakov seisis 

vahist vabadel tundidel vaikides ahtris, vaadeldes lendavaid kalu, kes kihutasid 
parvedena vee kohal. 

Kuid peagi läks purjetamine uuesti rahutuks: hakkasid puhuma kiiresti muutuvad 
tuuled ja see sundis iga tund vahetama kurssi ning seadma purjesid. Kolm ööd järjest 
müristas äike, valas vihma. Pilved ennustasid tormi. 

Golovnin pidas meeskonda kogu aeg purjede juures valmis. Päevade kaupa ei 
vahetanud inimesed märgi riideid ja kui päike tuli välja, tõusis neilt auru. 

Seejärel saabus piinav kuumus. 

«Meil on sel ajal jõulupakased,» rääkisid madrused. «Kolmkümmend päeva, 
vellekesed, rullib meid lainetus — küljelt küljele, vöörilt ahtrile, just nagu külaeit 
tainast.» 

Näis, nagu põgeneksid kõik niisugusest kliimast: linde polnud peaaegu üldse näha, 
kaladest püüti ahtrist konksu otsa ainult üks rohkem kui kahepuudane hai. 
Lakkamatust niiskusest läksid laeval kõik nahkasjad hallitama, riided ja pesu 
muutusid niiskeks, metallesemed hakkasid roostetama. 

«On aga kant!» kaebas Tiška Golovninile, leidmata paika, kuhu peituda palavuse eest. 
«Meil Guljonkis lastakse praegu jäätükkidel mäest alla. Kuhu me küll, isake Vassili 
Mihhailovitš, oleme eksinud? Kas sattusime sinna kanti, kuhu me sinu armulisusega 
jõepaadil purjetada kavatsesime? ... » 

Golovnin hakkas vastuseks ainult naerma. 


KUUES PEATÜKK EKVAATORI TÄHTEDE ALL 


«Diana» lähenes ekvaatorile. 

Iga meresõitja elus, olgu see lihtne madrus, noor mitšman või kapten ise, kes teeb 
juba mitmendat kauge-sõitu, on pühalikke hetki, mis täidavad südame ainult 
meremeestele tuttava erutusega. 

Sellisteks on hetked, kus meremees koduranda maha jättes heidab sellele viimase 
pilgu; nendeks on hetked, kus ta uuesti astub maale ja läheb koju — teadmata 

veel, kas ta leiab sealt oma naise ja lapsed nii nagu enne. Sellisteks on esimene torm, 
esimesed lahinguristsed. Ja lõpuks — sellisteks on need hetked, kus ta esmakordselt 
ületab ekvaatori. 

Vanaaegse purjelaevastiku meremeeste poolt tähistati seda sündmust eriti pidulikult ja 
sellega kaasnes kärarikas ning lõbus merejumal Neptuni pidu, mis harilikult korraldati 
vana, ammu kindlakskujunenud kombe 

järgi. 

Golovnin ei sõitnud üle ekvaatori esmakordselt, kuid niihästi temale kui kogu 
«Diana» meeskonnale oli sündmusel sedapuhku eriline, rõõmustav tähendus. 
Esmakordselt ületas tervenisti, pukspriidist kuni roolini, vene päritoluga laev 
nähtamatu joone, mis jagas Maa pooleks. 

Seepärast Vassili Mihhailovitš ei üllatunud, kui ükskord ilmus tema kajuti uksele 
kolm salapärase olekuga madrust, kes palusid luba sisse astuda. 

Need olid Mihhail Skajev, Spiridon Makarov ja Dmitri Simanov. 


Kõik kolm kummardasid vaikides ja jäid seisma vabas, kuid aupaklikus poosis — 
korvetil polnud välist drilli, mis oleks sundinud inimesi asjatult pingu- 

tama. 

«Mis teil on, vennased?» küsis Golovnin, teades juba ette, milles asi seisab. 

«Sinu juurde tulime, Vassili Mihhailovitš,» ütles ettepoole astunud Skajev. «Inimesed 
räägivad, et varsti hakkame üle ekvaatori sõitma.» 

«Jah, see on tõsi,» kinnitas Golovnin. 

«Palume luba pühitseda üleminekut, nii nagu see meremäärustiku järgi ette -on 
nähtud.» 

«Määrustiku järgi pole üldse ette nähtud,» hakkas juhuslikult seal juures viibiv Rikord 
naerma. 

«Noh, nii juba kord kõneldakse.» 

«On selline komme,» torkas Makarov oma sõna vatiele. 

«Ühe sõnaga, palume luba Neptuni pidu pidada,» selgitas Simanov. 

«Pidage!» vastas Golovnin. «See on tõepoolest pidu meie Vene laeva jaoks. Ainult, et 
teil tuleb ju peaaegu 

kogu meeskond järjekorras läbi vannitada. Kas meil on palju rahvast üle ekvaatori 
käinud?» 

«Kus seal*s kõiki läbi vannitada ... » tähendas Skajev. 

«Aga kes teil siis välja valitud on?» küsis Golovnin naeratades. 

«See on nii, kuidas poisid otsustavad,» vastas Maka-rov põiklevalt, ise kuhugi kõrvale 
vaadates. 

«Noh, mis siis ikka, vannitage!» nõustus Vassili Mihhailovitš. «Ainult vaat mis: 
viinaga väljaostmise ma keelan ära. Selle-eest kostitan mina kogu meeskonda.» 

Ja laeval algasid ettevalmistused merejumal Neptuni piduks. Ettevalmistused toimusid 
saladuse ja põnevuse õhkkonnas. 

Kubrikul eraldati purje abil nurk, kuhu lasti ainult valituid. Selle improviseeritud 
eesriide tagant kostis tuliseid vaidlusi ja ajuti valjusid naerupuhanguid. Sinna tassiti 
takku, värvipangi, kaltse, kirjusid pabereid. Sealt väljavaataval Makarovil oli kogu 
aeg pöidlas suur purjemeistri sõrmkübar nagu sõrmus. Eriti kihevil olid gardemariinid 
Filatov ja Jakuškin. Oma kajutis lõikasid ja kleepisid nad midagi värvilisest paberist, 
tegid fantastilistest lilledest pärgi, valmistasid eredalt värvitud kartongist koletislikke 
kalu ja triitoneid, nuiasid kaptenilt kord klaaspärleid, kord kudruseid saareela-nikega 
vahetamise jaoks määratud tagavaradest. 

Suurem osa meeskonnast ei teadnud, mida tehti kub-rikul saladusliku eesriide taga. 
Tiška tahtis ennast sinna sisse poetada, kuid aeti sedamaid välja ning sai sealjuures 
Makarovilt raudsõrmkübaraga tubli vopsu vastu otsaesist. 

Meeskonna seas muust ei räägitudki kui eelseisvast pidutsemisest. 

Lõpuks 20. detsembril 1807. aastal kell kaks päeval läbiti ekvaator 20°ir idapikkuse 
kohal. Tuul oli paras ja ilm ilus. 

Selleks ajaks olid Neptun, kelle osas esines Skajev, merejumala abikaasa Amfitrite ja 
poeg Triton koos merekoletistest saatjaskonnaga kogunenud bakile. Amfit-rites 
tundsid kõik ära madrus Makarovi, Tritonis aga, ehkki tal oli koletisliku sisaliku mask 
ja heinu täis tuubitud purjeriidest saba, — madrus Simanovi. 

Selle jumalatekolmiku ilmumine võeti vastu üksmeelse naerulaginaga. Meeskond 
rivistus kastellile. 


Vööni paljas, kirjuks võõbatud kehaga ning pika takust habemega Neptun, kuldne 
kroon peas ja kolmeharuline ahing käes, istus ratsa laua selga, mis oli seotud köie otsa 
ja laskus korveti vöörist alla päris veepinnani. 

Sealt hakkas ta metsiku häälega hüüdma: 

«Hei, inimesed! Kelle see laev on?» 

«Vene laev «Diana»», vastas pardalt tüürimees Hleb-nikov, 'kellele Golovnin oli 
teinud ülesandeks asendada peol kaptenit. 

«Kes on komandör?» 

«Kaptenleitnant Golovnin.» 

«Kust te tulete?» 

«Kroonlinnast.» 

«Kas on inimesi, kes sõidavad esimest korda üle ekvaatori?» 

«On ka selliseid.» 

«Seadke ennast triivib hüüdis Neptun. 

Hlebnikov andis naljakomando: 

«Tõmmata grootmarsipuri tengile!» 

Neptun tõsteti pardale. Ta istus värvilise paberiga kaetud vankrile. 

Tema selja taha jäi seisma Amfitrite krooni ja fantastilistest lilledest pärjaga peas ning 
lehvivate juustega, mis olid tehtud samasugustest takkudest kui ta abikaasa habegi. 
Tema kõrval seisis Triton. 

Vankri ümber rivistusid koletised maskides, mis kujutasid kalu, kilpkonni ja 
kalasabadega veehaldjaid. 

Kuus niisugust vööni paljast, kirjuks võõbatud ime-elukat rakendusid vankri ette ja 
vedasid selle kastellile. 

Madrusterivi andis rongkäigule au. 

Hlebnikov jäi Neptuni ette seisma ja andis talle paberi. See oli nende nimekiri, kes 
polnud veel ületanud ekvaatorit. 

Neptun jätkas küsitlemist. 

«Mis inimesed teie laeval sõidavad?» 

«Sõidavad vene inimesed.» 

«Aga kas nad jumalat usuvad?» 

«Usuvad.» 

«Aga viina joovad?» 

«Joovad.» 

«Saunas ka käivad?» 

«Käivad.» 

«Ja pühade puhul ajavad habet?» 

«Ka habet ajavad.» 

«Vaatame järele ... » ütles Neptun paljutähendavalt, koputades oma hõbedase ahingu 
varrega vastu laeva-lage. «Voorimees, lase Neeva perspektiivile!» 

Üldise naeru ja naljaorkestri helide saatel — orkester mängis majandusabi 
Natšatikovski juhtimisel kammidel ja isetehtud vilepillidel, tühjadel pudelitel ja puu- 
lusikatega — hakkas vanker liikuma selle koha poole, kuhu oli valmis pandud vaat 
veega. 

Paberit enda ees hoides hakkas Neptun välja hüüdma: 

«Mitšman Murr!» 

Gardemariin Filatov vastas: 

«Haige. Eile õhtust saadik pole oma kajutist välja tulnud.» 

«Mitšman Hlebnikov!» 


«On vahis.» 

«Mitšman Rudakov!» 

«Palub väga vabandada. Naine läks hommikul turule ja jäigi kadunuks. Tema aga 
kiigutab hällis väikest last. Ta oleks väga õnnelik, kui oleks saanud ennast esitleda 
merede valitsejale, kuid ei ole võimalik.» 

«Tohter Brand!» 

«Valmistab merede tsaarile, tema abikaasale, pojakesele ja saatjaskonnale homse 
peaparanduse jaoks kinderpalsamit,» vastas Filatov üldise naeru saatel. 

«Tihhon Spiridonov!» 

«Ma olen siin,» vastas Tiška, kes ei teadnud veel, milleks teda välja hüütakse. 
Vanade madruste poolt üsna viimasesse ritta tõugatuna seisis ta vaatajatesummas. 
Kuid ta oleks kangesti tahtnud viibida Neptunile lähemal, seepärast hakkas ta juhust 
kasutades küünarnukkidega töötama, ise kiiresti pomisedes: 

«Laske läbi, poisid, laske läbi! Kuulete ju, mind kutsutakse!» ja jõudis ette välja. 

«Üle ekvaatori ei ole käinud?» küsis Neptun temalt karmilt. 

«Ega ole küll, aga võin minna läbi igalt poolt, kui kapten käsib,» vastas Tiška, olles 
ise rahul sellise tubli vastusega. 

«Ei ole käinud? Ahaa! Siis istu vaadi otsa!» 

«Milleks siis see,» hakkas Tiška tõrkuma. 

Kuid sedamaid haarati ta kiiresti käe alt, seoti silmad kinni ja pandi põiki üle veevaadi 
asetatud lauale istuma. Kusagilt kargas esile madrus Vassiljev, tõmbas selja tagant 
välja arssinapikkuse puust habemenoa ning toosi searasvaga, millesse oli segatud 
nõge ja astus Tiška juurde. 

«Lubage endal habet ajada!» lausus ta vigurdades ja näomoonutusi tehes. 

«Alles möödunud neljapäeval ajasin, vara veel!» karjus madruste üldise naeru saatel 
Tiška, kes aimas, et kõik pole päris korras. «Laske lahti, mis tempe te teete! Kaeban 
kaptenile.» 

Kuid teda kuulamata tõmbas Vassiljev määrdelapiga üle Tiška näo, muutes ta 
ühekorraga murjaniks, ning hakkas oma arssinase noaga tal habet ajama. 

Siis andis Neptun märku, Tiška alt tõmmati laud ära ja ta sulpsas vaati, kutsudes 
sellega esile kogu meeskonna valju naerupahvaku. 

Samal viisil «vannitati» ka teisi noori madruseid, seejärel aeti veeämbritega üksteist 
taga ja loobiti peast jalgadeni mereveega üle. 

Rahuneti alles ööseks, kuid lõbusa peo muljeid vahetades ei saadud veel kaua uinuda. 
Tiška ei suutnud aga üldse magama jääda. Kas ei andnud rahu kaaslaste ennestine 
tögamine, mida ta kuidagi unustada ei suutnud, või valdas teda nende kaunite, kuid 
võõraste tähtede all lihtsalt igatsus. Ta pistis oma vilepilli põue, otsis endale rostvärgil 
kohakese ja istus kaua niisama, mängu alustamata, oodates, et iga hetk hakkab 
valgeks minema. 

Kuid troopikaöö on pikk. 

«Kange kuumus, leitsak, kuid koitma ei hakka veel niipea,» mõtles Tiška. 

Ta pea kohal mustas taevas loitsid tundmatud suured tähed, peegeldudes ja õõtsudes 
ookeaniummikal. 

Kaua vaatles neid Tiška ja talle meenusid omad, Guljonki tähed, ehk küll mitte nii 
suured ja selged, kuid siiski südamelähedasemad ja kallimad siinseist. 

Ta võttis vilepilli põuest, seadis huulile ja üksteise järel tulid kuuldavale venivad 
tuttavad helid, milles kõlas kõik südamele armas: kord nende kitsale õuele jõudnud 


talvise tuisu ulguv hääl, kord muusika palavast keskpäevast kasesalu serval, kord 
lehmadele kaela seotud krapi kõla. 

Ookeani troopikaöö vaikuses olid need lihtsa, tavalisest pärnast tehtud vene vilepilli 
helid nii kurvad, armsad ja imelised, et paljud madrused ärkasid üles ja jäid neid 
kuulama. Kuulasid niihästi vahis olijad kui ka pukspriidi vaatluskorvis istuvad 
madrused, nii Hlebni-kov ja Rikord kui ka kapten Vassili Mihhailovitš ise, kellele 
need helid olid kõige kallimad ja lähedasemad. 

Ta tundis neis ära hoidja Nilovna hääle, laulud ja muinasjutud. 

Tiška vilepillimäng meeldis kõigile sedavõrd, et nii mõnigi kord palusid madrused 
tööst vabadel tundidel teda mängida. 

Ja Tiška mängis. 

Nii möödusid päevad «Dianal». Tema ümber aga laius lõputu ja piiritu, päikese käes 
miljonites tantsisklevates helkides särav ookean, võisteldes oma ereda sina poolest 
taevaga, kiirguse poolest aga päikese endaga. 

Mõnikord ilmusid paremal või vasakul pool laeva nähtavale vaalad, üle korveti lendas 
mingisuguste merelindude parv, helkisid vee kohal lendavate kalade tiivad. Ja taas 
koondus inimese tähelepanu ookeani imetlemisele. 

Nende Teisipäevade ülev rahu, läbielatavate hetkede kordumatuse tunne, silmi 
rõõmustav ookeani ilu — kõik see haaras ja paelus vene inimese hinge, kes on alati 
olnud vastuvõtlik üllale ning ilusale. 

Kord kogus Golovnin enda juurde kajutisse kõik teenistusest vabad ohvitserid ja 
teatas neile, et ta on otsustanud sõita ümber Kap Hoorni, mitte ümber Healootuse 
neeme. 

«Ma ei hellita lootust, härrad ohvitserid,» selgitas ta sealjuures, «sõita ümber Kap 
Hoorni enne märtsikuud, mida peetakse neis laiustes kõige tormisemaks ja laevale 
kõige hädaohtlikumaks. Suur hulk mitmete rahvaste laevu on sel kuul saanud tunda 
siin palju häda, kuld on olnud ka erandeidL Tuntud meresõitja Morshun möödus 
sellest neemest õnnelikult aprillis, meie «Nadežda» ning «Neeva», suundudes 
Venemaa Põhja-Ameerika valdustesse, — märtsis. Sellepärast olen ka mina otsus- 
tanud teha katset soita ümber Kap Hoomi. See tõotab mitmes suhtes kergendada meie 
edasist purjetamist Kamtšatksle, ehkki tean, et tee on skorbuudi mõttes väga ohtlik. 
Seda kaebavad kõik reisijad. Kuid et meil on head toidumoonavarud, siis me selle 
pärast kartust ei tunne.» 

Ja «Diana» suundus Brasiilia ranniku poole. 

Varsti jõuti edelapassaatide vööndisse. Ööd ja päevad saatsid laeva päris parda ligidal 
ujuvad boniitokalade ja teiste suurte kalade arvutud parved. Hlebnikov koos 
gardemariinidega, seejärel aga ka madrused püüdsid neid laevalt ahinguga tabada, 
kuid ei saanud ühtki kätte. 

... Ühel ilusal hommikul selgus, et «Diana» purjetab keset mererohtu, oksaraage ja 
tohutu suuri puutüvesid. Laev oleks peaaegu täiskäigul ühele sellisele tüvele otsa 
sattunud, kui vööris istuv madrus seda märganud poleks. 

«Varsti peame nägema suurt hulka lindusid,» ütles Golovnin Rikordile ja teistele 
ohvitseridele. 

Tõepoolest, peagi silmati vees ning õhus arutut hulka igasuguseid veelinde, päris 
laeva juures ilmus aga veepinnale vaal. 

«Tiška, tule siia! Valaskala ujus sulle järele,» hüüdis Vassiljev. 

«Eks sa siis musuta teda!» vastas Tiška vihaselt. «Minule valaskala tarvis ei lähe.» 
Laevalt olid juba näha Brasiilia rannik ning Santa Catharina saar. 


SEITSMES PEATÜKK TROOPIKAMETSAS 


Õhtuks jõuti Santa Catharina saare lahte. Sõideti reidile Santa Cruzi kindluse 
nähtavuspiirkonda ja anti signaal lootsi kutsumiseks, kuid selle asemel sõitis 
«Dianale» vastu sõjalaev. Sõjalaeval oli lipp ülal, poolteise miili kaugusel asuval 
kindlusel aga mitte. «Mida see tähendab?» imestas Rikord. «Seda,» vastas naerdes 
Golovnin, kes oli olnud Portugali asumaades mitu korda ning tundis nende kombeid, 
«et portugallastel pole püssirohtu meie tervitamiseks saluudiga.» 

Sellisest ebatavalisest olukorrast tingituna tuli «Dianal» sõita reidile ilma 
kombekohase saluudita, et mitte maa peremehi piinlikku olukorda asetada. 

Kõik ohvitserid ja madrused kogunesid tekile, silmitsedes rannikut. 

See oli esimene troopikamaa, millele «Diana» lähenes. Valitses sügav õhtuvaikus. 
Eraklikku sadamat ümbritsesid kõrged tiheda troopikametsaga kaetud mäed. Osa 
mägedest ja sadamast, mille vesi oli nii eredalt sinine, nagu oleks selles lahustatud 
sinet, lamas juba varjus, teine osa oli aga valgustatud loojuva päikese kollastest 
kiirtest. 

Kuid kus on siis inimesed? Kas tõesti on selle suurepärase sadama rannik asustamata? 
Ei! Siin on kindlus, ja mitte üks, vaid koguni kolm. Seal aga on kaldal mõned 
hurtsikud. Kuid ei kusagil ainustki inimest. Omamoodi uinuv riik. 

Lõpuks ilmus ühe kindluse vallile kolm lühikestes käisteta mantlites inimkuju. Ent 
kes need olid — kas sõdurid, mungad või tavalised elanikud? Kaugusest ei saanud 
seda isegi pikksilmaga kindlaks määrata. 

«Lasta ankur sisse ja anda lask suurtükist!» käskis Golovnin. «Võib-olla pööravad 
need unimütsid meile siis tähelepanu.» 

Heideti ankrusse, kuid suurtükilasku ei jõutud veel anda, kui laevale jõudis kindluse 
ülema poolt saadetud allohvitser — teada saama, kes saabus, kust ja milleks sõidab. 

Allohvitser üttes, et linna, kus oli kuberneri asukoht,, teatatakse homme kindlusest 
valgussignaalidega Vene laeva tulekust ja pärast seda võivad venelased sõita linna 
ning osta kõike, mida neil on vaja. 

Järgmisel päeval saadi tõepoolest luba ja Rikordi saatel sõitis Golovnin paadiga linna, 
mis asus lahe rannal kümne miili kaugusel «Diana» peatuskohast. 

Kuberner võttis Vene sõjalaeva kapteni vastu erilise viisakusega, seletas, kuidas 
Golovnin saab kõige soodsamini teha sisseoste, ja kutsus ta lõunale. See oli noor, 
umbes kahekümne viie kuni kolmekümne aastane peente aristokraatsete kommetega 


mees. Tema nimi oli kõlav ja suursugune — don Suir Mauricio de Silveira. Ta oli" 
kuulsa portugali perekonna esindaja. 

Pärast lõunat vaatlesid Golovnin ja Rikord linna. Linnas oli üldse mõnisada ühe- 
kahekorruselist pimestavalt valget, lopsakast troopikarohelusest varjatud maj,a. Nende 
aknad olid suured, kuid ilma klaasideta, sest viimased olid selles õnnistatud kliimas 
ülearused. 

«Kui meil küll niisugune kliima oleks!...» õhkas Rikord. 

«Aga mida siis sellest?» küsis Vassili Mihhailovitš. 

«Aga seda, et võib-olla oleks siis juhtunud, et kogu meie ajalugu oleks läinud 
teistsugust rada, mitte nii karmi kui see, mis vastab meie kliimale.» 

«Näen, Pjotr, sinus küll venelast, kuid sünni järgi siiski itaallast,» muigas Golovnin. 
«Sind tõmbab kogu aeg sinise taeva poole, mulle aga on meie hall armsam kui see 
türkiissinine, ja lihtsat jändrikku kaske, mis jäi minust Moskva lähedale Peterburi tee 
äärde, pean ma kallimaks neist käharatest hiiglastest, mille kroon on nagu lokitud ja 
mis on nii kõrged, et kui vaatad tippu, siis langeb müts peast. Muide, meil on tarvis 
üks selline puu maha raiuda tagavaratengi jaoks.» 

Hoolimata metsarohkusest «Diana» peatuskoha ligidal ei leidunud seal tugevat 
puuliiki, mis oleks sobinud kümnesüllase tengi valmistamiseks. Tuli korraldada 
paljuliikmeline püsside, saagide ja kirvestega varustatud ekspeditsioon. Portugallasest 
teejuhi kannul tungis ekspeditsioon paksu troopika ürgmetsa, kus lehestik oli nii tihe, 
et peaaegu püstloodsed päikesekiired ei suutnud sellest läbi tungida. Seetõttu polnud 
metsas ei rohtu ega lilli ja maapind oli niiske ning must. 

Inimesed hingasid raskelt. Kuid ees kõndis kapten ise ja näis, nagu oleks liikumine 
talle kerge, nii vastupidavalt talus ta troopikaleitsakut. Tema eeskujul võtsid ka 
madrused jõu kokku. Nad heitsid nalja üksteise ning Tiška üle. Viimane võitles 
lendavate sipelgatega, kes tungisid inimestele igalt poolt kallale ja hammustasid 
valusasti. 

«Noh, kuidas on, Tihhon?» küsis Golovnin, vaadates naeratades Tiškat, kes laksatas 
endale peoga kord vastu kaela, kord vastu põske. «Kus on parem: kas siin või meil 
Guljonki tammesalus?» 

«Ega siingi viga ole,» vastas Tiška, tappes oma otsmikul termiidi. «Ma armastan 
hirmsasti saunas leili, ainult et need lendavad sipelgad võtavad võimust. Ennäe, 
mihukesed hammustajad ja tigedad, päris nagu koerad. Ei lase särki seljast võtta.» 

Mida kaugemale metsa tungiti, seda tihedamaks ja pimedamaks see muutus. Näis, 
nagu ei võiks ta surnud võlvide all elada ei metsloomad ega linnud. Ohk oli siin 
küllastunud troopikamaistest vängetest lõhnadest — ajuti teravaist ning vastikuist, 
ajuti vaevutajutavaist ning meeldivaist. 

Hargneti ahelikku, et oleks kergem leida tarvilikku puud. Otsingutel oli jõutud metsas 
umbes kolme versta kaugusele rannikust ja higist nõretades roniti mäe otsa. 

Äkki hüüdis mitšman Hlebnikov, kes oli niihästi kehalt kui mõistuselt valvas ning 
kärmas: 

«Leidsin! Leidsin! Siia!» 

Tõepoolest, tema poolt leitud puu osutus täiesti sobivaks. 

«Oo, see on suurepärane puu,» ütles portugallasest teejuht Golovninile. «Ainult, 
senhor kapten, ta on tugev nagu raud ja ka niisama raske kui raud — vees vajub 
põhja. Kuidas te ta maha raiute ja siit oma laevale tassite?» 


Esimesena läks puu juurde Tiška, kirves käes. Ta polnud enam ammu kirvest hoidnud 
ja sülgas nüüd rahuldustundega pihku. 

Ta virutas täiest jõust kirvega vastu tüve, et teha puule raiemärk. 

Kuid kirves kargas puust eemale, nagu oleks see kummist. Vähe puudus, et kirvesilm 
oleks sattunud vastu otsaesist lähedal seisvale madrus Makarovile, kes jõudis vaevu 
alla kummarduda. 

«Oled ogaraks läinud või mis?» küsis ta Tiškalt kurjalt. «Nagu näha, pole sa teisi puid 
peale männi näinud! Siin juba kirvega märki ette ei tee, tarvis on otsekohe saega tööle 
hakata.» 

Kuid ka saag libises mööda brasiilia puu raudset tüve, jätmata sinna mingisugust 
jälge. 

«Mida teha, velled?» 

Mitu minutit seisid madrused mõttesse vajunult ümber troopikahiiglase, kaaludes 
mõttes, kuidas teda maha võtta. 

«Siin on tarvis kannatust,» ütles vana madrus Skajev. «Andke, poisid, pihta — 
kiirustamata ja kõik ühte kohta. Tilk tilga järel uuristab ka vesi kivile augu sisse.» 

Nii tehtigi. Algul raius Tiška, kes kuidagimoodi et tahtnud loovutada oma esimest 
järjekorda, seejärel madrus Simanov, siis Vassiljev, tema järel Skajev ja teised. 
Rütmiliselt tagus vene kirves, purres ennast hiiglase raudsesse kehha, ja ta löögid, mis 
esmakordselt kostsid neis paigus, helisesid metsa tumedate võlvide all. 

Raiuti kaua ja visalt. Lõpuks värahtas puuhiiglase latv ärevalt ja kroon hakkas 
kohisema, just nagu küsides — mis inimesed need on, kes askeldavad seal all. 
Seejärel hakkas puu vajuma ühele poole ja üha kiiremini langema, surudes enese alla 
terve salu teisi puid. Läbi metsa kajas selline pragin ning mürin, nagu oleks lastud 
suurtükke. 

Hiiglane lamas võidetuna maas. 

Kõik sööstsid tema juurde. 

Ja siin nägi Tiška ilusat rohekaskollast lindu, kes oli uimastatud puu langemisest ja 
takerdunud selle krooni ega suutnud kuidagi tihedast lehestikust välja rabelda. 

Tiška tahtis teda kinni võtta, kuid tohtri abiline Skorodumov, kes asus papagoile 
lähemal, jõudis temast ette, võttis linnu kinni ega lasknud teda lahti isegi siis, kui see 
hakkas tema kätt oma rohelise nokaga peksma. 

«Anna roheline vares siia!» nõudis Tiška. «Mina märkasin teda esimesena.» 

Kuid Skorodumov keeldus lindu ära andmast ega teinud väljagi sellest, et Tihhon sai 
temale väga kurjaks. 

Ekspeditsiooni ülejäänud liikmed silmitsesid huviga papagoid, proovisid kostitada 
haruldast lindu meremehe-kuivikutega ja hakkasid talle nime välja mõtlema. 

Samal ajal laasiti puult oksad ja koor, valmistati rullid ja hakati jämedate teivaste ja 
kandeköitega varustatult laulu saatel määratule puutüvele läbi metsa teed raiuma ja 
teda rannale vedama. 

Portugallasest teejuht oli üllatatud lõbusast kergusest, millega troopikamaises 
saunaleitsakus lämbuvad vene madrused vedasid rullidel kümnesüllast mürakat läbi 
tiheda metsa, kandsid teda üle loikude ja mahalan-genud puudest tõkete. 

Imestas ka Golovnin ise. Imestas ja oli õnnelik, veendudes üha enam selles, et 
niisuguste inimestega viib ta oma ekspeditsiooni soovitud lõpuni. 

Kui hiigelpalk oli rannale toodud, allaseatud paatide abil «Dianale» parvetatud ja 
pardale laaditud, hakati ostma toidumoona. 


Ehkki Brasiilias valitses talv, tassisid elanikud kokku suure hulga igasugust rohelist 
kraami ning puuvilja. Laevalael kõrgusid arbuuside, melonite ja mingite varem 
nägemata, mahlakate ning hästi lõhnavate puuviljade mäed ja määratu suured korvid 
viinamarjadega. Liikumatus õhus hõljus magus ning vänge puuviljakaupluse lõhn. 
Oli tarvis ka palju värsket liha, sest Kap Hoornini seisis e"es pikk tee ja Golovnin oli 
mures, et meeskond ci jääks skorbuuti. Kuid liha siin palava kliima tõttu ei müüdud, 
sest ta ei kannatanud säilitamist rohkem kui üks päev. «Diana» meeskond oli aga 
sedavõrd väikesearvuline, et tuli leppida ainult pisikeste loomadega, näiteks sigadega. 
Väikese sea võis ära süüa ühe päeva jooksul. 

«Meil tuleks osta kas või mõnedki noored härjad,» ütles Golovnin Natšatikovskile. 
«Siin pole müügil noorkarja, on ainult vana,» vastas see. «Loomad on tublid ja 
odavad, kuid meie meeskond ei söö niisugusf härga ka nädala aja jooksul ära.» 
Golovnin oli juba kaotanud lootuse saada loomaliha, kui paar päeva enne ärasõitu 
nähti laeva pardalt Santa Cruzi sadamas toimuvat veidrat vaatepilti. 

Laevale lähenes paat, milles asusid Tiška, Natšatikovski ja keegi portugallane. Paat 
liikus ilma aerudeta. Eemalt oli näha, kuidas paadininas seisev Tiška vahetevahel 
vehkis rohelise oksaga, lüües sellega vastu vett kord paadist paremal, kord vasakul 
pool. Näis, nagu sunniks ta merd takka. 

«Ennäe, missugune nõiatemp!» imestasid madrused, nähes mõistatuslikku paadisõitu. 
Varsti kogunes kogu «Diana» meeskond parda äärde, misjõttu laev vajus isegi natuke 
ühele küljele viltu. 

«Millega nad küll sõidavad?» 

«Näed ju, Tiška piitsutab vitsaga vett.» 

«Nagu näha, on see nõiavits.» 

«Mõni vits nüüd! Kala veab neid lingu otsas. Ostsid vahest suure kala.» 

«On ta siis õpetatud või mis, et pressib niimoodi otse laeva poole?» 

«Ime, vellekesed, imetegu ja muud midagi!» 

Kuid peagi tuli imeteo saladus ilmsiks. Kui paat oli jõudnud «Dianani», võis näha, et 
kummalgi pool paati ulatuvad veest välja paadi külge seotud mustade härgade pead 
alles väikeste sarvenukkidega. 

«Tiška, kuradihing! Kihutas härgadega mööda merd!» tervitasid madrused 
vaimustatult hakkajat Tiškat. 

Selle leiutise au kuulus tõepoolest Tiškale. 

Natšatikovskile oli kaldal juhuslikult tehtud ettepanek osta paar härga, just selliseid, 
nagu oli otsinud Golovnin. Ka hind oli sobiv, kuid härgasid polnud millegagi laevale 
viia —, sest kaheaeruline paat selleks ei kõlvanud. 

Siis küsis Tihhon märkide abil portugallaselt, kas tema härjavärsid on sõnakuulelikud 
ja kas nad merd ei karda. 

Härjad olid kuulekad ega kartnud üldse vett. Portugallaste abiga ajas Tiška nad vette, 
sidus paadi külge ja hakkas laevale sõitma. 

Laginal naeris Golovnin, nähes oma endist teenri-poissi nagu mõnd 
muinasjutukangelast härgadega mööda merd sõitmas. 

Palju lõbusaid hetki valmistas Vassili Mihbailovit-šile see tema lapsepõlvekaaslane, 
taibukas ja ühtlasi lihtsameelne Rjazani talupoeg Tiška, kellele polnud hirmus ei 
troopika ega ookean ise, just nagu oleks ta üles kasvanud merel. 

Jälgides kord Tiškat ning teisi madruseid, kes töötasid merel niisama usinasti kui oma 
viljapõllul, ütles Golovnin Rikordile: 

«Pole õigus neil, kes arvavad, et meie rahvale on meri võõras ja et meil pole 
kalduvust meresõiduks. See on rumalate väärarvamus või meie vaenlaste salakaval 


väljamõeldis. Meie rahvas armastab merd ja tal on meresõiduks ka annet, sest ta on 
elanud iidsest ajast peale vee ääres ja meie suured jõed on kandnud juba vanal hallil 
ajal meie vaarisasid merele. Sellest näen ma meie isamaale ette suurt merekuulsust.» 

Kergestivaimustuv Rikord vastas nendele sõbra sõnadele mustade silmade välkudes: 
«Nii see on, Vassili Mihhailovitš. Ka mina näen seda. Kas mitte meie sinuga ei 
andnud juba lapsepõlves Admiraliteedi kuldse nõela ees vande teenida selle kuulsuse 
eest viimse hingetõmbeni? Kas tõesti me ei vii seda siis täide?» 


... 19. jaanuaril 1808. aastal kell viis hommikul, kui pool Santa Cruzi sadamat lamas 
alles varjus ja õhus tundus vaevutajutavat jahedust, hiivas «Diana» ankru ja suundus 
merele. 

Nagu kapten oli otsustanud, sõitis laev Brasiilia rannikuga paralleelselt ja liikus Kap 
Hoorni poole. 

Kuid sageli, kaaludes seda kiiremini Kamtšatkale pääsemist tõotavat otsust, mõtles 
Golovnin kohutavatele tormidele, mis ootasid teda neeme juures. Ta mäletas inglase 
Dungle'i raamatut, mis kirjeldas mitut selles meresõitjatele ohtlikus paigas toimunud 
tähelepanuväärset laevahukku. 

Talle meenus Hispaania gallione «Püha Mikael», mis sõitis Callaosse, võitles Kap 
Hoorni juures nelikümmend viis päeva* vastutuultega ja pöördus pärast seda, kui oli 
kaotanud skorbuudi läbi kolmkümmend üheksa meest, tagasi La Plata jõesuudmesse 
sellises olukorras, et meeskonnast olid töövõimelised ainult kolm madrust ja 
ohvitserid. 

Talle meenus ka inglise kapten Bligh, kes purjetas koos Cookiga, hiljem sai aga üle 
Euroopa kuulsaks tänu oma imeväärsele pääsemisele: ta läbis pärast laevahukku 
väikeses sõudepaadis neljakümne ühe päevaga neli tuhat miili. See oli tema, kes 
heitles mglismaal spetsiaalselt selle merereisi jaoks ehitatud laevaga «Bounty» 
kolmkümmend päeva Kap Hoorni juures selliste tormidega, et ta laev hakkas lekkima 
ja kogu aeg tuli vett välja pumbata, mis tugevasti kurnas skor-buufi haigestunud 
meeskonda. Ja siiski oli tulnud sel meresõitjal lõpuks võtta teine kurss ja sõita 
Healootuse neemele. 

Meenutades seda kõike, pidas Golovnin sageli nõu Pjotr Rikordiga. 

«Mis sa arvad, Pjotr? Kas me teeme õigesti? Kuhu meil tuleks sõita?» 

«Nii kuidas sa otsustasid, Vassili Mihhailovitš, sinna ka sõidame. Me kõik usaldame 
sind.» 

Niisamuti kui kõik ohvitserid ja kogu meeskond viimase meheni uskus ka Rikord 
kindlasti oma kapteni imetlusväärsesse oskusse ning kõikevõitvasse mehisusse. 
Paljude päevade kestel oli purjetamine rahulik. «Dianale» saabusid meresõidu 
argipäevad. Enam ei pööranud keegi tähelepanu kohutavaile vaaladele, lainetel 
ujuvatele magavatele kilpkonnadele, veepinnal istuvatele albatrossidele. Kõik olid 
sellega harjunud ja igaüks oli ametis oma tööga. 

Rudakov luges Murri juhtimisel, kes tundis suurepäraselt saksa keelt ja vahetevahel 
loobus oma eraklusest, saksa keeles reisikirjeldust Cooki viimasest sõidust Sandwichi 
saartele. 

Bakil käis kirjatarkuse õppimine. Ankruköie - pühi otsas istudes õpetas madrus 
Skajev, kes lõpuks oli sõbrunenud Tiškaga, talle tähti. Skajev hoidis enda ees pa- 
beritükki sellele kritseldatud varesejalgadega ja sundis Tiškat lugema. Sõrmega 
mööda varesejalgu vedades veeris Tihhon: «Ljudi... » 

«Noh?» 


«On ... Zivjote ...» 

«Aga edasi?» 

«Kako ... AZ... .»* 

«Aga mis see kokku annab?» 

«Lošad.»** 

«Ise oled sa «lošad»! Loe algusest!» Tiška kordas ja uuesti tuli tal välja «lošad». 
«Ptüi, sina puupea!» pahandas õpetaja. «Aga üth õige, ole nii lahke, millega sa 
kapsasuppi lürbid?» «Lusikaga.» 

«Sinu järgi tuleb välja, et hobusega. Oled üks valas kalapea!» 


* JIFOIH, OH, XXHBETE, Kako, a3 — (1102%ka, 5.0. lusikas), tolleaegsed venekeelsed 
tähtede nimetused. 

** . Jlomanb — eesti k. «hobune>. 

Ja mõlemad hakkasid lõbusalt naerma. 

Öösel tõusis tugev tuul. Lained läikisid nii heleda fosforilise läikega, et nende harjad 
hiilgasid nagu sula metall ja kiire sõidu juures laeva vöörist paiskuv vaht heitis 
purjedele tugevat vastuhelki. 

«Homme läbime La Plata suudmeala,» teatas Golov-nin. «Seal elavad nii suured 
kilpkonnad, et neid vähema kui nelja mehega ei suuda tõsta. Tihhon, kas sa tahad 
kilpkonnasuppi?» küsis ta Tiškalt madruste üldise naerulagina saatel. 

Tihhon vastas sellele vagusalt: 

«Ah, isake Vassili Mihhailovitš, las nad käivad kuradile! Seniajani läheb neid meelde 
tuletades süda pahaks.» 

Kilpkonnad olid tõepoolest kohal. Kuid peale selle oli ka vesi siin ookeani omast 
palju heledam ning sogasem. Veepinnal ujus palju risu ja lainete poolt kivide küljest 
lahti kistud merikapsast. Lainetuski oli siin tugevam ja korrapäratum. 

Kõiges selles andis ennast tunda La Plata jõe mõju, ehkki laev möödus siin 
jõesuudmest saja viiekümne miili kauguselt. 

Nähtavale ilmusid suured parved merelinde. Esmakordselt pärast JAroonlinna nähti 
tihedat udu. 

Mida kaugemale liiguti lõuna poole, seda tugevamini hakkas külm end tunda andma. 
Tuli riietuda soojemini. 

Mõned noored madrused olid hämmastunud. 

«Mis see siis on, vennad? Sõidame lõunakaarde, aga iga päevaga läheb aina 
külmemaks. Võib-olla läheneme juba Kamtšatkale?» 

Kord varahommikul märgati alltuule viit küttivat vaalapüügilaeva. Kogu «Diana» 
meeskond ilmus hulgana tekile. Golovnin käskis sõita üsna laevade ligidale, lootes, et 
need on inglise vaalapüüdjad, kelle kaudu saab saata Peterburisse ettekande ja posti. 
Kuid laevad kuulusid põhja-ameeriklastele. 

«Dianalt» võis jälgida, kuidas nad vaaladele jahti pidasid. See oli haarav vaatepilt ja 
julgete vene meremeeste südamed tundsid selle üle kadedust. 

Luubid . küttidega sööstsid kartmatult kallale vaaladele, kes oleksid võinud nad ühe 
loivaliigutusega ümber ajada. Kuid vaalapüüdjad sõitsid merehiiglastele üsna 

lähedale ja tulistasid neid vöörikahuritest harpuunidega. Helepunase vere jõed 
laotusid punaste riidekangastena veepinnale. Haavatud vaalad vedasid neid 
harpuuninud luupe suure hooga enda järel, püüdes minna vee alla. Uks vaal pööras 
kõhu üles. 


«Oi, küll aga töötavad ägedasti!» rääkisid noored madrused. «Käed kisuvad iseenesest 
kaasa. Läheme, poisid, vaalapüügile!» 

Nädala pärast nähti mitte kuigi kaugel eespool kõrget rannikut, ehkki tüürimees 
Hlebnikovi arvutuse järgi ei oleks sel kohal tohtinud olla mingisugust maad. Ometi oli 
laevalt selgesti näha mägesid, künkaid ja rannajoont. 

Isegi Golovnin hakkas kahtlema. Ta seisis komandosillal ja vaatles kaua pikksilmaga 
kummalist maad. 

«Ega me läände pole kandunud?» 

«Võib-olla on see Tulemaa?» oletas Rikord. 

Seejärel jäädi triivi ja lasti sisse kaheksakümnesül-lane loodimisnöör, kuid põhja kätte 
ei saadud. 

Vassili Mihhailovitš käskis uuesti purjed üles tõsta ja sõita otse ranniku suunas. Kuid 
selle piirjooned hakkasid varsti muutuma, ta hakkas hajuma ja ujus lõpuks uduna 
laiali. 

«See on udupank,» ütles Golovnin. «Mitte maa. vaid meremiraaž, fatamorgaana, 
millega, nagu muistsed rahvad arvasid, unenägude jumal Fantasos, unejumal Mor- 
feuse vend, petab merel eksinud inimesi, saates neile viirastuse maast, mida nad 
õnnetud ihaldavad näha.» 

Sel päeval läbis «Diana» 63°20' läänepikkusel Kap Hoorni neeme paralleeli. 


KAHEKSAS PEATÜKK KAPTENI HÄÄL 


«Kus me oleme?» küsis Golovnin tüürimees Hlebnikovilt 12. veebruari hommikul. 
«Me asume laiusel 58° 12°, härra kapten,» vastas Hlebnikov. 

Ta oli oma arvutustes alati täpne ning kohusetruu tüürimees. 

Golovnin armastas seda noort avala näoga ohvitseri,, kelle heledate silmade vaade oli 
nii selge ning otsekohene. 

Ta naeratas talle lahkesti ning mõtles: «Varsti seisavad meil ees tormid, kuid sellistele 
ohvitseridele võin ma kindel olla.» 

Sel päeval ületas «Diana» Kap Hoorni meridiaani ja jõudis lakkamatute tormide 
vööndisse, mis valjenesid päev-päevalt. Nendega kaasnesid sageli maruiilid vihma, 
lume ja rahega. 

Kogu meeskond oli ööl ja päeval väljas. 

Purjetamise kaheteistkümnendal päeval tõusis veelgi kõvem torm. Golovnin, kes oli 
kogu aeg vahis, käskis korjata ära kõik purjed, jättes üles ainult tormistaakseli. 
Lained olid nii kõrged, et tugevas lastis laev ei suutnud tõusta nende harjale ja ta 
kandus tuule suunas edasi, külg ees. 

«Logi sisse heita!» andis Golovnin käsu. 

Logi heideti merre, kuid ta ei vajunud vette: tuul oli niivõrd tugev, et hoidis teda õhus. 
Oskuslike manöövritega õnnestus Golovninil mitu korda pöörata «Diana» allatuult, 
kuid tuul muutis kogu aeg suunda. . 

Kasutades mõnevõrra vaikinud ilma, käskis Vassili Mihhailovitš koguda meeskonna 
kokku ja pöördus nende pooleNjärgmiste sõnadega: 

«Nüüd oleme jõudnud oma sõidu kõige ohtlikuma osani. Kui me peame vastu ning 
jõuame Kap Hoornist mööda, siis edasi kuni Kamtšatkani välja on juba kerge sõita. 
Seniajani olete näidanud ennast tublide poistena. Te viisite Santa Gruzi elanikud 
suurde hämmastusse,, tassides kümnesüllast raudse puu tüve kätel üle mäe kolme 
versta taha sellises kuumuses, mille eest otsivad varju kohalikudki elanikud. Kas 


tõesti ei pea te siis vastu meile kõigile tuntud külmadele ja tormidele, mille ees ei löö 
kartma vene madrus?! Kõnelen ma tõtt, vennad?» 

Ja meeskond vastas: 

«Tõtt! Peame vastu! Mispärast mitte vastu panna? Juhi meid, Vassili Mihhailovitš! 
Sinuga läheme kas või tulle!» 

Madrused jätkasid kangekaelselt võitlust lakkamatute tormidega, olles tervete 
ööpäevade kaupa jäise tuule käes märjas riietuses, mille kuivatamiseks polnud mahti 
ega kohtagi, sest tuli laeval oli kustunud. 

Paremas olukorras polnud ka kapten ise. Kuid see teda ei heidutanud. 

Nähes madruste pjngsat tööd ja vastupidavust, tundis ta oma südames rõõmu. 

Ka ohvitserid rõõmustasid teda neil päevil. 

Mitte üksnes julge südamega ja iseloomult rahulik, avameelne ning tubli Hlebnikov; 
mitte üksnes nooruse-entusiasmist pulbitsev Rudakov, kes innuga õpetas veel 
nooremaid kui ta ise — gardemariine Filatovit ning Ja-kuškinit, kelle silmad põlesid 
vahvusest, nähes mölla-vaid ookeanilaineid; mitte üksnes meresõidus kogenud 'ustav 
sõber Rikord — vaid ka vaikiv ning enesesse-sulgunud Murr rõõmustas teda oma 
kohusetruuduse ning täpsusega. 

«Ka see on korralik ohvitser,» mõtles kapten Murrist. «Tema peale võin ma loota 
niisamuti nagu teistelegi. Kahju ainult, et tal on mitteseltsiv iseloom, kuid see on tema 
mure.» 

Tormid aga üha kestsid. «Diana» teekond läks järjest raskemaks. 

Eriti rasked olid ööd maruliste, üdini lõikavate tuultega, mis rebisid puruks purjesid, 
paiskasid jalust maha inimesi, heitsid neid raadelt alla ning kiskusid lahti vantide 
küljest, surusid laeva küljeli, hoidsid teda triivimas ja pildusid lainelt lainele. 

Kuid ka see polnud veel raskuste ning hädaohtude tipuks ümber Kap Hoorni 
purjetamisel. 

Kõige hirmsam juhtus äkki, päevavalgel. 

«Diana» oli tublisti purjes ja sõitis alla tugevat sageli suunda muutvat, kuid ühtlast 
tuult. 

Golovnin oli parajasti oma kajutis, kui laeva haaras rajuiil, mis ületas tugevuselt kõik 
varem olnud. «Diana» hakkas ähvardavalt vasakule pardale kalduma. 

Golovnin ei jõudnud veel õieti kiivritki pähe panna ja kinni siduda, kui kajutisse 
jooksnud Jakuškin kahvatu, hirmunud näoga teatas: 

«Mitšman Murr palub teid tekile.» 

«Mis seal siis on?» küsis Golovnin ja sööstis Jakuškini vastust ära kuulamata kajutist 
välja. 

Ta oli vaevalt jõudnud tekile, kui tuul, jäik nagu pillikeel ning raske nagu 
müüripurustaja, oleks ta peaaegu jalust maha löönud. Ta haaras reelingust kinni, 
tõmbas kiivri, mis tahtis minema lennata, tugevamini pähe ja vaatas ringi. Kõigepealt 
langes ta pilk laevalaele. Kõik oleks nagu oma kohal olnud, alates liikumatult 
komandosillal seisvast Murrist. Murri nägu polnud näha. Kapteni ilmumisel oli ta 
pöördunud kiiresti ümber, et varjata oma peataolekut, mis paistis ta pilgust ja liigu- 
tustest. Ent teda reetis hääl, millega ta andis käsklusi. See polnud niisugune hääl, 
millega meresõitjad kõnelevad tormiga. Selles kostis valjust, kuid mitte kindlust. Ta 
vibutas rusikat noorele madrusele, kes, nagu talle näis, ei tormanud käsku täitma 
küllalt kiiresti ja ähvardas teda kadalipuga. 

Kuid esimesel hetkel ei näinud ega kuulnud Golov-nin sellest midagi, ta oli tervenisti 
haaratud vaatepil-dist, mida pakkus ookean, millega tema väikesel «Dianal» seisis ees 


võitlus. /Üksnes laev seisis tema silme ees. Ja ta nägi ainult üht: «Dianal» oli liiga 
palju purjesid ülal. Vaa-t, kus võib peituda hukatus. 

Ookean oli aga kohutav. Tugevasti küljeli kaldunud laeva kohal rippus tihe eesriie 
tuule poolt laineharjadelt haaratud veepritsmetest. Selle eesriide taga oli silmapiir 
kaetud pilvedega, mis puudutasid oma mustade tiibadega vett. 

Heitnud ähvardavale vaatepildile kiire pilgu, ruttas Golovnin kaptenisillale ja võttis 
komando enda kätte. Murr lahkus otsekohe. 

Ja sellest hetkest peale oleks laevad koik nagu muutunud. 

Madrused asusid oma kohtadele, valmis sööstma kapteni iga korraldust täitma. Neis 
oli veel siiski nagu hirmu ning enesekindlusetust, mis oli jäänud Murrist. Kuid varsti 
kadus seegi. 

Juba seisis Golovnini kõrval Rikord, ehkki ka tema nägu oli veel keskendunud ning 
mõnevõrra erutatud. Usaldavate silmadega uuris Hlebnikov komandöri, püüdes välja 
lugeda, mis toimus tema hinges. 

Kuid kapteni nägu oli rahulik. Ühegi joonega ei reetnud see tema erutust, ehkki ta 
juba teadis, mis otsekohe peab juhtuma. 

Jah, purjesid on liiga palju. Pagi tugevneb silmanähtavalt ja enam ei jõua üleliigseid 
purjesid ära korjata. See ongi see, surmaoht, mis jumal teab kust on kihutanud kallale 
«Dianale», et seda siin tabada! 

Ja samal hetkel paiskus vastu laeva nagu kivirahn uus maruiil vihma ja lumega. 
«Diana» vajus küljeli, ta purjed võtsid vett ja otsekohe hakkasid lained uhtuma üle 
teki. 

Kahvatu näoga pöördus Murr kapteni poole: 

«Käskige mastid maha raiuda, härra kapten!» karjus ta läbitungiva häälega, püüdes 
ületada tuule ja lainete möirgamist ning mürinat. «Selles on meie pääsmine.» 
Golovnin kortsutas tema kisa peale veidi nägu. 

«Valmistuge, mitšman, kuid ärge rutake! Me jõuame seda veel teha,» vastas Golovnin 
rahulikult. 

Ja madrused, nähes oma kapteni rahulikkust, tundsid endas jõudu ning enesekindlust. 
Nad haarasid kirved pihku ja asusid käsklust oodates mastide juurde. Nende pilgud 
olid pööratud Golov-ninile. 

Vett täis purjed kallutasid tugevasti vastupanevat, pingest värisevat «Dianat» üha 
enam. 

Kogu meeskond koondus kõrgemale tõusnud paremale pardale. 

«Veeretada suurtükid paremale pardale!» andis Golov-nin käsu. 

Mehed sööstsid ta käsku täitma. Nad tegutsesid kiiresti, ennenägematu osavuse ja 
kärmusega. 

Spiridon Makarov, hiiglane, tohutu jõuga madrus, veeretas üksipäini raskeid 
suurtükke uutele kohtadele. Pingutusest purpurpunase näoga Dmitri Simanov, kes ei 
paistnud silma taibukuse poolest, kuid oli teenistuses püüdlik, jõudis teda vaevalt 
abistada. 

Grigori Vassiljev, tõmmu, osav ja tormide ajal alati tige, toimetas koos Skajeviga 
ühelt pardalt teisele laadungit, mis oleks võinud merre pudeneda. Nende raskeis 
madrusesaapais jalad seisid kindlalt «Diana» viltu 

vajunud, lainetest uhutud tekil just nagu kodutare muld-põrandal. 

Ja nende eeskuju järgides töötasid noored madrused julgelt ning üksmeelselt tekil ja 
raadel, haarates osavalt igast taglaseosast, otsekui ei oleks nad iialgi millegi muuga 


tegelnud. Oli arusaamatu, kuidas nad ennast kinni hoidsid ega langenud parda taga 
kohise-vaisse laineisse. 

Kuid ka ümberpaigutatud laadung ja rasked suurtükid ei suutnud «Dianat» kallakust 
välja viia. 

Lained hakkasid juba limpsima üleskaldunud teki-poolt ja 'ähvardasid inimesi maha 
uhta. Hädaoht kasvas iga hetkega. 

. Golovnin aga seisis endist viisi oma kohal ja ta hääl kolas endiselt rahulikult. Mida 
kapten ometi ootab? 

«Vassili Mihhailovitš,» ei kannatanud Rikord välja ja ütles päris Golovnini kõrva 
äärde kummardudes: 

«Viimne aeg! Vaata, jääb hiljaks!» 

«Senini me veel ikka elame, ilma mastideta on aga meie hukkumine 
möödapääsematu,» vastas Golovnin. «Ma tean, Pjotr,-mis teha tuleb.» 

Üldine pinge tõusis ülima määrani. See oli kohutav silmapilk. Madruste käed 
kirvestega tõusid käskluse ootel iseenesest õhku ja olid valmis otsemaid mastide pihta 
langema. 

Golovnin tundis, et mehed võivad heast peast ka ilma käskluseta kirved käiku lasta. 
Ta hüüdis valju ning range häälega: 

«Valvel! Kuulata käsklust!» 

Madrused ei pööranud palavikuliselt põlevaid silmi kaptenilt. Keegi neist ei teadnud, 
millist tohutut pingutust see talle maksis, et mitte alistuda üldisele meeleolule ja mitte 
anda käsklust, mida kõik nii väga ootasid, mõtlemata tagajärgedele. . Kuid tema 
teadis, millele see välja viiks, tema mõistis, et pääsemine on tema vastupidavuses. 

Ja pääsemine tuli. «Diana» tegi viimase pingutuse ning hakkas ennast üles ajama, 
valades endalt koskedena vett, mida olid haaranud purjed. 

Ühekorraga paljastusid kõikide pead ja õhus vilksatasid risti ette löövate madruste 
käed. Ka Golovnin võttis kiivri peast, kuid ainult selleks, et kuivatada suuri 
higipiisku, mis just nagu kuumusest katsid ta laupa. 

Golovnin saatis Rudakovi trümmi vaatama, kas laev pole hakanud lekkima. 
Trümmis oli kuiv. 

Ja sel minutil meenutasid kõik tänutundega tagasihoidlikku meistrit Melehhovi, kes 
oli osanud lihtsa Sviri pargase nii kindlaks muuta, et seda ei suutnud koost lõhkuda 
isegi Kap Hoorni tormid. 

Neil ärevail minuteil polnud keegi tähele pannud Tiškat, kes seisis vaikivana kapteni 
selja taga, laeva kõige pühamas kohas — kaptenisillal, kus ta muide üldse poleks 
pidanud viibima. Ja alles nüüd ümber pöördudes märkas teda Golovnin. 

«Mida sina siin teed?» küsis ta. 

Tiška vaikis. 

«Kuidas sa siia sattusid?» 

«Ma nimelt, sellepärast et, tähendab, kui midagi peaks . . .» pomises Tiška 
kohmetunult. 

«Noh?» 

«Sellepärast et, tähendab, kui midagi, siis juba üheskoos ... » 

«Noh, tubli!» vastas Golovnin neist siiraist sõnadest liigutatuna. «Sedapuhku läks 
mööda. Mine õige vett välja rookima. Näe, kajuti on täis valanud.» 

Kuid ka pärast seda tormi ei jätnud Golovnin kavatsust sõita Vaiksele ookeanile idast. 


Neil päevil oli ta ise sageli vahis, usaldamata seda kellelegi teisele peale Pjotr 
Rikordi. Mitšman Murri kutsus ta aga varsti pärast kohutavat tormi enda juurde 
kajutisse ja küsis: 

«Kas see näis mulle, Fjodor Fjodorovitš, või oli tõepoolest nii, et hädaohu silmapilgul 
te ähvardasite madruseid kadalipuga?» 

«See oli tõepoolest nii,» vastas Murr süngelt. 

«Niisiis paiun teid meeles pidada, mitšman, et oma laeval ei luba ma seda ei 
ähvardusena ega tegelikkuses.» 

«Ma ei tegutsenud määrustikuvastaselt, härra kapten,» tähendas Murr endist 2vi isi 
tusaselt. «Meie laevas- 

tikus on kehalised karistused ette nähtud. Kuidas oleks muidu võimalik madruseid 
mõjutada?» 

«Ainult isikliku eeskujuga, Fjodor Fjodorovitš. Tasakaalukuse ja toimekusega. Ja 
mitte mingil muul moel! Oleksite parem võinud lasta õigeaegselt ära korjata liigsed 
purjed. Kuid ma ei taha teha etteheiteid oma ohvitseridele. Võite minna, mitšman.» 
Vaikides andis Murr kaptenile au, pöördus ümber ja väljus. 

Varsti unustas Golovnin Murri. 

Kapteni pead hakkasjd vaevama teised mured. 

Kord tuli tema juurde kajutisse arst Brand. See igasugustes purjetamistingimustes 
hoolikalt riietatud ning raseeritud mees sulges enda järel ukse, heitis pilgu vaheseina 
taha, kus asus Tiška koi, ja olles veendunud, et teda ei kuule mõni kõrvaline isik, 
hakkas vaikselt ning aupaklikult kõnelema: 

«Vassili Mihhailovitš, lubage teile ette kanda .. . Mõnedel meie madrustel olen ma 
tähele pannud skorbuudi tundemärke. Alles päris esimesi. Haigust saab veel ära hoida. 
"Kuid on itarvis otsekohe abinõud tarvitusele võtta.» 

Golovnin erutus tugevasti. 

«Meil on skorbuut?!» hüüatas ta. «Seda ma kartsin. Ja nimelt just seda — mitte 
midagi muud. Missugused abinõud tuleb selle vastu otsekohe tarvitusele võtta?» 
«Meeskonnale väljaantava viina sisse tuleb segada hiniini. Ma annan niipalju, kui vaja 
läheb.» 

«Tehke seda! Tehke seda veel täna!» käskis Golovnin. 

Ja sellest hetkest peale hakkas ta mõtlema, et valitud teest tuleb loobuda. Ta vastutas 
laeva eest ja vastutas inimeste elu eest ning ta südamel lasus raske mure. Hoolega 
jälgis ta baromeetrit, kuid elavhõbe püsis endiselt madalal, see aga tähendas selles 
piirkonnas jätkuvaid läänetuuli, mis takistasid pääsu Vaiksesse-ookeani, kuid samal 
ajal soodustasid kiiret sõitu Hea-lootuse neemele. 

Siis kogus ta ohvitserid kokku ja teatas neile: 

«Ilma inimkaotusteta meil, nagu näha, lääne poole läbi murd-a ei õnnestu. Selle tõttu 
olen ma otsustanud sõita Healootuse neemele. Seal me parandame tormidest saadud 
vigastused, anname puhkust inimestele, va- 

rume värsket toidumoona ja sõidame itta. Kursi võtame kas Hiina merre või ümber 
Uus-Hollandi.' Kamtšatkasse jõuame sügisel.» 

Ja «Diana» võttis kursi teisele poole, suundudes Hea-lootuse neemele. 


INii nimetati tol ajal Austraaliat. 


ÜHEKSAS PEATÜKK «DIANA» SATUB LÕKSU 


See pikka aega vältav sõit oli rahulik. 

Esimesel aprillil ületati Greenwichi meridiaan. Toidumoon oli juba lõpukorral, kuid 
meeskond ei kaevanud vanemkoka peale, kes tegi kõik, mis võimalik. 

Kokk oli vana ning jumalakartlik mees. Lähenesid lihavõtted. Temale aga ei 
meeldinud, et kallil pühal inimesed söövad ainult soolaliha. Seepärast ilmus ta vajkse 
nädala lõpul .Golovnini juurde, et pidada nõu lihavõtte-toitude üle. 

«Sa oled veidrik, vennas,» ütles talle kapten. «Mis on meil järele jäänud? On ju 
üksnes soolaliha.» «Just nii.» 

«Noh, ja seda annadki.» 

«Aga härrade ohvitseride jaoks?» 

«Sedasama.» 

«On järel veel inglise preserve t praetud vasikaliha ja hautatud liha.» 

«Kas kogu meeskonna jaoks jätkub?» «Ei jätku.» 

«Siis valmista ka meile soolaliha! Iga ohvitser peab teekonnal taluma neidsamu 
raskusi, mis saavad osaks lihtmadrustele.» 

«On veel üks haavatud albatross. Istub tühjas kana-puuris.» 

«Kuid seda ei saa ju süüa, ta haiseb kala järele.» 

«Sugugi mitte. Tiška toidab teda jahuga. Pjotr Ivanovitš rääkisid, et mereraamatutes 
on kirjutatud, et "jahust pidavat muutuma ta liha koguni üpris heaks 

nagu hanel. Ja näe, Tiška tuligi mõttele nuumata see albatross teie armulisuse jaoks.» 
Kuid järgmisel päeval kadus Tiška albatross arusaamatul kombel. Puur oli tühi. 
Nähtavasti oli albatross Tiška hoolitsusest kosunud ja lendas minema. Kuid kes küll 
oli avanud talle puuri ukse? Kes tundis kaasa sellele vabale linnule? 

«Ei keegi muu kui Skorodumov,» arvas Tiška. «Tema armastab väga igasuguseid 
linde. «Milleks,» ütleb ta, «piinad sa lindu? Lase ta parem vabaks!» Noh, oota, sina! 
Vaat, kui kaksan su rohelisel varesel nupu otsast! . .» 

Tiška oli papagoi pärast ikka veel pahane arstiõpilase Skorodumovi peale, kes 
tõepoolest armastas õrnalt kõiki linde ning loomi. 

Oma julmast kavatsusest aetuna hiilis Tiška kord lõunatunnil kajutisse, kus elasid 
õpilased. Nurgas kõrge liivakasti kohale seatud «T»-tähe kujulisel alusel istus jala 
külge kinnitatud ketiga brasiilia papagoi, kelle Skorodumov oli nimetanud don 
Basilioks. 

Kiirustamata võttis don Basilio aluse juurde seatud puukausist kõrvitsaseemneid. Ta 
kooris need osavalt oma kõvera nokaga puhtaks, pillas kestad kasti ja sõi isukalt, ise 
rahulolevalt midagi omaette torisedes. 

Mimesi kajutis ei olnud. 

«Ahaa, kukkusid sisse!» pomises Tiška kahjurõõmsalt, sirutas käe linnu poole ja 
tahtis teda kinni võtta. 

Kuid papagoi nokkis teda tugevasti sõrmeotsast. 

«Näe, missugune paharett, või hammustab veel!» 

Ja Tiška püüdis teda kavalusega seljatagant haarata. 

Äkki ütles papagoi laisalt oma paksu halli keelt veeretades täiesti selgesti: 


2Nii nimetati konserve nende ilmumise perioodil. 

«Tiška loll!» 

«Oh sina, kurivaim!» 

Tiška ehmus ja pidi juba jooksu pistma, sest ta polnud eladeski kuulnud, et lind- 
räägib inimkeeli ja pealegi veel vannub. 

Ent teda peatas loomupärane uudishimu. 

«Ütle õige veel kord!» 

Just nagu teda mõistes pudistas papagoi uuesti: «Tiška loll!» 

Nüüd meenusid Tiškale vene linnud, lobiseja kuldnokk, kes elas linnutare juures vana 
kase õõnes ja vilistas igasuguse häälega, meenusid kollased öökullid, kes pesitsesid 
Guljonki tammiku ladvus ja karjusid kassi kombel, meenusid lõpuks vanarahva jutud, 
et ühel ülempreestril olevat olnud harakas, kes kiitnud jumalat. 

Tiškal polnudki enam soovi sel ilusal ja imepärasel linnul kaela kahekorra käänata, ta 
lõi endale vastu külge ja lagistas naerda: 

«Küll on ikka lind, puuduta siis veel sind! Küll. see Skorodum on alles kaval! Kes 
muu kui tema õpetas välja. Ah, oleks mul niisugune vares, ma oleksin talle hoopis 
midagi muud õpetanud! ... » 

Võib-olla olekski Tiška võimaluse korral õpetanud papagoid teisiti rääkima, kuid seal 
märgati laevalt maad ja Tiška unustas linnu. 

«Diana» lähenes Aafrika lõunatipule — Healootuse neemele. Meresõitjate pilkude ees 
avanes kogu oma suursuguses loojuva päikese punastest kiirtest valgustatud Table 
Mountain. Kindla maa nägemine tõotas rahu ja puhkust pärast nii pikaajalist ning 
rasket purjetamist. 

Nautides juba ette seda tema mehiste teekaaslaste ning abiliste jaoks nii teenitud 
puhkust, juhtis Vassili Mihhailovitš «Diana» Inglise asumaa rannikule. Ta süda oli 
rahulik, teda ei häirinud mingisugused kartused. 

Table Bay'ni jäi ainult kolmkümmend milli, kuid see laht oli läänetuultele täiesti 
avatud ja seepärast otsustas Golovnin sõita Simonsi lahte, kus tavaliselt seisis Inglise 
eskaader. 

Vastutuule tõttu ei suutnud ta seda kolme päeva jooksul teha. Lõpuks tuul vaibus ja 
«Dianal» avanes võimalus sõita reidile. Paremal ja vasakul seisid avara lahe vaiksel 
veel Inglise fregatid ning teised sõjalaevad. 

Soovides üles näidata rahvusvahelistes suhetes tavalist aupaklikkust, saatis Golovnin 
Rikordi Inglise es-kaadri ülema juurde küsima, kas see vastab Vene sõjalaeva 
saluudile sama arvu laskudega. 

Kuid vaevalt oli jõudnud Rikord «Diana» pardalt lahkuda, kui laeva juurde tuli 
juhuslikult möödasõitev paat inglise ohvitseriga, kes küsis laevale tulemata: 

«Kes te olete ja kuhu sõidate?» 

Tuuletusest rippu vajunud «Diana» lipp ei lasknud tal laeva kuuluvust kindlaks 
määrata. 

Ohvitseri hääl tundus Golovninile tuttavana. Ta ruttas parda äärde ja vaatas alla. 
Paadis istus tema vana tuttav kapten Charles Corbett. 

«Hallo, Corbett!» hüüdis Golovnin talle rõõmsalt inglise keeles. «Olete see teie, kulla 
sõber? Ma tundsin teid kohe ära. See olen mina, Golovnin. Tulge kiiresti meie juurde 
üles!» 

Et ta oli loomult kergesti sõbrunev ja pöördus inimeste poole lahtise südamega, oli ta 
valmis vana tuttavat avasüli vastu võtma. 


Missugune oli aga Vassili Mihhailovitši hämmastus, kui kapten Corbett vastuseks 
rõõmsale kutsele ainult kummardus aupaklikult ja sellise näoga, nagu oleksid nad 
kohtunud alles eile, ning sõitis korveti pardale tulemata komandöri laeva suunas ära, 
kordamata isegi enam oma küsimust — kust ja kuhu Vene sõjalaev sõidab. 

«Mis pagan see siis on!» hüüatas Golovnin. «Ma ei võinud ometi eksida! See oli ju 
tema, Corbett! Kuid miks ta nii veidralt käitus?» 

Vassili Mihhailovitš ei suutnud uskuda, et see inimene oleks võinud unustada, mida ta 
temale, Golovni-nile, võlgneb. Nähtavasti ei tahtnud ta lihtsalt rikkuda Inglismaa 
karantiiniseadusi, mille järgi enne sadamasse saabunud laeva ülevaatust 
karantiiniinspektori poolt ei tohi keegi selle pardale astuda. 

Sel moel püüdis ennast lohutada kapten Golovnin, kelle südames elas õigluse ning 
mehisuse kõrval hävimatult veel lihtne, helge usk inimestesse. 

Varsti selgus, miks kapten Corbett, kes ajutiselt asendas mõneks päevaks asumaa 
keskusesse Kaplinna sõitnud Inglise eskaadri komandöri kapten Rowleyd, oli 
käitunud nii veidralt. 

Tunni pärast ilmus komandöri laevalt, see tähendab sellesama Corbetti juurest, inglise 
leitnant, kes esitas Golovninile needsamad küsimused, millele Corbett polnud 
jõudnud vastust saada. 

Vahepeal oli aeglaselt sadama sisemusse liikuv «Diana» jõudnud ankruplatsile 
reidipatareide ja Inglise lipulaeva vahel ning peatus viimasest püssilasu kaugusel. 
Siis tõstis üks Inglise fregatt purjed üles, sõitis päris «Diana» kõrvale ja samal ajal 
suundusid kõikidelt reidil seisvatelt laevadelt Vene sõjalaeva poole relvastatud 
sõudepaadid. 

Kogu «Diana» meeskond ja ohvitserid vaatasid imestunult Inglise paatide 
arusaamatuid manöövreid. 

«Mis see tähendab?» küsisid ohvitserid Golovninilt, kes jälgis koos nendega inglaste 
tegevust. 

Kapten hakkas juba taipama ning ütles seepärast erutatult: 

«See tähendab nimelt seda, härrased, et Inglismaa ja Venemaa vahel on sõda. See, 
mida ma kartsin juba Kopenhaageni reidil olles ja hiljem Portsmoulhis, juhtus siin, nii 
kaugel meie isamaast. Kuni me olime teel ja võitlesime tormidega, on eilsed sõbrad 
saanud meie vaenlasteks. Vaat, mis see tähendab. Kuid mehisus ei lahku meist 
kusagil.» 

Aeg läks üha edasi, aga Rikord ei pöördunud tagasi ja see tegi Golovninile tõsiselt 
muret. Ta mõtles juba avada igaks juhuks suurtükiluugid ja seada «Diana» la- 
hinguvalmis, kuid viivitas veel. 

Siis saabus «Dianale» uuesti ennestine leitnant, seekord koos relvastatud madruste 
jaoga. Ta teatas, et Inglismaa ja Venemaa vahel on tõepoolest kuulutatud sõda ja et 
Vene korveti kõrvale sõitnud fregatile on antud korraldus võtta laev oma valdusesse 
kui seaduslik sõjasaak. 

Golovnin vastas talle rahulikult: 

«Me oleme teaduslikul ekspeditsioonil. Mul on Inglismaa valitsuse poolt välja antud 
pass, mis annab mulle õiguse vabaks meresõiduks.» 

Vene ohvitseri ebatavaline rahu avaldas Inglise ohvitserile mõju. 

«Sellisel juhul palun vabandust, sir,» ütles ta. 

Ja käskides oma inimestel korvetilt lahkuda, tõttas ohvitser kapten Corbetti juurde 
tagasi. 

Varsti pärast seda läksid laiali ka «Dianat» ümbritsevad relvastatud paadid. Ning 
samal ajal ilmus korveti parda äärde Rikord. 

Golovnin sööstis talle vastu: 

«Kuhu sa kadusid? Ma mõtlesin juba ... » 

«Aiman, mida sa mõtlesid,» vastas Rikord. «Ja sul oli õigus: mind peeti kinni 
komandöri laeval. Kuid nüüd palus Corbett mult vabandust kinnipidamise pärast ja 
ütles, et ta saadab otsemaid käskjala Rowley juurde. Kuid .. .» 

«Noh, mis veel?» küsis Vassili Mihhailovitš, vaadates ebasõbralikult Inglise laevu. 
«Ühtlasi teatas ta, et ehkki ta ei saada korvetile valvet, on tema fregatt iga hetk valmis 
purjed üles tõstma ja tõkestama meil tee, kui me püüame sadamast lahkuda.» 
«Kõik?» 

«Ei,» vastas Rikord, «Corbett nõuab veel, et me heidaksime ankrusse Inglise laevade 
ja ranniku vahele.» 

«Nüüd on mulle kõik selge. Kutsuda härrased ohvitserid minu juurde!» käskis 
Golovnin. 

Aega viitmata kogunesid ohvitserid kapteni kajutisse. Nad polnud omä komandöri 
veel kunagi näinud nii erutatuna ja murelikuna. 

Kaua kõndis ta vaikides, pea norus, oma ruumikas kajutis nurgast nurka, olles millegi 
üle sügavas mõttes. Lõpuks jäi ta seisma ja ütles kindla häälega: 

«Härrased! Teile on kõik juba teada. Meie olukorras tuleb meil paljukski valmis olla. 
Ma ei hakka teid üles kutsuma sangarlusele. Ma loen seda ülearuseks. Ma ei kahtle 
teis, kuid teie vanema kaaslase ja ülemana nõuan Beilt esmajärjekorras selle 
meelespidamist, et ükskõik mis ka ei oleks — kas või elu hinnaga — me peame siit 
minema pääsema ja täitma Vene valitsuse poolt meile antud ülesande. Seepärast ärge 
unustage, et teie olete Venemaa imperaatorliku sõjalaevastiku ohvitserid, pidage 
meeles, et Venemaa ning Vene sõjalaevastiku lipu au on meie jaoks kõige tähtsam. 
Unustage see, et meid on siin vähe, inglasi aga palju. Ükski jõud ei tohi kahandada 
meie kodumaa väärikust. Nüüd aga minge oma kohtadele ja olge valvsad! Me oleme 
üksinda keset vaen- 

lasi või vähemalt keset neid, keda me peame oma teenistuse järgi vaenlasteks 
pidama.» 

Ta laskis ohvitserid ära ja jäi Rikordiga kahekesi. Mõnda aega sõbrad vaikisid. 

«Ah, Pjotr!» ütles lõpuks Golovnin kibeduse ja tusaga. «Mul on kahju vaid ühest: et 
ma ei teadnud algavast sõjast. Me oleksime ju võinud jätkata oma teed siia sisse 
sõitmata. Kes meid siia lõksu tiris! Oh inimene! Sina, kelle mõte on nii 
kõrgelennuline, ei suuda välja mõelda sellist abinõu meie, meresõitjate jaoks, et me 
võiksime kodumaast kaugel olles teda kuulda. Praegu muudab vahemaa meid kurdiks 
ning pimedaks. Millal sa küll, inimene, sellele lõpu teed?» 

«Mina arvan, et seda ei tule kunagi, Vassili Mihhailovitš,» vastas Rikord. «Kuidas 
saab kaotada kaugusi ?»«Ma ei tea, kuidas, kuid usun, et tulevikus saab.» 


KÜMNES PEATÜKK LUHTUNUD LOOTUSED 


Kogu öö põlesid tuled Inglise fregatil «Nereid», kus oli kapteniks Corbett, ja nglise 
relvastatud paadid keerlesid üsna «Diana» parda ääres, eriti ankruköite ümber. 
«Diana» oli vangis. 

See oli Vassili Mihhailovitšile nii selge, et enam ei saanud kahelda. 

Ta seltsimehelikult usaldav suhtumine oma vanasse inglasest sõbrasse, keda ta nii 
rõõmsalt oli tervitanud, kadus iseenesest. Golovnini harilik usaldavus asendus kibeda, 


hetketi meeleheitele lähedase mõtisklusega, mis aga sugugi ei mõjutanud tema 
mõistuse tavalist selgust ja võimet kiiresti kohaneda olukorraga. 

Ta mõistis, et inglased teda nii lihtsalt lahti ei lase. 

Mida siis tuleks teha? 

Hiivata ankur, tõsta purjed üles, avada suurtükiluu-gid ja astuda üksinda võitlusse 
kogu Briti eskaadri vastu — võib-olla oleks see olnudki vapper kangelastegu, kuid 
Golovnin pidas sellist ettevõtet mõttetuks, üksnes nõrga lapsearu, mitte aga kogenud 
lahingu-kapteni mõistuse vääriliseks. 

Hukkumiseks polnud vaja palju vaeva näha. Kuidas aga päästa «Diana» ja saavutada 
soovitud . eesmärk, mille ta kogu oma tööga oli endale püstitanud? 

Terve öö käis Vassili Mihhailovitš mööda laeva tekki, jagamata esialgu kellegagi oma 
mõtteid. 

Oli veel üks lootus: ehkki «Diana» oli Venemaa imperaatorliku sõjalaevastiku 
sõjalaev, olid tema sõidul teaduslikud eesmärgid ja Inglise Admiraliteedi poolt antud 
pass vabaks purjetamiseks kõikides vetes lamas kapteni kirjutustarvete kasti 
salalaekas. 

Ja lõpuks, veel polnud selge, mida soovivad inglased ja mida võtab ette Corbett. 
Golovnin otsustas lõpplahendust mitte kiirendada. Koit leidis ta juba jalul. 

Table Mountain'il lebasid alles seal ööbinud pilved roosade koidupuna 
värvilaikudega, pukspriidis mängis briis punasinise güüsiga. 

Rikord, kes vaatas korraks Golovnini kajutisse, leidis ta nii varase tunni kohta 
ebatavalise välimusega: ta oli juba raseeritud ja riietatud täisvormi, hoolimata unetust 
ööst oli tal mitte ainult reibas, vaid ka värske välimus. 

Kuid tema tavaliselt elavad, avalad näojooned, milles kajastus ta tulise hinge kõige 
väiksemgi tundepuhang, olid nüüd liikumatud. Ka tema mAetade väljendusrikaste 
silmade pilk ei ütelnud midagi. 

Rikord imestus. 

«Mis sinuga on, Vassili Mihhailovitš, oled kuidagi ümbersündinud?» küsis ta. «Ma ei 
näe oma ees ei õpetlast ega sõjameest, keda ma sinus tundsin.» 

Golovnin naeratas mõistatuslikult. 

«Sul on õigus, Pjotr. Sinu ees on praegu ainult diplomaat. Ootan inglasi.» 

Rikord hakkas naerma. 

«Meil on praegu parem mitte naerda,» tähendas Go-lovnin. «Tunnen nende 
käitumisviisi ja näen ette tõsist proovi meie kannatusele ning arukusele — need aga 
on ainukesed, mis võivad vabastada meid sellest vangist ja lasta saavutada oma 
eesmärki. Corbett saadab arvatavasti siia oma ohvitseri. Võta ta laevatrepi juures 
vastu väärikalt, ilma vihavaenuta ja juhata minu juurde.» 

«Teen kõik nii, nagu räägid,» vastas Rikord. Ja tõepoolest, varsti saatis Corbett 
«Dianale» ohvitseri. Golovnin võttis ta vastu aupaklikult, lastes teda siiski veidi 
oodata. 

Ohvitser andis talle kirja kapten Corbettilt. Kiri oli väga viisakas, kuid täiesti ametlik. 
Corbett kirjutas, et ta loeb oma kohuseks «Dianat» kinni pidada ja nõuab selle 
tähiseks Venemaa imperaatorliku sõjalaevastiku lipu poolde vardasse laskmist. 
«Minu ohvitser,» kirjutas ta, «peab asuma teie laevali kuni korralduse saamiseni 
eskaadri ajutiselt komandörilt kapten Rowleylt, kellele ma käskjalaga, saatsin 
ettekande.» «Suurepärane,» tähendas Golovnin rahuliku tooniga. «Võite lugeda 
ennast meie külaliseks, leitnant. Minge 

silmitsege Vene lippu, mis kuuma taeva all on väga ilus.» 

Ohvitser läks tõepoolest tekile ja vaatas Andrei lipu. sinivalget kangast, mis tuule käes 
helkides ja mängeldes lehvis uhkelt «Diana» kohal. 

Kuid seisnud veidi aega lipu all, mis ei laskunud tolligi madalamale, istus ohvitser 
järsku paati ja sõitis ära — nähtavasti oli tal selleks eriline instruktsioon Corbettilt. 
Selle järel saatis Corbett teise ohvitseri, kes tõi tema nimel «Diana» kaptenile väga 
armastusväärse kutse lõunasöögile. 

Vassili Mihhailovitš oleks võinud kutset mitte vastu võtta, kuid mõelnud veidi järele, 
ütles ta Rikordile: 

«See kutse tuleb »vastu võtta, sest ta annab meile võimaluse paremini oma olukorda 
selgitada.» 

Ja ta istus paati ning sõitis fregatt «Nereidi» pardale. Kohtumise kestel otsustas ta aga 
mitte mingil moel Corbettile meenutada nende ühist teenimist «Fos-hartil», palavat 
lahingut mereröövlitega ega Corbettist kõrvale juhitud piraadi noahoopi. 

Corbett võttis Golovnini vastu üpris südamlikult. 

Kapteni.kajutis kaetud lõunalaud oli suurepärane niihästi rohkearvuliste roogade kui 
ka jookide poolest, mille seas võis näha prantsuse šampanjat ja kohalikku kuldset 
Kaplinna veini. 

Esimese klaasi tõstis Corbett külalise terviseks. Golovnin tänas viisakalt ja tõstis 
vastuseks klaasi kapten Corbetti terviseks, kiites sealjuures aromaatset veini. 

«Siin Kaplinnas on suurepärane vein,» ütles Corbett. «Kolonistid vedasid siia nii 
hispaania kui prantsuse viinamarjapõõsast.» 

Joodi veel. 

Ja äkki ütles Corbett: 

«Võtku kurat kõike siin maa peal, kui mister Golov-nin mõtleb, et kapten Corbett on 
kehv sell. Tõelise vaenlasega poleks ta oma kajutis lõunatama hakanud. Tõesõna, 
pean teile avameelselt tunnistama, et maise ei tea, kuidas toimida teie «Dianaga».» 
Golovnin naeratas ja kehitas õlgu. 

«Kuid ma arvan,» jätkas Corbett, «et eskaadri ülemal pole õigust teid ära lasta 
senikaua, kui pole saadud luba emamaalt, sest sellest ajast, kui meie valitsuse poolt 
teile välja anti pass vaba purjetamise kohta, on olukord muutunud; siis peeti ainult 
läbirääkimisi lahkuminekute kohta, nüüd aga on meie riigid sõjajalal» 

«Mu laev pole sõjalaev, ehkki ta kannab sõjaväe lippu,» vastas Golovnin 
tagasihoidlikult. «Me sooritame teaduslikku ekspeditsiooni, nagu ma juba teile 
teatasin, kallis mister Corbett.» 

«Ma ei kahtle selles, kallis mister Golovnin,» ütles kapten Corbett, «kuid kuni 
komandöri otsuseni ei saa ma lugeda teie korvetti millekski muuks kui vaenuliku riigi 
sõjalaevaks ja seetõttu ei saa ma lubada teil tõsta üles teie lippu, kuivõrd see on 
vaenulik lipp. Kuid selle tunnuseks, et teie laeva pole kuulutatud sõjasaagiks ja et see 
kuulub endiselt tema kõrgusele Vene valitsejale, jätan ma teile vimpli. Olete nõus?» 
«E1,» vastas Golovnin. «Pigem ma uputan korveti, kui lasen teotada oma isamaa 
lippu!» 

«Ma mõistan teid,» ütles Corbett. «Voib-olla oleksin mina talitanud teie olukorras 
samuti. Joome veel!» Kui oli joodud veel pokaalitäis, ütles Corbett: «Võib-olla me 
leiame siin kellegi, kes tunneb vene keelt. Andke mulle oma reisi eesmärkide kohta 
käiv instruktsioon; kui see dokument kinnitab teie sõnu ja kui selles muuhulgas ei 
leidu mingisuguseid teisi ettekirjutusi, mis võiksid kahjustada Inglismaa huvisid, vaid 


teie ülesandeks on üksnes uute maade avastamine, siis võib-olla luban ma ise oma 
võimuga teil lahkuda.» 

«Mind üllatab väga teie nõudmine, kallis mister Cor-bett,» vastas Golovnin. «Iga 
ohvitser peaks teadma, kuivõrd salajased on ettekirjutused, mis antakse uute maade 
avastamisele saadetavate ekspeditsioonide ülematele. Selliste dokumentide sisu ek 
lubata teatavaks teha isegi oma ohvitseridele. Näidata kile instruktsiooni, kus 
määratakse kindlaks minu reisi eesmärk, ei ole mul seetõttu õigust ja see ei ole ka 
võimalik, sest otsekohe kui ma sain teada, et te loete mu laeva vahistatuks, põletasin 
ma instruktsiooni ära.» 

«Haa!» hüüatas Corbett. «Te olete halb diplomaat. 

Ma näen, et te seda teha ei võinud, sest millega te nüüd tõendate mulle oma sõidu 
rahulikke eesmärke?» 

«Mul on teisi dokumente, mis seda samal määral tõestavad,» ütles Golovnin. «Neid 
dokumente võin ma teile näidata.» 

«Hüva,» nõustus Corbett, «ka see pole paha. Te näete, ma ei soovi teile halba. Olgu 
teie ekspeditsiooni eesmärgiks kas või hoopiski mitte geograafilised avastused, vaid 
näiteks karusnahkade vahetamine Põhja-Amee-rika lääneranniku elanikelt — ka 
sellest piisab, et teid lahti lasta. Tunnistage üles, kallis mister Golovnin, et ma 
mõistatasin õigesti teie sõidu tõelise eesmärgi! Joogem veel!» 

Joodi veel veini ja Golovnin mõtles: «Oh, kaupmehed, muule te ei oskagi mõelda.» 
Valjusti aga ütles ta: 

«Te olete suur diplomaat, kallis Corbett, te mõistatasite õigesti ja võite ise selle põhjal 
järelduse teha, et «Diana» retkel ei ole sõjalisi eesmärke. Joome õige veel!» tegi 
sedapuhku Golovnin ise ettepaneku. 

«See mulle meeldib,» ütles Corbett peekreid täis valades. «Kuid teie lipp tuleb siiski 
alla lasta, kallis mister Golovnin.» 

«Olgu mismon, mister Corbett, kuid seda ma ei tee, lipu heiskan ma endiselt,» vastas 
Vassili Mihhailovitš. «Kuid koos sellega tõstan ka valge lipu selle märgiks, et mu laev 
on rahu olukorras.» 

Corbett raputas eitavalt pead. 

«Selleks, mister Golovnin, pole teil õigust,» teatas ta, «sest teilt on võetud luba edasi 
sõita ja võib olla, et teie laev kuulutatakse sõjasaagiks. Kuid senikaua, mister 
Golovnin, joome veel teie edasise purjetamise terviseks.» 

«Selle terviseks joon ma heameelega,» vastas Golov-nin. Ja mõlemad kaptenid lõid 
uuesti klaasid kokku. 

Golovnin tõusis laua tagant täiesti kainena, pannes s,ellega vaevu jalul püsiva Corbetti 
tugevasti imestama. 

Corbett saatis Golovnini kuni laevatrepini ning ootas, kuni ta istus paati. 

Sel ööl valitses «Dianal» ärev vaikus, milles oli kuulda üksnes laevalael kõndiva 
tunnimehe pikaldasi samme; kusagilt sisemusest kostsid summutatud kandle 

hääled — seal klimberdas majandusabi Jelizar Natšatikovski. 

«Diana» ahtri juures valvas relvastatud Inglise sõja-väepaat. 

Öö oli pime, taevas kaetud pilvedega. Inglise laevade üle sadama laialipaisatud tuled 
särasid nagu vaiksed kauged tähed. Nähtamatu kalda ääres loksus vaevu laine. 
Kaugetel rannaküngastel nuttis šaakal nagu väike laps. 

«Dianal» ei olnud ühtki tuld peale ankrutule. Kapteni kajuti aken oli tormikattega 
tihedalt varjatud ja ei lasknud läbi ühtki valguskiirt, ehkki kajut oli valgustatud — seal 
toimus kapteni jutuajamine ohvitseridega. 


Jutustades kohtumisest Corbettiga lõpetas Vassili Mihhailovitš otsustavalt: 

«Mis puutub meie Vene lipusse, siis selle ma tõstan homme üles, millega see ka ei 
lõpeks. Niikaua kui meil on käes relvad ja niikaua kui me oleme elus, ei lasta meie 
lippu alla. Palun teid” seda meeles pidada, härrad ohvitserid.» 

Järgmisel päeval pöördus komandör Rowley Kaplinnast tagasi. Ta teatas Golovninile 
Corbetti kaudu, et ta sooviks näha venelaste pabereid. Golovnin saatis temale 
Admiraliteedi departemangu instruktsiooni, mis puutus ekspeditsiooni 
puhtmajanduslikku külge, ja mõned muud dokumendid. 

Samal päeval külastas Golovnin ise Rowleyd, kes võttis ta vastu samuti väga 
aupaklikult. 

Rowley teatas, et ta pole kahjuks leidnud ühtki inimest, kes tunneks vene keelt, et 
näidata sellele Golov-nini poolt antud pabereid ja et ta seetõttu ei saa teha otsust 
niikaua, kui pole leitud tõlki ja peetud nou koloonia kuberneriga. 

Seejärel ütles komandör Rowley: 

«Ma loodan, et kõik lõpeb kõige paremini teie jaoks, härra Golovnin, ja kõige 
meeldivamalt minule, seepärast ei hakka ma teile tegema takistusi teekonna jätkamise 
ettevalmistustes.» 

Need komandöri sõnad valmistasid Vassili Mihhailo-vitšile palju rõõmu. Kui palju ta 
nüüd ka ei mõelnud oma inglise sõprade truudusetusele ja kui vähe ta ka 

neid uskus, ometi pöördus tagasi tavaline usaldus inimeste vastu, tema iseloomule 
omane usk neisse. 

Tulnud «Diana» pardale, andis ta korralduse varuda vett ning toidumoona ja seada 
korvett valmis viivitamatuks merelesõiduks. 

Ent mõne päeva pärast teatas uuesti Kaplinnas käinud komandör Rowley talle, et tõlki 
ei leidunud ka seal, ilma selleta aga, olles pealegi ainult ajutiselt es-kaadri juhatajaks, 
ei saa ta otsustada Vene laeva saatuse küsimust ja palub oodata alatise komandöri 
viitse-admiral Barty saabumist Inglismaalt, kes on juba kohale rrfääratud. 

«Aga selle ajani?» küsis Golovnin. 

«Selle ajani tuleb lugeda teie laeva mitte kaaperdatuks, vaid kahtluse all olevaks. Me 
jätame teile teie lipu. Teie sisemisesse korrasse keegi vahele segama ei hakka, 
ohvitseridele jäävad alles nende mõõgad ja üldse jääb teie meeskonnale neutraalse 
riigi kodanike vabadus. Sõjaväe transportlaev «Abundance» saadetakse kiiresti 
Inglismaale, et viia sinna minu ettekanne teie küsimuses.» 

«Lõuna-Aafrikast Inglismaale ... kiiresti!» hüüatas Golovnin kibedusega hääles. 
Niisiis oli ta usk ja lootus peatsele minema purjetamisele olnud asjatu! 

Ees seisis vangistus, ehkki väärikas, kuid kauane. 

Golovninile meenusid Inglismaa, London ja Portsmouth, admiraliteetide ja 
ministeeriumide, tolliametnike Inglismaa, kes ei tõotanud tema «Dianale» mitte 
midagi head. 

Sellest hetkest peale hakkas Vassili Mihhailovitš järelejätmatult mõtlema 
põgenemisest. 

Talle endalegi polnud veel selge, kuidas seda teha, kuid praegu läks tarvis üksnes 
kannatust, meelekindlust ja veel kord kannatust — selle muutis ta nüüd õrna reegliks. 
Armastuse ja hellusega vaatles ta Vene lippu, mis lehvis Aafrika kuuma päikese all 
väikese «Diana» mastis selles sinises lahes keset suurt hulka raskeid Inglise laevu. 


ÜHETEISTKÜMNES PEATÜKK MILLEST LAULIS 
VILEPILL 


Nähes ette kauast ooteaega ja sunnitud tegevusetust, viis Vassili Mihhailovitš 
«Diana» rahulikumasse ning ohutumasse sadamaossa, rannale Hgemale, ja andis 
korralduse asuda purjede parandamisele, laeva remontimisele ning alustada sõjalise 
õppusega. 

Põgenemismõtet hoidis ta ikka veel saladuses ega jaganud seda kellegagi peale oma 
sõbra Rikordi. 

Kuid kõnelustes ohvitseride ja meeskonnaga ütles ta sageli: ' 

«Olgem kannatlikud! Hoolimata meie raskest olukorrast soovitan ma teil hoida 
inglastega alal head suhted, sest ka inglased on meiega suhtlemisel aupaklikud. 
Ühtlasi peavad aga kõik meie pingutused olema suunatud sellele, et lahkuda siit nii 
kiiresti kui vähegi võimalik.» 

«Diana» ohvitserid sõitsid sageli kaldale, kus nad sõlmisid tutvusi kohalike elanikega 
— inglaste ja hollandlastega. Neid võeti hästi vastu, päriti palju suure põhjamaa 
kohta, kust nad olid tulnud. Mõnedes perekondades korraldati isegi seltskondlikke 
õhtuid, kus vene ohvitserid Jelizar Natšatikovski kandle saatel esitasid vene 
koorilaule. Pererahvas aga laulis omi. 

Lahe rannikul väikeses asulas elavate hollandlaste ja inglaste suhtumine vene 
meremeestesse kujunes sõbralikuks ja see muutis sunnitult Kaplinnas veedetud 
päevad meeldivamaks. 

Loodus Simonsi lahes venelastest vange ei rõõmustanud. Meri, liiv, kivid, lamedad 
künkad, kohati aiad, viinamarjaistandused, veidi rohelust — seedrid, küpressid, 
okkalised kaktused, mis olid elavaks tõkkeks ja millest ei suutnud läbi ronida ükski 
elus olend. Kõik see oli vene pilgule ja südamele võõras. 

Hlebnikov üüris endale rannas hollandi majakeses toa ja tassis sinna kontrollimiseks 
kronomeetrid ning astronoomilised instrumendid. Peale tema õpilase Vasja Sredni 
komandeeriti talle abiks veel gardemariinid Filatov ning Jakuškin, kes muide mõne 
aja pärast pöörasid oma tähelepanu kronomeetritelt peremehe kaunile vennatütrele 

ja hakkasid tema abil agarasti hollandi keelt õppima. 

Nad olid äärmiselt pahased, kui Inglise laevade kaptenid, saanud teada, et venelased 
olid organiseerinud kaldal oma instrumentide kontrollimise, külvasid Hleb-nikovi üle 
palvetega kontrollida ka nende kronomeet-reid. Viimase käsul pidid ta abilised- tööle 
hakkama, selle asemel et nii meeldival kombel hollandi keelt õppida. 

Ainult Murr hoidus omaette. Ta sõitis koos . teiste ohvitseridega kaldale, kuid ei 
läinud asulasse, vaid lagedale mererannale, istus seal tundide viisi kivi otsas, kuulates 
murdlainete kohinat, mõtles millelegi ja vaatas kaugusse. 

Vassili Mihhailovitš Golovnin, olles kindlal veendumusel, et kapten on mitte üksnes 
oma laeva komandör, vaid ka oma ohvitseride kasvataja, nende hooldaja ning õpetaja, 
õpetas neile meresõidu ajal mitte ainult mere-asjandust ja õhutas vahvust ning oskust, 
vaid sagedastes vestlustes nendega jälgis ka nende iseloomu, püüdes neid kõiki 
ühtseks laevapereks liita. 

Ainus, 'kellega Vassili Mihhailovitšil polnud midagi peale hakata, oli mitšman Murr. 
Selle iseloomu üle sügavamalt järele mõeldes leidis Vassili Mihhailovitš temas 
haiglase melanhoolia jooni. 

Kuidas kapten ka ei püüdnud tusast mitšmani endale ning teistele lähendada, ometi 
eelistas see kõigele eraldumist ja sageli võis teda näha mererannal üksinda seismas. 


Mõnikord sammusid Murrist mööda pärismaalased — kahvrid, neegrid, bušmanid ja 
hotentotid, korjates mere poolt väljaheidetud molluskeid või meriheina. Enamasti olid 
need naisid või lapsed. 

Oma musta nahaga, vaevu keha katvate kirjute hil-pudega ja võõraste elukommetega 
pakkusid need alati näljased inimesed igale «Diana» madrusele palju huvi. Ent Murr 
ei osutanud ka neile mingisugust tähelepanu, just nagu oleksid nad Ligovo või 
Kroonlinna elanikud. 

Kuid ükskord tuli tema juurde mees, kes hoolimata koonusekujulisest = hotentoti 
pilliroomütsist peas oli 

täiesti vene talupoja välimusega — habemik, veidi püst-ninaline, hallisilmne. 

Mees lähenes Murrile ja tervitas teda puhtas vene keeles: 

«Tere, teie kõrgeausus!» 

Üllatunult vaatas mõtisklusest äratatud Murr teda hulk aega vaikides, teadmata, mis 
see on — tõelisus või tema kujutluste vili. 

Mees aga hakkas kõnelema: 

«Nagu näha, olete selle Vene laeva pealt, mis hiljuti tuli meie sadamasse?» 

«Jah,» vastas Murr. «Aga kes teie olete? Kas te olete venelane? Kuidas te siia 
sattusite?» 

Tundmatu laskus Murri kõrvale liivale, heitis «Dianale» pika pilgu, milles helkis osalt 
kurbust, osalt mälestusi millestki, ja hakkas meelsasti endast jutustama. 

Teda hüütakse Gans-Rusiks. Ta elab orus, mida nimetatakse Hotentoti Hollandiks ja 
mis asub nelja-viie-kümne versta kaugusel sadamast. Ta on venelane — Ivan 
Stepanov. Ta isa kauples Nižni Novgorodis veiniga. Tema jooksis isa juurest ära, oli 
Astrahanis ja Aasovil, sealt aga siirdus Konstantinoopolisse, sattus siis Prantsusmaale, 
jõudis saatuse tahtel Hollandisse, kus ta — tema sõnade järgi — pettuse teel meelitati 
Ida-Indiast pärinevale Hollandi laevale. Sellel laeval teenis ta seitse aastat, purjetas 
India vetes, käis Jaapanis. 

Pärast Kaplinna vallutamist inglaste poolt jättis ta meresõidu maha, astus kohaliku 
hollandlasest sepa juurde sulaseks, õppis tema juures rauda sepistama ning vankreid 
tegema, kogus raha, asus elama Hotentoti Hollandisse ja võttis naise; tal on kolm last. 
«Aga millega sa praegu tegeled?» küsis Murr, kui ta oli selle veidra mehe jutustuse 
huviga ära kuulanud. 

«Nüüd tegelen kanade, kartuli, kapsa ja igasuguse juurvilja müügiga.» 

«Millest sul selline hüüdnimi — Gans-Rus?» 

«Nii hakkasid mind kutsuma hollandlased oma laeval. See tähendab nende keeles — 
päris venelane.» 

Tõepoolest, see oli päris vene talupoeg, kes oli arusaamatul kombel osanud oma 
mitmeaastase välismaal 

hulkumise jooksul mitte ainult meeles pidada emakeele, vaid säilitada isegi 
talupojakõne iseärasused. 

«Kas teie laeval ei lähe tarvis linde või aedvilja? Ma muretseksin paraja hinnaga nagu 
kaasmaalastele,» lisas ta lõpuks. 

«Võib minna küll,» vastas Murr. «Sõida meile korve-tile. Vast ehk ostetaksegi.» 
Huvitav ja mõistatuslik tundus Murrile see oma kodumaast võõrdunud, Aafrikasse 
eksinud vene inimene. Ta nagu meelitas oma erakuelu ning omasteta saatusega 
mitšmani seltsimatut hinge enda poole. 

Ja Mjurr, kes kohtas Gans-Rusi sageli asulas, vestles temaga tihti kaua aega. 

«Diana» aga oli ikka alles vangis. 


Vahepeal jõudis lõpuks kohale Inglise eskaadri uueks komandöriks määratud 
viitseadmiral Barty. 

Golovnin saatis otsekohe Rikordi tema juurde kokkusaamist paluma. Admiral võttis ta 
vastu väga aupaklikult, avaldas kahetsust ebameeldiva olukorra pärast, millesse 
venelased olid sattunud ja lubas sedamaid selgitada, kas korvetti on võimalik minema 
lasta või tuleb oodata vastavat luba emamaalt. 

Ja tõepoolest,. Barty sõitis Kaplinna, et arutada Vene laeva küsimust koloonia 
kuberneri lord Caledoniga, kuid jäi sinna peatuma. Mõne päeva pärast teatas ta 
Golovninile lühikese kirjaga, et kuna tema eelkäija oli esitanud küsimuse 
otsustamiseks emamaale, siis pole temal sobiv enne vastuse saabumist midagi ette 
võtta. 

Tuli jällegi kogu kannatus kokku võtta. 

Õhtuti, kui keegi ohvitseridest kaldale ei sõitnud, koguneti ühiskajutisse, loeti valvisti 
kuulsate reiside inglis- ia prantsuskeelseid kirjeldmi. 

Mõnikord aeti lihtsalt juttu tassi tee või klaasi punši juures, räägiti Venemaast, 
meenutati kodumaist lund ning tuiskusid, mis olid tundmatud siinses kliimas, kus ei 
teatud, mis on talv. Mõnikord deklameeris mitš-man Rudakov oma armastatud poeeti 
ja siin võõrsil leidsid Deržavini luuletused kuulajate südameis eriti sooja vastuvõtu. 
Vast aimult Murr üksi ei kuulanud poeedi suurepärast loomingut. Rütmilise vene kõne 
kõla ei öelnud ta hingele mitte midagi ja ta eelistas veeta oma 

225 

õhtuid arst Brändi kajutis või siis, mida juhtus väga harva, maalis, hämmastades 
Vassili Mihhailovitši oma oskusega valitseda pliiatsit ja pintslit. 

Muid sündmusi laeval kellegagi ei juhtunud, võib olla ainult, et Tiškaga. 
Skorodumovi papagoi ütles nüüd mitte ainult «Tiška loll», vaid ka «valvel» ja 
«hurraa», karjudes selle kõik välja üksteise otsa. 

Unistades kättemaksust Skorodumovile, hiilis Tiška mitu korda papagoi juurde selle 
peremehe äraolekul ja õpetas teda rääkima solvavaid sõnu Skorodumi kohta — nii 
nimetas ta oma vaenlast. Kuid kaval lind kas vaikis seemneid krõbistades või purskas 
ühe hingetõmbega: «Tiška loll valvel hurraa.» 

Ühel sellisel päeval sõitis «Diana» juurde paat tohutu suure kanu täistuubitud puuriga. 
See oli oma kaasmaalasi külastama ilmunud Gans-Rus. 

Murr oli temast ohvitseridele ja kaptenile kõnelnud ja laeval juba tunti Gans-Rusi. 
Golovnin ostis talt kogu tema linnupere. Ta küsitles külalist üksikasjaliselt tema elu 
kohta, oodates, et Gans-Rus lõpuks tunnistab üles, et ta on ärakaranud kroonu madrus 
mingilt Vene laevalt. Gans-Rus aga kordas ainult sedasama, mida ta oli jutustanud 
Murrilegi. 

Kõik mehed laeval kinkisid Gans-Rusile, kes mida sai. Golovnin aga andis talle 
samasuguse Katariina-aegse hõberubla, naguta kunagi lapsepõlves oli kinkinud 
Tiškale, ja kalendri, millesse kirjutas kõikide ohvitseride nimed. Sealjuures lausus ta: 
«Kui sa, Ivan Stepanov, oled siia juba tugevasti juurdunud ja endale perekonna 
soetanud, siis ma sind endaga kaasa ei kutsu. Kuid sa oled venelane. Hoia sedasinast 
rubla ja seda kalendrit mälestusmärgiks ja ära kunagi unusta, et sa oled venelane!» 
Gans-Rus ööbis laeval. Bakil ümbritsesid teda madrused, kostitasid tubakaga ja ajasid 
kaasmaalasega kaua aega juttu niihästi oma kui ka tema minevikust. Tiška aga üha 
päris: «Kuule, Ivan, aga eit on sul must?» «Must,» vastas see. «Ja lapsukesed on 
mustad?» 

«Ei, lapsukesed on rohkem nii. .. pruunid.» 

«Aga kas vene keeles vadistavad?» 


«Lapsed teavad mõnd kodust sõna, ütleme näiteks «leib» või «vesi» või «kana» ja 
muud niisugust, eit aga ei mõista mõhkugi. Oma keeles aina patrabki. Noh, ja ka mina 
olen juba harjunud, mõistan nende keeles kõike.» 

Gans-Rusi kuulates Tiška kord sülitas, kord raputas pead, kord ohkas. Tal oli Gans- 
Rusist kahju ja ta ei suutnud kuidagi mõista ega endale ette kujutada, et võidakse 
elada ilma Venemaata. 

Kui «Dianal» vaikseks jäi, võttis Tiška kohvrist Gul-jonki vilepilli ja hakkas mängima 
sellel oma vana laulukest, milles polnud rohkem kui kolm-neli tooni. 

Kuid siiski oli see väga hea — tas kõlas midagi lihtsat, tasast ja venepärast. 

Gans-Rus kuulis seda muusikat, astus pimedas Tiška juurde, võttis talt vile ja hakkas 
ise mängima. 

Ja ootamatult jutustas niinepuust vilepill nuttes ning halisedes sellest, millest ei 
kõnelnud temal mängiv isamaast lahutatud vene inimene. 


KAHETEISTKÜMNES PEATÜKK «DIANA» ULJAS 
PÕGENEMINE 


Kolmandal septembril saabus Portsmouthist klnvoiga Inglise korvett «Race-Horse» ja 
admiral Barty tõttas Golovninile teatavaks tegema, et selle korvetiga tema äärmiseks 
kahetsuseks — nii oli kirjas öeldud — mingisugust korraldust Vene laeva kohta ei 
tulnud, ehkki, nagu ta teada oli saanud, transportlaev «Abundance» oli jõudnud 
Inglismaale hulk aega enne «Race-Horse'i» lahkumist. 

Vassili Mihhailovitš ei oodanudki inglastelt midagi muud. Kuid nukrutsemine ei 
mahtunud tema südamesse. 

Paljud noored ohvitserid «Dianal» ja isem Piotr Rikord — kosrenud meresõitia ning 
tugeva iseloomuga mees — langesid siiski tujust ära. 

«Mida sa mõtled teha, Vassili Mihhailovitš, meie sä- 

herduse kurva olukorra juures?» küsis ta Golovninilt, vaadates talle uurivalt otsa. 

Ja Vassili Mihhailovitš vastas talle: 

«Põgeneda.» 

«Aga mismoodi seda teha, kui ometi inglased meid valvavad? Fregatt «Nereid» ei 
seisa kuigi kaugel ja ka kapten Corbett selle pardal ei tuku sugugi. Tema suurtükid on 
alati valmis meil teed tõkestama.» 

Kuid Vassili Mihhailovitš jäi endist viisi rahulikuks. Ajuti näis ta noortele 
ohvitseridele koguni muretuna. 

«See pole tähtis,» vastas ta. «Rohkem kannatust, härrased! Kui vilets meil ka siin 
kahevahel on olla, peame me praegu veel ootama. Ma ei pea admiral Bartyt nii 
teraseks kui Corbetti, kellega ma olen koos joonud mitte ainult Kaplinna veini, vaid 
ka harilikku vett soldati-kruusist. Corbett on kaval. Aga ega ka meie pole tuha pealt 
riisutud. Ma määran homseks õppuse* purjedega. Ja nüüdsest peale hakkab seda 
tulema sageli.» 

Ning tõepoolest, õppused purjedega hakkasid «Dianal» toimuma mitu korda nädalas, 
päeval ning öösel. 

Ohvitserid ja madrused, kes olid olnud nii kaua ilma tegevuseta, võtsid erilise 
heameelega ja lausa innuga õppusest osa. 

Vassili Mihhailovitš ise jälgis, kell käes, meeskonna tööd, nõudes, et iga manööver 
purjedega, iga laeva pööre toimuks kiiremini kui varem, ilma sagimiseta, käratult. 


Ja tundes südames kapteni alles kauget kavatsust, töötasid madrused osavusega, mis 
hämmastas inglasi. 

«Diana» sai kiiresti ning käratult purjed üles ja samuti alla. 

Kuid admiral Barty ei osutunud nii muretuks, kui Vassili Mihhailovitš oli arvanud. 
Varsti teatas ta «Diana» kaptenile, et tahab viimast näha ja palub teda enda juurde 
laevale. 

Vassili Mihhailovitš sõitiski otsekohe. 

Admiral võttis ta nagu alati väga aupaklikult vastu ja tegi ettepaneku koos hommikust 
süüa. Ta oli kehalt veidi tüse ja nagu ei sarnanenud inglasega. Tundus, et tal pole seda 
sõjamehelikku otsekohesust, mis oli Corbettil. 

Hommikusöögi ajal küsis ta aga ootamatult: «Mister Golovnin, kunas te mõtlete 
oma korvetiga plehku panna?» 

Golovnin vastas üllatusega, mida admiral, kui ta soovis, võis võtta ehtsana. 

«Miks te mulle sellise küsimuse esitate, sir? Kas mitte sellepärast, et ma alustasin 
õppusi purjedega? Sir, purjeseadmise oskus nõuab pidevat praktikat. Te teate seda.» 
«Oh ei, ei!» vastas Barty. «Ma ei mõtle seda.» 

«Siis on teil arvatavasti mingisuguseid teateid?» ütles Golovnin. «Kui nii, siis 
informeeritakse teid valesti.» 

«Oh ei, ei!» kordas Barty uuesti. «Keegi pole mulle niisuguseid teateid andnud. 
Corbett kõneles mulle teist kui väga vaprast ning otsustusvõimelisest Vene ohvit- 
serist. Teie asi venib niivõrd, et ei või hoopiski ette öelda, kunas saab Inglismaalt 
vastuse ja milline see tuleb. Sellises olukorras võib iga enesest lugupidav energiline 
ohvitser mõelda põgenemisele.» 

«Võib mõelda, sir. Kuid mõtlemine ei tähenda veel valmistumist,» vastas Golovnin. 
«Aga teil on ju kõik valmis!» hüüatas Barty. «See on nii, eks ole?» 

«Teil on õigus, sir, meil on ammugi kõik valmis merereisi jätkamiseks, sest nii mister 
Rowley kui ka teie ise olete mulle kogu aeg lootust andnud, et ma peatselt 

saan vabaks.» 

«Jah, kapten, teil on õigus. Kuid te peate andma mulle oma sõna kui ohvitser ja 
sealjuures kirjalikult, et te enne loa saamist Inglismaalt meie lahest ei lahku.» 

Need sõnad olid Vassili Mihhailovitšile nii rängad, et ta vaatas vaikides sekundi 
admirali silmadesse. Temalt nõuti ausõna andmist vaenlasele, et ta selle vastu võit- 
lema ei hakka. Kes oli viinud admirali mõttele pöörduda Vene ohvitseri au poole 
sellises olukorras? 

«Te tahate võtta mult allkirja?» küsis Golovnin lõpuks. «Aga kui ma sellist allkirja ei 
anna?» 

«Siis tuleb «Diana» meeskond ja ohvitserid kuulutada sõjavangideks ning viia 
kaldale, laeva aga hoida sõjaväelise valve all.» 

Erutatult tõusis Golovnin laua tagant, kõndis mitu 

korda mööda admirali salongi ja astus akna juurde. Sealt oli hästi näha «Diana», 
millel sel hetkel parajasti toimusid tema poolt ettenähtud purjeõppused. Ta vaatas oma 
laeva sihvakaid maste, seda, kui osavalt madrused purjesid rehvisid, ja mõtles: «Ei, 
seda ei ole võimalik lubada! Minu elu on seotud selle laevaga. Ja mitte üksnes minu 
elu.» 

Ta pöördus kannapealt ringi ja astus admirali juurde: 

«Käskige mulle paberit anda!» 

Ohvitser tõi poogna paberit, hanesule ja liivatoosi, millest ta kapten Golovnini 
otsustava allkirjalõmbe viisakalt üle puistas. 


Admiral Barty pani Golovnini poolt allakirjutatud dokumendi kirjutuslaua laekasse ja 
sõnas rahuldatult naeratades: 

«Õigust öelda, ma ei lootnud, härra Golovnin, et saan selle paberi teilt nii kiiresti.» 
«Olen harjunud kiiresti otsustama.» 

«Oo jaa, jaa!» tähendas Barty. «Me teame, et te olete gentleman, nagu peab olema 
ohvitser.» 

«Genlleman"Wde vastu, sir, gentlemariide vastu,» kinnitas Golovnin. 

«Oo jaa, jaa!» kordas uuesti Barty oma hüüatust. «Te ei saa kaevata, et inglased 
oleksid vaenlase laevaga halvasti ümber käinud.» 

«Seda me veel näeme, sir,» ütles Golovnin, kummardus ja suundus kiirel sammul 
laevatrepi juurde. 

Jõudnud tagasi korvetile, kogus Vassili Mihhailovitš ohvitserid kokku ja ütles neile: 
«Ma andsin inglastele allkirja, et me ei lahku lahest. See oli paratamatu, sest kui meid 
oleks viidud maale, oleks meie asi olnud lootusetu. Nüüd oleme me ikka veel laeval, 
kõik võib muutuda ühe ööga. Ma andsin kohustuse ja kuni sõja lõpuni ma seda ei 
murra. Kuid ma ütlen teile niisamuti, kui ma ütlesin seda ka Bartyle, et ma täidan seda 
kohustust ausalt ainult niikaua, kui inglased ei anna mulle õigust seda rikkuda. Pidage 
meeles — saatus on Õiglaste poolt! Selles asjas aga on meil õigus» 

Vaikides kuulasid ohvitsed kapteni sõnad ära ja läksid erutusega südames laiali oma 
kajutitesse. 

Golovnin viis laeva veel rahulikumasse sadamanurka ja võttis kasutusele kõik 
abinõud selleks, et hoida teda korras edasise meresõidu jaoks. 

Jõudsid kätte Kaplinna vangistuse kõige piinavamad päevad. Kuidagi iseenesest 
lakkasid sõidud maale, koos sellega aga ka seltskondlikud õhtud külalislahkete koha- 
like elanike katuse all. Isegi gardemariinid olid lakanud huvi tundmast kenakese 
hollandlanna vastu, põigeldes samal ajal igati kõrvale inglaste kronomeetrite kont- 
rollimisest, mille vastu nad tundsid niisama tugevat antipaatiat kui nende 
peremeestegi vastu. 

Lakkas ka majandusabi Natšatikovski kandlemäng. Ei deklareerinud Rudakov enam 
Deržavinit. Skorodumov õpetas don Basilio sõimama inglasi nende endi keeles. 
Mitšman Murr aga käis veelgi sagedamini mererannal ja seisis seal kaua päris veepiiri 
ääres rannaliival. 

Golovnin, kes märkas selliseid meeleolusid oma abiliste seas, püüdis nende hinges 
alles hoida südidust. Ta käis õhtuti ühiskajutis, jutustas oma meresõitudest, lubas 
vabastada korveti vangist, maalis neile pilte edasistest reisidest, avastustest, 
vähetuntud maade uurimisest. Ja tema jutustused köitsid meremehi, neisse tulid tagasi 
südidus ning lootus. 

Ent varsti raskenes vangide olukord kõige igapäevasemate puuduste tõttu, millest neil 
varem ei tulnud meelde mõeldagi. 

«Veel veidi — ja mul pole enam millegagi meeskonda toita,» ütles Vassili 
Mihhailovitš. «Krediidikirjasid, mis meie konsul mulle Londonis välja andis, ei saa 
siin diskonteerida — neid ei võta keegi vastu. Sõida Barty juu-de, taotle minu nimel, 
et ta varustaks meid toidumoona ja rahaga, nagu see on ette nähtud rahvusvaheliste 
seaduste ning tavade järgi.» 

Rikord külastas Bartyt. See lubas järele mõelda ja oma otsusest teatada, kuid lõpuks 
ikkagi mingisugust vastust ei andnud. 

Siis andis Golovnin korralduse viia kõik ohvitserid, sealhulgas ka teda ennast, 
meeskonnaga ühisele katlale. 

Kord astus tema juurde Murr ja ütles oma rebenenud vihmamantlile osutades: 


«Vassili Mihhailovitš, palun minult sellise ohvitserile 

mittesobiva varustuse eest mahaarvamisi mitte teha, ma pole rohkem kui kolme kuu 
jooksul palka saanud.» 

«Mul valutab süda niisamuti kui teilgi,» vastas Golovnin, «kuid samasuguses kurvas 
olukorras on ka kõik meie ülejäänud kaaslased ning kogu meeskond. Mul on meie 
valitsuse veksleid kümnele tuhandele hispaania piastrile, kuid pole ühtki piastrit 
taskus. Veel üks asi: kas te kaldal olite?» 

«Olin,» vastas Murr. 

«Kas lugesite inglise ajalehti, mis toodi äsja Portsmouthist tulnud transportlaevaga?» 
«Lugesin.» 

«Mida nad kirjutavad sõjast? Ütlevad, et venib pikale?» 

«Täiesti õigus.» 

Mõtlikult süütats Golovnin piibu. 

«Meeskonna olukord nõuab meilt otsustavat tegutsemist,» ütles ta Murrile. «Ma ei või 
lubada, et mu inimesed läheksid alandavate äärmusteni, enda töölepalkamiseni 
eraisikute juurde. Seepärast vaat mis .. . Te teate seda inglise firmat, millel on selline 
suur ning kaubarohke äri kaldal?» 

«Tean,» vastas Murr. «Olen olnud selles kaupluses rohkem kui üks kord ja ajanud 
juttu omanikuga. Väga auväärt inglane.» 

«Väga hea! Sõitke tema juurde ja öelge minu nimel, et me võime müüa talle umbes 
viissada puuda rauda ja samuti paraja hulga purjeriiet ning vene kanepiköit.» 

Inglise kaupmehele meeldis Golovnini ettepanek väga. Ta tuli otsekohe laevale, valis 
temale vajaliku kauba välja, olles sealjuures eriti huvitatud vene köiest, jättis käsiraha 
ja sõitis ära. 

Kuid õhtul tuli ta tagasi. Ta oli kohmetunud ja teatas kaptenile, et niipalju kui temal 
teada on, ähvardab Inglise eskaadri komandör seda tehingut mitte lubada, sest 
«Diana» lasti loetakse sõjasaagiks. 

Kaupmehel oli õigus. Varsti kinnitas teadet admiral Barty juurest saabunud ohvitser. 
Äritehingust tuli loobuda. 

Ent ohvitser ei läinud ära. Ta tegi veel admirali nimel ettepaneku saata vene madrused 
tööle dokkidesse, 

kus remonditi Inglise eskaadri laevu, ja lubas selle eest maksta ettenähtud tasu. 
Kuulanud ohvitseri ära, tõusis Golovnin laua tagant üles. Ta oli näost kahvatu. Ta 
mustad silmad leegitsesid vihast. 

Ohvitser astus ta pilgu ees tagasi. 

«Andke edasi oma admiralile,» ütles Golovnin järsult, «et see pole džentlmänlik ja on 
vastuolus ausate sõjaseadustega. Ma ei luba seda mingil juhul, sest siin vene madruste 
kätega parandatud Inglise laev võib teenida teid Balti merel meie kaasmaalaste ning 
isamaa ,vastu. Minge ja andke mu sõnad edasi admiralile!» 

Ohvitser lahkus. 

Sellest hetkest peale ei pidanud Vassili Mihhailovitš ennast enam admiral Bartyle 
antud sõnaga seotuks. 

Põgenemismõte ei lahkunud temast ööl ega päeval. Ning isegi unes nägi ta purjedega 
ehitud «Dianat» vabas ookeaniavaruses. 

«Põgeneda, põgeneda!» kordas ta sageli Rikordile. «Hing ei suuda enam vangistust 
taluda. Minule usaldatud inimeste heaks, isamaa heaks pean ma seda tegema aega 
viitmata. Kas tõesti me ei leia parajat juhust? Kas me tõesti ei suuda näidata 
vaenlasele vahvust ning julgust, mida ma tajun iga meie madruse südames?» 


«Kuid admiral kahtlustab meid juba sõjakavaluses,» ütles Rikord, kes ei vaadanud 
«Diana» olukorrale nii lootusrikkalt. «Meie üle on tugev järelevalve.» 

«Las jälgivad!» vastas Golovnin. «Vaatame, kes kelle üle trumpab. Me oleme varsti 
vabad, Pjotr! Vabadus! Kas sa mõistad, mis see on? Ent ma ei taha, et keegi saaks me 
tegevust hukka mõista. Ja selleks, et põhjused, mis sundisid mind murdma Vene 
ohvitseri sõna, oleksid Inglismaale ja Britannia valitsusele hästi teada ja mitte sellisel 
kujul, nagu neid pähe tuleb esitada admiral Bartyl, kirjutasin ma talle kirja, milles 
üksikasjaliselt esitasin need põhjused. Selle kirja ärakirja panin ma 
lahkumistänukirjadesse neile kohalikele isikutele, kellele kuulub minu austus. Kirjad 
aga antakse kätte pärast meie lahkumist siit.» 

«Kes nad kätte annab?» küsis Rikord. 

«Kes, see pole veel teada, kuid võib-olla, et seda teeb vene inimene, kes ka võõrsil 
pole lakanud armastamast oma kodumaad.» 

«Gans-Rus!» hüüatas Rikord. 

«Võib-olla, et tema.» 

Admiral Barty aga ei pööranud samal ajal silmi «Dianalt.». Varsti paigutati korvett 
tema korraldusel kahe ankru otsas sadama kõige kaugemasse nurka ühe kaabeltau 
kaugusele lipulaevast «Reasonable». 

Seejuures jäi korveti ning lahe väljapääsu vahele palju Inglise sõjaväe transportlaevu 
ning kaubalaevu, mis seisid üksteisest umbes niisama kaugel. 

Barty nõudel olid «Dianal» kõik purjed lahti sõlmitud ja bramtengid alla lastud. 
Ankrute hiivamine ja ärasõitmine oli «Dianal» läinud üha raskemaks. 
Tähelepandamatult ankruid tõsta oli võimatu. Neid jälgisid inglased kõige enam. 
Paadid valvasid neid lakkamatult. Ankruköisi läbi raiuda ja minna lahtisele ookeanile 
ainult kahe tagavaraankruga oli ohtlik. Kuivikuid oli järele jäänud vähe, värsket toidu- 
moona polnud aga sugugi. Ja siiski, et mitte tekitada inglastes ülearust 
tähelepanelikkust, keelas Golovnin majandusabil Natšatikovskil sisseostude tegemise 
isegi ohvitseride laua jaoks. 

Sellest ajast peale oli «Dianal» kõik allutatud ühele mõttele, ühele südametuksele — 
põgenemisele Simonsi lahest. 

Kuid veel kaua ei tulnud selleks sobivat juhust. Kui tuul oli soodus, seisid reidil iga 
minut merelesõi-duks valmis Inglise fregatid, kui tee oli vaba, takistasid vastutuuled. 
Iga päev otsemaid pärast tuule tõusmist istus Golov-nin oma uurjepaati ja sõitis 
avamerele. 

Ta veetis seal palju tunde. Mida ta seal tegi? 

Ta püüdis iga ilmakaare tuuli ja tegi märkusi oma taskuraamatusse, püüdes nagu 
mõistatada tuule suunda edaspidiseks. 

Kuid neile, kes ei esitanud endale sellist küsimust, näis, et vene laeva kapten teeb 
lihtsalt orrfa tavalist lõbusõitu merel. 

Põgenemiseks sobis vaid üks tuul — loodetuul. Seda aga esines Healootuse neemel 
ainult talvel. Suvel oli ta väga haruldane. 

Ja jällegi tuli kannatlikult oodata. 

Lõpuks ta siiski saabus, see soovitud tuul. Ta puhus' sobiva tugevusega soodsast 
suunast ja valjenes iga tunniga. Sellele lisaks tõmbus taevas üha enam pilve. 
Golovnin andis käsu valmistuda merelesõiduks. 

Sel päeval toimus temas muutus, mida märkasid kõik. Väliselt oli ta endist viisi 
rahulik, kuid ta mustad silmad põlesid, täis otsustavust ning vahvust, igas ta 


liigutuses, igas sõnas tundus mingisugust erilist jõudu. Ta 0,leks nagu kasvultki 
pikemaks muutunud. 

«Diana» ärkas taas ellu. Kõik ta pardal elustus. Ilma sagimiseta, täpsuse ning 
vilkusega, mida Golovnin kogu aeg nii innukalt oma madrustes oli kasvatanud, 
töötas meeskond purjede kallal, trümmis ja ankrutel. Pjotr Rikord seisis vööris, 
jälgides inglaste iga liigutust. 

Admiralilaeval Barty juures polnud purjed kinnitatud. Teised sõjalaevad aga, mis olid 
oma relvastuselt «Dianast» üle, polnud hoopiski merelesõiduks valmis. Nende 
suurtükkide pardaluugid olid tugevasti suletud. 

Tõsi, kaks Jnglise fregatti löövisid avamerel, püüdes pääseda sadamasse, kuid enne 
ööd võisid nad vaevalt seda teha ja «Dianat» segada. 

Sellest hoolimata oli risk suur. 

Ja Golovnin ütles ohvitseridele: 

«Pidage meeles, ees ootavad meid vabadus, ookean ja kohustus, mille pani meile 
isamaa. Julgesti edasi, härrased!» 

Pool seitse õhtul läks ilm tugevasti sompu. Simonsi lahte jõudis vali pagi ja hakkas 
sadama vihma. 

Golovnin seisis komandosillal. Teda rõõmustasid nii pagi kui vihm. Ärasõidutundi 
valides oli ta neid ette näinud. Ja ta käskis viivitamatult üles seada tormi-staakselid. 
See käsk täideti hetke jooksul. Vanad madrused Skajev, Simanov, Vassiljev ja Ma- 
karov seisid kirvestega käes ja hinge kinni pidades käsklust, oodates ankrute juures. 
Kapten andis käega märku. 

«Raiu!» 

Üks, teine, kolmas kord langesid kirved hoogsalt vastu vetruvat tõrvaköit — ja 
aeglaselt hakkasid köieotsad läbi raudklüüside merre libisema. «Diana» ankrud jäid 
lamama Simonsi lahe põhja. 

«Diana» ise aga, õõtsudes ikkest pääsenuna vabal veel, pöördus springil ja suundus 
ülestõstetud tormi-staakseliga mastis lahe suudme poole. 

Kuuskümmend inimsüdant oli sel hetkel valmis rõõmu pärast rinnust välja hüppama. 
Põgenemine oli sedavõrd hulljulgelt plaanitsetud ja nii hulljulgelt ning ootamatult, 
täiesti inglaste nina all läbi viidud, et inglased märkasid alles nüüd «Diana» 
manöövrit. «Diana» kõrval seisnud fregatilt «Nereid», kus kapteniks oli Corbett, 
kostis järsku valju ingliskeelset sõimu. 

Golovnin hakkas naerma. Talle näis, et vandus Cor-bett ise. 

Fregatilt karjuti ruuporiga admiralilaeva poole: 

«Hallo! Hallo! Venelased tõstsid purjed üles ja sõidavad sadamast välja! Tähelepanu! 
Pagan teid võtaks, magasite Vene korveti maha!» 

Kuid missuguseid abinõusid admiralilaeval rakendati, jäigi Golovninile teadmata. Ta 
vaatas ainult ette. 

«Dianal» käis kibe töö. Möödunud lahes seisvatest laevadest ja jõudnud 
lahesuudmesse, hakkasid põgenejad tõstma bramtenge ja lahti harutama puriesid. 
Ohvitserid eesotsas Rikordiga, isegi Natšatikovski ja Skorodumov, koguni 
vanemkokk ja käimlakoristaja töötasid marssidel ja raadel. 

Hoolimata tugevast tuulest, vihmast ning pimedusest õnnestus kahe tunniga purjed 
üles seada ja kell kümme õhtul sõitis «Diana» pärast rohkem kui aastast vangistust 
avamerele. 

Mõlemad Inglise fregatid aga löövisid ikka veel vastu tuult. 

Ja siis hüüdis Golovnin komandosillalt: 


«Härrased ohvitserid, mehed! Me oleme jälle vabaduses! õnnitlen teid merereisi 
puhul! Hurraa!» 

Üksmeelne «hurraa» pani mere rõkkama. 

Kõik vaatasid ettepoole kõrgetele rahututele lainetele. Üksnes mitšman Murr 
silmitses pikksilmaga randa. 

Ähmaselt paistis seal tema tähelepanu köitnud inimkuju. Inimene seisis rannaliival, 
üsna vee piiril ja silmitses «Dianat». See oli Gans-Rus, kes oli tulnud oma orust veel 
kord kaasmaalasi külastama. 

Kui see oma isamaa kaotanud vene inimene nägi, et viimane ujuv tükike tema 
kodumaast tõstab purjed ja sõidab ära, võttis ta peast oma roomütsi ja kummardas 
lahkujaile maani. 

Kui ta pea üles tõstis, polnud «Dianat» läbi pimeduse ning vihma enam näha. 


KOLMETEISTKÜMNES PEATÜKK PÜHA ELMO / TULED 


Pagi, mis nii järsku Simonsi lahele oli tormanud, lakkas niisama ootamatult ning 
kiiresti, kuid tuul jäi põgenejatele soodsaks, taevas selgeks. 

Taevasse tõusis kuu ja selle valgel oli näha, et Hea-lootuse neeme rannik oli jäänud 
kaugele seljataha. Tagaajamist- ei olnud. 

Siiski otsustas Golovnin sõita lõuna poole ja seejärel purjetada suuremate 
laiuskraadide. kohal itta. Nii võis kiiremini kaugemale pääseda Healootuse neemest, 
hiljem mööduda Uus-Hollandist lõuna poolt ning jõuda välja Uus-Hebriidi 
saarestikku. 

Teekond oli pikk. Purjetamine tõotas tulla raske ning tormirikas. 

Toidumoona oli vähe järele jäänud ja madrused said ainult kaks viiendikku ettenähtud 
ratsioonist. 

«Vene meremeeste jaoks on parem tormid ning nälg,» ütles Golovnin meeskonnale, 
«parem surm loodusjõudude käes, mille teenimisele me oleme ennast pühendanud, 
kui vangistus! Kas ma räägin õigust?» 

«Õigust, Vassili Mihhailovitš! Parem surra!» kinnitasid kõik. 

Ööl ja päeval sõitis laev täies purjes, tehes ausalt oma kaheksa sõlme. 

Ohvitserid ning meeskond ei lahkunud tekilt, veetes kogu aja väsimatus töös. 

Golovnin tänas «Diana» ekipaaži erilise käskkirjaga, et tõend vene meremeeste 
vaevast ning ennastsalgavusest nii rasketel purjetamispäevadel säiliks igaveseks 
sõjalaevastiku arhiivides. 

Esimesel päeval ei kohatud merel kedagi, aga kahe päeva pärast hüüdis marsimadrus 
mastist: «Vööris suur kolmemastiline laev!» See võis olla ka Inglise sõjalaev. Igaks 
juhuks andis Golovnin käsu valmistuda lahinguks. 

Kellelegi ei mahtunud enam pähe mõte vangistusest, isegi kui tegemist oleks olnud 
kas või kõige suurema, paljude suurtükkidega varustatud Inglise laevaga. 
Viivitamatult avati tugevasti kinnikäänatud parda-luugid, vee-etati suurtükid nende 
juurde, seati valmis kotid püssirohuga ja raudkandmikud kuulidega, pannide! 
hakkasid suitsema süütenöörid. 

Bombardöörid asusid suurtükkide juurde, meeskond valmistus lahinguks. 

Korvett jätkas oma teed täiesti lahinguvalmina. Lõpuks hüüdis marsimadrus: «See on 
kaubalaev! Sõidab itta!» Ent pääsenud ühest hädaohust, sattus «Diana» teise, mis oli 
ohtlikum kui terve eskaader vaenlase laevu. 


Öösel puhkes valla vali äikesetorm. Räbaldunud, tuulest sasitud pilved liikusid 
marulise kiirusega üsna laeva kohal, puudutades peaaegu mastitippe. 

Õhk oli tulvil veetolmu, huultel tundus soola. Varsti kattus kogu taevas üheainsa 
musta pilvega. Tuul muutis sageli suunda, paiskudes laevale igast ilmakaarest. 
Meeskond ei jõudnud vahetada purjesid. 

Lainetus tugevnes üha. «Diana» parda taga kerkisid veemäed, nende tipud rebis tuul 
maha ja paiskas tekile, mis seetõttu helkis välkude valgel, nagu oleks ta jääs. 
Golovnin käskis tõmmata välja leierid, sest korvett paiskus nii tugevasti kord ühele, 
kord teisele küljele, et inimesed ei suutnud jalul püsida. 

Tuulepuhangute all tõmbus «Diana» pinguli nagu elus, värisedes kogu kerest. Välgud 
loitsid üle terve taeva, valgustades e-edalt laevalage ja heites sinna taglasest teravaid 
musti varje. Vahetpidamatu kõuemünn sulas kokku ookeani kohinaga ja tegi inimesed 
kurdiks. 

Korraga muutus õhk soojaks, pilvedes hakkas paistma pahaendelist tuhmverevat 
valgust. Seda nägid kõik, paljud võtsid mütsid peast ja lõid enneolematu nähtuse ees 
risti ette. 

Kuid kapten oli seda korduvalt näinud. «Otsekohe puhkeb valla pagi,» ütles ta enda 
kõrval . seisvale vahiüieniale Murrile. «Korjake purjed ära!» Vaevalt jõudis Murr 
seda teha, kui tõepoolest tõusis vali tuul. 

«Diana» vajus paremale küljele, kuid kuna purjesid polnud rõhumas, tõusis ta varsti 
maste õõtsutades, ja uuestiA niisamuti kui kunagi hirmsa Kap Hoorni juures, ohkasid 
inimesed kergendatult ja vaatasid oma kapte-. niie tänutunde ning usaldusega. 

Algas äge vihmavaling. Veeojasid vahetpidamata teravalt valgustades lõi 
pulbitsevasse ookeani välkusid, kord sirgeid ja purustavaid nagu nooli, kord murtuid, 
gigantses siksakis üle poole taeva ulatuvaid nagu tule-madusid. 

Vaskse lipuvarda tipus ja groot-bramraa pealtuule-otsal, millel oli raudne ümbris, 
süttisid kerakujulised tuled. 

Hirmunult hakkas Tiška karjuma: «Tulekahju! Põleme!» 

Madrus Skajev, kes seisis Tiška kõrval, andis talle kõmmu kuklasse. 

Tiška jäi sedamaid vait. Need olid püha Elmo tuled. 

Nad polnud kuigi suured, umbes nagu tuvimuna, ja põlesid ainult mõne minuti, kuid 
ajasid hirmu peale mitte ainult Tiškale, vaid ka paljudele teistele mitte küll argadele, 
kuid ebausklikele inimestele. 

Keset pimestavaid välkusid, keset madalaid, raskeid pilvi, mis peaaegu lamasid 
rinnuli määratutel ookeani-lainetel, nende ohjeldamatute, raevust haaratud loodus- 
jõudude keerises heitles väike «Diana». 

Alati, kui laeva ähvardas hädaoht, võttis Golovnin vahi enda peale. Siis oüd ka kõige 
ebakindlamad südamed rahulikud: madrused nagid võitluspostil oma kaptenit, tema 
rahulikku tugevat kuju, kuulsid ta kõlavat häält. 

Tugevad veekindlatesse botfortidesse kängitsetud jalad harkis, seisis ta ka nüüd 
komandosillal, ulatudes just nagu üle kogu laeva. 

Välgud lõid merre päris korveti juures. Näis, nagu põleks ookean ise. 

Äkki lõhestas laeva ümbritsevat põrgulikku vee ning pimeduse segu pikk ere 
välgusähvatus, mis oli inimestele nii ligidal, et nad pimestatult kahmasid hirmuga 
kinni leierist, mastidest ning üksteisest. Ja samaaegselt lõi hirmus ning lähedane 
piksemürin kõik kurdiks. 

Ka Vassili Mihhailovitš sulges korraks silmad ja tundis samal hetkel näol 
ebameeldivat kõrvetavat kuumust. 


Ta avas ruttu silmad, et vaadata, mis tema ümber sünnib, kuid ei näinud mitte midagi. 
Pimedus ei kadunud. 

Ta oli pime. 

Golovnin tõstis käe silmade juurde ja hõõrus neid. Ta tegi katset ringi vaadata, kuid 
läbistamatu seinana püsis ta silme ees ikka endine pimedus. Ookeani ning 
piksemürinat ta ainult kuulis. 

Kui ta kunagi oli tundnud hirmu, siis oli see just nimelt nüüd. 

Kuid ta seisis endiselt oma kohal. 

Ta kutsus Rikordi enda juurde ja palus teda seista enda kõrval, kuid ei öelnud talle 
midagi. Kuid see nägi ise välgu valgusel ta liikumatuid näojooni ja küsis erutusega 
hääles: 

«Mis sinuga on, Vassili Mihhailovitš?» 

«Mitte midagi, praegu veel mitte midagi,» vastas see. «Kontrolli purjed järele!» 
«Kõik peale vöör-marsipurjede on koristatud. Neil on võetud kõik rehvid sisse.» 
«Hästi. Ära mine ära! Ma võtan sul käe alt kinni.» 

Rikord oli oma sõbra sõnadest ja kogu tema käitumisest hämmastatud, kuid viimane 
ei öelnud talle midagi. 

Vihm lakkas. Pagi kandus edasi, tormitsevasse ookeaniavarusse. Ookeani kohale 
kerkis juba koit. 

Vassili Mihhailovitš märkas seda teistest hiljem. Järkjärgult tuli talle nägemine tagasi. 
Tõusis päike. Ta nägi seda algul ähmaselt, siis selgemini, 

seejärel aga hoopis hästi, nägi enda kõrval seisvat Pjotr Rikordit ja siis ka kogu 
«Dianat». Viimase hilbuni märjad madrused olid jõudnud juba endid palja jalu võtta, 
pühkisid tekilt sinna jäänud vett ja koristasid segipaisatud laevavarustust. 

Ta hingas rõõmsalt kogu rinnaga, just nagu oleks talt langenud rõhuv kivirahn, vaatas 
ringi ellu tagasipöördunud inimese õnnelike silmadega ja hakates vaikselt naerma 
sügavat, südamepõhjast tulevat naeru, läks oma kajutisse. 

Siin üksinduses, kellestki nägemata, laskus ta jõuetult tugitooli, sulges silmad ja 
peaaegu kaotas teadvuse. 

Tundes õlal kellegi käepuudet, tuli Vassili Mihhailovitš meelemärkusele ja avas 
silmad. Tema ees seisis Tiška, kelle riietest nirises alles vett ja moodustas ta jalge 
juures loigu. Väljasirutatud käes, mis samuti oli märg, hoidis ta rummiklaasi. 

«Peab jooma,» ütles ta lihtsalt ning lühidalt, kuid samal ajal kuidagi ebatavaliselt 
kindlalt, nagu oleks ta vanem. 

Golovnin kuuletus ja jõi. 

«Vala ka endale!» 

Klaas kanget jamaika rummi andis Golovninile jõu tagasi ja kajutisse astunud Rikord 
leidis ta eest juba erksana. 

«Kuidas on ülal?» küsis kapten. 

«Kõik on hästi,» vastas Rikord. «Seame korveti korda. Sõidame ahtrist puhuva Nord- 
Westiga. Käskisin praegu kõik purjed üles seada.» 

«Hästi!» ütles Golovnin. «Istu, Tiška annab ka sulle rummi. Ma olen nüüd rahulik, 
«Diana» kannatas välja katsumise, millest tugevamat ei saa olla.» 

... Järgmisel päeval aga oli taevas uuesti vaikne ning pilvitu ja ookean hakkas aegapidi 
tagasi saama oma türkiissinist värvust, ehkki ta veel kaua ei suutnud rahuneda. 
«Diana» jätkas sõitu täiskäiguga allatuult. Kaheksandal juunil nähti esimesi 
merelinde, keda varem keegi ei olnud näinud. 

«Need on Port Egmonti kanad, nagu Cook neid nimetas,» ütles koos teistega tekil 
seisev Golovnin. 

«Kana, aga ronib vette! Paneb ka ikka nimesid see Cook!» porises Tiška. 

Kõik nakkasid naerma — mitte ainult sellepärast, et see Tiškal naljakas välja kukkus, 
vaid sellepärast, et pärast läbielatud hädaohte, Lõuna ookeani* torme ning äikesi 
lihtsalt taheti naerda. 

Varsti vaikis lainetus. Ookeanipind muutus laudsile-daks ja pimestas oma säraga 
silmi. Meeskond jätkas laeva kordaseadmist. Kõik parda luugid ja -luugikesed olid 
avatud, tuulutati ning kuivatati laevaruume, pum-bati trümmist välja tekilt sinna 
valgunud vett. 

Skorodumov tõi oma papagoi bakile. Otsekohe ümbritsesid teda madrused. Ka Tiška 
astus ligi. Järsku, just nagu teda ära tundes, hüüdis senini vaikides mingisuguseid 
seemneid lüdinud papagoi kriiskava häälega: «Tiška loll!» ja hakkas vihaselt 
askeldama oma alusel. 

Madrused vingerdasid naeru käes. Sedapuhku naeris ka Tiška teistega kaasa, sest ta ei 
saanud mingil moel oma rohelisele vaenlasele ja tema kaitsjale kätte maksta. Ja ega ta 
poleks tahtnudki seda teha: pärast selliseid kauaseid vintsutusi oli süda avatud mitte 
kurjusele, vaid rahule' ning headusele. 

Üheksandal juulil mööduti lõuna poolt Tasmaania saarest ja võeti kurss Uus- 
Hebriididele. 

Varsti hakkasid laeva ümber mängima delfiinid. Seejärel ilmusid nähtavale vaalad. 
Vesi hakkas öösiti uuesti tugevast fosforisärast helendama. 

Hommikul lendles laeva kohal kogu aeg väike ranna-linnuke. Terve meeskond jälgis 
teda huvi ning erutusega. Ja kui linnuke jõuetult tekile kukkus, korjasid madrused ta 
ettevaatlikult üles ning andsid Skorodu-movile, et see laseks ta maale ligemale jõudes 
lahti. 

Järgmistel päevadel astus tohtri õpilase juurde sageli sisse kord üks, kord teine neist 
väliselt karedaist meestest, kes olid küll kalgi, ookeanisoolast läbi imbunud, 
meretuultest pargitud ning troopikapäikesest päevitunud näoga, kuid õrna südamega; 
nad tahtsid teada, kuidas on lugu väikese linnukesega. 

* Nii nimetati kirjeldataval perioodil India ookeani. 

«Noh, kuidas meie sirtsul läheb?» küsis Skajev, Makarov või mõni teine hiiglane, 
painutades enese kolmekordselt looka, et pääseda Skorodumovi kajutisse. «Elus? 
Jumal tänatud!» 

Et linnukest kostitada, tõi kokk kaasa potikese putru. 

«Ei tea ainult, kas meie puder talle meeldib. Mis sa arvad?» küsis ta Skorodumovilt 
väga mureliku ilmega ja palus: «Passi peale, ole hea, et ta ei kärvaks!» 

Kahekümne viiendal juulil '809. aastal, kui vara hommikul oli löödud neli klaasi ja 
kui pimestavad päikesekiired alles libisesid mööda ookeani pinda, karjus marsimadrus 
kõlava ning rõõmsa häälega: 

«Maa!» 

See oli Aneityum, kõige lõunapoolsem saar Uus-Hebriidi arhipelaagist. 

Rõõm oli üldine. Enam kui kaks kuud olid inimesed veetnud tormisel ookeanil, 
rajudes ja äikestes, mitmel korral juuksekarva kaugusel hukkumisest, olid saanud pool 
portsjonit kuivikuid ning soolaliha ja kärbitud vee-normi, sest ehkki taevast sadas vett 
ohtrasti, tuli ta alati koos selliste tormide ning pagidega, et ta kogumiseks ei jäänud 
mahti. 

Sellepärast oli kõikide rõõm maa nägemisel nii suur, nagu oleks jõutud tagasi 
kodumaale. 

«Täiskäigul saare juurde!» käsutas Golovnin. 


Rudakov, kes oli vahis, käskis seada üles kõik purjed ja juhtis «Diana» ettenähtud 
kursile. 

Kõik kogunesid tekile. Kõlasid lõbusad hääled, naljad, naer. Tiška nõudis kinnipüütud 
linnu vabakslaskmist, sest ta kartis, et Skorodumov õpetab ka selle vanduma. Kes teda 
teab, igatahes kuulavad kõik linnud ning loomad hästi selle Skorodumi sõna. Ta on 
soetanud endale isegi valge hiire, kes istub kogu aeg ta õlal. 

Kuid kannatlikumad vastasid Tiškale: 

«Vara veel, ei lenda pärale, tarvis oodata.» 

«Vaat, kes tuleb laevalt minema kihutada — see roheline vares,» porises Tiška. 
«Miks siis see?» 

«Ainult roojastab laeval ja haugub.» 

«Kae, kus tuli alles puhtusejünger välja!» vastasid talle madrused naerdes. 

«Vennad,» ütles Dmitri Simanov madruste salgas seistes, «sõidame suure rõõmuga 
maa poole, see aga on, vaadake õige, missugune: lausa metsik kalju. Sealt pole võtta 
midagi.» 

Kaugelt näis saar tõepoolest metsikuna, paljana ning viljatuna. Kuid mida ligemale 
jõuti, seda meeldivamaks ta muutus. Nagu elavaina ilmusid välja ning laotusid silme 
ette rõõmsate, kutsuvate tihnikutega kaetud künkad, lahed ja abajakesed. 

«Vaata, vaata, mis see on?» imestus Tiška. «Mägi, aga näe seest tossab muudkui 
suitsu välja. Reht kütavad või mis?» 

Golovnin ütles talle naerusui: 

«See on Tänna saar. Seal on tuldpurskav mägi, mida nimetatakse vulkaaniks, mitte 
aga rehi. Seal aga tuli, näe, veel üks saar nähtavale, see on Erronan. Me läheneme 
Uus-Hebriidi arhipelaagile, see tähendab saarte-rührnale. Healootuse neemest saadik 
oleme sõitnud üheksa tuhat versta.» 

Kui Erronani saarele ligemale jõuti, märgati, et paljudes kohtades tõuseb suitsu. 
«Küla!» otsustas Tiška. «Tuleb välja, et inimesi elab ka siin.» 

«Aga missugused nad on, need inimesed?» küsis Skaiev Hlebnikovilt. «Valged või 
mustad?» 

«Mustad.» vastas Hlebnikov, kes oli merereisi ajal hästi tundma õppinud Cooki 
reisikirjeldusi. 

«Jah. see on tõsi,» tõendas Golovnin. «Me läheme Cooki jälgedes.» 

Ta vaatles üksisilmi saari. Siin ta on, see saladuslik maa, millest ta lapsena oli nii 
smre põnevusega lugenud kuulsa meresõitja reisikirjadest. 

Ta käskis tõsta groot-bramtengile Vene lipu. 

Ja esmakordselt hakkas sel alal voogama päris masti tipus valge-sini-punane Vene 
lipp. helkides oma kolme-yärvi!iste triipudega lõbusalt tuule käes. 

Rannikul tulid nähtavale pärismaalased, kes sõitsid vilkalt puutüvedest valmistatud 
kanuudes. Samal aial ilmus kaldale suur hu'k täiesti paljaid inimesi. Nad jooksid, 
ilmatu pikad piigid peos, ja vehkisid nendega, tehes -mingisuguseid märke, kuid 
polnud võimalik aru 

saada, kas nad ähvardavad tulnukaid või kutsuvad neid endi juurde. 

«Vaadake, poisid, missugused mustad, just nagu oleksid tökatiga kokku määritud!» 
imestasid madrused. «Miks nad sellised mustad on?» uuris Tiška. 

«Seda on nad päikesest,» selgitas gardemariin Filatov. 

«Siis tuleb nii välja, et ka meie läheme siin mustaks?» erutus Tiška. 

«Ka meie,» naljatas Filatov. 

Gofovnin andis korralduse vehkida valge lipuga. 


Samal ajal pärismaalased üha jooksid mööda randa ja vibutasid piike. Varsti ilmus 
lähimast abajakesest suur kanuu erilise, meremehi suuresti huvitava seadeldisega 
tasakaalu säilitamiseks. Seadeldis koosnes kahest latist, mis ulatusid kanuu ninast ja 
pärast küljele välja, lattide otstesse oli aga kinnitatud peenike puutüvi, mis ujus sel 
viisil paadi kõrval temaga rööbiti ega lasknud teda ümber minna. 

«Vaadake, poisid,» ütles Tiška madrustele, «ise on nad mustad, käivad ringi alasti, 
aga peakolu jagab hästi: näe, mis välja mõtlesid!» 

Korvetile lähenevas kanuus istusid kaks pärismaalast. 

Otsekohe käskis Golovnin koristada ära ülearused purjed, võtta kurss pärismaalastele 
ja vehkida valgete lipukestega. Kuid saareelanikud hakkasid jä-sku laevast eemale 
sõudma, ise sealjuures valjusti karjudes ja osutades käega abaja poole, kust nad just 
äsja olid tulnud. Kui aga «Diana» läks endisele kursile ja lisas purjesid,, pöördusid 
nad uuesti tagasi ja hakkasid endi juurde kutsuma. 

Nüüd olid kanuus istuvad pärismaalased laeva pardalt hästi näha. Neil olid mustad 
läikivad kehnd. Kitsad vööd niuetel moodustasid kogu nende riietuse. Üks neist pani 
vasaku käe rinnale ja näitas paremaga rannikule, kutsudes meresõitjaid nende silme 
ees avanevasse abajasse. 

Abajal oli kütkestav välimus. Kõrged variurikkad puud kasvasid peaaegu päris vee 
ääres, kartmata murd-lainetust, mis sinna vist ei ulatunudki. Nende käharad 

kroonid peegeldusid jaheduse ning vaikusega ahvatleva lahekese rahulikul pinnal 
nagu peeglil. 

Kõik seisid tekil ja vaatasid suurepärast maad. 

«Just nagu meil Guljonkis,» ohkas Tiška, kõõritades Golovnini poole. «Vaat, kus 
paras koht suplemiseks!» 

«Siin, vennas, nii väga ei suplegi!» kostis gardemariin Jakuškin. «Mustanahalised 
panevad varsti nahka. Nad pidid Cooki enda peaaegu ära sööma.» 

«Sellel saarel Cook ei ole olnud, siia ta sisse ei sõitnud,» tähendas kõrvalseisev 
Hlebnikov. 

«Jah,» tõendas Golovnin, «siia pole veel astunud eurooplase jalg.» 

«Võib juhtuda, et meie oleme esimesed?» ütles Rikord. 

«Ka mind ennast meelitab see mõte,» tunnistas Vassili Mihhailovitš. «Aga kuidas 
elanikud meid vastu võtavad?» 

«Kas meil siis suurtükke ei ole?» lausus Murr rahulikult ja süngelt. 

«Mitte selleks pole me siia sõitnud, mitšman Murr,» tähendas Golovnin rangelt. 
«Meie, venelased, peame tooma nendele inimestele vaimuvalgust, mitte aga sur- 
makülvavaid suurtükilaske.» 

Ja ta käskis hoida kurssi Tänna saarele, kus suitses vulkaan. 

«Cook viibis seal, seal on olemas sadam. Sinna sõidame meiegi.» 

Õhtuks jõuti Tanna saare juurde. Kartes, et pimeduse saabumiseni ei õnnestu 
Resolutioni lahte sisse sõita (lahe oli Cook nimetanud nii ühe oma laeva nime järgi), 
käskis Golovnin purjed alla lasta ja triivi jääda. 

Skorodumov tõi väikeses puuris välja Lõuna ookeanil kinnivõetud linnu ja küsis 
bakile kogunenud madrustelt: 

«Noh, kuidas on, poisid, kas lasen lahti?» 

«Lase lahti! Ta on nähtavasti siit pärit,» vastasid need. 

Skorodumov avas uksekese. Linnuke hüppas puuri künnisele, jahmus hetkeks, just 
nagu mitte uskudes oma vabadust, siis hüüatas kõlavalt, lendas vurinal puurist välia ja 
sööstis rõõmsa vidina saatel saare poole. 

õrna, südamliku naeratusega vaatasid madrused talle veel kaua järele ... 

Saabus öö. Taevas oli pilves ja öö väga pime. Kuid Tänna vulkaan, mille kohal 
suitseva tunglana kõrgus punane tuleleek, valgustas nii saart kui merd. Leek heitis 
oma helgi pilvedele ja need loitsid veripunases kumas. 

Vaatepilt oli nii ülev ja sealjuures ka jubedust tekitav, et hoolimata üldisest suurest 
väsimusest ei suudetud ennast sellest panoraamist lahti rebida ja keegi ei tõtanud 
magamaminekuga. 


NELJATEISTKÜMNES PEATÜKK ESIMENE KOHTUMINE 
PARISMAALASTEGA 


Klaasid lõid südaöötundi. 

Golovnin ei lahkunud aga ikka veel tekilt, kuhu nüüd olid jäänud ainult vahimehed. 
Uni oli pagenud ta silmist. Pingutatult vaatas ta sinnapoole, kus lamas Reso-lutioni 
laht, milles oli kolmkümmend aastat tagasi peatunud Cook ja kuhu tema, Golovnin, 
oli tulnud esimese eurooplasena pärast Cooki. 

Lõpuks ometi võis Vassili Mihhailovitš öelda: jah, mu lapsepõlyeunistus on täitunud! 
Kusagil sadama pool kohises üle veealuste kivide lainemurd. See ütles ta kogenud 
meremehekõrvale, et tuleb olla ettevaatlik. Sellele saladuslikule, teadmata mida 
tõotavale murdlainete kohinale vastasid ka Vassili Mihhailovitši peas tekkivad 
mõtted. Needki polnud rahulikud. Esimene rõõm täitunud unistustest oli märkamatult 
kustunud, selle asemele asus mõte sellest, kuidas võtavad teda vastu saareelanikud. 
Kas tõesti tuleb ka temal nagu Cookilgi tutvustada neid mustanahkseid inimesi 
Euroopa suurtükkidega, ehk küll ainult hirmutamiseks. 

Ei, ta püüab seda vältida viimse võimaluseni. 

Pärast keskööd läksid pilved laiali, koos nendega kadus taevast ka jubedust tekitav 
kuma. Ilmusid nähtavale tähed ja nende seas leidis Golovnini harjunud silm otsekohe 
juba lapsepõlvest nii hästi tuttava Suure Vankri, leidis ka Lõuna Risti — maakera 
teise poole tähtkuju. 

247 

Ta seisis oma korvetiga planeedi sel piiril, kust oli näha mõlema poolkera tähtkujusid. 
Kas ei asu ta ka inimkultuuri samasugusel piiril? 

Tema ise oma keeruka mõtteilmaga, oma teadmistega, oma laevaga, mis oli täiuslik 
niihästi varustuselt kui relvastuselt — see on üks maailma pool, ja siinsamas kõrval, 
mõned kaabeltaud eemal, peitus murdlainete kohina taga teine pool — inimkonna 
häll, rahvas, kes ei tunne veel riideid ja on relvastatud puuodadega. 

Kas nad on õnnelikud või ei? ,Kas on õigus või ei sel rahutul prantslasel, kes lõi «Uue 
Heloi'se'i» ja vapustas inimmõistust oma mõtete terava uudsusega. 

Kunagi olid kõik inimesed praeguses tsiviliseeritud Euroopas seisnud samasugusel 
arenemisastmel kui nende saarte elanikud. 

Kas pole siis selge, et naha värvus ei tähenda veel mitte midagi, et kõik rahvused on 
võrdsed, et neil on ühesugune õigus kohale päikese all ja õnnele! Kas pole siis selge, 
et ta peab suhtuma siinseisse elanikesse nagu vendadesse! Ta pole tulnud siia selleks, 
et võtta pärismaalastelt ära nende looduslikke hüvesid, vaid selleks, et õppida 
paremini tundma maailma, kus vaimuvalgus ia kultuur peavad kuuluma kõikidele 
rahvastele. 

Öövaikuses nende heledate tähtede all oli mõelda nii hea, mõtted said hoogu nagu 
ääretutelt tiibadelt ja näis, et need tõstavad ta maa pealt üles. 

Vassili Mihhailovitš ei märganud, kuidas oli hakanud koitma. Tema juurde astus 
vahis o'ev Murr, ulatas oma pikksilma ja ütles saare poole osutades: 

«Vaadake, mis seal toimub!» 


Golovnin pööras pikksilma Murri poolt osutatud suunas ja nägi, et Resolutioni laht, 
kus ta oli tahtnud peatuda, kujutas endast väikest abajat. Sissepääs sinna oli suuremas 
osas tõkestatud karideAa, mille kohal kees lainemurd. Selle murdlainetuse kohinat 
oligi ta terve öö kuulnud. 

Ka siin, samuti kui eile Aneitvumi saarel, sagis rannikul suur hulk musti paljaid 
pärismaalasi, kes väikesest suureni olid varustatud pikkade jahiodade ning mala- 
katega. Nad andsid mingisugust märku, vehkisid kätega ja nähtavasti kutsusid 
saabunuid ligemale. 

Karisid nähes käskis Golovnin purjed tõsta jä sõita tuult kasutades ümber nende. 
Kuid vaevalt oli jõutud purjed üles tõmmata, kui tuul järsku vaibus ja lainetus hakkas 
laeva karidele kandma. 

«Lood sisse!» kamandas Golovnin. 

Looditi, kuid sügavus oli ankru jaoks liiga suur. Laev aga kandus samal ajal üha 
karide poole. 

Vassili Mihhailovita sai otsekohe aru laeva ähvardavast hädaohust. 

«Vilistada kõik mehed tekile!» käskis ta. «Lasta kõik sõudepaadid vette!» 

Laevalagi tümises kümnetest jooksvatest jalgadest, kriuksusid plokid, millega üksteise 
järel lasti mõne minuti jooksul vette sõudepaadid. 

Paadid võtsid korveti puksiiri ja hakkasid teda laine-murrust eemale vedama, kuid 
avamere ummikas oli inimestest tugevam. Vaatamata kõikidele meeskonna pin- 
gutustele ajas ta laeva ikkagi karide poole. 

Nii madrused kui ohvitserid aerutasid sellise pingutusega, et näis, nagu oleksid paadid 
aerude survel valmis veest välja kargama, laev aga liikus endiselt murdlainetuse poole 
ja vedas sõudjaid paatidega enda järel. 

Kõikide pilgud olid kiindunud purjedesse — nendes oli ainus lootus. Kuid õhk oli 
niivõrd liikumatu, et purjed isegi ei laperdanud. 

Mis see siis on? Hukkumine? Kas tõesti oli sõidetud kakskümmend viis tuhat versta 
läbi suurte raskuste ning hädaohtude, vaeveldud üle aasta Simonsi lahes, nii palju 
kordi elu kaalule pandud, kannatatud, unistatud — ja kõik ainult selleks, et hukkuda 
neil tundmatutel kividel, mida pole isegi ühelgi kaardil. 

Ei, ei või olla! 

Meeleheitliku pingutusega lõhkusid madrused rahulikku ookeanivett. 

Golovnin nägi selgesti nii laeva kui ka meeskonda ootavat hukku. Ta tundis, et praegu 
niisamuti kui Kap Hoorni juures ja tol ööl. kui «Diana» mastidel põlesid 

püha Elmo tuled, on kõikide pilgud suunatud temale. Üksnes temas nägid need 
inimesed viimast pääsemislootust. 

Kuid praegu oli tema peaaegu niisama võimetu kui nemad. Ja see oli talle piinavam 
kui surm ise. 

«Mida sa mõtled teha, Vassili Mihhailovitš?» küsis kõrvalseisev Rikord temalt 
erutusega hääles. 

Väliselt oli Golovnin rahulik nagu tavaliselt, kuid näo kahvatus reetis ta erutust. 
«Võtta relvad, toiduvarud ja istuda kõigil sõudepaati-desse!» oli ta juba valmis 
vastama. 

Kuid ta tavaline püsivus, mis rohkem kui üks kord ofi päästnud olukorra, tuli appi ka 
nüüd. 

Ta ei vastanud midagi. 


Ikka veel vaatles ta aeglaselt lähenevat õudset laine-murdu, nagu mõõtes silma järgi 
kaugust karide ja laeva vahel, olles otsustanud anda käskluse korvetilt lahkumiseks 
kõige viimasel minutil. 

Järsku liigahtasid purjed kergelt — näis, et üleannetu tuul tahab nendega mängida. 
Ent see polnud mäng. Veel hetk — purjepinnad tõmbusid pinguli, täitusid tuulega, 
«Diana» sööstis kohalt ja möödus kiiresti mõnekümne sülla kaugusel asuvast 
veealusest rahnust, millega algasid karid. 

Korvett sõitis lahte ja rändurite pilgu ees avanes sügavale maasse lõikuva abaja 
rahulik peegelpind. Kaldal tunglevad ja sõbralikult kätega vehkivad saareelanikud 
kutsusid neid endiselt abajasse. 

Golovnin seadis laeva triivi ja saatis tüürimees Hleb-nikovi koos mõnede madrustega 
sõudeoaadil lahte uurima. Seejuures ütles Vassili Mihhailovitš tüürimehele: 

«Võtke püss kaasa, kuid kasutada luban seda ainuüksi äärmise hädaohu puhul. Kui 
midagi juhtub — tulistage õhku!» 

Kuid Hlebnikovil ei tulnud tarvitada seda viimast abinõu. Kui ta paat jõudis lahe 
sisemusse, võttis teda vastu kanuu kahe pärismaalasega, kel olid käes rohelised oksad. 
See oli rahu märk. 

" Hlebnikov kohtles neid sõbralikult, kinkis neile mõned linased rätid ja klaaspärleid, 
mis ta Golovnini nänu-näitel oli kaasa võtnud. Pärismaalased kinkisid talle 
vastutasuks kookospähkleid. Nad paistsid olevat siirad ning leplikud. 

Hlebnikov vaatas lahe üle takistusteta. Ent teda saatvad madrused hoidsid igaks 
juhuks käes laetud püsse, jälgides kogu aeg tähelepanelikult pärismaalasi, kes 
järgnesid neile nüüd juba mitme kanuuga. 

Golovnin omakorda jälgis kõike lahel toimuvat pikksilma langetamata. 

Üks pombadöör seisis tema käsul hõõguv taht peos suurtüki juures, mis oli laetud 
ainult püssirohuga, ja oli valmis iga hetk pistma tuld sintliauku. 

Laht oli niisama suur kui Cook kirjutas — see oli veelkordseks tõenduseks, et 
tegemist oli tõepoolest Resolutioni lahega, mis tõotas täiesti rahulikku ankruplatsi, 
sest ta oli avatud ainult põhjatuultele. 

Vahepeal olid kümned pärismaalaste kanuud laeva igast küljest ümbritsenud. 
Saareelanikud vehkisid pikkade roheliste okstega ja tervitasid laeva vaimustatud 
hüüetega: «Evvau! Evvau!» — nendesamade sõnadega, millega Vassili Mihhailovitš 
kunagi lapsepõlves oli tervitanud ametist mahavõetud teenripoissi Tiškat, kes oli 
tõtanud härrastemajast mööda, valge hani süles. 

Golovnin viipas gardemariin Jakuškini enda juurde ja palus endale leksikoni anda. 
Jakuškin võttis taskust tema poolt For. steri* järgi koostatud lühikese Tänna saare 
elanike sõnade sõnaraamatu ja ulatas selle aupaklikult kaptenile. 

Golovnin hakkas sõnaraamatut lehitsema, otsides talle vajalikke sõnu, nagu: ani — 
süüa, nui — juua, tava! — vesi, buga — siga jne. 

Teda ümbritses korraga kodune Gulionki. Meenusid ta avar lastetuba, vana tamme 
oksad, mis tungisid aknasse, mingi arstirohu lõhn õhus ja tema ise — Vasja, halatt 
seljas, istumas aknalaual, paks prantsuskeelne raamat käes. 

Kus ta siis nüüd on — Guljonkis või Vaikse ookeani metsikul saarel? Ja seesama 
Tiška, keda ta siis oli oma magamistoa aknast tervitanud, asub kusagil siinsamas, 
laeval. Selletõttu tunduvad lapsepolvenägemused veelgi eredamaina. 

—* Forsterid — isa ja poeg — saksa looduseuurijad, kes saatsid Cooki tema reisil 
Vaiksele ookeanile 1772—1775 ja koostasid selle teekonna kirjelduse. 


Pärismaalaste hüüded toovad ta tagasi tegelikkusesse. Nad karjuvad nüüd metsikult 
teisel pool laeva. Ja sealt kostavad temani reelingule summa kogunenud madruste 
valjud naerulaginad. 

«Mis seal on? Mis nad lagistavad?» küsis Golovnin mööduvalt Rudakovilt, märgates 
selle näol alles äsja rõõmsalt naernud inimese muiet. 

«Need on pärismaalased, kes tervitavad teie Tihhonit.» 

Vassili Mihhailovitš läks «Diana» teisele pardale. 

Tõepoolest, seal seisis madrustesummas Tiška. tühi ämber peas, ja tegi saareelanikele 
grimasse, kes karjusid talle oma kanuudest vaimustatult: 

«Evvau! Evvau!» 

Kaptenit silmates tõmbusid naeru lagistavad madrused kõrvale. Tiška aga, kes ei 
märganud tema selja taga seisvat Golovnini, jätkas vigurdamist. 

«Mis sina siin teed?» küsis Vassili Mihhailovitš rangelt. 

Tiška kohmetus. 

«Narrin neid,» viipas ta peaga. 

«Misjaoks?» 

«Nad armastavad seda. Näe, kuidas hirnuvad! Mu ämber hakkas-neile kangesti 
meeldima.» 

Tõepoolest, pärismaalased tervitasid ikka veel vaimustatult Tiškat. Nende hüüdeis 
võis eraldada sageli korratavat sõna «arroman». 

Golovnin heitis pilgu sõnaraamatusse ja hakkas naerma. See sõna tähendas «pealik». 
Siis jättis ta naermise ja ütles Tiškale tõsiselt: 

«Ära tembuta! Sa ajad mul siin kõik sassi. Viska oma ämber minema ja mine ära!» 
Seal köitis Vassili Mihhailovitši tähelepanu suur kanuu, milles seisid kogu pikkuses 
kolm suurekasvulist rühikat pärismaalast puukiududest niudepõlledes. Nende kehad 
olid tumedat kastanivärvi. Ühel neist oli eriti soliidne hoiak. Tema näo parem pool oli 
võõbatud vöö-driiseks valge värviga, vasak punasega. Ta lopsakad juuksed olid 
punutud sadadesse peenikestesse juukse-palmikutesse, mis olid vihuna kokku seotud. 
Sellesse juustevihku oli torgatud üsna pikk pilliroog, mis oli täis imitmevärvilisi 
linnusulgi. Keha oli kaunistatud 

armidega, mis olid täis hõõrutud neidsamu värve. Ta ninasse, katkilõigatud ning 
väljavenitatud kõhresse, oli pistetud pulk ja niisama inetult väljavenitatud alahuulde 
— roheline kivi. Ta kõrvalestadesse olid tehtud suured augud ja neist läbi pistetud 
kilpkonnaluud, randmetele oli lükitud suur hulk kookospähklite koorest valmistatud ja 
nikerdustega kaunistatud käevõrusid. 

Kahel teisel pärismaalasel, kes seisid samas kanuus, oli tagasihoidlikum välimus: 
nende näod olid vähem moonutatud ega kandnud värvimise jälgi. Nende käitumisest 
mehe suhtes, kelle nägu oli nii kirevalt üle võõbatud, paistis aupaklikkust ja 
lugupidamist. 

«Kes siis see peletis on?» küsis Rikord, osutades eriti kirjuks värvitud saareelanikule. 
«Ma arvan, et see on nende arroman,» vastas Golovnin. Samal ajal jõudis kanuu 
kolme pärismaalasega üsna «Diana» parda äärde ja metslased näitasid märkidega, et 
nad tahavad tuita laeva pardale. 

Varjamatu uudishimu helkis nende tumedates sametistes silmades, mis vaatasid 
valgeid inimesi laste naiivse lihtsameelsusega. 

«Alles hirmutamata,» mõtles Golovnin. «Oh, kui tore on näha inimolevusi, kes ei 
tunne veel hirmu eurooplaste ees!» 


Ta käskis laevatrepi alla lasta ja kiiresti tulid pärismaalased korveti pardale, kuid 
oodatud kolmiku asemel jõudis läbi lipsata veel kümmekond paljast meest. 

Golovnin astus maalitud näoga pärismaalase juurde ja küsis talt: 

«Arroman?» 

«Arroman, arroman!» vastasid pärismaalased kooris, väljendamata sealjuures 
mingisugust imestust selle üle, et nende juurde saabunud valged inimesed oskavad 
nende keelt. 

See hakkas Golovnini huvitama. 

«Kas nad peavad valget inimest jumaluseks, kes peab teadma kõike maailmas — nagu 
tõendavad seda paljud inglise rändurid? Ei, see pole nii. See on lihtsalt valge inimese 
väljamõeldis, kes ise peab ennast jumalaks ja asetab end teistest kõrgemale. Aga mis 
see siis on? See on vaid inimeste naiivsus, kes pole viibinud 

254 

kusagil oma saarest kaugemal ja oletavad lihtsameelselt, et maailmas elavad ainult 
nemad ja nendetaolised.» 

Vassili Mihhailovitš jälgis saareelanikke suure huviga. Nende pealik tõstis käed pea 
kohale ja tegi nendega mingi küsiva žesti, väljendades ühtlasi imestust oma 
moonutatud, ent siiski heasüdamlikul näol. Seejuures lausus ta Golovninile sõrmega 
rindu torgates küsivalt: 

«Arroman?» 

Madrused, kes pärismaalaste ilmumisel olid uuesti parda ?äärde kogunenud, hakkasid 
nende segadust taibates naerma. Aga Škajev tegi ühe käega ilmeka žesti, nagu kedagi 
minema ajades, teisega näitas samal ajal pärismaalastele Golovnini ja ütles õpetlikult: 
«Näe, kuhu vaata! Aga see,» ta tegi kusagilt ilmunud Tiška poole žesti, «aga see — 
ptüi!» 

Ja ta koguni sülitas, ent mitte tekile, vaid meremehe-liku puhtusearmastuse tõttu üle 
parda. 

Pärismaalased said Skajevist kohe aru ja hakkasid heakskiitvalt noogutama. 
Soovides teada saada, kuidas pärismaalaste peameest hüütakse, hakkas Vassili 
Mihhailovitš loendama sõnastiku järgi nimesid, mis samuti olid Forsteri poolt kirja 
pandud, ja osutas samaaegselt sõrmega kirevaksmaali-tud saareelanikule: 

«Fonakko? Jogel? Jäta?» 

Pärismaalased said küsimusest väga kiiresti aru, hakkasid ühel häälel naerma ning 
tõendama: «Gunama! Gunama!» 

Siis osutas Golovnin käega rannikule ja lausus: «Tavai! Nui!» (mis tähendas: «vesi», 
«juua»). Gunama mõistis otsekohe, mida temalt' soovitakse, ja näitas käega 
ranniku selle osa poole, kust ka Cook Forsteri kirjelduse järgi oli oma laevade 
jaoks vett võtnud. 

«Kui taibukad nad küli on!» mõtles Golovnin, vaadates tema ees seisvaid paljaid 
kirjuks võõbatud nägudega pärismaalasi. «Kui kergesti ometi inimesed üksteist 
mõistavad isegi sellise arengu- ning haridustaseme erinevuse juures nagu 
pärismaalaste ja meie vahel. 

Miks siis rahvastevahelised tülid lõpevad nii sageli relvade abil?» 

Ja siinsamas, just nagu oma taibukuse selgemaks tõenduseks, lugesid pärismaalased 
Golovnini poolt leksikoni abil neile esitatud küsimuse peale otsekohe üles oma 
arhipelaagi saarte nimetused, kusjuures need ühtisid täiesti Forsteri poolt esitatutega. 
See rõõmustas Golovnini niivõrd, veenis teda sedavõrd saare elanike mõistuses ning 
taibukuses, et ta otsustas teatada oma külalistele ka endasse puutuvaid andmeid. Ta 
näitas märkide abil, et ta on tulnud oma laevaga kaugelt, et saabunud on suure ning 


tugeva riigi alamad, et seda maad nimetatakse Venemaaks ja et laeva nimi, millel ta 
siia sõitis on «Diana». 

Kuid kõigest sellest mõistsid pärismaalased ainult üht, nimelt seda: teda ennast 
hüütakse Dianaks. 

See rõõmustas millegipärast Gunamat ja tema kaaslasi nii kangesti, et nad jooksid 
parda äärde, näitasid kanuudes istuvatele inimestele käega Golovnini peale ja tõstsid 
vaimustatud kisa: 

«Diana! Diana!» 

Kanuudest ja koguni rannikult hüüdsid sajad pärismaalased niisama rõõmsa kisaga 
vastu: «Diana! Diana!» 

Nii jäigi see hüüdnimi Golovninile kogu tema Tänna saarel viibimise ajaks. 

Esimese tutvuse puhul kinkis ta külalistele kirveid, nuge, kääre ja pärleid. See meeldis 
neile väga. 

Kuid siinjuures toimus järgmine arst Brändile väga traagiline vahejuhtum. 
Pärismaalased, kes olid tunginud korvetile Gunama järel, läksid üle kogu laeva laiali. 
Ehkki neid üksinda kusagile ei lastud, jõudsid nad käia paljudes ruumides, sattudes 
kõigest hämmastusse ja vaimustusse. 

Eriti meeldisid neile kell, millega löödi klaase, ja peegel. Kui seda kella löödi, tegid 
nad rõõmsat häält nagu väikesed lansed, nende näod — sugugi mitte rumalad või 
meeldivuseta — tõmbusid laiale naerule ja nad hakkasid vaimustusest kargama. 

Kui gardemariin Jakuškin näitas neile peeglit, lähendades seda ühe pärismaalase 
näole, haaras see 

oma kujutust nähes peegli Jakuškini käest ja vaatas seda teiselt poolt, pöördus seejärel 
uuesti ümber ja tegi seda niikaua, kuni tema suguharukaaslane, kes ootas 
kannatamatult oma järjekorda, rebis imeasja tema käest ära ja hakkas tegema peegliga 
sedasama, mis esimenegi. 

See imestas mõnevõrra Golovnini, kes jälgis veel ikka tähelepanelikult oma külalisi, 
ja viis ta arusaamisele, et pärismaalased pole vaatamata kogu oma taibukusele 
jõudnud arenemises siiski veel kuigi kaugele. Et neil oli pidevalt võimalus jälgida 
vees endi, taeva, ning puude kujutist, poleks nad tohtinud nii tugevasti üllatuda peegli 
omadustest. 

Pärismaalased pugesid ka Brändi kajutisse, tema aga oli sakslane igas suhtes. 
Ta kajuti seintel rippusid pärlitega siidile väljaõmmeldud saksakeelsed mõtteterad, 
nagu: «Morgen, morgen, nur nicht heute, sagen alle faule Leute»,* lindikeste ning 
tupsukestega kaunistatud lahtised paunakesed kirjade ja muu paberist pudi-padi jaoks, 
siidi ja pärlitega väljaõmmeldud raamides portreed. 

Kui teraselt Brand ka külaliste järele ei valvanud, oskas üks neisl siiski kavalal 
kombel näpata ja ära viia tema naise Amalcheni miniatuurportree. Tiška, kes oli seal 
juures, nägi, kuidas must käsi sirutus arsti voodi kohal seinal rippuva pildi poole, kuid 
ta pöördus meelega teisale olles südames rahul, et pealetükkiv sakslane ei saa enam 
kellelgi oma naise Amalcheni portreega hinge seest välja tüüdata. 

Brändi juurest tahtsid pärismaalased pugeda Murri kajutisse, kuid see lõi esimese 
sisseastuja jalahoobiga välja. 

Valu ning hirmu pärast kahvatunud pärismaalane haaras kõhust kinni, tormas minema 
ja tahtis üle parda vette hüpata, kuid teda jõuti takistada ning rahustada. Golovnin 
kinkis talle niiditäie klaaspärleid, peegli ning tükikese punast riiet. Murri aga kutsus ta 
enda juurde 

kajutisse ja tegi talle erinevalt oma tavalisest kombest väga valju noomituse. 


«Esiteks — see pole vääriline korralikule inimesele ning ohvitserile,» ütles ta pahaselt 
ning ärritatult. «See on niisama hea kui lüüa külalist. Aga teiseks — te oleksite võinud 
sel moel ärritada pärismaalased meie vastu, neid on aga üle tuhande. Tänan enda ja 
teie eest jumalat, et seda ei juhtunud.» 


VIIETEISTKÜMNES PEATÜKK PÄRISMAALASTE - SEAS 


Saabus teine öö Tänna saarel. See oli tunduvalt pimedam esimesest, sest vulkaan 
ainult suitses nagu puhates, kuid millegi peaaegu kaalutu vaevutajutav puudutus 
näonahal tõendas, et koos suitsuga purskab vulkaan välja ka imepeenikest tuhka. Ajuti 
oli kuulda tumedaid lööke, mis sarnanesid kauge kõuemü-inaga, ja kõminat, nagu 
veeretataks kusagil eemal mööda kive tühje vaate. 

Ohus tundus väävli lõhna. 

Jälle kohises karidel murdlainetus. Rannalt kostis järelejätmatult mingi öölinnu 
rütmilist ja nukrat häält. Peale nende ei olnud troopikaöös mingeid helisid. Oli nii 
vaikne, et pärast õhtusööki hütile läinud Golovnin kuulis, kuidas ta mundrikuue 
taskus tiksub kell. 

Nendel laiuskraadidel oli talv, aeg, kus loodus puhkas. Päevane elu oli aeglustunud, 
öist aga polnud üldse märgata — õhus polnud sagimas helendavaid putukaid, öösel 
ringiuitavad loomad vaikisid, just nagu austusest puhkava looduse vastu. 

Kuid loodus ise pakkus rõõmu, öö oli soe, värske, teritas kuulmist ning fantaasiat, 
oani mõtte sügavamalt töötama ja südame tugevamini lööma. 

Ja Golovnin oleks tahtnud minna sellele vaiksele maale ilma suurtükkideta, ilma 
relvadeta, ilma püssirohuta, tulla nende mustade lihtsameelsete inimeste juurde ja 
elada veidi aega nende vaestes onnides, et hiljem uuesti tagasi pöörduda tsiviliseeritud 
maailma ja öelda sellele: «Ma olen elus ja oleksin võinud elada 

nende seas niikaua, kui iganes tarvis, keegi ei puutunud mind! Vaadake nüüd, kuivõrd 
on inimene valmis heaks, kui me ise tuleme tema juurde rahulike mõtetega!» 

Oli 26. juuli 1809. aastal. 

Eile oli täitunud täpselt kaks aastat «Diana» lahkumisest Kroonlinna reidilt. Kuid töös 
ja hädaohtudes, milles oli alanud eilne hommik, oli see meelest läinud. 

Nüüd tähtede vaiksel valgusel, mis Vassili Mihhailo-vitši hingele nii rahustavalt 
mõjus, tuli aga ka see talle meelde. 

Juba kaks aastat! Kaks pikka aastat on nad olnud eemale kistud kodumaast, sõpradest, 
neist, kes on lähedased südamele. 

Mis toimub seal? Kas kestab veel sõda või on saabunud juba rahu? Isegi seda ei tea 
nad siin. 

Teelt oli ta saatnud mereministrile isikliku kirja, milles palus luba sõja korral 
pöörduda tagasi Peterburisse kuivamaateed kaudu läbi Siberi, et võtta oma mees- 
konnaga osa sõjast. Varsti jõuavad nad Ohhotskisse, kuid kas. ei aegu ministri vastus? 
Aga omaksed? On nad elus, on nad terved? Kaugusest lahutatuina ei saa nad anda 
üksteisele endist isegi kõige lühemaid teateid. 

Nii mõtiskles Vassili Mihhailovitš, seistes oma laeva pardal heledate lõunamaa 
tähtede all tundmatu maa rannikul. 

Ent seal lõi taevas helendama, vulkaani kraatrist paiskuv suits võttis musta värvuse, ta 
koonuse tippu ilmus kuldne sära ja kaldal algas liikumine. Metsast hakkasid väljuma 
üksikult, kahekaupa ning rühmiti odade, vibude, kaigaste ja lingudega varustatud 
pärismaalased. 


Paljud neist tassisid oma maa looduseande: kookospähkleid, söödavaid 
jamsijuurikaid, leivapuuvilju, banaane, suhkruroogu — kõike, mille poolest nad olid 
rikkad. 

Rannale kogunedes asusid pärismaalased oma kaubaga üsna veepiiri äärde ja jäid 
kannatlikult ootama külalisi laevalt. Kuid selle pardal oli alles vaikne: seal seisid 
üksnes vahimadrused ja lõid ettenähtud ajal 

klaase. Laevakella kõla kajas üle kogu lahe nagu kirikukella helin mahajäeiud 
metsakirikus kusagil Kaluuga kubermangus. 

Lõpuks hüüdis üks pärismaalastest: 

«Diana!» 

Ja laherannik hakkas kajama mitmesaja inimese üksmeelsest kisast: «Diana! Diana!» 
Neid hüüdeid kuuldes Golovnin naeratas ja sõnas: 

«On aeg sõita, pärismaalased ootavad meid.» 

Ta käskis vahiohvitser Hlebnikovil lasta vette kaks falkonettidega relvastatud pargast 
meeskondadega ja vahetuskaubaga pärismaalaste jaoks. 

Vassili Mihhailovitš kinnitas mõõga vööle, pistis püstolid taskutesse ja ütles 
Rikordile: 

«Pjotr, sa jääd korvetile. Hoia suurtükid valmis, samuti igaks juhuks täiendav 
relvastatud rühm. Kes ise end hoiab, seda hoiab ka jumal. Pidagem meeles, et Cook 
hukkus oma ettevaatamatuse tõttu!» 

Ent Golovnini rõõmuks osutusid need ettevaatusabinõud ülearusteks. Pärismaalased 
olid meelestatud kõige rahulikumalt. Ja ehkki neid oli rannale kogunenud üle tuhande 
ning nad kõik olid relvastatud, ei hakanud nad tulnukatele kallale tungima. Mõned 
neist seisid rühmadena, hoides üksteise ümbert kinni, nii nagu seda on kujutatud 
vanaaegsetel karjusepiltidel, teised hoidsid üksteisel käest. 

Kui Cooki inimesed olid esmakordselt tahtnud kaldale minna, ei lasknud 
saareelanikud neid maale. Cook oli käskinud tulistada püssist õhku, ja siis oli üks 
saare-elanikest pöördunud seljaga tulistajate poole ning laksatanud endale mitu korda 
vastu pehmeid kohti, mis kõikide Vaikse ookeani suguharude juures valitseva tava 
kohaselt tähendas väljakutset lahinguks. 

«Meid võtavad pärismaalased paremini vastu,» mõtles Golovnin teel kaldale ja tegi 
oma kanuuga tema paadi juurde sõitnud Gunamale ettepaneku istuda ümber tema 
juurde. 

Gunama võttis ettepaneku meeleldi vastu, hüppas nagu noor mees üle paadi serva 
ning istus pingile Golovnini kõrvale. 

Ta pidas ennast ülal vana tuttavana, oli väga jutukas ja samal ajal ei pööranud silmi 
Golovnini kuue läikivatelt nööpidelt — kapten polnud nimelt taibanud neid kinni 
katta, kuigi tal kaasasolev mõõk ning püss olid mähitud õhukesse sinisesse 
puuvillriidesse, et nad ei piinaks pärismaalasi oma säraga ega kutsuks neis esile soovi 
neid endale saada. 

Pärast maabumist palus Golovnin märkide abil Gunamat, et see käsiks pärismaalastel, 
kui need oma relvi metsa ära ei pane, maabujate juurest eemale minna. 

Gunama ütles midagi oma hõimukaaslastele. Paljud neist,sööstsid lähemaisse 
põõsaisse, jätsid sinna oma odad ning pesukurikasarnased malakad ja pöördusid alles 
pärast seda rannikule tagasi. Suurem osa ei pannud küll relvi ära, kuid jäi oma 
malakatega kaugemale. 


Algas kauba vahetus. Vassili Mihhailovitš hankis vahetusega mitte ainult toidumoona, 
vaid ka saareelanike isiklikke tarbeesemeid ning relvi — Teaduste Akadeemia 
muuseuni jaoks. 

Kauplemise avas kähara habeme ja lõbusate mustade silmadega pärismaalane. Ta 
jalge ees lebasid poole-puudane jamsijuurikas ja hunnik kookospähkleid. Golov-nin 
pakkus teile kirvest, kusjuures madrus Simanov näitas siinsamas, esimesel puul, 
kuidas sellega ümber tuleb käia. 

Pärismaalane haaras kirve ja lipsas inimestesumma, näidates sellega, et vahetus on 
toimunud. Kuid kui ta kaaslane vahetas endale kimbu suhkruroo vastu noa, tõi ta 
kirve tagasi ja palus vahetada see ümber samasuguse relva vastu. 

Siis vahetas ta samal kombel noa kääride, käärid aga käputäie klaaspärlite vastu ja jäi 
sellega rahule. 

«Need inimesed on nagu mõned meie seast,» mõtles Golovnin neid silmitsedes, «või 
nagu mõned naised, kelle pilku haarab mitte see, mis annab kasu, vaid see, mis 
särab.» 

Pärismaalased lahkusid kerge südamega koguni oma relvadest, andes neid 
mitmesuguse tühja-tähja eest, nagu vasksõrmused, säravad nööbid, heledad 
riidehilbud ja muu pudukaup. 

Kauplemise lõpuks olid mitte ainult Golovnin, vaid 

ka tema ohvitserid ja isegi madrused vahetanud endile palju odasid ning linge. Ei 
olnud ainult õnnestunud saada ühtki sõjanuia, mida saareasukad valmistavad suure 
hoolega väga tugevast kazariinipuust. Sõjanuia valmistamiseks teravate merikarpide 
ja omaenda hammastega kulus palju aega. 

Veel elavamalt oli läinud ehteasjade vahetamine. Pärismaalased lahkusid väga 
kergesti oma merikarpidest, küpkonnaluust käevõrudest ja puutükkidest, millega olid 
ilustatud nende näod, andes kõik selle heameelega tükikese punase riide ja 
madrusenööpide eest. Nad polnud nõus loobuma ainult mingi rohelise kivi tükikestest, 
võib-olla sellepärast, et seda hangiti kusagilt teiselt saarelt, võib-olla aga ka 
sellepärast, et nad pidasid seda talismaniks. 

Kauplemise ajal oli Gunama kusagile eemaldunud ja varsti lohistas ta tagujalgu pidi 
kohale läbilõikavalt ruigava pruunikasmusta seapõrsa, mille eest sai Golov-ninüt 
suured käärid, mitu purjenõela ja noa. 

See Vaikse ookeani seapõrsas ruigas täpselt samuti kui tema harilik vene kaim, 
pannes sellega madrused heldima. 

«Ennäe, kiunub just nagu meie Tveri oma,» rääkisid nad ja püüdsid ta külgi sügades 
looma rahustada. 

Saareelanike seas viibides uuris Golovnin hoolega nende ehteid, lootes näha midagi, 
mis tõendaks Cooki viibimist nendel saartel: sõrmust, kõrvarõngast, ninna torgatud 
harilikku naela. Kuid ainult ühel saareelanikul märkas ta kaela riputatud kirvest ja 
seegi oli talle kingitud eelmisel õhtul Golovnini enda poolt. 

Enne laevale tagasipöördumist viipas Vassili Mihhai-lovitš Gunama enda juurde, 
näitas talle kümmet haraliaetud sõrme ja ütles: 

«Buga!» soovides osta meeskonna jaoks kümme siga. 

Tema žesti korrates asetas Gunama käed sarvedena oma pea juurde, nõudes ilmselt 
iga tavalise sea eest sarvedega «buga» ja mõeldes viimase all nähtavasti lehma või 
kitse, mida ta oli näinud Cooki juures. 

Kahjuks polnud meresõitjatel «Diana» pardal enam ammu ühtki sarvedega «buga» ja 
seetõttu ei saanud sest kaubast asja. 

Õhtul sõitsid pärismaalased Gunamaga eesotsas uuesti korvetile. Suurtükke nähes 
läksid nende näod hirmu täis ja nad kiirustasid neist kaugemale, näidates märkide abil, 
et need on väga kohutavad asjad! 

«Näete, kus on tõendus sellest, et pärismaalased nägid Cooki juures mitte ainult 
sarvilisi loomi,» tähendas Golovnin Rikordile oma külalisi rahustades. 

Ühel laevale ilmunud külalisel tolknes nina alla riputatult Amalcheni portree. Seda 
nähes sööstis tohter Brand hüüdega «Mein Gott!» oma perekonnareliikvia näppaja 
kallale ja kui Rikord poleks teda käest pidanud ja temale nii kallist, pärismaalasele 
aga kasutut eset vabastada aidanud, oleks Brand rebinud pärismaalasel koos portreega 
ninakõhre välja. 

Kõik juuresolijad, eriti aga Tiška, naersid selle stsee-nikese puhul valjusti, mille eest 
said Golovninilt laita: 

«Selles pole midagi naeruväärset. Asetage igaüks ennast Bogdan Ivanovitši olukorda 
ja mõelge järele ... » 

Rudakov aga viis nutma puhkenud pärismaalase oma kajutisse ja püüdis teda 
vaigistada. 

Husat ilma kasutades riputas Natšatikovski järgmisel päeval kuivama korvetil 
leiduvad kõikide maade lipud ja «Diana» oji ehitud eredate lipukangastega kõige mit- 
mesugusemates värvikombinatsioonides nagu lilledega. 

See viis rannal tunglevad saareelanikud niisugusesse vaimustusse, et nad tormasid 
oma kanuudesse ja suundusid hüüete «Evvau! Evvau!» saatel laeva juurde. 

Golovnin laskis nad pardale ja soovides teha oma külalistele meelehead, käskis 
Filatovil ning Jakuškinil maalida mõne pärismaalase nägu nende palvel üle 
mitmesuguste värvidega, mis leidusid gardemariinide maalimiskastides. 

Kui kõige eredamate värvidega kirjuks võõbatud pärismaalased ennast kaldal näitasid, 
tormasid nende kaaslased karjas laevale ja nõudsid, et ka neid värvitaks samal 
kombel, sealjuures seletasid nad märkide varal, <t neil on olemas ainult kolm värvi: 
must, valge ja punane. 

«Mida käsite ette võtta, Vassili Mihhailovitš?» pöördus Filätov Golovnini poole. 
«Meie värvidest sellise trobikonna jaoks ei piisa.» 

«Võtke Natšatikovski laost õlivärvi,» soovitas Golov-nin, «ja maalige nad kõik 
kirjuks, peaasi, et keegi ei tunneks ennast solvatuna. Fjodor Fjodorovitš kui maali- 
kunstnik abistab teid.» 

Ja gardemariinid, kes kulutasid selleks terve pange värvi, maalisid kirjuks kõik 
külalised, kelle vaimustusel polnud piiri. Ka Murr maalis, õigemini küll määris 
saareelanikke, tehes seda varjamatu pilkega ja potsates neile maalripintsliga küll vastu 
nina, küll suhu, küll kõrva, kuid pärismaalased ei pööranud tähelepanu säärastele 
pisiasjadele, nad põlesid kannatamatusest võida ennast kiiremini imetleda peeglist, 
millesse vahtimise nad olid kiiresti selgeks õppinud. 

Samavõrd kui pärismaalased olid maiad kõige peale, mis puutus nende keha 
kaunistamisesse, olid nad ükskõiksed piirituse vastu. Ühe nende külaskäigu ajal toi- 
mus laeva pardal rummi valamine aamist pudelitesse ja Golovnin andis seda jooki 
oma mustanahksetele külalistele proovida. Kuid puudutanud jooki hädavaevalt 
huultega, tegid nad grimassi ja hakkasid seda kostitust kätega vehkides tagasi tõrjuma. 
«Abo, abo (paha)!» kinnitasid nad, näidates märkidega, et niisugune jook paneb 
magama. 

Nähtavasti olid nad sellegagi Cooki juures tuttavaks saanud. 

Korveti külastajate seas oli ka Gunama, kes tuli koos oma poegade Kagi ja Jataga. 
Esimene oli neliteist, teine kaksteist aastat vana. Poistel olid meeldivad arukad näod. 


Huvitatult jälgis Vassili Mihhailovitš noorukeid, kinkis neile igasuguseid asiakesi ja 
mõtles koguni teha ühele noorele saareelanikule ettepaneku sõita koos temaga 
Venemaale. Ta oleks tahtnud säärase musta poisi nagu oma poja üles kasvatada ja 
näidata sellega Euroopa «metslastele», et kõik inimesed on hoolimata rassilisest 
erinevusest võimelised haridust omandama. 

Kuid kartusest, et soojusega kohanenud saareelaniku õrn organism ei talu Venemaa 
karmi kliimat, loobus ta sellest mõttest ning piirdus üksnes noorte külaliste ja nende 
isa lõunasöögile kutsumisega. 

Külalised astusid heameelega tema kajutisse ja võtsid 

sedamaid istet põrandal. Golovnin näitas neile märkidega, et istuda tuleb mitte maas, 
vaid toolidel. Gunama ütles midagi poegadele ja otsemaid talitasid nad Golov-mini 
ettepaneku järgi. Kuid vaevalt pöördus Vassili Mihhailovitš nende poole seljaga, kui 
poisid olid uuesti põrandal. 

Tiška, kes teenis laua juures, ütles Golovninile, kõõritades ise pärismaalaste poole: 
«Vassili Mihhailovitš, vaja peale passida, et midagi |- toidunõudest ära ei näpata või 
alla ei kugistata, mis ei ole selleks määratud. Muidu pärast veel vastuta nende eest.» , 
Kuid külalised ei võtnud kaasa ega kugistanud alla mitte midagi, ehkki katsusid 
kätega kõik asjad läbi. Kui nad aga nägid Tiška käes valgeid kindaid, haaras Jäta tal 
niisuguse jõuga sõrmest kinni, et pidi koos äratõm-j! . matud kindaga tooli pealt maha 
lendama. Kõik kolm pahvatasid naerma. Jäta aga pistis endale kinda kaenla alla ja 
ulatas selle asemel Tiškale kaasasoleva muusika-< riista. See oli omapärane vilepill — 
nau. Ta koosnes miti mesuguses suuruses pilliroost viledest, mis olid seotud peene 
niinekiuga ritta — euroopa suupilli prototüüp. Seda nähes ütles Golovnin Tiškale: 
«Anna ka teine kinnas talle, ma annan sulle uued.» Pakutavaid toite külalised ainult 
maitsesid, keeldudes [ söömast. 

«Tabu rassisi,» kinnitasid nad. 

Ja see ütlus, mis sõnasõnalises tõlkes tähendab — kõht on täis, meenutas samuti 
Vassili Mihhailovitšile ; Guljonkit ja tema varast noorust, kui ta Cookist vaimus- 
tatuna cli vastanud talle sööki pakkunud hoidjale Nilovnale nendesamade sõnadega. 
Lõunasöögi ajal oli Vassili Mihhailovitšil külalistega sõnaraamatu abil üsna elav 
jutuajamine. Sealjuures ei lakanud ta vaimustumast selle üle, kuidas inimesed, kes 
seisavad üksteisest niivõrd kaugel oma arengu poolest, võivad kergesti mõista 
endasarnaseid, ja imestas selle üle. et mõned tema ohvitseridest olid selle avastuse 
suhtes ükskõiksed. 

«Pange kas või sedagi tähele,» ütles ta neile, «kui meeldiv on siinsete saareelanike 
kõnekeel. See mitte 

ainult et ei lõika eurooplase kõrva, vaid paljud selle sõnad on meie kõrvale meeldivad 
ja koguni heakõlalised ja me võime neid hääldada täiesti ilma vaevata.» 
Skorodumovit kui inimest, kes armastas loomi, huvitas eriti küsimus, kuhu olid 
kadunud koerad, mis Cook oli kohalikele elanikele kinkinud — nimelt polnud 
rannikul isegi öösiti kuulda koerte haukumist. Pärismaalased aga ei suutnud sellest 
küsimusest aru saada, ehkki ta haukus väga püüdlikult ja kunstipäraselt — nähtavasti 
ei teadnud nad, mis asi on koer, ega suutnud midagi öelda Cooki poolt mahajäetud 
loomade kohta. 

«Sõid ära ja muud midagi. Jäta juba see peni kombel haukumine!» ka-gas Murr 
Skorodumovüe kallale, olles millegipärast ärritatud tema püüete üle saada midagi 
teada Cooki koerte saatusest. 


Kui Golovnin pärast lõunat kaldale sõitis, tegi Gunama märkide abil talle ettepaneku 
külastada tema eluaset. Vassili Mihhailovitš oli heameelega nõus. See oli ruumikas 
onn üsna lahe rannal, pealt oli ta kaetud mingisuguse taime laiade nahksete lehtedega. 
Onn oli nii madal, et selles võis vaevalt istuda. Seest oli ta täiesti tühi, just nagu ei 
elaks seal mitte kedagi. Arvatavasti olid pärismaalased, kartes saabunud valgeid 
inimesi, tassinud metsa kõik oma majakraami, sealhulgas ka asjad, mis neile oli 
kinkinud Golovnin. 

Polnud näha ei sigu ega kodulinde. Arvatavasti kartsid saareelanikud, et eurooplased 
tahavad nende rikkust nähes rannikule elama asuda, ja ajasid seepärast oma loomad 
metsa. 

«Ka Cook ei näinud nende juures sigu,» ütles Golov-nin oma kaaslastele. «On teada,» 
muigas ta, «et Vaikse ookeani saarte elanikud peavad eurooplasi näljasteks 
hulgusteks, kes luusivad mööda meresid, et hankida endale elatist.» 

Ent majaperemehena, ehk küll tühjas onnis, oli Gu-nama külalislahke ja hoolitsev. Ta 
otsustas kostitada külalisi kookospähklitega ja saatis Jäta neid noppima. Kõik 
venelased olid rabatud sellest, missuguse kergusega läks poiss mööda tugevasti kaldus 
puutüve üles. Ta kõndis puul niisama vabalt kui maa peal, puudutades teda ainult 
harva kätega. 

«Tiška, kas sina saad sellega hakkama?» küsis Golovnin. 

«Mööda meie puud saan,» vastas see. «Sa ju mäletad, Vassili Mihhailovitš, kuidas ma 
sulle pesast hakimune tõin.» 

Kogunud terve hunniku pähkleid, igaüks kümneaastase lapse pea suurune, laskus Jäta 
samasuguse kerguse ning kärmusega maa peale. Pähkleid hakkas ta avama omaenda 
hammaste abil ja tegi seda ebatavaliselt kiiresti ning kergesti, naerdes tublisti, kui 
madrused suure vaevaga avasid kookospähkleid kirve ning madruse-nugadega. 
Pähklist kookospiima rüübates jälgis Golovnin raugemata huviga pärismaalasi. Nad 
kõik olid kärmed ja äärmiselt elavad ning lõbusad. Suuremal osal neist oli hea, aval 
ning meeldiv nägu ja pehme ilme tumedais silmis. 

Ainult laiad, lamedaks vajutatud ninad rikkusid nende välimust. Juuksed ja habe olid 
neil mustad, lokkis ja tihedad. Mõned pärismaalased olid nii mustanahksed, nagu 
oleksid nad määritud üle tahmaga. Teistel oli nahk heledam. Nähtavasti oli ka 
mustanahksete seas omamoodi brünette ja blonde. 

Tiška oli katsunud ühe pärismaalase nahka ja imestas: «Kae, missugune pargitud nahk 
neil on! Nähtavasti määritakse seda tõrvaga.» 

Saareelanikud, nagu Gunama selgitas, määrisid oma keha tõepoolest, kuid mitte 
tõrvaga, mida nad ei osanud ajada, vaid kookosõliga, mis hoidis nahka igasuguste 
haiguste eest. 

Neile polnud tundmatu ka häbitunne. Iga kord, kui nad suplemisel veest välja ronisid 
ja valgeid nägid, pöördusid nad ära ja kiirustasid oma niudevööd ümber panema. 

See eurooplaste jaoks vähe tähtsust omav asjaolu oli Golovninile viimaseks täielikult 
veenvaks tõendiks ürginimese loomupärasest karskusest. 

Gunama onni juurde kogunenud pärismaalaste seas oli üsna palju naisi. Nad 
hoidusid kõrvale. 

Naised polnud nii ilusad kui mehed ja olid neist kasvult väiksemad. Paljud, eriti 
noored, paistsid olevat väga 

elavad ning lõbusad. Võõramaalasi vaadates kogunesid nad kobarasse, tõukasid 
üksteist küünarnukkidega, lõkerdasid omavahel naeru ja muigasid kohmetult. 


Kuid vanematel naistel oli juba kurnatud välimus, nähtavasti selle tõttu, et neil tuli 
teha kõige raskemat tööd. Seejuures märkas Golovnin mõningase pettumusega, et 
mehed suhtusid naistesse põlastavalt just nagu alamalseisvatesse olevustesse. Isegi 
inimestesummas ringi-jooksvad poisid ähvardasid naisi rusikatega ja tõukasid neid. 
Mis puutub naiste rõivastesse, siis erinesid need meeste omast vähe: noored tüdrukud 
kandsid ainult kitsaid niudepõllesid, täiskasvanud aga lühikesi lehtedest kuubesid. 
Kõrvades oli naistel rohkesti kilpkonnaluust rõngaid, kaelas merikarpidest tehtud 
kaelakeesid. Vanaeided uhkeldasid mingisuguse taime lehtedest valmistatud näotutes 
mütsides ja panid oma välimusega madruseid naerma. 

Madrus Skajevit nähes hüüdis üks pärismaalane järsku: 

«Mihhaila!» ja viipas talle käega. 

See hämmastas Golovnini ja ta küsis Skajevilt: 

«Kas oled jõudnud siin juba tutvust sobitada?» 

«Ei ole,» vastas see. «Nad on väga maiad välja uurima, kuidas meid kutsutakse. 
Paljusid meist teavad nad nimepidi.» 

Tõepoolest, varsti hakati pärismaalaste hulgas hüüdma ka teisi nimesid: 

«Pjotr! Jegor! Maksimka!» 

Ja koguni: 

«Ilja Iliitš!» 

Kuid kõige tuntum oli Tiška nimi. Jõugu hulgast kostis tihtineale: 

«Tiška! Tiška! Arroman!» 

Seejuures saatis hüüdeid kogu aeg lõbus naer. Küllap olid pärismaalasedki juba 
märganud Tiška lõbusust. 

Päeva lõpul võttis Golovnin koos kaaslastega ette jalutuskäigu mööda lahe randa, 
kusjuures teda saatsid mõned lahutamatult nende kannul käivad pärismaalased. Kui 
aga läheneti kohale, kus oli saareelanike matusepaik, näitasid nad märkidega, et sinna 
ei tohi minna: 

«Tabu!» Ei lubatud minna ka ühes kohas kaugele merre ulatuvale tiheda metsaga 
kaetud järskude kallastega neemele. 

Sel puhul meenus kõigile, kes olid lugenud Forsterit, et ka Cooki polnud 
pärismaalased sellele neemele lasknud, näidates talle märkidega, et kui tema ja ta 
kaaslased sinna lähevad, siis nad tapetakse. 

«Kahju,» ütles Golovnin, «et meid sinna ei lasta. Ma oleksin andnud palju, et teada 
saada, mis seal neemel toimub. See on suletud lehekülg raamatus meie mustadest 
sõpradest ja seda oleks tahtnud lugeda lõpuni. Ent on juba aeg laevale tagasi minna. 
Varsti on öö käes.» 

Kui kõik, rahul suurepäraselt veedetud, õhtu ja saare-elanikega sõlmitud heade 
tutvuste üle, olid laevale tagasi pöördunud, hüüdis Golovnin millegipärast Tiškat, 
kuid see ei vastanud tema kutsele. 

«Ega sa Tiškat pole näinud?» küsis ta juurde astuvalt Rikordilt. 

«Ei,» vastas see. «Ta oli ju teiega kaldal.» 

«Aga teie?» küsitles ta Rudakovi. 

Kuid ka Rudakov polnud Tiškat laeval näinud. Samuti kui teistele kaldal käinud 
ohvitseridele, tuli temalegi nüüd meelde, et Tiškat ei olnud ka sõudepaatidesse istu- 
misel. 

Tiškat hakati otsima. Kogu laev käidi läbi, küsitleti üksteist, vaadati igasse nurka. 
Tiškat aga polnud kusagil. 


KUUETEISTKÜMNES PEATÜKK TIŠKA /-SALAPÄRASED 
SEIKLUSED 


Tiška kadumine ajas kogu laeva jalule. Keegi ei heitnud magama, kõik rääkisid aina 
temast. 

Tema saatuse pärast ei olnud mures Golovnin üksi. 

Tiška saladusliku kadumise pärast tundsid muret ka kõik teised ohvitserid, kes oma 
pika merereisi kestel olid hakanud armastama seda lõbusat ning lihtsameelset Rjasani 
talupoega. 

Veel enam kui ohvitserid olid ärevuses madrused, eriti Makarov ja Skajev, kes 
hoolimata vanusevahest olid saanud Tiškaga suurteks sõpradeks. Madrused olid 

üksmeelselt valmis jalamaid kogu meeskonnaga maale minema ja alustama kadunu 
otsimist. 

Otsekohe pärast meeskonna õhtusööki käskis Golov-nin vahis olevat Rikordit saata 
paat Tiškat otsima. Vanemaks jäi paadis Makarov, kes oli palunud määrata ennast 
sellesse ametisse. 

Hiljem käskis Golovnin saata välja Hlebnikovi juhtimisel veel relvastatud pargase, 
valmistudes koos päikese esimeste kiirtega isiklikult tarvitusele võtma kõige 
otsustavamaid abinõusid Tihhoni leidmiseks. 

«Ma ei saa mitte millestki aru,» ütles ta Rikordile, seistes tema kõrval ahtritekil ja 
kuulates ööhääli. «Kui me tulime paatide juurde, oli ta rannal. Seejärel aga kadus, 
nagu oleks ta maa alla vajunud. Kui pärismaalased oleksid ta kinni võtnud, oleks ta 
karjunud.» 

«Seda võidi teha nii, et ta ei jõudnud piiksatadagi,» vastas Rikord, kes täielikult jagas 
sõbra erutust. 

«Võis ka nii juhtuda .. . Igal juhul viin päikesetõusul kogu meeskonna relvastatult 
kaldale. Võib-olla tuleb võtta Gunama pojad pantvangideks ja sundida teda sel moel 
Tiškat elusana või surnuna välja andma.» 

«Hommik on õhtust targem. Mine magama, Vassili Mihhailovit!!» soovitas Rikord. 
«Meie Rudakoviga jääme vahti.» 

«Ei, ei,» vastas Golovnin. «Mind on vallanud selline rahutus, et ma ei saa magada. Sa 
ei või endale kujutleda, kui vastik mul on pärismaalastele sõda kuulutada. Ma oleksin 
kangesti tahtnud, et me oleksime lahkunud sõpradena, et neil oleksid jäänud nende 
saarel käinud venelastest head mälestused. Kuid mis parata, kui nad on Tiška maha 
löönud?» 

Mis oli siis Tiškaga juhtunud? 

Kui Golovnin ohvitseridega suundus pargase juurde, et sõita korvetile, peitis Tiška 
enda põõsastesse ja hakkas ootama ööd. Kui aga täiesti pimedaks läks ja elu saarel 
rauges, hakkas ta hiilima keelatud neemele. 

Mets oli selles kohas eriti tihe ja enne kui Tiška juhuslikult rajale sattus, tuli tal sõna 
tõsises mõttes ronida läbi padriku. 

Teerada viis ta välja mingi tara juurde ja soovides teada, mida pärismaalased seal 
aiaga piiranud on, hakkas Tiška läbipääsu otsima. Seda aga polnud näha. Ta kompas 
pimedas mingisugust veidrat ümmargust eset, mis katsumisel'sarnanes 
kookospähkliga ja mis oli asetatud maasse torgatud vaia otsa. Teisel pool teerada oli 
teise teiba otsas teine kookospähkel. 

«Mis asi see on?» ei suutnud Tiška taibata. 


Ja järsku turgatas talle pähe, et see pole hoopiski pähkel, vaid inimese pealuu, mis on 
seatud teiba otsa just niisamuti, kui Venemaal pannakse hobuse pealuid mesipuudele. 
See mõte muutus kiiresti veendumuseks. 

Tiška hakkas kartma ja tahtis jooksu pista, kuid arutades, et joosta pole niikuinii 
kuhugi, jätkas edasiliikumist mööda tarandikku. Ta läks, kuni hakkas kuulma mingit 
raugalikku võõrkeelset pominat või vaikset laulu. Samaaegselt märkas ta pimeduses 
vilkuvat suitsevat tulelõket ja tundis tundmatu aromaatse suitsu lõhna. 

Siis ronis ta aiale, ning ta silmadele avanes ööpimedusest pooleldi varjatud vaatepilt. 
Umbes kümme-viisteist sammu tarandikust eemal oli tähtede valgel .näha 
mingisuguse madala ehituse vormitu kogu, selle ees hõõgus väike lõke, levitades 
meeldivat lõhna, mida Tiška oli tundnud. Nähtavasti põletas lõkke ääres istuja — 
vanamees, nagu hääle järgi võis otsustada —, must ning paljas, täiesti kiilaspäine, nii 
et ta pealael aeg-ajalt peegeldus tulehelk, lõkkel mingi taime aromaatseid lehti. 
Vanake keerutas käes veidrat ümmargust eset, mis sarnanes teivaste otsas 
tolknevatega, kord hoidis ta seda suitsu kohal, kord silitas käega, jätkates kogu aeg 
inisAmist nagu sääsk. 

Mõne aja pärast tõusis rauk üles ja läks ümmarguse esemega onni, kuid tuli peagi 
tagasi ja jätkas oma tegevust. 

«Nagu näha, võttis suitsetamisele teise pealuu või pähkli, mis ta on,» otsustas Tiška. 
Kuid seal haaras korraga keegi tal jalast kinni ja tõmbas teda allapoole. Tiška ehmus 
nii, et kukkus maha,, arvates, et tegemist on metsloomaga. 

Ent see polnud metsloom, vaid Jata, kes vedas ta sellest saladuslikust paigast ära, 
korrates kogu aeg üht sona: «Tabu! Tabu!» (Keelatud!) 

Niimoodi Tiškat käest hoides ja ise üha midagi oma keeles erutatult pomisedes, juhtis 
Jäta ta rannale, pani istuma oma kanuusse ja tõukas paadi pika mõlaga kaldast eemale. 
... Ümberringi valitses sügav öö, kui «Diana» pardal seisev tunnimees kuulis aerude 
sulpsatusi ja vaikseid inimhääli. 

«Kes sõuab?>» küsis ta valjusti. 

Vastuseks kostis Tiška hääl: 

«Sina oled, Simanov? Kuule, see olen mina, Tihhon. Kanna vahiohvitserile ette, et ta 
lubaks korvetile tulla.» 

«Kuhu sa kadusid?» küsis Simanov. 

«Pärast seletan kõik ära,» vastas Tihhon. «Mine kanna ette!» 

«Aga kes sinuga kaasas on?» ei jätnud Simanov järele. 

«See on Jäta, Gunama poeg.» 

«Oh, noormees!» ohkas Simanov. «Oled sina küll ülekäte läinud! Me arvasime juba, 
et sind on kaldal kinni nabitud. Laeval on päris mure. Vassili Mihhailovitš ise ei maga 
sinu pärast. Makarov peaaegu nuttis, kui läks sind paadiga otsima. Sellele saadeti 
pargas järele ja praegu otsitakse sind mööda lahte, sina aga jalutad mustade poistega 
ringi.» 

Seda jutuajamist pealt kuulnud Rudakov andis otsekohe käsu lasta nöörredel alla, ise 
aga läks Golovninile ette kandma, et Tiška on leitud. 

«Kus sa olid? Vaata, kui palju muret sa kõikidele valmistasid!» ütles Vassili 
Mihhailovitš Tiškale teeseldud karmusega, rõõmustades ise hingepõhjas, et ta tuli 
välja elusana ja tervena. 

Tiška vaikis piinatult. 

«Kõnele! Miks sa vaikid?» 

«Ma ei tea isegi,» vastas Tiška puhtsüdamlikult. «Keerutad. Jutusta, kus sa olid!» 
jätkas Golovnin ülekuulamist. 


«Te ütlesite, et annaksite palju, kui saaksite teada, mida seal tehakse, maaotsal... » 

«Maaninal, aga mitte maaotsal. Noh? Edasi!» 

«Noh, ja mina jäingi järele vaatama.» Kui Tiška jutustas, kuidas asi oli, tähendas 
Vassili Mihhailovitš: 

«Sinu õnn, et Jäta su tabas.» 

«Ta oli mind kogu aeg silmas pidanud,» selgitas Tiška. 

«Muidu oleks vanamees ka sinu targa pea ära suitsetanud.» 

«Võib-olla, et olekski,» nõustus Tiška. «Kas siis nemad millestki aru saavad?» 
«Mida sa mõtled nüüd Jatale oma päästmise eest kinkida? Muide, kus ta siis on? Te 
olite ju kahekesi.» 

«Sõitis otsekohe minema, kui ma jala nöörredelile panin. Ta peab ka ennast oma 
inimeste eest varjama. Mille eest aga õige kinkida? Ega's ma teda palunud?» 

«Ta on ju su päästja!» imestus Golovnin. 

«Noh, tahtsin anda ühe nööbi, aga kui te juba kord niimoodi räägite, siis annan kaks, 
ja asi tahe.» 

«Ei. nööbist on niisuguse heateo eest vähe,» ütles Vassili. Mihhailovitš. «Võta mu 
seinal rippuv läikivas tupes jahinuga ja anna temale! Ta võttis ka minult suure mure.». 
«Kuidas käsite,» nõustus Tihhon. «Minu arvates aga on see ilmaaegu, tõsi... Meie 
nimelt, teate, oleme selle Jataga .. .» 

«Mis? Mis sa veel kokku keetsid?» ehmus Golovnin. «Ei-ei...» naeratas Tiška. «Me 
oleme nüüd temaga nagu vennad või nii.» 

«Vennad?» imestus Vassili Mihhailovitš. «Millal te siis vennastuda jõudsite?» 
«Mina pole enam Tihhon. olen Jäta, tema aga on Tihhon,» ei kannatanud Tiška välja 
ning hakkas naerma. 

«Te vahetasite nimed?» taipas Golovnin, kel tuli meelde Vaikse ookeani saartel väga 
levinud vennastu-miskomme. 

«Jah! Müüsin hinge mustale,» ohkas Tiška ootamatult. 

«Millal see vahetamine siis toimus?» 

«Ennest, siis kui teie istusite külas Gunama juures.» 

«Kuidas sa nüüd ema silme alla ilmud?» muigas Golovnin. 

«Emale ma ei ütle. Ainult, et teie ka ... » Vassili Mihhailovita lubas vaikida. Idas 
hakkas valgeks minema. 

«Näe, juba koidab,» ütles Golovnin Tiškale. «Sinu pärast hoidsin ma öö läbi paati ja 
pargast inimestega väljas, neid pole siiani tagasi. Ise ka pole maganud. Et sa mul 
rohkem enam ei tembuta! Mine magama! Pärast sõidad koos meeskonnaga korvetile 
vett hankima.» 

Hommikul sõideti kogu meeskonnaga kaldale. Tiška istus paadis Makarovi kõrval. 
Ühe käega teda õlgade ümbert kinni hoides, vaatas see talle näkku: 

«Näita õige oma larhvi! Eh, tola, tola!» 

Ta sakutas Tiškat heatahtlikult ninast, lükkas mütsi silmadele, laksatas vastu selga ja 
ütles naervatele madrustele vaadates: 

«Olete näinud Rjazani lohakust?» 

Pärismaalased võtsid ka sel korral madruseid väga lahkesti vastu, hüüdes paljusid 
neist nimepidi. Nüüd olid nad kõik relvad metsa jätnud. Kui madrused hakkasid 
lähemast allikast vett võtma, pakkusid paljud pärismaalased ennast appi täis vaate 
tassima, mille eest veevõtmist juhatav Rudakov andis neile igaühele kaks klaaspärlit 
vaadi pealt. Saareelanikud olid selle tasuga väga rahul. 


Samal ajal teostas Hlebnikov koos Sredniga Golov-nini ülesandel lahe mõõtmist, 
koostas selle kirjelduse ja määras astronoomiliselt kindlaks asukoha. Need andmed 
veensid Golovnini lõplikult selles, et ta asub Cooki poolt avastatud ankrupaigal. 

Sel korral jäi Vassili Mihhailovitš korvetilt maalesõi-duga tavalisest kauemaks, sest 
polnud veel valmis ülikond, mille ta oli tellinud madrus Makarovilt, kes samuti kui 
Skajevgi tundis hästi mitte ainult mereasjan-dust, vaid ka rätsepatööd. 

Tellimus oli niisugune, et kuni Makarov seda täitis, tungles kogu aeg tema ümber 
meestejõuk, ja kõlasid valjud hüüded ning naer. 

«Siia õmble külge, näe, sihuke hilbuke!» 

«Aga siia, kae, see lindike!» 

«Ei, siia hakkab paremini madrusenööp, selle alla aga põruta haak.» 

«Nüüd,» muigas Golovnin, «on mul, mida kinkida Gu-namale. Ta nägi eile mu 
läikivate nööpidega vormi-kuube ja ei suutnud silmi ära pöörata.» 

Kingituse jaoks oli valitud välja lihtne haiglahalatt, mille Vassili Mihhailovitš käskis 
Makarovil õmmelda täis heledaid lindikesi ja panna sellele ette võimalikult rohkem 
vasknööpe, haake ja muid säravaid asju. Pidu-ülikonna juurde valmistati ka valgest 
lõuendist turbani-kujulyie peakate, mis oli kaunistatud paljude kirjute riideräbalatega. 
Kui Golovnin tema jaoks õmmeldud piduülikonna selga tõmbas, pöördusid turtsuvad 
madrused aupaklikult kõrvale, et komandöri ees mitte naerma pahvatada. Aga Tiška, 
kes ei suutnud end pidada, lagistas avalikult. 

Kaldal jättis Vassili Mihhailovitši ülikond hoopis teistsuguse mulje. Pärismaalased 
võtsid ta vastu vaimustatud hüüetega: «Evvau! Evvau!» ja piirasid ta igast küljest 
ümber. 

Kümned mustad käed sirutusid tema poole: igaüks tahtis puudutada sellist luksust. 
Gunama aga puuris teda oma pilguga, torkas sõrmega Golovninile rindu ja kinnitas 
vaimustusest õhku ahmides: 

«Arroman! Arroman!» 

Oli näha, et ta oleks hirmsasti tahtnud sellist pidu-ülikonda saada, kuid ta ei 
söandanud niivõrd suurepärast asja endale küsida. Kogunud lõpuks julgust, hakkas ta 
paluma Golovnini, et see kingiks ülikonna temale. 

Erilise sõpruse märgiks nõustuski viimane Gunama palvega ja aitas oma halati talle 
selga. 

Samal hetkel piirasid suguharukaaslased oma pealiku ümber, karjudes valjusti 
imestusest ning vaimustusest. Uhke näoga hakkas Gunama nende hulgas ringi ja- 
lutama. . 

Seal lähenes Golovninile mitu pärismaalast, kes osutasid märkidega, et ka nemad 
tahavad saada samasugust 

kingitust, sest nemad on samasugused «terigid», suguharude vanemad, kui Gunamagi; 
selle tõenduseks näitasid nad oma käharatesse juustesse torgatud linnu-sulgi. 

See oli esimene juhus, kus üks saareelanik teist kadestas, ja Golovnin lubas otsekohe 
riietada järgmisel päeval kõik «terigid» säärastesse halattidesse, et hoida neid 
Gunamaga tülli minemast. 

Pärismaalasi kogu aeg tähelepanelikult jälgides märkis Vassili Mihhailovitš 
rahuldustundega, et nad olid omavahel nähtavasti väga abivalmid. Kui üks midagi 
tehes teist appi palus, täitis see meeleldi tema palve. Tülisid ei märgatud üldse. Isegi 
poisid ei riielnud omavahel. 

Kuid hoolimata pärismaalaste välisest tasakaalukusest oli Golovnin ise saareelanikega 
ettevaatlik ja nõudis seda ka oma alluvatelt. 


Sellega seoses tuli hiljem loobuda sellisestki meelelahutusest, nagu jaht, millest 
Golovnin ja ta ohvitserid mitme rühmana osa võtsid: arusaadavatel põhjustel pidi 
jahile kaasa tulnud pärismaalaste eest varjama, et pärast lasku tuleb eurooplaste püsse 
laadida, ja seetõttu võis igaüks tulistada ainult ühe korra. Golovnin ise, ehkki ta nägi 
soos mitut liiki partide parvesid, ei saanud teha aga sedagi, sest teda saatvad 
pärismaalased uskusid, et ta püss võib tulistada ükskõik kui kaugele, ja peletasid 
linnud laiali. 

Jahilt tagasi tulles nägi Vassili Mihhailovitš terveid teivastarandist ümbritsetud 
banaani- ning viigimarja-salusid, mis tunnistas, et saareelanikel on olemas teatav 
(majapidamine. Minnes aga läbi viletsatest onnidest koosneva asula, märkas ta 
põrsastega siga. 

Gunama onni juures tunglesid pärismaalased, nende seas oli ka Tiška Jataga. Jäta käes 
helkis nuga, mille Vassili Mihhailovitš oli kinkinud Tiška päästmise eest. Jäta vehkis 
sellega raevukalt õhus, raius ning torkas kujuteldavaid vaenlasi ja arvukas 
vaatajaskond jälgis vaimustusest põlevate silmadega tema liigutusi, korrates neid 
tahtmatult kogu oma kehaga. 

Golovnini nähes tegid pärismaalased ruumi ja lasksid ta Gunama onni juurde. Onnist 
käpuli välja kiirus- 

tav peremees laotas külalise jalge ette meisterlikult punutud mati ja palus teda istet 
võtta. 

Seejärel tõi ta onnist leivapuu küpsetatud vilja ja jamsijuurika ning lisaks veel 
banaanidest ja kookospähklitest valmistatud piruka. Ta ladus selle kõik Vassili 
Mihhailovitši ette laiali ja hakkas teda kostitama. 

Esimesed kaks rooga olid väga maitsvad ja Golovnin proovis neid mõnuga. 

Pirukast keeldus ta ettekäändel, et tal on «tabu ras-sisi», tõepoolest aga sellepärast, et 
ta ei teadnud, kuidas seda valmistatakse. Talle tuli meelde saareelanike joovastav jook 
— kava, mida tehakse läbimälutud taime-pudist, mis sülitatakse kõrvitsanõusse, kus 
ta pärast vee lisamist käärib. 

«Võib-olla valmistatakse ka seda pirukat samuti,» mõtles ta. 

Kuid Tiška, keda kõik pärismaalased nimetasid juba Jätaks, oma madrused aga lihtsalt 
Jaškaks, pistis Gu-nama pirukat kiites isukalt ühe tüki teise järel nahka. 

Kostitamise ajal hüüdis Gunama järsku: 

«Tiška!» 

Ja kutse peale vastas otsekohe Jäta, just nagu oleks teda hüütud mi juba sündimisest 
peale. Gunama ütles talle midagi, mustanahkne Tiška sukeldus onni ja tuli sealt tagasi 
suure roosa merikarbiga käes. 

Gunama tegi merikarbi abil mõned korrad valju häält, mis meenutas lehma 
ammunist, ja pani selle Golovnini põlvedele. Vassili Mihhailovitš võttis kingituse 
heameelega vastu ja kinkis Gunamale omakorda vöölt võetud suure jahinoa. 

Gunama kingitus huvitas Golovnini eriti sellepärast, et nimelt selliste merikarpidega 
olid saareelanikud tuututanud iga kord, kui Cooki kaaslased olid ilmunud nende 
eluasemete või istanduste ligidusse, hoiatades sellega pärismaalasi läheneva hädaohu 
eest. Tema aga, Golovnin, tutvus merikarbiga kingituse näol. Ja see oli talle mitte 
ainult meeldiv, vaid tegi koguni rõõmu. 

Vahepeal kogunes üha enam saareelanikke Gunama onni juurde ja varsti oli koos suur 
hulk inimesi, peamiselt noori. Kõik olid relvastatud lingudega, vanemaealised aga 
odade ning nuiadega. Vibusid võis näha 

vähestel. Kasutades juhust, palus Vassili Mihhailovita Gunamat demonstreerida talle 
harjutusi relvadega. 

Gunama ütles midagi noormeestele ja harjutused algasid. 

Esimestena asusid oma meisterlikkust näitama oda-heitjad. Nende relvad olid 
valmistatud peenikestest umbes poolteise sülla pikkustest pahklikest kolmekandi- 
listest keppidest sälgulise jämedama esiotsaga. Neid heideti üsna kaugel asuva päris 
peenikese puutüve sisse väikese punutud nööri — kazassiva abil, mille ühes otsas oli 
aas, teises aga sõlm. 

«Vaata õige, Tihhon,» ütles Golovnin, juhtides ta tähelepanu nöörile, «meil niisugust 
asja ei olnud, me viibutasime niisama lihtsalt üle õla.» 

Ja ta hakkas jälgima, kuidas odaheitjad oma seadeldist kasutavad. 

Nad hoidsid oda pöidla ja teise sõrme vahel, kusjuures aas oli pandud teise sõrme 
otsa, nöör aga ümber oda ning kinnitatud randmest kõrgemal. Selle nööri abil andsid 
nad odale soovitud asendi ja heitsid ta käest minema. 

Üksteise järel tungisid kõik odad jõuliselt puutüvve, nii et vaba peenike ots jäi veel 
kauaks just nagu vihast värisema. 

Veel enam huvitus Vassili Mihhailovitš vibulaskmisest. 

«Vaata,» pöördus ta Tiška poole, «missugused vibud neil on! Kas on sellised nagu 
meil Guljonkis?» 

«Ei,» vastas see. «Kae mihukesed!» Ja ta võttis ühelt noormehelt vibu ning hakkas 
seda Golovninile näitama. «Neil on kõvasti paremad.» 

Saareelaniku vibu oli valmistatud heast kazariinist. Ta oli tugev, painduv ja nii 
poleeritud, et läikis nagu peegel. Ta üle poole sülla pikad pilliroost nooled suure 
mustast puust otsaga olid kolmest küljest hambulised. 

«See on kalade jaoks, see aga lindude jaoks,» selgitas Tiška, näidates Golovninile 
erisuguste otstega nooli. 

Vibudest lasksid mustanahksed noormehed oksaharude vahele seatud kookospähkli 
koore pihta nelja-viie sülla kauguselt, tegemata sealjuures ühtki möödalasku või 
painutamata vibu murdumiseni üle. 

«Kas mäletad kui palju vibusid meie puruks pingutasime!» tuletas Golovnin Tiškale 
meelde. 

Üks noormees jooksis pärast kookospähklisse märki-laskmist kusagile ära, kuid tuli 
varsti tagasi ja näitas Golovninile noolest läbilastud suurt kala. 

Linguga kiviviskamist demonstreeriti lahel. Pärismaalaste kivid ulatusid poolele teele 
«Dianani», mis seisis rannast üsna kaugel. 

«Ohoo, ära ütle, see võib võistelda püssiga,» tähendas Rikord. «Meie kuuli lend pole 
kahjuks suurem.» 

Golovnin vahetas meelsasti pärlite ja muu tühja-tähja» vastu mõned sellised 
kookospähklite kiududest punutud lingud ja vibu Peterburi Akadeemia muuseumi 
jaoks. 

Gunamat, kes ei mõistnud, mille eest Jäta oma noa oli saanud, liigutas kahe noa 
kinkimine niivõrd, et ta sõitis Golovnini järel «Diana» pardale mõnede kookos- 
pähklitega, mis olid täidetud värviga, ja tegi Golovni-nile ettepaneku ennast värvima 
hakata. Viimane andis talle mitmesuguseid pisiasju ja võttis värvi vastu, kuid keeldus 
ennast värvimast. Lepiti kokku nii, et Golovnin hoiab värvid alal kojujõudmiseni, seal 
aga maalib enda nendega- kirjuks, et uhkeldada oma kaasmaalaste ees. 

Pärast lõunat sõitis Golovnin Gunamaga kaldale, kavatsedes tema abil lõplikult 
selgitada, kas saareelanikel on säilinud midagi Cooki poolt jäetud asjadest. Roniti 
peaaegu igasse onni külas, kuid mingisuguseid jälgi Cooki asjadest ei õnnestunud 


kindlaks teha ja Vassili Mihhailovitš kavatses juba korvetile tagasi pöörduda, kui 
märkas ühe vanamehe hurtsikus jämeda raudpoldi tükki. 

Kuidas oli võinud sattuda siia see ilmselt Euroopa päritoluga asi? Selge, et tegemist 
oli mälestusmärgiga Cooki Tänna saarel viibimisest. 

Golovnin tegi vanamehele ettepaneku vahetada polt riba vastu. Kuid vanamees 
raputas eitavalt pead ja pistis poldi mati alla, millel ta lamas. 

Siis lisas Golovnin noale veel käärid. Vanamees raputas eitavalt peaga nagu ennegi ja 
lükkas temale vahetamiseks ulatatud eseme tagasi. Golovnin lisas kääridele 

käteräti. Kuid tulemus oli samasugune: vanamees ei tahtnud oma aardest loobuda. 
Vana saareelaniku selline kangekaelsus tugevdas omakorda Vassili Mihhailovitšis 
soovi omandada hinnaline reliikvia ja ta lisas varem pakutule veel väikese kellukese, 
seejärel raudkammi, siis vasksõrmuse. 

Kuid kangekaelne vanamees ei tahtnud isegi rääkida. 

Siis jõudis Golovnin otsusele, et vana saareelanik arvatavasti mäletab Cooki ja hoiab 
seda asja kui mälestust temast. See mõte rahustas teda ja liigutas sedavõrd, et ta kinkis 
vanamehele kammi ning sõrmuse. 

Laevale jõudes tunnistas Vassili Mihhailovitš Rikor-dile mitte ilma kahetsuseta oma 
ebaõnnestumisest. 

«Sa ütled, et polditükk?» hakkas Rikord meelde tuletama. «Pea, siin otsis 
Natšatikovski taga mingisugust polti, mis rippus lao ukse ees. Ta oli korjanud selle 
Simonsi lahe kaldalt ja toonud laeva kaasa majapidamise jaoks. Nüüd aga on see 
kadunud.» 

«Tarvis tingimata teada saada, kes selle ära on võtnud,» otsustas Golovnin, olles 
avastusest üpris hämmastatud. 

Kõik selgus pärast seda, kui tekil kõlas lehma ammumist meenutav hääl. 

«Kust on meile ilmunud sarvedega «buga»?» hakkas Vassili Mihhailovitš naerma. 
Kuid see polnud «buga», vaid signaal-merikarp, millega tuututas Tiška. 

«Kas sa võtsid selle merikarbi minu juurest?» küsis Golovnin. 

«Ei,» vastas Tiška. «Selle ma vahetasin vanamehe käest saarel.» «Mille vastu?» 
Tiška kohmetus. 

«Kõnele!» ütles Golovnin valjult. 

«Poldi vastu,» tunnistas Tiška silmi peites. 

«Mille sa võtsid ukse eest?» 

Tiška vaikis. Vassili Mihhailovitš pöördus ümber, et varjata naeratust. Seejärel astus 
ta Rikordil käe alt kinni võttes koos temaga kõrvale ja lausus: 

«Oleks see vast lugu olnud, kui oleksin selle rauar tüki Peterburisse toonud ja 
haruldusena valitsusele esitanud! 

Muide,» muigas ta, «kes teab kui palju säilitatakse Euroopa muuseumides selle poldi 
taolisi haruldusi!» 

Veel üks pime troopikaöö neelas nii Tänna saare kui Resolutioni lahe koos 
«Dianaga», mis puhkas vaiksel veepeeglil pärast nii pikka ning rasket merereisi. 
Käratult suitses vulkaan. Raugematult kohises murdlainetus kividel lahesuudme 
juures. 

Bakil süttisid madrusepiipude tulukesed, veetünni juurest kostis tasast öist juttu, aeg- 
ajalt naeru. Ja äkki tärkas öises vaikuses arglik, rahutu, just nagu päris juhusjik 
helipõimik, mis tuletas meelde midagi tavalise niinepuust karjasevile ja sarve 
vahepealset. 


See oli endine Tiška, nüüdne Jäta, kes hakkas mängima mustanahkse venna poolt 
kingitud naul. 

«Kuule, Jaška, puhu õige veel korraks!» palus pimeduses keegi suitsetajatest. 

Tiška kordas oma viisijuppi veel ja veel kord. Siis kõlas kaldalt vastu inimhääl. See 
oli keegi pärismaalane, kes oli hakanud laulma. Viis, mida ta laulis, tundus . nukrana. 
Sageli kordus sõna «emio» ja selle kurva sõna tõttu tundus laul veelgi kaeblikumana 
ja ta haaras südant hoolimata kogu oma võõrapärasusest eurooplase kõrva jaoks. 
Kontsert ergutas Natšatikovskit. Ta tõi oma gusli tekile ja veel kaua kõlisesid Vaikse 
ookeani öövaikuses vanaaegse vene mänguriista keeled. 

Järgmisel hommikul saatis Golovnin viimast korda sõudepaadid vee ning puude 
järele, kuid varsti tõusis vali tuul ja hakkas sadama. Tuul puhus peaaegu otse lahte ja 
rannal tekkis kõrge murdlainetus, mis ähvardas tõsiselt vett peale võtvaid paate, 
seepärast nõudis tööd juhatav Rudakov juba varakult lisapaadi appi. 

Ent meeskond ei olnud jõudnud veel kuigi palju vaate pargaselt paati laadida, kui 
murdlaine pargase peaaegu ümber lõi ja kõik sellele jäänud vaadid merre knkkusid. 
Siis sööstsid rannal viibivad pärismaalased omal algatusel vette, õngitsesid vaadid 
välja, laadisid paatidele ja aitasid madrustel paate rannast eemale tõugata. 

See vahejuhtum andis põhjust lõuna ajal ühiskajutis meenutada, et Cooki 
ekspeditsioon oli veevõtmise ajal sealsamas kohas tõmmanud rannikult sooni köied, 
et saareelanikud ei saaks inglise madrustele läheneda. 

«Sellele võib veel üht-teist lisada,» märkis Golovnin. «Forster tunnistab, et 
pärismaalased ootasid kannatamatusega, kunas Cooki laevad lahest lahkuvad, ja neid 
tuli iga päev rahustada, näidates sõrmedel, mitmeks päevaks eurooplaste laevad veel 
lahte jäävad. Meile pole aga lahkumist keegi meelde tuletanud.» Vassili Mihhai-lovitš 
ütles seda uhkusega. «Ja ma palun teid, härrased, käituda ka edaspidi niisama 
eeskujulikult, et Vene laev oleks igal pool soovitud külaliseks.» 

Viiendal Resolutioni lahes viibimise päeval oli korvett täiesti valmis matka 
jätkamiseks. 

1809. aasta 31. juuli hommikul kell pool kuus hiivas «Diana» ankru ja tõstis pärituult 
kasutades purjed üles. 

Vaevalt oli kaldalt märgatud, et laev valmistub lahkumiseks, kui sadama ümbritsesid 
pärismaalaste jõugud, pannes selle rõkkama hüüetega: «Ewau! Evvau!», mis 
väljendas sedapuhku nende muret. 

Seejärel eemaldus rannast suur kanuu Gunamaga, ta poja «Tiška» ja paljude teiste 
pärismaalastega. Juba kaugelt hakkasid nad vehkima kätega ja kurvalt hõikama: 
«Diana! Diana!» 

Kui aga oli aerutatud korveti külje alla, hakkasid kõik venitama midagi haruldaselt 
kaeblikku ja valama pisaraid, mis voolasid mööda nende nägu ojadena nagu väikestel 
lastel. 

Lahkumiskingituseks tõi Gunama poolepuudase jamsi-juurika. Pärismaalaste sellistest 
tundeavaldustest liigutatud Golovnin andis Gunamale vastu kingiks oma läikivate 
nööpidega kuue, mida Gunama mõni päev tagasi nii tagajärjetult oli endale ihanud. 
Kingitusi tehti ka nendega kaasasolevatele saareelanikele. 

Järk-järgult lisas laev purjesid, võttis kiirust ja oligi juba lahesuudme juures. Rannikul 
tunglevad pärismaalased venitasid tuhandehäälse koorina oma lahkumis-hüüdu: 
«Evvau!» 

Juba kaldale tagasi jõudnud Gunama seisis, läikivate nööpidega kuub seljas, viipas 
rohelise oksaga ja hüüdis kibedaid pisaraid valades: 


«Diana! Diana!» 

Korvetilt lehvitati valgete rättidega. 

Golovnin seisis Rikordi kõrval ahtritekil, jättes mõttes hüvasti oma mustanahksete 
sõpradega. Ta silmis särasid pisarad, kuid hinges paisus rõõm, mille põhjuse Rikord 
nii lihtsalt välja ütles sõnadega: 

«See, Vassili Mihhailovita, on sulle autasu sinu hea suhtumise eest kõikidesse 
looduslastesse. Nüüd säilitavad nad hea mälestuse vene inimestest.» 

Pärismaalaste hõiked ja nutt kostsid veel kaua. 

Samal ajal suri «Diana» laatsaretis palaviku kätte laevapuuseppade vanem Ivan 
Saveljev, hindamatu inimene ekspeditsioonil. Ta heitis hinge just samal hetkel, kui 
«Diana» pukspriit läbis murdlainete liini. 

Kurvalt jättis meeskond hüvasti oma meresõidukaas-lasega, kellele polnud määratud 
kodumaale tagasi pöörduda. 

Laevapuuseppade vanem Ivan Saveljev maeti mere-kombe kohaselt ookeani, 
sellisesse sügavusse, kuhu ei suuda laskuda- kõige suuremgi hai. 


SEITSMETEISTKÜMNES PEATÜKK KODUMAA 
RANDADELE 


See oli kõige ohtlikum teeosa, sest tuli sõita ilma kaardita, pealegi täiskäigul, et jõuda 
sügiseks Kamtšatkasse. 

Sõideti, pidades kurssi mööda Petropavlovski meridiaani. Korvetil oli märgata tugevat 
meeleolu tõusu — purjetati ju kodumaistele randadele, ehk küll tundmatutele ning 
karmidele. 

Mida kaugemale põhja poole jõuti, seda soojemaks muutus. Üheteistkümnendal 
augustil, lõunalaiusel 3° ja idapikkusel 169° hakkas puhuma meeldiv soe tuul, tuues 
endaga mingi troopikamaa joobnustavat lõhna. Koos sellega ilmus suur hulk linde, 
millest kõigil läks süda kuidagi veelgi rõõmsamaks. 

Mõned linnud lasti püssiga maha, kaks fregattlindu püüti aga tekil kätega kinni, sest 
nad polnud arad ega kartnud inimesi. Ilmus palju delfiine, kes saatsid laeva tervete 
parvedena, kord kihutades tast hoogsate hüpetega mööda, kord sukeldudes kiilu alla. 
Ilmus nähtavale suurel hulgal pääsukesi, lendavaid kalu ning haisid. Madrused 
püüdsid konksuga mõned väikesed haid, üks neist kaalus siiski enam kui kaks puuda. 
«Kui vastik see kala ka on oma välimuse, omaduste ning haisu poolest,» ütles 
Golovnin, «las kokk siiski valmistab sellest midagi. Värske toidu puuduse tõttu 
kõlbab ka hai süüa, eriti noor.» 

Noorest haist tehti toitu. Enamik ohvitsere ning suurem osa meeskonnast sõi hailiha, 
mõned madrused ei suutnud aga tükkigi alla kugistada.. 

«See kala õgib kõike, eriti armastab meiesugu-seid, kui peaks talle hambu sattuma,» 
rääkisid jäles-tajad. «Teda on juba vaadata paha, rääkimata veel söömisest.» 

«Diana» sõitis ööd ja päevad täies purjes. Golovnin ruttas, et jõuda Petropavlovskisse, 
enne kui Avatša laht kinni külmub. Kurssi peeti ainuüksi kompassi ning päikese järgi, 
sest isegi neid kaarte, mis olid olemas, ei võinud usaldada. 

Vassili Mihhailovit! oli kõikidel öödel vahis. Ta teadis, et nende laiuskraadide all on 
ookean üle külvatud paljude korallkaridega ja saartega, mis sageli on väga väikesed. 
Kui laev ööpimeduses, kus inirhsilm sejetas napilt kaugemale pukspriidist, tegi oma 
kaheksa sõlme, puges hirm ajuti ka hoopiski mitte argadesse südametesse. 


Golovnin mõistis suurepäraselt, et riskib iga minut nii laeva kui meeskonna saatusega, 
ja tundis kõige enam muret. Ja kui Rikord koidikul teda välja vahetama tuli, ütles ta: 
«Veel üks öö, tänu jumalale, on õnnelikult möödas. Loodan väga meie meeskonna 
osavusele ning oskusele, muidu poleks ma lubanud endale nii palju purjesid ülal 
hoida. Kogu öö sõitsin kuulmise järgi — kas ei kohise eespool murdlainetus.» 
Mõnikord tõusid öösiti tormipuhangud ja äike. Iga 

sõiduminutit kalliks pidades püüdis Golovnin ka neil puhkudel purjesid mitte 
vähendada. 

Teisel septembril ületati põhja pöörijoon 158° idapikkusel. Palavvöötme läbimiseks 
oli kulutatud kolmkümmend kuus päeva. Nähti suurt heledat meteoori, mis sähvatas 
oma gigantse helkiva sabaga üle kogu taeva, pannes ookeani särama peaaegu 
päevavalgusega. 

Kõik jooksid tekile, sest sellist heledat meteoori polnud kunagi nähtud. Varsti pärast 
seda kui meteoor kadus, kõlas kauguses suurtükipaugutaoline heli. 
Üheteistkümnendal septembril nähti viimast korda lendavat kala, seejärel ilmus palju 
vaalu, delfiine, sil-mati üht musta albatrossi. 

«Diana» lähenes kiiresti Kamtšatkale. See võimaldas suurendada meeskonnale 
väljaantavate kuivikute portsjoni veerandi naela võrra päevas. Kuid ka viimati 
mainitud sündmus möödus tähelepandamatult, sest kõik elasid mõttele astuda 
kiiremini kodumaa pinnale. 

Öösel suri veel üks madrus, Perfil Kirillov, arsti määrangu järgi maopõletikku. Ta 
keha mähtti purjeriidesse, mille ümber seoti köis, ja jalgade külge kinnitati purje- 
riidesse õmmeldud malmkuul. Kastellile ülesrivistatud meeskond paljastas pead, 
madrus Škajev luges «Meie isa» palve, lisades sellele: «Anna, issand, rahu oma sulase 
Perfili hingele!», ja kaaslased tõstsid surnukeha üles, kandsid ta laua peal reelingu 
juurde ia lasksid vette. Seejärel eemalduti hardalt risti ette lüües parda äärest ning 
asuti oma hariliku töö juurde. 

Kahekümne kolmandal septembril tuli üldiseks -rõõmuks nähtavale Kamtšatka 
rannik. 

«Meie isamaale kuuluv rannik!» mõtles Golovnin, vaadeldes põhjamaa karme 
piirjooni. «Ka see maa kolmeteistkümne tuhande versta kaugusel Peterburist on 
ikkagi Venemaa osa. Rõõmu, mida tunned saabudes sellele metsikule, hirmuäratavale 
rannikule kõige koledama loodusega, mõistab ainult see, kes on olnud niisuguses 
olukorras kui meie või kes on võimeline endale seda elavalt ette kujutama.» 
Esimesena avanes meresõitjate pilgu ees lõunapoolne sopka, mis avastati vene 
maadeuurija Krusensterni poolt 

ja nimetati piirkonna valitseja Košelevi auks Košelevskajaks. Seejärel ilmusid 
nähtavale teised mäed, kõik kaetud lumega. Mägedelt puhus jäist tuult, õhus vilksatas 
lumeräitsakaid. Neid püüti vaimustusega sooja riietuse varrukailt, mis kõik kiiresti 
selga olid tõmmanud, ja kõneldi rõõmsalt üksteisele: 

«Vaata, vaata, lumi! Täitsa samasugune nagu meie mail.» 

Nii väga tundsid kõik igatsust kodumaa järele. 

Järk-järgult avardus rannikuvaade üha enam. Juba oli näha mäeharju, mis olid samuti 
kaetud lumega, nende jalamil aga kohendasid siin-seal alles kuldset sügisrüüd 
kandvad metsad. 

Ühed mäetipud sarnanesid vahitornidega, teistel oli tohutu suurte kooniliste telkide 
kuju. 

«No on aga kolgas, jumal halasta! Lausa kuradi urgas,» ütlesid madrused. 


«Pole viga, heameel sellegi üle,» tähendas Rikord. 

«Kuradidki on kallid, kui nad on su sugulased,» vastas madrus Makarov. 

öö oli nii valge, et selgesti oli näha lumega kaetud mägesid, ja nüüd kuuvalgel paistsid 
nad olevat ligemal kui päeval. 

Hommikuni looviti vaikse tuulega, mis näis nagu panevat proovile meremeeste 
kannatuse, kes püüdsid kiiremini jõuda Avatša lahte. Lõpuks sõideti sinna sisse ja 
pilkudele avanes selle maailma ilusaima lahe rannik. 

Ohvitserid sööstsid pikksilmade juurde, otsides Petro-pavlovski sadamat, mis oli 
saanud nii kuulsaks nimekate meresõitjate — Beringi, Tširikovi, La Perouse'i, Saro- 
tševi ja Krusensterni külastustest. 

Varsti märgiti laugjal tõusval lagendikul poolesajast kõrkjaga kaetud onnist koosnevat 
asulat. 

See oli Petropavlovsk. Kodumaa! Isamaa! Mis sellest, et tegemist on vaid käputäie 
haletsemisväärsete hurtsikutega. Kas mitte samasugustes hurtsikutes ei ela seal kaugel 
läänes neljakümnemiljoniline rahvas, kelle hulka kuuluvad kõik need, kes praegu 
sellise vaimustuse ja kannatamatusega silmitsevad kodupinda, kodupinda, mis on 
nende südameile armsam kõige uhkemaist troopika-maist, mida nad olid näinud oma 
kaugel teel?! 

Golovnin jagas oma kaaslaste ning abiliste tundeid. Kuid vaadeldes karme Kamtšatka 
mägesid, mis varjasid endis võib-olla lugematuid aardeid, ja tagasihoidlikku asulat, 
nägi ta ka seda, et tema töö, teadlase, uurija töö, peab algama selle metsiku, avara 
ning rikka maa tundmaõppimisega. 

Ja erilise rahuldustundega, nagu raske ning kauakestnud lahingu võitja, juhtis ta oma 
laeva ihaldatud ranna juurde ning heitis ankrusse. 


TEINE RAAMAT 
KOLMAS OSA JAAPANI VANGID 


ESIMENE PEATÜKK ISAMAA KAUGETEL RANDADEL 


. Avatša lahe jää ning lumi katsid laeva taglase ja kõrgete mastide raad. Pika ning. 
raske teekonna sooritanud laev talvitas Petropavlovski sadamas. 

Paljudele madrustele ja ohvitseridele «Dianal» näis, et sellega oleksid võinud lõppeda 
vintsutused, mis tavaliselt saavad osaks meresõitjale pikal reisil. 

Kuid «Diana» kaptenile Vassili Mihhailovit! Golov-ninile oli see ainult ülesande 
täitmise alguseks. 

Mainitud ülesanne — Aasia põhjaosas asuvate Venemaa valduste uurimine — oli 
pandud Vassili Mihhailo-vitšile Admiraliteedi kolleegiumi instruktsiooni ning tsaar 
Aleksandri ukaasiga. Ülesanne oli lähedane ka meresõitja enda südamele. 

Minnes Petropavlovskis laevalt maale ja asudes koos oma ohvitseridega elama 
piirkonnaülema Petrovski majja, kes tavaliselt asus Nižne-Kamtšatskis, kus sel ajal oli 
valitseja alaline residents, oli Vassili Mihhailo- 

vitš Golovninil küllalt aega, et tutvuda kodumaa selle kauge nurgaga ja mõlgutada 
mõtteid tema saatuse üle. 


Ta silme ees laius külm, üksildane ning avar maa. Talv saabus siin novembri esimesel 
poolel. Sadam kattus jääga, meri lakkas kohisemast. Ümberringi oli valge vaikiv 
kaugus. Vaikivad olid ka lume ning hõreda roomava seedrimetsaga kaetud mäed. 
Nende sisemuses pulbitsesid maa-alused jõud, pannes vankuma maapinna ning 
raputades asula majade ja «Diana» madruste eluasemeks saanud kasarmute palkseinu. 
Summas, palja päi jooksid madrused välja ja palvetasid, kartes seda võnkumist 
rohkem kui torme ookeanil. 

Tundus, et oleks olnud raske leida maakeral paika, mis oleks olnud harjumatu inimese 
jaoks üksildasem ning karmim kui Kamtšatka neil aegadel. 

Kuid Vassili Mihhailovitš Golovnin, kes oli jõudnud viimase kahe aasta jooksul kogu 
piirkonna läbi sõita ja oli viibinud «Dianaga» isegi Vene valdustes Loode-Ameerikas, 
nägi selles karmis maanurgas mitte ainult kalki taevast, mis rippus nii madalal 
tardunud mere kohal, mitte ainult tuiske ja tuuli, mis murdsid sadamas jääd ja 
puistasid Petropavlovski hurtsikud lausa katusteni lumega üle. 

Ta nägi ka muud. 

Poolsaare sisemuses nägi ta jõeorgudes ja mäenõlvadel metsa, kus kasvasid paplid, 
kuused, lepad ja hiiglaslikud kased. Kamtšatka jõe ääres nägi ta suurepärast tihedat 
ehitusmetsa nii võimsate lehistega, et nende latvu ei suutnud painutada ei inimesed 
ega tormid. Kui väärtuslik oli see mets laevaehitajate jaoks! Kui palju oli siin mets- ja 
mereloomi: kalleid kamtšatka kopraid, meri-kotikuid, soobleid ning hermeliine! 
Mägede rüpes näis ta aimavat kulla, hõbeda ning vase olemasolu. 

Jõeorgudes nägi ta kõrget rohtu, mis jäi kuni hilissügiseni mahlakaks ja mida võis 
suve kestel kuni kolm korda niita. Kala oli nii palju, et Petropavlovski ülempreester 
püüdis koos diakoni ja sulasega suve jooksul kakskümmend seitse tuhat kala, 
kusjuures igaüks neist oli vähemalt küünrapikkune. 

Ent ühel ajal selle maa ilmsete rikkustega märkas ta elanike, eriti kalapüügiga 
tegelevate venelaste ja kamtša-daalide vaesust ning viletsat elujärge. Nad toitusid 
üksnes kalast, mida nad kuivatasid tuule ning päikese käes: sool oli kallis ja seda veeti 
sisse Sandwichi saartelt. Vilja ei külvatud külmade mürgiste hallade pärast. Veiseid 
ei kasvatatud, väiksemaid kodulooni ei peetud aga sel põhjusel, et sõidukoerad õgisid 
silmapilk ära sead, kanad ja igasugused muud loomad, kui need ainult pistsid pea 
välja. 

Ülemused tundsid sõidukoerte vastu nii suurt kiindumust,, et üksnes Vene- 
Ameerika kompanii esindajal Hlebnikovil oli neid seitsekümmend. Üks ülemus 
aga, kes oli hiljaaegu valitsenud piirkonda, oli rakendanud oma nartade ette, mis 
meenutasid Aleksei Mihhailovitši aegset tõldsaani, üle viiekümne paari koeri. Ja kui 
siis see rong ei pääsenud kitsastel metsaradadel edasi, kihutati elanikud metsa 
ülemuse teele sihte raiuma. 

Kas poleks olnud parem õpetada inimesi juurvilja maha tegema ning lopsakatel 
karjamaadel karja kasvatama ja .arstida kamtšadaale rõugetest, mille kätte neid 
hulgaliselt suri? 

nöKõmussee tekitas Vassili Mihhailovitšis kurbust ning 

Petropavlovski mõnekümne maja hulgas, mis ligemal vaatlusel osutusid lihtsalt 
hurtsikuiks, oli ainult kaks maja — see, milles peatus Golovnin ja Vene-Ameerika 
kompanii esindaja Hlebnikovi eluase, mis olid sindel-katustega, kuna klaasid olid 
üksnes Hlebnikovi maja akendel. Selles majas, kus elas Golovnin, asendasid 
aknaklaase vilgukivi ja vanad aruanded, mis olid Mustriga läbi immutatud, et nad 
muutuksid tugevamaks. 


Kuid see-eest oli ahi toas suur ja jakuudi kombe kohaselt oli selle nurka laotud lahtine 
kolle, milles vahetpidamata leegitses lõke. 

Kolde ümber kogunesid õhtuti «Diana» ohvitserid. Vassili Mihhailovitš ei istunud 
harilikult tule juurde, vaid kõndis mööda tuba, astudes pehmelt oma hülge-nahast 
saabastes. Tema Kamtšatka pakastest pargitud tõmmu nägu ja mustad juuksed, mis 
polnud nüüd kaetud paruka ega lokkidega, helkisid kamina valgel. 

Vahel astus ta akna juurde, kus seisis tema töölaud täis raamatuid ja kaarte, 
milledele olid visandatud Kamtšatka ja Sahalini mere rannikud (nii nimetati sel ajal 
Beringi ja Ohhoota merd) ning Aleuudi ja Kuriili saarte read. Siin olid akadeemia 
atlasest võetud Venemaa impeeriumi generaalkaardid, mis olid kavandatud juba Peetri 
poolt, kuid trükitud keisrinna Jelizaveta ajal. Siin olid Aleksei Tširikovi ja Vitus 
Beringi, Stepan Krašennikovi ja Johann Gmelini, Grigori Šelehhovi ja krahv Jean 
Francois de Galaup de La Perouse'i kaardid ja päevikud. Siin olid lõpuks ka hiljuti 
Peterburis trükitud raamatud Cooki ekspeditsioonist Põhja ning Vaiksele ookeanile ja 
Juri Fedotovit! Lisjanski ning Krusen-sterni veel avaldamata kaardid, mis 
Krusenstern oli veidi aega enne «Diana» väljasõitu Kroonlinnast toonud Golovninile 
otse trükikojast. 

Nende päevikute ja kaartide taga veetis Vassili Mihhailovit! pikki õhtuid pärast 
tagasijõudmist Petropavlovskisse retkedelt mööda piirkonda. Ta valmistus uueks 
meresõiduks ja töötas pingelisemalt. 

Kuid kunagi ei hoidunud Golovnin eemale ohvitseride kokkutulekutest kamina 
ümber, vaid koguni ergutas neid, jagades kaaslastega oma mõtteid eelseisvast 
meresõidust. Ja ka ohvitserid kogunesid kapteni elamusse meeleldi. 

Alati käis seal vaikne, kaaslastega suhtlemisel armastusväärne tüürimees Hlebnikov 
koos oma abilise Sred-niga, tagasihoidliku ning meremehena väga püüdliku 
inimesega. Astus sisse vaikiv Murr ja istus kuhugi kaugemale. Ühtki õhtut ei jätnud 
vahele Rudakov, kes luges endiselt vaimustusega Deržavinit, ehkki juba mitšmani- 
teks ülendatud gardemariinid Filatov ning Jakuškin ei kuulanud ta pidulikke oode 
enam nii innukalt kui varem. 

Kapteni vana sõber ja abiline Pjotr Rikord nihutas enese tulele kõige lähemale ja 
soojendas kaua käsi. Tema soontes voolas lõunamaalase veri, millele Kam-tšatka 
kliima oli liiga külm. 

«Pjotr Ivanovitš, sa istud ilmaaegu tulele nii lähedale,» ütles kord Vassili Mihhailovit! 
naljatades, ent ühtlasi nagu ette nähes tulevikku. «Mis siis, kui sul tuleb ükskord 
hakata selle maa ülemaks? Meid, õpetatud 

vene meremehi, ei saadeta ju asjata neid rannikuid tundma õppima.» 

«Ma ei suuda seda kuidagi kujutleda,» vastas Rikord samuti naljatades. «Palju 
rohkem meeldiks mulle koht, mis poleks nii kauge, ja tuuled, mis poleks nii külmad 
kui Avatša lahe lumetormid.» 

«Mina aga mitte ainult et suudan seda kujutleda, vaid otse palun saatust,» vastas 
Vassili Mihhailovit! tõsiselt. «Sest sellele maale on tarvis tarka, haritud ja oma ette- 
võtetes kindlat valitsejat. On ju teada, et paljud suhtuvad teenimisesse siin nagu 
karistusesse. Kuid see on suur eksitus. Kuhu iganes ka ei ulatuks Vene maa, seal on 
see maa meie kodumaa, mille iga osa on ühteviisi kallis me südamele, ja tema piiride 
kindlustamine on pandud meile, meremeestele. Peeter Suur oli esimene vene 
meremees. Tema hoole all loodi mitte ainult Neeva-äärne pealinn Peterburi, 
vaid ka see väike asula külma mere ääres Venemaa rannikute kaitseks. See oli ju 
tema, Peeter, kes tuli mõttele saata siia Vitus Beringi ja Türikovi otsima 


väljapääsuteid meie maalt ookeanile või siis — vastavalt paljude selleaegsete reisijate 
oletusele — Ameerika mandrile. Kuid juba enne Beringit olid vene inimesed tulnud 
sellele maale ja purjetanud põhja ning lõunasse. Dežnjov ja Atlassov, Morozko ja 
holmogoorlane Aleksei, kasakas Antsiferov ja Ivan Kozõ-revski, Semjon 
Šelkovnikov ja bojaaripoeg Bobrov — need on nimed, mida me tunneme, kuid kui 
palju neid üldse on, seda teab ainult jumal! Ainult oma teadmatusest nimetas Cook 
väina ja selle mere Beringi järgi. Üksnes teadmatusest, härrased ... » 

«Aga kas meid hakkab keegi meelde tuletama, Vassili Mihhailovit!?» küsis järsku 
tüürimehe abi Sredni. «Küllap vist unustatakse ... » 

«Ei,» vastas Golovnin otsustavalt ning kindlalt. «Kui me teeme isamaale head, siis ei 
unusta meie järglased meid mitte kunagi!» 

«Aga mida me peame siis tegema?» küsisid ühe korraga Filatov ja Jaku!kin, kes olid 
kõige nooremad ning kellele kaugete merereiside hädaohud ja kuulsus olid võib-olla 
ahvatlevamad kui teistele. 

Enne vastamist avas Golovnin noorte mit!manite ees 

vana akadeemia atlase kaardi, millel võis näha pikka saarteahelikku vene nimetustega, 
mis kulges lõunasse, Jaapani poole, ja sulges riivina Sahalini mere ning kogu 
Venemaa impeeriumi kirdeosa ranniku — saarte-ahelikku, mis oleks tõkestanud 
impeeriumile tee ookeanile, kui ta oleks olnud võõraste käes. 

«Need saared,» ütles Golovnin, «millele meie, venelased, oleme andnud nimeks 
Kuriili saared, kuuluvad ammust ajast meile. Paljusid nendest on kirjeldanud juba 
Stepan Krašeninnikov. Kuid mitmeid lõunapoolseid pole veel keegi uurinud ega 
kirjeldanud. Meie oleme esimesed meresõitjad, kes seda teevad. Selles, sõbrad, seisab 
meie ülesanne, mis on tähtis teadusele ja isamaale. Sest kui Venemaad nimetada meie 
majaks, siis on need saared nagu eeskoda. Ei saa elada majas, kui ei ole teada, kes 
elab selle võõruses, või kui see on võõra käega lukustatud. 

Niipea kui on võimalik välja purjetada Avatša lahest, asume me sellele reisile. Olgem 
siis valmis! Märts on juba ukse ees.» 

Teade «Diana» peatsest ärasõidust valmistas kõikidele ohvitseridele ja madrustele 
suurt rõõmu. Tähendab, varsti hakkavad nende laeva ahtri taga jälle kohisema ainult 
väheste poolt läbi uuritud mere lained. 


TEINE PEATÜKK ETTEVALMISTUSED VÄLJASÕIDUKS 


Suure kannatamatusega ootasid meresõitjad vara-kevadiste lumetormide lõppemist, 
mis sel aastaajal hakkavad järsku saabuma Avatša lahelt. Tuul lõõtsub harilikult päeva 
kolm järjest, puistates kogu asula lausa korstnateni lumega üle. 

Ent lumetormid ei seganud ettevalmistuste tegemist. Vassili Mihhailovitši abistades 
seadis Pjotr Rikord agaralt «Dianat» väljasõiduks valmis: varus meeskonnale 
provianti, jälgis taglase korrastamist ja purjede õmblemist. 

Golovnini juurde koguneti endiselt sageli. Õhtuti loeti valjusti mõne nendes paikades 
viibinud meresõitja reisi- 

kirju, õpiti tundma kaarte, märkides neile oma tulevast teed. Oodatav reis ei tundunud 
raskena ega ennustanud laevale suurt hädaohtu. Pärast kauast kaldal viibimist ja 
tegevusetust näis see meresõit noortele ohvitseridele üsna ahvatlevana. 

Erandiks ei olnud ka Golovnin ise. Ainult üks asi sundis Vassili Mihhailovitši kaardi 
kohal mõttesse jääma. Lõunasse ulatuvate Vene kaljusaarte aheliku taga asus sel ajal 
Euroopa reisijatele alles vähe tuntud Jaapan. 


See maa, mis nimetas ennast kord «Jumalate maaks», kord «Tõusva päikese maaks», 
oli elanud — niipalju kui Vassjli Mihhailovitš teadis hispaania misjonäride reisi- 
kirjadest — ammusest ajast eraldatuna ja vaenulikuna iga võõra vastu. 

Juba Peetri päevil olid Kamtšatka ja Ohhoota rannikule, Kuriili ja Aleuudi saartele 
tulnud venelased soovinud organiseerida rahulikku kauplemist oma naabritega, kuid 
kas see oli õnnestunud ja millisel määral, polnud teada või oli aegade jooksul 
unustatud. 

Selgejoonelisemad suhted, mis olid teada juba ka Vassili Mihhailovitšile, kujunesid 
Vene valitsusel Jaapaniga alles hoopis hiljuti, 1792. a., ja said alguse järgmistel 
asjaoludel. 

Umbes kümme aastat tagasi oli ühe sel ajal Venemaale kuuluva Aleuudi saarestiku 
saare, nimelt Amtšitka juures hukkunud jaapani kaubalaev. Pääsenud kümme madrust 
viidi Vene võimude poolt Jakutskisse, kus nad viibisid kümme aastat. 

Lõpuks tulid Katariina II-le jaapanlased meelde ja ta laskis nad saata kodumaale, 
andes sealjuures käsu, et sellise vähetähtsa ekspeditsiooni eesotsas peab seisma 
inimene ilma kõrge tiitli ja ametita. Sellele vastavalt tegi tolleaegne Siberi 
kindralkuberner Pill kodumaale lähetatavate jaapanlaste saatmise ülesandeks porutšik 
Laksmanile, kes purjetaski nendega transportlaeval «Jekaterina» Ohhotskist välja. 
Laksman randus Matsumaje (teise nimega Hokkaido) saare põhjaosas, kuid kohalikud 
Jaapani võimud polnud volitatud temaga läbirääkimisi pidama ja tegid Laks-manile 
ettepaneku suunduda Hakodate sadamasse. Siin astusid jaapanlased Laksmaniga 
läbirääkimis- 

tesse, mis lõppesid Jaapani valitsuse erilise määrusega. Määruses öeldi, et Jaapani 
seaduste järgi lubatakse välismaalastel sisse sõita ainult ühte Jaapani sadamasse — 
Nagasakisse, kuna kõik, kes maabuvad Jaapani rannikul väljaspool seda sadamat, 
tuleb võtta vangi ja hoida eluaegses vangistuses. Mis aga puutub Laksmani poolt 
toodud jaapanlastesse, siis Jaapani valitsus tänas Vene valitsust, kuid teatas sealjuures 
Laksmanile, et kui ta tahab, siis võib ta viia nad tagasi Venemaale, sest Jaapani 
seaduste järgi kuuluvad need inimesed sellele riigile, kuhu saatus nad on kandnud. 
Laksman jättis jaapanlased kaldale ja sõitis tagasi. Ta oli püüdnud astuda 
jaapanlastega ka kaubanduslikesse läbirääkimistesse, kuid jaapanlased piirdusid üks- 
nes sellega, et andsid tema kätte kirja, milles lubati ühel Vene laeval tulla 
Nagasakisse, kus Vene tsaarinna saadikud võiksid pidada läbirääkimisi. 

Seejärel — seda mäletas Vassili Mihhailovitš juba ise — oli Aleksander 1 1803. aastal 
saatnud Jaapanisse kammerhärra Rezanovi. Golovnin tundis Senati ülem-sekretäri ja 
Vene-Ameerika kompanii haldurit Nikolai Petrovitš Rezanovit ja pidas teda 
energiliseks inimeseks, kes küll mõistuse poolest eriti silma ei paistnud. Tema 
plaanide järgi olidki varustatud Vene laevad «Neeva» ja «Nadežda» esimeseks 
ümbermaailma-ekspeditsiooniks, mille juhatajaks ta ka määrati. Neid laevu juhtisid 
kogenud meresõitjad Krusenstern ja Lisjanski. 

Tsaar tegi Rezanovile muuhulgas ülesandeks lähemalt uurida ja korraldada Vene 
impeeriumi valdusi Ameerikas, külastada Jaapanit ja luua jaapanlastega suhteid. Ent 
tema saadikutegevus ei andnud tulemusi. Jaapanlased keelasid uuesti venelastel 
Jaapani rannikule lähenemise ja isegi oma laevaõnnetuse üle elanud kaasmaalasi 
lubasid nad tagasi saata üksnes hollandlaste kaudu, kes paljude aastate kestel olid 
nendega Nagasaki sadama kaudu kaubanduslikes suhetes. 

Rezanov pöördus tagasi Ohhotskisse ja siirdus Peterburisse juba maad mööda, kuid jäi 
teel raskesti haigeks ja suri. Rezanovi surm mattis ta kaasaegsete eest palju üksikasju 


tema retkest Jaapani rannikule. Üks oli Vassili Mihhailovitšile teada: Jaapanist tagasi 
jõudes seadis 

Rezanov korda kaks laeva Vene-Ameerika kompanii teenistuses olevate 
mereväeohvitseride Hvostovi ja Davõ-dovi juhtimisel ja tegi neile korralduse sõita 
Sahalini rannikule, kuhu juba viiskümmend aastat tagasi oli siirdunud vene asunikke, 
anda saare elanikele ametlikult Vene kodakondsus ja heisata seal Vene impeeriumi 
lipp. 

Hvostov ja Davõdov täitsid selle ülesande veel samal aastal, kuid juba pärast 
Rezanovi surma. Ühtlasi jäeti Sahalini rannikule jälle vene asunikke, kes olid selleks 
soovi avaldanud. Seejärel sõitis Hvostov oma laevaga Kuriili saartele, avastas ühel 
neist jaapanlaste asulaid, mida ta luges omavoliliselt ehitatuiks, ja süütas need 
põlema. 

Sellest Hvostovi teost teadis Vassili Mihhailovitš üksnes kuulu järgi. Täpselt oli teada 
ainult see, et Hvostov ja Davõdov olid Ohhotskisse jõudmisel võetud sadama kapteni 
Buhharini poolt valve alla, kuid põgenesid sealt läbi teetute metsade ja mägede suure 
vaeva ning raskustega Jakutskisse. 

Mõitiskledes vahetevahel selle üle ja püüdes leida seost asjaolude vahel, mis olid 
põhjustanud Rezanovi ürituse nurjumise, tuli Vassili Mihhailovitš mõnikord 
järeldusele, mis näis talle endale uskumatu. 

«Kas sa ei arva, Pjotr,» küsis ta kord Rikordilt, kui kõik «Diana» ohvitserid olid 
hariliku kombe järgi tema juurde kogunenud, «et kui Rezanov oleks olnud ka kõige 
parem diplomaat, poleks ta siiski suutnud jõuda jaapanlaste küsimuses teisele 
lõpptulemusele?» 

«Ei, mina nii ei mõtle,» vastas Rikord. «Mulle näib, et kammerhärra oli lihtsalt halb 
saadik.» 

«Aga mulle näib,» väitis Golovnin vastu, «et tema ebaõnnestumise põhjus oli teine: 
meie isamaale väga õnnetu lahing Austerlitzi all ja Bonaparte'i edu Euroopas.» 
Rikord oli neist sõnadest väga üllatatud. 

«Mis puutuvad nendesse viletsatesse poolmetslastesse Napoleon ja Euroopa, mida nad 
ei taha endi juures näha? Ja kellelt oleksid nad võinud saada teateid meie vägede- 
olukorrast?» 

«Ära räägi, Pjotr, niimoodi rahvast, kelle juures, nagu jutustavad meile reisijad, iga 
keskmine elanik oskab 

lugeda ja kirjutada. Mis aga puutub meie asjadesse Euroopas, siis käivad hollandi 
kaupmehed ja kaptenid oma laevadega väga sageli Nagasakis. Oletan, et nad peavad 
jaapanlasi korralikult kursis kõigega, isegi sellega, mida meie sinuga siin ei tea ...» 
«Ei, ma ei või uskuda,» ütles Rikord, «et nii kaugele, maailma lõppu on veerenud 
Napoleoni kuulsus.» 

«Kaugele!» ütles Golovnin. «Siiski on need meie ühtse isamaa, Venemaa piirid. Ja 
mürin, mis kõmab, tema läänepiiril, lendab siia, itta. Hiljuti lugesin ma piirkonna 
ülema juures värsket posti Peterburist. Värskeks saab seda nimetada ainult naljatades, 
kuid võin teatada, härrased, et Louis Bonaparte loobus Hollandi kuningriigi troonist. 
Napoleon kuulutas Madalmaad Prantsusmaa jõgede uhtealaks ja Amsterdami oma 
impeeriumi kolmandaks linnaks.» 

«Mis puutuvad siin meisse Madalmaad?» tähendas süngelt mitšman Murr, kes istus 
nagu tavaliselt kõikidest kaugemal. «Napoleon ei julge kunagi lõpetada liitu meiega.» 


Vassili Mihhailovitš vaatas Murri ja ütles mõttes: «Kõik võib juhtuda, mitšman, kõik 
võib juhtuda. Me kõik oleksime tahtnud, et meile oleks palka makstud hõbedas, mitte 
paberrahades, milles rubla väärtus on praegu ainult kakskümmend viis kopikat. Vaat, 
kus on Napoleoniga sõlmitud liidu ja kontinentaalblokaadist osavõtu tagajärjed. Aga 
mis siis, kui meie isamaad tabavad veelgi hirmsamad raskused? Sest tuleb meeles 
pidada, et see, kes valitseb juba Euroopat, tahab valitseda ka muu maailma üle ja teha 
seda oma võimu-ahnuse mängukanniks.» 

Alati vaikne ning heasüdamlik Hlebnikov tõusis järsku oma kohalt ja hakkas erutatult 
mööda tuba kõndima. 

«Mis puutub minusse, Vassili Mihhailovitš,» ütles ta, «siis oleksin ma soovinud olla 
praegusel tunnil mitte siin Kamtšatkal, vaid seal, kus võiks kohtuda Napoleoni 
sõduritega.» 

«Kuid seeiuures, härrased,, oleme mürinast alles kaugel,» ütles Rikord naljatades ja 
viskas kaminasse viimase halu, «puid aga enarn ei ole. Sõjakära asemel 

kuulen ma ainult lumetormi kohinat, mis valmistub meid taas kolmeks päevaks 
sellesse urgu sulgema. Ja veel kuulen ma meie Tiška karjumist, kes juba kaks aastat 
vannub kõiki sõidukoeri Kamtšatkal.» Kõik hakkasid naerma. 

Tõepoolest, uks avanes ja sisse astus Tiška tohutu kasepuude sületäiega. Toas levis 
meeldiv värskete puude, lume ja pakase hõng, mille oli toonud endaga kaasa Tiška, 
kes oli käinud koertega asulast kaugel, umbes kahekümne versta taga, sest lähemalt 
polnud metsa nappuse tõttu võimalik puid hankida. 

Siijn Kamtšatkal oli Tiška muutunud läbinisti jahi-meheks-kamtšadaaliks, ta kandis 
nende merilõvinahkseid riideid, juhtis nartasid niisamasuguse oskusega kui nemad ja 
magas lumel, kui tuisk neid Vassili Mihhailovitšiga teel tabas. Isegi ägedad ning 
isemeelsed kamtšatka sõidukoerad kuulasid teda paremini kui teisi kajureid. 

Ent ta ei väsinud neid sõimamast ja nendega kaklemast, tekitades sellega Vassili 
Mihhailovitšile alati hea tuju. Nii ka praegu, nähes Tiškat pakasest õhetava näo ja 
lõbusalt suure siberi karvamütsi alt vaatavate teravate silmadega, heitis ta kõrvale 
igasugused mõtted Napoleonist ja Madalmaadest ning muutus lõbusaks nagu kõik 
teised. 

«Mis su koertega on, Tiška?» küsis ta. «Tõid nendega puid?» 

«Miks ma' ei pidanud tooma!» vastas Tiška. «Et nad ainult kõik kõngeksid!» Ja ta 
sülitas südametäiega. «Kõikidel kariloomadel on nad kõrid maha võtnud. Ei leia sa 
nende pärast külas kanapoega ega seapõrsast. Ja mis maa see niisugune on, kus 
talumehed koertega sõidavad? Kas tõesti Venemaa?» 

Kõik purskasid naerma. Naerma hakkas isegi kogu õhtu nurgas istunud sünge 
Murr. 

«Venemaa, Tiška, Venemaa,» vastas Vassili Mihhailo-vitš naerdes. 

Tiška aga võttis järsku läkiläki peast, tõstis sõrme üles ja ütles: 

«Kuulake korraks, kuidas minu ööbikud on laulma hakanud.» 

Kõik jäid kuulatama. Läbi paksude majaseinte kostis üha valjenev üdini tungiv hääl, 
mis oli ammu tuttav kõigile kohalikele elanikele. Vassili Mihhailovitš tõmbas 
kasuka õlgadele ja astus välja. Tema järel väljusid ka teised. Asula magas juba. 
Mmimesi polnud näha. Hääl aga üha paisus, tõustes rohekassinise, tähtedest üle 
puistatud külma taeva poole. Need olid kesköötundi tervitavad koerad. Neid istus 
igas hoovis, igas peatuskohas asula ümber. Nad olid seotud maasse löödud vaia või 
noore kuuse külge, olid tõstnud koonu taeva poole ja ulgusid, just nagu oleksid nad 
kutsunud kedagi tunnistajaks oma ahastusele. 


Meremehed seisid ja kuulasid. Täiskuu oli kõrgel taevas, valgustades sadamat ja 
lähedasi mägesid, kust puhus hommikuks lumetormi ennustav tuul. Kuid taevas oli 
alles selge ja jääs seisev «Diana» oli hästi näha. Ta mastid tõusid kõrgusse ning neil 
jooksid kuuvalgusest sünnitatud elavad sädemed. Otse liikumatu laeva kohal säras 
meresõitjaid alati õigele teele juhtiv Põhjanael. Ja meremehed silmitsesid teda ootuse 
ning lootusega. 


KOLMAS PEATÜKK KURIILI SAARTELE 


Lõpuks saabus päev, kus «Diana» pärast pikka kam-tšatka talve jälle purjed üles 
tõmbas. 

Raiunud endale tee läbi Petropavlovski sadama jää, viis Vassili Mihhailovitš 
Golovnin 1811. a. 25. aprilli õhtu eel oma korveti Avatša lahte. Mõne päeva pärast 
oldi juba avamerel. 

See meresõit erutas Vassili Mihhailovitši rohkem kui eelmised, sest Golovnin oli 
mitte üksnes osav kapten, vaid ka teadlane-maadeuurija, kellele teadus oli kõige 
tähtsam. Meri aga, millel ta praegu purjetas, oli reisijaile alles vähetuntud ja saari, 
miile poole ta suundus, polnud veel keegi kirjeldanud. Teadlasele oli ahvatlev nendest 
esimesena jutustada. 

Vassili Mihhailovitš otsustas alustada Kuriili saarte kirjeldamist Nadežda väinast 
Matua ja Rasšua saarte vahel, kus oli olnud juba Krusenstern, ning jätkata 

tööd, liikudes lõuna suunas kuni Hokkaidoni, sõita siis ümber selle saare põhjatipu 
ja purjetada edasi piki Sahalini idarannikut, et lõpetada suvi Tatari väina ja Šantari 
saarte kirjeldamisega. Ees seisis palju tööd. 

Kerge pärituul saatis purjetamist. Kõik purjed olid ülal, «Diana» sõitis hästi. Ees laius 
külma mere avarus. Ka kaugus oli külm ning selge. Kuid meri ei pakkunud silmale 
sellist rõõmu nagu lõunalaiustes. Ta oli kahvatu ning karm. Oli tunda, et Põhja- 
Jäämeri on väga ligidal. 

Ometi oli elu meres siin niisama rikas kui kuuma lõunapäikese all. Aeg-ajalt tõstsid 
veest oma pea hülged, vaadates laeva sellele loomale omase äärmise uudishimuga. 
Poegi seljal kandes sukeldusid laeva mõlema parda taga delfiinid, õhus keerlesid ja 
langesid vahetevahel vette saagi järele merikotkad. 

Kuriili saared avanesid meresõitjate pilgule pika tumeda mäeahelikuna. Silmapiiril, 
kaljumägede ähmaste piirjoonte kohal seisis kerge vina, mille võis olla põhjustanud 
aur või suitsusammas. 

Näoga ookeani poole seisid mäed, nagu valvates seda merd ja tema taga asuvat Vene 
maad. 

Esimesel mail jõudis «Diana» Nadežda väina. Siin kohtas ta tugevaid, tuulega 
võitlevaid vooluseid, mis tekitasid hirmsa terava lühilainetuse ja mille tõttu suur 
merelaine kaotas otsekohe oma suuna. Selliseid kohti nimetavad meremehed 
«suloideks». Siia koguneb kala. Neid armastavad ka merelinnud, keda siin hulgaliselt 
lendab. 

Ning tõepoolest: «Dianalt» võis näha määratuid alkide, merituvide ja naerukajakate 
parvi. Kord hõljus mitte kuigi kõrgel õhus «Diana» kohal põhjamere albatross. Kogu 
ta keha kattis valge sulestik ja tal olid väga teravad mustad tiivad, punased jalad ning 
kollane nokk. Laeva ümber ujus parvedena meripääsukesi. 

«Diana» sõitis Ketoi saare juurde ja tegi ringi ümber selle. Siin oli linde vähe, lendas 
ainuüksi gröönimaa merituvisid, kellest mõned noored istusid tekile, kust Tiška nad 
sedamaid kinni püüdis. Nende liha polnud maitsev ja lehkas traani järele. 


Kuid mitte linnud ei huvitanud vene meremehi. Saare 

läheduses purjetava «Diana» ees avanes kitsas vee-vöönd. Kas see on rannakaljude 
peidus asuv laht, jõe poolt uhutud abajas või kitsas väin, mille kaudu võib välja jõuda 
saare läänerannikule? Ükski meresõitja polnud veel siia sisse sõitnud. 

Vassili Mihhailovitš juhtis «Dianat» suure ettevaatusega ja see sõitis üha kaugemale 
mööda kitsast veeriba. «Diana» teed ei tõkestanud ei veealused kaljud ega rand ja 
õhtuks jõudis laev Ketoi saare läänekaldale. 

Sel õhtul tundis Vassili Mihhailovitš suurt rõõmu: «Diana» oli esimesena sõitnud läbi 
seni tundmatu väina. Erutatult kandis ta väina kaardile ja nimetas selle oma laeva järgi 
Diana väinaks. Nii ei toiminud mitte ainult Golovnin. Ka teine vene meresõitja — 
Krusenstern — oli andnud tema poolt avastatud väinale Matua ja Rasšua saarte vahel 
oma laeva «Nadežda» nime. Nii oli teinud ka prantslane La Perouse, kes oli 
esimesena sõitnud läbi Tširpa ja Simuširi saarte vahelt ja andnud väinale mitte enda, 
vaid oma fregati «Boussole» nime. Tõelisele meresõitjale on omane tagasihoidlikkus. 
Las tema nime tuletavad meelde ja kannavad kaardile teised! 

«Kus oled sa praegu, vahva La Perouse?» mõtles Golovnin. «Missugust surma sa 
surid? Sellest on juba kakskümmend kolm aastat, kui sinust pole teateid. Kas tõesti on 
su isamaa su sedavõrd unustanud, et ei suuda leida sinu hauda? Ja kas tõesti ootab 
sama saatus ka mind? Kuidas sellest hoiduda?» 

Vassili Mihhailovitš kutsus laeva sepa enda juurde ja laskis tal taguda mõned 
vaskplaadikesed ning lõigata nendesse kirja, mis oleks kaugelt nähtav: 


Nau. Itnp. Russ 
Diana An. Dom. 
1811 E. H. B. 


Illmon «Jlnana» 
KalluTaH-HEHTEHAHT 
T OJOBHHH 


«Las loevad seda kirja,» otsustas Vassili Mihhaiovits, «kõik need, kes tulevad meid 
meie jälgi mööda otsima kui me laeva on tabanud hukk. Meremeeste saatus on tujukas 
e 

Ja igal saarel, mida «Diana» külastas, käskis ta lüüa rannakalju või puu külge 
sellise plaadikese. 

Jõudnud Ketoi saare juurde, saatis Golovnin mitš-man Murri ja tüürimehe abi Sredni 
uurimisretkele. Rannal märkasid nad maharaiutud puud ja kustunud tuleaset. 
Tähendab, mõni päev enne nende saabumist oli siin keegi viibinud. Kustunud lõkke 
ümber vedeles suurel hulgal merinaeri koori; see taim on Kuriili saarte elanike 
tavaliseks toiduks. Otse ahtakese rannariba taga tõusis kõrgusse mägi. Mitšman Murr 
ja Sredni hakkasid jalgrada mööda üles minema. Mäetipult leidsid nad puuristi 
jäänuse, mille ülemisse ossa oli päris selgesti lõigatud vene sõna: «6or»*. Rist seisis 
üsna jääraku serval. Selle jalamil oli väike jõekäär suurepärase joaga. Nii rist kui ka 
kiri rääkisid sellest, et saarel elasid venelased, kuriillased-kristlased. 

Väikeses orus teisel pool mäge leidsid maalesaadetud mitu jurtat, mis nad suure 
huviga läbi uurisid. Ühes jurtanurgas nägid nad kelku, mis sarnanes vene kelguga, 
teises ja kolmandas korve sulgedega, hulga kotka-sulgi ja lühikese linnunahkse 
kasuka räbalaid. Sellist kasukat" olid reisijad näinud paljude kuriillaste seljas. 


Rannaäärsed mäed olid kaetud maadja seedrivõsaga. Siinse seedri T)kkad olid 
pikemad tavalisest ja helkisid sinakalt, nii et mägede nõlvad näisid eemalt sinkjas- 
hallidena. Tihedas seedrivõsas oli peaaegu võimatu liikuda: see vetrus jalge all ja 
mähkis end ronitaimedena põlvede ümber. Seedrivõsa all maa peal vedeles rohkesti 
mulluseid käbisid. Mõnedes oli veel tuumasid. Need olid väikesed, kuid magusa 
maitsega ja võisid kivide vahel peeneks hõõrutult kõhtu täita. 

Teisel pool mäge algas rohuga kaetud tasandik. Seal läikisid pohlade kõvad lehed ja 
tõusid joovikate — vähenõudlike põhjamaiste marjade varred. Metsa polnud saarel 
üldse. 

Murr ja Sredni vaatasid saare üle ja pöördusid laevale tagasi. «Diana» seisis kogu öö 
Ketoi saare juures, hommikul aga võttis kursi naabersaare tipule.. Selle kohal tõusis 
suitsuvinena kuumade allikate aur. Ran 

* Gor — jumal. (Tõlk.) 

nai nägid meresõitjad asulat, milles nad loendasid ligikaudu kolmkümmend jurtat. 
Vassili Mihhailovitš käskis hoida kurssi otse asulale ja peagi võis «Diana» pardalt 
näha inimesi palja silmaga. Mõned neist ronisid, kandamid õlul, mäkke. Kahel olid 
käes pikad varvad, mis sarnanesid odadega. Üks neist karjus midagi, tõstes oda üles. 
Vassili Mihhailovitš käskis ristelda asula läheduses ja saatis seekord kaldale mitšman 
Rudakovi ja tüüri-mehe-õpilase Novitski. 

Laevale tagasi jõudes jutustasid Rudakov ja Novitski, et nad olid kohanud rannal kaht 
elanikku. Mõlemad olid elatanud, väikest kasvu, tumeda näo ja kehaga, mustade 
juustega. Üks oli riietatud koeranahksesse, teine Iinnunahksesse kasukasse. Peas 
olid neil kalevist mütsid, jalas aga merelõvi nahast õmmeldud saapad ehk bahhiilad. 
Mõlemad kõnelesid vene keelt. Nad ütlesid, et nende saare nimi on Ušišir, arvult aga 
on see põhja poolt lugedes neljateistkümnes. Teised, lõuna pool paiknevad 
saared on: Ketoi, Simušir, Tširpai, Urup, Iturup, mida venelased nimetasid 
Aleksandri saareks, edasi Sikotan ja Kunašir. Kunaširile järgneb suur Mat-sumaje 
saar, kus elavad jaapanlased. 

Asulas endas nägid Rudakov ja Novitski ka kuriillan-nasid, kes olid riietatud samuti 
linnunahast kasukatesse. Naised olid meestest tõmmumad ja nende huuled olid 
värvitud sinise värviga. Ühe kuriillase sõnade järgi, kes valdas vene keelt ja tundis 
koguni kirja, elas saarel üldse umbes kolmkümmend inimest. Kuid kõik olid sõitnud 
laiali põhjapoolseisse püügikohtadesse. Ära oli sõitnud ka vanem — tajon. 
Elamuteks olid neil kuriillastel samuti kui Ketoi saarel muldjurtad. Seestpoolt olid 
need päris puhtad — laudpõranda ja magamisnaridega. Toiduks tarvitasid siinsed 
kuriillased lindusid, mida nad suitsetasid kolde-suitsus, nende nahkadest aga õmblesid 
nad kasukaid. Taimedest kasutati toiduks liiliat ja magusaid rohtusid. 

Ka siin polnud kusagil näha metsa. Paljad kaljud ei rõõmustanud mägedes millegagi 
inimese silma. Isegi kõrvale meeldivat mägedelt voolava vee sulinat polnud siin 
kuulda. 

Elanikud võtsid vene meremehi lahkesti vastu. Seejuures küsis vanem kuriillane 
Rudakovilt: «Te olete venelased, eks ole tõsi?» «Jah, me oleme venelased,» kinnitas 
Rudakov. See vastus meeldis kuriillastele. 

«Kui te olete venelased, siis palume meie käest kingitus vastu võtta.» 

Ta läks jurtasse ja tõi sealt hõberebase naha. Vanake silitas seda käega ja puhus ta 
karvadesse. Päris juurteni avanev hõbedane õrn karv oli pehmem siidist. 
Kummardades ulatas vanake Rudakovile oma kehva maa kallihinnalise kingituse. 
Tüürimeheõpilasele Novits-kile, kes oli välimuselt noorem, andis ta kopra saba. 


Ülejäänud venelastele aga, kes olid laeval, palus vanake üle anda saare elanike poolt 
kolmsada suitsutatud lindu. 

«Sellepärast,» ütles vanake, «et meie, kuriillased, oleme samuti kristlased, meil on 
vene nimedki ja me oleme sellesama Vene tsaari alamad.» 

Rudakov ja Novitski kinkisid elanikele vastutasuks tubakat ja püssirohtu ning 
pöördusid tagasi korvetile. Golovnin võttis kuriillaste kingitused vastu ja käskis 
suitsutatud linnud madrustele jagada. 

Seejärel jäi ta kauaks oma kajutisse istuma, kirjutas üles Rudakovi jutustuse ja 
kontrollis vanu kaarte. Nii talitas ta kogu Kuriili saarte rajoonis purjetamise ajal, 
saates kõige arukamaid ohvitsere kaldale elanikelt andmeid koguma Ja vesteldes ise 
kuriillastega enda juures laeval. Neilt õnnestus Vassili Mihhailovitšil palju teada 
saada Kuriili saarte geograafia kohta ja parandada endistel kaartidel mitmeid vigu. 
Kuriillased olid nii arukad, et nähes kaarte ja plaane oma saartest, tundsid nad 
otsekohe ära neil märgitud paigad — lahed, väinad ning saared, ja nii saadi ela- 
nikkonnalt teada nende kohtade tõelised nimed. Ilmnes, et Krusensterni kirjeldustes 
polnud saarte nimed too"dud õigesti. Vassili Mihhailovitš parandas kaarte ja andis 
saartele nimed, mida kasutasid kuriillased ise. 

Ušiširi elanikelt kuulsid meremehed muide, et ka näabersaare Rasšua kuriillased 
tunnistavad endid Venemaa 

alamaiks ja veavad Kamtšatkale jassakki*. Suvel elavad nad oma saarel, talveks aga 
kolivad üle väina Ušiširile, kus asuvad kuumad allikad, mille aur tõuseb kõrgele nagu 
pilv ja on ränduritele kaugelt nähtav. Neist allikaist purskuv vesi meelitab kokku 
hulgaliselt linde ja muid ulukeid. 

Ja tõepoolest, vene meresõitjad ei näinud kusagil nii palju linde kui lahesuudmes 
seisva suure kalju juures. «Diana» pardalt antud suurtükipaugu peale tõusid õhku 
miljonid linnud, kattes kinni taeva. Üleshirmutatud linnud panid tohutu õhuavaruse 
rõkkama, nende tiibade kohinat oli kuulda isegi «Dianale». 

Kuriillased hakkavad linde küttima üsna noorelt. Eriti hindavad jahimehed 
kotkasulgi, mida võib vahetada jaapani kaupmeeste juures «sorotšini terade», s. 0. 
riisi vastu, kuid niisama hästi ka halattide ja tubaka vastu. Kotkajaht, mida vene 
meresõitjad kord jälgisid, oli väga huvitav, kuid ei andnud sugugi tunnistust nende 
kuninglike lindude mõistusest. Kütt istus katuseta roomajakesse ja laskis lühikeste 
vaheaegade järel õhku tõusta jalgapidi kinniseotud elusal kajakal. Lindu märgates 
sööstis kotkas talle majakesse järele ja langes küti saagiks. Teisi linde püüdsid 
kuriillased lihtsalt pesadelt, sest põhjamaised linnud nägid siin inimest nii harva, 
et ei kartnud teda sugugi. 

Saabus öö. «Dianal» süüdati tuled. Vassili Mihhailovitš läks tekile. Kusagil lähedal 
kohises karidel murdlainetus. Kauguses paistsid ähmaselt kaljumägede piirjooned. 
Ööseks tõusnud tuul oli ajanud päevased pilved laiali, kerkis taevasse kuu. 
Imetlustundega vaatles Vassili Mihhailovitš põhjamaise, võõrapärase öö ilu. 
Hommikul lähenes «Diana» Rasšua saare edelatipule. Rannal võis näha mitut jurtat ja 
nende vahel liikuvaid inimesi. Vassili Mihhailovitš saatis kaldale mitšman Jakuškini. 
Ka siin võtsid elanikud venelasi lahkesti vastu. Üks kuriillastest andis mitšmanile 
vene pitsatiga paberi. See oli juba Katariina II valitsemise ajal 

Irkutski kuberneri poolt armulikult kingitud ürik, milles neid tunnistati Vene riigi 
alamaiks. 

Asula koosnes kaheteistkümnest kaljude jalamile laiali paisatud jurtast. Asulast põhja 
pool seisid kaks risti. Lõketel oma jurtade juures keetsid kuriillased merilõvi liha. 


Riietatud olid nad samuti kui kõik nende saarte elanikud linnunahast kasukaisse. 
Nende juuksed olid palmitsetud kaheks kuklale seotud patsiks. Koduloomadest oli 
asulas ainult väikesi koeri. Mõnede jurtade juures istusid vaia külge seotud 
merikotkad. 

Rannal seisid vees kamtšatka paatidega sarnanevad kuriiji paadid. Kuriillased 
meisterdasid neid ajupuudest. Saar ise oli paljas ning metsatu. Isegi asula ligiduses 
polnud näha ühtki põõsast. Siin kasvasid üksnes nõges ja niisketes kohtades kidur tarn 
ning ravimtaim karulauk, millega hoiti ära skorbuuti. 

Järgmisel hommikul liikus «Diana» edasi ja jõudis kahe väikese saare juurde. Ilm oli 
selge ja nende alade kohta haruldaselt läbipaistev õhk võimaldas hästi näha mõlema 
saare kontuure. Ent väinale lähemale jõudes märkasid meresõitjad, et tegemist oli 
õigupoolest üheainsa saarega. Tüürimehe abi Sredni, kes vaatas saalingult 
pikksilmaga, märkas seda esimesena ja teatas sellest Golovninile. 

Ühelgi kaardil polnud saart märgitud. Ta paistis olevat tühi ja inimesteta. Arvatavasti 
ei elanud saarel kedagi. Üksnes linnud hõljusid ta kaljude kohal, mille jalal kihises ja 
kobrutas murdlainetus. 

«Nii avastatakse maid, suuri ja väikesi,» mõtles Vassili Mihhailovitš. «Ja igale kivile 
annab nime inimene.» 

Talle tulid meelde talveõhtu Kamtšatkal, põlevate kasehalgude praksumine ja 
tüürimehe abilise Sredni mõtlikud sõnad: «Kes hakkab meid meelde tuletama, Vassili 
Mihhailovitš?» Ta tõstis pea ja vaatas saalin-gule, kus istus endist viisi 
tähelepanelikult ranniku piirjooni jälgiv Sredni. Golovnin astus kiiresti oma kaju- 
tfsse, kandis kaardile uue saare ranniku ja andis saarele Sredni nime. Ka laevalt 
nähtud kitsa väina nimetas ta Sredni väinaks. 

Vassili Mihhailovitš mõtles seejuures: «Las teavad kogu maailma geograafid ja 
koguni väikesed lapsed, 

kes hakkavad koolis kaarti silmitsema, selle meresõitja nime, keda siia ei kandnud 
mitte auahnus, vaid ainult tagasihoidlik soov õppida tundma maa ja mere piirjooni.» 


NELJAS PEATÜKK ESIMENE - KOHTUMINE 
JAAPANLASTEGA 


Rahulikult jätkas «Diana» oma sõitu Kuriili saarte vahel. 

Püsisid siinse kliima kohta haruldased ilmad — ilusad ja isegi hommikuti selged. 
Varakult hajutas päike veelt udu, keskpäevaks muutusid ta kiired koguni palavaks ja 
puistasid väikestele helerohelistele lainetele kuuma helki. Ööd olid pilvitud ja tähised. 
Päeval veetis Vassili Mihhailovitš palju tunde tekil, õppides läbi pikksilma tundma 
ranniku käänakuid, sooritas väinade ja lahtede mõõtmisi, õhtul aga kandis ta kajutis 
oma tähelepanekud ja kaldale saadetud ohvitseride ettekanded logiraamatusse. 
Golovninile tundus, et õpetlase ja maadeuurija töö polnud talle veel kunagi sellist 
rahuldust pakkunud kui selle reisi ajal. Iga kaardile kantud uus laht, iga äsja-avastatud 
saarekesele antud nimi valmistas talle palju rõõmu. Saarestiku kaart muutus üha 
selgemaks. Hilja ööni istus Golovnin logiraamatu kohal. Hädavaevalt jõudis Tiška 
oma kaptenile sulgi valmis teritada ja kirjutuslaual seisvat suurt vasest toosi liivaga 
täita. 

Ühel niisugusel ilusal päeval, kus meri otsekui puhkas alatisest lainetusest, vaateväli 
aga oli eriti avar ning selge, lähenes «Diana» Iturupi saare (venekeelse nimetusega 
Aleksandri saare) põhjapoolsele tipule. 


Madalate mägede nõlvad laskusid tipust peaaegu päris veepinnani ja joonistusid 
teravapiiriliselt selges taevas. Mööda hallide kaljuste mägede nõlvu kulgesid mõnes 
kohas veeni rohelised metsaviirud. 

Kes elas siin praegu? Vassili Mihhailovitš teadis vanade kuriillaste sõnade järgi, et 
kuigi saarel elasid vene kuriillased, olid umbes kümme aastat tagasi ilmunud siia ka 
jaapanlased. Kas mitte siin polnud käinud Hvostov oma «Junonil»? 

Kuid see küsimus ei teinud praegu Golovninile nii palju muret kui korveti olukord: 
«Dianal» olid toidumoona, mageda vee ja puude tagavarad peaaegu lõppenud. 

Tuli minna saarele, hoolimata sellest, kes seal ka elab. Golovnin vaatles pikksilmaga 
kivist rannikut, liivaluiteid ja mägesid enda ees. Laevalt olid hästi näha rannal asuvad 
onnid, mõned liivale välja tõmmatud suured paadid ja rahutult jooksvad inimesed. 
Vassili Mihhailovitš laskis pikksilma alla ja pöördus tema ligidal parda ääres seisva 
Murri poole: 

«Fjodor Fjodorovitš, võtke paat nelja sõudjaga ning sõitke koos Sredniga kaldale. 
Uurige välja, miks kuriil-lased sagivad. Rahustage neid ja püüdke saada teateid saare 
kohta.» 

Murr sõitis viivitamatult ära. 

Meri oli vaikne, paadis istuvate hoogsalt sõudvate madruste aerudel süttisid veest 
tõusmisel korrapäraselt päikesekiired. Kui paat oli juba ranna lähedal, märkas 
Golovnin, et saarelt sõidab Murrile vastu süst püssidega relvastatud inimestega. 

«Ega saare elanikud ometi kavatse meie vastu halba?» mõttes Vassili Mihhailovitš. 
Otsekohe käskis ta vahiohvitseril juhtida korvett saarele ligemale ja lasta vette teine, 
relvastatud paat. Sellesse istus ta ise koos mitšman Jakuškiniga. 

Madrused surusid tugevasti aerudele ja mõlemad «Diana» paadid jõudsid rannale 
peaaegu üheaegselt. 

Kui Golovnin kaldale astus, võttis teda vastu jõuk jaapani sõdureid eesotsas saarel 
asuva Jaapani garnisoni ülemaga, kes oli riietatud tumedasse laiade käistega halatti ja 
kelle vöö vahele oli pistetud lühike saabel. Sõdurid olid relvastatud kes mõõgaga, kes 
vibuga, mõni aga ka püssiga, suitsev taht käes, mis tunnistas jaapanlaste valmisolekut 
lahingusse astuda. 

Üllatunult, kuid väliselt rahulikult, silmitses Golov-nfn seda veidrat väge. 

«Kes te niisugused olete ja milleks tulite siia?» küsis talt Jaapani garnisoni ülem. 

Ta sõnad tõlkis keskealine kuriillane, kes kõneles üsna hästi vene keelt. 

«Ütle talle, et me oleme venelased ja et meil on oma maal rohkem kui temal õigust 
sellise küsimuse esitamiseks. Kuid praegu pole jutt sellest. Meie laev tunneb puudust 
ja tuli siia puude ning vee järele.» 

Kas kuriillane tõlkis garnisoniülemale kõik Golovnini sõnad või üksnes viimased, jäi 
Vassili Mihhailo-vitšile teadmatuks, ta märkas ainult seda, et jaapanlase kollane lai 
nägu muutus järsku äärmiselt lahkeks. Ta tegi Golovninile otsekohe ettepaneku 
siirduda jaapanlaste tähtsamasse asulasse saarel — Urbitši, kus võib leida niihästi 
puid kui vett, ja andis kaasa isegi kirja sealsele ülemale. 

Vassili Mihhailovitš oli valmis selle nõu järgi talitama, kuid üks juhuslik asjaolu 
sundis teda oma plaani muutma. Vesteldes kuriillasega, kes oskas vene keelt ja 
nimetas ennast Aleksei Maksimovitšiks, Vene alamaks, õigeusklikuks kristlaseks, sai 
Golovnin teada, et jaapanlased kardavad, et venelased nende asula põlema süütavad, 
ja siis tuleks temal Alekseil ning teistel kuriillastel kui Vene alamatel maksta selle 


eest oma eluga. Ja siinsamas hakkas Aleksei paluma, et venelased jaapanlastele 
kallale tungimise puhul neid, kuriillasi, endiga kaasa võtaksid. 

Vassili Mihhailovitš rahustas rannale tema paadi ümber kogunenud kuriillasi, öeldes, 
et ta ei kavatse jaapanlasi rünnata. Kui aga Aleksei soovib, siis võib ta võtta tema 
laevale tõlgiks. Aleksei oli sellega meeleldi nõus ja istus Golovnini paati. 

Laeva pardal käitus kuriillane rahulikult ning soliidselt, ilmutamata mingisugust 
üllatust ei suurtükkide ega püsside ees, sest ta teadis hästi, et üllatumine ei ole 
vääriline kütile. Kõige rohkem meeldis talle Tiška, kes kinkis kuriillasele Golovnini 
vana piibu. 

Aleksei soovitas Golovninil minna puude ja vee järele mitte Urbitši, kus puid on vähe, 
magedat vett aga üldse mitte, vaid naabersaarele Kunaširile, mis oli samuti anastatud 
jaapanlaste poolt. Golovnin otsustas toimida selle nõu järele. 

Õhtu eel lähenes «Diana» pikale kitsale neemele, mis moodustas Kunaširi saare lahe 
ühe poole, ja jäi ööseks väina ankrusse. 

Oli juuli algus. Saabus soe öö, mis meenutas Peterburi öid sel lühikesel suveperioodil, 
kus õitsevad pärnad ja kus võib õhtuti käia kuue väel. Tuul vaibus. Laisalt kohises 
meri madala ranna juures, äärestades selle kontuuri poolhämaruses selgesti nähtava 
murdlainetuse valge vahujoonega. 

Lahe mõlemal neemel süttisid signaallõkked, kuulutades tundmatu laeva saabumist. 
Saare asulas ei paistnud ühtki tulukest. Kostis kauget koerte haukumist. Korvetil 
rostvärgi all saagis kilk, mis oli võib-olla purjetanud siia juba Peterburist. 

Hommikul sõitis «Diana» tugevas udus lahte sisse. Otsekohe kõlasid kaldal asuvast 
Jaapani kindlusest kaks suurtükipauku, kuid kuulid ei lennanud laevani. 

Lasud hämmastasid paljusid «Diana» ohvitsere ja ka Golovnini ennast väga: 
tähendab, siin on jaapanlased endid veel kindlamini sisse seadnud! 

«Vassili Mihhailovitš, käskige saata neile paar kuuli kingituseks!» tegi vahisolev 
Murr ettepaneku. 

«Ei, seda ei maksa teha,» vastas Golovnin. «Mulle ei ole antud valitsuselt käsku 
pidada jaapanlastega sõda, ehkki nad on vallutanud meie saared, mis oma kauguse 
tõttu Venemaa rannikust on jäänud ilma järelevalveta ja vastava kaitseta.» 

Rohkem ei tulistatud. 

«Näete nüüd!» ütles Golovnin. «Aga kui me oleksime neile vastanud, oleks läinud 
lahti tõeline lahing, milleks tsaar pole meile luba andnud.» 

Jaapani kindlus oli nüüd «Diana» pardalt hästi näha. Merepoolsest küljest oli ta ette 
riputatud mingi vöödiline lai kangas, mis tekitas mitte ainult imestust, vaid kutsus 
välja ka pilkeid madruste poolt. 

«Nende eided kuivatavad linasid või mis?» pärisid nad valjusti naerdes. «Aga võib- 
olla riputasid nad selle selleks ette, et inimesed ei näeks, mis seal tehakse? Kes siis 
ennast kardinaga kuulide eest varjab!» 

Paiguti seisid kangatükkide vahel kilbid nii rohmakalt pealemaalitud suurtükkidega, et 
isegi eemalt ei saanud neid pidada ehtsateks. Kindluse hoonete kohal lehvisid Jaapani 
lipud. 

«Diana» heitis ankrusse kahe versta kaugusel kindlusest. 

Golovnin käskis lasta komandöripaadi vette, võttis endaga kaasa tüürimehe abi 
Sredni, neli sõudjat ja tõlgiks kuriillase Aleksei, ning suundus kaldale, olles kindel, et 
hoolimata ägeduses lastud kuulidest, võetakse teda siin vastu mitte halvemini kui 
Uus-Hebriidi saarte elanike juures. 

Sügav inimlikkusetunne, mis Vassili Mihhailovitšfle omane oli, ta vaated looduse ja 
inimese tõelise kutsumuse kohta, mida ta pidevalt mõttes oli arendanud, sõites piki 


sõjast haaratud Euroopa rannikut, vaeveldes inglaste juures vangis Healootuse neemel 
ja vesteldes ilma mingi vaenuta Tänna saare elanikega, ei jätnud teda maha ka siin, 
nähes seda veidrat kindlust, mille müüri taga peitusid talle esialgu veel võõrad jaapan- 
lased. 

Ta oli rahulik, sest ta oli tulnud siia kui õpetlane ning maadeuurija, kes kannatab 
puudust ja kellele ei või keegi keelduda abi osutamast. Kuid seekord ta eksis. Lasknud 
ta paadi viiekümne sülla kaugusele rannast, hakkasid jaapanlased teda järsku mitmest 
suurtükist tulistama. 

«Nad on hullemad kui metslased,» mõtles Golovnin ja käskis tagasi pöörata. 

Talle tõttasid juba appi Rikordi poolt väljasaadetud sõudepaadid relvastatud 
madrustega. Õnneks ei läinud neid tarvis: jaapanlaste kuulid, mis nähtavasti olid 
lastud huupi, ei sattunud paadi lähedussegi. 

«Diana» parda äärde jõudes karjus Golovnin Rikordile: 

«Pjotr Ivanovitš! Saada neile meie poolt üks kuul!» 

Kuid vaevalt olid suurtükiväelased jõudnud sihtida laetud suurtükid kindluse peale, 
kui ta oma käsku muutis. 

«Ei, pidage kinni! Tarvis ju teada saada, mis nad tahavad. Katsume endid enne 
märkide abil arusaadavaks teha.» 

Pardale jõudes kutsus Golovnin kokku sõjanõukogu, et arutada, kuidas paremini 
kontakti luua jaapanlastega, kes olid juba lakanud tulistamast. 

Kõik olid suures ärevuses. Rikord tegi ettepaneku lasta kindluse ees vette 
vertikaalvaheseinaga kaheks jagatud tünn, ühe poole sisse panna klaas magedat 
vett, mõned halud puid ja peotäis riisi selle märgiks, et laev kannatab vee ja toidu 
puudust, tünni teise poolde aga lasta mõned hispaania piastrid kui raha, mis oli käibel 
kogu maailmas, tükk helepunast riiet, mida Idamaa elanikud nii väga armastavad, ja 
veidi kristalli ning pärleid — selle märgiks, et venelased on valmis kõige eest 
jmaksma rahas või andma jaapanlastele vastutasuks kaupu. 

Nii otsustatigi teha. Järgmisel päeval lasti vaat kindluse ligidal vette. Koos riide ja 
kristalliga pandi sellesse ka Murri poolt oskuslikult maalitud pilt, millel olid kujutatud 
sadam, kindlus ja korvett. «Diana» suurtükid olid maalitud vaikivaina, kindluse omad 
aga tulistasid kõigest jõust. 

Pildi oli käskinud maalida Vassili Mihhailovitš, kes tahtis sel kombel jaapanlastele 
ette heita nende salakavalust. 

Vaevalt oli vaat vette lastud, kui jaapanlased selle kinni püüdsid ja kindlusse viisid. 
Järgmisel päeval andis Golovnin igaks juhuks käsu seada laev lahinguvalmis ja sõitis 
kindlusele suurtüki-lasu ulatusest ligemale. Kuid jaapanlased ei pööranud nähtavasti 
«Dianale» mingisugust tähelepanu. Kindlus oli endist moodi vöödilise kangaga 
varjatud ja selle läheduses polnud näha ühtki inimest. 

Vassili Mihhailovitš kutsus uuesti sõjanõukogu kokku. Kõik olid selle poolt, et 
lahingutegevust ilma äärmise vajaduseta mitte alustada, sest selleks puudus valitseja 
käsk. Ja «Diana» sõitis uuesti rannikust eemale ning peatus kindlusest veidi 
kaugemal. 

Golovnin saatis relvastatud paadid Rikordi juhtimisel lähimasse mereäärsesse 
asulasse, et hankida sealt vett ning puid ja osta kas või natukenegi kala ning riisi. Kui 
Rikord oma meeskonnaga paatidesse istus, ütles Vassili Mihhailovitš talle: 

«Kui asulas ka kedagi ei ole, võta siiski kõik vajalik, sest toidumoon on meil 
lõpukorral. Tasu aga jäta hispaania piastrites või asjadena. Ma ise hoian korvetti 

kalda juures purjede all ja avan tule, kui jaapanlased mõtlevad sind kinni pidada.» 


Asulas polnud ühtki inimest. Vesi oli roiskunud. Ri-kord võttis veidi puid, riisi ning 
kuivatatud kala ja jättis selle eest riiet, raha ning pärleid, mis kõik maksis palju 
rohkem kui võetud kaubad. 

Järgmisel päeval oli jaapanlaste poolt üleskorjatud tünn oma vanal kohal ja Golovnin 
saatis otsekohe madrused seda ära tooma. Tünnis olid jaapanikeelne kiri ja kaks pilti. 
Mõlemal olid kujutatud sadam, kindlus ja «Diana», vee peal ujuv vaat, selle poole 
sõitev paat ja tagaplaanil tõusev päike. Ühel pildil kindluse suurtükid tulistasid, teisel 
aga olid torud pööratud vastaskülge. 

Golovnin uuris pilte ja ütles oma ohvitseridele: «Ma saan sellest aru nii, et 
jaapanlased ei taha meiega mingisugust tegemist teha ja et kui nad esimesel korral 
lubasid meil kindluse ette vaadi panna, siis teisel korral hakkavad nad tulistama.» 
Ehkki keegi ei osanud jaapanikeelset kirja lugeda, olid kõik selle tõlgendusega nõus. 
Möödus veel üks öö. Hommikul läksid «Diana» paadid Rudakovi juhatusel uuesti vee 
järele. Kui venelased olid maale astunud, tuli nende juurde kindlusest väljunud 
kuriillane. Ta liikus nii aeglaselt, nagu oleks ta jalust ära pekstud, ja lõi ühe käega 
vahetpidamata risti ette, teises aga vibutas suurt puust risti. 

Rudakov läks kuriillasele vastu. Sügavalt kummardudes ja ristilöömist jätkates jäi see 
venelaste ees seisma. Aleksei, kelle Rudakov oli endaga kaasa võtnud, küsis 
kuriillaselt, kuidas teda hüütakse ja mida ta võib venelastele öelda. 

Kuriillane vastas, et teda kutsutakse Kuzmaks ja et ta on elanud mitu aastat Rasšua 
saarel vene kuriillaste keskel. Saatnud on aga teda jaapanlased venelaste juurde 
selleks, et ta teataks, et kohe "saabub siia jaapani ülemus. 

Varsti tuli kindluse väravast välja tumedasse paraad-halatti riietatud kleenuke 
jaapanlane. Ta kummardus aupaklikult Rudakovile ja ütles Aleksei poole pöördudes, 
et jaapanlased on valmis jagama venelastele kõike, mis 

neil on, kuid palus Rudakovi tulla kindlusele ligemale, et rääkida läbi kõrgema 
ülemusega. Rudakov, kel polnud volitusi sellisteks läbirääkimisteks, keeldus järgi- 
mast jaapanlase kutsele, lubas aga kõigest oma kaptenile ette kanda. 

Selle jaapanlasega kaasas olevad kuriillased jutustasid Alekseile, et «Diana» 
ilmumine oli kutsunud jaapanlaste seas esile suure segaduse ja nad olid tõtanud oma 
vara kandehobustel mägedesse saatma. Tulistanud aga olid nad hirmu pärast, 
mõeldes, et venelased tungivad neile kallale. Kuid kui nad olid näinud nende kalurite 
asulasse jäetud raha ja asju, olid nad täielikult rahunenud. 

Järgmisel päeval kandis vahiohvitser Golovninile ette, et merele on ilmunud Jaapani 
paat, millelt antakse laevale mingisuguseid signaale. Golovnin käskis otsekohe paadi 
vette lasta ja sõitis jaapanlastele vastu. Paati nähes lasid jaapanlased tünni vette ja 
sõudsid kiiresti kaldale. Tünnis olid mitte üksnes kaluriasulasse jäetud raha, riie ja 
pärlid, vaid ka need asjad, mis nad olid leidnud Vaadist esimesel korral. 

«Küllap vist jaapanlased ei pea meie hinda piisavaks,» otsustas Golovnin ja käskis 
lisada vaati veel kakskümmend piastrit ja mitu india siidrätti. Kui see oli tehtud ja 
hakati laevale tagasi minema, märgati, et jaapanlased vibutavad kaldal valgete 
lehvikutega, tehes ettepaneku sõita ligemale. Kohe pöördus Vassili Mih-hailovitš 
kindluse poole ja randus selle ligidal ainult ühe madrusega ja kuriillase Alekseiga. 
Teistel madrustel kästi hoida paat vees ja jaapanlasi sellesse mitte lasta. 

Kaldal võttis Golovnini sügava kummardusega vastu jaapani ametnik, kes teatas, et 
teda nimetatakse Ojago-daks. Teda saatsid kaks ohvitseri. Sealsamas olid veel kaks 
jaapanlast ja umbes kümme kuriillast. Ojagoda ja, ohvitserid olid riietatud 


kallihinnalistesse siidrõi-vaisse ja raudrüüsse, igaühel oli mõõk ja kinžaal vöö vahel. 
Golovninil oli kaasas mõõk ja taskutes peidus kuus väikest püstolit. 

Ojagoda pidas ennast ülal mitte ainult aupaklikult ning lahkesti, vaid koguni keelitas 
igati libitsevalt ja 

roomava alandlikkusega Vene kaptenit ootama kindluse ülemat, kes peab varsti 
tulema. 

Tõepoolest, peagi väljus kindluse väravast kallihinna-listes siidrõivastes jaapanlane, 
kes oli raudrüüs ja täies relvastuses. Teda saatsid kaks relvakandjat, neist üks pika 
odaga, teine aga poolkuukujulise kiivriga, mis sarnanes vene laulatuspärjaga. 
Jaapanlast silmates suutis Vassili Mihhailovitš vaevu muiet tagasi hoida, niivõrd 
naeruväärne ja totter oli selle inimese välimus. Silmad maha löödud ja käed puusas 
nagu tantsu jaoks, liikus jaapanlane jalgu harki ajades hädavaevu edasi. 

Golovnin tervitas teda sõjaväelise kombe kohaselt. Vastuseks tõstis jaapanlane vasaku 
käe laubale, kummardas pea sügavale, laskus kogu kehaga ettepoole ja puudutas teise 
käega oma põlve. 

Jaapanlane küsis Vassili Mihhailovitšilt Aleksei kaudu, kas tema on saare juurde 
saabunud laeva ülem, milleks ta sõitis.siia ja kuhu kavatseb minna. Golovnin ütles, et 
tema korvett sõidab tagasi Vene idavaldustelt ja tuli siia vee ning toidumoona järele, 
seejärel aga sõidab edasi Peterburisse. Jaapanlane laskis silmad alla ja sosistas õhku 
sisse hingates libitsevalt: «Kuidas nimetatakse teie valitsejat?» «Tema Imperaatorlik 
kõrgus Aleksander Esimene,» vastas Vassili Mihhailovitš. 

«Aleksander... » kordas jaapanlane, hääldades seda nime üsna selgesti. «Aga kas te 
tunnete Rezonotot (Rezanovit), kes käis meie juures?» jätkas ta pärimist. 

Tema küsimused ja Golovnini vastused kirjutati mõlema kindluseülemat saatva 
jaapanlase poolt hoolikalt üles. Jaapanlased olid kükitanud maha ja vedasid kii. resti- 
kiiresti pintslikestega mööda õhukesi valge paberi poognaid. 

Jutuajamine jätkus. Kindluse väravast väljus relvastatud mees; ta kandis käes väikese 
lauakese kujulist lakeeritud alust, millel seisid tibatillukesed portselan-tassikesed 
tulise riisiviinaga — saagaga. Pannud lauakese Vassili Mihhailovitši juurde maha, ei 
läinud jaapanlane ära, vaid astus omade jõuku, mis oli juba jõudnud tekkida kindluse 
värava juurde. 

Seejärel ilmus teine relvastatud jaapanlane, kes tõi teed. Ta pani oma lauakese 
esimese kõrvale maha ja jäi samuti kohale. Siis tuli kolmas relvastatud jaapanlane 
kalamarjaga, neljas tubakaga ja viies piipudega. Asetanud kandamid maha, ühinesid 
nad oma ülemuse saatjaskonnaga. Varsti oli Golovnini ümber kujunenud tihe rõngas 
relvastatud mehi. 

Vassili Mihhailovitšile ei võinud see tähele panemata jääda, kuid ta ei lasknud midagi 
välja paista, jõi rahulikult teed, suitsetas kerget, aromaatset jaapani tubakat ja naljatas 
jaapanlastega. Ja ainult ajuti heitis ta pilgu oma paadile ning katsus taskuisse peidetud 
püstoleid. S*iis, arvates, et on juba paras aeg asja juurde asuda, hakkas ta rääkima 
sellest, et talle on tarvis toidumoona ja puid. Kuid ta vestluskaaslane teatas järsku, et 
tema pole kindluse ülem ja tegi Golovninile ettepaneku siirduda läbirääkimiste 
pidamiseks kindlusse. 

Golovninile tundus see kahtlasena. Ta tänas jaapanlast kutse eest, kuid keeldus 
kindlusse minemast, öeldes, [ et kiirustab tagasi laevale. Jaapanlane ei pidanud Vas-1 
sili Mihhailovitši kinni. Ta kinkis talle koguni valge VMlehviku ja pidas lühikese kõne. 
Aleksei tegi Ratset jaapanlase sõnu tõlkida ja sele-I tas sealjuures midagi ristist, kuid 
Vassili Mihhailovitš . ei saanud tast aru. Teel korvetile tuli Golovninile äkki 1 pähe, et 


jaapanlane oli võib-olla teinud talle ettepaneku lüüa risti ette selle märgiks, et 
venelased on tulnud heade kavatsustega. 


VIIES PEATÜKK JAAPANLASTE SÕNAMURDLIK 
KALLALETUNG 


Järgmisel päeval hajusid jaapanlaste eilsest käitumisest tekkinud kahtlused, seda 
enam, et mitšman Jakuš-kin oli eelmisel õhtul kaldale sõitnud ja teda oli hästi vastu 
võetud. Jaapanlased saatsid temaga laevale palju värsket kala ja palusid väga 
aupaklikult ka Vene laeva kaptenit endile külla tulla. See tugevdas veelgi Vassili 
Mihhailovitši arvamust, et jaapanlastel puuduvad igasugused kurjad kavatsused. 

Kartmatu inimesena ja mereasjanduses kogenud ohvitserina võis ta suurepäraselt 
juhtida lahingut, võis abordaažitapri ainsa hoobiga vaenlase pikali lüüa, nagu ta seda 
kunagi oli teinud piraatide laeva pardal, võis hüpata rootslaste juurde paati või 
lahingus oma laeva päästes laskuda põlevasse trümmi, et valada veega üle vaenlase 
hõõgkuuli, kuid tulles võõraste rahvaste juurde õpetlasena ja maadeuurijana, suhtus 
ta neisse usaldavalt ning sõbralikult. Ta arvas, et ei inimese naha-värvus, olgu see 
siis valge, kollane või must, ei ka tema juuste laad, olgu need lokkis ning kahlus või 
sirged ja pehmed nagu Tiškal, ei anna ühele rahvale õigust teise rõhumiseks. 
Inimene on igal pool oma põhilaadilt hea: nii koduses Guljonkis keset madalaid 
õlghurtsikuid, kus elas linnukasvataja Stepanida koos Tiška ja Luškaga, kui ka Tänna 
saarel keset algelisi onne, milles elas musta-nahkne Gunama oma poegadega — 
kõikjal on' rahvas hea! Ja kui ta ka on halb, siis ainult sellepärast, et tema valitsejad ja 
need asutused, mille kaudu teda valitsetakse, on halvad. 

Ja praegu, sel selgel juulihommikul, kus nii pilvitust taevast, rahulikust merest kui ka 
rannamägedest õhkus vaikust ning rahu, mõtles Vassili Mihhailovitš: «Kui eilsed 
metslased, võib-olla ka koguni inimsööjad, suudavad mõista inimese häid kavatsusi, 
siis kuidas ei peaks neid mõistma jaapanlased — rahvas, kes on meile küll tundmatu, 
kuid kes on iidsetest aegadest peale vastu võtnud mõjutusi Hiinalt! Kas tõesti inime- 
sed, kes paluvad võõramaalast külla, võivad haududa tema vastu midagi halba?» 
Igasugusest kartusest loobudes käskis Vassili Mihhailovitš lasta oma kaptenipaadi 
vette, et sõita kaldale. Sealjuures keelas ta oma saatjatel relvastuda ja jättis ise 
kajutisse püstolid, mis ta eelmisel õhtul oli kaasa võtnud. 

«Külla ei minda relvadega!» ütles ta. 

Ohvitseridel olid kaasas ainult vormi juurde kuuluvad mõõgad; üksi Hlebnikov, kes 
oli igas olukorras ettevaatlik, pistis siiski viimasel hetkel omale väikese üheraudse 
püstoli taskusse. 

Peale Hlebnikovi võttis Vassili Mihhailovitš endaga kaasa mitšman Murri, kuriillase 
Aleksei ja neli esimese järgu madrust: oma vanad tuttavad Mihhailo Skajevi ja 
Spiridon Makarovi ning lisaks veel Grigori Vassiljevi ja Dmitri Simanovi. Ka Tiška 
tahtis kaasa sõita ja hakkas koguni paati laskuma, kuid Vassili Mihhai-lovitš käskis tal 
laevale jääda. 

See oli 11. juulil 1811. aastal kell 8 hommikul. Rannal tervitasid Golovnini Ojagoda 
ja kaks eilset tuttavat jaapanlast. Nad palusid venelasi veidi oodata, kuni kindluses on 
kõik külaliste vastuvõtuks valmis. 


Et hajutada täielikult igasugused jaapanlaste eelarvamused ja kahtlused venelaste 
heade kavatsuste suhtes, käskis Vassili Mihhailovitš madrustel «Diana» raske paadi 
poolenisti rannale välja tõmmata. 

Vassili Mihhailovitš jättis paadi juurde ainult ühe madruse ja käskis ülejäänud kolmel 
tassida enda järel kindlusse toolid istumiseks, mitu tükki punast riiet ja kristallist liua 
jaapanlastele kingiks. 

Lõpuks läksid kindluseväravad pärani ja Ojagoda palus külalisi endale järgneda. Siin 
torkas venelastele kõigepealt silma kindluses valitsev inimeste rohkus. Tule-lukuga 
püsside, vibude ja odadega relvastatud sõdureid oli üksi smbes nelisada meest. 
Laiavarrukalistesse kimonotesse riietatult istusid nad tihedate ridadena, silmad maas, 
ümber avara väljaku, kuhu avanesid kindluse väravad. Samasugune hulk vii bude ja 
nooltega relvastatud kuriillasi ümbritses vöödilisest puuvillriidest telki, mis seisis 
väravatest veidi eemal. Ka kuriillased püüdsid miskipärast külalistele mitte otsa 
vaadata, just nagu oleks see neil keelatud. 

«Kui pidulikult meid vastu võetakse, Vassili Mihhai-lovitš!» imestas Hlebnikov. 

«Iga rahvas väljendab külalislahkust omal kombel,» vastas Golovnin ja astus 
esimesena vöödilisse telki. 

Sissekäigu vastas istus siin toolil liikumatus poosis kunstipäraselt lilledega 
väljaõmmeldud siidhalatis ja taielikus lahinguvarustuses jaapanlane. Vöö vahel tolk- 
nesid tal haikalanahast tuppedes kaks väikest mõõka. Üle ta õla oli pikk kollane nöör, 
mille ühte otsa oli kinnitatud sama värvi tups, teine ots oli aga raudse saua 

küljes, mis nähtavasti oli tema võimu embleemiks. Saua hoidis ta käes. 

See oli kõrgem ülemus. Tema selja taga põrandal kükitasid relvakandjad. Teine 
jaapanlane, nähtavasti auastme võrra madalam, oli oma relvakandjatega esimese 
vasakul käel. Ta tool oli veidi madalam kui esimesel. 

Kummalgi pool ülemuste kõrval istusid punutud niinemattidel telgi seinte ääres, jalad 
keha alla tõmmatud, neli ilmetu näoga ametnikku. Neil olid samuti mõõgad, halati 
peale oli aga tõmmatud raudriie. 

Külaliste sisseastumisel tõusid mõlemad ülemused püsti. Golovnin kummardus neile. 
Jaapanlased vastasid talle omalt poolt kummardusega, mis oli väga aupaklik ning 
sügav, samuti nagu eelmisel päeval oli kummardanud Ojagoda. Seejärel paluti külalisi 
istuda nende jaoks valmis . pandud pingile. Kuid Golovnin ja tema ohvitserid istusid 
kaasatoodud toolidele, sest Vassili Mihhailovitš tahtis neile näidata, et nad pole 
auastmelt sugugi madalamad jaapanlastest, kes olid pidulikult istet võtnud toolidel. 
Madrused pandi istuma ohvitseride selia taha pingile. 

Kui tervitused olid läbi, tõid teenijad lakeeritud puust alused teega ja asetasid need 
külaliste ette. Tee oli hea ning aromaatne. Teda joodi ilma suhkruta, et mitte rikkuda 
nii suurepärase joogi maitset. Tassid olid tillukesed; alustassid puudusid. Pärast toodi 
tubakat ja külalised hakkasid suitsetama. 

Esimestel minutitel jälgis Vassili Mihhailovitš huviga jaapanlasi. Siis algas vestlus. 
Jaapanlane, kes istus kõige kõrgemal toolil, hakkas esitama Golovninile küsimusi 
tema enda ja ta ohvitseride auastme kohta, nende nimede kohta, nende laeva nime 
kohta; selle kohta, kust ja kuhu nad sõidavad ning milleks nad tulid Kunaširi saarele. 
Tõlgiks oli kogu aeg kuriillane Aleksei. 

Seejärel tegi jaapanlane sõbraliku näo ja küsis naeratades, mõeldes nähtavasti Nikolai 
Aleksandrovita Hvostovi: 

«Aga miks tungis Nikolai Sandreitš oma laevadega meie asulate kallale?» 

Vassili Mihhailovitš mõistis, et sel küsimusel on tema jaoks eriti suur tähtsus ja ütles 
seepärast Alekseile, püüdes väljenduda kõige lihtsamate ja arusaadavamate sõnadega: 
«Seleta jaapanlastele, et ta tegi seda omavoliliselt ja et omavoli tarvitamise eest sai ta 
karistada Vene võimude poolt.» 

Kuidas kuriillane ta sõnad jaapanlastele tõlkis, seda ei võinud Vassili Mihhailovitš 
teada. Aleksei aga pöördus Golovnini poole ja jätkas: 

«Ülemus küsib veel, kui palju sul inimesi on.» «Oboo, mida küsib!» mõtles Vassili 
Mihhailovitš tusa-I seks muutudes ja vastas, et tal on inimesi pardal küllalt. Vaevalt, 
et kuriillane Aleksei teabki sellist arvu. | Jaapanlane kuulas rahulikult vastuse ära ja 
küsis endi-| selt lahkelt: 

«Kas teil on siinsetes vetes veel niisuguse suurusega j laevu kui see, millega te siia 
sõitsite?» 

Ka see küsimus ei meeldinud Vassili Mihhailovitšile 

SUGUGI. 

«Kaval rahvas,» mõtles ta uuesti ja vastas naeratades: 

«Oi, palju! Nii Ohhotskis, Kamtšatkal kui ka Amee-[ rikas.» 

Jaapanlane langetas silmad ja tõmbas siis valjustf õhku sisse. 

Golovnin taipas järsku, et ta oli teinud mingi vea. 

Vestluse ajal tõusis Murr, kel oli hakanud istudes igav, püsti ja vaatas telgipuldani 
vahelt välja, kuid tuli kohe oma kohale tagasi ja sosistas erutatult Golovninile: 
«Vassili Mihhailovitš, hoovis jagatakse sõduritele paljastatud mõõku .. .» 

«See võib-olla näis teile nii,» vastas Golovnin, kes oli ametis jaapanlastega 
vestlemisega. 

Kuid Murr polnud eksinud. Väljas toimusid tõepoolest mingisugused ettevalmistused. 
Varsti tõusis üles teine, madalamal istuv jaapanlane ja läks telgist välja, tuli siis tagasi 
ning ütles midagi esimesele. 

See tõusis toolilt ia tahtis samuti väljuda. 

Arvates, et vastuvõtt on lõppenud, tõusis Vassili Mihhailovitš 

püsti ja küsis hüvasti jättes, kunas saavad jaapanlased tema korvetile tuua meeskonna 
jaoks toidumoona. Kuid jaapanlane, kes oli millegipärast hakanud ilmutama erutuse 
tundemärke, laskus uuesti toolile ja käskis ootamatult tuua sisse lõunasöögi, ehkki 
selleks oli alles liiga vara. 

Uuesti ilmusid teenijad. Igaüks neist tõi väikese lakeeritud ja kunstipäraselt kirjuks 
maalitud lauakese. Lauakestel seisid tibatillukesed läbipaistvast portselanist kausid, 
milles olid tükeldatud kalad, rohelisega valmistatud kaste, suhkurdatud juurvili ja 
keedetud riis, mis asendas leiba. Samasugustes kausikestes serveeriti soojendatud 
saagat, mis oli väga maitsev. Roogasid oli palju. 

Kui nende loendamatute roogadega, millest igaühe võis neelata alla ainsa korraga, 
valmis saadi, tõusis jaapanlane uuesti ja tahtis telgist välja minna. Golov-nin tõusis 
samuti ja ütles, et temalgi on aeg minna oma laevale. 

Siis laskus üha enam erutuv jaapanlane kolmandat korda toolile ja ütles ootamatult, 
nüüd juba varjamatu ärritusega, et ta ei või varustada venelasi mitte millegagi, enne 
kui ta on saanud loa Matsumaje kubemerilt. Aga kuni pole tulnud vastust kubernerile 
tehtud ettekandele, nõuab ta, et üks vene ohvitseridest jääks kindlusse pantvangiks. 
Hämmeldus ja raev valdasid Vassili Mihhailovitši. Ta karjus Alekseile: 

«Ütle neile, et seda ei juhtu mitte iialgi!» 

Jaapanlane, kes mõistis Golovnini vastust tõlkimatagi, hakkas kõvasti ning tigedalt 
rääkima, mainides «Resonotot» ja karates vahetevahel püsti ning haarates mõõga 
järele. Kuid kogu ta pika kõne tõlkis Aleksei üheainsa lühikese lausega: 


«Ülemus kõneleb, et kui ta kas või ühegi meie seast kindlusest välja laseb, siis 
lõigatakse tal endal kõht lõhki.» 

Enam polnud võimalik viivitada ühtegi hetke. 

«Minu järel!» hüüdis Golovnin, tõmbas mõõga välja ning sööstis õue, murdes endale 
teed läbi telki ümbritseva relvastatud meeste summa. Murr, Hlebnikov ja 

madrused järgnesid talle. Valjude hüüetega kargasid jaapanlased kohalt ja tormasid 
põgenejatele järele. Kindlusehoovis liitusid tagaajajatega sõdurid. 

Vaatamata rõhuvale arvulisele ülekaalule ei julgenud jaapanlased peaaegu 
relvastamata venelaste salgakesele kallale tungida. Nad loopisid neile jalgu aere, 
puuhalge, kõike, mis kätte juhtus. Ent meremeestest ei kukkunud keegi. Golovnin ja 
madrused jooksid kindluse väravate juurde. Hoovis lajatasid püssipaugud, põgenejate 
pea kohal hakkasid vilistama kuulid 

Golovnin jooksis väravast välja ja tormas ranna poole. Kuid heitnud pilgu oma 
paadile, peatus ta hetkeks. Vassili Mihhailovitši haarasid ahastus, viha ja pahameel 
iseenda peale. 

Tema käsu kohaselt oli paat tõmmatud kaldale välja. Aga mõõn oli just nagu 
jaapanlasi abistades paljastanud liivase merepõhja mitme sülla ulatuses. 

Missugust lapsikut usaldust oli ta tundnud nende reetlike inimeste vastu! Missugune 
kohutav eksiarvamus oli juhtinud teda sel õnnetul tunnil! 

Golovnin haaras koos madrustega paadi pardast kinni, püüdes seda vette lükata. Kuid 
isegi kõik koos ei suutnud nad seda teha. 

Nähes venelaste abitut olukorda, piiras jaapanlaste tohutu jõuk nad relvi täristades 
sisse ja hakkas kõrvulukustavalt karjudes igalt poolt peale tungima. Venelastel polnud 
mingisuguseid relvi ja summ tõmbus nende ümber üha enam kokku. 

Eriti raevukas oli keegi ühe silmaga jaapanlane. Mõlema käega mõõka pea kohal 
hoides sööstis ta Golov-ninile kallale. 

Ennast kaitstes tõstis viimane mõõga, kuid tal haarati selja tagant kätest kinni ja 
sedamaid tormas talle mitu jaapanlast kallale ning tõukas ta pikali. 

Hlebnikov oli haaranud oma püstoli, aga tulistada ta ei jõudnud: üks jaapanlane 
virutas talle kaikaga vastu katt ja lõi relva minema. 

Relvitud madrused kaitsesid endid vihaselt rusikatega, lüües tagasi neile igast küljest 
kallale tungivaid jaapanlasi, kuid need rõhusid peale ühtlase müürina ja said 
venelastest lõpuks jagu. 

Jaapanlased haarasid Vassili Mihhailovitšil kätest kinni ja tassisid ta kindlusse. Tee 
peal lõi üks neist talle mitu korda raudkepiga vastu õlga, kuid sel hetkel Golovnin 
füüsilist valu ei tundnud ... 

Kindlusest algas korrapäratu tulistamine korveti pihta. 

Mis toimus sel ajal «Dianal»? 

Nähes pikksilmaga, et Golovnin koos teda saatvate ohvitseride ning madrustega kadus 
kindluse väravate taha, hakkas Rikord, kes ei teadnud midagi paha oodata, 
rahumeelega valmistuma jaapani külaliste vastuvõtmiseks, kes rahvusvaheliste 
viisakusreeglite kohaselt pidid varsti vastuvisiidi tegema. 

Keskpäeva paiku kostis äkki kindlusest ta kõrvu laske ja hüüdeid. Ta jooksis parda 
äärde, suunas uuesti pikksilma rannale ja nägi Vassili Mihhailovitši, paljastatud mõõk 
peos ja kaaslased järel, paadi juurde jooksmas. 

«Minu juurde! Siia! Vaadake, mis seal toimub!» hüüdis Rikord. 


Kõik tekil viibijad tormasid parda äärde ja nägid, kuidas jaapanlased haarasid kinni 
aeruga hoope jagava madruse Vassiljevi, võtsid tal relva käest ja kandsid ta 
kindlusesse. 

Rikord käskis otsekohe tõsta purjed, hiivata ankru ja sõita kindluse külje alla, arvates, 
et jaapanlased hakkavad relvastatud laeva kartma. Kuid tema ja kogu meeskonna 
meelehärmiks ei võimaldanud lahe sügavus sõita täiesti ranna äärde. 

Jaapanlased avasid esimestena tule. Laevalt hakati vastama, tulistades kindlust ning 
asulat. «Diana» mattus mastitippudeni püssirohusuitsu. Pikksilmaga oli näha, kuidas 
vene kuulide mõjul lendas mitme jaapanlaste kindlusesuurtüki lafett pilbasteks. Kuid 
kindlusele endale ei suutnud «Diana» kuuenaelased kuulid midagi teha. Pärast ligi 
kahtsada lasku käskis Rikord tulistamise lõpetada. 

Jakuškin ja Filatov palusid saata maale kahekümne-viiemehelise dessandi, lubades 
sellega jaapanlased puruks lüüa. Kahvatu ning ärevil Tiška käis, Rikordi kannul, 
paludes lubada teda kaldale kapteni juurde. 

Tasakaalu säilitada püüdes seletas Rikord kannatlikult noortele ohvitseridele, et nende 
palve on mõttetu ja et nende väljaastumine toob ainult uusi ohvreid. Tiškale aga ütles 
ta: 

«Mine minema, ära näri mu hinge kallal! Mis kasu võid sina oma kaptenile tuua, kui 
ma ise piinlen selle pärast, et olen võimetu teda aitama!» 


KUUES PEATÜKK VANGISTATUTE - PIINAD 

Sama! ajal viidi vangistatud kindlusse ja tõugati sinnasamasse telki, kus neid alles 
äsja oli vastu võetud kui aukülalisi. 

Siin polnud ei esimest ega teist ülemust — kõike korraldasid teised jaapanlased, need, 
kes ennest olid kükitanud seina ääres. Kuid nende nägudel polnud enam nüri ning 
rumalat ilmet: neil oli hoolsate ametnike välimus, kes täidavad oma ülesannet mitte 
hirmu pärast, vaid südametunnistuse järgi. Nad rivistasid vangistatud ritta, lugesid nad 
mitu korda üle ja kirjutasid igaühe kohta midagi paberilehekestele, mis nad olid tõm- 
manud välja oma põhjatuist halativarrukaist. Seejärel lasti vangistatule käed selja taha 
siduda ja viidi nad ikka veel erutatult käratseva jaapani sõdurite summa vahelt läbi. 
Golovnin, kes sammus esimesena, vaatas ringi. Ta kaaslased järgnesid talle vaikides. 
Nende näod kandsid ; alles hämmelduse ja lahingu jälgi, kuid samal ajal olid nad 
kurvad ning sünged. 

Mööda Skajevi põske nirises verd. See peenike vere-I nireke sundis rohkem kui kõik 
muu Vassili Mihhailovitši [uut vaimujõudu koguma, läitis tas esimese võitluse-[ 
sädeme, mis enam ei kustunud. Ta vandus endale teha * kõik, mis on tema võimuses, 
et päästa oma õnnetud kaaslased, ja kui tarvis — anda selle heaks oma elu. 
Vangistatud viidi kindluse müüri taga asuvasse suurde kuuri. Seal pandi nad põlvili ja 
hakati neid piinavat valu tehes sõr-mejämeduste nööridega kinni siduma. 

Golovnin jõudis tähele panna, et madrus Makarovit ei olnud vangistatute hulgas. Kas 
ta polnud mitte tapetud? See tegi südame veelgi raskemaks. 

Jaapani sõdurid jätkasid ametnike juhatuse all oma tööd. Pärast seda kui nad olid 
sidunud vangid kinni jämedate nööridega, hakkasid nad siduma neid peeni-kestega. 
See oli veelgi piinavam, sest need lõikusid sügavamale ihhu. 

Kui palju valu ka ei tekitanud Vassili Mihhailovitšile nöörid, ometi otsis ta mõte 
pingutatult väljapääsu lõksust, kuhu ta koos kaaslastega oli langenud. 


Märgates, et sõdurid olid sidunud kõik vangid kinni ühtemoodi, täiesti ühesuguste 
aasade ja sõlmedega, mõtles ta: «See sidumisviis on arvatavasti välja töötatud 
seadustega, mis sel maal on nii valjud. Meil seisavad ees suured kannatused.» 
Vangistatute käed olid väänatud nii, et küünarnukid ulatusid peaaegu selja taha 
kokku, randmed aga olid seotud ühte rinnal. Kaela visati silmused, mis tõmmati 
küünarnukkide alt läbi ja mille pikki otsi hoidsid sõdurid nagu ohjasid. 

Vähimagi põgenemiskatse puhul tarvitses ainult tõmmata niisugune ling pinguli ja 
käed oleksid hakanud murduma, kuna silmus kaela ümber oleks pigistanud kinni 
hingamise. 

Kuid ka seda paistis jaapanlastele olevat veel vähe. Nad sidusid vangidel peene 
nööriga jalad pealtpoolt põlve ja sääremarjade alt tugevasti kinni, pannes vere 
täielikult seisma. 

Siis viskasid nad köite vabad otsad üle kuuri aampalgi, tõmbasid nöörid nii pinguli, et 
vangistatud ei saanud liigahtadagi ja otsisid nad kiirustamata, kuraasikalt läbi. Pärast 
seda kükitasid jaapanlased ringis maha ja hakkasid tõttamata oma tibatillukesi 
pikkade pitsidega piipe suitsetama. 

Sellises piinavas olekus hoiti vange peaaegu tund aega. Siis lasksid sõdurid nende 
jalgu köitvad nöörid veidi lõdvemaks ja viisid nad väljale, sealt aga läks teekond 
metsa poole, mis algas lähedastelt mägedelt. Seejuures hoidis iga vangi lingu otsast 
selleks eriti tema 

juurde seatud mees, kõrval aga kõndis veel relvastatud sõdur. Mägedesse viis kaljune 
teerada. Seotud jalgadega oli seda mööda minna väga raske. Vangid kukkusid, kuid 
nad tõsteti uuesti üles ja seati jalule. Esimesele kõrgendikule jõudes nägid nad merd ja 
oma korvetti, mille paisutatud purjed helkisid päikeses valevalt nagu luiged. 

Laeva nägemine torkas Golovninile valusalt südamesse. Aga kui tema taga kõndiv 
Hlebnikov ütles: «Vassili Mihhailovitš! Vaadake viimast korda meie «Dianat»!» siis 
purskasid nad mõlemad nutma. 

Rohkem nad enam ümber ei pöördunud, et mitte näha «Dianat» ega merd — taltsast 
ning rahulikku nagu taevas, millega ta silmapiiril kokku jooksis. 

Kui oli jõutud kindlusest küllalt kaugele, hakkas kostma suurtükitulevahetust. 
Golovnin eraldas selgesti laevasuurtükkide pauke kindluse omadest. Ehkki 
tulevahetus pani ta südame ebatavaliselt värisema ja äratas isegi hetkeks vilksatava 
pääsemislootuse, teadis ta siiski hästi, et tema suurtükkide' kuuenaelased kuulid ei saa 
teha kindluse muld-vallidele mingit kahju ja et mõnikümmend isegi väga 
ennastsalgaval madrust on võimetud rohkearvulise Jaapani garnisoni vastu. 

Praegu muretses ta kõige enam selle üle, et korvett ei süttiks põlema vaenlase 
kuulidest või ei satuks madalikule madalas lahes ja et meeskond ei satuks niisamuti 
nagu nemad ise jaapanlaste kätte vangi. Sel juhul ei saaks vangide kurvast saatusest 
kodumaal keegi kunagi teada. 

Vassili Mihhailovitš manitses mõttes ettevaatlikkusele oma sõpra Rikordit, kelle 
saatus oli tast nii karmilt lahutatud. 

Nöörid, millega vangid olid kinni seotud, andsid ennast üha rohkem tunda. Golovnin 
oli eriti kõvasti künni seotud ja ta kael oli niivõrd kokku nööritud, et ta pärast mõne 
versta käimist hakkas õhku ahmima. Ta nägu tursus üles ja tõmbus mustaks. Ta suutis 
vaevu kõnelda." Siis hakkasid madrused ja Hlebnikov jaapanlasi märkide abil paluma, 
et nad laseksid Golovnini köidikud lõdvemaks. Kuid jaapanlased olid tulistamisest 

sedavõrd hirmunud, et lidusid ümber vaatamata ja kihutasid aina oma vange tagant. 


Jaapanlased ei mõelnud nende kannatustele. Seevastu võtsid nad kõge väiksemastki 
ojast üle minnes venelastel käe alt kinni, kartes, et keegi neist võiks viskuda vette. 
Nähtavasti oli neil korraldus viia vangid kohale elusatena. 

Golövnin pingutas ennast üle jõu ja kaotas meelemärkuse. Jaapanlased hakkasid teda 
veega üle valama. Ta tuli teadvusele, kuid ta ninast ja suust hakkas jooksma verd. Siis 
heitis tüürimees Hlebnikov maha ja teatas, et tapetagu teda, kuid tema ei liigu paigast 
enne, kui kapten on köidikust vabastatud. Nüüd heitsid kõik vangid tema eeskujul 
kaljusele teerajale. Jah, las neid parem tapetakse! ... 

Jaapanlased läksid ähmi täis, hakkasid millegi üle omavahel nõu pidama ja 
lõdvendasid lõpuks Vassili Mihhailovitši nööre. 

Pärast seda liiguti edasi. Kauguses helkis meri, nii' sama rahulik ning lage kui ennegi, 
selle taga paistsid aga mingi maa ähmased piirjooned. See oli väin ja selle taga 
Matsumaje saar. Pärast-seda kui oli jõutud väina äärde, viidi vangid madalasse 
kivimajja ja anti igaühele kausike riisiputru. Säärikud võeti kõikidel jalast ning jalad 
seoti nagu enne ülitugevast! nööridega kinni. 

«Oh, küll on ikka rahvas, need jaapanlased!» ütles Skajev, vaadates enda ümber 
sagivaid sõdureid. «Isegi kinniseotud mehi kardavad!» 

Jaapanlased, kes pidasid endid nähtavasti juba igasuguste ootamatuste eest kindlas 
kohas olevaiks, istusid samal ajal ringis maha keset toa põrandat ja hakkasid teed 
jooma ning suitsetama, unustamata siiski iga veerand tunni tagant seotute juurde 
astumast ja köite tugevust kontrollimast. 

Äkki toodi vangide juurde Makarov, keda kaaslased ja ka Vassili Mihhailovitš ise olid 
juba hukkunuks lugenud. 

«Makarov, mu sõber,» ütles Vassili Mihhailovitš erutatult, «kui mu käed oleksid 
vabad, ma embaksin ja suudleksin sind. Mis sinuga juhtus?» 

Makarov jutustas, et sõdurid olid viinud ta mitte kuuri, vaid kasarmusse, kus 
nähtavasti polnud kogenud 

vangivalvurit, mistõttu teda ei seotud nii ebainimlikult ja tema tee kuni omadega 
kohtumiseni polnud nii raske kui nendel. 

Kätte jõudis õhtu. Valve süütas tuhmi paberilaterna. 

Ruumis oli lämmatav, nöörid lõikusid üha sügavamale ihhu, käed ning jalad 
paistetasid üles, ajuti läks pea segi. 

«Mu sõbrad,» ütles Golovnin vaikselt, «kuidas ma saaksin vabastada teid, mu õnnetud 
kaaslased, neist hädadest, mida mina üksi olen põhjustanud?» 

Enda jaoks polnud tal sel hetkel mõtteid. 

«01> Vassili Mihhailovitš . ..» kostis kusagilt pool-pimedusest madrus Simanovi hääl. 
«Tegid alles vea! rlukutasid nii ennast kui meid. Kuidas sa ometi usaldasid neid 
neetud paganaid?» 

«Kui me poleks sattunud kindlusse ja oleksime olnud relvadega, kas me oleksime siis 
ennast nende kätte andnud? Mitte eluilmaski!» ütles Skajev. 

«Õiged on su sõnad, Mihhailo,» kostis madrus Vassiljev. «Ilmaaegu usaldasime 
jaapanlasi. Nad pole usaldust väärt. Metslastest hullemad!» 

«AsjJata räägite nii, poisid,» ütles Hlebnikov valjusti madrustele. «Igaüks otsustab 
inimeste üle enda järgi. Hea inimene arvab, et ka teised on head.» 

«Nii see on,» nõustus Makarov. «Praegu tuleb mõelda, kuidas hädast välja pääseda, 
aga mitte süüdistada Vassili Mihhailovitši. Tal on veel raskem kui meil.» Üksnes 
Murr vaikis. Polnud teada, mida ta mõtles. Saabus öö. Päästev uni oli valmis appi 
tulema kurnatud inimestele,- kuid piinav valu kogu kehas laskis unne suikuda ainult 
lühikesteks minutiteks. Aeg-ajalt kuulis Vassili Mihhailovitš pimedusest Murri 


mahasurutud oiet. Hlebnikovi erutatud pominat unes ja madruste sügavaid ohkeid. 
Igasugune jutt oli lakanud. 

Kesköö paiku hakkas valve askeldama ja teeleminekuks valmistuma. Toodi pikk lai 
laud, Golovnin asetati seife peale ja seoti sinna nööridega kinni. Seejärel tõsteti 
laud kanderaamina õlgadele, just nagu oleks kavatsetud- vange kanda, ja lasti siis 
uuesti põrandale. 

Arvates, et lahkumistund on kätte jõudnud, hakkasid vangid Vassili Mihhailovitšiga 
jumalaga jätma. 

«Hüvasti, Vassili Mihhailovitš!» ütles Škajev vaevu nuttu tagasi hoides. «Anna 
andeks, et laususime sulle kibeda sõna!» 

«Jumalaga, Vassili Mihhailovitš! Anna andeks meiesugusele madrusele rumalad 
sõnad!» kordas tema järel Makarov. 

Vaatamata pinguli tõmmatud nööridest tekkivale valule roomasid kõik üksteise järel 
oma kapteni juurde ja jätsid temaga jumalaga nagu surnuga, hoidmata enam tagasi 
pisaraid. 

Õnneks oli jumalagajätmine enneaegne. Jaapanlased tõstsid Golovnini õlgadele ja 
läksid välja. 

Nad kandsid ta mererannale ja asetasid suure paadi põhja. Mõne minuti pärast viidi 
samal kombel sinna järjekorras Murr, Hlebnikov, Simanov ja Vassiljev ning laaditi 
nad Golovniniga ühte paati, ülejäänud aga koos Alekseiga teise. Vangide vahel võtsid 
istet relvastatud sõdurid, seejärel kaeti kõik koos nagu elutu koorem niinemattidega ja 
sõideti merele. 

Järgmise päeva aovalgel randusid paadid Matsu-maje saarel väikese asula juures. Siin 
laaditi venelased ümber teise paati, mida hakati köie otsas kaldalt edasi vedama. Nii 
sõideti, vedajaid vahetades, vahetpidamata kogu päeva, järgmise öö ja veel ühe päeva 
ning ÖÖ. 

Sõita tuli mööda tihedasti asustatud saareosa, mis oli täis ehitisi. 

Kalurid ning talupojad, keda vangid teel kohtasid, olid lühikesed, pikakasvulisi 
polnud nende seas üldse. Laiade põsenukkide ja tumeda naha poolest sarnanesid nad 
ainudega, kuid habet ei märganud Vassili Mihhailo-vitš neist kellelgi, välja arvatud 
kõrges vanuses raukadel. 

Möödus veel mitu päeva. 

Peatuse ajal ühes asulas kogunesid elanikud vaatama vange, keda veeti selliste 
ettevaatusabinõudega. Venelasi silmitsedes hakkasid nad omavahel vestlema. 
«Aleksei, mida nad räägivad?» küsis Vassili Mihhai-lovitš kuriillaselt. 

«Nad lobisevad,» vastas see, «et me peame olema kole halvad inimesed, kui me 
nööridega niimoodti kinni oleme seotud.» 

«Aga see vanamees, kes seisab korviga, mida ta palub valve ülemalt?» 

Aleksei kuulas vana jaapanlase sõnu, kes kummardudes rääkis midagi vaikselt ning 
aupaklikult ülemusele. Vanamehel olid üsna lõua otsas turris mõned hallid karvad, 
mille vahelt paistis läbi tume, kuivanud nahk. Peas oli tal rohmakalt olest punutud lai 
kaabu. See oli lihtne kalur lähedasest külast. 

«Ta tõi toitu,» ütles Aleksei, «ja palub ülemuselt luba meile süüa anda.» 

Tõepoolest, vanamees oli, toonud suures korvis terve homniikusöögi selle juurde 
kuuluva saagaga ja hakkas võõrustama vange, kes olid väga liigutatud. 

Vanameest vaadates mõtles Golovnin: «Ei! Ei tohi kaotada usku inimesesse, ehkki su 
piinad on väljakannatamatud ja sind ähvardab surm. Rahvas on rahvas. Ta on igal 
pool ühesugune.» 


Pärast peatust võeti paadid uuesti veoköie otsa ja liiguti kallast mööda edasi. Ilm oli 
selge ning tuuletu. Silmapiirilt kadus kerge hommikuudu. Suures kauguses olid näha 
mäed ning rannad, muu hulgas ka Kunaširi saare ja sellesama lahe rannik, kus 
jaapanlased nii reetlikult olid -vene meremehi kinni võtnud. Kuid «Dianat» polnud 
neemede vahel näha ja Golovnin oli selle üle rõõmus: laeva nägemine oleks 
ainult'suurendanud ta kannatusi. 

Natuke aega enne päikese loojumist peatusid teelised onnide rühma ees, kus elasid 
kuriillased. Mõlemad neljasüllased paadid, millega veeti vange, tõmmati rannale välja 
ja suurel arvul kokku aetud kuriillased vedasid need hüüete saatel rullidel mitte ainult 
koos seotud vangidega, vaid ka koos vangide vahel istuvate valvuritega mäe otsa, — 
läbi põõsastiku ning metsa, kus nad raiusid kirvestega teed. 

See oli nii rumal ja metsik, et vene vangid — ehk küjl ise õnnetuses — vaatasid siiski 
kuriillasi sügava kaastundega. 

Kui siis higised, raskelt lõõtsutavad kuriillased tahtsid pärast paatide mäkke vedamist 
hinge tagasi tõmbama istuda, karjusid jaapanlased neile midagi ja nad 

tõusid püsti ning vedasid paadid väikese, kuid sügava jõe kaldale, kus need. uuesti 
vette lasti. 

«On harjunud, nagu näha, inimese seljas ratsutama,» ohkas Skajev. «Isegi istuda oli 
vastik. Oleks hea meelega üles tõusnud ja kõndinud, kui poleks nööre olnud.» 
«Õigus!» ütles Golovnin. «Mis küll vabaduseta rahvaga teha võib! Inimese peale nad 
ei halasta.» 

Need mäed olid nagu mingiks piiriks. Pärast neist ülejõudrnist muutusid jaapanlased 
oma vangide suhtes nagu vähem karmideks. Nähtavasti tundsid nad alles siin endid 
«Diana» kuulide eest kindlustatuina. 


SEITSMES PEATUKK KAHEKSA VANGI JA KAKSSADA 
KONVOEERIJAT 

Mida kaugemale mägedest jõudis jõgi, millel paadid vangidega sõitsid, seda laiemaks 
ja veerikkamaks see muutus. Lõppenud olid ohtlikud kärestikud, millest jaapanlased 
olid oma paadid ritvade ja aerudega töötades nii meisterlikult läbi juhtinud, et panid 
venelased imestama. Sõideti veel kuus päeva. Nüüd ei põhjustanud enam mingid 
takistused peatusi. Kiired mägijõe vood oleksid nagu tõtanud viima õnnetuid vange 
kusagile, et kiiremini lõpetada nende kannatusi. 

Kuid jaapanlased polnud nii armulikud. Paadid jõudsid lõpuks suurele järvele ja 
sõitsid sellel ning teistel väiksematel järvedel terve öö ja kogu järgmise päeva, vangid 
aga lamasid ikka edasi käsist ning jalust seo-tuina. Nöörid lõikusid üha sügavamale 
ihhu, konvoeerijad aga keeldusid neid lõdvendamast. Vene meremehed kannatasid 
ebainimlikke piinu, kuid talusid neid endiselt mehiselt ning kindlalt. Ainult Murr 
hüüdis kord: 

«Milleks taluda selliseid piinu, kui meid ees ootab ikkagi surm!» 

«Fjodor Fjodorovitš. ei sobi meelt heita,» ütles talle selle peale Golovnin, kes lebas 
paadi põhjas tema kõrval. «Ärge kaotage lootust, sest lootus on elus heaks 
kaaslaseks!» 

354 


Kui konvoeerijad lõpuks nägid, et nende vangid võivad niisuguses seisundis edasist 
teed mitte välja kannatada, lõdvendasid nad nööre ja lubasid vaevatud inimestel end 
ühes külas lõkke ääres soojendada. 


Järgmisel päeval liiguti edasi. Paadid jäeti maha. Ees seisis kuivamaarännak. 
Jaapanlased tegid ettepaneku kanda vange kanderaamidel, kuid sellega nõustus üksnes 
kuriillane Aleksei, kelle jalad olid haiged. Madrused keeldusid kõik kategooriliselt 
sellest cdasi-liikumisviisist ja teatasid, et lähevad jala, lootes, et nii peavad 
jaapanlased neil tahes-tahtmata jalad köidikutest vabastama ja säärikud tagasi andma. 
Sel puhul ütles Makarov oma konvoeerijale: 

«Tahad või mitte, jaapanlane, aga saapad annad mulle nüüd tagasi! See, vennas, on 
kroonu varandus. Need saapad pole juba sinu püuklobakad.» 

Golovnin ühines madrustega ja loobus samuti kanderaamist. Hlebnikov ja Murr 
järgisid tema eeskuju. 

Sel korral tegeles konvoi ülem millegipärast eriti püüdlikult vangiderea 
korraldamisega. Ta seletas hulk aega midagi sõduritele, need sagisid, jooksid, 
haarasid vange käest ja paigutasid neid ümber — nähtavasti ülema poolt ettenähtud 
korra järgi. Lõpuks olid kõik ettevalmistused lõppenud ja rongkäik algas. 

Ees läksid, pikad kepid käes, kaks jaapanlast lähemast asulast. Need olid juhid, kes 
näitasid teed. Nende järel kõndisid reas kolm sõdurit. Sõdurite järel läks seotud kätega 
Golovnin, temast paremal sõdur, vasakul teen'ia, roheline oks käes, millega ta peletas 
vangilt sääski ning kärbseid, selja taga teine teenija, kes hoidis nööri o+s1. Golovnini 
järel kandis kuuemeheline ku-riillnste vahetus kanderaami, millel ta oli keeldunud 
sõitmast, kõrval kõndisid aga veel kuus kuriillast, olles valmis asendama esimesi, kui 
need väsivad. 

Sama! viisil sissepiiratuina viidi Murri ning Hlebni-kovi, nende järel madruseid ja siis 
kanderaamil Alekseid, kes nähtavasti esmakordselt elus reisis sel kombel. Konvoi 
lõpus tulid kolm sõdurit ja hulk teenreid, kes-kandsid konvoeerijate asju ja 
toiduaineid. 

Kokku võttis sellest kaheksat vangi saatvast rongkäigust osa ligi kakssada meest, 
igaühel neist kõlkus 

vöö küljes puust lauake, millel oli näidatud, missuguse vangi juurde ta on määratud ja 
mida ta peab tegema. 

«Vaat, see on maa, kus ei teata, mida inimestega peale hakata,» mõtles Golovnin seda 
inimeste rida silmitsedes. 

Aga madrus Skajev ütles jaapanlasele, kes peletas tema juurest kärbseid eemale: 

«Mis sa keerutad mu ümber oksaga nagu hobune sabaga! Mis mul kärbestest, kui 
käed mädanevad juba nööridest!» 

Kuid varsti veendusid vangid, et Škajevil polnud päriselt õigus: teeliste pea kohal 
hakkasid lendlema terved pilved sääski, nad hammustasid inimestel, kelle käed olid 
seotud, nägu, neid olid täis kõrvad, nina ja suu, nad pugesid silma. Isegi rohelistest 
okstest, millega jaapanlased vehkisid, oli vangidele vähe abi, sest sääsed hammustasid 
ikkagi laupa, kaela ja huuli, torkasid läbi riiete ning õmblusepilude. Silmalaod 
paistetasid nende hammustustest üles ja valmistasid hirmsaid piinu. 

Ent kui ajuti merelt saabuv tuul sääsed minema ajas ja minna oli kergem, silmitses 
Vassili Mihhailovita huviga asulaid, millest nad mööda läksid. Tema alatine 
juurdlevus ei lahkunud tast isegi siin. «Kus on nende kari ja põllud?» mõtles ta. 
Lambaid polnud üldse näha. Harva võis silmata lehma või siga. Üksnes kanad 
hulkusid väikeste majakeste ees. Polnud laiu välju nagu Venemaal, kus tuul hällitab 
helerohelisi laineid nagu merel. Põllud olid siin väikesed, pigem aiamaataolised, 
nendel kükitasid koidust ehani maad tuhnivad inimesed. Sääsed sõid neid niisamuti 
kui vange ja mõnel elanikul võis näha pealaele seotud potti, milles suitses kuiv rohi. 
Hobuseid kohati harva. Aeg-aj alt ilmusid teele väetisemüütajad, kes tassisid oma 


haisevat kaupa ämbritega kaelkookude otsas ja sundisid vastutulijaid nina kinni 
toppima. 

Öösel jõuti Akkeshi linna, kus vange võttis vastu sõjaväekomando, paberlaternad 
käes. Nähtavasti oli siin nende saabumisest juba mingil moel teada saadud. Vangid 
paigutati- kindlusesse, mille ette oli samuti kui Kunaširi saarelgi, riputatud vöödiline 
kangas. Igaühele 

anti voodi, tekk ja puupakk, milles oli õnarus kaela jaoks ja mis jaapani kombe 
kohaselt täitis padja aset. Anti ka riivitud rõikast valmistatud õhtusööki, kuid jalad 
seoti ööseks endistviisi kinni. 

Ka sel ööl ei saanud keegi neist puhata. Vangid ei suutnud harjumatusest uinuda 
seadeldisel, mida muudes maades kasutatakse surmanuhtluse juures, hukkamisele 
määratu pea maharaiumiseks. 

Varahommikul hakati neid jälle edasi viima. 

Teel toideti kolm korda päevas. Leiva asemel anti keedetud riisi, soola asemel tükike 
soolatud rõigast ja leem oli sellestsamast rõikast. Mõnikord anti metsikut sibula't ja 
karulauku, nuudleid ning tillukesi keedetud kala tükikesi. Kord toodi seenesuppi ja 
igaühele üks kõvaks keedetud kanamuna. 

Ühel peatuspaigal jõudis neile järele Kunaširist tulev jaapanlane ja võttis komando 
üle. See oli lihtne sõdur, kuid ta oli keisri, mitte vürsti teenistuses ja sellepärast 
suhtusid konvoeerijad, Nambu vürstiriigi sõdurid, kes saatsid vange, temasse suure 
aupaklikkusega. Uus ülem käitus kõrgilt ja koguni sõi teistest jaapanlastest eraldi, 
õnneks oli ta iseseisvam kui tema eelkäijad ja käskis juba järgmisel, päeval vangide 
randmed köidikuist vabastada, jättes kokkuseotuiks ainult küünarnukid. Sel moel said 
vangid süüa juba ilma võõra abita. 

Arvatavasti silmas pidades käsku viia vangid ettenähtud kohta terveina ja 
vigastamatuina, konvoeerijad mitte ainult ei lasknud neid vee ligi, et nad endid upu- 
tada ei saaks, vaid hoidsid koguni hoolega nende tervist. Kannatustest, mida tekitasid 
vangidele nöörid, ei hoolinud sõdurid midagi, kuid isegi kõige väiksemast ojast ei 
lubanud nad neil omal jalal läbi minna, et nad märjaks ei saaks ega külmetaks. 
Sellistel puhkudel sunniti neid saateteenrite turjal ratsutama. Vähe sellest: algul ei 
lubanud konvoeerijad neid korjata teel ettejuhtuvaid metsvaarikaid ning -maasikaid, 
mis võisid nende arvates tervisele kahju teha. 

«Kas pole imelik, et kandes hoolt meie tervise eest, toidavad jaapanlased meid siiski 
nii halvasti, just nagu tahaksid nad meid surnuks näljutada,» ütles ükskord Hlebnikov 
Vassili Mihhailovitšile. 

«Mina arvan, et nad ka ise ei söö paremini,» vastas Golovnin. «Kõige järgi otsustades 
on rahvas siin vaene.» 

«Kui ta on vaene, siis tähendab see, et ta on nõrk. Kuidas võisid nad siis tungida 
kallale Vene laevale ja julgesid võtta meid vangi? Kas tõesti nad ei kartnud Vene 
impeeriumi kättemaksu?» 

«Ma mõtlen ka ise selle peale,» tunnistas Golovnin, «kuid ei ole seni suutnud veel 
vastust leida.» 

«Kas nad tõesti,» küsis Hlebnikov uuesti, «teavad midagi meie asjadest Euroopas, 
nagu te ükskord ütlesite?» 

«Võib olla ka vastupidi — nad ei tea üldse midagi meie isamaa vägevusest,» vastas 
Golovnin ja hakkas kiiremini edasi sammuma. 

Nii jätkas see nukker rongkäik teekonda tundmatusse. Vahepeal hakkasid haavad 
vangide kätel ähvardama antonovi tulega*. Siis kutsus konvoi ülem peatuse ajal ühes 


suures külas jaapani arsti, kes vahetas vangidel sidemeid, raputas mädanema hakanud 
kohad üle mingi valge pulbriga ja pani peale lilla plaastri. Vangid, kes tundsid suurt 
kergendust, võisid pärast seda rahulikult magada, tundmata nii tugevaid valusid. 
«Kuid arstid on neil meditsiinis vilunud,» mõtles Go-lovnin. «Millest see nii on? 
Võib-olla on need hiina või tiibeti igivana meditsiini tarkused?» 

Peatuspaikadel kogunes külades vange vaatama palju rahvast. Siin oli nii vanakesi kui 
ka noori, oli mehi, naisi ja lapsi. Uudishimulikult ja naiivselt uurisid nad 
ennenägematuid, nendega mitte sarnanevaid inimesi, kes pealegi olid nööriga kinni 
seotud, palja jalu ning pooleldi rõivasteta ja keda sõdurid talutasid lingude otsas. 
Ühel puhkepäeval palusid konvoeerijad, kes olid Aleksei käest teada saanud, et 
Kunaširi sadamas vaati pandud pildike oli maalitud Murri poolt, et ta joonistaks 
paberile laeva, millega venelased olid tulnud Ku-naširile. Murr valmistas suurepärase 
joonise. Selle tasuks lõdvendati tal nööri küünarnukkide ümber. Kui 

* Nii nimetati sel ajal gangreeni. 

küla elanikud said teada, et venelaste seas on kunstnik, külvati ta üle tellimustega. 
Nad palusid kirjutada mälestuseks oma lehvikutele kes vene tähestikku, kes jaapani 
tähestikku vene tähtedega, kes numbreid, kes vene nimesid. Tellimusi oli nii palju, et 
Vassili Mihhailovitš ütles naljatades: 

«Mulle tundub, et Fjodor Fjodorovitš hakkab varsti ise paluma, et tal käed uuesti 
kinni seotaks.» 

Jaapanlaste kirg kirja ning piltide vastu oli nii suur, et pani Vassili Mihhailovitši 
imestama. 

«See on hea tunnus,» ütles ta Murrile. «Joonistage, Fjodor Fjodorovitš, niipalju kui 
jõuate. Kunst pehmendab iseloomu. See annab meile mõningat lootust.» 

Ja Murr joonistas edasi, kuid et ta üksinda ei tulnud toime sellise tellimuste hulgaga, 
siis hakkas talle appi algul Hlebnikov, kes joonistas samuti sugugi mitte halvasti, ja 
seejärel ka Golovnin ise. Ent Vassili Mihhailo-vitš ei osanud joonistada ja kirjutas 
lihtsalt üht-teist lehvikutele, mida mõned elanikud tõid vahel kümme tükki korraga. 
Üks jaapanlane näitas Golovninile lehvikut, millele oli kirjutatud.vene keeles: 

«Ah, tunnen ennast nii üksildasena võõral maal! Ivan Bibikov.» 

See Ivan Bibikov oli olnud Jaapanis koos porutšik Laksmaniga aastat kakskümmend 
tagasi, kuid lehvikul, millel olid tema sõnad, oli niisugune välimus, nagu oleks ta 
toodud otse kauplusest. Jaapanlane hoidis seda lehvikut mitmesse õhukesse 
paberilehte mähituna ja lubas seda vaevalt puutuda. Lehvikut vaadeldes mõtles Vas- 
sili Mihhailovitš: «Tänu juhusele saame me nii paljude aastate järel teada, et siin on 
olnud venelane Bibikov. Kas ei või niisamuti juhtuda ka meiega, kellele saatus võib- 
olla valmistab lõpu kaasmaalastele teadmata paigas?» 

Ta ütles oma kaaslastele: 

«Võib-olla loevad ka meie kirjutusi kunagi paljude aastate pärast meie kaasmaalased 
ja saavad meist nii teateid. Sellepärast ärgem keeldugem täitmast jaapanlaste palvet!» 

Järgmises peatuspaigas ootas vange terve jõuk elanikke hoolikalt paberisse käänatud 
lehvikutega. Mingisugusel arusaamatul kombel teati siin juba, et lähenevad venelased 
jätavad endast heameelega mälestusi. Nii tuli vangidel kogu teekonna jooksul 
kirjutada täis mitusada lehvikut. Selle eest said nad samapalju jaapani kombe kohaselt 
aupaklikke, kuid tühje kummardusi, vahel aga ka kingituseks maiustusi või näputäie 
aromaatset jaapani tubakat. 

Sedamööda kuidas jõuti lähemale Hakodate linnale — nüüd oli juba selgunud, et 
vange viiakse nimelt sinna —, hakati neid hoidma vähema karmusega. Nad vabastati 


köidikuist, kuid piipe kardeti neile veel anda — kardeti et nad tapavad endid 
piibupitsidega. Seepärast tuli suitsetada endist viisi konvoeerijate abiga. 

«Mis sunnib neid niimoodi kartma meie surma?!» hüüdis tublisti hämmastunult 
Hlebnikov, kellele see räpaste konvoeerijate abiga suitsetamine sugugi - ei meeldinud. 
«Kas siis elav inimene hakkab ise ennast tapma, senikaua kui temas hingitseb veel 
lootus nii nagu meil?» 

«Peab arvama, et nad otsustavad meie üle endi järgi,» ütles Golovnin. «Hispaania 
misjonärid näiteks kirjutavad, et jaapanlased, eriti kuulsad samuraid lõikavad endil 
sageli kõhu lõhki, kui imperaator või vürst või isegi mõni vähem tähtis ülemus 
avaldab neile oma rahulolematust.» 

«Mis, kas nad niivõrd põlgavad elu, et lasevad iga tühia asja pärast endil sooh*d 
välja?» 

«Oh ei,» vastas Vassili Mihhailovitš, «nad teevad seda arvatavasti sellepärast, et 
kardavad oma vürstide ja ülemuste viha rohkem kui surma. Imperaatorit loetakse neil 
aga jumaluseks.» 

«Sellisel juhul peavad nad olema head sõdurid,» tähendas Murr. 

«Võib-olla, et neist kunagi saavad,» nõustus Golov-nin. «Kuid tuletagem meelde, 
Fjodor Fjodorovitš,» muigas ta, «et meid, kaheksat vene vangi, kes on seotud käsist 
ning jalust, viib kakssada sõdurit ning teenijat ja isegi suitsetama sunnitakse meid 
võõraste peo vahelt.» 

Varsti liitus igasugustele joonistuste, autogrammide ja kirjutiste kogujaile pealtnäha 
lihtsalt uudishimulikke, ja vaevalt jõudsid väsinud vangid endid puhkamiseks sisse 
seada, kui jaapanlased hakkasid nende vahel sõeluma, paluma ning pärima kõige 
mitmesugusemaid asju. Seejuures kirjutati kõik vangide vastused hoolikalt pintsliga 
paberilehele. Sealsamas nuuskasid nad kärarikkalt täpselt samasugusesse paberisse 
nina ja viskasid selle maha. Kuid kõige rohkem oli vene sõnade kogumise 
harrastajaid, just nagu koostaks iga jaapanlane endale sõnaraamatut. 

Kas see oli tõepoolest lihtne inimlik uudishimu, soov tutvuda juhuslikult nende juurde 
sattunud võõramaalaste keele ning kommetega hoolimata igasugustest keeldudest? 
Vassili Mihhailovitšile näis see küll teist-laadi kiindumusena ja seepärast ütles ta oma 
kaaslastele: 

«Ma arvan, et jaapanlased teevad seda mitte uudishimust, vaid ülemuse käsul. 
Seepärast jälgigem valvsalt oma vastuseid! Pidage seda meeles, sõbrad!» 


KAHEKSAS PEATÜKK JAAPANI /-TÜRM 


Mida kaugemale lõuna poole vangid jõudsid, seda saeedamini sattus nende teele 
külasid. Hakodate'oli juba lähedal. Varsti saadeti sealt kolm ametnikku, et vene vange 
pidulikult linna viia. 

Vastusaadetute vanema nimi oli Ja-Manda-Goonzo. See oli jaapanlane selliste 
hobusehammastega, nagu Vassili Mihhailovitš oli neid märganud paljudel jaapan- 
lastel, ja magusa naeratusega, mis ilmus tema näole, kui ta vaid märkas, et teda 
vaadatakse. Temaga olid kaasas noormees rõhutatult viisaka käitumisega ja kolmas — 
vanamees, kes kuulas ülima tähelepanuga kõike, mida vangid omavahel kõnelesid. 
«Mida see tähendab?» mõtles Golovnin. «Kas see on jaapanlaste loomupärane lahkus 
või ainult aupaklikkus, mida nõuavad kasvatusreeglid?» 

Ta püüdis korduvalt selles suhtes selgusele jõuda, 

kuid tagajärjetult, kuni üks jutukas jaapanlane talle puhkepeatusel asja ära seletas: 
«Auväärne jaapanlane püüab oma jutukaaslase vastu alati meeldiv olla. Ja kui sinust 
aastatelt vanem või sinust päritolu ning auastme poolest kõrgem mees, näiteks bunjos 
ehk ülem, kelle juurde sa oled külla tulnud, valjusti naerab sinu juttu kuuldes, siis tea, 
et ta pole sinuga sugugi rahul ja et tal pole hoopiski lõbus.» 

Ehkki Goonzo oli vääramatult lahke ja vestles meeleldi vangidega, muutus Golovnin 
pärast seda jaapan-lastega suhtlemisel veelgi ettevaatlikumaks. 

«Nüüd on teil juba parem,» rääkis jaapanlane neile. «Köidikud lasti lõdvemale, teid 
hakati paremini toitma, teile anti igaühele soe halatt ja tekk magamiseks. Eks ole? 
Hakodates läheb aga veelgi paremaks. Seal paigutatakse teid heasse majja, mis on teie 
vastuvõtmiseks juba valmis seatud ning korda tehtud. Nöörid võetakse teilt hoopis ära 
ja teid hakatakse hoidma väga ning väga hästi. Paljud jaapani isandad saavad teiega 
tuttavaks ja hakkavad teid endi poole külla kutsuma.» 

Koos ametnikega saabus Hakodatest ka Nambu vürsti ohvitser. Tema taga kandis 
teener väärikuse märgina hobusesabaga piiki. Ohvitser võttis üle konvoi juhtimise. Ka 
tema oli vaikne ning lahke. Nii suur hulk aupaklikke ning lahkeid inimesi pani Vassili 
Mihhailovitši tublisti hämmastuma ja koguni tegi ta rahutuks. 

Lõpuks silmasid vangid Hakodate linna ja selle taga Tsugaru väina. Rohkem kui 
tuhande versta pikkune vaevarikas ja kaua aega kestnud teekond lähenes lõpule. Oli 
augusti algus. 

Hommikust peale hakkasid konvoeerijad tegema ettevalmistusi pidulikuks 
sissemarssimiseks linna: pandi selga uued riided, tõmmati ülle raudrüü, ehiti pea sõja- 
väemütsiga. Vangid aga seoti uuesti kinni ... Vangide rongkäigule tulvas linnast vastu 
määratu uudishimulike sumn. Selleks puhuks olid ka elanikud pannud selga 
rikkalikult väljaõmmeldud siidhalatid, mõned aga olid tulnud isegi ratsa. 

Vangidel tuli liikuda mõlemal pool teed tiheda seinana seisva rahva vahel ja rongkäik 
oli sellise ilmega, nagu oleks viidud mitte pettusega vangistatud rahulikke 

naabreid, vaid lahingus võidetud raevukaid vaenlasi. Linnas endas oli uudishimulikke 
veelgi rohkem, nii et konvoeerijad ainult suure vaevaga teed suutsid teha. 

Ja seal oligi maja, millest nii palju oli kõnelnud libekeelne Goonzo... See oli 
vangimaja. Hoonet varjas silme eest sünge puusein päris räästa alla ulatuvate ogaliste 
raudvarbadega. Sein aga oli ümbritsetud muld-valliga, millele oli riputatud vangidele 
nii hästi tuttav vöödiline kangas. 

«Türm!» poetas keegi vangidest ainsa sõna. 

«Pealegi jaapani oma!» lisas Hlebnikov. 

Ja venelaste südameis lõi uue jõuga keema viha ning meelepaha. 

Vangid jõudsid valvemaja kohale, mille juurest kuni angimaja väravani olid kahte 
ritta rivistatud täielikus ojaehtes ja relvadega sõdurid: ühed püssidega, teised ihude ja 
nooltega, kolmandad odadega. 

Vangid viidi hoovi. Ja siin avanes nende pilgule neile 

määratud eluase kogu oma jubeduses. Nad nägid suurt peaaegu täiesti pimedat kuuri, 
milles oli mitu kana-kuutidega sarnanevat puuri, ainult et nad olid tehtud jämedatest 
prussidest. 

Jaapanlased seadsid vangid nende tulevase türmi seina äärde ja hakkasid arutama 
nende paigutamise küsimust. Seejuures astus üks jaapanlane Golovnini juurde ja küsis 
temalt: 

«Härra Havarin, keda te soovite madrustest enda juurde? Ja härra Muro, keda teie 
soovite?» 


Mõlemad olid rõõmsad, arvates, et jaapanlased ei kavatse neid kinni panna ühekaupa, 
ja Golovnin ruttas vastama: 

«Ma oleksin soovinud meie juurde veel meie kolmandat kaaslast härra Hlebnikovi.» 
Kuid sellega polnud jaapanlased nõus. Nad ajasid vangid türmihoonesse, kusjuures 
Golovnin, Murr ja madrus Skajev viidi ühele poole, ülejäänud aga teisele poole. 
Vangid toimetati vangimaja koridori. Siin võeti neil laiast saapad, vabastati nad 
köidikuist ja lasti siis astuda tillukesse puuri, mis oli eraldatud koridorist 

võretatud puu-uksega. Golovnin, kes oli astunud puuri esimesena, vaatas ümber, 
lootes näha enda järel Murri ning Skajevit, kuid neid polnud. 

Jaapanlased lõid vaikides ukse kinni, riputasid luku ette, läksid koridorist välja ning 
sulgesid ka selle ukse. Vassili Mihhailovitš jäi üksinda. Ja siin, esmakordselt elus, 
sattus ta meeleheitesse ning, kuna teda keegi ei võinud näha, andis voli oma tunnetele. 
Mitte tugev valu, mida ikka veel põhjustasid vigastatud, pika tee jooksul nööridest 
veriseks hõõrutud käed ning jalad, ka mitte alandus, mida ta oli tunda saanud, kui 
valvest ümbritsetud vangid, lingud kaelas, olid möödunud uudishimulike- jõugust, ei 
valmistanud talle selliseid kannatusi kui üks visa mõte — tema ja ta kaaslased on 
sellesse vangimajja igaveseks elusalt maetud. : Kes küll tungiks siia läbi nende tõkete, 
millega see veider eurooplastele tundmatu rahvas ennast on ümbritsenud? See maa oli 
suletud kogu maailmale. 

Ja sel hetkel tundus talle, et kui ta oleks vangis Uus-Hebriidi saarte pärismaalaste 
juures või maetud põhjamaa lumekõrbetesse, poleks ta nii kaugel tsiviliseeritud 
maailmast kui siin rahvarikka linna serval, mille kära kostis ta vanglasse. 

Jõud lahkus Golovninist ja ta kaotas meelemärkuse. Nii lamas ta kaua, enne kui tuli 
teadvusele ja tundis, et keegi vaatab teda üksisilmi. Vassili Mihhailovitš tõstis pea. 
Kuuri väikese võretatud akna juures seisis keskealine lihtsa välimusega jaapanlane, 
kes andis talle märku tulla aknavõre juurde. Golovnin tõusis ja astus akna alla. Mees 
ulatas talle kaks pihku pigistatud pirukat ja näitas märkidega, et ta võtaks ja sööks 
need kiiresti, enne kui valvurid näevad. 

Golovnin ei tahtnud sugugi süüa, kufd tundmatu mehe tegu liigutas teda sedavõrd, et 
ta sundis end sööma neid tillukesi magusaid pirukaid, et mitte kurvastada seda, kes oli 
enese oma suuremeelsuses hädaohtu asetanud. 

Varsti tuli valvur ja tõi lõuna. Golovnin keeldus söömast ja saatis kõik tagasi. Samuti 
talitas ta ka õhtusöögiga. Ta heitis kord põrandale, kord kõndis oma puuris, mõeldes 
ainult ühest: kuidas siit minema pääseda? 

Ta oli valmis hukkuma, kui surm vaid tuleks vabaduses, lahingus või merel, ainult 
mitte siin vangikongis. 

Vassili Mihhailovitš uuris oma kongi hoolega läbi. Puur oli madal ning kitsas — mitte 
üle kahe ruutsülla. Selle seintes olid kaks akent puuvõrega ja liikuvate 
pabersirmidega. Üks aken oli mingi hoone poole, mis seisis kahe sammu kaugusel 
kuuri seinast, teisest oli näha mägesid, põlde, osa Tsugaru väinast ja selle taga 
Nipponi saare kauge rannik. Siit küljest õhkus vabadust. Näis, nagu poleks 
jaapanlased meelega sulgenud seda vaadet vangi silme eest, et suurendada igatsust 
vabaduse järele ja teha vangistus veelgi piinavamaks. 

Kambripugeriku keskel seisis parajasti nii suur puust pink, et sellel sai lamada ainult 
kõverdatud põlvedega. Põrandale oli laotatud mitu niinmatti. 

«See siis ongi kõik mu mööbel... » mõtles Vassili Mihhailovitš kibeda muigega. 

Ent ülevaatus muutis ta veidi reipamaks: kõik kõneles selle poolt, et siit on võimalik 
põgeneda. Hariliku noa abil oleks olnud kerge kolme-nelja tunni vältel nüsida läbi 


akna ees olev võre ja ronida hoovi, seal aga poleks valmistanud erilist raskust ronida 
üle plangu ning hüpata vangimaja ümbritsevale muldvallile. 

Kuid kust võtta nuga? Ja kõige tähtsam: kuigi ta pääseb vangimajast, siis mida suudab 
ta teha üksinda, tundmata keelt ja maad? Ja missugused kohutavad katsumused 
ootaksid siis põgenenu õnnetuid kaaslasi jaapanlaste keskel! Mõte kaaslastest sundis 
Vassili Mih-hailovitši loobuma üksinda põgenemisest. 

Aga kus on Murr ja Hlebnikov, kus on madrused? 

See ei andnud talle rahu. Kogu päeva kõndis ta oma puuris ringi, püüdes ennast nii 
maksimaalselt väsitada, et pärast kõvale asemele langeda ning une rüppe vajuda. 
Enne öö saabumist tulid vangivalvurid. Üks neist tõi täiesti uue vatiteki, teine tõi 
pidžaama, kuid viimane oli nii räpane ning haisev, et Golovnin virutas selle otsemaid 
nurka ja jaapanlased korjasid selle kiiresti ära ning tõttasid minema. 

Saabus öö täis ärevaid mõtteid. ( Vassili Mihhailovitši kõrvu ei kostnud suurest 
linnast 

väljaspool vangimajaseinu ainsatki häält. Üksnes koerad haukusid laisalt ja öised 
valvurid lõgistasid lõputult lokulaudu. Samasuguste kärististega käis öö läbi valve 
ümber vangimaja ja iga poole tunni tagant tulid sisevalvesõdurid laternatega vaatama, 
mida teevad nende vangid. 

Hommiku eel, kui vangimajaakna nelinurk oli vaevalt nähtav ja Vassili Mihhailovitš 
oli vajunud raskesse, kuid erksasse unne, kus inimene ise ei tea, kas ta magab või ei, 
kuulis ta kukelaulu ja inimhääli. Talle näis, et lähedal kõneldi vene keelt. 

Vassili Mihhailovitš kargas püsti ja sööstis akna juurde, mis oli vastu naaberhoone 
seina. Ta sai aru, et seal kõneleb Murr Škajeviga. Kuulatades võis ta aru saada, et 
Murr jutustab Skajevile öist unenägu. 

Siis hakkasid ärganud valvurid oma asju ajades käratsema ja Vassili Mihhailovitš ei 
saanud Murri ning Skajevi vestlust edasi kuulata. Kuid ta oli ütlemata rõõmus sellegi 
üle, et kaks tema kaaslast asusid nii ligidases naabruses. 

Kui sõdurid tõid talle pesemiseks vett, oli tal tahtmine neilt pärida, mis hoone asub 
tema vangimaja kõrval, aga ta kartis, et pärast seda võidakse Murr ja Skajev kusagile 
temast kaugemale viia, ega küsinud. 

Veidi hiljem toodi hommikueine, kuid ta keeldus sellest, sest ta ei suutnud ikka veel 
süüa. Umbes keskpäeva paiku ilmus Jamamoto-nimeline jaapani ametnik, keskealine, 
samasuguste hobusehammastega mees nagu Goonzo. Koos temaga tulid tõlk Vaharo- 
Kumadžero, veel keegi jaapanlane ja kuriillane Aleksei. Jamamoto päris Golovninilt 
tema tervise järele, osutas temaga kaasasolevale jaapanlasele ja ütles imala 
naeratusega: 

«See on arst Togo. Ta saadeti siia Matsumaje kuberneri poolt vene ohvitseride ja 
madruste tervise eost hoolitsema.» 

Vassili Mihhailovitš vahetas Alekseiga mõned sõnad ja sai teada, et Hlebnikov on 
koos Simanovi, Makarovi ja Vassiljeviga, aga tema, Aleksei, on eraldi. Kongid on 
kõigil kitsad, räpased ja hoopis ilma akendeta. Õhtu eel tuli Jamamoto, kes oli 
linnapealiku järel esimene ametnik linnas, uuesti koos Kumadžero ja Alekseiga 

ning teatas Golovninile et kui tal on üksinda igav, võib ta võtta enda juurde ühe 
madruse ja palus öelda, kelle nimelt. 

«Minu madrused on minu jaoks kõik üheväärsed,» vastas selle ettepaneku üle rõõmus 
Golovnin. «Las nad olla siin minu juures järjekorras, alates kas või näiteks 
Makarovist.» 


Makarov toodi Golovnini puuri ja senikaua kui ta metles, kui hea on Golovnini 
juures, küsis Vassili Mihhailovitš Jamamotolt: 

«Kas te peate meid ka tulevikus niimoodi kui praegu?» 

«Ei,» vastas see silma pilgutamata, «hiljem hakkate elama koos, seejärel aga lastakse 
teid kodumaale.» 

«Kas meid varsti kokku viiakse?» mõ«tEleim, amtai.tte niipea,» vastas jaapanlane 
samuti pikalt 

Pärast juhtumit Goonzoga oskas Vassili Mihhailovitš juba hinnata taolisi kõnelusi; 
vaatamata sellele rahustas isamaa mainimine teda mõnevõrra. 

«Võib-olla see Jamamoto ei valetagi,» mõtles Golovnin. «Ta ütles ju, et meid ei lasta 
veel niipea kokku.» 

Pärast seda esmakordselt pärast Hakodatesse saabumist, tahtis Vassili Mihhailovitš 
süüa. Ta sõi ahnelt, kuid kogu õhtueine koosnes ainult riivitud rõikaga riisipudrust 
ilma igasuguste maitseaineteta, näputäiest peeneks hakitud rohelisest sibulast ja 
tükikesest hapukurgist. 

Järgmisel hommikul tuli vangimajja tõlk Kumadžero ja teatas pidulikult: 

«Kapten Havarin, linnaülem tahab näha venelasi. .. » 

ÜHEKSAS PEATÜKK NIIDIST VANGLAPÄEVIK 

Möödus veel üks öö, enne kui vangid viidi gimni-agu — linnaülema — juurde. See 
teine öö vangimajas olnud Golovninile sugugi rahulikum esimesest. 

Ehkki jutuajamine Jamamotoga — Hobuhambulisega, 

nagu madrused teda hüüdsid — oli Vassili Mihhailovitši teatud määral rahustanud, 
pöördusid nüüd ta mõtted «Diana» juurde, laevale jäänud seltsimeeste juurde. Teda 
tegi rahutuks küsimus: kas nad lahkusid Kunaširi rannikult või astusid jaapanlastega 
lahingusse ja langesid ise vangi? Need mõtted ei lasknud teda uinuda. 

Pärast lõunasööki ilmus vangimajja Jamamoto ja teatas, et nüüd viiakse vangid 
linnaülema juurde. Nad juhiti hoovi ja enne ülesrivistamist jõudis Golovnin 
Hlebnikovi ja temaga koos olnud madruseid kaisutada ning suudelda — nii õnnelik 
oli ta, et nad olid elus ning terved ja et ta neid jälle nägi. Seejärel seoti igaüks neist 
vöö kohalt kinni nööriga, mille vaba ots oli nagu varemgi erilise valvuri käes. 
Rongkäigu eesotsas kõndisid kaks vanameest, pikad kepid käes. Keppide otsa olid 
pistetud väikesed kirved, mis meenutasid vene sõjatapreid. Vanameeste järel kõndisid 
reas kolm Nambu sõdurit, mõõgad vöö vahel. Sõdurite järel talutati nööri otsas 
Golovnini. Tema kõrval kõndis imperaatori sõdur, halatt seljas ja pahkluude kohalt 
musta paelaga kinni seotud kottpüksid jalas. Golovnini järel viidi Murri, Hlebnikovi 
ja madruseid Alekseiga. Rongkäigu lõpus tulid veel kolm Nambu sõdurit. 


Vange viidi nähtavasti meelega hästi aeglaselt ja mööda üht linna pikemat tänavat, et 
näidata neid elanikele, kes niisamuti kui esimeselgi korral seisid müürina mõlemal 
pool, vahtisid majade ustest ja akendest, isegi katuselt. 

Oli päikesepaisteline palav päev. Vaatajate jõugus oli palju naisi, lamedad jaapani 
päevavarjud pea kohal, lilled ning lindikesed juustes, mis olid korrastatud pikkade, 
päikese käes säravate metallnõelte abil. Nii naised kui ka mehed olid ainult kergetes 
kimonotes. Kuid kui meestel polnud seljas rohkem kui üks halatt, oli naistel neid mitu 
ja etilm oli palav, siis olid nad ülearuseid kimonoid seljast võtmata heitnud nad ainult 
õlgadelt ära ning vabastanud käed, ja nende mitmevärvilised riided sarnanesid õie 
kroonlehtedega. Moodsalt riietatud naistel oli aga kimono piha ümber tõm- 

matud lai siidvöö — «obi», mille tikandite rohkus oli nende omanike uhkuseks. 
Rahvasumma seas jooksid lapsed, kes olid riides täpselt samuti kui täiskasvanud, 
ainult et nende väikesed halatid olid välja õmmeldud veelgi kirevamalt ja veelgi 
suuremate lilledega. Mõnikord jooksid vangide juurde poisid ja tüdrukud, seljas 
pisikesed vennad-õed, kes veel käia ei osanud. Väikesed lapsehoidjad tundsid endid 
täiesti vabalt oma elava kandamiga, mis oli kinnitatud seljale laia vööga. Nad jooksid 
vangide järel, vaatasid neile otsa erilise hirmuta, üksnes uudishimust. Kuid nähes 
madrus Simanovit, kes ainsana venelaste hulgast oli ruugejuukseline, sibasid nad 
igasse külge laiali ja karjusid: «Oni! Oni!», mis tähendab jaapani keeles «kurat». 
Kireva pidurüüs rahvasumma hulgas sõelusid peaaegu täiesti alasti kulid ja halvasti 
lehkava väljaheite-väetise kandjad, suhkurdatud rõikast lastemaiustuste müüjad, 
mustkunstnikud, akrobaadid ja talumatult räpased budha usu preestrid, kes helistasid 
oma kellukesi. Lihtinimesed olid vööni paljad ja paljudel neist võis näha rinnal ning 
seljal kunstipäraseid tätoveeringuid — lindude ja puude kujutisi ning koguni terveid 
pilte. 

Kõikjal kostis kohmakate sandaalitaoliste puukingade klõbinat — neid kandsid nii 
lapsed, naised kui ka vanakesed. 

Peaaegu iga maja juures, millest vangid mööda läksid, nägid nad aiakesi väikeste 
kõverate puudega, igast tiiki kujutavast loigust viis üle kaarjas bambussild. 

Meestel olid paljaks aetud nii näod kui ka pealae esiosa, pealage ümbritsevad juuksed 
olid koondatud peene valge paelaga kuklal asuvasse tugevasse nuutsa-kusse. Paljudel 
jaapanlastel olid samasugused hobuse-hambad nagu Jamamotol. 

Mõned uhkelt riietatud jaapanlased istusid väikestel rammusatel hobustel, ühes kohas 
inimjõugus liikus vangide hämmastuseks koguni vanaaegne euroopa-moeline, 
kullatud ilustuste ning suurte ratastega tõld, ees neli väikest mustjaspruuni härjavärssi, 
kes mäletsesid, pööramata inimeste summale tähelepanu. 

Tänava lõpul jõudsid vangid muldvalli ja palissaadiga 

piiratud lossi juurde. Nad viidi suurde hoovi, kus otse sissepääsu vastas vedeles 
ratasalusel viltu vajunud vasksuurtüki toru. Siit talutati nad teise õue, kus seina ääres 
roguskmattidel istusid elatanud sõdurid, kes meenutasid oma halattides pigemini 
külaätte kui sõjamehi. 

Vassili Mihhailovitš ei imestunud selle üle, sest ta teadis, et Jaapanis on sõduriamet 
eluaegne ning päritav ja niikaua kui sõdurit kannavad jalad, kuulub ta imperaatorliku 
või vürsti väe ridadesse. 


Vangistatud ohvitserid pandi istuma pingile, madrused ja Aleksei aga roguskile. Neile 
öeldi, et tuleb oodata. Alles Aunni aja pärast ilmus lähema maja aknale jaapanlase 
pöetud nägu ja järgnes lühike hüüe: 

«Kapten Havarin!» 

Konvoeerija ruttas Vassili Mihhailovitši hoonesse viima, kus sisekonvoi ta üle võttis. 
Hoone üks pool sarnanes kuuriga, kus polnud ei lage ega põrandat ja kus jalge alla oli 
puistatud merekruusa. Teisel poolel oli aga maapinnast kõrgemal kunstipäraste 
õlgmattidega kaetud põrand. Akende ette oli klaasi asemel asetatud õliga immutatud 
paber, millest tungis läbi ainult ähmast hajutatud valgust. Saali lillede ning lindudega 
kirjatud tagasein käis lahti. Selle ülaossa oli maalitud loomulikus suuruses ja niivõrd 
kunstipäraselt õitsev õunapuuoks, et see näis eemalt elavana, loodusest siia ulatuvana. 
«Kes on küll see võrratu kunstnik?» mõtles Vassili Mihhailovitš imestunult. 

Kuid pööranud pilgu õunapuuoksalt teistele seintele, unustas Vassili Mihhailovitš 
otsekohe jaapani kunsti. Kogu üks sein oli riputatud täis mitmesuguseid vangi- 
ahelaid, köidikuid, keppe, silmuseid, tange, klambreid ja muud, mida läheb tarvis 
piinamisel. 

Kõikide nende veidrate riistade nägemisest hämmastunult ei märganud ta kohe ruumis 
viibivaid inimesi,, kes istusid vaikides enda alla tõmmatud jalgadel, silmad maha 
löödud. Üks neist istus veidi kõrgemal kohal. Kummalgi pool tema kõrval, veidi 
tagapool, istusid kaks kirjutajat, kelle ees lebas paber. Siinsamas, linnaülemat 
ümbritsevate jaapanlaste seas nägi Vassili Mihhailovitš ka Jamamotot. 

Suursugused jaapanlased olid riietatud tavalistesse mustadesse kimonotesse ja neil 
olid kinžaalid vööl. Peale selle asetses igaühe vasakul käel mõõk. 

Golovnini järel toodi sisse Murr, Hlebnikov ja madrused koos Alekseiga. Nad seati 
vastavalt jaapani määrustikule auastmete järgi Golovnini kõrvale: kõrgemad auastmed 
vasakule, madalamad paremale. 

Tõlk Kumadžero näitas vangidele teistest eespool istuvat jaapanlast, sulges silmad, 
kummardas ja pomises, et see on gimnijagu — linna kõige tähtsam ülemus. Golovnin 
ja tema ohvitserid kummardasid ülemusele, mille peale see vastas silmi tõstmata 
väikese peanoogutusega. 

Siis pistis ta käe põue, tõmbas sealt paberilehe ja hakkas sellele vaadates Vassili 
Mihhailovitšile küsimusi esitama aukraadi, perekonnanime ja nime kohta. Aleksei, 
kes ei teadnud, kuidas tõlkida sõna «isanimi», küsis: 

«Missugune saba on su nimel?» 

Vassili Mihhailovitš puhkes tahtmatult naerma. Aupaklikkusest naeris ka gimnijagu. 
Seejärel hakkas üksteise järel küsimusi sadama. Need olid kõige mitmesugusemad, 
üllatades ajuti oma ootamatusega: kas teie isa ja ema elavad, kuidas on nende nimed, 
kas on vendi, kuipalju neid on, kas neil on lapsi? Missugusest linnast olete pärit ja 
mitme päeva sõit on sealt Peterburisse? Missugused ametikohustused on ohvitseridel 
laeva merel olles ja mida nad teevad kaldal ja kas sellisel puhul nende käsutuses olev 
komando on suur? 

Kõik küsimused ja Golovnini vastused märgiti kirjutajate poolt hämmastavalt kiiresti 
üles. Kirjutajad muudkui sibasid ja sibasid oma pintslitega mööda nende ees lebavat 
paberit. Vassili Mihhailovitš aga mõtles, pöörates vahetevahel pilgu pintslitelt 
seintele, kus rippusid vangiahelad ja silmused: «Nähtavasti elavad siin maal paber ja 
piinamine käsikäes. Kirjatarkus pole neile kasuks tulnud.» 

Ülem küsis rahulolematult: 

«Kapten Havarin, teie kõik teenite ühel laeval, aga olete pärit erinevatest linnadest. 
Kuidas see võib nii olla?» 


332 

Vassili Mihhailovitš sai otsekohe aru küsimusest, mis algul võis tunduda rumalana, ja 
muutus valvsaks. 

Nähtavasti tahab gimnijagu selgitada, kas pole vangistatud Vene ohvitserid mitte eri 
väeosade komandörid ja kas nad pole mitte tulnud Jaapanisse luurele, millele järgneb 
sõjategevus. Vassili Mihhailovitš vastas rahulikult: 

«Meie ei teeni mitte linnu, vaid meie isamaad ning valitsejat.» 

«Nii... » Jaapanlane noogutas pead. Siis laskis ta Golovninile kaarti näidata. See oli 
meisterlikult tehtud koopia vene akadeemilisest gloobusest. Ta palus sellel «Diana» 
teekonda näidata, ülekuulamine venis mitmele tunnile. Lõpuks pöördusid vangid 
tagasi oma vanglasse ja selle vaikus tundus pärast kurnavat ülekuulamist päris 
meeldivana. Vangide äraolekul olid jõudnud jaapanlased ühendada Golovnini 
koridori Murri kongi koridoriga, keskele oli aga tehtud koht sisemise valveposti 
jaoks. 

«Jaapanlane rääkima,» ütles Aleksei Vassili Mihhailovitšile, «nüüd tahad, karju 
kõvasti, tahad tasa, kuidas tahtsid.» 

«Arvatavasti hakkavad nad pealt kuulama, mida me omavahel räägime,» arvas Vassili 
Mihhailovitš. Meenutades jaapanlaste kavalaid küsimusi ning vene gloobuse pealt 
mahajoonistatud kaarti, mõtles ta: - «Spioonid on nad kanged.» 

Aeglaselt hakkasid venima nukrad vangla-argipäevad, kus üks päev nii väga sarnaneb 
teisega ja kus vaba-dusetus muutub hirmsamaks kui ükskõik missugune nuhtlus. 
Hommikul vara toodi vett pesemiseks, seejärel hommikusöök, mis koosnes mõnest 
soolarõikatükist, soolakurgist ja igasuguste maitseaineteta riisipudrust. Siis ilmusid 
Jamamoto ja Kumadžero arst Togoga ning küsisid, kas vangidel pole millestki 
puudus. Tüürimees Hlebnikov, kes kannatas vangipõlve all»rohkem kui teised, vastas 
kord sellele iga päev korratavale küsimusele: 

«Vabadusest!» 

... Öösiti nägi Vassili Mihhailovitš painajalikku und: kord õitsevat õunapuuoksa, mille 
all teda piinatakse kuuma rauaga, kord Jamamoto hobusehambaid. Mõnikord aga nägi 
ta merd, selle ääretut avarust ja siidina helkivaid laineid ning kerget tuult, mis paneb 
mastis güüsi laisalt lehvima. Ja seegi oli piinaks, sest ärkas ta selle peale paraku 
türmis. Tal ei tulnud enam und. Ta ei maganud mitu ööd järjest. Pingi all elutses kilk 
ja Vassili Mihhailovitš kuulas öösiti tema saagimist ning oli kade, et tema võib siit ära 
minna. 

«Miks nad meid ei tapa?» mõtles ta. «Kas nad kardavad Vene riiki või on neil tarvis 
meilt midagi välja pressida? Ja mis sünnib praegu meie isamaal?» 

Murr jäi haigeks: tal hakkas rinnas valutama, algas köha, tõusis palavik. Arst Togo 
kirjutas talle juurikatest ning rohtudest ravimi. Kuid Murr kaebas halva toidu üle, 
öeldes, et sellise toidu juures ei anna kasu mingisugused arstirohud. Ja ükskord ärritus 
ta nii, et hakkas Togo peale karjuma. Arst kuulas ta karjumise ära, hakkas siis pead 
noogutades ukse poole taanduma ning kadus selle taha. 

Samal õhtul tuli vangimajja Otahi-Koski, kes oli auastmelt teine ametnik linnas. Ta 
küsis Murrilt: 

«Mida söövad venelased haiguse puhul?» 

«Seda, mida arst ette kirjutab,» vastas Murr tusaselt. 

«Kuid mida harilikult?» 

«Näiteks keedetud kana .. .» 

Siis hakkas Otahi-Koski tõsise näoga üksikasjaliselt pärima, kuidas valmistavad 
venelased kanasuppi. Kõik, mis Murr kõneles, kirjutas ta üles ja lubas seda kindlasti 


teha. Mõne päeva pärast lubas seesama Otahi-Koski vangidele nii liha, võid kui ka 
piima, öeldes, et venelased armastavad sellist toitu väga. Kuid möödus nädal ja 
vangid ei näinud midagi lubatust. Kui Murr Otahi-Koskile tema lubadust meelde 
tuletas, vastas see pilkavalt: 

«Jaa, jaa, ma lubasin, kuid lehmad on alles väljal.. .» 

Neil päevadel, kui vange ei veetud ülekuulamisele, tolknesid vangimajas tervete 
päevade kaupa Kumadžero ja Togo. Neil olid kaasas paber, tušš ning pintslikesed 

ja nad hakkasid vene sõnu üles kirjutama ning leksikoni koostama. Selleks tassisid 
nad kohale igasugust pudi-padi ja küsisid, kuidas seda vene keeles nimetatakse. 
Nende uudishimu oli kahtlane ning tüütu. 

Kuid kõige enam valmistasid jaapanlased siingi tüli oma armastusega autogrammide 
vastu, mida nad lasksid anda paberilehtedele ja lehvikutele. Autogrammide 
kogumisega tegelesid niihästi suursugused ametnikud kui ka lihtsad vahisõdurid, 
tuues vahel kümme-kaks-kümmend lehvikut korraga. 

«Kauplevad teie kirjatähega, Vassili Mihhailovitš,» ütles, kord Makarov, kes istus 
nüüd Golovniniga ühes puuris. «Sehkendage midagi sihukest, et see neil nina 
väänaks!» 

Ja Vassili Mihhailovitš «sehkendas».. . Kui üks suursugune jaapani ametnik pöördus 
Golovnini poole kolmandat korda palvega kirjutada «midagi õige head» tema 
lehvikule, kirjutas ta: «Kui siin kunagi satuvad olema relvastatud venelased, siis 
teadku nad, et jaapanlased võtsid seitse nende kaasmaalast pettuse abil kinni ja panid 
nad ilma igasuguse põhjuseta salakavalalt türmi nagu kurjategijad. Õnnetud paluvad 
oma kaasmaalasi endi-eest väärikal moel kätte maksta.» Alla kirjutas ta: 
«Kaptenleitnant Golovnin.» 

«Mis see on?» küsis jaapanlane pugejalikult. 

«Vene laul,» vastas Vassili Mihhailovitš. «Hoidke seda, ja kui siia mõnikord tulevad 
venelased, siis näidake neile.» 

Kuid jaapanlane polnud nii rumal, kui võis arvata. Asetanud Golovnini poolt 
täiskirjutatud lehviku austuse märgiks laubale ja kummardunud sügavasti, läks ta 
Hlebnikovi puuri ja palus teda kirjutatut tõlkida. Kui Hlebnikov oli lugenud, mis 
lehvikule oli kirjutatud, kattus ta erutusest higiga. Ta ei teadnud, mis teha ja vee- 
retas lehvikut sõrmede vahel sellise näoga, nagu oleks kiri sellel tundmatus keeles. 
Jaapanlane aga jälgis teda sel ajal silmi pööramata. Lõpuks turgatas Hlebnikovile 
pähe öelda: 

«See on väga vana vene laul ja kirjutatud iidses vene keeles, mida tunnevad meil 
ainult väga haritud inimesed, mina aga pole seda õppinud.» 

Jaapanlane jäi vastusega rahule ja läks ära. Kuid Golovnin, kes sai teada, mis oli 
Hlebnikovi puuris toimunud, andis endale sõna mitte kunagi enam sääraseid asju 
kirjutada, et mitte kaaslasi sisse vedada. 

Kord augusti lõpul ilmus Otahi-Koski, kes nii kangesti armastas vange mõnitada, 
koos suure hulga jaa-panlastega. See muutis venelased valvsaks. Sel korral Otahi ei 
kihistanud, ei naeratanud ega jaganud oma imalmagusaid pilke, vaid oli väga tõsine 
ning asjalik. Ta peatus koridoris Golovnini puuri juures, tema järel tulid sisse sõdurid 
ning poolpaljad kulid ja laotasid põrandale kaasatoodud roguskid. Seejärel paisati 
kori-doriuks lahti ja Golovnin nägi, et mitu jaapanlast kannavad õlgadel. .. tema oma 
reisikohvrit, mis oli seisnud kajutis «Dianal». 

Vassili Mihhailovitš vaatas mõned sekundid vaikides neid talle nii tuttavaid asju ja 
järsku läbis teda kohutav mõte: «Diana» on hukkunud! Kas on jaapanlased tast jagu 


saanud või on torm laeva purustanud ning rannale heitnud. Kuidas muidu on need 
asjad võinud sattuda jaapanlaste kätte? 

Vassili Mihhailovitšil läks silme ees mustaks. Ta hakkas tuikuma ja toetus vastu 
seina. Kuid nähes, missugust mõju avaldas Golovninile nende asjade nägemine, ei 
rutanud kaval Otahi selgitama nende siia-ilmumist. 

«Kust need tulid?» küsis Golovnin lõpuks erutatud häälel. 

Otahi viivitas veel veidi ja teatas siis, et enne kui Vene laev Kunaširi alt ära sõitis, 
olid toodud need asjad rannale ja jäetud sinna. Siis, unustades jaapanlaste 
salakavaluse, türmi, vangistuse ja kõik muu maailmas, hüüdis Golovnin valjusti 
Murrile: 

«Fjodor Fjodorovitš, olge rõõmus! «Diana» on lahkunud Kunaširi alt. Meie saatusest 
saadakse isamaal teada!» 

Ent neist asjadest, mis olid toodud sumadanides ning reisikohvris, ei lasknud Otahi 
vangidel mitte midagi võtta. 

«Misjaoks te siis kõik .jüelle siia tõite?» imestas Golovnin. 

«Et kapten Havarin ja tema kaaslased võiksid oma asju näha,» vastas Otahi. 

Siis käskis ta kandjatel sumadanid kinni panna ja uuesti ära viia. Kuid siiski oli nende 
asjade korvetilt ilmumine just nagu esimene hea uudis «Dianalt», see oli Vassili 
Mihhailovitši jaoks nii rõõmustav sündmus, et ta oleks tahtnud meeles pidada päeva 
ja tundi, kunas see oli toimunud. Kuid polnud ei pliiatsit ega paberit. 

Ometi polnud õpetlase ning reisija vana harjumus uurida, meeles pidada ja kirjutada 
päevasündmused laeva* päevaraamatusse Golovninist lahkunud. Ja ta valmistas 
endale päeviku niidist, millesse ta tegi niipalju sõlmi, kuimitu päeva oli möödunud 
vangide saabumisest Hakodatesse. Meeldivate sündmuste tähistamiseks otsustas ta 
siduda vastava sõlme juurde valge niidi, mis ta tõmbas välja kätisest, raskete päevade 
jaoks — musta siidniidi kaelarätist, harilike jaoks aga oma mundri voodrist rohelise. 
Tehes iga päev ühe sõlme ja aeg-ajalt neid hoolikalt läbi sõrmitsedes ning niitidega 
märgitud sündmusi mällu soovitades, võis kõike juhtunut hästi meelde jätta. Ning 
esimese valge niidikese sidus Vassili Mih-hailovitš just selle sõlme juurde, mis vastas 
1811. aasta 25. augustile — päevale, kus ta oli kuulda saanud oma «Diana» saatusest. 
Varsti viidi vangid uuesti linnaülema juurde ülekuulamisele. Jälle seisid nad jaapani 
gimnijagu ees, kelle selja taga seinal oli näha õitsev õunapuuoks, kuna külgseintel 
rippusid piinariistad. Sedapuhku oli küsitlus lühem. Gimnijagu küsis: 

«Kes andis Hvostovi laevadele käsu tungida kallale jaapani asulatele? Miks ta pani 
need asulad põlema, mis sai jaapanlastest, keda ta kaasa võttis ja mik] tuli teie laev 
Peterburist siia?» 

Vassili Mihhailovitš vastas gimnijagule rahulikult: 

«Hvostovi ja Davõdovi laevad polnud mitte imperaatori laevad, vaid kaubalaevad. 
Nad kuulusid Vene-Amee-rika kompaniile. Need ohvitserid ei seisnud meie valitseja 
teenistuses. Mis puutub aga Hvostovi poolt kaasa võetud kahesse jaapanlasesse, siis 
niipalju kui mulle 

on teada, viis ta nad Ohhotskisse, kus nad elasid vabaduses. Hiljem võtsid nad paadi 
ja sõitsid teadmata kuhu.» 

Gimnijagu vaatas uurivalt vene kapteni rahulikku nägu ja käskis vangid uuesti 
türmi viia. 


KÜMNES PEATÜKK PILVED TIHENEVAD 


Ikka sagedamini hakati vange Hakodate linnaülema juurde ülekuulamisele vedama, 
ikka sagedamini seati neid õitseva õunapuuoksa ette rähnilisele kruusale ja ikka 
sagedamini tärkas neis üks ning sama nukker mõte, mille Murr ükskord vihaga 
sõnades välja ütles: 

«Meid ähvardab surm, sest jaapanlased peavad meid mitte õpetlasteks- 
maadeuurijateks, vaid sõjalisel eesmärgil nende juurde saadetud luurajateks. Nad ei 
jäta Hvostovi kuriteo eest kätte tasumata. Nad loevad Sahalini ja Kuriili saari oma 
maaks. Ja keegi ei suuda meid kaitsta.» 

«Las meid siis tapetakse!» vastas Hlebnikov. «Pean surma vangipõlvest paremaks.» 
Vassili Mihhailovitš aga ütles oma kaaslastele endise kindlameelsusega, mis ei 
lahkunud temast kõige raskematelgi hetkedel: 

«Ei tohi meelt heita! Meie oleme Vene sõjalaevastiku meremehed. Meie eest seisab 
suur riik ja jaapanlased ei taha sellega riidu minna. Meil tuleb ainult tõendada 
jaapanlastele, et nad meid vaenlasteks pidades eksivad. Tuletage meelde, et me kõik 
olime «Diana» pardal rohkem kui üks kord hukkumise äärel, kuid siiski ei hukkunud. 
Meie vabaduses olevad sõbrad ei lase meil hukkuda ka nüüd!» 

Ja ta ei eksinud. Linnaülem kutsus vangid ükskord jälle enda juurde, ulatas Vassili 
Mihhailovitšile paberilehe ja palus venelastele ette lugeda, mis sellele oli kirjutatud. 
Golovnin võttis kirja, libistas pilgu üle esimeste ridade ja ta käed hakkasid värisema. 
See oli Rikordi kiri, mis ta oli jätnud koos meremehekastiga rannale. 

Erutusest tumeda häälega hakkas Golovnin kirja ette lugema. 

«Mu jumal! Kas need read jõuavad teieni ja kas te olete elus?» kirjutas Rikord. 
«Algul oli kõigil korvetile jäänud ohvitseridel kindel otsus võtta teie vabastamiseks 
kasutusele rahulikud abinõud. Kuid just selsamal hetkel lendas meie kõrva äärest 
mööda kindlusest kaugele üle laeva lastud kuul. Seepeale otsustasin ma ka meie poolt 
tule avada. 

Mida teha? Missugused abinõud tarvitusele võtta? Meie tühised kuulid ei avalda 
linnale erilist mõju. Madal laht ei lase sõita rannale ligemale ja meie vähearvulisus ei 
võimalda maale dessanti saata. 

Niisiis, olles püüdnud Teile kõigest teatada, võtsime kasutusele viimase abinõu — 
ruttame Ohhotskisse ja kui meie jõudusid on tugevdatud, pöördume tagasi ega jäta 
siinseid rannikuid enne, kui oleme teid vabastanud, või siis anname oma elu Teie eest, 
auväärne ülem, ja teie eest, auväärsed sõbrad! 

Kui jaapanlased lubavad teil vastata, siis, lugupee' tav Vassili Mihhailovitš, kirjuta 
nagu ülemus meile ette, mis teha. Meie korvetil täidame kõik. 

Kõik on nagu üks mees valmis ohverdama elu teie eest. 

11. juulikuu päeval 1811. aastal. 

Surmani truu Pjotr Rikord. 

Surmani truu Pavel Rudakov. 

Ja nii edasi, ja nii edasi.» 

Vassili Mihhailovitš lõpetas kirja lugemise juba väriseva häälega ja ta silmis 

helkisid pisarad. Pisaraid paistis ka kõikide teiste vangide silmis. 

Sõnagi lausumata jälgisid jaapanlased venelasi, just nagu püüdes nende näoilmest ja 
käitumisest välja lugeda seda, mis oli kirjutatud võõrkeelses kirjas. Ainuüksi Otahi- 
Koski naeris, nähes vangide erutatud nägusid. 

Gimnijagu nõudis, et Golovnin tõlgiks Aleksei ja Kumadžero abiga kirja sisu. Kuid 
Vassili Mihhailovitš ei pidanud vajalikuks teha täielikku tõlget, mõnest asjast vaikis ta 


hoopis, mõnedele fraasidele aga andis teistsuguse mõtte. Gimnijagu kuulas tõlke ära 
ja lausus: 

«Las kapten Havarin ütleb: mida ta oleks vastanud sellele kirjale, kui talle oleks 
selleks luba antud?» 

«Et korvett mitte midagi ette ei võtaks, vaid sõidaks Ohhotskisse ja kannaks kõigest 
juhtunust ette valitsusele,» vastas Golovnin. 

«Aga miks te tulite meie rannikule, kui jaapanlased olid selle Rezanovi kaudu ära 
keelanud? Me ju teatasime talle, et ainult Nagasaki sadam on avatud välismaalastele, 
et me teistes kohtades paneme võõrad laevad põlema, võtame meeskonnad kinni ning 
hoiame neid eluaeg vangis.» 

Vassili Mihhailovitš oleks tahtnud kangesti öelda, et venelased polnud tulnud sugugi 
mitte Jaapani, vaid oma rannikule, kuid ta hoidis ennast tagasi ja vastas rahulikult: 
«Me ei tulnud ei sõja pidamiseks ega kauplemiseks. Pole niisugust kohta maailmas 
ega niisugust rannikut, kuhu millegi hädatarviliku järele puudust tundev laev ei võiks 
pöörduda abi saamiseks elanikelt, kui need pole just metslased.» 

«Nii, nii,» ütles gimnijagu pead noogutades ja küsis järsku just nagu tühipaljast 
uudishimust: «Las ütleb kapten Havarin, miks ta andis selle plaadikese meie vanema 
kätte Iturupil, Kunaširil aga jättis teise tühja külasse.» 

Vassili Mihhailovitš vaatas jaapanlase poolt temale ulatatud eset. See oli üks neid 
vaskplaate, mis ta oli käskinud laevasepal valmistada, kui talle oli meelde tulnud La 
Perouse'i kurb saatus. 

Golovnin vastas mõtlemata: 

«Me naelutasime inimtühjades kohtades selliseid plaate puude külge, et jääks jälg 
meie ekspeditsioonist selleks puhuks, kui torm purustab me laeva ja me hukkume.» 
Gimnijagu muigas, varjamata seda, et ta ei usu vene kapteni sõnu. 

«Aga Nagasakis ütlesid meile hollandlased, et selliseid plaadikesi jätavad eurooplased 
neile saartele, mida nad kavatsevad oma alla võtta.» 

«Mida nad veel hollandlastelt kuulnud on?» mõtles Golovnin nukralt. «Missuguseid 
uudiseid toovad nad 

jaapanlastele Euroopast? Meid ähvardab samasugune saatus kui La Perouse'i ja 
Cooki, ehkki me pole vangis metslaste käes.» 


ÜHETEISTKÜMNES PEATÜKK TAEVAS JA MAA ON 
VANGIDE VASTU 


Vangide olukord muutus iga päevaga üha kurvemaks. Kõikidest pikkadest 
ülekuulamistest, mis neile oli korraldanud Hakodate linna gimnijagu, oli Vassili 
Mihhai-lovitšile saanud selgeks, et jaapanlased näevad neis salajasi sõjaväe luurajaid. 
Ja üha sagedamini mõtles ta: «Nüüd on meie liisk langenud — kas piinasurm või elu- 
aegne vangistus, mis on surmast tuhat korda hullem. Ja kui meil õnnestubki tõendada 
jaapanlastele, et nad eksivad, kas nad sellegipärast loobuvad oma ähvardu-, sest võtta 
kõik võõramaalased vangi, panna nende laevad põlema ja vangid ise matta eluks ajaks 
türmi? Arusaamatu ning mõistatuslik on see ennast kõikide võõramaalaste eest 
sulgenud rahvas. Kas siin ka teatakse, mis tähendab Venemaa, üle kahe maailmajao 
— nende haletsusväärsetest saarekestest kuni Euroopa südameni laiuv iük! Ja mida 
tean ma ise praegu oma isamaast, millele oleme pannud kõik oma lootused?» 
Tõepoolest, lukustatuina kitsastesse puuridesse, mis olid eksinud kuhugi kolkasse 
riigis, mis ise oli türmina tuhande taba taga, olid vangid ära lõigatud kogu maailmast 
ja nendeni ei võinud jõuda mingisugused teated. 


Isegi valgust, harilikku päevavalgust, mida päike kingib igale elusolendile, polnud 
nende puurides peaaegu üldse. Silmad valutasid poolhämarusest, näod kasvasid 
tihedasse habemeharjasesse, sõrmedele kasvasid pikad küüned, mis vaevasid Vassili 
Mihhailovitši eriti. Mitmel korral torkas ta käed puust trellide vahelt läbi ja palus 
valvureid teda sellest ilustusest vabastada, kuid koik oli asjata. 

Ükskord, kui valve ei võinud pealt kuulata, ütles ta Murrile: 

«Meil pole enam midagi oodata, Fjodor Fjodorovitš. Meie ainus pääsetee on 
põgenemine. Kas olete nõus?» «Jah,» vastas Murr, «kuid mismoodi võiksime siit 

minema saada, kui pole võimalik isegi kokku koguneda, et läbi rääkida.» 

«Teil on õigus. Me ei saa enne mitte midagi ette võtta, kui meid kõiki ühtekokku ei 
viida. Aga selle peale peab mõtlema nii päeval kui ööl. Mina mõtlen sellest, mõelge 
ka teie.» 

Sellele ei vastanud Murr midagi. 

Järgmisel päeval, kui tõlk Kumadžero ja arst Togo olid nagu tavaliselt koos vangidega 
ametis vene-jaa-pani leksikoni koostamisega, astus kuriillane Aleksei, kel oli õigus 
vangimajas vabalt liikuda, mitu korda Golovnini puuri juures asuvasse koridori, 
vaadates tähendusrikkalt kord temale, kord jaapanlastele, ja lõpuks, kasutades seda, et 
jaapanlased temale tähelepanu ei pööranud, viskas ta läbi võre kokkukäänatud paberi- 
tükikese, millele Vassili Mihhailovitš ruttu jalaga peale astus. Sellesse paberisse olid 
pandud Hlebnikovi käega kirjutatud sedel ja ...harilik nael. 

«Jumal olgu tänatud!» ütles Vassili Mihhailovitš endamisi. «Võib-olla mõtleb 
Hlebnikov ilma kokku rääkimatagi samuti põgenemisest... » 

Sedelike oli kirjutatud nähtavasti sellesse peidetud naelaga. Golovnin suutis aru saada 
ainult mõnest sõnast: «Jumal, lootus. . . Kamtšatka ispravnik Loma-kin ... Aleksei... 
kuriillased . .. olge ettevaatlik.» 

Ei, see ei puutu üksi põgenemisesse. Kuid mida tähendab see kummaline läkitus: kas 
see on uueks ootamatuks saatuselöögiks või on see vangistust kõige halvemini 
talunud Hlebnikovi hullumeelsus? 

Kui Aleksei õhtul jälle Vassili Mihhailovitši kongi juurde sattus, küsis Golovnin 
ärevalt: «Mis su sedel tähendab?» 

«Pärast saad kõik teada...» vastas Aleksei tusaselt ja läks ära. 

Sel ööl ei saanud Golovnin sõba silmale. Möödus mitu ärevil päeva, enne kui vangid 
taas ülekuulamisele viidi. Siin, tee peal, selgitas Hlebnikov talle lõpuks oma sedeli 
tähenduse. Aasta enne «Diana» ilmumist Kuriili saarte juurde olid jaapanlased võtnud 
kinni ühel saarel rühma vene kuriillasi, kelle hulgas oli ka Aleksei. Need kuriillased 
olid sõitnud siia kaubavahetuseks, kuid 

ülekuulamisel kartsid nad tunnistada, et olid rikkunud äärust, mis keelas 
võõramaalastel Jaapani rannikule ulla, ja teatasid, et neid oli saatnud Kamtšatka 
ispravnik Lomakin Jaapani asulaid ja kindlust uurima. Sellele lisasid surmahirmus 
kuriillased, et järgmisel aastal, s. 0. just täpselt sel ajal, kui «Diana» ilmus Iturupi aare 
alla, pidavat saarte juurde sõitma Petropavlovski sadamast seitse laeva, neist neli 
Matsumajele ja kolm Iturupile. Seda muinasjuttu välja mõeldes olid kuriil-ased 
lootnud häda endi kaelast ära veeretada. Nüüd ga otsustas Aleksei seda saladust 
Hlebnikovile avaldades oma naiivsuses teda paluda, et viimane keelitaks kaaslasi 
tõendama, et kuriillased olid tõepoolest Lomakini saadetud. 

Hlebnikovi teade erutas Vassili Mihhailovitši väga. Nüüdsest peale oli Aleksei 
muutunud venelastele hädaohtlikuks. Temaga tuli kavaldama hakata. «Kui me teeme 


nii, nagu sina tahad,» ütles Golovnin Alekseile, «viime me ise ennast hukatusse. Sa ju 
tead, et teid keegi jaapanlaste juurde luurele ei ole saatnud.» Aleksei ei vastanud 
midagi, kuid hakkas sellest ajast eale venelastest eemale hoidma ja see andis põhjust 
rvata, et nüüd olid nad kuriillase näol saanud endile lepitamatu vaenlase. Nendel 
päevadel põimis Vassili Mihhailovitš oma päevikusse ühe musta niidi teise järel, 
ädasid sadas kaela igast kandist. Paistis, et kõik oli öördunud käputäie vene vangide 
vastu. 

Saabus sügis. Päevad olid lühikesed ning sügiseselt kirkad ja Vassili Mihhailovitš 
nägi läbi vangimaja akna, kuidas selges õhus sõudsid siugjalt loogeldes pikad 
ämblikuvõrgu-niidid. Kord õhtul, kui vangid viidi oovi, nägi ta tähti. Piinavalt 
meenutasid need talle inevikku, vabadust. Kuid nende seas säras saladusli-us 
hiilguses uus taevaasukas — hele sabaga komeet. Vassili Mihhailovitš katsus 
kasutada isegi selle taeva-ränduri ilmumist vangide saatuse kergendamiseks ja küsis 
seepärast Kumadžerolt, kas jaapanlased ei pea komeeti taeva karistuseks 
venelaste vastu osutatud ebaõigluse ja karmuse eest. 

Sellele vastas kaval jaapanlane, tavaline naeratus huulil: 

«Sel aastal, kui tuli oma laevaga Hvostov, oli taevas samasugune täht. Ja nüüd näeme 
sellist tähte teie tulekul. Mida ütleb selle kohta kapten Havarin?» 

Vassili Mihhailovitšil jäi ainult iseenda üle naerma hakata. 

Mõne aja pärast algasid valvurite seas ootamatult jutud venelaste peatsest 
ärasaatmisest Matsumajesse, saare tähtsamasse linna. 

«Seegi on hea,» otsustas Golovnin. «Ikkagi muutus, olgu see missugune tahes. Võib- 
olla on sealt kergem põgeneda.» 

Rikordi poolt rannale jäetud asjade hulgast anti kõigile soojad riided ja isegi jalanõud. 
Seejuures sai Simanov koos vattjopiga juhuslikult ka liigendnoa, mis oli seotud 
madruse kombel sinna külge. See hämmastas kõiki väga. Kuidas olid võinud 
ettevaatlikud jaapanlased läbi lasta noa, kui vangidele ei antud isegi kääre küünte 
lõikamiseks? 

«Ega jaapanlased ometi meelega nuga meile ei jätnud, et sellest hiljem kinni hakata ja 
meid selle eest karistada?» mõtles Golovnin, entütles Simanovile siiski: 

«Peida oma nuga nii, et seda üles ei leitaks. Kui tuleb aeg, võib seda meile kõigile 
tarvis minna.» 

Varsti toodi vangidele juba retkest Hakodatesse tuttavad kanderaamid ja teatati, et 
tuleb valmistuda teekonnaks Matsumaje linna. Igaühele anti lakeeritud paberist 
vihmamantel vihma vastu, laiaääreline õlgkübar ja õlest matkatuhvlid, mis soovitati 
saabastele peale tõmmata. 

«Miks nad nii kangesti vihma kardavad?» imestas Vassili Mihhailovitš. 

Ja nähes kord, kuidas trobikond jaapanlasi oma puu-kingadega klõbistades tänaval 
jooksu pani, kui horisondile oli vaevalt jõudnud ilmuda pilv, palus ta niisuguse kiire 
põgenemise kohta selgitust Kumadžerolt, kelle poole ta oli juba harjunud pöörduma 
sedalaadi küsimustega. 

Kumadžero vastas: 

«Rikkad jooksevad vihma eest sellepärast, et kardavad rikkuda oma ilusasti lilledega 
välja õmmeldud kimonoid. Meie kimonoid on raske pesta. Nad tuleb enne üles haru- 
tada ja pärast uuesti kokku õmmelda. Aga vaesed kulid 

jooksevad vihma eest sellepärast, et neil pole riideid, nad käivad peaaegu alasti ja neil 
hakkab vee all külm.» 


Kuuldes nii lihtsat vastust sellele uudishimulikule küsimusele, hakkas Vassili 
Mihhailovitš naerma. 

Lahkumise eelõhtul külastasid vange linna tähtsamad ametnikud. Puuridest mööda 
minnes peatusid nad iga kongi juures uudishimulikult ja kummardusid, Kumad-žero 
aga teatas igaühe nimel, et see ja see on tulnud hüvasti jätma, et ta soovib venelastele 
tervist, head reisi ja õnnelikku lõppu asjale. 

Pärast seda seoti igale vangile, kellega oli nii armastusväärsel kombel hüvasti jäetud, 
köis ümber keha ja veeti ta lingu otsas õue. Keskpäeva paiku hakati liikuma. Ilm oli 
soe ja nii selge, et väga kaugelt võis näha tuulest paisutatud purje, saare randadel 
kobrutava murdlainetuse valget vahtu ja inimest, kes liikus mööda teed, kepp käes. 
Peale valve ja lingu hoidvate teenrite saatsid vange tõlk Kumadžero ja arst Togo. 
Teele oli kogunenud suur hulk uudishimulikke. Hakodatest väljuti randa mööda otse 
läbi kindluse, kus seisid sadama sissepääsu kaitsvad suurtükid. See tegi Golovnini ja 
kõik vangid väga rahutuks ning murelikuks. Kui jaapanlased ei karda näidata 
võõramaalastele oma kindlustusi, siis tähendab see, et nad ei kavatsegi neid kunagi 
oma maalt ära lasta. See teadmine jäi raske kivina vangide südamele. 


KAHETEISTKÜMNES PEATÜKK BUNJOS ARRAO- 
TODZIMANO-KAMI JA TEMA KÜSIMUSED 


Kui vangidega Matsumaje linna jõuti, oli septembrikuu viimane päev. Sügis oli soe 
nagu meie kevad. Õhk oli niisama selge kui venelaste Hakodatest lahkumise päeval ja 
kaugel linna ümber võis näha jaapani külasid, kthvi põlde, kiduraid mände ja haljast 
tammevõsa. 

Vangid paigutati samasugusesse vanglasse kui Hako-dates. Vangla oli piiratud 
kahekordse kõrge püsttaraga ja seal ootasid neid juba tuttavad puurid. Türmi nimetati 
jaapani keeles oksioks. Ohvitserid lukustati ühte 

kongi, madrused ja Aleksei teise. Oksios oli pime nagu öösel. Ainult hoone ühel 
poolel oli väike aknake, mille kaudu pääses sisse valgust. 

«Mulle tundub,» tähendas Hlebnikov nukralt, «et täna me nägime päikest viimset 
korda.» 

Golovnin ei vastanud midagi, sest ka ta ise oli tugevasti rusutud vangla miljööst, mis 
oli veelgi rõõmutum kui Hakodates. Vaikis ka Murr, kelle süngus oli juba mõnda aega 
aina suurenenud. 

Vangid silmitsesid oma uut elamut ja tegid kindlaks, et türmihoone ise, seda 
ümbritsev püsttara ja vahiputkad sõdurite jaoks — kõik oli täiesti uus, just äsja valmis 
ehitatud. Seda tunnistasid ka värsked laastuhunni-kud, mis lebasid alles keset hoovi. 
Nähtavasti oli oksio püstitatud ainult vene vangide jaoks. Nii see kui ka asjaolu, et 
kõigi vanglahoonete ehitamisel oli kasutatud kõige paremat puitu ja et need maksid 
arvatavasti palju, sundis mõtlema, et vange ei kavatseta vabastada niipea. 
Vanglahoone asus kubernerilossi piirava muldvalli ja järsunõlvalise uhteoru vahel, 
mille põhjas voolas väike jõeke. Golovnin, kes ei loobunud põgenemismõttest, jättis 
selle otsekohe endale meelde. 

Saabus öö. Oksios süüdati paberist latern kalarasvaga täidetud tahtlambiga. See 
valgustas ainult lähemal asuvaid esemeid ja jättis kõik muu pilkasesse pimedusse. 
Vangid olid uutest rõõmututest muljetest nii rusutud ja nii vaevatud mitmepäevasest 
käimisest, et peaaegu ei rääkinudki omavahel. Kuid vaevalt oli öö kätte jõudnud, kui 
Tsugari vürsti sõdurid, kes pidasid väljas valvet, hakkasid, laternad käes, iga poole 


tunni järel oksio ülevaatust teostama, lüües oma õhukesest kuivast puust tehtud 
käristitega aega. 

Vürsti sõduritest ei tahtnud maha jääda ka keiserlikud sõdurid, kes olid sisevalves. 
Niisama pikkade vaheaegade järel vaatasid nad üle puurikesed, kus asusid vangid ja 
kontrollisid iga kord, ise omavahel valjusti juttu ajades, trellide vahelt vangide arvu. 
Lukkude ja riivide klõpsatused, sammude müra, käristite tarin, vastastikku hõiklevate 
sõdurite hääled — kõik see ei andnud vangidele hetkekski rahu. 

1811. aasta 30. septembri — Matsumaje linna saabumise 

päeva märkis Golovnin oma päevikusse kahekordse musta niidiga. 

Seejärel hakkas venima päev päeva järel uue ülekuulamise ootuses, mis seekord pidi 
toimuma juba kuberneri enda juures, kes oli suursugune mees ja nagu vangid olid 
kuulda saanud, lähedane keisri õukonnale. 

Lõpuks tuli päev, kus nad viidi kuberneri lossi. Ehkki türmis polnud vangide peale 
halastatud ja bambus-käristid ning lõputud kontrollimised polnud neil lasknud öösiti 
üldse magada, hoidis nende tänaval rongis käies teener igaühe pea kohal vihmavarju 
kaitseks saju eest ja tegele laotati isegi lauad, sest oli porine. Hoolimata vihmast seisid 
venelaste rongkäigu tee ääres uudishimulike summad. 

Lossini jõudmiseks tuli läbida kolm hoovi. Viimases hoovis vabastasid konvoeerijad 
endid relvadest ning võtsid ära õlgsandaalid ja jätsid need värava juurde; ka vangidel 
kästi endid palja jalu võtta. Pärast seda talu-tati nad määratu suurde puust hoonesse, 
mida välimuse järgi poleks kuidagi saanud lossiks nimetada. Kogu hoone .sisemust 
enda alla võtva saali sissepääsu ees rivistati vangid üles. Saali eesmine sein oli lahti 
lükatud ja vangid nägid kogu seda avarat sügispäikesest valgustatud ruumi. Saali 
seinad olid osalt kullatud, osalt kaetud meisterlikult joonistatud maastikega, kus 
korduvalt esines vulkaan Fudžijama — kõige igavese sümbol, mis pilvetagusest 
kõrgusest vaatas alla inimelu maapealsele hädaorule. Vulkaani tipp oli kaetud lumega. 
Vulkaani kõrval madalate mändidega kaetud kaljul oli kujutatud püha lind — 
tinakarvaline kurg rauga juukseid meenutava valge suletutiga. 

Kuhu Vassili Mihhailovitš oma pilku ka ei pööranud, kõikjal nägi ta imehästi 
joonistatud lillede, lootosleh-tede, metsloomade ja lindude kujutisi. 

Ent üks pilt mustal siidil, mis kujutas kure ohuvõit-lust kotkaga, oli maalitud nii 
meisterlikult, et Vassili Mihhailovitš vaatles seda kaua aega, unustades selle, mis teda 
ja tema kaaslasi siin ootas. 

Saali .mõlemal küljel istusid põrandal jaapani ametnikud, kes naljatasid ja naersid, 
tehes näo, nagu ei märkaks nad ülekuulamisele toodud venelasi. 

Ent seal tõstis üks neist nimetissõrme ja tegi: 

«TS — š — šb> 

Saabus sügav vaikus. 

Sirmide tagant kostsid lohisevad sammud ja saali astus tagasihoidlikult riietatud 
jaapanlane. Sissekäigu juures laskus ta harjunud liigutusega põlvili, puudutas 
peopesadega põrandat, kummardas pea madalale ja tardus sellesse poosi. Tema järel 
astus pead püsti hoides kiirustamata sisse teine, tüse ning pikk mees kallihinnalises 
mustas siidkimonos, mille varrukatele olid välja õmmeldud vapid. Vööl oli tal 
pistoda. Talle järgnes relvakandja tema mõõgaga, mida ta hoidis käepide ülalpool. Et 
mitte puudutada mõõgatuppe paljaste kätega, oli see mähitud rätikusse. 

Sellise pidulikkusega saali ilmunud jaapanlane oligi bunjos, Matsumaje kuberner 
Arrao-fodzimano-Kami. Bunjos läks oma kohale ja laskus põrandale, relvakandja 
pani kiiresti kuberneri relvad tema vasakule käele. Samal ajal kummardusid kõik 


jaapanlased peaaegu põrandani ja kangestusid mõneks silmapilguks sellisesse 
olekusse. 

Bunjos vastas üsna sügava kummardusega, tõmbus siis sirgu, asetas käed põlvedele ja 
pööras pilgu vangidele. Venelased tõusid püsti ja tegid talle euroopaliku kummarduse. 
Bunjos noogutas neile peaga ja naeratas lahkelt nagu vana tuttav. 

Seejärel läks kõik niisamuti kui Hakodates. Kuberner võttis põuest paberilehe ja 
algasid küsimused nimede, vanuse, emade, laste ja vendade kohta. Vastused pidid 
olema veel täpsemad kui Hakodates. Kuid vangidel jätkus kannatust » ja nad vastasid 
kõikidele küsimustele rahulikult ning üksikasjaliselt. 

Siis küsis bunjos: 

«Mispärast tulid venelased Jaapanisse?» 

Vassili Mihhailovitš ei olnud veel jõudnud korralikult vastata sellele väga tähtsale 
küsimusele, mis oli kõikide nende kannatuste põhjuseks, kui bunjos ootamatult küsis: 
«Kuidas matavad venelased surnuid? Missuguseid märke asetavad nad hauale? Kas 
rikaste ja vaeste matuste vahel on erinevusi?» 

Golovnin oli tähtsa jaapanlase niisugusest uudishimust üllatatud ja tundis rahutust, 
kuid vastas siiski nendelegi küsimustele kannatlikult ning üksikasjaliselt, eejärel küsis 
bunjos: 

«Võib-olla on vene ohvitseridel mingisuguseid soove?» Vassili Mihhailovitš vastas 
valju ning kindla häälega: «Kui te olete inimesed, peate te aru saama, mida me 
soovime. Meid vangistati pettuse teel ja peetakse kõige karmimas vangistuses!» 
Bunjos noogutas kergelt pead, just nagu oleks ta südamepõhjas vangidega täiesti ühel 
arvamisel ja nende parim sõber. Kuid Vassili Mihhailovitš ei uskunud enam 
jaapanlaste lahkeid žeste. 

«Kirjutage paberile,» ütles bunjos, «kus te tahate elada: kas Matsumajes, pealinnas 
Jedos või mõnes teises kohas Jaapanis või tahate minna kodumaale.» 

Selle peale vastas Golovnin: 

«Kõigil meil, siin viibivatel venelastel, on ainult üks soov: pöörduda tagasi oma 
isamaale. Kui seda ei saa läita, siis tahame surra!» 

«Jah, jah, me tahame pöörduda tagasi oma isamaale või surra!» tõendasid teised 
vangid üksteise järel. 

Nähtavasti jätsid need sõnad, milles kõlas mitte hirm karistuse või koguni surma ees, 
vaid valu ning kurbus kauge isamaa pärast ja vankumatu iha vabaduse järele, 
kubernerisse sügava mulje, sest ta lakkas magusasti naeratamast ja vaatas venelastele 
uurivalt otsa, otsekui oleks ta alles praegu märganud neid enda ees. Seejärel pidas ta 
väga pika tundeküllase kõne. Isegi vaikides kükitavad jaapanlased olid nagu liigutatud 
tema sõnadest. 

Aleksei, kes oli kuberneri ära kuulanud, tahtis hakata tema kõnet tõlkima, kuid 
tunnistas sealsamas, et bunjos oli rääkinud nii palju, et ta ei suuda isegi poolt sellest 
ümber jutustada. 

«Räägi siis seda, mida suudad,» ütles Golovnin. 

«Bunjos kõneleb, et jaapanlased on samasugused inimesed kui teisedki,» alustas 
Aleksei, «et neil on samasugune süda ja seepärast ärgu venelased neid kartku. Bunjos 
vaatab nende asja läbi ja taotleb, et nad millestki puudust ei tunneks ning terved 
oleksid ... See- 

pärast palub ta, et venelased ei kurvastaks ja endid hoiaksid. Kui neil on 
mingisuguseid vajadusi — näiteks mingite eriliste rõivaste järele, siis ärgu nad 
häbenegu, vaid küsigu.» 


Kui vähe Vassili Mihhailovitš ka sel ajal jaapanlaste kõnesid ja lubadusi uskus, 
lohutasid Arrao-Todzimano-Kami sõnad teda siiski veidi. See välimuselt rahulik ning 
tüse mees erines millegi poolest paljudest jaapanlastest, keda Vassili Mihhailovitš 
oma vangistuse kestel oli näinud. Kas eraldasid teda teistest tema suursugusus, rikkus 
ning võim, mis jätavad oma pitseri ka inimese välimusele, või oli ta ehk üks neid 
keisrikojale lähedasi inimesi, kes juba tundsid, et nende maal on tarvis läheneda 
naabritele, ja mõistsid, et jaapanlaste eraldatus ning isoleeritus toob neile ainult 
kahju? 

Olgu sellega kuidas tahes, kuid pärast ülekuulamist muutus vangide kohtlemine 
pehmemaks ja neid hakati paremini toitma. Sageli anti neile kala ja kostitati neid 
vaala- ning merilõvilihaga, mida jaapani rannikuelanike juures peeti parimaks roaks. 
Külmade ilmade saabumisel aga anti igaühele suur soe halatt ning kaks karunahka ja 
neile ehitati magamispingid. 

Kuid sellega ei lõppenud veel kuberneri hoolitsus vene vangide eest. Kord teatas 
Kumadžero, et bunjos on käskinud õmmelda venelastele nende soovi järgi ükskõik 
missugused riided. 

«Andke kubemerile edasi, et me täname tema kõrgeausust, kuid et meil pole riiete 
järele vajadust,» vastas Vassili Mihhailovitš. 

Selle peale kostis Kumadžero kindlalt ning otsustavalt: 

«Meil pole sellega midagi pistmist, kas te vajate riideid või ei. Kui bunjos tahab teha 
kingitust, siis ei tohi te sellest keelduda.» 

Tuli nõustuda, ja oma kaaslaste nimel avaldas Golov-nin soovi, et riided õmmeldaks 
Hlebnikovile korvetilt järele saadetud friisiriidest kapoti eeskujul. Kohale ilmunud 
rätsep hakkas vangidelt puust küünarpuuga mõõtu võtma ja piinas neid terve päeva. 
Lõpptulemusena tassisid varsti kaks töölist vangimajja sületäie riideid. 

Ohvitseride rõivad olid õmmeldud paksust kirsivärvi puuvillriidest — mompist, mis 
sarnanes vene baikaga, ja mille alla oli pandud vatt; madruste asjad olid harilikust 
puuvillriidest. Kõik rõivad olid ühelõikelised, kuid nad ei sarnanenud ei Hlebnikovi 
kapotiga, ega olnud neil ka midagi ühist sineli, pikk-kuue või kasukaga. 

Kõik need bunjose heateod ei tulnud vangidele niisama. Endist viisi talutati neid 
vahetevahel kuberneri juurde Kuid ülekuulamist nende asjas ta enam ei korraldanud, 
vaid huvitus kõige mitmesugusematest küsimustest, näiteks sellest, kas Euroopas on 
niisama tugevad äikesed kui Jaapanis või ei. 

Vestlused venisid mõnikord mitmele tunnile. Tundus, et kuberneri uudishimul polnud 
piire, ja see oli vangidele kõige piinavam. Lakkamatult manitses bunjos vange mitte 
anduma nukrutsemisele, vaid paluma jumalat ja kannatlikult ootama oma saatuse 
otsustamist. Hetk hiljem algasid aga küsimused taas ... 

«Kas ta pole ehk otsustanud oma valitsusele Venemaa kohta ettekannet kirjutada?» 
mõtles Vassili Mihhailovitš mõnikord. 

Ükskord teatas ta bunjosele kõikide vangide nimel: «Parem tapke meid, kuid ärge 
meid sel kombel piinake!» 

Arrao-Todzimano-Kami vastas sellele oma tavalise magususega: 

«Kapten Havarin ärgu pahandagu! Jaapanlased ei taha venelasi vastama sundida. Nad 
küsitlevad neid ainult kui sõbrad.» 

Ja uuesti hakkas ta oma arvutuid küsimusi esitama. 

Kuuldes, et Murr oskab hästi joonistada, palus ta teda joonistada tsaari mütsi. Sellele 
järgnesid küsimused, missuguseid linde leidub Peterburi lähedal? Mis maksab 
Venemaal niisuguste riiete õmblemine kui on vangidel seljas? Mis villast tehakse 


Euroopas kalevit? Lambavillast? Aga missugune on see lammas? Lambaid pole 
Jaapanis üldse. Las härra Murr joonistab lamba. 

Siis palus kuberner, et Murr joonistaks talle vene hobuse, muula, eesli, kitse, tõlla, 
saani. 

Mõnikord küsis ta, kuipalju on Euroopas sadamaid, kuipalju on laevu. Vastuseks võis 
anda ükskõik missuguse 

arvu, ainult et siis tuli see hästi meeles pidada, sest jaapanlased kirjutasid otsemaid 
kõik oma pintsli-kestega üles. 

Palju muret tegid Rikordi poolt kaldale toodud asjad ja raamatud. Tuli jutustada, 
millest iga asi on tehtud, kus ta seisab — kodus, Peterburis või laeval kajutis — Ja 
milleks ta on. Rohkesti tüli põhjustas Golovninile tema raamatute seas leiduv tavaline 
füüsika õpik. Arrao-Todzimano-Kami tahtis maksku mis maksab kas või lühidaltki 
tundma õppida füüsika aluseid ja päikesevalguse seaduspärasusi. 

«Kas tõesti ei tea seda Jaapanis koguni nii haritud inimesed kui Arrao-Todzimano- 
Kami?» hämmastus Vassili Mihhailovitš. «Kuidas saan ma seda talle selgeks teha 
nende keelt mõistmata?» 

Lõpuks tuli selgitada päikesekiire murdumise seadusi metsiku kuriillase Aleksei 
kaasabil. Ja kui veider see ka ei olnud, bunjos sai Golovnini seletusest aru ega aval- 
danud looduse imepäraste seaduste üle erilist üllatust. Ta kuulas kõik ära ja küsis siis: 
«Aga kuipalju suurtükke seisab teie keisri lossis?» «Mitte ühtki,» vastas Vassili 
Mihhailovitš. Ja siin polnud Arrao-Todzimano-Kami hämmastusel otsa ega äärt. Ta 
vangutas kaua pead ja ütles siis: «See on Vene valitseja poolt suur ettevaatamatus!» 
Vassili Mihhailovitš hakkas sel korral haritud bunjose sõnade üle isegi südamest 
valjusti naerma. Hiljem aga tähendas Murr talle selle kohta väga momilt: 

«Teil, Vassili Mihhailovitš, poleks tarvis olnud niivõrd tähtsale mehele näkku naerda. 
See rahvas on kummaline ja teeb mulle tublisti hirmu.» 

«Mulle küll ei tee,» vastas Golovnin. «Mis teiega on, Fjodor Fjodorovitš? Ma tundsin 
teid kui ohvitseri, kes just nagu poleks merel kunagi hirmu tundnud. Mis siis teid siin 
võib ähvardada hullemat kui surm?» 

«On veel hirmsamaid asju kui surm,» ütles äkki Hlebnikov. «See on igavene 
vangistus ... » 

«Vaat, see on õigus!» nõustus Golovnin. «Seda tuleb meil karta, mitte aga surma.» 


KOLMETEISTKÜMNES PEATÜKK RUSUVAD / PÄEVAD 


Venisid piinavad, pikad ning ühetoonilised vangielu päevad. 

Oktoobris tuli lumi maha ja kattis nüüd mitte ainult mägesid, vaid ka vangimajahoovi 
kõrgeid muldvalle ja oksio varbaeda. Kuid külm, mida vangid pidid sageli kannatama 
oma kitsastes puurides, igavene hämarik, mis valitses türmihoones, kus põlesid ainult 
kalarasvaga «tattninad», ja ka nöörid, mida vangidelt ikka veel ära ei võetud, kui neid 
tänavaid mööda ülekuulamisele talu-tati — kõik see ei valmistanud Vassili 
Mihhailovitšile niipalju kannatusi kui mõte, mille oli meeleheitehetkel välja öelnud 
muidu alati vaikne ning kannatlik tüürimees Hlebnikov: igavene vangistus! 

Ja mida lahkemaks muutus bunjos Arrao-Todzimano-Kami, kes kinkis vangidele kord 
kalakeste ning meri-siilide kujulisi riisikompvekke, kord mitmevärviliste lakeidega 
kunstipäraselt kaetud karbikesi, seda sagedamini mõtles -Vassili Mihhailovitš 
põgenemisele. Esialgu tegi ta seda veel ainult üksi olles. 

Ühel niisugusel ööl, kus Golovninil oli uni pagenud silmist, hakkas oksio seinte 
tagant kostma pronkskella lööke ja kogu linnas tõusis terav trummipõrin. Vassili 


(Mihhailovitš kargas oma kõvalt asemelt üles ja tormas spuuri ukse juurde. Kelli 
helistati linna mitmes osas, inende kõmas oli rahutust. Trummipõrin läks üha kõrvu- 
lukustavamaks. Trellide taha ilmus valve. 

Vassili Mihhailovitšile näis, et on saabunud nende hukkamisöö. 

Koos valvuritega kohale jooksnud Kumadžero seletas, et see on tulekahju, mis ei 
ulatu oksioni. 

Ent hoone pragudest paistis sisse valgust. 

«Kas siis kogu linn põleb?» küsis Golovnin. 

«Ei,» vastas Kumadžero, «miks kogu linn? Põlevad kaks maja. Kuid meie elanikud 
kardavad tulekahju väga. Sellest pole küll midagi,» lisas ta just nagu trööstides. «Me 
võtame oma kimonod, tassid, niinmatid ja isegi majade seinad, mis meil käivad lahti, 
ja kanname veidi 

eemale, tuttavate juurde. Täna on meil tulekahju, homme aga elame jälle uues majas.» 
Vassili Mihhailovitš muigas oma ärevuse üle ja heitis uuesti kõvale asemele, püüdes 
uinuda, sest järgmisel päeval seisis ees palju tööd. Juba rohkem kui nädal aega oli ta 
bunjose soovil Hlebnikovi ja Murriga koostanud kirja keiserlikule valitsusele Jedos. 
Selles kirjas esitati üksikasjaliselt vene vangide asi ja Hvostovi Iturupi saare rannikule 
ilmumise lugu, niipalju kui nemad sellest teadsid. 

See polnud kerge töö. Tuli valida ainult selliseid sõnu, mida Kumadžero ja kuriillane 
Aleksei tõlkida oskasid. Viimasel oli lubatud neil päevil külastada venelasi igal 
kellaajal. Kuid vangid ei usaldanud teda enam ja püüdsid kõnelda tema ees nii, et 
kuriillane neid ei mõistaks, milleks sageli kasutati võõrsõnu. 

Kuid kui harimatu ka ei olnud see metsik kütt, pani ta varsti seda tähele. Temas 
toimus järsku kummaline muutus. Kuriillase tavaliselt häirimatu ning rahulik nägu 
ilmutas üha sagedamini tugevat erutust. Kord lausus ta Vassili Mihhailovitšile 
tugevasti solvunult: 

«Kapteni, mispärast sa ennast minu eest ära peidad? Kas mina pole mitte 
niisamasugune inime kui venelased? Ma tunnen jumalat mitte pahemini kui iga teine 
venelane!» 

Vassili Mihhailovitš oli äärmiselt üllatatud. Ta oli sageli mõelnud selle, koos 
vangidega oma kodust ja perekonnast eemale veetud vaikse kartliku inimese 

peale. Suure hämmastusega kuulas Vassili Mihhailovitš ära tema murelikud sõnad, 
teadmata ise, mida talle vastata, sest ta ei tahtnud solvata Alekseid, kes võib-olla 
polnud kahtlustamist ära teeninud, ja samal ajal kartis temaga avameelne olla. 

«Mis sinuga on, Aleksei?» küsis Golovnin. «Sa ju ise ütlesid jaapanlastele, et 
venelased olid saatnud teie kuriillased Iturupile luurama ning uurima.» 

«See ei ole tõsi! Las jaapanlased piinavad mind, las nad raiuvad mul pea maha, kuid 
mina seisan tõe eest, kapteni!» hüüdis ta järsku. «Kuipalju mul on elada siin ilmas: 
kümme aastat, kakskümmend aastat või üks 

aasta? See ei tähenda midagi. On tuline kahju, kui mu hing ei lähe taevasse, vaid 
hakkab vedelema seal, kuhu ta sattus oma piinaks. Kirjuta, palun, paberi peale üles, 
kuidas ma ütlesin!» 

Selle lühikese kõne pidas Aleksei sellise kindlusega, niisuguse paatosega, niisuguse 
tema kohta ebatavalise ilmekusega, et Golovin ütles Hlebnikovile prantsuse keeles: 
«Kuidas te ka ei arvaks, Andrei Iljitš, kuid mina usun teda. .. » 


«Aga kas Jaapanlased usuvad seda?» vastas vene keeles Hlebnikov, kes sai prantsuse 
keelest küll aru, kuid ei osanud seda kõnelda. «Kas nad ei hakka arvama, et meie ta 
välja õpetasime?» 

Aleksei, kes oli erutusest põlevi silmi kuulanud vestlust, vastas: 

«Ärgu uskugu! Mulle on see ükskõik. Tahan öelda jumala ees kogu tõe. Las tapavad 
mind, hukkun tõe nimel!» 

Vaeneke erutus sedavõrd, et talle tulid pisarad silmi. See liigutas Vassili Mihhailovitši 
ja ta lausus endist viisi prantsuse keeles: 

«Andrei Iljitš, mõtleme järele, kuidas jaapanlastele valet seletada, süüdistamata seda 
inimest valetunnistuses.» 

Kuid Aleksei ei jäänud ootama. Juba esimesel soodsal juhul teatas ta ise 
Kumadžerole, et tema kaaslased on jaapanlasi petnud, öeldes, et nad olid saadetud 
venelaste poolt, kuna nad tegelikult olid sõitnud hoopis kauplema. Kumadžero oli nii 
üllatunud, et kaotas hetkeks kõnevõime, siis aga hüüdis kuriillasele jahmunult: 

«Oled sa loll või aru kaotanud? Kas sa tead, mis sind selle eest ootab?» 

Kuid Aleksei jäi enda juurde kindlaks, teatades, et ta räägib puhast tõtt, mille eest ta 
on valmis surema. 

Suure ärevusega ootasid vangid lahendust sellele loole, sest Aleksei käitumisest 
olenes väga suurel määral ka nende saatus. Kuriillane jäi edaspidigi kindlaks ning 
mehiseks. Kui vangid toodi bunjose juurde, lükkas ta ka seal oma endise tunnistuse 
otsustavalt ümber ja ütles, et see oli väljamõeldis. 

Jaapanlased olid üllatatud. Oletades nähtavasti, et Aleksei tegutseb venelaste õpetuse 
järgi, ütlesid nad talle, et ta hukutab enese. Kuid Aleksei üle imestasid ka venelased 
ise. Mis sundis seda vähearenenud inimest nii ootamatult ja nii otsustavalt oma 
õnnetuskaaslaste poolele asuma, riskides seejuures eluga? 

«Selles metsikus kuriillases,» ütles Vassili Mihhailovita Hlebnikovile, «peituvad õilsa 
inimese südametunnistus ja hing. Siin näen ma veel üht tõendit selle kohta, et kui 
madalal ka ei seisaks inimene oma eluviisilt, on tema hingele loomupäraselt omane 
ilmutada üllust ning teha head isegi kõige raskemates olukordades.» 

Aleksei õilis käitumine andis vangidele uut jõudu. Uuesti hakkasid nad mõtlema 
vabadusest. 

Neil päevil põimis Vassili Mihhailovitš oma päevikusse pika valge niidi. Samasuguse 
valge niidi punus ta päevikusse sel päeval, kui ta viimaks lõpetas kirja koostamise 
Jedo valitsusele ja andis selle bunjose kätte. 

See toimus kuberneri lossis suure pidulikkusega, kõikide linna aukandjate 
juuresolekul. Bunjos pidas pika kõne, milles ta teatas vangidele, et loodab nüüd juba 
kindlasti nende asjale õnnelikku lahendust. Las see ainult arutatakse Jedos läbi. Ta 
lubas koguni viia vangid türmihoonest üle uude heasse majja ning igati kergendada 
nende olukorda. 

Bunjos tõstis käe ja andis valvuritele märku. Samal hetkel võeti vangidelt köidikud ja 
kõik kuberneri ametnikud hakkasid neid õnnitlema. Aukandjatest ei tahtnud maha 
jääda ka lihtsõdurid. 

Kuberneri lossist vanglasse tagasi tulles leidsid vangid ka seal eest meeldiva muutuse: 
nende puuride eesmised trellid olid ära võetud ja kongid olid ühendatud laia 
koridoriga. Sellele oli kogu pikkuses tehtud uute niinemattidega kaetud põrand, nii et 
tekkis avar saal, kus sai mitte ainult kõikidega kohtuda, vaid ka jalutada. 

Lisaks sellele oli iga vangi jaoks valmis seatud eraldi tass, lõkkel aga seisis 
vaskteekann teega, mida nüüd võis juua alati. Kõigile anti piip ja kotike tubakaga. 
Kalarasva asemel süüdati vanglas küünlad. 


Kuid sellega ei piirdunud veel bunjose ootamatu hoolitsus vangide eest: õhtusöök 
anti juba mitte lihtsalt 

kaussides nagu varem, vaid kandikutel. Sööginõud olid uued ja ohvitseride jaoks 
kõige peenemad. Toit oli kõikidele ühesugune, kuid võrreldamatult parem senisest. 
Ka saagat ei antud enam portsjoniviisi, vaid pandi euroopa kombe järgi nõuga lauale, 
mis madrustele eriti meeldis. 


NELJATEISTKÜMNES PEATÜKK TÕLK MURAKAMI- 
TESRE 


Ent Golovnin suhtus ikkagi veel usaldamatusega nii-hästi bunjos Arrao-Todzimano- 
Kami sõnadesse kui ka tegudesse. Harjunud üle nelja kuu kestnud raske vangistuse 
jooksul jaapani ametnike ja linnaelanike silmakirjaliku lahkuse ning tehtud 
aupaklikkusega ja pidades neid inimesi hoolega silmas, hakkas Vassili Mihhailovitš 
mõistma, et kõik need kubernerid, nende järel esimese ning teise astme ametnikud ja 
niinmattidel istuvad kirjutajad koos nende heade kõnede ning kummardustega, nende 
kiiresti paberil jooksvate pintslikestega, nende riisikompvekkidega lakitud kastikestes 
ei too vangidele midagi head. 

Gimnijagu kirjutab ja viitab strabiagule, strabiagu — bunjosele, bunjos siogunile või 
valitsusele Jedos, seal aga on veel keiser ise . . . Mitte ainult seitse venelast, vaid 
nähtavasti ka suur hulk jaapani rahvast hukkub I selles mitmekordses võrgus, mida 
pole võimalik purustada ilma välise jõuta. Kuid kus on see jõud? 

Pole teada, mida praegu tehakse kaugel isamaal. 

«On ainult üks väljapääs — põgeneda!» mõtles Golov-nin taas. 

See oli julge ning uljas mõte, sest ümberringi oli meri. Kuid kas mitte just tema pole 
olnud meremeestele alati teeks? Kas mitte tema ei päästnud neid juba kord ühest 
vangistusest? On tarvis ainult kannatust. Kuid kas ta kaaslased on selleks võimelised? 
Rasked kannatused kahandavad mõnikord ka vastu inimese tahtmist tema jõudu, kui 
kaob lootus. Isegi jõumehed Makarov ja Simanov olid jäänud lodevaks ning nägid 
välja rau-« kadena, tavaliselt tasane ning heasüdamlik Hlebnikov oli muutunud 
süngeks ja vaikivaks. Keegi neist ei 

uskunud bunjos Arrao-Todzimano-Kamit, igaüks ootas uusi hädasid. Tõepoolest, 
varsti ilmusid vangide söögilauale taas rõikaleem ja soolakurkide tükid, küünalde 
asemel hakkas paberlaternates jälle põlema kalarasv. Valvurid tõid vangidelt 
mahavõetud köidikud tagasi ja kinnitasid need jällegi sinna, kus need olid olnud 
varem. 

Neil päevil tõi Kumadžero venelaste juurde umbes kahekümneviie-aastase noormehe, 
kelle nimi oli Mura-kami-Teske, ja ütles Vassili Mihhailovitšile, et -bunjos Arrao- 
Todzimano-Kamile meeldiks, kui vangid õpetaksid Teskele vene keelt. See tundus 
Vassili Mihhailovitšile väga kahtlasena ja tegi teda tõsiselt rahutuks. Kas ei 
tähendanud see, et jaapanlased tõepoolest valmistavad vangidele igavest orjust ja 
püüavad neist oma õpetajaid teha? 

«Aga miks on bunjosele seda tarvis, kui ta tõepoolest kavatseb hoolitseda meie 
isamaale tagasisaatmise eest?» küsis Golovnin Kumadžerolt. 

«Meie hakkame kahekesi Teskega teie asja kontrollima,» vastas Kumadžero. «Jaapani 
seadus nõuab iga asja jaoks kaht tõlki.» 

Ent Kumadžero kaval muie ja vali naer, mis saatsid neid sõnu, kinnitasid Golovnini 
kahtlusi. Mida teha? 


Keelduda? 

Kuid kas ei tähendanud 'see, et jaapanlaste valvsus suureneb, ja tuleb jätta igasugused 
mõtted vabadusele? Bunjos võis pista vangid jälle eraldi puuridesse. Kui tähtis oli 
siiski põgenemiseks, et kõik vangid oleksid koos! Peab olema aega ja kannatust. 

Oli lumerohke ning tuisune talv. Sahalini merelt lõõtsuvad tuuled tõid tuiske. Sadas 
lund, siis oli vähe aega vahet ja sadas jälle, nii et oksio palkseinad tuiskasid päris 
katuseni lumme. Tuli oodata kevadeni. 

«Sõbrad, me peame sellega leppima ja ajutiselt kooliõpetajateks hakkama,» ütles 
Vassili Mihhailovitš kaaslastele, mitte soovides veel oma põgenemismõtteid avaldada. 
«Kuid tollele Teskele hakkame õpetama ainult seda, mis on kasulik meie isamaale. 
Ma ei näe selles midagi halba. Las nad kuulevad meie käest seda, mida nad peavad 
teadma oma naabritest.» 

Ja Teske hakkas käima vangimajas kastidega, mis 

olid täidetud Venemaal viibinud jaapanlaste poolt koostatud sõnastikega ja paksude 
vihikutega, kuhu olid üles tähendatud igasugused kasulikud andmed Vene riigi kohta. 
Teske ei sarnanenud hoopiski tõlk Kumadžeroga. Ta osutus ebatavaliselt andekaks 
õpilaseks. Iga venekeelne sõna jäi talle korrapealt meelde ja ta hääldas nii puhtalt, et 
Vassili Mihhailovitš hakkas kahtlema, kas nende "pilane vene keele mitteoskamist ei 
teeskle. Teske veetis angimajas terveid päevi, lahkudes ainult lõunaks, halva ilmaga 
aga toodi talle ka lõunasöök vangimajja. Ta õppis varsti vene keeles lugema ja hakkas 
koostama vene-jaapani sõnastikku, kirjutades sõnad üles tähestikulises järjekorras, 
mis Kumadžerole polnud mõttessegi tulnud. 

Tesket silmitsedes mõtles Vassili Mihhailovitš sageli: võib-olla just niisugused 
noored inimesed korraldavad ümber Jaapani rahva tuleviku, muudavad selle eluviisi, 
lammutavad vana, vürstide poolt seatu ja viivad oma rahva tõeliselt haritud rahvaste 
perre? 

Teske õppis haruldaselt kiiresti vene keelt kõnelema, tehes vigu ainult sõnade soos. 
Liikuvana ning lobise-mishimulisena ruges ta koos vangidega türmis augus hõõguvate 
süte juures end soojendades neile vanade ja uute jaapani poeetide värsse. Vassili 
Mihhailovitši hämmastuseks oli luuletajate seas palju naisi. 

Luuletused olid elegantsed, kuid niisamuti kui jaapani pildidki jutustasid nad enamasti 
puudest ning lindudest, inimelu tühisusest. Siiski kuulas Vassili Mihhai-lovitš neid 
suure huviga. 

Kord jutustas Teske müüdi sellest, kuidas olid tekkinud jaapani rahvas Ja saared. 
Pärimuse järgi olevat olnud kogu maa kaetud veega, taevane vaim Tanto-Samo 
polevat sellest sugugi hoolinud. 

Lõpuks olevat tema vanem poeg Kami saanud temalt loa seada maa korda ja asustada 
see elanikega. Selleks võttis Kami pika-pika valitsuskepi ja hakkas mere sügavust 
mõõtma. Ta leidis, et meri on kõige madalam seal, kus praegu asuvad Jaapani saared. 
Siis kraapis Kami maapinna hunnikusse ja lõi Nipponi saare, varustas selle kõikide 


looduse viljadega, jagunes seejärel ise 

kaheks olendiks — meheks ning naiseks ja asustas maa elanikega. 


Nähes tema tööd, hakkasid Kami vennad tegema sedasama maailma teistes osades. 
Kuid et nad polnud nii osavad kui Kami, siis ei jõudnud nad ei maa valmistamises ega 
inimeste loomises sellise täiuslikkuseni kui tema. 

«Sellepärast,» ütles Teske, «on jaapanlased paremad teistest maakera elanikest ja see, 
mis leidub Jaapanis, on parem kõigest.» 

Vassili Mihhailovitš raputas pead ja ütles: 

«See mõte, Teske, on upsakas ja sinu rahvale hukatuslik. Kui iga rahvas hakkab 
pidama teisi endast halvemaks, siis ei tule sellest maa peal midagi head.» 

Kuid noor Teske ei tahtnud mõista Vassili Mihhailovitši sõnu ega mõtteid ja vaatas 
oma Õpetajat imestunud ning kõrgi ilmega. 


VIIETEISTKÜMNES PEATÜKK MIDA ON KUULDA 
JEDOST? 


Vene vangidel, nagu igal inimesel, kes on jäänud ilma kõige kallimast elus — 
vabadusest, ei läinud aeg edasi kuigi kiiresti. Nende kiri oli koos bunjos Arrao-Todzi- 
mano-Kani poolt saadetud ametnikuga juba ammugi Jedosse purjetanud, kuid vastust 
polnud ikka veel. 

«Mida on kuulda Jedost?» oli esimene küsimus, millega venelased iga päev 
Kumadžerot ja Tesket vastu võtsid. 

«Senini veel mitte midagi,» vastasid need alati, kinni tades muide vahetevahel, et 
asjad lähevad hästi ja et võib oodata kõige õnnelikumat lõpplahendust/A' 

Jedost vastust oodates jõudis kätte '8'2. aasta. Jaanuaris teatasid tõlgid saladuskatte all, 
et valitsuselt on käsk viia vangid paremasse majja, nii nagu bunjos oli neile lubanud, 
ja et seda korraldust kavatseb kuberner täita jaapani uueks aastaks, mis sel aastal tuli 
gregoo-riuse kalendri järgi esimesel veebruaril. Kuid veebruar läks mööda, uut maja 
aga ei olnud. 

«Kumadžero, kus siis on teie uus maja?» küsisid vangid tõlgilt. 

Kumadžero peitis pea õlgade vahele, vidutas silmi, "mbas õhku sisse ja naeratas: 
«Uus maja tuiskas katuseni lumme, lahtikaevamiseks pole aga kellelgi aega, kõik on 
ametis kalapüügiga.» 

«Linnas on ju ometi viiskümmend tuhat elanikku.» 

«Aga kala on tuhat korda rohkem,» naeris kaval jaapanlane. 

Neil päevil puhkes vene vangide ja jaapanlaste vahel ootamatult sõda habemeajamise 
pärast. Bunjos avaldas äkki soovi, et vangid, kel olid vangistuse jooksul kasvanud 
pikad habemed, raseeriksid endid valvurite juuresolekul. Noor Teske ja Kumadžero 
andsid bunjose käsu Vassili Mihhailovitšile edasi niisugusel toonil, mis ei lubanud 
vasturääkimist. Selle peale vastas Golovnin rahulikult, kuid otsustavalt: 

«Öelge oma bunjosele, et vene meremehed ei lase puudutada karvagi oma habemes 
niikaua, kui nende jalg ei astu isamaa pinnale.» 

See sõda vältas mitu päeva, kuid vangid habemeid maha ei ajanud. 

Lõpuks ei hakanud ka tõlgid ise varjama, et venelaste asjad ei lähe pealinnas eriti 
hästi. 

«Praegu,» ütles Teske kord Vassili Mihhailovitšile, «on teie isamaa teist kaugemal, 
kui ta oli siiani.» 

Golovnin ei vastanud talle midagi, aga öösel, kui valvurid läksid oma ruumi ja oksios 
jäi vaikseks, äratas ta ettevaatlikult seltsimehed üles ja teatas neile Teske sõnad. Ta 
otsustas oma põgenemismõtteid enam mitte varjata ja ütles: 


«Tuleb põgeneda. Me asume saarel, keset, võõrast rahvast. Kuid me oleme 
meremehed ja meri pole meile takistuseks, kui ainult tuul on soodus.» 

Hlebnikov vastas esimesena sellele üleskutsele. 

«Põgeneda! Ma ise mõtlen sellest ööd ja päevad,» pomises ta. «Enam pole lootust.» 
Mitšman Murr aga vaikis süngelt. 

«Ja mis teie ütlete, Fjodor Fjodorovitš?» küsis Golovnin talt erutatult. 

«Me oleme palju kannatanud,» ütles Murr ootamatu ärritusega, «tuleb veelgi 
kannatada. Põgenemislootusi on vähe. Kui meid kätte saadakse, siis needitakse meid 

igaveseks ahelaisse või raiutakse meil väljakul pea maha. Mina ei tule.» 

See oli Vassili Mihhailovitšile nii ootamatu, et ta kaotas hetkeks kõnevõime ja 
silmitses Murri, suutmata teda mõista. | 

«Kes see on?» mõtles ta. «Reetur või hullumeelne, kellelt kauane vangistus ja 
kannatused on röövinud mehisuse ja vabaduseiha?» 

«See pole nii lihtne, Fjodor Fjodorovita,» ütles ta lõpuks. «Kui teie maha jääte, siis ei 
saa ka meie põgeneda, sest teil tuleb meie eest vastutada.» 

«See on teie südametunnistuse asi,» vastas Murr. 

«Fjodor Fjodorovitš,» pöördus Golovnin tema poole, «ma tundsin teid kohusetruu 
ohvitserina. Rohkem kui üks kord oleme kõrvuti vahis seisnud, kui ookean meid 
neelata ähvardas. Kas pole siis parem hukkuda merel loodusjõu käes, millele me 
oleme pühendanud kogu oma elu ja mille läbi hukkub igal aastal palju meie vendi, kui 
vaevelda igavesti orjuses ja surra türmis?» 

Kuid kõik Vassili Mihhailovitši ja Hlebnikovi argumendid olid asjatud: Murr jäi 
kõigutamatuks. See oli Vassili Mihhailovitšile nii raske, et tundus talle masen- 
davamana isegi vangistusest ja türmist, sest nüüd tuli end varjata mitte ainult 
valvurite, vaid ka omaenda kaaslase eest. 

Kuid kaotamata siiski lõplikult lootust Murri veenda, hakkas ta koos Hlebnikovi ja 
madrustega põgenemiseks valmistuma. Igaüks pani lõunasöögist kõrvale veidi putru 
või keedetud ube. Öösel kuivatati see süteaugu kohal ja puistati taoliste tagavarade 
jaoks õmmeldud kottidesse, mis põgenemisel võidi enda juurde peita. 

Saabus 1812. aasta kevad ja vangidel lubati teha õues lühiajalisi jalutuskäike. Varsti 
tunnistas Teske neile lõplikult, et on väga kahtlane, kas neid vabastatakse, sest «kogu 
pealinn Jedo», nagu ta ütles, ei taha seda hoopiski. Teske teatas, et Hvostov, kes oli 
võtnud mõned jaapanlased kaasa, oli lasknud need omal ajal maale Lisseli saarel 
kirjaga Matsumaje kuberneri jaoks. Seda kirja näidatavat mõne aja pärast vangidele. 
Kiri olevat venelastele üpris halb. 

Sõnum kirjast, mille sisu keegi vangidest ei teadnud ega võinudki teada, avaldas 
Murrile hoopis tugevamat mõju kui kõik Vassili Mihhailovitši põhjendused. 

«Nüüd ma näen, et teil on õigus,» ütles ta. «Meil pole muud pääsu peale põgenemise. 
Ma tulen koos teiega.» 

Vassili Mihhailovitš muutus kohe rõõmsamaks. Tulid tagasi ta tavaline südidus ja 
usaldus inimeste vastu. Ta mõtted siirdusid nüüd sellele, mis hakata peale kuriillase 
Alekseiga. 

«Kui me jätame ta salaja maha,» ütles ta kaaslastele, «ei usu jaapanlased," et ta ei 
teadnud meie põgenemisest, ja määravad talle vaikimise eest karmi karistuse. On 
kahju temaga niimoodi talitada: senini on ta meiega ühtviisi kannatanud ja ka 
põgenemisele oleks teda väga kasulik kaasa võtta, sest ta on ikkagi kohalik elanik. 
Kuid kas võib talle sellest rääkida?» 


Selle üle vaieldi kaua ja vangide ühisel koosolekul otsustati lõpuks Aleksei eest 
enam” mitte midagi varjata. Jalutuskäigul vangimaja hoovis tunnistasid vangid ku- 
riillasele, et nad kavatsevad põgeneda ja teevad talle ettepaneku sellest osa võtta. 
Algul Aleksei ehmus, läks näost kahvatuks ega suutnud vastuseks sõnagi lausuda, 
kuid siis muutus ta julgemaks ja ütles Vassili Mihhai-lovitšile: 

«Ka mina tulen teiega! Mina olen niisamasugune venelane kui teiegi. Meil on üks 
jumal. Kas paha või hea, aga kuhu teie lähete, sinna lähen ka mina. Kas merel uppuda 
või tapavad jaapanlased — koos on kõik parem. Aitäh sulle, kapteni, et sa ei jätnud 
mind maha!» 

Põgeneda otsustati öösel, kui valvurid on läinud magama ja vangimaja on lukus. 
Oodati sobivat ööd. 

See saabuski varsti. Kaheksandal märtsil tõusis idatuul udu ja vihmaga, mis tublisti 
soodustas põgenemist. Ent varsti läks taevas selgeks ja tuul muutis suunda, pöördudes 
läände. Sellise tuulega polnud võimalik sõita üle lahe ei aerude ega purjede abil, 
seepärast otsustati põgenemine edasi lükata. 

Hommikust saadik olid kõik vangid väga ärritatud, eriti aga Murr, kes muutus üha 
närvilisemaks ning rahutumaks ja' teatas lõpuks ootamatult, et tema ei põgene, vaid 
on kindlasti otsustanud oodata oma saatust vangis. 

Murri sõnu kuuldes astus Hlebnikov värisedes, käed rusikas tema juurde, just nagu 
valmistudes teda lööma. Kuid Vassili Mihhailovitš peatas tüürimehe, ehkki ta ka ise 
oli kahvatu ja ta käed olid ebakindlad. Golovnin 

ütles Murrile: 

«Kurva saatuse olete endale valinud, Fjodor Fjodo-rovitš.» 

«Ma pole laps ega vaja teie nõuandeid!» vastas Murr, «Ma tean niisama hästi kui 
teiegi, mis mul teha tuleb.» 

Sellest päevast muutis Murr järsult oma suhtumist seltsimeestesse, hakkas neist 
hoiduma, ei ajanud enam nendega juttu, vastas temale esitatud küsimustele 
ühesilbiliselt või jämedalt, mõnikord aga ei vastanud üldse. 

Ja samal ajal muutus ta jaapanlaste vastu äärmiselt aupaklikuks, hakkas omaks võtma 
nende kombeid, kõnelema jaapani keeli ja tervitama jaapani kombe kohaselt 
kükitades, puudutades peopesadega põlvi ja sügavalt kummardades, mis üllatas 
tublisti ka jaapanlasi endid. 

Varsti lubas kuberner vangidel jalutada mitte ainult vanglaõuel, vaid ka linnas ja isegi 
linna taga. Nad otsustasid kasutada üht sellist jalutuskäiku põgenemiseks. 

Jalutama viidi neid üks kord nädalas mitmeks tunniks kuue imperaatorliku sõduri, 
nelja konvoeerija ja tõlgi saatel. Peale selle käis nendega kaasas mitu teenijat, kes 
kandsid nõusid tee joomiseks, saagat ja istu-mismatte, sageli ka lõunat, sest vangid 
sõid vahel väljas. Valvesalka juhatama saadeti linnast eriline politseinik. 
Niisugusest konvoist lootsid vangid kergesti lahti saada. Kuid kuhu minna pärast 
seda? Tuleb oodata juhust, kus ranna lähedal satub olema suur taageldatud paat, 
millega saab merele põgeneda. Seetõttu püüdsid nad alati minna jalutama rannale, 
kandes kaasas oma viletsaid pudru- ning ubade tagavarasid. 

Kuid Murr sai nähtavasti aru, miks kaaslasi nii kangesti mere poole kisub. Ta palus 
järjekindlalt jaapanlasi mitte minna linnast kaugele, põhjendades seda sellega, et tal 
valutavad jalad. 

Mitu korda kerkis vangide südameis viha ning tigedus Murri vastu, kuid Vassili 
Mihhailovitš manitses neid säilitama rahu ja edasi kannatama. 


Sageli tuli sellepärast leppida jalutuskäikudega linna piirides. Kuid ka need 
jalutuskäigud tõid vangidele mõningat kasu. Nad õppisid lähemalt tundma maad ning 
kombeid. Seda Võis tarvis minna ka põgenemisel. 

Erilise tähelepanuga jälgis Vassili Mihhailovitš jaapanlasi töö juures. Nad ei teinud 
midagi ilma lauluta ja kui nad sõudsid või lükkasid koormat, siis laulsid nad tingimata 
liigutuste rütmis, nii nagu see on töörahvale igal pool omane. 

Ent jaapani linnas sagis ka palju logelejaid, kes vei-derdasid, laulsid, tantsisid ja 
käisid seejärel väljasirutatud käega vaatajate seas. Eriti palju oli näitlejaid, maadlejaid 
ning mustkunstnikke. Tänavanurkadel kutsusid teadustajad valjusti publikut teatrisse. 
Üks näitleja lõbustas rahvast sellega, et näitas oma nägu, mille üks pool nuttis, teine 
pool aga samal ajal naeris. 

Turul ostsid toiduaineid mitte naised, vaid mehed ja pärast iga krossilist ostu 
kummardasid kaupmees ning ostja teineteisele aupaklikult hulk aega. Turul ei olnud 
mingit kära. 

Kord võisid vangid jälgida bunjos Arrao-Todzimano-Kami pidulikku palverännakut 
templisse iga-aastasele kevadisele jumalateenistusele. Sellest võtsid osa kõik linna 
vaimulikud ja aukandjad. 

Kuberner sõitis ratsa hobuse seljas, tema järel kõndis jalgsi väike saatjaskond. Hobuse 
valjaste külge olid ikinnitatud ratsutite asemel kaks pikka helesinist särpi, mida 
hoidsid kummaltki poolt tallipoisid — üks üsna rhobuse pea juurest, teine otsast. Sel 
kombel võttis ku-.berneri saatjaskond enda alla peaaegu kogu tänava laiuse, jättes 
külgedele ainult kitsad läbipääsud, mida täitis vaimustatult oma bunjost vaatav 
linnaelanike summ. 

| Ilma mütsita, seljas tavaline mustast siidist halatt vappidega varrukatel, jalad 
lakeeritud ning kullatud jcastikujulistes puust jalustes, istus kuberner luksuslikus 
sadulas. Hobust hoidvad tallipoisid rahustasid teda kogu aeg hüüetega: 

«Hai! Hai!» 

Ise aga torkisid nad teda samal ajal teravate keppidega, sundides teda pead püsti 
ajama, helesinise kattega kaetud saba keerutama ja perutama, mille tõttu kuberner, kes 
kartis maha kukkuda, istus küürutõmbununa ja hoidis mõlema käega hobuse lakast 
kinni. Ees kõndis ridamisi mitu sõdurit, kes karjusid valjusti: «Hoidke kõrvale! 
Hoidke kõrvale!» ehkki tänava keskosa oli täiesti vaba. 

Kuberneri järel, saatjaskonna ees tulid relvakandjad, kes kandsid tema väärikuse 
tunnuseid. See tähendas, et bunjos läheb templisse ilma igasuguse tseremooniata, nii 
nagu see on sünnis surelikule, kes valmistub oma palveid taeva poole saatma. 

Lahel nägid vangid palju suuri ja väikesi laevu. Kõik need sarnanesid madala ning 
lahtise ahtriga hiina džon-kidega. Mõnedel oli ainult üks pikk raske aer, mis oli 
kinnitatud pärasse ja liikus nagu kalasaba. Niihästi .suurte kui ka väikeste laevade 
kiirus oli väga väike, otsekui ei ruttaks see rahvas kusagile. 

Jaapani laevu silmitsedes küsis Vassili Mihhailovitš Teskelt: 

«Mispärast ehitavad jaapanlased nii kohmakaid laevu, millega on võimatu mitte ainult 
kaugele merele sõita, vaid millega on ohtlik isegi ranna ääres purjetada?» 

«Meie valitsejad ei taha,» vastas Teske kavalalt naeratades, «et jaapanlased läheksid 
võõrastele randadele ja näeksid, kuidas elavad teised rahvad. Võib-olla ei hakka neile 
siis enam meeldima see, kuidas elame meie ja nad hakkavad tahtma muud ... » 

«Aga kui palju sellistel laevadel iga aasta inimesi hukkub!» 

«Oh, meil on rahvast küllalt!» vastas Teske ikka samasuguse naeratusega. «Valitsus ei 
muretse sellepärast, et upub tuhat või paar jaapanlast: uued sünnivad asemele.» 


KUUETEISTKÜMNES PEATÜKK MURR OSUTUB 
REETURIKS 


Saabus aprill. Päike neelas lund. Rändlinnud liikusid põhja poole. Ööseti kaagutasid 
üsna vangla katuse kohal haneparved, päeval ujusid õõtsudes selges taevas kurgede 
kolmnurgad, valjusti kluutades hõljusid hoogsalt valged luiged. Need kevadehääled 
kajastusid vangide südameis terava valuna, meenutades kõigile, et neilt on võetud 
kõige kallim elus — vabadus. 

Heasüdamlik ning uljas Skajev, kes ei kaotanud ku-nagi,kannatust, ja kõige tugevam 
madrustest, hiiglane Makarov, tulid nüüd jalutuskäikudel sageli kapteni ligidale ja just 
nagu küsisid temalt vaikivate pilkudega: «Kunas siis ometi? Kunas sa viid meid 
vangist välja?» Mõnikord hakkasid madrused nagu juhuslikult meenutama hiljutisi 
meresõite, millest paremat, nagu paistis, polnud maailmas midagi. Tuletati meelde 
ülesõitu pööri-joonest, vabasid tuuli, Tiškat, «Diana» tõrvatud tekki, '.aevasuurtükke 
ning purjesid, mis kõik tekitasid ängistust Vassili Mihhailovitši südames. 

«Kus ta küll praegu on?» ütles Makarov. «Küllap vist talvitas Ohhotskis. Eh, kus oli 
ikka vahva laevukene!» «Pagana hea!» tõendas Škajev. 

Isegi tusane Vassiljev ja temaga kokku hoiduv Simanov ohkasid raskesti. Kõikide 
mõtted olid seal, teisel pool vangla seinu. Ainult Murri silmad ja kõrvad olid 
päikesele, kevadele ja vabaduse kutsele suletud. 

Neil päevil toimus vangidele meeldiv sündmus: nad viidi üle uude majja, millest 
varem olid kõnelnud Teske ja bunjos Arrao-Todzimano-Kami ise. Uus maja oli ok- 
siost parem ning avaram ja asus päris kindluse juures müüri ja kõrge kalju vahel. Ta 
seisis keset avarat hoovi, mis oli piiratud kõrge teravikega varustatud pistand-aiaga. 
Hoov oli jaotatud osadeks samasuguse taraga ja sinna oli rajatud aed. Vangide jaoks 
määratud poolel oli mitu liikuvate sirmide abil eraldatud tuba, teisel poolel oli aga 
vürst Tsugaru sõduritest valve ohvitseri komando all, kes jälgis vange terve päeva. 
Maja juurde oli ehitatud galerii, millelt võis näha üle tara Tsugaru lahte, 

selle taga asuva Nipponi saare rannikut ja ranna ääres seisvate laevade maste, läbi 
plangu pragude oli näha ka laevu endid. 

«Mis siis ikka, sõbrad . .. » ütles Vassili Mihhailovitš uut vanglat üle vaadates. «Nüüd 
me võime nautida taeva, tähtede ja mitmesuguste maiste esemete vaatamist, vabalt 
kõndida mööda hoovi ja tunda tuulte jahedust ning värsket õhku. Süüa antakse meile 
paremini kui enne, võib-olla selleks, et me ei meenutaks'enam tagasipöördumist 
kodumaale. Kas teid lohutavad kõik need hüved? Kas võib juhtuda, et venelane 
unustab oma isamaa ja jääb võõrsile, vangistusse?» 

«Ei, Vassili Mihhailovitš!» vastasid madrused kooris «Me ei taha siia jääda!» 
«Andkem siis, sõbrad, vanne siit põgeneda!» ütles Golovnin kergelt väriseva häälega. 
Üksmeelselt vandusid kõik pigem surra kui jääda vangi. Ainult üks inimene ei võtnud 
vangide suureks kurvastuseks selle otsuse tegemisest osa. See oli ikka seesama 
mitšman Murr. 

Ent varsti pärast vangide elus toimunud meeldivat muutust juhtus teine sündmus, mis 
erutas Vassili Mih-hailovitši ja sundis kiirustama põgenemisega, ootamata suve. 

Kas oma kergemeelsusest ning noorusest või lihtsalt lobisemishimust teatas tõlk 
Teske Golovninile, et bun-jos oli saanud Jedost paberi, milles öeldi, et Jaapani 
valitsus ei rahulda bunjos Arrao-Todzimano-Kami palvet lubada tal endal Vene 
laevadega ühendusse astuda, kui need tulevad Jaapani rannikule, et pidada läbirääki- 
misi vangide pärast. 


Vastupidi, bunjosele anti käsk talitada Vene laevadega endise korralduse kohaselt, see 
on püüda neile tekitada kõikvõimalikku kahju ja kui see korda läheb, vallutada laevad 
ning süüdata põlema ja võtta inimesed vangi. Kunaširi saarele aga saadeti suur 
sõjaväeosa, suurtükiväge ning mürske ja kästi kindlustada ning tugevdada teiste 
mereäärsete paikade kaitset, kus võis oodata Vene laevade ilmumist. 

See uudis pani Vassili Mihhailovitši tugevasti järele mõtlema. Mida võis tähendada 
Jaapani valitsuse selline 

teguviis? Võib-olla teatakse Jedos rohkem bunjos Arrao-Todzimano-Kamist, kui 
riskitakse seitsme vangi pärast vaenujalale asuda nii tugeva riigiga, nagu seda on 
Venemaa, ja ollakse isegi valmis sõjategevust alustama? Missuguseid uudiseid toovad 
neile Nagasakisse hollandi kaupmehed Euroopast? Võib-olla ei tähenda Hvostov, 
kellest jaapanlased nii palju räägivad, siin midagi? Aga võib olla, et valitseja 
tõepoolest käseb saata Balti merest tugeva eskaadri? 

Niiviisi mõeldes ei teadnud Vassili Mihhailovitš, et selleks ajaks olid Napoleoni 
tohutud armeed koondatud juba, Neemeni äärde, et kogu Euroopa rääkis peatsest 
sõjast Venemaaga ja et isamaa kohale kogunes tugev äike. Ja kuidas võisidki nad seda 
teada, istudes jaapani türmis kaugel Matsumaje saarel?! 

Nendesamade tõlkide käest kuulsid vangid ühtlasi, et Arrao-Todzimano-Kami 
asemele tuleb Matsumajesse kahe kuu pärast uus kuberner ja koos temaga saabuvad 
ka jaapani õpetlased spetsiaalselt selleks, et õppida venelastelt teadusi ja tutvuda 
nende raamatutega, mis olid jäetud maha pärast «Diana» lahkumist. Kõik see tõendas 
veel kord, et pole vähimatki lootust vangide vabakslaskmiseks. 

Põgeneda! — see oli ainus pääsetee. 

Vanglast põgenemine ei paistnud olevat seotud eriti suurte raskustega. Ainukeseks 
ning väga tõsiseks takistuseks oli Murri reeturlik käitumine. Ta oli lakanud ennast 
isegi venelaseks pidamast, mida ta varem oli väsimatult toonitanud. Ta oli 
venelannaga abiellunud Austria sakslase poeg ja ta hakkas jaapanlastele tõendama, et 
tema vanemad ei ela Venemaal, kuigi Vassili Mihhai-lovitš teadis väga hästi, et nad 
pidasid Peterburis pagari-poodi. 

Lõpuks teatas Aleksei vangidele salamahti, et Murr on otsustanud astuda Jaapani 
teenistusse euroopa keelte tõlgina ja teinud Alekseile ettepaneku talitada tema ees- 
kujul. Seda kuuldes hüüdis Vassili Mihhailovitš kibeduse ning jälkusega: 

«See pn inimene ilma kodumaata! Ja seepärast ongi ta ori, kes väärib oma saatust!» 
Nüüd tuli varjata ennast mitte ainult vangivalvurite 

eest, vaid panna hoolega tähele ka Murri, kes muutus üha kahtlustäratavamaks ja 
jälgis ise sünge visadusega vange, ilmselt kavatsedes nende põgenemist nurja ajada. 
Tuli oodata sobivat juhust. 

Senikaua aga varusid vangid salaja suure ettevaatlikkusega toitu, kuivatasid süte 
kohal riisiputru ja puistasid selle kottidesse, mida nad alati kaasas kandsid. ' 

Linna taga jalutades leidis Skajev tuleraua ja peitis selle hoolikalt koos 
vangivalvuritelt näpatud tulekiviga. Vassili Mihhailovitši poolt just nagu juhuslikult 
lõkkesse pillatud ja söele tõmbunud riba vana särgi küljest jäi vangidele taelaks. 
Hoovist leitud roostetanud peitli peitis Vassili Mihhailovitš samuti kui kõige kallima 
aarde: sellest võis teha odaotsa. Relvaks pidi jääma ka raudlabidas, mida Makarov oli 
näinud hoovis ja mille ta paraja ajani trepi alla pistis. 

Maja seina küljest rebitud õhukestest vasetükikestest ja kahest nõelast, mis võeti 
salaja konvoeerijatelt, meisterdas Hlebnikov kompassi, magnetiseerides nõela vastu 
kivi hõõrumise teel. 


Vahepeal kestsid vangide jalutuskäigud edasi. Kord rannal jalutades märkasid nad 
kaht väikest paati, mis olid kaldale välja tõmmatud. Samal ajal möödus kaugemal suur 
paat purjede all. Vassili Mihhailovitš andis salaja märku seltsimeestele, kes sedamaid 
tema ümber kogunesid. 

«Me võime praegu jaapanlaste käest lahti rabelda,» ütles ta Hlebnikovile vaikselt, 
«lasta väikesed paadid vette, kihutada suurele paadile järele ja vallutada selle.» 
«Aga kas aere paatide juures on?» küsis Hlebnikov vastuseks. 

Seda ei teatud. Ja kuni venelased püüdsid seda selgitada, eemaldus suur paat. 

Murr, kes sel ajal neid eemalt jälgis ja nähtavasti nende kavatsusest aru sai, hakkas 
konvoeerijaid paluma jalutuskäik katkestada, öeldes, et tal valutavad jalad. 
Kurvastusega pöördusid vangid koju tagasi. 

Õhtul jutustas Aleksei Vassili Mihhailovitšile, et Murr oli püüdnud teda meelitada 
jaapanlastele teatama venelaste kavatsusest põgeneda, ähvardades, et vastasel juhul 
teeb ta seda ise. Aleksei lisas: 

«Kapteni, sa otsustanud minema minna? Kui lähed, ära jäta mind. Mina tahan koos 
sinuga.» 

Ent ei Vassili Mihhailovitš ega madrused julgenud seekord Alekseid usaldada. 
Golovnin ütles talle: 

«Praegu ei kavatse meist veel keegi põgeneda. Ja ütle ka Murrile, et me ootame uue 
kuberneri kohalejõudmist ning loodame saada vabaks rahulikul teel.» 

Selle peale vastas Murr samuti Aleksei kaudu: 

«Tehku, kuidas tahavad, aga minu saatus on otsustatud: mina jään Jaapanisse.» 
Segase põlgus- ja imestustundega vaatles Vassili Mihhailovitš inimest, kes oli kord 
seisnud «Diana» pardal tema kõrval. Kas tõesti võis hirm, et jaapanlased ta tapavad, 
vapustada niivõrd ta südant? 

«Fjodor Fjodorovitš,» ütles ta Murrile, «isamaa au ja ustavust temale ei mõõdeta 
palgaga, mida me saame riigilt. Tuleb tund — ja tulevad teistsugused katsumused, 
milles saab selgeks inimese tõeline väärtus.» 

Murr ei vastanud midagi, kuid tema pilgus tundus Vassili Mihhailovitšile just nagu 
kurbust või hirmu. Pärast seda lakkas ta nuhkimast. 


SEITSMETEISTKÜMNES PEATÜKK PÕGENIKUD 
MATSUMAJE .MAGEDES 


Arvukad Matsumaje viljapuuaiad õitsesid, muutes maa nooreks, rõõmsaks ning 
ilusaks. Linna taga haljal rohu-vaibal lõõskasid päikesekroonina kollased võililled just 
niisamuti nagu kusagil Rjasani kubermangus. Ka mesilased sumisesid õunapuu- ja 
kirsiõitel kevadise hooga nagu Venemaal. 

Aprill oli juba lõpul, kui vangid viimaks määrasid kindlaks põgenemispäeva. Ööl 
enne seda ei maganud Vassili Mihhailovitš hetkegi. Kusagil ligidal laulis koidikul 
mingi lind, meenutades oma häälelt Golovninile ööbikut Guljonki pargis ja äratades 
mälestusi kaugest, tagasipöördumatust lapsepõlvest ning kodumaast, mis näis praegu 
niisama kaugena kui lapsepõlv. See oli jaapani ööbik — uguisu. Ta oli vene ööbikust 
veidi väiksem ja samasugune hall, kuid ta laul oli vaesem ning 

lihtsam, ilma vene ööbiku imepäraste keerutuste ja trilleriteta. Siiski oli meeldiv teda 
kuulata. 


Vassili Mihhailovitš ei jõudnud põgenemistundi ära oodata. Hommikul palus ta 
vangide nimel valve ülemat näidata neile jaapani templit, mis oli püstitatud pärast 
tulekahju surnuaial. See jalutuskäik võimaldas tal välja vaadata ja tähele panna kõiki 
põgenemisel tarvisminevaid teeradasid. Vangid pöördusid türmi tagasi alles õhtu eel 
ja teeseldes tugevat väsimust, heitsid puhkama, et suigutada valvurite ja Murri 
tähelepanu. Kuid muidugi ei mõelnudki keegi neist puhata. Kõiki erutas küsimus: kas 
põgenemine õnnestub? Kas saabub vabadus või taas vangitürm, seekord veelgi hullem 
— peksmistega, piinamistega ja võib-olla igaveseks? Võib aga ka juhtuda, et neile on 
määratud nimetu surm võõral maal. 

Õhtul näppasid vangla kööki hiilinud Makarov ja Vassiljev kaks nuga, kesköö paiku 
aga ronisid Skajev Simanoviga läbi väljakäigukoha hoovi ja peitsid endid trepi alla. 
Golovnin oli käskinud valmistada vooditesse magavate inimeste kujud ia nüüd ootasid 
põgenikud ainult hetke, mil linnas lüüakse kesköötrummi. Erutusega kuulatasid nad 
iga krabinat. Vanglas oli kõik vaikne. Konvoeerijad mängisid nagu tavaliselt oma 
yõre taga kabet, klõpsutades kividega ja naerdes valjusti. Murr ja Aleksei heitsid õigel 
ajal. magama, aimamata nähtavasti, mida kavatseti. 

Lõpuks lõid trummid keskööd. Nii nagu ikka käis laternatega varustatud välispatrull 
hoovi läbi ja läks ära valvurite ruumi. Siis ronisid Skajev ja Simanov trepi alt välja, 
võtsid sinna peidetud labida ja hakkasid plangu alla läbikäiku kaevama, kasutades ära 
seal oleva veekanali. 

Enda ja Hlebnikovi asemele jättis Vassili Mihhailo-vitš samuti kujud ja heitis oma 
voodile kirja, milles teatas jaapanlastele, et kuriillane Aleksei ei ole põgenemisest 
mingi! kombel osa võtnud. 

Kui sisevalvesõdurid olid magama heitnud, ronisid vangid Vassili Mihhailovitši 
märguande peale üksteise järel hoovi sama teed kaudu, kust olid läinud Skajev.ja 

Simanovgi. Viimasena põranda alla pugedes oli Golovnin kindlasti otsustanud alarmi 
korral valvele peitliga vastu hakata ja elusalt mitte alla anda. 

Põranda all roomata oli raske, sest edasi liikuda tuli käpuli ja nii ettevaatlikult, et ka 
ise oma liikumist ei kuule. Kuid nii hoovis kui vanglas oli kõik rahulik. Kuuldus 
ainult kuriillase Aleksei kõikidele hästi tuttavat vägevat norskamist. 

Lõpuks oli tunda värsket ööõhku. Vassili Mihhailovitš ronis poolenisti välja. Samal 
hetkel haarasid temast mõlemalt poolt tugevad käed ja ta kuulis üsna oma kõrva 
juures Skajevi kiiret sosinat: 

«Siia, siia, Vassili Mihhailovitš! Siin ta on, see auk! Kõik on juba sealpool...» 
Golovnin roomas maa-aluse käigu juurde ja hakkas plangu alla ronima. Lõhnas 
kangesti äsja kaevatud niiske mulla järele. Äkki tungis terav valu nii tugevasti läbi 
kogu ta keha, et hetkeks tuhmus isegi teadvus: ta oli löönud parema jala põlve mingi 
kõva asja vastu. 

Ta kohkus mõtte ees, et ta nüüd põgeneda ei suuda, kuid võttis jõu kokku ja ronis 
kiiresti plangu alt läbi. Ja siin kadus valu, just nagu poleks seda olnudki. 

Golovnin tõusis püsti ja vaatas ringi. Pea kohal särasid rahulikud, selged tähed. Öine 
jahe õhk kandis kusagilt õitsevate aedade lõhna. Ta oli vabaduses. 

Hlebnikov hüüdis teda pimedusest rõõmsa sosinaga: 

«Siia, siia, Vassili Mihhailovitš! Kiiremini!» 

Põgenikud tundsid jalge all kitsast teerada, mis siug-les vanglatara ja jääraku vahel. 
Vähe sissetallatud rada kadus vahepeal käest, seda tuli otsida tähtede valgel või 
jalgadega kompides. Lõpuks ometi jõuti suurele teele. Selle koha oli Vassili 
Mihhailovitš eelmise päeva jalutuskäigu ajal hästi meelde jätnud ja juhtis kaaslased 
kiiresti surnuaiale. 


Püüdes hoonetest kaugemale hoiduda, et mitte endile valvurite tähelepanu tõmmata, 
tegid põgenikud siin väikese peatuse, peitsid endid haudade vahele ja pidasid nõu, 
kuhu minna. Otsustati suunduda mägedesse, liikudes tähtede järgi, päeval aga peituda 
jälgede kaotamiseks metsa. Lõpuks tuli jõuda välja asustatud mererannale, 

vallutada sobiv purje- või sõudepaat ja võtta suund kodurannikule. 

Ees seisis raske ning ohtlik teekond, mida võisid ette võtta ainult niisugused inimesed, 
kes olid otsustanud kas saavutada vabadus või surra. Vassili Mihhailovitš teadis, et 
kogu suur Matsumaje saar on kaetud mäeahelikega, mis laskuvad laugjate nõlvadena 
rannikule, mistõttu kogu saare keskosa on arvatavasti asustamata. 

Umbes viis versta läksid vangid mööda tasandikku, hoides suunda Põhjanaela järgi. 
Seejärel hakkasid põgenikud mäkke tõusma. Ja siin tundis Vassili Mihhai-lovitš 
uuesti teravat valu äralöödud põlves, mis oli hakanud kiiresti paistetama. Valu tõttu 
lõppes tal varsti jõud. Kaaslased olid sunnitud iga poole tunni järel peatuma, et lasta 
valul kas või natukenegi nõrgeneda. 

«Mingem, mingem!» kiirustas Golovnin. «Koidu ajaks peame jõudma metsa, muidu 
püütakse meid kinni nagu kanapoegi...» Ja ta läks edasi, püüdes jagu saada valust. 
Põgenikud liikusid kohati ratsahobuseteid mööda (vankritega siin ei sõidetud), kohati 
ronisid otse mäkke. Ajuti satuti ööpimeduses ületamatule jäärakule, ootamatust 
takistusest mööduda püüdes ekseldi hulk aega huupi ja jätkati uuesti mäkkeronimist. 
Vassili Mihhailovitši seisukord aga muutus vahepeal iga minutiga raskemaks: 
paistetanud põlv valutas üha tugevamini ja valu hakkas juba üle kogu jala levima. 
Mõte, et ta varsti võib-olla üldse liikuda ei saa, viis ta hetketi meeleheitele. Ent ta 
kõndis siiski. Põgenikud jõudsid sellisele kõrgusele, kus kohati oli veel lund. Tuli 
suurtest lumeväljadest ümbert ringi minna, sest lumi oli sõmerjas ega kandnud enam 
inimest. 

Veidi enne päikesetõusu saabuti suurele teele, mida mööda elanikud vedasid hobuste 
seljas puid linna. Mitte kuigi kaugel algaski juba suur mägimets. Vassili Mihhailovitš 
otsustas kasutada seda teed, et jõuda enne päikesetõusu metsa ja varjata endid seal 
ööni. Kuid põgenikud polnud saanud teha veel sadatki sammu, kui tagasi vaadanud 
Vassiljev järsku erutatult sosistas: 

«Vaadake, vaadake, meil on tagaajajad kannult Ratsanikud laternatega!» 

Nende sõnadega sööstis ta sügavasse uhteorgu. Kõik kiirustasid talle järele. Kuid oru 
nõlvad olid ilma igasuguse taimestikuta ja peita polnud ennast kusagile. Vahepeal oli 
hakanud valgenema. Orus oli palju lund, mille taustal mustad inimkujud pidid olema 
eriti teravalt nähtavad. Põgenikud ootasid, et iga hetk ilmuvad oru ülemisele servale 
ratsanikud. Kuid neid ei ilmunud. 

Saabus päev, põgenikud aga tammusid abitult lumes, nähtaval kohal. Nad otsisid 
meeleheitlikult kohta, kus võiks ennast varjata. Lõpuks märkas Vassili Mihhailo-vitš 
oru vastasnõlval tumedat avaust. Võib-olla oli see sissepääs koopasse. 

«Minu järel!» kamandas ta ja hakkas valust võitu saades kiiresti laskuma. 
Tõepoolest, see oli koopasuu, kuid just sissepääsu juures langes alla mägedest tugev 
vahutav ja mürisev juga, mis oli uuristanud lumme umbes poolteisesüllase augu. 
Koopasse pääseda oli väga raske. See läks korda ainult noore puu abil, mis kasvas 
päris sissepääsu juures. Hlebnikov haaras esimesena puutüvest kinni ja hüppas. 
Temale järgnesid teised hoolimata sellest, et puu võis iga hetk juurtega lahti rebeneda 
ja hüppaja oleks lennanud joa poolt uuristatud auku, kust poleks olnud enam 
tagasitulekut. 


Vassili Mihhailovitš võis koopasse pääseda ainult kaaslaste abiga. Nad tassisid ta 
sinna suure vaevaga. Valu pärast hambaid kokku surudes varises ta peaaegu 
teadvusetult peenikesele kruusale, millega madal koobas fcoli täidetud. Kiviseintelt 
voolasid läbipaistva mägivee nired. Põgenikud mahtusid ära suuri vaevu, sedagi ainult 
poollamades ja peaga kivist koopalage puudutades. Koopa põhi oli sissepääsu poole 
kaldu ja vähimagi liigutuse puhul libises alla paeklibustikku, ähvardades inimesi 
endaga kaasa viia. Sellepärast tuli lamada liikumatult. 

Kivises koopasopis oli külm nagu jääkeldris. Varsti [ha'arasid põgenikke 
külmavärinad, kuid nad lamasid kannatlikult niisketel kividel, kuulatades igat 
krõbinat. Kõik aga- oli vaikne: tagaajajaid polnud. Koopasuu ees tkohises juga, 
kaugelt metsast kostis vaevukuuldavaid kirvehoope. 

Järsku kuuldi mäest alla veerevate peenikeste kivide krabinat. Põgenikud haarasid 
noad ja jäid valvele. Vassili Mihhailovitš võttis pihku oma piigi, mille ta oli teinud 
varre otsa kinnitatud roostetanud peitlist. Varsti kostsid ettevaatlikud, kuid kiiresti 
lähenevad sammud. 

«Tagaajajad!» sosistas Hlebnikov. 

Kõik ootasid ärevalt jaapani sõdureid ja hoidsid relvad valmis, otsustades elusaina 
mitte alla anda. Kuid sõdurite asemel ilmus koopaavausse hirvekaunitari graatsiline 
siluett. Inimesi haistes norsatas ta hirmunult ning valjusti ja kangestus hetkeks 
paigale. Kuid välgatanud korraks suurte mustade, hirmust pärani silmadega, heitis ta 
laiade haruliste sarvedega just nagu väljavoolitud pea selga, tõmbus pinguli ja kadus 
hetke jooksul kerge hüppega. Ainult ta jalge alt pudenevad väikesed kivid andsid 
tunnistust sellest, et see polnud mitte nägemus, vaid tõeline mägimetsade asukas. 
«Kuidas küll ehmatas, põrguline!» hakkas esimesena toibunud Skajev naerma. «Aga 
oli ikka tore!» 

«Kui meil selline metsloom praevardas oleks!» ohkas Makarov. 

Koopas lamasid põgenikud õhtuni. Siis ronisid nad endist teed mööda — hüpates ja 
puust kinni hoides — koopast välja. Kõik värisesid külmast ja olid nii käimisest kui 
ka näljast viimse võimaluseni vaevatud, sest püüti hoida neid viletsaid raase, mida oli 
õnnestunud näpistada kehva vanglaportsjoni küljest. 

«Mis küll praegu vangimajas tehakse? Küllap ollakse nüüd meie valvurite ja kuriillase 
Aleksei kallal,» arvas Simanov. 

«Praegu me oleksime õhtust söönud ... » ohkas Vassiljev, kes armastas süüa ja kes ka 
vanglas sageli kõneles söögipoolisest. 

«Hakkasid rõigast taga igatsema?» küsis Skajev etteheitega hääles. 

Vassiljev ei vastanud. 

Vassili Mihhailovitš istus maas ja vaatas Põhjanaela otsides üles. Kogu taevas loitsid 
juba tähed, kuid nüüd olid need ebasõbralikud, külmad ning võõrad. 

«Kuhupoole me sammud seame?» küsis Hlebnikov. 

«Endist viisi põhja poole,» vastas Vassili Mihhailo-vitš ennast püsti ajades ning 
jalavalu pärast nägu kibrutades. 

Hakati tõusma kõrgele mäele, mille kohal vaevu nähtavalt siras Põhjanael. Valu jalas 
muutus üha tugevamaks. Golovnin nägi, et ta on kaaslastele tüliks ja ütles eile seisma 
jäädes: 

«Mu sõbrad! Edasi minna pole mul jõudu ja ma võin teid kõiki hukatusse saata. Palun 
teid jumala nimel, jätke mind üksinda sellesse kõrbesse surema. Las And- 

rei Iljitš juhib teid.» 


«Jumala pärast, Vassili Mihhailovitš!» hüüdis Hlebnikov niisuguse hingepõhjast 
tuleva nördimuse ja ehmatusega, et Golovnin oli sellest liigutatud. «Kelleks te mind 
peate? Ma suren pigemini siinsamas, kui et ma teid maha jätan.» 

«Misjaoks niisuguseid sõnu rääkida, teie kõrgeausus Vassili Mihhailovitš! Kas me siis 
võime oma ülemuse hädas maha jätta?» sõnas Skajev soojalt. «Mida ütleme oma 
kaaslastele «Dianal», kui me tuleme tagasi ilma teieta?» 

«Ei jäta meie sind, Vassili Mihhailovitš, niikaua kui sa elus oled,» «toetas Makarov. 
«Me oleme ju ikka inimesed ja vandetõotuse andsime ometi ka.» 

«Niikaua kui meie elame, ei jäta me sind maha,» kin. nitasid ka Simanov ja Vassiljev. 
Need sõnad rõõmustasid ning liigutasid Vassili Mihhailovitši nii tugevasti, et talle 
tundus isegi valu jalas vähenevat. 

«Võtke mul vööst kinni, Vassili Mihhailovitš, ja läheme tasapisi edasi,» tegi Makarov 
ettepaneku ning seadis oma võimsa selja Golovnini ette. «Kui sul vaja on, hakkame 
sagedamini peatuma, aga üksinda me ära ei lähe.» 

«Aitäh, sõbrad,» ütles Golovnin, pisarad silmis. «Ma ei unusta seda kunagi.» 

Ta võttis Makarovi rihmast kinni ja hakkas tema järel edasi komberdama. Kuid nähes, 
kui raskeks läks näljast ning käimisest kurnatud madrusel, peatus Vassili Mihhailovitš 
mitu korda, heitis maha ja ütles talle: 

«Jäta mind, sõber, ja mine! Ma ei suuda sind enam 

piinata. Saise liigud viimase jõuga. Lahku, Spiridon, palun sind!» 

Kuid madrus istus vaikides tema kõrvale ja ütles talle poolnaljatades rahuliku 
kindlusega: 

«Noh, ka mina istun sinu kõrval natuke, Vassili Mih-hailovitš. Ilma sinuta ei liigu 
minugi jalad.» 

Golovnin tõusis uuesti üles ja võttis jälle Makarovi rihmast kinni. Öösel mindi 
sedasama jäärakut mööda, kus eelmisel aovalgel oli nähtud tagaajajaid. Päikese- 
tõusuks jõuti kõrge tiheda metsani. Siin otsustasid põgenikud mõni tund puhata. Nad 
valisid välja kuivema koha, laotasid sinna maha kuuseoksi ja heitsid neile hästi 
üksteise kõrvale, et kas või natukenegi sooja saada. Pärast väikest puhkust jätkati 
teed, püüdes kiiremini välja jõuda sellelt alalt, kus võidi kohata inimesi. Nüüd 
sammuti metsas. See oli põline okasmets. Hiiglakuuskede kroonid olid niivõrd 
tihedad, et polnud näha taevast. Liikuda tuli mööda metsloomaradu, millel oli 
märjemates kohtades selgesti näha hirvede, metskitsede ning teravaküüniseliste 
karukäppade jälgi. 

«Olgem ettevaatlikud,» hoiatas Vassili Mihhailovitš, «jaapani karud on väga tigedad, 
nad tungivad ise inimestele kallale.» 

Igaks juhuks seadis ta oda valmis, teritas peitlit kivil ja käskis teistel oma nugasid 
teritada. 

Mindi endiselt põhja poole, nüüd juba Hlebnikovi kompassi järgi. Seetõttu ei saanud 
kogu aeg isegi metsloomade radu kasutada. Kõige sagedamini tuli ronida otse, üle 
tormimurru, isegi paari sammu peale midagi ette nägemata. Mets oli surnud, lage ning 
piiritu. Ja see lõputu rännak läbi metsiku, läbipääsmatu ürgmetsa, läbi vahetevahel 
teel ettetulevate sügavate lumehangede viis põgenikud tigeda meeleheiteni. 

Järgneti Hlebnikovile, kes kõndis ees, omatehtud kompass käes, ja ainus, millest kõik 
suutsid aru saada, oli see, kas mindi üles või alla. 

Päeva esimese poole kestel laskusid põgenikud orgu, siis jõuti välja väikese kevadiselt 
tormaka ning vahuse, maruliselt üle kivide ja mahavarisenud puutüvede kihutava 
mägijõe kaldale. Jõekese juures peatuti ja kuna selles metsikus paigas ei olnud enam 
ohtu ennast reeta. 

süüdati lõke. Tule soojus andis veidi jõudu. Vanglast kaasa võetud teekannus 
soojendati vett. Vett oli tarvis, et kuu aega tagasi valmistatud kuivanud, hallitusega 
kaetud riisiputru üles hautada ja kuidagimoodi alla kugistada. 

Põgenikud sõid igaüks peotäie hautatud riisi ja jõid selle peale mõne lonksu kuuma 
vett. Siis ronisid nad mööda mahalangenud lehisetüve jõekese teisele kaldale ning 
tungisid uuesti tihnikusügavusse. Õhtu eel hakkas mets hõrenema, pea kohale ilmus 
taevas oma tiheda õhtuse sinaga. Loojuva päikese kiirtes kumasid mäekuru tähistavate 
vanade mändide tüved. Kusagil kuuseladvasA kisklesid pasknäärid, täites metsa 
käratsevate häältega. Kaugel toksis kuivanud puu otsas kõlavalt rähn. 

«Ega sellega ometi ole mäed lõppenud?» rõõmustas Hlebnikov kompassi taskusse 
peites. «Võib-olla sealt,» osutas ta käega päikesest valgustatud männitüvedele, 
«näeme me merd ... » 

«Jah, oleks juba aeg,» vastas Škajev. «Näed, kui kaua me juba ronime, isegi teadmata, 
kuhu!» 

Vassili Mihhailovitš aga vaikis. Ta polnud hoopiski kindel, et mäed varsti lõpevad. Ja 
tõepoolest, mäeharjalt põgenikud merd. ei näinud. Seal algas sügav org, oru taga aga 
kerkis uus metsaga kaetud mäeahelik ja ka paremal ning vasakul tõusid samasugused 
metsaga kaetud mäetipud. 

Nii vantsiti veel mitu päeva, minnes mäeharjade lugemisega segi, sumades läbi 
sügavate lumehangede, ületades mägijõgesid, metsikuid kaljulõhesid ning järsa- 
kuid, saades tunda sisikonda pahupidi karistavat nälga; külma ja ebainimlikke 
kannatusi. Eriti tugevasti kannatas Vassili Mihhailovitš. Vaadates oma kaaslaste kõh- 
nunud, kurnatud nägusid, hakkas ta enneolematu teravusega ennast uuesti nende 
hädas süüdlasena tundma. Sealjuures valutas jalg, mis oli paistes nagu puupakk, üha 
piinavamalt. Valu ei leevendunud isegi siis, kui sai heita, lõkke äärde puhkama ning 
soojendama ja kui teised magasid nagu surnud. Eriti piinarikas oli Vassili" 
Mihhailovitšile mäest laskumine. Kui nõlvadel oli veel lund, istus ta lumele ja sõitis 
nagu kelguga alla, aidates tagant odaga, mis tarviduse korral oli talle ka piduriks. 

Kord tõkestas põgenike tee kõrge, samblaga kaetud kalju. Makarovi vööst kinni 
hoides selle otsa ronida Golovnin ei saanud, sest niisugustes tingimustes poleks isegi 
Makarov seda takistust ületada suutnud. Golovnin toetas terve jala väikesele 
kaljunukile, haige jala aga asetas üle noore puu, mis kasvas poolviltu kivide vahel, 
ning jäi ootama, kunas Makarov jõuab üles ja hakkab teda aitama. Kuid Makarov oli 
nii nõrgaks jäänud, et ta pärast ülesjõudmist oimetult maha langes. Äkki varises 
kaljuserv, millele Vassili Mihhailovitš toetus, tema keha raskuse mõjul alla. Ta haaras 
puutüvest kinni ja jäi selle külge ühe käega rippuma — samuti nagu kunagi prikk 
«Fööniksi» pardal. 

Makarov lamas ikka alles liikumatult kaljutipul. Hlebnikovi ja teisi kaaslasi polnud 
aga ligidal, nad ronisid kalju otsa kusagilt eemalt. Teise käega puust kinni võtta 
Vassili Mihhailovitš ei saanud ja endiselt rippus ta sajasüllase kuristiku kohal. Valu 
läks käes nii tugevaks, et mõistus tuhmus. Ta heitis korraks pilgu 

enda all asuvasse põhjatusse ning tundis, et otsekohe rebeneb käsi lahti ja ta kukub ... 
Kuid meelemärkusele tulnud Makarov ruttas juba talle appi. 

«Pea vastu, Vassili Mihhailovitš!» hüüdis ta, toetas jala vaevumärgatavale kaljunukile 
ja ulatas Golovninile päästva vööotsa, millest see vaba käega kinni haaras. Viimast 


jõudu kokku võttes tõmbas Makarov oma kapteni kaljule, riskides sealjuures koos 
temaga kuristikku lennata. 


KAHEKSATEISTKÜMNES PEATÜKK RASKED 
KATSUMUSED 


Mägedel polnud lõppu. Tõusud muutusid üha järsemaks, üha sagedamini tõkestasid 
teed ülepääsmatud kaljud. Ümberringi valitses surmavaikus. Polnud kuulda ei linde 
ega metsloomi. Hääletu kõrb lamas ees. Iga samm nõudis üliinimlikke pingutusi. 
Põgenike näod olid kaetud haavadega ja paistetasid üles loendamatute sääskede 
hammustustest. 

Lõbus ning heasüdamlik Skajev oli lakanud naljata-mast ja vantsis, pea norus. 
Makarov, kes vedas oma vöö otsas järel Vassili Mihhailovitši, peatus ikka sagedamini 
ja heitis raskesti hingates puhkama. Teravate kivide tõttu, millest tuli kinni haarata 
järskudel tõusudel, olid ta käed verised ja sõrmed puruks rebitud. Ta pori ning higiga 
kaetud, habemesse kasvanud nägu peegeldas raskeid kannatusi. Mõnikord ohkas ta 
sügavalt, vaevu kuuldavalt: 

«Kas me jõuame pärale, velled? ...» 

Ka sünge Vassiljev, näljane pilk kustunud, verd täis valgunud silmis, kõndis suure 
vaevaga, hoidudes teistest tahapoole. Simanov oigas sageli vaikselt. Hlebnikov, kes 
oli ametis oma kompassiga ja parema tee otsimisega, ei kurtnud, ehkki kannatas 
samapalju kui teisedki. Vassili Mihhailovitši kõik mõtted ja jõud olid aga koondatud 
sellele, et saada üle jalavalust ja mitte peatuma jääda. 

Kohutavate pingutuste hinnaga jõudsid põgenikud enne loojangut Matsumaje pea- 
mäeaheliku kõrgeimasse 

punkti. Metsa siin ei olnud. Ainult harva kasvas üksikuid tuultest koolutatud puid. 
Mäehari oli kaetud mägi-pillirooga, mille tihnikutes oli alles paks kiht lund. Pidades 
endid siin väljaspool hädaohtu olevaiks, süütasid põgenikud uuesti lõkke ja hakkasid 
valmistama õhtusööki karulaugust ja hobuoblikatest, mida nad korjasid siinsamas. 
Seejärel kuivatati lõkke paistel riided ja ehitati roost onn ööbimiseks. Pärast seda 
kui oli söödud keedetud rohtu, millele oli lisatud peotäis hallitanud riisiputru, 
heideti magama. Kange väsimuse tõttu pärast kaht unetut ööd uinusid kõik kiiresti. 
Vaatamata piinavale valule jalas uinus ka Vassili Mihhailovitš. Kuid hommiku eel 
muutus onnis nii lämmatavaks, et ta ärkas ja läks välja. Väljus — ja kangestus, 
jahmudes tema ees avanevast suurepärasest vaatest. 

Taevas oli selge ja tähed sirasid nii eredalt nagu oleksid nad selle öö jooksul maale 
ligemale tulnud. All kal-juorgudes voogasid pilved — nähtavasti sadas seal vihma. 
Mäed olid nii vaiksed, et Vassili Mihhailovitš jäi tahtmatult kuulatama, just nagu 
oleks ta püüdnud tabada pilvede sahinat vastu kaljusid. 

Ent otsekohe, kui ta mõtted pöördusid ta enda ja kaaslaste saatuse juurde, kaotas see 
suurepärane vaatepilt tema jaoks oma võlu. Ta mõistis järsku ebatavalise selguse ning 
kindlusega nende olukorra kogu kohuta-vust. . . Tilluke käputäis inimesi metsiku, 
tühja mäeharja tipul — inimesi, kes on ilma soojade riieteta, toiduta, relvadeta, kes on 
ümbritsetud vaenlastest ja metsloomadest. 

Need inimesed hulkusid mööda saart, millelt nad oleksid võinud lahkuda ainult siis, 
kui neil oleks olnud pika ning kardetava merereisi jaoks kõlblik laev. Kuid selleks, et 
vallutada ja juhtida sellist laeva, oli tarvis jõudu, mehed olid aga juba viimseni 
kurnatud. Ja lisaks kõigele tuli tal endal võitu saada vaibumatust valust jalas, millest 


sageli läks pea segamini. Nendele kibedatele mõttemõlgutustele andunult toetus 
Vassili Mihhailovitš vastu kivi ega märganud, kuidas ta istudes magama uinus. 

Kui ta uuesti silmad avas, olid tähed juba taevavõlvilt kadumas. Oli saabunud vaikne 
mäestikukoit. Päikesetõus 

tuli nagu tõusulaine meres ja korraga saabus kusagilt kaugelt üle mäetippude ja 
kuristikkude värske tuul, veidi niiske ookeanihingus. See tegi vaimu erksaks ja andis 
talle tiivad. 

Vassili Mihhailovitš seisis päikesetõusu vaadates ja hingas täie rinnaga sisse seda 
kauget, vaevalt tajutavat, kuid talle nii kallist mere lõhna. Nukrad öised mõtted 
lahkusid. Ta hakkas äratama kaaslasi. 

Une ja väsimuse tõttu taarudes ronisid Hlebnikov ja madrused üksteise järel onnist 
välja. 

Seekord möödus hommikusöök, kui nii võis nimetada eekamus hobuoblikast ja 
karuputkest keedetud kuuma rokka, eriti kiiresti. Jälle tõusid põgenikud jalule ja 
akkasid rutakalt edasi sammuma. Nad olid otsustanud ätkata teed mitte enam 
kompassi järgi üle mägede, vaid eida lääne poole voolav jõeke, minna allavoolu ja 
jõuda älja mererannikule. Selline jõgi leiti varsti, kuid põgenike teekond ei 
läinud sellest kergemaks. Kohati kihutas mägioja niisugustes kitsastes kaljulõhedes 
ja nii metsiku kiirusega, et põgenike edasironimine seal oli limalt hädaohtlik. Paiguti 
liiguti mööda kitsukesi karniise, riskides iga hetk kohutavast kõrgusest kuristikku 
ukkuda. Kohati polnud isegi sellist teed ja siis tuli õgenikel minna seda otsides 
koolmekohal ühelt kaldalt isele, hoides üksteisel vööst kinni ja toetudes teivastega 
jõepõhja, et vesi neid jalust maha ei lööks ning inema ei kannaks. 

Nende teele sattus tühje onne, milles suvel elasid arvatavasti puuraidurid ja 
söepõletajad. Põgenikud tuhnisid hurtsikud läbi, lootes leida midagi söödavat. Kuid 
öödavat siin polnud. Selle asemel leiti vana kirves, veel üks roostetanud peitel ja kaks 
lakeeritud puukaussi. Kõik need asjad võeti kaasa. Ühes hurtsikus põgenikud ööbisid. 
Ehkki ka siin oli külm, oli siiski pea kohal katus — ja seepärast magati rahulikumalt. 
Hommiku eel teed jätkates märkasid põgenikud teist hurtsikut, millest tõusis suitsu. 
Kartes inimeste silmi uutuda, otsustas Vassili Mihhailovitš ronida mäkke ja minna 
ringi. Ilmoli nii selge, et olles laia oru ühel 'eerul, nägid nad teisel pool teerajal 
jooksvat koera. «Kus on koeri, seal on ka inimesi,» ütles Vassili 

Mihhailovitš. Ta käskis kõikidel ahelikku hargneda ning hiilida edasi kummargil, 
põrsaste ja kivide varjus. 

Selgus, et ettevaatus ei olnud ülearune. Ootamatult ilmus nähtavale ratsanike rühm, 
kes liikus otse põgenike suunas. Kiiresti laskusid põgenikud roomates väikesesse 
nõkku ja pugesid põõsastikku. Hobuste seljas ratsutavad jaapani sõdurid sõitsid 
mööda, just nagu neid üldse mitte märgates või paraja ajani mitte soovides märgata. 
Oma hirmu eest said põgenikud ootamatu hüvituse. Makarov, kes oli vajunud 
jalgupidi väikesesse pehmesse jõesängi, leidis jalga mudast välja tõmmates kõntsas 
mitu väikest ebameeldiva välimusega, kuid väga rasvast looma. 

«Mis see niisugune on? Hei, vaadake õige, Vassili Mihhailovitš,» pöördus ta 
Golovnini poole, näidates peopesal oma leidu. 

«Minu arvates on see mingi vähike,» ütles Golovnin. 

«Võib-olla ka vesipõrnikas?» oletas Hlebnikov. 

«Kui rasvane ta on, vaadake poisid!» jätkas Makarov. 

«Proovi,» soovitas Skajev. 


«Pagana hästi maitseb. ..» ütles Makarov, kes oli pistnud leitud veidra looma suhu. 
«Proovige, poisid!» 

Ja kõik hakkasid mudas tuhnima ning vähikesi püüdma. Ja esmakordselt kogu selle 
aja kestel sõid põgenikud siin isu täis, ehkki toiduks olid elusad vastikud vähikesed. 
Sel moel veidi keha kinnitanud, jätkasid nad oma rännakut juba südimini ja jõudsid öö 
saabumiseks välja rannikule. Ehk küll siin oli kaugelt hädaohtlikum kui inimtühjades 
mägedes ja võis kergemini valvuritele silma puutuda, värisesid põgenike südamed 
ometi rõõmu pärast. Kaua istusid nad rannal ja kuulasid meremehe kõrva hellitavat 
murdlainete kohinat, hingasid sisse vetikate järele lõhnava mere hõngu ja vaatlesid 
mereava-rust, just nagu lootes näha kaugete kodurandade piirjooni. 

Golovnini arvestuse järgi asusid nad kahekümne viie versta kaugusel Matsumaje 
linnast. 

Selle öö jooksul möödusid põgenikud mitmest une rüppe vajunud asulast. Need 
külad olid nii vaesed, et 

polnud kuulda isegi koeri. Rannal nähti mitut ilma valveta paati, mida oleks võinud 
hõlpsasti omastada, kuid need laevukesed olid eelseisva pika matka jaoks liiga 
väikesed. Päikesetõusuks olid põgenikud kõrgel, peaaegu ilma taimestikuta mäel. Et 
endid kuidagimoodi varjata, murdsid nad mitmest kohast võsaraage, torkasid need 
maasse ja peitusid nende varju. 

Kui valgeks läks, nägid põgenikud oru vastasküljel ed, mida mööda liikusid inimesed 
puukoormaid kand-ate hobustega. Ka siin oli õhk nii läbipaistev, et isegi ellisest 
suurest kaugusest võis mitte ainult eraldada ägusid, vaid ka ära tunda tuttavat inimest, 
kui säärane leks juhtunud seal olema. 

Ka sel korral ei märganud ükski jaapanlane põgenikke. 

Pärast seda kui nad olid laskunud sügavasse orgu, riis oli igalt poolt ümbritsetud 
mägedega, süütasid nad õkke, et endid kuivatada ja soojendada, sest ilm oli ülm ning 
tuuline. Siis korjati karulauku, kikkaputke ja aruputke, keedeti see rohusegu ära ja 
söödi vastu-ahtmist. 

Kõik unistasid käputäiestki hallitanud keeduubadest õi riisist, kuid nende toitude 
viletsaid riismeid hoidsid ad merereisiks. Janu vaevas põgenikke nii kangesti, t nad 
ei lasknud ühtki ojakest mööda ilma sealt joo-ata. Kuid iga kord, kui nad olid 
joonud, läks neil "da pahaks. Vaevalt veerand tunni pärast aga oli uesti selline 
joogijanu, et nad ojakese sulinat kuuldes ii kuidas jalad võtsid vee juurde tormasid. 
Orus otsustasid põgenikud teha puhkepeatuse ja töösid kogu päeva: valmistasid oma 
särkidest purjesid, unusid kaasavõetud nöörijuppidest ja riideribadest ajalikke 
taglaseköisi selleks puhuks, kui peaks õnnes-ma hankida taageldamata paati. Öösel 
otsisid nad mererannal liikudes vabesid, millel lanikud kuivatasid kala. Kuid kala 
tulek ei olnud veel lanud ja otsingud olid asjatud. Mitu korda nägid nad sulate 
läheduses karjamaal söövaid hobuseid ja unisades hobuselihast kui maiustusest, 
katsusid neid kinni üüda. Kuid loomad olid niisama arad ning ettevaat-ikud kui 
nende peremehed ega lasknud endile ligidale. 

Kord leidsid nad mitu suurt sõiduks täiesti sobivat 

paati, kuid need olid väga kõrgele kaldale, päris onnide juurde välja tõmmatud ja 
nende vettelaskmiseks ei jätkunud põgenikel jõudu. 

«Kui toit oleks olnud korralik, kas siis meie neljakesi, kas või ilma härrade 
ohvitseride abita, poleks jõudnud sellist laevukest minema tassida?» ütles Makarov 
masen-datult. «Aga me sööme aina hobuoblikat ja hobuoblikat, mida ei taha hobused 
isegi; ilmaaegu nimetatakse seda hobuoblikaks.» 


Lõpuks leiti sobiv paat üsna ranna ligidal, kuid ka seda ei suutnud põgenikud vette 
lasta, sest ta seisis mere poole küljega. 

«Mis see siis on, sõbrad!» hüüdis Vassiljev. «Aga meil tuleb ju veel purjetada, ja 
mitte üks päev! ... Kust võtame jõudu?» 

See mõte oli juba ammugi erutanud ka Vassili Mih-hailovitši, kuid ta oli püüdnud 
seda endast eemale peletada. 


ÜHEKSATEISTKÜMNES PEATÜKK LÕPP VABADUSELE 


Põgenikud olid juba kümnendat päeva mägedes, vabaduses. 

Saabus 2. mai. Nagu iga kord, lahkusid nad selgi päeval päikesetõusul mererannalt ja 
ronisid mägedesse, peitusid põõsastesse ning hakkasid kuivatama öisest kastest 
märgunud riideid. Järsku märkas Vassili Mih-hailovitš, et nende ümber teeradadel 
liiguvad rutakalt inimesed, just nagu otsides midagi. 

«Vaadake õige, Andrei Iljitš, kui palju jaapanlasi!» ütles ta Hlebnikovile. «Ega nad 
ometi meid otsi?» 

«Te vaadake korraks siia!» vastas see, näidates omakorda lähemale künkale. 

Seda öeldes liibus ta vastu maad. Teised talitasid samuti. 

Künkal seisis naine, kes vaatas ennast varjavate põgenike poole ja olles neid 
nähtavasti märganud, lehvitas kellelegi käega. 

«Jookseme!» kamandas Golovnin ja hakkas jalavalust võitu saades lähema oru poole 
jooksma. 

Kõik järgnesid talle. Kuid nad olid jõudnud joosta inult mõne sammu, kui oru 
piirasid igast küljest ümber jala- ja ratsasõdurid. Sealjuures tegid nad kohutavat isa, 
millega tahtsid nähtavasti mitte niivõrd hirmutada enelasi kui julgustada iseendid. 
Golovnin ja Makarov jõudsid peituda kibuvitsavõssa a hakkasid sealt jaapanlaste 
tegutsemist jälgima. Nadägids kuidas umbes nelikümmend püsside, vibude, 
ugade ja mõõkadega relvastatud sõdurit piirasid ohviteri juhatusel Hlebnikovi koos 
kolme madrusega sisse. Valu südames, vaatas Vassili Mihhailovitš, kuidas 
jaapanlased summas relvastamata põgenikele kallale lan-gesid, nende käed selja taha 
väänasid ja nad ranna poole ajasid. Rahvast tuli üha juurde. Nähtavasti jooksid 
kohale lähemate külade elanikud. Nad liikusid ahelikus mööda orgu ja otsisid läbi iga 
põõsa. 

«Tulevad meie poole ... » lausus Golovnin tasa, surudes ennast üsna maa ligi. 

«Mis me nüüd teeme, Vassili Mihhailovitš?» küsis Makarov. 

«Kui meid öö saabumiseni üles ei leita, siis hiilime mere äärde, leiame paadi ja 
läheme merele kahekesi.» 

«Aga purjed,-teekann, tuleraud, kompass, noad? See jäi ju kõik meie meeste kätte!» 
Neile olid jäänud relvadest ainult peitliga oda ja nuga, toidumoonast aga kummalegi 
tilluke kotike kuivatatud riisiputru ubadega. Siiski sõnas Vassili Mihhailovitš: 
«Mis meil tarvis läheb, võtame rannal väevõimuga. Kas sa oled nõus koos minuga 
tulema?» 

«Olen,» vastas Makarov. «Ma ei jäta sind eales: kuhu lähed sina, sinna ka mina.» 
Varsti suundusid jaapanlased — kaks neist paljastatud mõõgaga, kaks kinžaaliga — 
otse redus olijate poole, teised aga hakkasid püsse ja vibusid laskevalmis hoides 
lähenema külgedelt ning tagant. Kui jaapanlased olid juba üsna ligidal, tõmbas 
Makarov, kes märkas, et Golovnin oli võtnud oma jahioda pihku ja valmistus Vastu 
panema, samuti põuest oma noa välja, kuid ütles 

seejUUTes: 


«Peaks siiski järele mõtlema, Vassili Mihhailovitš . . . tapame ühe või kaks jaapanlast, 
aga hukutame 

kaaslased ja ka endid. Kui me aga rahulikult alla anname, võid sa meid päästa, öeldes, 
et sina kui ülem käskisid meil tulla koos sinuga, meie aga ei julgenud käsku täitmata 
jätta, kartes, ütleme, karistust siis, kui satume Venemaale.» 

Hetke vältel oli Vassili Mihhailovitš kahevahel. Kuid Makarovi viimased sõnad 
Venemaast ja tema põletiku-liste, kannatusest tulvil silmade vaade avaldasid talle 
niisugust mõju, et ta sealsamas oma oda põõsasse viskas ja jaapani sõduritele vastu 
astus. 

Ootamatult ilmuvaid venelasi nähes kükitasid jaapanlased maha, just nagu endid 
põõsastesse peites, kuid see kestis ainult lühikest aega. Märgates, et põgenikud tule- 
vad nende juurde palja käsi, tormasid nad kisaga nende kallale, piirasid nad sisse ja 
hakkasid neid kinni siduma. Seejärel aeti nad külasse ja viidi majja, kus juba oli 
Hlebnikov madrustega. 

Matsumajesse viidi nad konvoi saatel mööda mereranda. Teel märkasid Vassili 
Mihhailovitš ja ta kaaslased, et seal, kust nad olid öösel läbi läinud, olid nende 
jälgedele asetatud märgid. Kus nad olid läinud mäkke, olid jaapanlased jäljed 
kaotanud, hiljem mererannal aga jälle üles leidnud. See kõneles sellest, et jaapanlased 
olid neid kogu aeg jälginud. 

Vange viidi terved ööpäevad, kusjuures öösel käis iga põgeniku ees mees laternaga. 
Aga põgenemiseks kõige soodsamates kohtades süütasid sõdurid teivaste otsas 
õlekubud, valgustades paika sel moel tõrvikutega kaugele ümberringi. 

Teise päeva lõuna paiku, Matsumaie linna ligidal, võtsid nõgenikke vastu Kumadžero 
ja Teske imperaatorlike sõdurite rühmaga. Kumadžero oli suursuguselt rahulik ja tegi 
niisuguse näo, nagu poleks midagi juhtunud. Teske aga oli väga ärritatud ning pahane 
— nähtavasti oli teda vangide põgenemise eest tugevasti läbi võetud. Ta hakkas 
vangidele ette heitma tänamatust, kavalust ja isegi kõvasüdamelisust tema, Teske, 
vastu ja teatas lõpuks, et peab nad läbi otsima. Ta tegi seda, kuid ei leidnud muidugi 
mitte midagi. 

Ja jälle tuli vene vangidel kinniseotuina, poristena, hulkumisel räbalaisse jäänuina, 
kurnatuina ja lõplikult 

vaevatuina jõuda sinnasamasse Matsumajesse, kust nad olid lahkunud kümme päeva 
tagasi kevadööl, tulvil lootust ja jõudu. 

Nad viidi otse kubernerilossi, kusjuures neil väravast sissetulekul võeti mütsid peast, 
mida varem polnud kunagi tehtud. Seejärel juhiti nad saali, kuhu varsti toodi ka Murr 
Alekseiga. Viimased seati põgenikest eraldi. 

Nagu tavaliselt hakkasid kogunema ja oma kohtadele istuma kuberneri ametnikud, 
kes tegid ka seekord näo, agu ei märkaks nad endi ees seisvaid nööridega kinni eotiAi 
inimesi. Siis tuli sisse bunjos Arrao-Todzimano-'ami, keda ametnike poolt võeti 
vastu sügavate kummardustega. Ta oli endist viisi lõbus ja ei ilmutanud 
põgenikke nähes vähemaidki meelepaha tunnuseid ega rahulolematustki, 
üllatades neid sellega tublisti. 

Arrao-Todzimano-Kani istus oma tavalisel ülilahkel ilmel kohale ja pöördus 
Kumadžero kaudu vangide poole ärgmise küsimusega: 

«Las.kapten Havarin ütleb nüüd, missugused põhju-ed sundisid teda ja tema 
kaasmaalasi nende vangistus-aigast salaja põgenema.» 

«Enne vastamist,» algas Golovnin, «pean ma teile eatama, et selles teos olen süüdi 
üksinda mina, sest ina sundisin teisi vastu nende tahtmist minuga koos ära minema, 


nemad aga kartsid minu käsku mitte täita, seepärast palun ma, kui seda Jaapani 
valitsusele tarvis on, võtta elu minult, mu kaaslastele aga mitte mingit viga teha.» 
Selle peale vastas bunjos endiselt lahke ilmega: 

«Kui jaapanlastel on vaja teilt elu võtta, siis teevad ad seda ka ilma teie palveta, 
kapten Havarin, aga kui mitte, siis kuipalju te ka ei paluks, ei puutu nad teid meti.» 
Seejärel kordas ta oma küsimust vaikse libitseva häälega: «Mispärast siiski kapten 
Havarin põgenes? Las ta ütleb.» 

«Sellepärast,» vastas Vassili Mihhailovitš, «et me ei näinud vähematki märki meie 
vabastamisest.» 

Samasuguse küsimuse esitas bunjos järgemööda kõigile põgenikele. Selle peale 
vastasid need, et lahkusid 

vangistusest oma kapteni käsul, sest neil polnud õigust tema käsku mitte kuulda. Murr 
hakkas valjusti naerma ja ütles: 

«Aga miks siis mina ära ei läinud? Euroopas ei põgene sõjavangid kunagi 
vangistusest.» Seejärel pöördus ta madruste poole järgmiste sõnadega: «Rääkige tõtt, 
nagu oleksite jumala ees! Ärge varjake midagi! Teadke, et ma jutustasin jaapanlastele 
juba kõik. Mis minusse puutub, siis avaldasin ma soovi koos teiega põgeneda ainult 
silmakirjaks. Ma olen kõik oma lootused pannud Jaapani valitseja heldusele. Kui tema 
käsib mind Euroopasse lasta, siis sõidan ma ära, kui aga mitte, siis olen rahul ka 
Jaapanis.» 

Vassili Mihhailovitš ja madrused silmitsesid Murri varjamatu põlgusega. Golovnin 
ütles tulivihaselt, peaaegu Murri poole vaatamata: 

«Soovitades madrustel kõnelda kõik nii nagu jumala ees, mõtlete teie ise vähe jumala 
peale. Häbenege, mitšman Murr! Teilt pole veel võetud Venemaa sõjalaevastiku 
ohvitseri aukraadi.» 

Bunjos, kes kogu aeg ei pööranud pilku tema ees seisvatelt põgenikelt, pöördus silmi 
vidutades ja just nagu ise oma sõnu kuulates uuesti Vassili Mihhailovitši poole: 

«Kui te oleksite olnud jaapanlased ja oleksite põgenenud valve alt, oleksid tagajärjed 
olnud väga halvad. Kuid te olete välismaalased ega tunne meie seadusi. Ometi ei või 
ma vastutada selle eest, kuidas vaatab teie teguviisi peale valitsus Jedos.» 

Sellega lõppes ülekuulamine ja vangid viidi üldisse linnavanglasse, mis asus lossist 
üsna kaugel. 

Ilm oli muutunud selgeks. Loojuva päikese längus kiirtes heitsid puud pikki varje. 
Valitses mahe vaikus. Aedades langes alles vihmast märgadelt õunapuudelt 
läbipaistvaid veetilku. Õhus hõljus tänava ääres kasvavate palsampaplite vänget 
lõhna. Sellisel õhtul oli eriti rusuv minna vanglasse. 

Kuid ootamatult pöördus Vassili Mihhailovitš kindlalt ning ebatavalise innuga 
Hlebnikovi poole: 

«Aga teate, Andrei Iljitš, minus elab siiski lootus, et me lõpuks saame vabaks ja 
pöördume tagasi Venemaale. Küllap näete!» 

Selle peale vastas Hlebnikov, kes sel hetkel ei tundnud endas vähimatki 
ennustamisvõimet, ohates: «Annaks jumal... » 

«Jaa, jaa!» jätkas Vassili Mihhailovitš tuliselt. «Uskuge mind! Te näete, kui pehmelt 
nad meid kohtlesid. Ärge arvake, et see tuleb nende heasüdamlikkusest. Nad kardavad 
meid. Mitte muidugi meid, seitset kinnivõetud vangi — nad kardavad Venemaa 
impeeriumi jõudu. Nad arvavad, et Ohhotskis seisavad meie laevad, et meie eskaader 
võib tulla ja neid karistada! Olgu siis nii, las värisevad ja kardavad! Mulle teeb see 
rTÕÕMU.» 


Ja esimest korda põgenemise kestel ta naeratas. 


KAHEKÜMNES PEATÜKK MURRI REETLIKKUS 


Vangla, kuhu põgenikud nüüd viidi, kujutas endast jbamasugust kahekordse 
püsttaraga ümbritsetud kuuri, nagu seda oli oksiogi. Ainult et kahe puuri asemel oli 
neid siin neli.. Vangivalvur Kaziski, kes oli ühtlasi ka Timukas, vabastas põgenikud 
vaikides köidikutest ja otsis nad kõik ise läbi, sundides neid kuni särgini riidest Jahti 
võtma. Seejärel lukustas ta Vassili Mihhailovitši kõige väiksemasse, kõige 
pimedamasse puuri, Hlebnikovi Iga teise, selle kõrval asuvasse ning veidi avaramasse 
la valgemasse. Kolmandas puuris Hlebnikovi kõrval oli mingi jaapanlane. 
Neljandasse, kõige ruumikamasse, bani järelevaataja madrused. 

Puurid olid üksteisele niivõrd ligidal, et vangid võisid Imavahel kõnelda. Nad 
kasutasid seda võimalust otsekohe. Esimesena alustas vestlust Hlebnikovi naaber, 
jaapanlane. Ta pidas tarvilikuks teatada, et mõne päeva pärast lastakse, ta vabaks, — 
Vassili Mihhailovitš ja Hlebnikov kõnelesid juba natuke ning said küllalt hästi aru 
jaapani keelest. 

Vestluse ajal kostitas jaapanlane Hlebnikovi suure tüki soolakalaga, pistes selle 
trellide vahelt läbi. Otsekohe jagas Hlebnikov maiuspala Vassili Mihhailovitšiga; 
pärast kümnepäevast nälgimist ei suutnud kumbki veel kuidagi isu kustutada. 

vangistusest oma kapteni käsul, sest neil polnud õigust tema käsku mitte kuulda. Murr 
hakkas valjusti naerma ja ütles: 

«Aga miks siis mina ära ei läinud? Euroopas ei põgene sõjavangid kunagi 
vangistusest.» Seejärel pöördus ta madruste poole järgmiste sõnadega: «Rääkige tõtt, 
nagu oleksite jumala ees! Ärge varjake. midagi! Teadke, et ma jutustasin jaapanlastele 
juba koik. Mis minusse puutub, siis avaldasin ma soovi koos teiega põgeneda ainult 
silmakirjaks. Ma olen kõik oma lootused pannud Jaapani valitseja heldusele. Kui tema 
käsib mind Euroopasse lasta, siis sõidan ma ära, kui aga mitte, siis olen rahul ka 
Jaapanis.» 

Vassili Mihhailovitš ja madrused silmitsesid Murri varjamatu põlgusega. Golovnin 
ütles tulivihaselt, peaaegu Murri poole vaatamata: 

«Soovitades madrustel kõnelda kõik nii nagu jumala ees, mõtlete teie ise vähe jumala 
peale. Häbenege, mitšman Murr! Teilt pole veel võetud Venemaa sõjalaevastiku 
ohvitseri aukraadi.» 

Bunjos, kes kogu aeg ei pööranud pilku tema ees seisvatelt põgenikelt, pöördus silmi 
vidutades ja just nagu ise oma sõnu kuulates uuesti Vassili Mihhailovitši poole: 

«Kui te oleksite olnud jaapanlased ja oleksite põgenenud valve alt, oleksid tagajärjed 
olnud väga halvad. Kuid te olete välismaalased ega tunne meie seadusi. Ometi ei või 
ma vastutada selle eest, kuidas vaatab teie teguviisi peale valitsus Jedos.» 

Sellega lõppes ülekuulamine ja vangid viidi üldisse linnavanglasse, mis asus lossist 
üsna kaugel. 

Ilm oli muutunud selgeks. Loojuva päikese längus kiirtes heitsid puud pikki varje. 
Valitses mahe vaikus. Aedades langes alles vihmast märgadelt õunapuudelt 
läbipaistvaid veetilku. Ohus hõljus tänava ääres kasvavate palsampaplite vänget 
lõhna. Sellisel õhtul oli eriti rusuv minna vanglasse. 

Kuid ootamatult pöördus Vassili Mihhailovitš kindlalt ning ebatavalise innuga 
Hlebnikovi poole: 

«Aga teate, Andrei Iljitš, minus elab siiski lootus, et me lõpuks saame vabaks ja 
pöördume tagasi Venemaale. Küllap näete!» 

Selle peale vastas Hlebnikov, kes sel hetkel ei tundnud endas vähimatki 
ennustamisvõimet, ohates: «Annaks jumal... » 

«Jaa, jaa!» jätkas Vassili Mihhailovitš tuliselt. «Uskuge mind! Te näete, kui pehmelt 
nad meid kohtlesid. Ärge arvake, et see tuleb nende heasüdamlikkusest. Nad kardavad 
meid. Mitte muidugi meid, seitset kinnivõetud vangi — nad kardavad Venemaa 
impeeriumi jõudu. Nad arvavad, et Ohhotskis seisavad meie laevad, et meie eskaader 
võib tulla ja neid karistada! Olgu siis nii, las värisevad ja kardavad! Mulle teeb see 
rõÕMU.» 

Ja esimest korda põgenemise kestel ta naeratas. 


KAHEKÜMNES PEATÜKK MURRI REETLIKKUS 

Vangla, kuhu põgenikud nüüd viidi, kujutas endast samasugust kahekordse püsttaraga 
ümbritsetud kuuri, nagu seda oli oksiogi. Ainult et kahe puuri asemel oli neid siin 
neli. Vangivalvur Kaziski, kes oli ühtlasi ka timukas, vabastas põgenikud vaikides 
köidikutest ja otsis nad kõik ise läbi, sundides neid kuni särgini riidest lahti võtma. 
Seejärel lukustas ta Vassili Mihhailovitši kõige väiksemasse, kõige pimedamasse 
puuri, Hlebnikovi aga teise, selle kõrval asuvasse ning veidi avaramasse ja 
valgemasse. Kolmandas puuris Hlebnikovi kõrval oli mingi jaapanlane. Neljandasse, 
kõige ruumikamasse, pani järelevaataja madrused. 

Puurid olid üksteisele niivõrd ligidal, et vangid võisid omavahel kõnelda. Nad 
kasutasid seda võimalust otsekohe. Esimesena alustas vestlust Hlebnikovi naaber, 
jaapanlane. Ta pidas tarvilikuks teatada, et mõne päeva pärast lastakse ta vabaks, — 
Vassili Mihhailovitš ja Hlebnikov kõnelesid juba natuke ning said küllalt hästi aru 
jaapani keelest. 

Vestluse ajal kostitas jaapanlane Hlebnikovi suure tüki soolakalaga, pistes selle 
trellide vahelt läbi. Otsekohe jagas Hlebnikov maiuspala Vassili Mihhailovitšiga; 
pärast kümnepäevast nälgimist ei suutnud kumbki veel kuidagi isu kustutada. 

Jälle jõudis kätte vangla-öö. Mitmes vangla-öö see oli ja kuipalju seisis neid veel ees? 
See mõte võis võtta igaühelt une ja rahu. Kuid vene vangid olid kümnepäevasest 
ringihulkumisest mööda Matsumaje mägesid niivõrd piinatud ning kurnatud, et jäid 
otsekohe magama põrandale laotatud niinemattidel, sest pinke siin ei olnud. 

Nüüd hoiti vange karmilt ja toideti halvasti — kõige sagedamini merikapsa ja 
metsikult kasvavate taimede leemega. Ent kõige ebameeldivam oli järgmine asjaolu: 
jaapanlasest naaber, kes oli kostitanud Hlebnikovi soolakalaga, oli vargapoiss, kellele 
oli mõistetud sada kepihoopi. 

Karistuse sai ta kätte «jaokaupa». Ta viidi hoovi, timukas Kaziski hakkas teda peksma 
ja vangid pidid kurdama bambuskepi tumedaid lööke ning' pekstava 
südantlõhestavaid karjeid. 

Pärast karistuse teostamist toodi varas vangimajja ja siin sülitasid vangivahid talle 
selja peale ning ajasid sülje peoga laiali, arvates, et haavad siis kiiremini kinni 
kasvavad. Kui aga haavad olid kinni kasvanud, viidi mees uuesti hoovi ja anti talle 
jälle kakskümmend viis kepihoopi. 

Meremehed kartsid, et jaapani seaduste järgi määratakse ka neile selline häbistav 
karistus. Madrused palusid Vassili Mihhailovitši kõnelda sellest Teskega. 

«Teie, venelaste, kohta see ei käi,» vastas Teske. «Jaapani seaduste järgi välismaalasi 
keppidega ei peksta.» 

Kuid madrused ei uskunud. Siis tõi Teske oma sõnade kinnituseks vanglasse linna 
kohtuniku, kes tõendas, et see on tõsi. 


«Venelastel ei maksa tunda rahutust,» ütles kohtunik, «kui mõnda jaapanlast 
pekstakse veidi keppidega selga. Meie peksame ainult neid välismaalasi, kes tahavad 
jutlustada jaapanlastele ristiusku. Niisuguste vastu on meil kõige karmimad seadused. 
Teie ju ei kavatse kuulutada meile papp Kristuse usku?» 

«Sugugi mitte,» vastas Vassili Mihhailovitš. «Igal rahval on õigus uskuda omal 
kombel. Kuid miks on teil selline viha kristlaste vastu? Jaapanlaste hulgas on ju 

ka mitut usku inimesi: on budhausulisi, on neid, kes austavad paljusid jumalaid ja 
vaime, keda te hüüate Kärnideks, ainud aga paluvad üldiselt, isegi täpselt 
teadmata, keda või mida. Kuid neid te taga ei kiusa.» 

«Aga vaat, mispärast,» selgitas kohtunik meeleldi. «Katoliku papid, hispaanlased ja 
teised, kes varem sõitsid Jaapanisse kauplema, hakkasid kuulutama papp Kristuse 
õpetust ja suutsid paljusid jaapanlasi oma usku pöörata. Pärast seda unustasid need 
oma esivanemad, lakkasid neid kummardamast ja austamast, nii nagu vaja. 
Sellepärast toimusid meil kohutavad kodusõjad. Xui riiki valitses tark valitseja 
Hidejosi, löödi Hissenis maha nelikümmend tuhat ristitud jaapanlast. Kuid see oli 
ammu, aastat seitsekümmend tagasi.» 

«Aga praegu?» küsis Golovnin. 

«Praegu Jaapanis kristlasi pole. Nad on minema 

etud või hävitatud. Meie linnades on väljakutel ja tänavatel üles seatud kivitahvlid, 
millesse on raiutud meie tähtsamate seaduste sõnad, ja seal seisavad esimestena read: 
«Kes paljastab ristiusku tunnistava jaapanlase, see saab autasuks viissada hõberaha.» 
Vassili Mihhailovitš kõneles oma jutuajamisest kohtunikuga madrustele ja need 
rahunesid, seda enam, et vargapoissi rohkem ei pekstud. Ta käele tehti häbimärk, 
millel oli näidatud, kunas ja mille eest teda oli karistatud, ija saadeti asumisele ühele 
metsikule saarele. 

Juuni lõpul saabus Matsumajesse uus kuberner Oga-Savaro-Iseno-Kami. 

Mõne päeva pärast viidi vangid tema ette. Seal leidsid nad eest Murri ja Aleksei, keda 
nüüd hoiti eraldi. 

Varsti tulid saali mõlemad kubernerid oma saatjaskondadega. 

Uus kuberner naeratas ja kummardus nagu eelminegi bunjos ja nagu kõik jaapanlased. 
Arrao-Todzimano-Kani ütles midagi ühele ametnikule, kes sedamaid väljus ja tuli 
varsti tagasi paksu vihikuga. See vihik oli Murri väga mahukas kirjutis, mida ta 
millegipärast nimetas «Kirjalikkudeks ettekanneteks». 

Arrao-Todzimano-Kani andis selle vihiku Vassili Mih-hailovitšile ja tegi kõikidele 
venelastele ettepaneku tut- 

vuda selle sisuga ning öelda, kas nad on sellega nõus, mis seal on kirjutatud. 
Mõlemad kubernerid eemaldusid. Murr hakkas ise oma kirjutist valjusti ette lugema. 
Mida edasi vangid Murri kirjutise lugemist kuulasid, seda suuremaks läks nende 
üllatus ning õudus-tunne. 

Pärast arvukaid ülistusi vanale kubernerile ja truualamlikkuse väljendusi uuele, 
kirjeldas Murr üksikasjaliselt kõiki tema kaaslaste ettevalmistusi põgenemiseks, 
peaaegu just nii, nagu see tegelikult oli toimunudki, kinnitades, et tema kavatsused 
lahkuda koos nendega olid olnud silmakirjalikud. 

Ent sellega piirdumata avaldas Murr oma «ettekannetes» jaapanlastele, et «Diana» oli 
tulnud Kuriili saarte juurde selleks, et koostada nende kirjeldus, ja et ta ise oli teinud 
sellise kirjelduse Siberi idaranniku kohta. Sealjuures rääkis ta oma Vene isamaast 
nagu reetur ning äraandja. 

Seniajani vaikides kuulanud madrus Skajev hüüdis järsku: 


«Mis see siis on? On näha, Fjodor Fjodorovitš, et te ei tahagi enam koju tagasi 
pöörduda, kui te räägite selliseid asju jaapanlastele!» 

Kubernerid tulid saali tagasi. 

Kuid Vassili Mihhailovitš ei pööranud sellele tähelepanu. Raevu ja südamevaluga 
kuulas ta reeturi sõnu. Seejärel hakkas ta talle meelepahaga valjusti ning järsult vastu 
vaidlema. Ta silmad põlesid. Tahtmatult otsisid ta käed relva, mida tal aga polnud. 
Jaapanlasi pahandas Golovnini käitumine, kuid nad ei hakanud ei teda ega ka 
Hlebnikovi veenma Murri «ettekannetele» alla kirjutama, sest nad said hästi aru, et 
nad poleks suutnud sundida neid seda tegema ei piinamisega ega surmaähvardusega. 
Seejärel tõmbas uus kuberner oma siidiga väliaõmmel-dud kimono laiast varrukast 
Euroopa kombe järgi valmistatud ümbriku ja andis selle üle endisele kubernerile, see 
— ühele ametnikule, ametnik — tõlk Kumadžerole, viimane omakorda Vassili 
Mihhailovitšile. 

Ümbrikul oli lühike venekeelne pealkiri: «Matsumaje 

kubernerile». Selles oli vene ja prantsuse keeles kirjutatud kiri, mis sisaldas ähvardusi 
jaapanlaste aadressil, kui nad ei nõustu venelastega kauplema. 

Otsekohe taipas Vassili Mihhailovitš, et see oli toosama Hvostovi kiri, mida 
jaapanlased kogu aeg olid ähvardanud talle esitada ja mida ta oli oodanud mõninga 
erutusega. 

Tema suureks üllatuseks oli paber ilma allkirjata ning kuupäevata ja sellest polnud 
isegi näha, kellelt see tuleb ja kes nimelt ähvardab jaapanlasi nende keeldumise pärast 
kaubelda venelastega. 

See polnud dokument ega tõend, vaid tühipaljas paberilipakas. 

«Kas on röövlitele või varastele vaja tõendust ja tõde, kui nad on plaanitsenud oma 
kurja ettevõtte!» mõtles Vassili Mihhailovitš raevunult. 

Sellest päevast muutusid jaapanlased vene vangide vastu millegipärast palju 
lahkemaks ning tähelepanelikumaks. 

Nagu Teske neile saladuskatte all teatas, oli Matsu-maje bunjosele antud Jedost käsk 
niipalju kui võimalik «tunda muret» venelaste tervise pärast ja-parandada nende 
elutingimusi. 

Vassili Mihhailovitš kuulas tähelepanelikult Teske ära, tänas teda hea uudise eest, kui 
aga Teske oli lahkunud, lausus ta Hlebnikovile: 

«Ma ei mõista sellest asjast mitte midagi. Kui nende keiser tõepoolest meist niimoodi 
mõtleb, kui palju lihtsam oleks ju siis käskida meid vabaks lasta. Või on ta andnud 
sellise käsu üksnes kartusest Vene vägede ja laevade eest, keda nad ei oota asjatult. 
Sest küllap nad on hästi aru saanud, et Vene maailmariik pole Jaapani keisririik ja et 
ta ei ütle jaapanlaste kombel end lahti oma alamatest, kes on sattunud võõrsile, vaid 
kaitseb neid, otsib nad üles ja kutsub koju.» 

Varsti viidi vangid uuesti lossi. Sel korral ütles uus bunjos Oga-Savaro-Iseno-Kami 
neile: 

«Kuna te põgenesite ainsa sihiga pöörduda tagasi oma isamaale ja et teil polnud 
kavatsust teha jaapanlastele mingisugust kurja, siis on mõlemad kubernerid otsus- 
tanud parandada teie olukorda, lootes, et te teist korda 

sellist üleastumist ei ürita ja et te jääte kannatlikult meie valitseja otsust ootama.» 
Juba samal päeval viidi vangid kuberneri lossist mitte enam linnavanglasse, vaid 
sinnasamasse oksiosse, kus nad olid elanud varem. Nüüd lubati jätta vanglauksed lahti 
hommikust õhtuni; meremeestele anti piibud ja tubakakotid tubakaga; igaühe voodi 
ette riputati eesriided sääskede vastu, kes endiselt ööseti vange kangesti piinasid. Isegi 


lugeda ning kirjutada lubati, selleks jäeti Vassili Mihhailovitši puuri veidi tušši, 
jaapani paberit ja mõned päris Euroopa kombel teritatud hanesuled. 

«Mida see kõik võib tähendada?» mõtles Vassili Mihhailovita suuresti hämmastunult. 
Ta võttis uuesti välja oma vana niidist vanglapäeviku, millesse oli põimitud juba nii 
palju valgeid ja musti niite, ning hakkas jaapani paberlaterna ähmasel valgusel 
meenutama piinarikka vangistuse pikki päevi. 


KAHEKÜMNE ESIMENE PEATÜKK KOTKAS PÖÖRDUB 
OMA POEGADE JUURDE TAGASI 


Sel ajal kui vene vangid olid lämbumas lingude otsas, millega jaapani soldatid neid 
üle mägede vedasid, sel ajal kui nad vaevlesid jaapani türmis, liikusid teisel pool 
Sahalini merd karmides Siberi mägedes inimesele vaevu ligipääsetaval Džug-Džuri 
aheliku mäekurul aeglaselt kaks läände suunduvat ratsanikku. 

Nad jõudsid edasi nii pikkamööda sellepärast, et nad ei ratsutanud mitte hobustel, vaid 
põhjapõtradel, kelle seljas puust tunguusi sadulad iga sammu juures edasi-tagasi 
liikusid. Ratsanikud istusid, jalad ettepoole rippu, just nagu toolil. Tasakaalu 
hoidmiseks toetuti pikkade keppidega vastu maad. 

Põtrade ees sammus mitu tungifüsi-orotši, kes juhtisid ratsanikke üle mägede. 
Niisama väledajalgsetena kui nende põdrad, kuid neist visamatena kõndisid saatjad 
oma pikki pilliroopiipe suitsetades kiiresti ees. 

Põdrad olid väsinud pikast ronimisest üle mägede ja mööda rabasid. Nende samm oli 
muutunud raskeks, aeg-ajalt nad vaarusid. Kuid inimesed ajasid neid üha 

sagedamini valjude hõigetega ja siis tõstsid loomad pead, nende silmad läksid 
hirmust ning pingutusest suureks ja nad kiirendasid käiku. Ratsanikud ruttasid edasi. 
Juba oli sügis, ees aga seisis veel pikk ning raske tee. Tuhandeid versti laiusid mäed ja 
tihe taiga. Inimesed ronisid suure vaevaga ja põtru aidates mäeharjale, sattusid seal, 
täiesti ülal, järsku lodustele rabadele, kus kasvas ainult karulauku, laskusid siis uuesti 
orgu, mille põhjas asusid tuulte eest varjatuina igipõlised metsad. Lehised olid juba 
kolletunud ja helkisid sügispäikese paistel ,kuldse brokaadina mäeveergudel keset 
seedrite, nulgude ning kuuskede tumedaid okaskroone. 

Ratsanikud olid rasketest, pikkadest mägede ületamis-test kõvasti väsinud. 

Uks neist oli juba mitu korda põhjapõdra seljast vette kukkunud, sest loom ei tahtnud 
mingi hinna eest jalgu märjaks teha ja katsus isegi kõige väiksemast ojast üle hüpata. 
Ratsanik lõi oma põtra kepiga, ronis uuesti ebamugavasse sadulasse ja sai enda lõpuks 
sinna nii tugevasti istuma, et näis, nagu ei suudaks ükski jõud teda sealt välja lüüa. 
Kuna ta polnud mitu ööd järjest maganud, lubas ta eadale isegi veidi tukkumist 
sadulas. Ta silmad läksid kinni, pea vajus alla, seal aga tõstis vabadust tundev põder 
järsku uhkelt oma harulised laiad sarved ja tabas ratsanikku otse vastu laupa. 
Ootamatult kajas vali sõim' üle metsikute Džug-Džuri mägede. 

Nii võis vanduda ainult Tiška. Tõepoolest, see oligi tema. 

«Pjotr Ivanovitš, isake!» hüüdis ta. «Mis karistus see küll ometi on — sõita sihukeste 
loomade seljas! Kamtšatka koerad on kah kõlblikumad. Parem lippame jala 
Peterburisse.» 

Kuid Rikord, kes sõitis põdraga ees ja nägi niisama palju vaeva kui Tiška või koguni 
rohkemagi, sest ta ei osanud isegi hobuse seljas ratsutada, ei pööranud millelegi 
tähelepanu ja ainult hüüdis juhile: 

«Kiirusta, sõber, kiirusta!» 


Üksainus mõte: kuidas jõuda kiiremini Ohhotskist Peterburisse ja valitsejale 
isiklikult ette kanda jaapan- 

laste reetlikkusest ning sellest, mis oli toimunud Kunaširi saarel, paluda tsaarilt laevu, 
et vabastada vangid ja nende eest kätte tasuda — ainult see mõte kihutas teda päeval 
ja ööl üie tundrate ning mägede, läoi Siberi piiritu taiga. 

Ta ei tundnud rahu ega soovinud mingit puhkust. Temast ei jäänud mana Ka Tiška, 
kelle ta oli võtnud kaasa kui oma sõbra ustava ning kogenud teenri. Ja Tiška täitis ta 
lootused. 

Matkal ja peatuskohtades teenis ta Rikordit niisama hoonkalt kui Vassili Mihhailovitši 
ennast ja oli sellel hädaohtlikul rännakul ustavaks teekaaslaseks. 

Ühe talve jooksul tuli neil Peterburini ja tagasi mööda mägiseid metsloomade radu, 
mööda jõgesid ning postniaanieid sõita maha kakskümmend tunat versta. 

Teisel pool Jakutskit läks tee natuke kergemaks. Istuti ümber hobuste seiga. 
Pikakarvalised jakuudi hobused jooksid kiiresti, mitte nii nagu tunguusi põdrad. Kuid 
ka nende puust sadulad, mis olid kohasemad pigem koorma tassimiseks kui inimese 
jaoks, valmistasid Rikordile kohutavat piina. Mägedes kukkusid rautamata hobused 
tihti jäätunud kohtades. 

Ööbida tuli lumes, kaljud varjuks pea kohal, ja mõnikord tuiskas öösel tõusnud 
lumetorm hobused lumme nii, et ainult kõrvad jäid välja. 

Kuid sellest hoolimata kaeti mõnikord ööpäeva jooksul oma üheksakümmend versta. 
Lõpuks jõudis poolsurnud Rikord Irkutskisse kubemeri juurde. See võttis ta lahkelt 
vastu, kuid küüdipassi Peterburisse ei olnud ta nõus andma. Kuberner oli juba varem 
saanud Ohhotski sadamaülemalt Minitskilt teada Rikordi eelseisvast sõidust ja oli 
saatnud varakult Peterburisse kulleri palvega anda Rikordile luba pealinna sõiduks, et 
ta saaks isiklikult valitsejale ettekande teha. 

Ent selle asemel saabus kõige kõrgema käsk: Rikordil Peterburisse mitte sõita, vaid 
tagasi Ohhotskisse pöörduda. 

Sellesama käskkirjaga määras tsaar Rikordi Jaapani rannikule kapten Golovnini ja 
teiste Vene meremeeste vabastamiseks saadetava ekspeditsiooni ülemaks. 

418 

Kuid kuberneri arvates ei võinud ekspeditsioon teele asuda saabuva 
navigatsioonihooaja alguses. Tegutseda tuli ettevaatlikult, nii nagu seda sooviti 
Peterburis. 

See valmistas Rikordile palju meelehärmi. Et olla oma sõbrale ligemal ja mitte istuda 
tegevusetult Ohhotskis, palus ta kuberneri lubada tal siiski siirduda korve-tiga 
lõunapoolsetele Kuriili saartele, et jätkata Golovnini teaduslikku uurimistööd ja 
kontrollida kõike seda, mis nad olid teinud eelmise reisi ajal. See oleks andnud talle 
võimaluse maabuda Kunaširi saarel ja püüda vangide saatusest midagi teada saada. 
Sellise loa Rikord sai. Tiškast saadetuna suundus ta viivitamatult tagasi Ohhotskisse 
ja hakkas aktiivselt valmistuma ekspeditsiooniks. 

1812. aasta juuni keskpaiku olid «Diana» ja sellele kaasa antud prikk «Zotik» (endise 
gardemariini, nüüdse mitšmani Filatovi komando all) juba ärasõiduvalmis ja läksid 
merele, pidades kurssi Kunaširi saarele. 

«Diana» pardal oli kuus jaapanlast, kes olid teinud läbi laevahuku Vene rannikul. Nad 
viidi kodumaale tagasi. Ent vajaduse korral kavatses Rikord kasutada neid suhtlemisel 
Jaapani võimudega. 

Augusti lõpul ilmusid Vene laevad Kunaširi lõunarannikule ja kindluses istuvad 
jaapanlased nägid uuesti «Dianat», selle valgeid purjesid ja sihvakaid maste. Aeglaselt 
purjetas laev nähtavuskauguses rannikust ja pöördus vastu tuult löövides tagasi. Nii 


ringleb kotkas või mõni muu lind. kes on kaotanud oma pojad, nende hukkumiskoha 
ligidal. 

Sedamaid kihutasid kindlusest mööda mägiradu Matsumajesse ja Jedosse jaapani 
kiirkäskialad teatega, et venelased on tulnud tagasi Kunaširi rannikule. Sel ajal oligi 
bunjos muutunud vangide vastu eriti lahkeks ja käskinud võimalikult rohkem 
hoolitseda nende tervise eest. 

Vahepeal juhtis Rikord laevad Reetmise lahte — nii oli ta nimetanud Kunaširi lahe, 
kus olid sõnamurdlikult vangistatud Golovnin ja tema kaaslased. Otsekohe, kui laevad 
olid heitnud ankrusse, saatis Rikord kaldale ühe nende poolt toodud jaapanlase 
kirjaga, milles palus teatada, 

kas Golovnin ja teised venelased on elus ja kus nad asuvad. 

Jaapanlane ei tulnud korvetile tagasi. 

Oli vaikne kuuvalge öö. Lahepinnal oli kuu hõbetanud laia tee «Dianast» kuni 
kindluseni, mis oli endiselt kaetud triibulise riide kangaga. Näis, nagu oleks seal kõik 
rahulik. 

Vene laevadel aga rahu ei olnud. «Dianal» ja «Zotikul» olid suurtükid laetud kuulide 
või kartetšiga ja süütenöörid suitsesid pannidel. Meeskond oli keeldunud all 
magamast ja jäänud tekile tõmmatud koidele. Vahimehed hõiklesid vastastikku ja 
vaikseks jäänud lahe kohal kajasid nende venitatud hüüded: 

«Pane tä-he-le!» 

«Kuu-la!» 

Ohvitserid tukkusid ühiskajuti toolidel. Laevad olid valmis iga hetk lahingusse 
astuma. 

Päeval saadeti laevadelt paadid rannale vee järele, kuid jaapanlased andsid kindlusest 
mitu kogupauku ja takistasid neid maale minemast. 

Asjatult ootas Rikord kogu päeva tema poolt kaldale saadetud jaapanlast. 

Saabus teine öö, samasugune vaikne ning ärev. Rikord kõndis kogu öö mööda tekki. 
Teda erutas teadmatus. Tal ei olnud kujutlust, kuidas võiks midagi kuulda saada oma 
sõbra ja kõigi vene vangide saatusest. Kuid ta oli otsustanud ilma selleta Kunaširi alt 
mitte lahkuda, ehkki tal hiljem oleks tulnud tuulte tõttu minna mitte Ohhotskisse, vaid 
Kadjakki, Sitkasse või koguni Sandwichi saartele. 

Hommikul saatis Rikord kaldale kirjaga teise jaapanlase. Ta arvas, et ka see saadik ei 
tule tagasi. Kuid jaapanlased saatsid mehe tagasi, võtmata talt vastu kirja ning isegi 
lubamata tal kaasmaalaste seas ööbida. 

Siis kutsus Rikord enda juurde kajutisse vanema ohvitseri Rudakovi, kes nüüd oli 
juba leitnant, ja ütles talle: 

«Peame väikese sõjanõu, Pavel Iljitš. Mis tuleks nüüd ette võtta?» 

«Saadame veel ühe jaapanlase, nii nagu Noa saatis 

oma laevast tuvi,» soovitas Rudakov. «Meil on neid veel neli.» 

«Proovime,» oli Rikord nõus. 

Järgmisel hommikul saadeti maale kolmas jaapanlane õudega, et keegi ilmuks 
korvetile läbirääkimisi pidama. 

Ent ka sellele saadikule teatasid jaapanlased, et las Vene laevade ülem ise sõidab 
kaldale läbirääkimistele. Seejärel kihutati ka see saadik nagu võõras halastamatult 
kindluseväravast välja. 

Rikord ei sõitnud maale, sest ta tundis juba jaapanlaste sõnamurdlikkust. Selle asemel 
otsustas ta vabaks lasta Laeval olevatest jaapanlastest kõige vanema. Teda hüüti 


Leonzaimoks. Ta oli ennast Ohhotskis nimetanud kaupmeheks ja ütles, et Jaapanis on 
tal rikkaid sugulasi ja isegi tutvusi bunjose lähikonnas. 

Rikord kutsus Leonzaimo enda juurde ja küsis, kas ta on nõus täitma tema ülesannet. 
Leonzaimo oli nõus. Siis andis Rikord talle kolm sedelit. Ühele oli kirjutatud: 
«Golovnin on elus ja siin», teisele: «Matsumajes, Nagasakis, Jedos», ja viimasele: 
«Surnud». 

Need olid vastused, millest Leonzaimo pidi ühe toimetama laevale kas ise või kellegi 
teise kaudu, kui jaapanlased teda takistavad. 

Koos sedelitega andis Rikord talle kaks kirja: ühe saare ülemale — strabiagule, teise 
aga Vassili Mihhailovitš Golovninile. 

Lõpuks saatis ta koos Leonzaimoga uuesti kaldale sellesama jaapanlase, kes just äsja 
oli laevale tagasi tulnud. 

Rikord oli väga erutatud ja rahutu. 

«Ma olen juba kõik abinõud tarvitusele võtnud,» ütles ta Rudakovile. «Mu pea ei 
suuda midagi muud välja mõelda. Te ju teate, et ma ei või jaapanlaste vastu kasutada 
sõjalisi abinõusid, kuigi mu südames keeb soov karistada neid äraandlikkuse eest. 
Mida teha?» 

Kuid ka Rudakov ei suutnud sedapuhku midagi soovitada. 

Hommiku eel hüüdis vahimees järsku valjusti: «Vöörist vasakul tuleb ranna poolt 
paat!» Rikord, kes ruttas selle hüüu peale, pikksilm käes, tekile, uuris lähenevat paati 
ja andis otsekohe käsu: 

«Võtta Leonzaimo pardale!» 

Peagi oli jaapanlane pardal. Leonzaimo liigutused olid pühalikult pikaldased, nägu 
sünge. 

«Missuguseid uudiseid sa tõid?» küsis Rikord erutatult. «Räägi kiiremini!» 

Vaikides vaatas Leonzaimo Rikordile otsa, kummardas siis kiirustamata sügavalt ja 
ütles vene keeles: 

«Strabiagu Otahi-Koski käskis sulle öelda, et... kapten Golovnin ja kõik venelased on 
tapetud ... «Tule, löö meid,» ütleb sulle Otahi-Koski, «meie ei hooli elust.»» 

Nii oli öelnud Otahi-Koski, kes oli Hakodate türmis mõnitanud vene vange. Nüüd oli 
ta strabiagu — Kunaširi saare ülem. 

Rikord oli kohutavast uudisest rabatud. 

«Tapetud?!» hüüdis ta. «Mille eest?» 

Teda haaras raev. 

«Nüüd tahan ma ainult üht,» ütles ta vihast vabisedes Leonzaimole, kes seisis ikka 
veel vaikides tema ees, pea longus: «ma tahan selle alatu asula hävitada!» 

«Vilistada kõik mehed tekile!» andis ta pootsmanile käsu. 

Meeskond rivistus kastellile. Rikord teatas «Diana» meeskonnale kapteni ja kõikide 
tema kaaslaste surmast. 

«Ehkki mulle pole kõrgemalt poolt lubatud sellisel ootamatul juhul jaapanlaste vastu 
välja astuda,» ütles Rikord, «otsustasin ma kurjategijatele kätte tasuda ja võtan kogu 
vastutuse ainuüksi enda peale.» 

Meeskond vastas üksmeelsete valjude hüüetega: 

«Oleme rõõmuga valmis oma elu andma!» 

Otsekohe käskis Rikord teha falkonettide jaoks lafetid, seada sõudepaadid korda, 
valada püssirohukotid ja padrunitaskud püssirohtu täis. 

«Diana» pardal asuvaile jaapanlastele tegi ta ettepaneku: 


«Ma alustan vaenlase kindluse ja asula vastu sõjategevust. Kui te kardate sellest 
endile halbu tagajärgi, siis annan ma teile paadi ja toidumoona, et te võiksite jõuda 
Matsumajeni.» 

Leonzaimo poole pöördudes lisas ta: 

«Sa näed, ma ei tahtnud asjatult verd valada. Enne kui alustada sõjategevust, annan 
ma sulle, Leonzaimo, ülesande hankida Jaapani võimudelt kirjalik tunnistus kõikide 
nende poolt äraandlikult vangistatud venelaste saatuse kohta ja tuua see tunnistus 
korveti pardale!» 

Leonzaimo, kes oli samavõrd erutatud kui Rikordki, lubas tema nõudmise täpselt 
täita. 

Kõik vabaks lastud jaapanlased ilmusid Rikordi kajutisse ja tänasid teda põlvili hea 
suhtumise eest neisse. Nad viidi otsekohe kaldale. 

Samal ajal valmistuti mõlemal laeval lahinguks. 

Keskpäeva paiku märgati «Dianalt» väikest ühe purjega jaapani baidaari, mis liikus 
mööda ranna äärt ja püüdis lahte sõita. 

Rikord käskis Rudakovil baidaar kinni võtta. Madruste poolt alles rannas 
kõrkjatihnikuis kätte saadud vangid — kaks kalurit, jaapanlane ja kuriillane — vä- 
risesid hirmu pärast. Matsumajes asuvatest venelastest ei teadnud nad midagi, nad ei 
saanud isegi aru, mille üle neid küsitleti. 

Ebaõnnest nördinuna lõi Rikord nende peale käega. 

Lõpuks oli «Diana» ja «Zotiku» pardal kõik valmis lahinguks. Kuid tuul ei 
võimaldanud rannikule ligemale minna; see aga oli hädavajalik meeste kiireks maale 
saatmiseks. 

Rikord kutsus mõlema laeva ohvitserid kokku ja tegi oma plaani neile teatavaks. 
«Mul on kavatsus,» ütles ta, «sooritada ise purjede alla jäädes petteatakk, et täpselt 
kindlaks teha, kuipalju neil on kindluses suurtükke. Järgmisel päeval aga alustame me 
õhtu eel springidel seistes tõelist sõjategevust ja tulistame öö läbi hõõgkuulidega. 
Valge saabudes läheb maale suurtükkidega dessant minu juhtimisel.» 

Rikord andis viimased korraldused, käskis Tiškal teritada mitu sulge ja istus kirjutama 
raporteid juhuks, kui ta peaks eelseisvas lahingus surma saama: üks oli määratud 
ministrile, teine Ohhotski sadama ülemale kapten Mmitskile, kes juba korpuse 
päevadest oli olnud tema ja Golovnini seltsimees. 


JU 

Vaevalt oli ta saanud sule kätte võtta, kui kajutisse Jooksis Rudakov. 

«Pjotr Ivanovitš,» ütles ta, «lahte sõidab sisse suur jaapani laev!» 

Rikord haaras mütsi ja jooksis kiiresti tekile. 

Tõepoolest, lahele lähenes suur jaapani laev. 

Rikord käskis signaliseerida, et «Zotiku» komandör tuleks tema juurde. 

Mõne minuti pärast oli Filatov juba paadiga «Diana» parda ääres. 

«Nikandr Ivanovitš,» ütles Rikord talle, «asetage jaapanlastee võetud baidaari 
kakskümmend kaks meest ja vallutage see jaapani laev. Võib-olla läheb asi seekord 
paremini kui eelmisel korral. Kuid ma kordan, võtke tarvitusele abinõud verevalamise 
ärahoidmiseks. Ma loen oma peamiseks kohuseks vallutada laev üksnes selleks, et 
jaapanlastelt lõplikult välja selgitada meie sõprade saatus.» 

«Aga Leonzaimo ju ... » alustas Filatov ja jäi vait. 

«Jaa, jaa ... » ütles Rikord. «Kuid minu hinges valitseb sellele mõeldes kahtlus, ehkki 
ma isegi ei tea, millest see tuleb. Mulle see Leonzaimo ei meeldi.» 


Filatov hakkas kiiresti inimesi paatide jaoks välja valima. 

Tiška jooksis tema juurde ja hakkas paluma: «Nikandr Ivanovitš, võtke mind endaga 
kaasa, mu süda põleb jaapanlaste vastu.» 

«Kui Pjotr Ivanovitš lubab, võtan heameelega,» vastas Filatov. 

«Võtke, võtke,» ütles Rikord, «mul on temast juba isu täis, muudkui vahi, et ujudes 
kaldale ei pista.» 

«Noh, istu siis sisse!» kamandas Filatov. 

Ja Tiška sööstis tulistjalu paati, kartes, et Pjotr Iva-novitš ümber mõtleb. 

Baidaar madrustega lähenes kiiresti jaapani laevale. Jõuti juba püssilasu kaugusele. 
Filatov käskis anda hirmutamiseks lasu laeva taglase pihta. Seejärel sõitsid venelased 
jaapanlaste laeva parda juurde, haarasid sellest pootshaakidega kinni ja tormasid 
abordaaži-võitlusse. 

Jaapanlasi oli umbes kolm korda rohkem kui venelasi, kuid hirmust ning ootamatusest 
hüppasid paljud neist üle parda. Ülejäänud4 seoti kinni ühe minutiga. 

Erilist agarust ilmutas selle juures Tiška, kes oli esimesena tormanud jaapani laeva 
tüürimeest kinni võtma. Ent kui see oli öelnud, kes ta on, käskis Hlatov ta jalamaid 
vabastada, mida Tiška tegi suurima vastumeelsusega. 

«Siin on veel üks nende eit,» pomises ta. «Võib-olla ei tohi ka teda kinni siduda?» 
«Missugune eit? Kus sa teda nägid?» küsis Filatov. 

«Peitis enda tüürimehe kajutisse. Võin vedada kohale, ainult kasutage.» 

Eit, kellest Tiška kõneles, oli tüürimehe abikaasa. Tüürimees oli ühtlasi ka laeva 
omanik. Filatov andis meestele käsu naist mitte puutuda. 

Vallutatud laeva omanik viidi «Diana» pardale Ri-kordi ette. See oli mitte enam noor 
auväärse välimusega 'aapanlane targa meretuultest pargitud näoga. 

Kapteni kajuti lävest üle astudes laskus ta põlvili ja kangestus sõnatult sellesse poosi. 
Niisugune alandlikus pehmendas Rikordit. Ta pani jaapanlase enda kõrvale istuma. 
«Kes .te olete ja kust tulete?» küsis ta jaapani keeles, est ta oskas selles juba palju 
sõnu. 

Jaapanlane hakkas tasase häälega kõnelema, täiendades sõnu žestidega. Teda 
kutsutakse Takatai-Kahiks, a on pärit Osakast. Äri ajades sõidab ta tüürimehena ma 
laevadel Iturupi ja Matsumaje vahet. Praegu sõidab ta Ituruppi. 

Seejärel lisas ta just nagu muuseas: «Kui mu inimesed venelastest hirmutatuina vette 
viskusid, uppusid neist mitmed.» 

Rikordit kurvastas väga seda kuulda. Ta seletas oma ängile, miks Vene laevad olid 
tulnud Kunaširi alla ja ndis talle koguni lugeda Leonzaimo poolt saare üle- 

ale kirjutatud kirja. 

Takatai-Kahi luges kirja läbi ja ütles järsku: «Kapten Havarin on Matsumaje linnas .. 
» Ja ta näitas sõrmedel, et venelasi ' on seal kokku eitse meest. 

«Siis on nad ju elus!» hüüdis Rikord. «Jumal tänatud!» 

Ta rõõm ning erutus oli nii suur, et vangistatud jaapanlane seda nähes veel kaua pead 
noogutas oma sõnade kinnituseks. 

Otsekohe andis Rikord käsu vabastada kõik jaapanlased köidikuist ning lõpetada 
ettevalmistused lahinguks. 

Rõõmustavat uudist arutades kogunesid madrused gruppidesse. Rikord ise istus kord 
laua taha, et kanda päevikusse oma tormitsevaid mõtteid, kord kargas püsti ja kõndis 
erutatult mööda kajutit, mõeldes üha uuesti ning uuesti läbi õnnelikku uudist, mille ta 
oli saanud nii juhuslikult. 

Järgmisel päeval suutis Rikord edasistest sammudest juba rahulikumalt mõelda. 


Kaval strabiagu Otahi-Koski, kes oli venelasi nii alatult petnud, ei soovinud 
läbirääkimistesse astuda, nõudes selleks «Diana» kaptenilt erilisi volitusi ja vastavaid 
avaldusi kõrgematelt Vene võimudelt. Nagasakisse ei saanud Rikord, kel polnud 
selleks luba oma valitsuselt, minna. Vangide saatusest olid tal teated juba olemas. 
Seda aga oli ta kõige rohkem soovinudki. 

Enam polnud Kunaširi all midagi teha. Rikord otsustas sõita Ohhotskisse, et pöörduda 
järgmisel aastal uuesti tagasi nendele randadele, võtta siis juba kaasa vastavad 
volitused ja alustada läbirääkimisi vangide vabastamiseks. 

Sõjanõukogus olid kõik «Diana» ja «Zotiku» ohvitserid sellega päri, et teist 
väljapääsu pole, nii kurb kui see ka on. 

Takatai-Kahi, kes oli mitte ainult hea tüürimees, vaid ka rikas mitme laeva omanik 
ning Jaapanis hästi tuntud, otsustas Rikord võtta endaga kaasa, et kasutada teda hiljem 
jaapanlastega suhtlemisel. 

Takatai-Kahi naisele kinkis ta punast kalevit ja hõbepeekri ning laskis ta kõigi 
austusavaldustega kaldale. 

Jaapanlase jumalagajätt oma naisega oli väga rahulik ja tundus venelastele 
võõrastavana. Jaapanlased ainult kummardusid teineteisele ja mees ei suudelnud naist, 
ehkki ta võis arvata, et lahkub temast igaveseks. Ka naine ei hakanud nutma. 
Takatai-Kahi saatis pilguga paati, mis viis ta naise 

rannale ning pöördus Rikordi poole. Ta hääles polnud märgata vähimatki 
meeleliigutust. 

«Hästi, ma sõidan sinuga, Vene imperaatorliku laeva kapten,» ütles ta. «Ma palun 
ainult, et sa ei eemaldaks mind endast ka edaspidi, et me ka edaspidi elaksime ühes 
kajutis.» 

Sellega oli Rikord täiesti nõus. 

Rikordil tuli kaasa võtta mitte üksi Takatai-Kahi: mitu tema madrust olid oma 
isandasse orjalikult kiindunud ja soovisid minna temaga koos. Rikord võttis ka need 
madrused endaga ühes. Ülejäänuid ta kostitas, tegi neile kingitusi ja laskis nad 
vabaks. 

Kahe päeva pärast hiivasid «Diana» ja «Zotik» ankrud, tõstsid purjed ja sõitsid 
Kunaširi lahest välja. 

Triibulise kindluse muldvallil seisis aga väike Otahi-Koski ja vaatles päikesest 
valgustatud Vene laevu ja nende tuules liikuvaid purjesid. 

Ta teadis, kaval nagu ta oli, et kotkas, kes on kaotanud pojad, ei eemaldu igaveseks. 
Möödub talv, vaibw vad vastutuuled ja Vene laevad on jälle siin. Seda teati ka 
Matsumajes ja Jedos, ehkki sinna polnud näha «Diana» purjesid. 

Sellest said 4eada ka vene vangid. 


KAHEKÜMNE TEINE PEATÜKK HEAD JA HALVAD 
UUDISED 


Sel ajal, kui «Diana» asus Kunaširi rannikul, kulges vene vangide elu oma rada. 
Bunjos Arrao-Todzimano-Kami oli juba Matsumajest lahkunud ja õukonna juurde 
läinud. Koos temaga lahkus sekretärina noor Teske, kes lubas venelastele kirjutada, 
kuidas on nende asjad pealinnas. Kuid kuigi kiiresti ei maksnud temalt kirju oodata: 
Jedoni oli kahekümne viie päeva tee. 

Uus kuberner Oga-Savaro-Iseno-Kami oli vangide vastu hea, sest just neil päevil 
seisid Vene laevad Kuna-širi lahes, suurtükid sihitud kindlusele. 


Ükskord saatis ta oksiosse koguni peene lõunasöögi kaheksale inimesele oma 
isiklikust köögist. 

Varsti said Vene laevade saabumisest teada ka vangid. 

Golovnin ja Murr kutsuti ootamatult kuberneri lossi ja seal näitas üks gimniagu — 
rauk-kuberner oli haige —neile kaht kirja ja palus need valjusti ette lugeda. 

Need olid Rikordi poolt Leonzaimoga kaldale saadetud kirjad. Vassili Mihhailovitš 
tundis otsemaid ära oma sõbra käekirja ning ta süda värahtas rõõmust. 

Üks kiri oli Kunaširi saare ülemale. Selles kirjutas Rikord, et Vene riigi käsul on ta 
toonud kohale Vene rannikul pääsenud jaapanlased. Ühtlasi teatas Rikord strabiagule, 
et ta on tulnud sellesama laevaga, mille kapteni, kaks ohvitseri ja neli madrust 
jaapanlased möödunud aastal reetlikult kinni olid võtnud. Vene imperaatorliku laeva 
kapten palub nende saatuse kohta andmeid ja küsib, kas Otahi-Koski võib vabastada 
vange omal loal. Ühtlasi kinnitab Rikord Otahi-Koskile, et Vene imperaatori 
suhtumine Jaapanisse on rahuarmastav. 

Teine Rikordi kiri oli Golovninile endale. Selles kirjas jutustas ta, et ta ootab lootuse, 
kuid ühtlasi ka suure hirmuga vastust Kunaširi strabiagule saadetud kirjale, ja palus 
Vassili Mihhailovitši teatada, kas tema ja ta õnnetusekaaslased on elus. 

«Kui jaapanlased ei peaks sul, armas sõber ja ürem Vassili Mihhailovitš, laskma 
mulle vastata,» kirjutas Rikord, «siis püüa mulle see kiri tagasi saata ja karista ta katki 
selle rea alt, kus on sõna «elus».» 

Mõlemad kirjad kandsid kuupäeva 28. august 1812. aasta. 

Selsamal päeval matsid Vene sõdurid teises maailma-otsas, Moskva jõe ja Utitsa küla 
vahel Borodino lahinguväljal langenuid ning korjasid haavatuid. 

Kui ääretud ka maailma avarused ei ole, ometi lendasid uudised selgi ajal kiiremini, 
kui inimene seda suudab kujutleda. Mööda postmaanteid kihutasid kibit-kad, 
kaamelitel sõitsid Kjahtast Siberisse ja tagasi hiina kaupmehed, Jaapani merd mööda 
purjetasid džonkid ja Nagasakisse saabusid mitmesuguseid asju ajama hollandi 
kiprid. Sellest, et Napoleon oli tulnud üle Nee 

meni, et prantslased on Venemaal, kuuldi juba ka Jedos. 

Üksnes vangid ei teadnud, mis toimus nende isamaal, amuti kui seda ei teadnud ka 
Rikord, kes viibis juba ammu lagedal merel. 

Vassili Mihhailovitš palus jaapanlasi tungivalt, et tal lubataks kirjutada Rikordile kas 
või ainult sõna «elus», kuid gimniagu polnud sellega nõus. 

Mõne aja pärast aga tuli Jedost teateid, mis kurvastasid vange veelgi rohkem: oma 
kirjades, mida Teske mõnikord juhusliku kulleriga Vassili Mihhailovitšile 

saatis, teatas ta, et venelaste asjad lähevad pealinnas halvasti. 

Neil päevil sai Golovnin teada, et Leonzaimo ja jaapanlased, keda Rikord oli toonud 
Ohhotskist, kõnelesid, et Venemaa valmistub sõjaks Jaapani vastu ja et venelaste 
rahuarmastavad teod on ainult pettus, mille eesmärgiks on lunastada oma meremehed 
vangist välja. Leonzaimo osutus hoopiski mitte Matsumaje kaupmeheks ja isegi mitte 
Leonzaimoks, vaid Horodzioks, kes oli varem, teeninud kalatöönduse ülevaatajana 
Iturupil. 

Vangide pea kohale kogunesid uued pilved. Ja vahetevahel näis, et ei sõbrad — isegi 
nii ustavad kui Rikord — ega isegi «Diana» suurtükid suuda neid päästa. 

Sel aastal tuli saartel lumi vara maha. Oksio ümber muutus kõik valgeks, ainult 
kaugetes mägedes musten-dasid metsad, kust vali tuul kogu aeg lumikatte ära puhus. 
Möödus detsember. Oksios muutus väga külmaks. Isegi alalõpmata aukudes 
hõõguvad söed ei soojendanud enan. Istudes jaapani halatti mähituna sellise augu 


ääres, andus Golovnin sageli kurbadele mõtetele, mis kandsid ta kaugele tumedast 
ning külmast türmist. 

Talle meenusid kord Peterburi oma lossidega, mille mustrilistel võredel helkis 
fantastiline hõbedane härmatis; kord Moskva onu Maksimi majaga, hobusetallidega 
selle juures ja tuvilaga; Iverskaja, vana Kreml, loendamatute majade katused ja 
Vassili Blažennõi kuplid, millel lebas kohevat lund. Mõnikord aga seisis ta silme ees 
Moskvast väljuv lai talvine tee, mida mööda sel külmal ajal nii uljalt kihutavad 
kibitkad ja kriginal 

laulavad vilja, soola, tapetud loomi ning kanepit vedavate lõputute vooride jalased. 
Talle tuli meelde isegi vares teeäärse jändriku kase oksal, sellesama kase oksal, mille 
juures ta kunagi oli hüvasti jätnud oma hoidjaga. 

Kõike seda meenutades ei teadnud Golovnin, et seda Moskvat, mis kangastub tema 
kujutlustes, pole enam olemas, et Moskva on maha põlenud, et mööda laia Smolenski 
maanteed vantsivad läände poolkülmunud Prantsuse sõdurid, et pole enam Napoleoni 
suurt armeed, et feldmarssal Kutuzov kihutab vaenlasi venelaste maalt välja ja et 
Vene suurtükid mürisevad juba Berezina ülepääsukohtadel. 

Kõik see on Matsumaje türmist kaugel! Vangid ei kuule oma pimedates puurides 
võidukate Vene suurtükkide mürinat. 

See mürin sõuab mööda meresid ümber maailma koos inglise ja hollandi laevadega, 
kihutab mööda Siberi kaubateed, liigub koos mongoli kaamelitega mööda Hiina teid, 
kõlab palverändurite, munkade ja kaupmeeste suus, lendab ka keisri lossi müürideni 
Jedos. 

Aga vene vangid ei tea midagi... Nende tähelepanu on sel ajal köitnud teised uudised. 
Suri kuberner Oga-Savaro-Iseno-Kami. Kuid tema surma hoiti jaapani kombe 
kohaselt senikaua sadajas, kui oli määratud väärikas järglane. 

«Sellepärast me nutma ei hakka,» ütles Golovnin Hlebnikovile uudise puhul, «kuid 
võib ka juhtuda, et ühel heal päeval me hakkame teda taga kurtma: pole teada, 
missugune on uus bunjos ja mis sünnib meiega.» 

«Ma tean, mis meist saab,» vastas Hlebnikov kurvalt. «Mu süda valutab. Ma ei 
kannata vangistust enam välja. Jaapanlased ei lase meid ealeski vabaks.» 

Vassili Mihhailovitš vaatles tüürimeest tähelepanelikult. Golovnin oli üllatatud temas 
viimasel ajal toimunud muutusest: Hlebnikovi nägu oli kahvatu, vaade segane. Ta oli 
tugevasti kõhnunud. Golovninile meenus, et viimasel ajal oli Hlebnikov sageli 
endassetõmbunud ja vaikis. 

Vassili Mihhailovitš pani talle käe õlale ja ütles: «Jumala pärast, Andrei Iljitš! Millest 
on teie südamesse tekkinud selline .hirmus meeleheide? Me saame vabaks ja näeme 
taas isamaad, annan teile selle peale oma sõna!» 

Kuid Hlebnikov kuulas Golovnini lohutused ära täiesti ükskõikselt, midagi vastamata, 
heitis asemele ja pöördus näoga seina peole. 

Hlebnikovi vaimre seisund erutas Vassili Mihhailovitši. Ta kahekordistas oma 
hoolitsust tüürimehe eest. 

Ent Hlebnikov sõi ning magas halvasti. Ta meeleolu ei muutunud paremaks. Teda 
vaadeldes oli Golovnin ise vahetevahel meeleheite piiril. 

Ja äkki ühel heal päeval, kui linnas oli parajasti nii valge ning kirgas talveilm, et isegi 
oksio oli muutunud heledamaks ning mgavamaks, ilmus vangide juurde saladusliku 
näoga Kumadžero ja teatas Vassili Mihhailovitšile tule kohal oma käsi soojendades 
ning itsitades, et valitsus Jedos olevat käskinud Vene vangid vabaks lasta, kuid et uue 
kuberneri saabumiseni ei saa keegi seda otsust teatavaks teha. 

Algul ei uskunud Golovnin Kumadžerot ja vastas talle pahameelega: 


«Te kuumutate mind nagu rauda lootusega, ja jahutate kohutava meeletutega. Ükski 
keha ega ükski vaim ei suuda seda välja kannatada. Kas see ongi teie jaapani 
piinamine?» 

Kuid ka Murr, kes pärast vangide põgenemiskatset elas Alekseiga eraldi kusagil 
linnas, teatas sellest rõõmustavast uudisest kirjakesega. 

Golovnin istus Hlebnikovi koikule, kes nüüd lamas seal tervete päevade kaupa, 
võttis tema käe ja ütles: «Andrei Iljitš, rõõinustuge! Me oleme varsti vabad!» Kuid ka 
selle teate võttis Hlebnikov vastu hajameelselt, just nagu mitte kuuldes. Juba mitu 
päeva ta ei söönud ega joonud, peitis pead teki alla ja kõneles hirmunult, et teda 
jälgivad tulised deemonid, kes vaatajad oksio aknast sisse. Siis kargas ta hirmust viltu 
kistud näoga püsti ja karjus, et teda ajavad taga jaapanlased, kes tahavad teda tappa. 
Ükskord aga tuli ta Golovnini juurde, võttis tema ees valvelseisangu ja ütles: 
«Kannan teile kui oma ülemusele ette ... » 

«Mis siis on, Andrei Iljitš?» 

Vassili Mihhailovitš pani lahkelt käe tüürimehe õlale. «Jaapanlased mürgitasid minu.» 
«Millal ja kuidas see toimus?» küsis Golovnin teeseldud tõsidusega. 

«Mõni päev tagasi, kui ma sõin ube ... » 

«Kuid me kõik sõime ju ube,» vaidles Vassili Mihhailovitš vastu, ja mina ega 
madrused ei ole midagi tundnud.» 

«Teie kaussidesse nad ei pistnud midagi, minu omasse panid aga hakitud žŽizengijuurt. 
Ma tundsin otsekohe, et ubades on midagi, kuid mõtlesin, et see on mingisugusest 
metsikust taimest valmistatud vürts. Nüüd aga saan ma aru, mis see on ... » 

«Miks on see siis just žizeng?» uudishimutses Golovnin. 

Hlebnikov muigas saladuslikult. 

«Mina juba tean, et see on Žizeng — sellepärast, et ta mõjub ainult idatuultega.» 
«Noo?» pääses Vassili Mihhailovitši suust tahtmatult. «Milles siis tema mõju seisab?» 
«Jaapanlased on minus selle juure abil tekitanud sellise apluse, et kuipalju ma ka 
idatuulte ajal ei sööks, ikka on mulle vähe ... » 

«See pole nii hirmus!» vastas Golovnin, püüdes oma tüürimeest rahustada. «Ma 
kõnelen Kumadžeroga, et teile idakaarte tuulte puhul rohkem süüa antaks, seda enam, 
et teiste tuulte ajal ei söö te mõnikord mitte midagi.» 

Kurbusega vaatas Vassili Mihhailovitš oma vaest mõistuse kaotanud kaaslast. 

Sel päeval kirjutas ta oma päevikusse, mida ta pidas paberitükikestel: 

«Meid tuli siia kolm noort, tervet ohvitseri, nüüd aga olen mina üksi. Kui rasked on 
olnud meie kannatused selles õudses vangistuses, mis äraandlikud jaapanlased meile 
on valmistanud, kui isegi inimese mõistus ei suuda neid taluda!» 

Nii tumestas rõõmustavat uudist peatselt oodatavast vabadusest sügav kurbus. 


KAHEKÜMNE KOLMAS PEATÜKK SEADUSI ANNAVAD 
SURELIKUD 


Tõlk Teske sõitis Matsumajesse koos uue kuberneri Haotori-Bingono-Kamiga. 

Vaevu kaldale jõudnud, ruttas Teske oksiosse. Ta oli nagu ennegi lõbus, jutukas ja 
rääkis palju oma pealinnaelust, millega ta oli väga rahul. Tal olid luksuslike 
tikanditega vateeritud halatt ja uus müts. 

Kaua aega kükitas ta, naeratas ning kummardus Golovninile ja alles pärast seda teatas, 
et uuel kuberneril on käsk oma valitsuselt astuda läbirääkimistesse Vene laevade 
komandöridega ja et kõikidesse sadamatesse on viivitamatult laiali saadetud 


korraldus, mis keelab avamast tuld Vene laevade pihta, kui need uuesti Jaapani 
rannikule ilmuvad. 

Teske arvates olid vene vangid asjade sellise hea pöörde eest tänu võlgu endisele 
kubernerile bunjos Arrao-Todzimano-Kamile. See oli olnud tema, kes oli seisnud 
selle eest, et Jaapani valitsus alustaks Vene laevadega läbirääkimisi Kunaširi, mitte 
Nagasaki kaudu, sest viimasel juhul loeksid venelased seda pettuseks ja 
salakavaluseks. 

Kui aga valitsuse liikmed olid väitnud, et sellega rikutaks kõikide välismaalaste kohta 
kehtestatud seadust, olevat Arrao-Todzimano-Kami Teske sõnade järgi vastanud: 
«Päike, kuu ja tähed on loodud jumala kätega, kuid a need pole oma liikumises 
igavesed, vaid alluvad muutustele. Jaapanlased aga tahavad, et nende seadused, 1s on 
antud nõrkade surelike poolt, oleksid igavesed ja muutumatud. Selline soov on 
naeruväärne ning jabur.» 

Euroopa asju ja Venemaa võite vaenlaste üle ei maininud Teske sõnagagi. Hlebnikovi 
haigusest kuuldes vangutas ta kaua kahetsevalt pead. 

Siiski, enne tema kohalejõudmist oli Hlebnikov hakanud ennast paremini tundma, 
melanhooliahooge esines arvemini, teadvus selgines. Neil minuteil püüdis Vas-ili 
Mihhailovitš teda kogu jõust julgustada. «Teie raskemeelsus, Andrei Iljitš,» rääkis ta, 
«MÖÖ- 

dub otsekohe, kui me ainult tõstame oma jala «Diana» pardale. Me sooritame koos 
teiega veel rohkem kui ühe retke meie Vene sõjalaevastiku kuulsuseks!» 

Need sõnad jõudsid noore ohvitseri tuhmunud teadvusse, ta rõõmustas ja naeris 
vahetevahel valjusti. 

Üksnes Murr muutus üha süngemaks ning mornimaks. 

Varsti kutsuti Vassili Mihhailovitš koos Murriga kubemeri lossi, kus kaks esimest 
ametnikku teatasid vangidele, et gimniagudele on antud käsk koostada kiri Vene 
laevade ülematele selleks puhuks, kui need tulevad Jaapani rannikule. 

Sealsamas näitasid gimniagud mainitud kirja, paludes öelda, kas see on hästi 
koostatud. 

Golovnin leidis, et kiri on koostatud üsna põhjalikult ja et selline samm võib hoida 
niihästi venelasi kui ka jaapanlasi kasutust verevalamisest. 

Ühtlasi kinnitas Vassili Mihhailovitš jaapanlastele, et Vene võimud annavad 
kahtlemata niisuguse kirja peale rahuldava vastuse ja avaldavad oma seisukoha Hvos- 
tovi teo suhtes, kui Jaapani valitsejad seda nii kangesti soovivad. 

«Soovivad, soovivad,» ruttasid ametnikud kinnitama, noogutades ühekorraga päid. 
Koos kirjaga otsustati saata laevale kaks vene madrust vastavalt Golovnini valikule. 
Ka selle mõtte kiitis Vassili Mihhailovitš heaks ja palus, et temal ja Murril lubataks 
kasutada seda soodsat võimalust ja läkitada paar kas või üsna lühikestki kirjakest. 
Seekord olid jaapanlased nõus, kuid teatasid, et kirjakesed peavad olema võimalikult 
napisõnalised ja need tuleb kirjutada otsekohe, et neid saaks läbivaatamiseks pealinna 
saata. 

Vassili Mihhailovitš ja Murr läksid tagasi oksiosse ja asusid sedamaid jaapanlaste 
kirja vene keelde tõlkima. Selleks lubati Murril ja Alekseil iga päev Golovnini juurde 
tulla. 

Tõlkimine edenes väga kiiresti. Kuid mida ligemale selle töö lõpp jõudis, seda 
süngemaks ning rahutumaks muutus Murr. 

Kord varahommikul, kui Teske tavalise kombe järgi 

tuli vange külastama, peatas Murr teda ootamatult oksio väravas ja nõudis, et teda 
viidaks otsekohe üksinda kuberneri ette. «Milleks?» hämmastus Teske. 

«Ma tahan teatada talle mõned väga tähtsad asjad,» vastas Murr. Ta ilme oli 
saladuslik ning kummaline. «Mille kohta?» küsis Teske. Murr vaikis. 

«Niikaua kui te ei ütle milleks, ei või me teid bunjose tte viia.» 

«Vaat, milleks!» karjus Murr järsku tigedalt. «Teadke siis, et, meie korvett ei tulnud 
Kunaširile hoopiski mitte toidumoona järele. Aga milleks ta sinna tuli — seda 
saladust teab üksnes Golovnin. On tarvis tema käest välja pinnida. Sellepärast ma 
tahangi näha kuberneri.» 

Nähtavasti jahmunud nendest sõnadest, vaikis Teske mõnda aega, siis aga küsis 
Murrilt, kas ta pole arust ära, et ajab niisugust lora enda hukutamiseks. 

«Ei,» vastas Murr. «Ma olen täie mõistuse juures ja räägin asjalikku juttu.» 

Siis ütles Teske talle rahulikult: 

«Kui see ka tõepoolest nii oleks, ei hakka teid ometi keegi kuulama. Asi on juba 
otsustatud. Ja kui teie laevad toovad meile hea vastuse, lastakse teid kõiki vabaks.» 
Murr aga jäi oma seisukoha juurde: 

«Mina tahan siiski, et uus kuberner mind välja kut-uks. Võib-olla tahan ma talle tõe 
avaldada.» 

Neid sõnu kuuldes puhkes noor, kuid juba õukonna lust aru saav Teske valjusti 
naerma. 

«Nüüd ma näen, et te olete lihtsalt peast segaseks läinud,» ütles ta Murrile. «Kui kaks 
suurt imperaatorit otsustavad oma asju, siis ei ole tõde neile üldse vajalik. See ainult 
segab neid.» 

Samal päeval hakkas Murr järsku paluma, et ta paigutataks Golovnini ja Hlebnikoviga 
ühte. Jaapanlased olid nõus ja Murr viidi oksiosse. Kuid ta jäi endiselt süngeks. 
Mõnikord olid tal peaaegu samasugused melanhoolia-hood kui Hlebnikovil. Kord aga 
hakkas ta tõlgile nukralt kõnelema, et ta peab hukkuma, sest siin ei võeta 

teda vastu, Venemaale tagasipöördumist talle aga enam ei ole. 

«Miks nii?» küsis Teske. 

«Sellepärast, et ma palusin ennast siia tööle, hiljem koguni kuberneri teenistusse 
võtta. Mis ootab mind nüüd kodus? Sunnitöö!» 


KAHEKÜMNE NELJAS PEATÜKK RÕÕMUPÄEV 


Saartel oli juba soe ja Matsumajes õitsesid jälle aiad ning neis laulsid jaapani ööbikud, 
kui saadi Jedos kinnitatud Golovnini ja Murri ühine kiri Vene laevade komandöridele. 
See kiri, mis oli jõudnud mikaado endani, kõlas nii: «Meie kõik, nii ohvitserid kui 
ka madrused ja kuriillane Aleksei, oleme elus ja asume Matsu-maje linnas. Maikuu 
10. päev 1813. aasta. Vassili Golovnin, Fjodor Murr.» Hlebnikov oli sellises 
olukorras, et ta ei saanud kirjale alla kirjutada: jälle lamas ta päevade kaupa sooja teki 
all ja heitles teda tagaajavate «deemonitega». 

Vene laevade tulekut oodates otsustasid jaapanlased õmmelda veel kord oma 
vangidele uued riided, sest Teske sõnade järgi oleks Jaapani ülemustel olnud häbi 
lasta neid Venemaale vanades riietes. Ohvitseridele anti kallist siidi ja madrustele 
mompat, et nad endile ise rõivad meisterdaksid. Alekseile aga anti valmis jaapani 
halatt. 

Juuli keskpaiku teatati lõpuks vangidele, et mõni päev tagasi oli Kunaširi saare 
ligiduses ankrus seisvast jaapani kaubalaevast Kunaširi sadama suunas mööda pur- 


jetanud kolmemastiline Vene laev. Kaubalaev hiivas sedamaid ankru ja tõttas 
Hakodatesse, et informeerida sellest Jaapani võimusid. 

Järgmisel päeval sai kuberner korvett «Diana» Kunaširisse saabumise kohta ametliku 
ettekande. Otsekohe tegi Kumadžero bunjose ülesandel Golovninile ettepaneku öelda, 
keda ta kavatseb madrustest Vene laevale saata. 

Püüdes mitte kedagi kurvastada, tegi Vassili Mihhailovitš madrustele ettepaneku 
tõmmata endi vahel liisku. Loos langes Simanovile. Golovnini palvel nõustusid jaa- 
panlased sellega, et temaga läheb kaasa kuriülane Aleksei. Nad mõlemad pidid sõitma 
Kunaširile koos Sam-peo-Takakahi nimelise ametnikuga. 

Vassili Mihhailovitš ja Murr viidi uuesti lossi, kus gimniagud näitasid rteile Rikordilt 
saadud kirju: üks oli määratud Kunaširi strabiagule, teine Golovninile. 

Kirjas saare ülemale teatas Rikord, et ta on saabunud rahulikel eesmärkidel, ja avaldas 
lootust, et sellise inimese vahendusel, nagu Takatai-Kahi, jääb Jaapani valitsus 
uskuma Vene valitsuse head suhtumist Jaapanisse ja laseb vene vangid vabaks, hoides 
sellega ära ebameeldivused, mis võiksid vastupidisel juhul järgneda. 

Kirjas Vassili Mihhailovitšile aga kirjutas Rikord, et ta oleks õnnelik teda kaisutades, 
ning palus teatada, kas tema vana sõber ja teised vangid on terved. 

Sellest päevast peale, kui oli otsustatud Simanov kor-vetile saata, meenutas Golovnin 
talle rohkem kui üks kord, et ta peab kõnelema Rikordile sellest, mis puutub 
jaapanlaste jõududesse ja sõjakunstisse, ning andis näpunäiteid, kuidas ja missugusest 
kohast on parem neile kallale tungida juhul, kui olukord nõuab sõjategevust. 

Enda poolt saatis Vassili Mihhailovitš Simanoviga kirjakese, milles ta pöördus 
Rikordi ja teiste «Diana» ohvitseride poole järgmiste sõnadega: 

«Teadke, et seal, kus seda nõuavad isamaa kasu ning au, ei pea ma oma elu kopikagi 
vääriliseks ja sellepärast ei maksa ka teil mind niisugusel juhul hoida. Ma tunnen 
jubedust ühe mõtte ees — et sina, armas Pjotr Ivanovitš, ja sinu kaaslased, kes te nii 
palju vaeva olete näinud meie vabastamiseks, võite ise vangi sattuda. Olge 
ettevaatlikud! Tahaksin teid kõiki näha ja kallistada «Diana» pardal või kodumaal, 
kuid siin — hoidku jumal selle eest! Tahan ennemini surra kõige piinavamat surma 
kui näha kedagi oma kaasmaalastest, liiatigi veel oma sõpru, seesuguses õnnetuses.» 

Mõne päeva pärast sõitsid Sampeo-Takakahi ja Ku-madžero Kunaširisse ja võtsid 
Simanovi ning Aleksei kaasa. 

See oli Golovninile ja tema vangis vaevlevatele kaaslastele suurimaks rõõmupäevaks. 
Madrused andsid üksteisele suud. Hiiglane Makarov nuttis nagu väike laps. 

Oli veel teinegi uudis, mis tekitas Vassili Mihhailo-vitšis imestust Jaapani kommete 
üle. Bunjos andis andeks kõikidele valvesõduritele, kellelt oli venelaste põgenemise 
pärast ära võetud jaapanlaste hulgas auasjaks peetav päritav nimetus dosina, S. 0. 
sõdur. 

Karistada saanud sõdurite seas oli ka jaapanlane, kes oli tuntud hüüdnime all 
Lapsetapja. Räägiti, et see pealtnäha heasüdamlik ning hoopiski mitte karm mees oli 
tapnud oma lapse sellepärast, et see oli sündinud kidurana ja oli kogu aeg haige. Mitte 
keegi jaapanlastest ei mõistnud isa selle hirmsa teo pärast hukka ja lapse-tapja ise ei 
ilmutanud mingeid südametunnistuse piinu. 

Kuid seevastu leinas ta siis, kui talt võeti sõduri nimetus — lakkas juukseid ja küüsi 
lõikamast ning habet ajamast. Sellise metsistunud välimusega ilmus ta mitu korda 
vangide juurde ja tegi neile etteheiteid oma õnnetuse pärast, öeldes, et ta oli tões ja 
usus teeninud oma imperaatorit, oli kirjutanud talle tõotuse omaenda käest võetud 
verega. Ja näe, mis olid venelased temaga teinud ... 


Nüüd saabus ta oksiosse siledaks pöetuna, lõigatud küüntega, lõbusana ning 
naeratlevana ja teatas uhkelt, et ta on taas sõdur. 


KAHEKÜMNE VIIES PEATÜKK SÕPRUS EI TUNNE 
TÕKKEID 


Rikord seisis kaptenisillal. Tugevasti erutatuna juhtis ta «Diana» talle nii hästi 
tuttavasse Kunaširi lahte. Endiselt kõrgus sileda liivaranna kohal vaikiv Kunaširi 
kindlus, mis oli nagu peitu pugenud oma triibuliste eesriiete taha. Endiselt oli Rikord 
sügavas mures oma sõbra ja kõikide vene vangide saatuse pärast. 

Kogu öö oli ta veetnud tekil. Öö juhtus olema samuti luii eelmisegi saabumise ajal 
vaikne ning kuupaisteline. 

Takatai-Kahi, kes jõudis kodumaale tagasi pärast aastast eemalolekut, ei saanud 
nähtavasti samuti magada. Ta tuli üles ja hakkas koos Rikordiga mööda tekki kõn- 
dima. Rikord vaikis, ta oli sukeldunud mõtteisse sellest, mis sünnib homme, kas pole 
jaapanlased teda jälle petnud, kas tal õnnestub midagi teada saada ... 

Siis pöördus ta Takatai-Kahi poole: 

«Keda me homme kirjaga maale saadame?» 

Takatai-Kahi mõtles veidi. 

«Olgu selleks Tasimara või Kiosinši,» ütles ta. «Mõlemad on minu vanad madrused ja 
mulle ustavad inimesed.» 

«Aga kas sa võid vastutada, et nad tulevad korvetile tagasi?» 

«Ma ei tea,» vastas Takatai-Kahi. «Selle eest ma vastutada ei või, et saare ülem nad 
meie juurde tagasi laseb.» 

Jaapanlase ebamäärane ja põiklev vastus, tema tasane ning libitsev hääl tundusid 
Rikordile väga kahtlased. Ta närvid olid üsna pingul ja kannatus katkemas. 

«Kuidas võib ta neid mitte tagasi lasta?» hüüdis ta peaaegu karjudes. «Sel juhul 
kuulutan ma Kunaširi ülema tegevuse vaenulikuks, sõidan minema ning võtan ka sinu 
kaasa Ohhotskisse, kust veel sel suvel tuleb mitu sõjalaeva, et nõuda relvade abil 
vangide vabastamist! Vastust ootan ma ainult kolm päeva.» 

Neid sõnu kuuldes tegi Takatai-Kahi järsu liigutuse, just nagu tahaks ta söösta oma 
vestluskaaslasele kallale, kuid hoidis ennast tagasi. Pimeduses ei võinud Ri-kord näha 
tema näoilmet, kuid tajus, et jaapanlane on tugevasti ärritatud. Jaapanlane tahtis 
nähtavasti midagi öelda, kuid mõtles ümber, pöördus ringi ja läks oma kajutisse. 
Kahvatuna, roidunud ning ärritatud näoga pöördus Takatai-Kahi hommikul Rikordi 
poole — ta polnud arvatavasti kogu öö maganud. 

«Imperaatorliku laeva kapten! Sa ütlesid oma mõtted eile välja suure tulisusega. Sinu 
kiri Kunaširi ülema juurde tähendab väga palju, meie seaduste järgi aga 

väga vähe. Ja asjata ähvardad sa viia mind Ohhots-kisse. Kui ülemale tuleb pähe kaht 
minu madrust rannal kinni pidada, pole sinul ometi õigus mind Venemaale vria. Kuid 
sellest räägime hiljem. Nüüd aga ütle mulle: kas sa tõepoolest julgeksid sellistel 
tingimustel minu madruseid kaldale saata?» 

«Jah,» vastas Rikord lühidalt ning otsustavalt. «Hästi,» sõnas Takatai-Kahi. «Siis luba 
mul, — võibolla viimast korda — manitseda oma inimesi ja teatada nende kaudu 
suusõnal minust Kunaširi ülemale, sest ei lubatud kirja ega mingit muud teadet ma 
talle nüüd ei saada. Sa saad juba ise selleks küllalt hästi jaapani keelest aru, et kõike 
mõista, mis ma oma madrustele mõne sõnaga seletan. Ma ei taha, et sa kahtlustaksid 
mind mingisuguses halvas kavatsuses.» 


Takatai-Kahi pöördus oma inimeste poole ja andis neile märku. Jaapanlased, kes olid 
kükitanud põrandal, peaaegu roomasid sügava kummardusega tema juurde, ja jäid 
kuulama, mis ta neile ütleb. 

Algul õpetas Takatai-Kahi madrustele, kuidas nad peavad strabiagu ees käituma ja 
mida nad peavad kõnelema — kuidas neid oli võetud Vene laevale, kunas nad olid 
jõudnud Kamtšatkale, kuidas nad olid elanud Ri-kordiga ühes majas ja kuidas neid oli 
hästi hoitud. 

Takatai-Kahi kordas seda kõike oma inimestele mitu korda, et see neile paremini 
meelde jääks ja et nad tema sõnu täpsemini edasi annaksid, ning lõpetas õpetused 
Rikordi kiitmisega. 

Seejärel palvetas ta sügavas vaikuses väikese kivist Budhakuju ees, pani selle siis 
väikesesse kasti ja tegi kõige lähedasemale oma meestest — Tasimarile ülesandeks 
viia kujuke tema naisele koos mõõgaga, mille ta sealsamas vöölt võttis. Rikordile 
selgitas ta, et selle mõõga on ta pärinud oma esivanematelt ja et nüüd saadab ta selle 
oma pojale ning pärijale. 

Rahuliku ja isegi lõbusa näoga palus Takatai-Kahi Rikordilt viina, kostitas sellega 
oma madruseid, jõi ise koos nendega ja saatis nad seejärel tekile. 

Otsekohe viisid «Diana» madrused nad paadiga rannale ja laevalt oli näha, kuidas 
jaapanlased läksid takistamatult asulasse. 

Takatai-Kahi käitumine üllatas ning liigutas Rikordit. Ta otsustas koguni jaapanlase 
kaldale lasta. Kui Taka-tai-Kahi ei tule korvetile tagasi, läheb ta ise rannikule* ja 
kuna ta oskab juba kõnelda jaapani keelt, suudab ta ennast saare ülemale ilma 
vahendajata arusaadavaks teha. 

Olles sellisele otsusele jõudnud, kutsus Rikord enda juurde vanema ohvitseri 
Rudakovi: 

«Pavel Iljitš, ma sõidan koos Takatai-Kahiga kaldale. Käskkirjale laeva komando 
üleandmisest teile kirjutasin ma alla. Kui ma ei peaks tagasi tulema, sõitke Oh- 
hotskisse ja paluge, et valitsus võtaks vangide vabastamiseks ette tõsisemad abinõud.» 
Seejärel teatas ta Takatai-Kahile, et laseb ta vabaks ja sõidab koos temaga rannale. 
«Saan aru,» vastas jaapanlane, «ilma kirjaliku tõendita venelaste saatuse kohta ei tohi 
sa Ohhotskisse tagasi pöörduda. Ka mina ei või määrida oma au vähimagi häbiplekiga 
muidu kui oma elu hinnaga.» 

«Jään kõiges lootma sinu peale,» ütles Rikord. «Kui sa ei pöördu tagasi, läheb see ka 
mulle elu maksma.» 

«Tänan sind usalduse eest!» hüüatas Takatai-Kahi. 

Ja siis seletas ta, et eelmisel päeval Rikordi poolt osutatud usaldamatus tema suhtes ja 
ähvardus viia teda, Takatai-Kahit, uuesti Ohhotskisse nagu mingisugust petist 
Leonzaimot, olid teda äärmiselt solvanud. 

«Minu seisusest mehe au,» ütles Takatai-Kahi seejuures, «ei luba olla võõral maal 
vangis. Tea, et Kam-tšatkale sõitsin ma sinuga möödunud aastal omal soovil, sest 
arvan, et meie jaapanlased peame elama heas läbisaamises nii suure rahvaga kui sinu 
oma. Üksnes madrused alistasid sa jõuga, mind aga mitte!» Rikord kuulas teda 
imestunult. 

«Minu elu,» jätkas Takatai-Kahi, «oli kogu aeg minu enda käes. Kui sa oleksid 
täitnud oma ähvarduse viia mind uuesti Jaapanist ära, poleks sa näinud mind elavana. 
Eile lõikasin ma koguni maha oma juuksed ja panin need kasti, mille andsin 
madrustele oma naise jaoks. See oli märgiks, et ma surin auga. Mu nördimus oli nii 
suur, et ma kavatsesin koguni tappa sind ja sinu vanemat ohvitseri. 
Kättemaksurõomu tundes unistasin 

ma sellest hetkest, kus ma tulen tekile ja teatan madrustele sinu surmast ning lõikan 
seejärel oma kõhu lõhki habemenoaga, mille ma juba valmis panin.» 

Takatai-Kahi julge avameelsus hämmastas Rikordit. Ta hüüatas: 

«Unustage see! Sõitkem koos kaldale.» 

Ja nad mõlemad istusid «Dianalt» vette lastud ko-mandöripaati. Kuid nad polnud 
jõudnud veel rannani, kui kohtasid paati Takatai-Kahi madrustega, kes tulid tagasi 
laevale. 

Madrused jutustasid, et neid oli kindluses hästi vastu võetud ja et seal elavad 
Vene.laeva saabumist oodates juba hulk aega kolm kõrget ametnikku, kellest kaks 
vanemat olid Takatai-Kahi tuttavad. 

«Näed,» pöördus jaapanlane Rikordi poole, «kõik on meile soodus. Sõida oma laevale 
ja oota minu tagasitulekut. See on sulle parem.» 

Pärast mõningat kõhklust otsustas Rikord järgida Takatai-Kahi nõuannet. 

Kuid enne teise paati ümberistumist võttis ta taskust valge taskuräti, lõikas selle 
madruselt võetud noaga pooleks ja andis ühe poole Takatai-Kahile järgmiste 
sõnadega: 

«Kes on minu sõber, see toob mulle ühe päeva, mitte hiljem kui kolme päeva pärast 
selle poole taskurätist.» 

Takatai-Kahi vastas, et ainuüksi surm võib teda takistada seda tegemast. Ta pidas oma 
sõna. Vene vangide asjad olid võtnud hea pöörde. Järgmisel päeval saabus ta tagasi 
korvetile, kus Rikord teda suure kannatamatusega ootas. Takatai-Kahi tuli tekile, 
kummardas Rikor-dile Jaapani kombe järgi sügavalt ja ütles: 

«Kõik venelased on elus ja terved. Üksnes tüürimees Hlebnikov on haige.» 

Seejärel andis ta Rikordile Matsumaje kubemeri kirja ning Vassili Mihhailovitši ja 
Murri poolt kirjutatud sedeli. 

Viivitamatult kutsus Rikord kogu meeskonna kastel- 

* Pool sellest taskurätist on säilinud paberite seas, mis leiti pärast viitseadmiral 
P. 1. Rikordi surma. Taskurätil oli säilinud tema käega tehtud märkus: 
«Daivi-nokoto» — jaapanlase Takatai-Kahi sõpruse pant. 

lile kokku ja luges rivi ees kapten Golovnini kirja ette, seejärel andis ta selle 
kirjaoskajatele madrustele, et need loeksid seda ise veel kord oma kaaslastele. 
Takatai-Kahi ärasaatmisel leppis Rikord temaga kokku, et nad kohtuvad mõne päeva 
pärast, et saada teada, missugust vastust võib Matsumajest oodata. 

Täpselt kokkulepitud päeval sõitis Takatai-Kahi suure, ääreni värskeid kalu täis 
paadiga «Diana» juurde. Olles mööda laevatreppi üles jõudnud, lausus ta aeglaselt 
ning tähtsalt: 

«Ma kuulsin, et siia tulevat Matsumajest laeval Sampee-Takakahi, kellega on kaasas 
kuriillane Aleksei ja üks madrus vene vangide hulgast. Nad peaksid jõudma kohale 
kas täna või homme.» 

See uudis täitis Rikordi südame rõõmuga. Ta pidas oma sõbra pääsemist samahästi 
kui kordaläinuks, sest ükskõik missuguse jaapanlaste vastuväite puhul oli ta 
otsustanud pakkuda ennast tema asemele. 

Nüüd võis ta lugeda ennast sellise vahetuse jaoks oma sõbraga samaväärseks, sest 
jaapanlaste jaoks oli ta juba tähtis isik. Möödunud aastal oli ta määratud Pet-rovski 
asemele Kamtšatka ülemaks ja oli Takatai-Kahi nõuandel nimetenud ennast 
Matsumaje bunjosele saadetud kirjades Kamtšatka kuberneriks. 

Mitšman Filatovile, kes jälle purjetas «Dianal», ütles Rikord pärast sellise otsuse 
tegemist entusiasmiga, mida ta oli ilmutanud juba lapsepõlves: 


«Nikandr Ivanovitš, kas on maailmas midagi üllamat pühast sõprustundest? Ma olen 
valmis vahetama Vassili Mihhailovitšiga tema saatuse. Kas te oleksite nõus samal 
kombel kedagi teist vabastama?» 

«Kõhklematult!» kostis Filatov tuliselt. 

Takatai-Kahi, kes viibis selle jutuajamise juures, lausus: 

«Au ja kuulsus teile selle eest, et te võtsite vastu sellise otsuse. Kuid ma arvan, et 
jaapanlased vabastavad vangid niigi, sest on saabunud teistsugused ajad.» 

«Aga kuidas tunda ära laeva, millega sõidab siia Sampeo-Takakahi?» küsis Rikord. 
«See on imperaatori laev,» vastas Takatai-Kahi. «Ta on üleni punane, ta parrastele on 
tõmmatud kallid kangad, 

mastis näed sa suurt kera, ahtris aga Sampeo aukraadile vastavat lippu ja nelja lindude 
ning tõusva päikese kujutisega varrast.» 

Varsti teatasid vahimadrused, et läheneb suur Jaapani laev. 

Punaseks värvitud keiserlik purjekas sõitis lahte ja heitis ankrusse «Diana» ligidale. 
Takatai-Kahi läks otsekohe Jaapani laeva pardale ja sai kokku Sampeo-Takakahiga. 
Viimane tegi talle ülesandeks Rikordile edasi öelda, et vangid vabastatakse otsekohe, 
kui Jaapani valitsusele esitatakse kõrgemate Vene võimude tõendus selle kohta, et 
Hvostov oli tegutsenud ilma loata. 

Seejärel oli Sampeo palunud veel Rikordile edasi anda, et homme tuuakse tema 
juurde «Dianale» vene madrus ja kuriillane Aleksei. Need tõendavad, et kõik vangid 
on elus. 

Ja siis saabuski päev, kus «Diana» pardale ilmus esimene vene vang, keda keegi 
polnud enam lootnud näha. See oli esimese järgu madrus Dmitri Simanov. 

Päev oli selge. Nii laevalagi kui ka meri olid päikese-kullast üle valatud. Laev oleks 
nagu olnud vastuvõtuks piduehtes. 

Ohvitserid ja kogu meeskond olid kogunenud tekile. Vaevalt oli Simanov hakanud 
mööda laevatreppi üles tulema, kui «Dianal» kõlas nagu ühest suust «hurraa». Vangis 
ta enda poolt õmmeldud tumesinisest jaapani mompast vormis Simanov tuli kastellile, 
jäi Rikordi ette seisma, võttis valveseisangu ja raporteeris valjusti. 

«Mul on au ilmuda vaenlase vangist!» 

Kuid Rikord jättis tseremooniad kõrvale, kaelustas madrust ja suudles teda mitu 
korda. Rikordi järel tegid seda Rudakov, Filatov ja tüürimees Sredni. Vaevalt oli selle 
pidulikkuse põhjustaja jõudnud välja ohvitseride kaisutustest, kui madrused hakkasid 
teda pöörase vai-mustuskisa saatel õhku loopima. Teda ei lastud käest lahti ega 
vabastatud kallistustest ja Tiška ei suutnud kuidagi tema juurde pugeda. 

Ta tõukles, karjus kõigist valjemini ja koguni vandus, kuid üldises rõõmus ei pannud 
teda keegi tähele. 

Siis jättis Tiška oma viljatud katsed Simanovirt midagi teada saada ja suundus Aleksei 
juurde, kes istus 

vaikides eemal rostvärgil. Ta haaras kuriillasel halati-varrukast ja vedas ta enda juurde 
koikule. 

Siis võttis ta sumadanist pooletoobilise ja kaks suurt peekrit ning avas üsna ruttu 
sõnakehva kuriillase keelepaelad, küsitledes teda väsimatult oma härra üle — kas ta 
on terve, kas keegi hoolitses tema eest vangis, kas ta tuletas ka Tiškat meelde ja kas 
Tiškat pole unustanud tema sõbrad Skajev ja Makarov. 

Kuriillane jõi ära peekritäie ja selle peale veel teise ning suutis siis ainult korrata: 
«Ho, ho erosi.» (See tähendab jaapani keeles «hästi».) 

Ta oli järsku unustanud kõik venekeelsed sõnad, mida ta kainena hästi teadis. 


Tiška sülitas südametäiega, kuid muutus sealsamas härdaks, võttis kuriillasel kaela 
ümbert kinni ja mõlemad hakkasid laulma: Tiška oma rjasani, Aleksei aga oma kuriili 
laulu. Üldiselt kõlas see päris hästi, sest nad mõlemad tundsid peaaegu üht ja sama 
ning olid peaaegu ühepalju purjus. 

Järgmisel päeval saatis Rikord Simanovi ja Aleksei tagasi Jaapani laeva pardale, andis 
Takatai-Kahile kirjad Golovnini ja teiste vangide jaoks, hiivas siis ankru, sõitis reidilt 
välja ning võttis täispurjeSe all kursi Oh-hotskile, et tulla kuu aja pärast tagasi 
vangide järele ja tuua jaapanlastele need pitserite ja Vene vapiga paberid, mida nad nii 
visalt, salakavalalt ning sõnamurdlike võtetega olid kahe aasta kestel taotlenud. 


KAHEKÜMNE KUUES PEATÜKK HILINENUD TEATED 
KODUMAALT 


Suure kannatamatusega ootas Vassili Mihhailovitš Simanovi tagasitulekut. See 
madrus, kes erinevalt teistest vangistuskaaslastest ei olnud kuigi taibukas, näis nüüd 
talle kõige arukama saadikuna. 

Vaevalt oli Simanov ilmunud oksio uksele, kui Vassili Mihhailovitš sööstis talle 
vastu. Esimesel hetkel oli ta erutus nii tugev, et ta suutis lausuda ainult: 

«Noh! Noh! Kuidas meil seal on?» 

«Niimoodi, et kõik on hästi, teie kõrgeausus,» vastas Simanov. «Pagana hästi 
kostitasid poisid.» 

«Narr!» hüüdis Vassili Mihhailovitš. «Kas ma siis seda sinult küsin! Kuidas on seal, 
Venemaal?» 

Kuid Simanov suutis ainult natukese edasi anda sellest, mida talle oli kõnelnud 
Rikord, kes muide ka ise teadis Euroopa ja Venemaa sündmustest vähe. 

Simanov võis teatada ainult seda, et prantslased olid tunginud Venemaale kallale ja 
olid olnud juba kuueteistkümne versta kaugusel Smolenskist, kus neile siiski oli antud 
hea keretäis, mõned tuhanded löödud maha, ülejäänud koos Bonaparte'iga aga olid 
plaganud ülepeakaela koju. 

See oli kõik, mis Vassili Mihhailovitš sai teada kaheteistkümnenda aasta suurest 
sõjast, Venemaad vapustanud õnnetustest, vene rahva rõõmudest ja võitudest, mis 
vangidele endile märkamatult olid võib-olla muutnud nende saatust ja võimaldasid 
neil kodumaale tagasi pöörduda. 

«Õnnetu!» hüüdis Golovnin südametäiega. «Mis 1011 liisk see küll oli — valis välja 
sinu, aga mitte Skajevi või mõne teise.» 

Nähes, et Simanovilt pole midagi rohkem teada saada, pöördus Golovnin kuriillase 
Aleksei poole, kuid ka see ei lisanud Simanovi poolt öeldule midagi uut. Oma piipu 
popsutades ütles ta ainult, et Vene laeval on «hirmus head inimesed». 

Siis hakkas Vassili Mihhailovitš küsitlema Kumad-žerot ja Tesket, kuid need 
vabandasid endid mitteteadmisega. 

Siiski teatas talle Teske peagi, nagu oleksid Naga-sakit külastanud hollandlased 
jutustanud, et prantslased olid vallutanud Moskva, mille venelased olid põlema 
süüdanud ja maha jätnud. 

See uudis tundus Golovninile niivõrd ebatõenäoline, et ta puhkes naerma: 

«Seda ei võinud olla!» 

Kolme päeva pärast viidi vene vangid viimset korda Matsumaje bunjose lossi, kus nad 
niipalju kordi olid seisnud seotuina kirjutajate ja ametnikkude ees. 

Kuberner teatas Golovninile, et kui Vene laev, mis oli lubanud tulla sel aastal 
Hakodatesse, tõepoolest toob vajaliku paberi ja kui Matsumaje bunjos leiab selle 

olevat vastuvõetava, siis volitab valitsus teda venelasi nende isamaale laskma, 
ootamata otsust pealinnast. 

«Kapten Havarin!» teatas kuberner sel puhul pidulikult. «Selle käsu järgi peate teie 
kõik mõne päeva pärast sõitma Hakodatesse. Ka mina tulen sinna ja me kohtume 
seal.» 

Lossist viidi vangid samasse majja, kust nad kunagi olid põgenenud. Nüüd oli see 
eeskujulikult koristatud, kõik sisemised trellid olid ära võetud, valvurid polnud 
relvastatud. Laua ääres aga teenindasid vange hästiriietatud teenrid ja söök toodi 
lauale hinnalises lakeeritud nõus. 

Neil rõõmupäevadel hakkas Hlebnikov pikkamööda mõistusele tulema. Tal oli üha 
sagedamini selgeid silma-ilke ja ta muutus taas heaks ning ustavaks seltsimeheks. 
Sel ajal saabus Jedost akadeemik Adati-Sannai, kes soovis venelaste käest omandada 
Euroopa teaduse edusamme. Ei Golovnin ega ka Hlebnikov keeldunud teda selles 
abistamast. Hlebnikov kirjutas akadeemikule üles logaritmide tabelid ja õpetas, kuidas 
neid tuleb kasutada. Vassili Mihhailovitš aga tegi tema jaoks ulatuslikke väljakirjutusi 
prantsuskeelsest füüsikaraama-tust, lisades sinna juurde oma isiklikke selgitusi uusi- 
mate avastuste kohta niihästi sellel alal kui ka astronoomias. 

Ja siis saabus uuesti maikuupäev, niisamasugune kui aasta tagasi, siis kui vangid olid 
põgenenud mägedesse — päev, mis oli tõotanud neile tõelist vabadust. 

Linnas liiguti pidulikult, tseremoniaalselt, ehkki polnud enam relvastatud saatevalvet. 
Sajad inimesed jookisid vangide järel, keda saatis Teske. 

Linna piiridest välja jõudes võis igaüks endale valida edasiliikumise viisi: kes soovis, 
võis minna jala, kes aga soovis sõita, selle jaoks olid valmis seatud ratsahobused. 
[Mindi sedasama teed mööda, kustkaudu oli tuldud Ha-4codatest, peatuti 
nendessamades asulates, kus varemgi, kuid nüüd kõndisid vene meremehed vabade 
inimestena. 

Üksnes Murrilt ei pööranud jaapanlased silmi. Nad kartsid, et ta võib endale midagi 
halba teha, sest kui vangid olid liikunud mööda linna, oli ta hakanud nii 

kibedaid pisaraid valama, nagu oleks ta kaotanud oma isakodu. Hiljem nuttis ta kogu 
tee. 

Jaapanlaste pärimistele tema pisarate põhjuse kohta vastas Murr: 

«Ma pole väärt neid suuri heategusid, mida te mulle osutate. Mind piinab 
südametunnistus sellepärast, et ma ei saa teile tasuda samaga.» 

Kui aga talle esitas sama küsimuse Vassili Mihhai-lovitš, ütles Murr: 

«Mul on teist kõigist kahju, sellepärast ma nutangi. Ma näen jaapanlaste kogu 
kavalust, mis hukutab meid kõiki. Kas te tõesti ei mõista, et see on puhas kometi- 
mäng?» 

«Kas ta on tõepoolest peast segi või ainult teeskleb hullu?» mõtles Vassili 
Mihhailovitš ja viimane tundus talle inimese jaoks kõige kohutavama, 
haletsusväärsema seisukorrana. 


KAHEKÜMNE SEITSMES PEATÜKK VANGID NÄEVAD 
«DIANAT>»> JALLE 


Teekond Matsumajest Hakodatesse vältas üheksateist päeva. Sel korral ei kiirustanud 
neid keegi, peatused ja puhkepäevad olid sagedased. Ilm oli kogu aeg selge ja vaikne 
ning pärast kaheaastast vangipõlve oli käia kerge ja koguni meeldiv, seda enam, et ees 
ootas vabadus. 


Mõne päeva pärast tuli oma punase laevaga Hakodatesse Sampeo-Takakahi ja koos 
temaga akadeemik Adati-Sannai. Saabus ka Otahi-Koski, kes oli olnud Kunaširi saare 
ülem, kui Rikord oli seal käinud. 

Otahi-Koski ilmus otsemaid oma endisi vange külastama, kuid käitus hoopis teisiti 
kui varem: oli aupaklik ning lahke ja õnnitles venelasi nende peatse kodumaale 
tagasipöördumise puhul. Ent jaapanlase kogu lahkuse juures märkas Vassili 
Mihhailovitš tema mustades kõõrdsilmades ikka veel õhkuvat tigedust. 

Kui Otahi-Koski oli lahkunud, ütles Golovnin Teskele: 

«Ma ei suuda unustada, et see inimene on valmistanud nii teile kui ka meile palju 
häda, teatades Rikordile, et me kõik oleme tapetud. Selletõttu oleks Rikord peaaegu 

avanud tule Kunaširi pihta. Ainult saatus hoidis tema kätt tagasi.» 

«Jah, nii see on,» nõustus Teske. «Tänagem igaüks selle eest oma jumalat.» 

Ühel septemDripäeval märkasid jaapanlased Ermio neeme ligidal merel suurt 
kolmemastllist euroopaliku ehitusega purjekat. See neem oli lääneservaks avarale 
Edomi lahele, kuhu Rikord oli pidanud tulema lootsi järele. 

Seda kuuldes hüüdsid vangid rõõmsalt: «Meie omad tulevad!» 

Madrused kaisutasid üksteist. Ja ka Vassili Mihhai-lovitš ise tundis selle uudise puhul 
esmakordselt kahe aasta jooksul, millise erksa rõõmuga võib tuksuda ta süda. Kuid 
möödus päev, kaks, kolm — Vene laevast polnud enam midagi kuulda. Vangid 
muutusid rahutuks. Lõpuks teatati, et jaapanlaste poolt märgatud laev püüab kogu aeg 
sõita sisse Edomi lahte, kuid teda takistavad vastutuuled. 

Vahepeal oli Hakodatesse kokku sõitnud suur hulk ametnikke, gimniagusid, oli 
ilmunud palju sõdureid ja nende arv suurenes iga päevaga. See tekitas Golovninis 

ärevust. Ta küsis Teskelt, mida niisugune Jaapani sõjaväe rohkus tähendab. 

Kuid Teske rahustas teda: 

«See ei ole teie pärast. Inimesi on nii palju sellepärast, et Jaapani seadus nõuab suurt 
ettevaatust, kui meie juurde sõidavad välismaalased.» 

Lõpuks sõitis tundmatu kolmemastiline laev reidile. See oli «Diana». 

Laev nõudis sadamasse sissesõitmiseks pardale lootsi. Ja 28. septembril 1813. aastal 
sõitis «Diana» vastutuules meisterlikult löövides Hakodate lahte. 

Kõik vangid tahtsid väga oma laeva vaadata, kuid majal, milles nad asusid, oli mere 
poole ainult üks aken. Ja nii kogunesidki nad selle akna juurde ning vaatlesid üksteise 
peadest üle küünitades ahnelt armsa korveti meisterlikke manöövreid. 

Meremehed nutsid vaikselt, kuid keegi ei häbenenud oma pisaraid. Üksnes Murr ei 
nutnud seekord. 

«Diana» manöövreid jälgisid mitte ainult vene meremehed. Kõikidel kõrgematel 
kohtadel linnas ja majade katustel seisid jaapanlased. Imestunult vaatlesid nad suurt 
laeva, mis tuli vastutuult linnale üha ligemale. Jaapanlased olid hämmastatud Vene 
läteva keerulisest taglasest ja sellest, kui kergesti meeskond selle seadmisega 
hakkama saab. 

«Kui palju on teil purjesid!» ütlesid nad kadedalt. «Meil aga on ainult üks suur puri, 
millega ei saa kuidagi vastutuult sõita.» 

Ent hoolimata meeskonna suurest vilumusest ei olnud «Diana» seekordne teekond 
Jaapani rannikule olnud kerge. Ta oli sattunud tugevasse tuulde, mis kestis kaksteist 
päeva. Korveti kinnituskohad ei olnud enam kuigi tugevad, lekkimine trümmis ulatus 
kaheksale tollile tunnis. Korraks kartis Rikord juba, et ta sel aastal Hako-datesse ei 
jõua. 

Lõpuks saabus «Diana» linna alla ja heitis ranna ligidal ankrusse. 


Varsti tulid endiste vangide juurde Kumadžero ja Teske. 

Teske näol säras naeratus. Käes hoidis ta suurt ümbrikku, mille oli saatnud Takatai- 
Kahi kaudu Rikord. 

Selles ümbrikus oli Ohhotski sadama ülema kapten Minitski paber Matsumaje 
kuberneri kahe gimniagu nimele 

Dokument tuli tõlkida jaapani keelde. 

Tugevasti erutatult avas Golovnin ühe kärsitu liigutusega musta kirjalakkpitseriga 
ümbriku ja tõmbas sellest välja suure paberilehe. Seda mööda kuidas ta silmad üle 
ametliku paberi ridade jooksid, lõi ta nägu särama, sellesse ilmus kerge puna ja ta 
täidlastele huultele tuli naeratus. Kõik see peegeldus vastu ka teda jälgivate madruste 
nägudel. 

«Kõik on, jumal tänatud, hästi!» 

Oma kirjas selgitas Minitski üksikasjaliselt ning arusaadavalt gimniagudele, et 
Hvostovi kallaletung jaapani küladele oli olnud omavoliline, et Venemaa valitseja on 
alati suhtunud Jaapanlastesse poolehoiuga ega soovi neile midagi halba teha. 

Minitski soovitas jaapanlastel ilma edasise viivituseta näidata vene vangide 
vabastamisega ka oma poolehoidu Venemaa vastu ja valmisolekut sõbralikul viisil 
lõpetada ebameeldivused, mis olid tulenenud Jaapani võimude endi arusaamatusest. 
Lõpuks öeldi: «Igasugusel vabastamise tähtaja edasilükkamisel jaapanlaste poolt 
võivad olla halvad järeldused kaubanduse ja kalapüügiga tegelevate inimeste jaoks, 
sest meie laevad peavad hakkama kalapüügi-kohtade elanikele palju tüli tegema, kui 
jaapanlased sunnivad meid selle asja pärast oma rannikule tulema.» 

Pärast kirja ärakuulamist ütles Hlebnikov, kes neil päevil oli täie mõistuse juures: 
«Lõpp meeldib mulle väga. Ühte ei suuda ma mõista — mida tahtsid jaapanlased 
saavutada selle kapten Minitski kirjaliku pöördumisega Matsumaje gimni-agude 
poole. Kas tõesti soovisid nad selle mustast kirjalakist pitseriga saada kinnitust Kuriili 
saarterea kohta, mis vallutati meilt nagu vedelema jäetud asi?» 

«Nii see paistab,» ütles madrus Mihhaila Škajev vaikselt, just nagu omaette. «Aga see 
Kuriilimaa on ju meie oma!» 

Golovnin ainult muigas ja andis paberi üle jaapanlastele, kes võtsid selle vastu 
kummardusega ja hakkasid 

kangesti kiitma Ohhotski sadama ülema kirja nii tarka sisu, kinnitades Vassili 
Mihhailovitšile, et Hvos-tovi teod on nüüd Jaapani valitsuse jaoks rahuldava seletuse 
saanud. Seejärel soovisid nad Golovninile peatse vabastamise puhul õnne. 
Jaapanlased läksid ära ja Vassili Mihhailovitš hingas kergendatult. Siis laskis ta pilgu 
libiseda üle seltsimeeste, keda saatuse rasked katsumused olid temaga ühte sidunud, ja 
ütles: 

«Minttski on kirja koostanud targasti... Kas ta võis mõelda koos minu ja Pjotriga 
mereväekorpuse klassis istudes, et kunagi vabastab tema allkiri meid igavesest 
vangistusest, võib-olla koguni surmast? Ja kas võis mõelda Hvostov, see vapper ning 
hulljulge meresõitja, kes oli samuti meie korpusekaaslane, et ta kunagi põhjustab 
meile selliseid kannatusi? Teda pole enam elavate kirjas, kuid me kõik oleme 
meremehed ja meie teed puutuvad kokku merel. Elusaina või surnuina jätame me kõik 
oma jäljed tema piiritutele avarustele.> 


KAHEKÜMNE KAHEKSAS PEATÜKK SÕPRADE 
KOHTUMINE 


Jällenägemine Rikordiga! Kas tõesti on tõelise vabaduse tund nii lähedal? 

Kõik vangid ihkasid sellest tähtsast sündmusest osa' võtta. Üksnes Murr, kes ei 
ilmutanud enam meelesegaduse tunnuseid, ei tahtnud kõikide, isegi jaapanlaste 
suureks imestuseks kedagi oma kaasmaalastest näha. Tema pärast pidi ka Hlebnikov 
koju jääma, sest jaapanlased kartsid Murri üksi jätta. Vaene tüürimees peaaegu nuttis. 
Varahommikul, kui veepinnal suitses alles kerge aur ja päike hakkas valgustama 
majade katuseid, ilmus Kumadžero Vassili Mihhailovitši juurde tema kolmnurkse 
mütsiga, Teske aga tema mõõgaga käes. Nad andsid talle üle need ohvitseriauastme 
tunnused ja. õnnitlesid eelseisva jällenägemise puhul. 

Erutusest väriseva, kuid endiselt tugeva, relva käsitsemiseks võimelise käega võttis 
Golovnin oma mõõga 

vastu ja nõudis, et talle ka munder tagasi antaks. Kuid jaapanlased hakkasid teda 
paluma, et ta rüietuks bunjose poolt kingitud siidülikonda, öeldes, et muidu Jaapani 
aukandja solvub. 

Kuna Hakodate polnud Peterbiri ning siin puudus plats-adjutant ja kuna pealegi ei 
ainud tahtmist kubemneriga lahkumisel tülli minna, ncastus Vassili Mihhai-lovitš 
riietuma jaapani ülikonda, )hkki tema suletutiga kolmnurkmüts ei sobinud kokku 
siilkaftaniga. 

«Mul on kahju ainult sellest,» ütles ta Teskele naljatades, «et ma enne reisi 
Hakodabsse ajasin maha oma vangistuse ajal vabalt kasvanud habeme, muidu oleksin 
päris mereröövli moodi.» 

Esimene kokkusaamine Rikordiga pidi toimuma üsna ranna ääres asuva tollikohtu 
saalis. Umbes lõuna paiku viidi Vassili Mihhailovitš sinna. Äaja oli tihedalt ümb- 
ritsetud sõjaväest. Sõdurid olid nüüd riietatud mitte halattidesse, vaid rikkalikult kulli 
ja hõbedaga väljaõmmeldud kottpükstesse ja siidkafianitesse, rnis oma lõikelt 
meenutasid naiste mantleid. 

«Ma mõtlesin, et jätan siin kõge pidulikuma mulje, aga iga teie sõdur on hoopis 
kallihinnalisemas riietuses kui mina,» ütles Golovnin. 

«Niisugune rüü maksab väga palju,» seletas Teske. «See kuulub valitsejale, seda 
hoiakse riigi laos ja antakse sõduritele välja üksnes piduikkudel puhkudel. Las 
välismaalased näevad, et meie pole sugugi vaesed.» 

Maja, kuhu Vassili Mihhailovitš viidi, ei jäänud esinduslikkuselt maha sõdurite 
pidurüiist. Avara saali lagi ja lahtilükatavad seinad olid kaetud niisama kunstipäraste 
ning kaunite maalingutega kui Matsumaje lossis. 

Golovnini saatvad jaapani ametnikud kükitasid oma tava järgi seina äärde, temale agi 
anti euroopa tool ja suures ärevuses jäi ta oma sõpra ootama. 

Rikord toodi kaldale kuberneri paadiga. Paadil lehtisid kolm lippu: Vene, Jaapani ja 
suur valge vaherahu-lipp. Rikordi saatjaskonna moodistasid ohvitser Savel-Sev 
Kamtšatka garnisonist, millegipärast vene nime kandev jaapani tõlk Kisseljov ja väile 
rühm madruseid, kes Jäid pärast maabumist kohtuhoone ette. 

Kiiresti tõttas Rikord astmeist üles ja sammus tema 

ees teenistusvalmilt lahti paiskuvast uksest saali, kui olles üllatatud seinte kentsakatest 
maalingutest ja arvates, et ta on sattunud mitte sinna, kuhu ta pidi minema, peatus 
lävel hetkeks ja hakkas ringi vaatama. 

Ent seal sööstis talle vastu keegi mees, veider jaapani rüü seljas, kuid kolmnurkmüts 
peas ja vene mõõk vööl. Rikord astus sammu tagasi, ja tundis siis järsku selles nii 


kummaliselt riietatud inimeses ära oma vana sõbra, kelle nägu oli lohku vajunud ning 
vananenud. Imestuse ning rõõmuga hüüdis ta: 

«Vassili Mihhailovitš! Kas see oled sina?» 

«Mina, mina!» vastas Golovnin õnnelikult. «Ei tundnud ära? Viimaks ometi!» 

Ja kaua seisid nad — need mehised meremehed, kes olid vaadanud surmale silma 
rohkem kui üks kord, pigistasid teineteist kaisutuses, hoidsid lastena kätest kinni ja 
vaatlesid teineteist õrnalt. 

Nad ei suutnud uskuda, et lõpuks on saabunud kohtumishetk, et kaheaastane 
kannatusteaeg ühele ja hingepiin teisele on läinud ometi kord minevikku. 
Jaapanlased tõttasid Rikordile tooli pakkuma. Teske aga ütles temale naeratades vene 
keeleS: «Võite kõnelda niimitu tundi, kui te soovite.» Jaapanlased tõmbusid saali 
teise otsa, kriipsutades sellega alla, et nad ei taha pealt kuulata ega segada sõprade 
südamlikku vestlust. 

Need aga istusid teineteise vastas, hoidsid endiselt teineteise käsi ja Rikord kõneles: 
«Lõpuks ometi näen ma sind, mu armas sõber Vassili Mihhailovitš! Missugune tasu 
läbielatud piinade eest!» 

Golovnin agfa külvas ta üle kannatamatute küsimustega, millele Rikord ei jõudnud 
vastata. 

«Kuidas? Mis?» hüüdis ta Rikordit iga minut katkestades ärritatult. «Tähendab, 
vaenlasi ei ole enam meie maal? Meie väed on Prantsusmaal? Jumal tänatud! Kas 
tõesti oli Bonaparte Moskvas? Aga meie! Meie aga istusime sel rahva häda-aastal 
Jaapani türmi puutrellide taga!» hüüdis ta nördinult. 

Nende hüplev vestlus iätkus, rutates ühelt kõneainelt teisele. Mõlemad küsitlesid 
teineteist ühekorraga, vastasid samuti ühekorraga ja puistasid lauset lõpetamata 

teise uuesti küsimustega üle. Vestlust katkestasid käepigistused. 

Kuifl kui Jaapani ametnikud olid läinud saali kaugemasse otsa ja tegid näo, nagu ei 
tunneks nad kahe Vene ohvitseri jutuajamise vastu üldse huvi, siis jälgis salaja samas 
saalis viibiv bunjos Haotori-Bingono-Kami ise neid väga tähelepanelikult. Ta istus 
venelastest mõne sammu kaugusel sirmide taga ja vaatas aeg-ajalt uurivalt tõlk 
Kumadžero poole, kes oli tardunud tema jalge ette ja andis talle sosinal edasi 
vestlejate sõnu. 

Vahetevahel kuulis Vassili Mihhailovitš koguni sirmide tagant liigutusi ja kellegi 
tasast sosinat, kuid vangistuse jooksul oli ta jaapanlaste järelevalve ja pealt- 
kuulamisega niivõrd harjunud, et ei pööranud sellele tähelepanu, seda enam, et 
sõprade jutuajamine ei võinud olla bunjosele ebameeldiv. 

Seejärel kostitasid jaapanlased venelasi tee ning kompvekkidega, ja alles õhtu eel 
pöördus Vassili Mih-hailovitš uuesti vangidele määratud majja tagasi. Siin algas jälle 
pikk vestlus «Dianast», Venemaast, Euroopast, ühiste sõprade ja tuttavate saatusest. 
Kui kõik olid läinud oma tubadesse ja vajunud une rüppe, sammus Golovnin maja 
teisele korrusele ja lükkas lahti paberist akna. Läbi sügisõhtu karguse hoovas temani 
vabadusest mere sooja hingust. 

Meremehe terava pilguga hakkas Vassili Mihhailovitš otsima oma korveti ankrutuld 
ja leidis varsti kaugelt vaevumärgatava heleda punkti, mis sarnanes Põhjanaelaga. 
Sellele suure lahe avaruses kaduv-väikesele tulukesele olid aheldatud ta mõtted, sest 
seal oli kodumaa. 

Hommikuks kutsuti kõik vangid majja, kus peatus Matsumaje saare kuberner. See oli 
neil viimne kord näha Jaapani bunjost. 

Pärast tavalist kummarduste vahetamist võttis kuberner oma kimono laiast varrukast 
paberilehe, tõstis selle kõrgele, et kõik näeksid, ja ütles venelaste poole pöördudes: 


«See on valitsuse määrus teie asjas.» Paberis öeldi, et kuberner on veendunud selles, 
et Hvostov oli tegutsenud omavoliliselt, mistõttu ta vabas- 

tab Jaapani valitsuse käsul venelased, ja et järgmisel päeval peavad nad oma laevale 
minema. 

Seejärel tõmbas bunjos põuest teise paberilehe, luges selle valjusti ette ja käskis 
Teskel tõlkida ning Golov-ninile edasi anda. See oli bunjos Haotori-Bingono-Kami 
isiklik ning väga armastusväärne hüvastijätt- endiste vangidega. 

Ent kuulates kuberneri nii aupaklikku läkitust, mõtles Vassili Mihhailovitš muust — 
võidukast Vene armeest, mis lähenes juba Prantsusmaa pealinnale. Kas mitte see 
asjaolu ei muutnud tema kurikavalaid ning karme vangivalvureid aupaklikeks 
sõpradeks? 


KAHEKÜMNE ÜHEKSAS PEATÜKK TAAS KODUMAA 
RANDADE POOLE 


Oktoobri algul oli saarel veel soe ning päikesepaisteline, õhus hõljus läikivaid 
ämblikuvõrguniite, oli vaikne ja tasasel tuulel polnud nii palju jõudu, et puhuda linna- 
tagustel küngastel asuvatelt puudelt ja põõsastelt nende kollaseid pidurüüsid. 

Selgel sügishommikul istusid lõpuks vabaks saanud vene madrused Takatai-Kahist 
saadetuna kubemeni paati. Sõudjad surusid aerudele ja tume kivine rand hakkas 
kaugenema. 

Seal tõstiski juba esimene merelaine paadi nina, veeres kuni pärani ja pani paadi 
küljelt küljele õõtsuma. Hlebnikov hakkas õnnelikult naerma. Ta tundis ennast nüüd 
tervena — teda vaevanud «deemonid» olid jäänud sellele neetud rannikule. Murr 
istus, pea käte vahel, ja vaatas maha. 

Võib-olla mõtles ta sel hetkel päevast, kus ta ei suuda enam silmi tõsta ja vaadata 
teist, vene taevast, ei suuda kohata oma kaasmaalaste ja seltsimeeste pilke, oodates 
karistust kohustuste hülgamise ning vande murdmise pärast. Võib-olla nägi ta juba 
seda kohta Avatša lahe rannikul kaljude all, kus ta kuue nädala pärast laseb endale 
südamesse kaks tükki murtud tina, mida jahimehed kasutavad metsloomade jaoks 
kuuli asemel. 

Kuid praegu ei pööranud keegi talle tähelepanu. 

Vassili Mihhailovitš istus Rikordi kõrval aukohal ja jälgis rõõmsalt, kui kiiresti 
lühenes vahemaa nende paadi ning «Diana» vahel, mis ootas neid, tasakesi õõtsudes 
kerges lainetuses. 

Madrused aga püüdsid kas või minutikski võtta jaa-panlastelt aerud. 

Siin oli ka kuriillane Aleksei, kes sõitis koos venelastega Kamtšatkale, et jääda sinna 
alatiseks elama. . 

Seal ta ongi — «Diana»! Ta lõhnas nii hästi ning tuttavalt tõrva ja takkude j-ärgi, 
pardalt veepinnani oli lastud alla tulipunane paraadtrepp. 

Meeskond ja ohvitserid on rivistatud kastellile. Laeval valitseb pühalik vaikus, mida 
rikub ainult masti-tippude kohal lendlevate kajakate kisa. 

Üle vaikse mere kajavad valjud hurraahüüded. Golov-nin ja tema seltsimehed astuvad 
laevale. Nad piiratakse igast küljest sisse, haaratakse kätele, loobitakse õhku, 
kõneldakse midagi üksteise võidu. 

Rässakas madrus, kelle nägu Golovnin ei suutnud näha sagivate käte seas, trügib 
Vassili Mihhailovitši juurde ja surub ennast lihtsalt, külamehe moodi vastu tema õlga. 


«Kes see on? Tiška! Sind ei tunne ju äragi. Sa oled juba saanud esimese järgu 
madruseks!» hüüdis Golov-nin, kaisutas teda ja suudles oma lapsepõlvesõpra tuliselt 
kolm korda. 

Kõikide ohvitseride ees võttis Golovnin oma mõõga 

vöölt ja palus Rikordit jätta see endale mälestuseks. 

Rikord võttis oma sõbra relva vastu palava tänutundega. 

Sel ööl ei maganud «Dianal» peaaegu keegi. 

Nii lõppes Golovnini ja tema seltsimeeste hirmus vangipõlv Jaapanis, mis oli kestnud 
kaks aastat,* kaks kuud ja kakskümmend kuus päeva. 

* Hiljem leiti viitseadmiral P. 1. Rikordi asjade seas koopia tema rapordist 
mereministrile, milles ta kirjutas Golovnini kingituse kohta: «Võtnud vastu selle minu 
jaoks nii väärtusliku eseme, julgen ma paluda Teie Kõrgust lubada mul kanda seda 
mõõka, kuigi ta ei vasta mereväeohvitseride mõõga uuele kujule, nagu see hiljuti 
kinnitati. Minu palve on ebaharilik, kuid ka see, mis me õnnelikult oleme korda 
saatnud, on ainulaadne Euroopa sündmuste hulgas.» 

Lõuna paiku ilmusid «Diana» pardale mõned Jaapani ametnikud, keda saatsid 
Kumadžero ja Teske. Nad tõid Golovninile ja Rikordile kummalegi kingiks tüki 
kallist siidi, teed ja kompvekke. 

Korvetil kostitasid venelased omakorda jaapanlasi na-livka ja likööridega, millest 
need kangesti heasse tujju sattusid. Keegi kõrgetest külalistest soovis näha Vene tsaari 
oma käega kirjutatud allkirja. Külalistele näidati seda Aleksander 1 reskriptil, mis oli 
välja antud mereväekapten Golovnini nimele koos püha Vladimiri ordeniga 
meresõidu eest «Dianal». Reskripti oli toonud kaasa Rikord, et anda see üle oma 
sõbrale. A Nähes Vene tsaari oma käega kirjutatud allkirja selle lõpmatute konksude 
ja aasadega ning kahekordse lõpu-tõmbega, mida poleks suutnud välja mõelda ükski 
senati lauaülem, kummardusid jaapanlased pühalikus vaikuses selle kohale, 
kangestusid ja taganesid siis selga sirgu ajamata aupaklikult laua juurest eemale, 
Lahkumisel jagati jaapanlastele kingitusi. Nad võtsid neid vastu ainult siis, kui 
kaaslased seda ei näinud, ja pealegi ainult selliseid asju, mida võis peita halati laia- 
desse varrukatesse. Avalikult, ilma igasuguse kartuseta võtsid nad ainult raamatuid ja 
geograafilisi kaarte. See oli kõik, mida valitsus lubas neil kingina kaasa tuua ja mida, 
nagu Jedos arvati, võis Jaapanil kunagi tarvis 

minna.. 

10. oktoobril 1813. aastal tõstis «Diana» lõpuks purjed. Laev alustas sõitu 
kodurannikule. 

Vassili Mihhailovitšile ja endistele vangidele polnud nüüd suuremat rõõmu kui seista 
tekil ja jälgida pilguga seda, kuidas raskete lainete hoog üha kasvas. 

Golovnin ei lahkunud kaptenisillalt. Pealegi muutus meri üha rahutumaks. Ilm ei 
tõotanud kerget reisi. Öösel tõusis selline torm, mida korvett polnud kohanud veel 
ühelgi meresõidul, isegi mitte Kap Hoorni juures. 

Laastukesena kerkis laev mõõtmatusse kõrgusse ja sööstis sealt põhjatusse. Kuid 
«Diana» polnud enam see, mis enne: ta oli vanaks jäänud. Lekkimine muutus üha 
tugevamaks ja hoolimata sellest, et kõik pumbad vahetpidamata töötasid, ei langenud 
vesi trümmis neljakümnest tollist madalamale. 

Vassili Mihhailovitš ei lahkunud kogu öö jooksul vahist, juhtides ise laeva, Rikord 
aga jälgis trümmi olukorda. Purjed võeti maha. Laev seati triivi. Kõik luugid ja 
suurtükiluugid olid tugevasti suletud. Iga minut võis karta laevahukku. 


Ja ometi poleks Golovnin vahetanud seda hävinguga ähvardavat lainete ja mere raevu 
ka kõige rahulikuma päeva vastu, mis ta oli veetnud jaapani vangistuses. Endise 
enesevalitsuse ja kindlusega juhtis ta laeva, nagu poleks ta olnud sellest eemal ühtki 
tundi. Kui torm oli jõudnud haripunkti, andis ta igaks juhuks käsu: 

«Sõudepaadid valmis seada!» 

«Kas tõesti,» hüüdis tema kõrval seisev Hlebnikov, «oleme talunud nii palju 
kannatusi üksnes selleks, et olles saavutanud ihaldatud vabadushetke, hukkuda selle 
neetud Jaapani ranniku nähtavuskauguses?» 

«Seda ei juhtu, Andrei Iljitš,» ütles Golovnin. «Ma tunnen meie «Dianat»!» 
Tõepoolest, laev pidas vastu ja tuli tormist välja»võit- 

jana. 

3. novembril 1813. aastal sõitis «Diana» sisse Avatša lahte. 

Sadas lund nagu siis, kui siia esimest korda saabuti ja Kamtšatka mõõtmatud avarused 
tema sopkade, kuristike ja rannikukaljudega olid kaetud külma valge vaibaga. 

Kuid karmist vangipõlvest kojupöörduvatele venelastele tundus see metsik maanurk 
lähedasena ning kodusena. 


KOLMEKÜMNES PEATÜKK HÜVASTIJÄTT <«DIANAGA» 


1813. aasta detsembri algul jättis Vassili Mihhailo-vitš Golovnin südamlikult 
jumalaga oma ekspeditsiooni-kaaslastega ja asus ustava Tiška saatel koerakelkudel 
pikale teele Venemaale. Selle retke esimese osa vältel, kus tee läks läbi täiesti 
inimtühjade alade, sõitis kaasa Pjotr Ivanovitš Rikord, kes soovis oma sõpra saata. 
Sellel kohal lahe ääres, kus seisis kinnikülmunud kor-vett «Diana», teelised peatusid 
ja ronisid mööda jääle 

ulatuvaid pakases krigisevaid pikki puust maabumissildu kõikidest mahajäetud 
laevale. 

Laev, millega neid mõlemaid sidus nii palju, jättis nukra mulje. 

Korvett oli muutunud täiesti kõlbmatuks. Kogu taglasest olid jäänud alles üksnes 
mastid, mis endiselt sirutusid põhjamaa madala ning halli talvise taeva poole. Kõik 
muu oli maha võetud. Haigutasid tühjad parda-suurtükkide luugiaugud. Tekil lamas 
paks kord lund. 

Nukralt käis Vassili Mihhailovitš veel kord läbi oma laeva, mis alles üsna hiljuti oli 
viimse jõuga võidelnud ähvardavate loodusjõudude vastu. Ta astus grootmasti juurde 
ja võttis sel nagu kaisutades käega ümbert kinni: 

«Jumalaga, «Diana»! Sa oled viimse hingetõmbeni ausalt oma isamaad teeninud. 
Varsti on juba seitse aastat sellest, kui me sinuga Kroonlinnast välja sõitsime. Vaata, 
ka minu pähe on langenud veidi lund, mida on toonud siia rasked kannatused, võitlus 
ja aeg...» Seejärel pöördus ta Rikordi poole: «Hea küll, Pjotr, sõidame edasi. Rohkem 
pole meil siin midagi teha.» 

... Uut, 1814. aastat võtsid rändurid vastu metsatus asustamata stepis, mis laiub 
rohkem kui kolmesaja versta ulatuses ja kannab Parapolski oru nimetust. Siin oli 
sageli kohutavaid tuiske ja hukkus palju teelisi. 

Ent sedapuhku oli ilm rändurite vastu armuline ja nad läbisid oru õnnelikult. 

Pärast paljusid seiklusi jõuti veebruari alguseks Inži-ginski linna. Siin jätsid sõbrad 
hüvasti. Rikordit kaisutades ütles Golovnin: 

«Pjotr, ma ei ütle sulle jumalaga, vaid ainult nägemiseni. Kas sa mäletad meie vannet 
lapsepõlves?» 

«Kuidas saab seda mitte mäletada!» vastas Rikord lii-gutatult. 


«Ärgem arvakem, et me oleme selle juba täitnud, et me oleme juba välja teeninud 
meresõitja kuulsuse. Selleks, et seda tõeliselt saavutada, tuleb meil veel palju teha. 
Hea küll, mu vana armas sõber, mingu sul hästi!» 

Sõbrad suudlesid teineteist tugevasti ja sõitsid kumbki omale poole. Rikord pöördus 
tagasi Petropavlovskisse Kamtšatkal, oma uude külma teenistuspaika; Vassili 

Mihhailovitš Golovnin koos Tiškaga aga jätkasid rasket ning pikka teed. 

Märtsi algul jõudsid nad Ohhotskisse, olles läbinud koertel saja päeva kestel üle 
kolme tuhande versta. Venemaale oli aga maad veel palju ... 

Kuid iga tee jõuab ükskord lõpule... Juuli keskel lähenes Vassili Mihhailovitš, 
saadetuna ikka sellestsamast Tiškast, postitõllas rappudes Moskvale. 

Raske sõja jälgi oli märgata igal sammul. Teedel, mida neil aastail ei olnud 
parandatud, võis kohati sattuda aukudesse ja mülgastesse. Kuid ka mööda neid 
kohutavaid teid venisid Moskvasse lõputud voorid metsamaterjali, telliste ja rauaga. 
Moskva kohta oli mitmesuguseid jutte. Ühed rääkisid südamevaluga, et Moskva on 
täiesti maha põlenud, teised ütlesid, et põlenud on ainult Arbat ja Kuznetski, 
kolmandad — et maani maha on põlenud Soljanka kuni Jauzani välja ja Pokrovka, 
neljandad — et maha on põlenud kogu Dorogomilovo. Kuid jutud läksid ühte selles, 
et Moskvat on hakatud juba üles ehitama ja et ehitusmeistrid ning müürsepad on 
praegu kõrges hinnas, neid on väga raske saada. 

Varsti veendus Vassili Mihhailovitš, met kõik teel kuuldu vastas tõele. 

Ta sõitis mööda Moskvat. Ümberringi ofid tulekahju jäljed, igal sammul nägi ta 
kunagiste uhkete aadlike majade asemel kõrgesse umbrohtu kasvanud tühje kohti 
paljaste tahmunud müüridega. Siin-seal vahtis taevasse mahapõlenud elumajade 
korstnaid. 

Kuid keset seda laost kuuldus juba kirveste rõõmsaid, südisid hoope, juba valendas 
vaiguste laastude hunnikuid, kõlisesid müürseppade haamrid ja ehitustellinguilt kostis 
krohvija laulu. Vanale kodukoldele tuli elu tagasi. 

Isegi tulest puudutatud puud ärkasid nüüd uuesti ellu ning hakkasid kattuma hiliste 
erkroheliste lehepuhmastega. 

Võib juhtumisi näha ka õnnekombel terveks jäänud nurki ja kvartaleid. Ühest terveks 
jäänud mõisniku-majast mööda sõites kuulis Vassili Mihhailovitš avatud aknast 
klavessiini helisid.. Ta pidas tõlla kinni ja jäi kuulama. 

462 

Kui palju kordi oli talle võõrsil raskes vangipõlves tundunud, et ta ei saa enam kunagi 
kuulda ei klavessiini helisid ega vene laulu! Ja nüüd ta kuuleb. Ta on elus. Aga kas ka 
onu Maksim on elus? Kus on Julia? 

Seal ongi Pokrovka. Siin oli tulekahju alanud vürst Trubetskoi majast. Onukese 
põiktänav . .. 

«Siia, pahemale, pea kinni!» hüüdis Golovnin postipoisile ja hakkas otsima onu 
sammastega maja. Kuid selle asemel nägi ta mingisugust väikest kuue aknaga 
puumaja, mis peitus katuseni vanade pärnade varju. 

Vassili Mihhailovitš vaatas arusaamatuses ringi. 

«Mitte midagi ei taipa,» ütles ta valjusti, kellegi poole pöördumata. «Onu pärnad, aga 
maja on võõras. Kas tõesti on nad jõudnud ehitada pärast tulekahju juba uue? Ent 
katusel kasvab ju sammal... » «Tihhon,» pöördus ta Tiška poole, «mine küsi järele, 
kus on siin aadlik Maksim Vassiljevitš Golovnini maja.» 

Tiška hüppas kärmesti postitõllast välja ja hakkas väravale kloppima. Tema 
koputamise peale ilmus lillelises sarafanis eit ja küsis, mis vaja on. Temalt ei suutnud 
Tiška midagi teada saada. 


Sel hetkel avanes üks maja akendest ja nähtavale tuli hallijuukseline raseeritud 
vanamehepea. Vanamees oli riietatud just nagu talvel sooja läbitikitud vatiga halatti. 
«Keda teil, armas härra, tarvis on?» pöördus ta aupaklikult Vassili Mihhailovitši 
poole. 

Vanake kuulas Golovnini tähelepanelikult ära ja ütles: 

«Kui teil on niisugune soov, mu armas härra, siis palun teid minu majja astuda. Ma ei 
saa tulla teile vastu oma ammust ajast haige jala tõttu. Siin aga võin ma jutustada teile 
kõik, mis puutub teile huvi pakkuvasse asjasse.» 

Vassili Mihhailovitš võttis vanakese kutse vastu ja astus postitõllast välja. 

Võib-olla mitte kunagi polnud ta kusagile läinud sellise erutusega kui sellesse 
teadmata kellele kuuluvasse majja, kus kõik kõneles möödunust, paljudest aastaküm- 
netest, mille kestel neis väikestes mugavates tubades oli seisnud oma kohal iga asi, 
iga kellegi osavate käte poolt hoolikalt väljaõmmeldud väike linake. 

Vassili Mihhailovitši värava juures vastu võtnud eit juhtis ta maja kõige suuremasse 
ning valgemasse tuppa, kus akna juures istus lihtsas saarepuust leeni ja käetugedega 
tugitoolis teda kutsunud vanake oma soojas halatis ja karvasaabastes. 

Vanakese kortsuline, tohletanud nägu tundus Vassili Mihhailovitšile tuttavana. 
Muide, Golovnini tähelepanu köitis mitte ainult see. Tugitooli juures taburetil seisev 
viiul kastiga ja pärlmutrist inkrustatsiooniga püstoli-kastike vanamoodsal kummutil 
näisid Vassili Mihhailo-vitšile samuti tuttavad. 

Ta ei olnud eksinud. Tema ees oli onu Maksimi vana tuttav ja alatine osavõtja onu 
kvartettidest Pavel Zveni-gorodtsev, kelle vend Pjotr oli olnud kaheteistkümneaastase 
Vasja Golovnini saatjaks teekonnal Peterburisse. 

Kui ammu see oli! Kakskümmend kuus aastat on sellest möödas, kui nad olid 
nendesamade püstolite kaitse all terve seltskonnaga sõitnud onukese Moskva- 
lähedasse mõisa. 

«Aga kus on onu Maksim ise, tema pere ja maja?» küsis Vassili Mihhailovitš 
vanakese vastas seisvale toolile laskudes erutatult. 

Ta sai teada, et onu Maksim oli surhud neli aastat tagasi ja on maetud Pjatnitski 
surnuaiale Krestovskaja värava taha. Onu maja, mis oli põiktänavas'selsamal poolel 
järjekorras kolmas, oM põlenud maha kaheteistkümnendal aastal. Julial aga on juba 
kolm last. Pärast tulekahju elab ta koos ema ja lastega Moskva-lähedases mõisas. 
«Tema mees läks koos Moskva vägedega prantslaste vastu ja langes Smolenski all,» 
teatas vanake kurvalt ning vaikselt. 

Kaua ja innukalt jutustas vanake Moskva tulekahjust, onu Maksimist ja oma venna 
Pjotri surmast. 

«Pärast, aulik härra, lähete onu maja vaatama, nüüd aga laske postipoiss vabaks ja 
olge minu külaliseks, ärge võtke, minult, vanalt mehelt, seda au,» ütles onu Maksimi 
vana tuttav. «Ja jutustage ometi ka endast! Me oleme Sankt-Peterburgist kuulnud, et 
te sooritasite kõige kõrgemal käsul pika merereisi isamaa kuulsuseks ning kasuks. Ja 
see kuulsus on jõudnud meieni!» 

Lõuna ajal võttis vanake laualaekast kunstipäraselt helesinisesse siidi raamitud 
miniatuuri ja näitas seda Vassili Mihhailovitšile. 

«See on ju väike Julia!» hüüdis Golovnin. «Niisuguse miniatuuri koopiat hoian ma 
oma reisikohvris.» 

«Teil on õigus,» vastas vanake naeratades, «see on Julia, kuid mitte see, keda teie 
tundsite, vaid tema noorem tütar, minu ristilaps ning lemmik.» 


Kaua silmitses Vassili Mihhailovitš uue Julia miniatuuri ja ta meel läks kurvaks: igast 
küljest kerkisid ta ümber lapsepõlvemälestused. 

Pärast lõunat sõitis ta onu Maksimi maja vaatama. 

Eluhoonest polnud peaaegu mitte midagi järele jäänud. Kuid park oli terve. Pärnad, 
millest ainult maja lähedal olid mõned põlenud, olid kasvanud suureks ja õitsesid ning 
lõhnasid meeldivalt just nagu öeldes: pole võimalik hävitada elu maa peal! 

Pargis lonkides mõtles Vassili Mihhailovitš, et just siin mööda neid madalasse võssa 
kasvanud teeradu oli veerand sajandit tagasi tema, väike Vasja, jooksnud võidu 
väledajalgse Juliaga ja nende järel oli oma pikkadel jalgadel koomiliselt karelnud 
ühetiivaline kurg Proška. 

Kui lõpmata ammu oli see kõik olnud! 

Vassili Mihhailovitš läks hulkuma mööda Moskvat. Vaade Kremlile, mis kandis alles 
purustuste kinnimüü-rimise märke ning tulejälgi oma pühadel müüridel, ja varemetes 
lamav linn, mis oli süüdatud ta oma poegade kätega ja nende endi poolt ka vaenlasest 
vabastatud, täitsid ta südame uhkuse ning nukrusega. 

Märkamatult oli ta lähenenud Iverskaja väravale. Tundus, et see oli ainus koht, kus 
kõik oli jäänud nii, nagu oli olnud. Kõneldi ainult, et imettegev Iverskaja ikoon on 
ikka alles Vladimiris, kuhu ta oli viidud prantslaste Moskvale lähenedes. 

Järgmisel päeval jättis Vassili Mihhailovitš vana Zvenigorodtseviga hüvasti ja jätkas 
oma teekonda Neeva-äärsesse pealinna, püüdes Peterburi postmaantee ääres leida 
seda paljuoksalist kaske, mille all ta kunagi oli jumalaga jätnud hoidja Nilovnaga. 
Kuid kõik kased 

olid vanadusest paljaoksalised ja kõik olid üksteise sarnased. 

Golovnini reis oli kestnud seitse aastat ja oli olnud mitte ainult pikk, vaid ka äärmiselt 
raske, kusjuures vangistuse-aastad olid olnud otse piiritult vaevarikkad, kuid 
Peterburisse sõitis Vassili Mihhailovitš tulvil endist südidust ning jõudu. 

Pärast mahapõlenud Moskvat oli Peterburi rahva-rohkus ning luksus rõõmsaks 
üllatuseks. Neeva perspektiivi ääres oli maju nüüd tihedamalt. Kaasani peakiriku 
ehitamine oli lõpule viidud ja Vassili Mihhailovitši silmad, mis nende aastate jooksul 
olid harjunud ainult mere ja vaeste põhjamaiste hurtsikute nägemisega, peatusid 
ihalevalt kiriku kollakashallist kivist müüridel ja kaarjalt kirikuesist väljakut 
haaravatel sihvakatel sammastel. 

Mööda Neeva perspektiivi liikusid lõputud tõldade ja lahtiste ekipaažide read. Neid 
oli nii palju, et mõnes kohas olid majade seinte äärde tehtud jalakäijate jaoks tellistest 
ja kivist kõrged teekesed, mida siin nimetati trotuaariks; 

Mõika oli juba graniitrüüs ja siin ei olnud enam parte. Kohal, kus kunagi ülikad olid 
metslinde küttinud, kõrgusid nüüd suured majad. 

Vassili saarele olid sirutunud uued majade read. 

Kui Vassili Mihhailovitš oli sõitnud mööda nahksilda üle Neeva ja pöördunud 
vasakule, nägi ta kaldaäärsel tänaval suurt kadettide jõuku: Mereväekorpus ei asunud 
nüüd enam ltaalia lossi seinte vahel, vaid oli juba ammu Kroonlinnast Peterburisse 
tagasi toodud; Kurganov oli surnud, Nikitinit polnud. Kõrgetes korpuseklassides 
kõlasid teised hääled ja noored kadetid, kes võtsid oma mütsid peast kõrges kalessis 
istuva tundmatu mereväeohvitseri ees, ei teadnud, missugused tunded erutasid praegu 
seda tõmmu näoga mehist, vaprat kaptenit, kelle nimi neil mõne aasta pärast on suus. 
Vassili Mihhailovitš külastas ka Marfa Jelizarovna majakest. Suuri vaevu leidis ta 
selle üles. Kõrged hooned surusid talle mõlemalt poolt peale, majake oli muutunud 
veelgi väiksemaks, lisaks sellele oli ta aastate koorma all maa sisse vajunud. 

Seestpoolt aga oli majapidamine just nagu ennegi Hoovis võttis Vassili Mihhailovitši 
tema hämmastuseks ja isegi rõõmuks vastu ... seesama lontkõrvaline pruun lehm, 
keda ta oli näinud siin esmakordselt peaaegu kolm aastakümmet tagasi, otsekui oleks 
ta seisnud kõik need aastad mäletsedes ja karvaseid kõrvu liigutades samal kohal. 
Püsimatud varblased kaklesid endistviisi aia ääres leedripõõsastes ... Kõik oli nii nagu 
siis ja ometi polnud miski enam see, mis enne — alates temast endast. 

Vassili Mihhailovitš tundis seda, kui ta vaatas kuldsele Admiraliteedi nõelale. Siin 
olid nad Rikordiga kunagi lapsepõlves andnud tõotuse saavutada mere-mehekuulsus. 
Nüüd ta teadis, et kuulsust ei pisteta pihku niisama. 

Majakese uksest väljus kumarasse tõmbunud imeväike eideke. Peopesaga silmi 
varjates vaatles ta saabunut. Tema raugalikule veretule näole tekkis õnnelik ilme. 
Erutatult hakkas ta oma hambutu suuga pobisema: 

«Ega ometi Vasjake? Kuhu sina küll olid kadunud, mu isand?» 

Ta oli tundnud Golovnini ära pärast nii paljusid aastaid! See oli hämmastav! Tugev 
oli selle meremehelese mälu, tugev just nagu lihasel emal. 

Pojaliku õrnusega embas Vassili Mihhailovitš vanaeidekest ja jutustas, kus ta oli 
viibinud. 

«Aga teil on kõik just nagu varemgi,» ütles Golovnin ringi vaadates. «Lehmgi oleks 
just nagu seesama, kes oli siis,» hakkas ta naerma. 

«Tütretütre-tütar, kallike, selle Pruunikese tütretütretütar, kes mul oli sel ajal, kui ma 
veel noor olin. Sellest ajast on läinud temasse terve tõug. Noh, astu sisse, mu kallis 
külaline, astu sisse!» kutsus vanake. «Mul on täna juhtumisi sinu armastatud 
pannkoogid meega. Olen võtnud endale abilise oma vanadustoeks — mul Pole ju 
kedagi jäänud — ühe vaeslapse. Täna siis ongi tema nimepäev. Lõunaks on meil 
pirukas, praegu aga, nae, hakkasime pannkooke küpsetama. Astu aga sisse... » 
Vassili Mihhailovitš astus Marfa Jelizarovna külalislahke katuse alla, kus kõik kuni 
väikseima pisiasjani oli 

säilinud muutumatuna ja isegi mingi lõhnava kuivanud rohu aroom püsis endiselt 
toas, meenutades talle lapsepõlve. Ja aknal paistis seesama puur, kus kunagi oli 
elanud tutiga kanaarilind, kuid nüüd oli linnupuur tühi. 

Golovninil hakkas millestki kahju, mälestused tulvasid hulgana ta peas ja neile 
andudes ei märganud ta, kuidas vanake oli asetanud tema ette terve vaagnatäie 
kohevaid, pruunistunud, kergelt paastuõli järele lõhnavaid pannkooke. Eideke istus 
tema vastu, toetas oma kortsulise näokese tillukestele rusikatele ja ütles: 

«Noh, maitse ka õige, Vasjake, minu pannkooke! Kas on niisugused, nagu olid 
vanasti?» 

Nüüd on meil jäänud teatada oma kõige uudishimulikumatele lugejatele, et juba 
Peterburis kuulis Vassili Mihhailovitš, et niihästi tema kui ka Rikord on ülendatud 
teise järgu mereväekapteni aukraadi ning autasustatud meresõidu eest «Dianal» 
eluaegse pensioniga poolteist tuhat hõberubla aastas ja et tema on kõige kõrgema 
käsul kohustatud koostama kirjelduse oma reisist trükkimiseks tema kõrguse kabineti 
kulul. 

Hlebnikovi ja teisi «Dianal» teeninud-ohvitsere (peale reetur Murri, kes enda pärast 
Kamtšatkale jõudmist maha laskis), samuti madruseid autasustati aastapalga-suuruse 
pensioniga, vangis viibinud Skajevil, Makarovil, Simonovil ja Vassiljevil lubati 
katkestada teenistus siis, kui nad seda soovivad. 

Nendele madrustele andis Vassili Mihhailovitš Golov-nin oma kasinatest 
sissetulekutest toetuse, Škajevile aga määras eluaegse pensioni. 


Kuriillasele Alekseile annetati tema hoole eest tsaari poolt mereväeohvitseri kortik ja 
pensioni asemel kakskümmend naela püssirohtu ning puud seatina-aastas. 


NELJAS OSA FREGATIL «KAMTŠATKA» ÜMBER MAAILMA 


ESIMENE PEATÜKK MAIKUU KESKPÄEVAL GALERNAJA 
TANAVAL 


Oli 1816. aasta mai. Neevalt puhus kerge tuuleke, kandes Galernaja tänavale mere, 
laevaköite ja tõrva hõngu. Kui sellele lisada veel kevadise hommiku lõhn, siis võib 
mõista, kuidas see kõik erutas Vassili Mihhai-lovitš Golovnini, kes polnud peaaegu 
kaks aastat merel käinud. 

Ta tõusis püsti ja lükkas akna lahti. 

Tuul kähistas kergelt laual lebavates paberilehtedes ja oleks peaaegu paisanud 
põrandale äsja kirjutamiseks teritatud hanesule, just nagu andes mõista, et on aeg 
lõpetada töö sellisel kaunil hommikul. 

Vassili Mihhailovitš asetas sule kohale ja heitis uuesti P'Igu oma suure kindla 
käekirjaga täiskirjutatud lehtedele. 

Ehkki need olid ainult märkused, mida ta õpetlase, meresõitja ning maadeuurija vana 
harjumuse kohaselt 

iga päev paberile pani, oli tal siiski kahju isegi seda tööd pooleli jätta. 

Ta istus uuesti laua taha, kuid vajus järsku mõttesse ega võtnud sulge kätte. 
Ootamatult nagu see tuulgi külastasid teda mälestused ja tekitasid rahutust niisamuti 
kui tõrva, vee ja laevaköite lõhn. 

Talle meenusid armastatud «Diana», tormine merereis, põgenemine inglaste juurest, 
Kuriili saared, vangipõlv Jaapanis ja niitidest vanglapäevik. 

Kuid mitte see seiklusrikas elu ei erutanud teda praegu. 

Ta mõtles muust: kas oli ta säilitanud keset teda ähvardavaid hädaohte ustavuse oma 
rahvale ja isamaale, tema kuulsusele, teadusele ning haridusele ja oma sajandi 
eesrindlikule mõttele? Kas oli ta tõepoolest teadlane? 

Ta vaatas vilksamisi oma raamaturiiulile ja pööras otsekohe pilgu ära. 

«Vähe, vähe on alles tehtud ... » mõtles ta kahetsusega. 

Ent Vassili Mihhailovitš oli liiga nõudlik enda vastu. 

Ta tähtsamad tööd olid juba välja antud ja valmistasid suurt heameelt paljudele 
õpetatud meremeestele, geograafidele ja uute maade uurijaile, samuti laiemale 
lugejaskonnale. 

Teadlaste maailmas oli ta leidnud rohkesti lugupidamist. 

Tema poolt avaldatud märkmed «Diana» merereisist, kirjeldused Kuriili saarte kohta, 
ülestähendused Kam-tšatka ja Venemaa Ameerika-osa kohta, eriti aga tema raamat 
«Vangis jaapanlaste juures» olid toonud talle nii-laialdase kuulsuse, et see ulatus 
kaugele üle jsamaa piifide. 

Alles eile oli Admiraliteedis üks vanake, väga lugupeetav mees ja suur teaduste ning 
kunsti hindaja, peatanud teda trepil, surunud ta kätt ja öelnud: 

«Mul on hea, kangesti hea meel teie pärast, Vassili Mihhailovitš, te ei ole häbi teinud 
vene teadusele ning kirjavarale. Sain Londonist tuttava käest kirja. Ta kirjutab: siin 
loevad teie Golovnini, tema märkmeid jaapani 

vangistuse kohta mitte üksnes meremehed, vaid ka inglise kooliõpilased.» 


Vassili Mihhailovitš kehitas ainult õlgu: 

«Need sõnad on meelitavad, kuid ei ole teada, kas nad on õiglased. Väikesed on alles 
minu teod .. .» 

Ka praegu kirjutuslaua taga istudes mõtles ta nii. Kuid vaadates välja avatud aknast, 
kust kandus temani jõeavarusest tulevat niiskuse, tõrva ja kevadhommiku lõhna, ta 
naeratas. 

«Mis siis ikka,» pomises ta omaette, «minu tee pole ju veel otsas. Veel pole lõppenud 
mu tööd ... Tänaseks aga piisab tõepoolest... Tarvis näha ka teda.» 

Ta vaatas kella ja tõusis kiiresti üles. 

Oli täpselt kaksteist. Tumedalt kõmatas suurtükk Petropavlovski kindluse müürilt 
Vassili Mihhailovitš väljus majast, kutsus möödasõitva voorimehe ja käskis enda viia 
Suveaeda. 

Golovnin peatas voorimehe Insenerilossi-poolsete väravate ees ja hakkas minema 
jalgsi mööda külgmist alleed piki Luikede kanalit. 

Sel kellaajal polnud siin peaaegu kedagi — kõik jalutajad hulkusid keskmistel 
alleedel ja sellepärast polnud tal nii väga vaja karta selle võluva neiu silmade alla 
sattumist, kellega ta praegu lootis ja samal ajal ka kartis kohtuda. 

Kuulus meresõitja, nii inglise, prantsuse kui ka hollandi keelde tõlgitud äärmiselt 
huvitavate kirjutiste autor, teise järgu kapten Golovnin, kes polnud kartnud ei tormi 
ega vaenlase suurtükke, oli nüüd pelglik nagu poisike. 

Uuesti vaatas ta kella: oli just parajasti aeg, kus neiu tavaliselt mõne oma sugulasega 
aias jalutas. Ta oli seal, keskmisel alleel, Golovnin tundis seda ja tahtis teda väga 
näha, kuid kartis, et neiu saab teda kohates aru, kelle pärast ta on aeda tulnud ja võib- 
olla süüdistab teda pealetükkivuses. 

Nii viivitas Golovnin selle kohtumisega. 

Kanalis ujusid paarikaupa valged luiged. Harjunud jalutajatelt palakesi saama, 
hakkasid luiged, kes olid märganud kõhklevalt peatunud Golovnini, toitu oodates 
parve kogunema. 

Kahjuks polnud Vassili Mihhailovitšil kaasas mitte midagi peale tubakakoti. 
Täbarast olukorrast aitas teda välja poisike, kes sarnanes näo ja käitumise poolest 
üllatavalt Tiškaga Gul-jonki päevilt. Poisil rippus laia rihmaga kaelas suur valge 
riidega kaetud korv saiu. 

«Lubage, teie hiilgus,» pöördus poiss Vassili Mihhai-lovitši poole ja avas tema ees 
kaubakorvi. 

Golovnin võttis pehme saia, murdis tükkideks ja hakkas neid lindudele loopima, 
jälgides, kui elegantselt ja ruttamata, tõuklemiseta ja omavahel tülitsemata, täielikult 
oma linnuväärikust säilitades luiged neile visatud palasid veest võtsid. 

Tahtmatult sellest tegevusest haaratud Vassili Mihhailovita pidi juba võtma .teise 
saiakese, kui ta selja taga kõlasid lõbus helisev naer ja hüüe: 

«Ma poleks võinud kunagi arvata, et teil on nii tundlik süda!» 

Vassili Mihhailovitš pöördus kiiresti ja ehmunult ümber ning pistis võetud saiakese 
müüja korvi tagasi. Tema ees seisis hoopis noor, kuueteistkümne- või seits- 
meteistkümne-aastane tütarlaps helehallA mustade siidlintidega kaunistatud mantlis ja 
laiade külgedelt alla painutatud äärtega ning samasuguste laiade, lõua alt kokku 
seotud lintidega kübaras. 

«Mis teie siin teete? Kuidas te siia sattusite? Miks ma teid varem kunagi siin näinud 
pole?» kõneles neiu ja ulatas sellest kohtamisest hämmeldunud, erutatud ning 
rõõmsale Golovninile käe. «Ma tante,» pöördus ta teda saatva tädikese poole 
prantsuse keeles, «vaadake, millega tegeleb kuulus «Diana» kapten!» 


«Ma austan väga neid linde. Ma läksin siit läbi juhuslikult, Jevdokia Stepanovna, 
täiesti juhuslikult. . .» vastas Golovnin just nagu ennast õigustades. 

«Kujutlege, mina olin millegipärast kindel, et' me kohtame täna teid siin. Aga teil 
polnud kavatsust mind jalutuskäigul kohata?» küsis Jevdokia Stepanovna, silmitsedes 
oma ähmitäis vestluskaaslast lõbusa, veidi kelmika pilguga. 

«Ei. See tähendab jaa ... Te ütlesite kunagi, et jalutate siin iga päev.» 

Ta jäi vait, tundes, et on läinud sassi. Et oma kimpu jäänud jutukaaslast hädast välja 
aidata, ütles neiu: 

«Palun teid olla sel jalutuskäigul koos meiega.» 

Golovnin viskas saiamüüja korvi mõned hõbemündid ja järgnes daamidele. Sel hetkel, 
vaadates vaimustatult enda kõrval kõndivat noort neidu, kuulates tema helisevat naeru 
ja rõõmsat lobisemist, meenus talle järsku ettepanek, mille talle hiljuti oli teinud 
minister, ja esmakordselt elus tundis ta vastuolu oma mõtetes ja soovides. 

Teda kiskus vastupandamatult uutele meresõitudele, vastu uutele hädaohtudele, kuid 
samal ajal janunes ta rahuliku perekonnaõnne järele, mida võis talle tuua see tore 
tütarlaps kõrge, puhta laubaga ja orna vaatega suurtes sügavates silmades. Praegu ei 
teadnud ta ise, mida ta ihkab tugevamini. 

«Kas te lõpetasite töö signaalidest? Mida te tegite täna hommikul? Kas olite juba 
ettekandega ministri juures? Mida tema mõtleb ja mida arvab valitseja selle uue 
mereekspeditsiooni kohta?» esitas tütarlaps ühekorraga mitu küsimust. 

Sealjuures muutus ta suurte hallide silmade vaade tõsiseks ning tähelepanelikuks, just 
nagu oleksid koik need ekspeditsiooniasjad puutunud mingil määral ka temasse. 
Kõneaine muutus Vassili Mihhailovitšile lähedaseks. Ta ohkas kergendatult ja hakkas 
heameelega rääkima. 

Jah, raamatu mereväe signaalidest on ta lõpetanud. See juhend peab asendama juba 
vananenud, Peetri aegadest pärineva signalisatsioonimäärustiku, mida oli kasutatud 
Vene laevastikus senini. Mis aga puutub ekspeditsioonisse, siis soovib valitseja, et 
tema asuks uue ekspeditsiooni etteotsa. Selleks ehitatakse juba spetsiaalset «Dianast» 
kolm korda suuremat laeva. Uuele laevale on Ohta ellingu pandud juba alus. Jevdokia 
Stepanovna kuulas selle kõik tähelepanelikult ära ja küsis: 

«Aga teie? Teie, ma loodan, olete rõõmuga valmis minema? Eks ole tõsi?» 

«Kui valitseja . . .» tahtis Vassili Mihhailovitš alustada. 

«Jaa, jaa,» katkestas teda Jevdokia Stepanovna rutakalt, «muidugi peate te täitma 
kõige kõrgema käsu.» 

Golovnin saatis daamid kaarikuni, aitas neil peale istuda ja kummardas. 

«Kunas te meie juurde tulete?» küsis Jevdokia Stepa-novna juba vankris istudes. 
«Siis, kui te lubate,» vastas Golovnin. 

«Tulge siis homme õhtul, ja lihtsalt. ..» lisas ta. 

Ja tema hääletoonis leidis Vassili Mihhailovitš midagi lihtsat, sõbralikku ja samal ajal 
tõsist, millest muutus veelgi suuremaks see nii piinav ja talle seniajani tundmatu 
tunnete lõhestatus. 


TEINE PEATÜKK LAEV VALMIB 

Kõige kõrgema käskkiri teise järgu kapteni Golovnini määramise kohta fregatitüüpi 
purjelaeva «Kamtšatka» komandöriks kirjutati alla järgmisel reedel mereministri 
ettekande ajal. Vassili Mihhailovitšile saabusid jälle rasked ning murerohked päevad 
seoses-uueks ümbermaailmareisiks valmistumisega. 


Aega ei olnud enam sugugi. Tuli valida meeskond, mõelda abilistest, viibida iga päev 
mitu tundi ellingu ja jälgida laeva ehitamist. 

Siiski jõudis Vassili Mihhailovitš viibida õhtuti ka Lutkovskite majas, kus peremees 
talle nii kangesti meenutas kadunud onu Maksimi, kellega nad mõlemad, nagu selgus, 
olid kunagi teeninud ühes ja samas kaardi-väebrigaadis ja sõdinud koos türklaste 
vastu. 

Mõnikord õnnestus Vassili Mihhailovitšil istuda võõrastetoas Jevdokia Stepanovnaga 
klavikordi juures* Neil õhtutundidel kaotas neiu oma tavalise noorusliku reipuse, jäi 
just nagu vaiksemaks, muutus mõtlikuks ja jutustas Vassili Mihhailovitšile kaua 
nende Tveri kubermangus asuva küla võludest, sellest, missugused vanad raudvitstega 
kinnineeditud pärnad kasvavad nende pargis, missugune vaade avaneb nende maja 
rõdult jõele ja kaugetele niitudele. 

Pühade ajal tulid sinna ka Jevdokia Stepanovna 

vennad Avdaljon ja Feopempt, Mereväekorpuse gardemariinid. 

Noorukid vaatlesid Golovnini kui vana merehunti, meest, kes oli läbi teinud 
legendaarseid seiklusi, ja tutvuse algul punastasid nad segadusest ning vaimustusest, 
kui Vassili Mihhailovitš oma tavalise otsekohesusega neid kõnetas. 

Kuidas küll unistasid nad Golovnini ekspeditsioonist osavõtmisest, kuidas nad 
tüütasid kord isa, kord õde, et need paluksid seda Vassili Mihhailovitšilt! Kuid need 
ainult naersid noormeeste üle ja keeldusid eestkostjaks hakkamast. 

Selline olukord muutus noorukeile piinavaks. Nad murdsid pead selle üle, mida ette 
võtta, seal aga ütles Vassili Mihhailovitš neile ühel oma külaskäigul lihtsalt, just nagu 
puutuks asi jalutuskäigusse Suveaias: 

«Mis te siin ikka vedelete? Tulge parem minuga merereisile!» 

«Aga kas te võtaksite siis meid kaasa?» hüüdsid Ardaljon ja Feopempt ühest suust, 
«Miks mitte?» vastas Golovnin. «Mul on ette nähtud võtta kaasa kaks gardemariini, 
kuid ma võtaksin neli, sest ma pean sellist reisi parimaks kooliks mereväeohvitserile. 
Peale kõige muu tunneb Feopempt hästi keeli ja ta oleks mulle selles osas abiks.» 
Sellest ajast muutus Vassili Mihhailovitši side Lutkovskite perekonnaga veelgi 
tihedamaks. 

Ühel päeval ütles Jevdokia Stepanovna talle: 

«Neil päevil sõidame me oma Tveri kubermangu külla — "isal on seda majapidamise 
asjus tarvis — tagasi Peterburisse tuleme aga alles sügisel. Kas teile meeldib külas? 
Sõitke meie juurde! Me kõik oleksime väga õnnelikud teie tuleku üle: nii papake ja 
mammake kui ka mina. Aga vennad, need kaotavad rõõmu pärast mõistuse,» hakkas 
ta naerma. «Läheme paadiga sõitma. Kas te ratsutate? Hästi tore meelelahutus.» 
«Oleksin lugenud suureks õnneks kasutada teie armastusväärset kutset, kui poleks 
olnud laeva ehitamist, mille juurest ma ei tohi puududa,» vastas Golovnin. 

«Kas või nädalakski?» küsis neiu. 

Tema palvega ühinesid isa, ema ja vennad, kes olid 

just sel õhtul tulnud puhkusele. Naljatades laskusid nad tema tooli äärde põlvili ja 
kuulutasid, et ei tõuse enne, kui ta annab sõna täita nende palve. 

Ka Vassili Mihhailovitš ise oleks tahtnud sõita nende mõisa — veel rohkem, kui seda 
soovisid need noored gardemariinid. Ja ta nõustus. 

«Mulle näib, et ma olen muutunud egoistlike soovide orjaks.» 

«Aga kas te seda varem kunagi ei ole tundnud?» 

«Ei,» vastas ta. «Ei olnud lihtsalt soove. Ma elasin ainult oma mereväeteenistusele, 
arvates, et inimene sellega mitte ainult võib, vaid peabki läbi saama.» 


«Aga nüüd?» 

«Aga nüüd ma näen, et sellest üksi on vähe, et ka endassepuutuvatel soovidel on oma 
õigused.» 

Neiu ei hakanud pärima, millest on tingitud selline pööre tema mõtetes. 

Sel õhtul Golovniniga hüvasti jättes oli ta eriti mõtlik ning lahke ega rutanud oma kätt 
ära võtma, kui Vassili Mihhailovitš hoidis seda veidi kauem, kui oleks pidanud. 

Juuni teisel poolel hakkasid Lutkovskid ärasõiduks valmistuma: vanahärra kiirustas, 
et olla. jaanipäevaks, heinateo alguseks, oma mõisas. 

Vassili Mihhailovitš saatis oma uusi sõpru Aleksander Nevski väravateni. 
Lahkumiseks joodi pudel šampanjat, mille ettenägelikud vennakesed Lutkovskid olid 
peitnud tõllaistme alla, ja pärast paljusid häid soove asuti ruttamata teele. Golovninilt 
oli võetud sõna, et ta külastab neid ilmtingimata. 

Lahusolek tõotas tulla lühike, kuid sellegipärast olid need nukrad hetked. Otsekohe 
pärast jumalagajättu üüris Golovnin julla, sõitis üle Neeva ning suundus ellingile. 
Ehitus edenes kiiresti. See oli suur korvett, ennemini koguni tõeline fregatt, fregati 
relvastuse ja taglasega. Laeva kaarestikku kaeti juba plankudega ja üha selge- 
piirilisemaks muutuva kuju järgi võis kogenud silm otsustada valmiva laeva võrratute 
meresõiduomaduste üle. 

Golovnin vaatas laevakere igalt poolt üle ja ütles: 

«Laev tuleb meil hea. Mitte halvem kui inglise ellingilt.» 

Laevaehitajate töö oli tõepoolest mitte ainult tugev, vaid ka nii meisterlik, koguni 
kunstipärane, nagu valmistaksid nad mitte merelaeva keret, vaid kallihinnalist laegast. 
Rõõmu ning uhkustundega käis Golovnin kõigi nende ruttamata, mingi erilise 
tähelepanelikkusega töötavate vaikivate meeste juures ja vaatles nende lihtsaid, tarku 
ning väärikaid talumehenägusid. Vassili Mihhailovitš oli laeva pärast muretu. 

Ja kord suve keskpaiku, kui metsades valmisid juba vaarikad, pealinnas aga oli 
lämmatav kuumus, tolm ja tõldade mürin, üüris ta postikaariku, jättis Peterburi, ellingi 
ning mereministeeriumi maha ja hakkas tagasi vaatamata kihutama mööda Tveri 
postmaanteed. 


KOLMAS PEATÜKK LUTKOVSKITE MÕISAS 


Kui jõuti Lutkovskite mõisa lähedale, viibutas postipoiss piitsa ja hüüdis hobustele: 
«Hei, teie, tuvikesed! ... Härra viskab viina jaoks kah!» 

Võigud priipassihobused tõmbasid kõrvad tigedalt pea ligi, pööraselt jalgu trampiv 
keskmine hobune rapsas peaga ja kuljused lõid kõrvulukustavalt helisema — troika 
hakkas kihutama nii kiiresti, et teeäärsed põõsad ja puud just nagu rebiti suure hooga 
paigast ja ruttasid tagasi koos tubli puusillaga, mille alt hetkeks hõngus jahedust ning 
niiskust. Raske kiiver oleks Vassili Mih-hailovitšil peaaegu peast lennanud. Ta lõi 
valusalt selja vastu kaariku istmekorju ja tahtis postipoisi läbi sõimata, kuid ei 
jõudnud ... 

Paremal pool ilmus ühel mäenõlval, mis oli kaetud teeni ulatuva viljapuuaiaga, 
nähtavale kahekordne valge maja. 

Mööda alleed tuiskasid troikale vastu kaks inimest, arvatavasti vennad Lutkovskid, 
kolmas aga valendas liikumatult terrassi ülemisel astmel just nagu pilveke suvises 
taevas. 

«Kas see on tema? Tema, tema!» see, kelle pärast ta 

oli esmakordselt jätnud teenistuse ja kihutanud siia ööst ning päevast hoolimata nagu 
sõjaväekuller. Ta süda hakkas põksuma kiiresti ning tugevasti. 

«Vassili Mihhailovitš!» Noorukid tormasid hobuste juurde ja püüdsid neid peatada. 
Kogu jõust ohje pingutades viskus postipoiss tagasi, tõmbas keskmise hobuse täielt 
galopilt tagajalgadele püsti ning pidas troika kinni. 

«Istuge peale, istuge ometi,» ütles Vassili Mihhailo-vitš, õnnelikuna, et süda polnud 
teda petnud. 

Uuesti hakkasid kõlisema kuljused, troika lendas mäkke, keeras ümber aia ja peatus 
laia klaasitatud peasissekäigu juures, mille ees kirendas ümar, pirukataoline 
lillepeenar. 

Trepil võtsid külalist vastu vana Lutkovski ise ja tema külalislahke, täidlane, alles 
noorusliku välimusega naine. Ja ennekõike võttis teda vastu Jevdokia ... 

Neiu ulatas Vassili Mihhailovitšile käe ja sõnas: 

«Kui ma kuulsin aisakellade helinat, mõtlesin kohe, et see olete ilmtingimata, 
ilmtingimata teie. Ma ütlesin seda vendadele, nad tormasid teile vastu nagu 
meeletud.» 

Neiu tundus Golovninile veelgi kaunimana kui varem. Kohmetuspuna tungis läbi 
isegi tema põskede päevitusest. 

«Kas ta tõesti on juba aru saanud?» mõtles Golovnin ja tal hakkas heameel ning 
ühtlasi hirm. 

Golovnin oli sattunud parajasti lõuna ajaks. Enese teetolmust puhastamiseks ja 
korraldamiseks jäi tal ainult pool tundi aega. Vennaksed Lutkovskid viisid külalise te- 
male määratud tiibhoonesse pärnade varjus. Teel jutustasid noormehed üksteise 
võidu, kuidas nad teda olid oodanud ja milliseid meelelahutusi nad tema saabumise 
puhuks olid plaanitsenud, vahepeal aga külvasid ta üle küsimustega eelseisva 
merereisi kohta. 

Vassili Mihhailovitš püüdis vastata kõikidele küsimustele, kuid ta mõtted polnud siin, 
vaid seal suures majas, kuhu oli jäänud kõrgelaubaline noor neiu. «Kas ta aimab, miks 
ma siia sõitsin?» — see oli mõte, mis oli teda tervenisti haaranud. 

Tiibhoone, kuhu nad olid astunud mööda madalat treppi, mille praod olid kasvanud 
täis õrna rohelist 

rohtu, oli puhtaks kraamitud, voodi juures väikesel kapikesel seisva keeruka sinisest 
veneetsia klaasist karahvini seinad olid tõmbunud higiseks: nähtavasti oli selles kü- 
lalise ootel hiljuti vett vahetatud. 

Tuba oli üle ujutatud pehmest päikesevalgusest, mis tungis vaevu läbi tihedate 
pärnade lehestiku. Ja esimene, mis siin sisseastuja teadvust köitis, oli vaikus, mis 
otsekohe haaras oma nähtamatusse kaisutusse. 

Kuid tiibhoones oli veidi umbne ja Golovnin lükkas akna lahti. Tuppa kandus õitsvate 
pärnade lõhna, mis tekitas temas alati seletamatu meeldiva igatsuse-puhangu. Oli 
kuulda mesilaste ühtlast suminat. 

«Hea on siin teie juures,» ütles Vassili Mihhailovitš. 

Lõunalauas istus ta vana Lutkovski vastas, Feopempti ja Ardaljoni vahel, kes üksteise 
võidu kostitasid külalist ja hõivasid ta nii püüdlikult jutuajamisega, et isa lõpuks 
torisedes neile märkuse tegi: 

«Täituge vähe, laske Vassili Mihhailovitši rahulikult süüa pärast reisi. Eks ole tõsi, 
tütreke?» pöördus ta enda kõrval istuva Jevdokia Stepanovna poole, kes vaikides, 
rahuliku naeratusega, kuid tähelepanelikult jälgis külalist. 

Pärast lõunat läksid kõik terrassile ja lasksid hea maitsta kvassidel ning keedistel, - 
mille valmistamise peale maja perenaine oli suur meister. 


Kui vestlus kohalikel teemadel oli läbi ja Ardaljon koos Feopemptiga jooksid talli 
plaanvankrile hobuseid ette rakendama, et nii nagu külalisega oli kokku lepitud, sõita 
metsa marjule, küsis Stepan Vassiljevitš: 

«Noh, kallis isand, mida siis tehakse meie kaardiväes?» 

Endiselt luges vanake Peterburi kaardiväge omaks, ehkki ta ei teeninud enam 
ammugi. 

«Kõik muutub olenevalt ajast ja olukorrast, Stepan Vassiljevitš,» vastas Golovnin. 
«Välismaalt tagasi jõudnud ja seal prantslasi näinud ohvitserid on hakanud juba enda 
ümber teise pilguga ringi vaatama.» 

«Seletage täpsemalt, härra ... » 

«Prantsuse revolutsiooni deviisid — vabadus, ühe-õiguslus ja vendlus — on haaranud 
ka vene hingi. Aga niis vabadused meil siis on? Nii nad hakkasidki meie 

juures märkama palju niisugust, mida varem tähele ei pannud.» 

«Head või halba?» 

«Teadagi et halba. Meie isamaa paiseid.» 

«Paiseid? Vaata aga, vaata!» kostis vanake, nihutas ennast Golovninile ligemale ja 
seadis parema .käe abiks kõrva juurde, et paremini kuulda kaaslast, kes oli need sõnad 
lausunud tasandatud häälel. «Vaata?! Olge lahked! Missugused paised on siis neile 
silma hakanud?» 

«Missugused?» küsis Golovnin vastu. «Ikka needsamad, mis varemgi, Stepan 
Vassiljevitš: talupoegade pärisorjus, kahekümneviie-aastane sõjaväeteenistus, kõikjal 
valitsev ohjeldamatu liiakasuvõtmine, ebaõiglus kohtutes ... » 

«Ah sedasi.. .» venitas vanake just nagu üllatunult. «Noh, aga mida siis meie 
kaardiväelased arvavad?» 

«Ma kuulsin, et välismaalt Peterburisse tagasi pöördunud Semjonovski polgu 
ohvitserid on moodustanud midagi ringi või ühingu taolist.» 

«Kaardid, pummeldamine, mustlased? Nii see oli ju ka siiamaani.» 

«Ei. Nad kogunevad õhtuti — mõned jieist mängivad malet, mõni loeb ajalehti, 
kõneldakse mitmesugustest sündmustest ja arutatakse ühiselt, mida tuleks teha, et 
parandada elu meie isamaal. Räägitakse, et ka Moskvas meie aadlikud mitte ainult 
veedavad lõbusalt aega, vaid kogunevad väikestesse ringidesse ja arutavad nii meie 
elu kui ka Euroopa sündmusi.» 

«Nii, nii... .» jaatas vanake juba takka. «Mis seal ikka — on, mille üle mõelda. Las 
mõtlevad. Noh, aga valitseja?» 

«Seda ei tea,» vastas Golovnin. 

Sel hetkel kostis õuest Feopempti hääl. Vestjus jäi pooleli. Terrassi juurde sõitis 
pikkvanker, mille ette oli rakendatud suur ja tugev ronkmust täkk Mardus — sassis 
lakaga, mis ulatus peaaegu maani, rätina pead katva otsmikutukaga ja lopsaka sabaga, 
mis küündis talle kabjaluudeni. 

Pukis istusid kutsari asemel Ardaljon ja Feopempt ja keelitasid kiiremini peale istuma. 
Kui kõik olid pikkvankril istet võtnud, matsutas 

Feopempt valjusti huuli ja nähtavasti tundes Marduse vigureid, hakkas kõigest jõust 
ohje sikutama, kuid hobune seisis»paigal, nagu oleks ta malmist valatud. Siis võttis 
Feopempt istme alt jämedast rihmast punutud pidemega koerapiitsa ja asus täkku 
nüpeldama. 

Mardus nakkas astuma kiirustamata, kuid suurte sammudega, just nagu tahtes öelda 
pikkvankris istujaile: «Olgu pealegi, sõidate marjule, käib teile niigi 

küll... » 


Park läks märkamatult üle metsaks. 

Peatuti väikesel lagendikul, seoti hobune noore kuuse külge ja välguti laiali kõlavasse 
põlismännikusse. Õhku täitis õrn õitsevate mändide lõhn, sirtsusid silmale nähtamatud 
tihased. 

Ardaljon ja Feopempt haarasid oma korvid ja tungisid valjude hõigete saatel metsa. 
Kui noorukite hääled olid vaibunud, ütles Golovnini kõrval sammuv Jevdokia 
Stepanovna naerdes: 

«Noh, mu vennad on teid lõpuks rahule jätnud. Öelge, kuidas on lood teie 
ekspeditsiooniga?» 

«Laeva ehitatakse, valin ohvitsere ja meeskonda,» vastas Golovnin. 

Kuid ausalt öelda polnud tema mõtted sel hetkel hoopiski laeva juures. 

Seda, mille jaoks ta õigupoolest siia oli sõitnud, oleks võinud nüüd suurepäraselt täide 
viia. Keegi ei seganud teda ütlemast sellele kaunile neiule, et ta teda armastab, et ta 
palub teda endale naiseks, et ehkki nende aastates on suur vahe, teeb ta kõik, et elu 
temaga ei tunduks neiule kunagi raskena. 

Neiu polnud nähtavasti midagi märganud ja jätkas küsitlemist ekspeditsiooni kohta. 
«Aga kes tulevad teie lähemateks abilisteks? Kas te tunnete neid hästi? Kas te võite 
nendele kindel olla?» küsis Jevdokia Stepanovna. 

Neiu sõnadesse süveneda püüdes võpatas Vassili Mih-hailovitš. 

Jevdokia Stepanovna küsimus oli sattunud täpselt märki. Ohvitseride valikuga 
seekordseks ekspeditsiooniks oli asi halb, mitte nii nagu mereretke puhul «Dianal». 
Seda ta ka tunnistas vastu tahtmist ning rutakalt. 

Oma aastate kohta ebatavalise tõsidusega nõudis, noor neiu, et teda pühendataks 
üksikasjadesse. Golov-nin seletas endale niisugust huvi sellega, et temaga koos 
tulevad reisile neiu vennad. 

«Vanemaks ohvitseriks saab leitnant Muravjov.» 

«Mis mees ta on?» 

Kuulatades, kas ehk ei kosta vennaste hääli, unustas Golovnin küsimusele vastata. 
Peab ju ometi ütlema ... Vaevalt võib leida sobivamat aega. Kuid ta vaikis. * 

«Vassili Mihhailovitš, mis teiega on?» imestas neiu. 

«Ja — jaa, vabandage mind .. .» ütles ta segaduses. «Vaadake, kui palju vaarikaid! Ja 
kõik küpsed ... Kas te küsisite minult midagi?» 

Neiu naeratas ja kordas küsimust. 

Alles nüüd jõudis Vassili Mihhailovitši teadvuseni, et Jevdokia Stepanovna kõneleb 
sellest, mis on temale kõige kallim maailmas — tema mereväeteenistusest, merereisil 
eelseisvatest vaevadest. Ta vastas tõsiselt: 

«Ausalt öelda tunnen ma ise Muravjovi vähe. Teda soovitas mulle minu nõbu 
Sulmenov, kes on samuti mereväeohvitser.» 

«Aga kas tema tunneb teda hästi?» 

«Ei, ainult oma naisevenna mitšman Litke sõnade järgi. Litke tutvus ja sai temaga 
sõbraks kas. Helsingforsis või Sveaborgis. Seda Litket soovitas mulle samuti 
Sulmenov.» 

«Aga kas te mitšman Litket tunnete?» 

«Ei,» vastas Golovnin. «Kah ainult nõbu sõnade järgi.» 

«Kes veel tuleb teiega reisile?» Golovnin naeratas piinatult. 

«Mida teie naeratus tähendab?» küsis neiu. «Võib-olla-on teie kolmas abi teile veel 
vähem tuttav?» 

«Te arvasite õigesti. Ma ei tunne teda üldse.» 

«Kuidas tema nimi on?» 


«Matjuškin, Fjodor Fjodorovitš. Õppis lütseumis. Ma tean ainult seda, et ta on selle 
noore poeedi sõber, kes on juba tõmmanud endale paljude luulekunsti saladustesse 
pühendatud inimeste tähelepanu. Kas te olete lugenud tema värsse «Vene 
muuseumis»?» 

««Mälestusi Tsarskoje Seloost»?» küsis Jevdokia Ste-panovna elevusega. «Muidugi 
mõista!» 

«Seda kunsti tundvad inimesed ütlevad, et need on paremad isegi Deržavinist ja 
Batjuškovist.» 

«Mittetundjad võivad öelda sedasama. Ma õppisin need pähe,» ütles Jevdokia 
Stepanovna veelgi suurema elevusega. «Aga kas tema on ka meremees?» 

«Kes, Puškin või Matjuškin?» 

Jevdokia Stepanovna puhkes naerma: 

«Oh ei, ma mõtlen muidugi teie Matjuškinit.» 

«Ei, lihtsalt kolleegiumi sekretär,» vastas Golovnin ja märgates vestluskaaslase näol 
hämmeldust, selgitas: 

«Tema eest palus mind selline auväärne mees, nagu Tsarskoje Seloo lütseumi direktor 
Engelhardt. Ma ei saanud talle ära öelda.» 

«Kuid missugune õigus on nendel härradel osa võtta nii pikast ning raskest 
ekspeditsioonist? Te ju ei võta neid õpilasteks?» 

«Nad mõlemad, nii Litke kui ka Matjuškin, armastavad merd ja on lapsepõlvest 
saadik unistanud reisidest.» 

«Ja see on kõik? Kas tõesti on sellest küllalt?» 

«Sedagi on juba palju. Teenistuse õpetan ma neile selgeks merel. Kõige tähtsam on, et 
nad armastaksid merd, et nad ei oleks laeval reisijateks.» 

Kuid neiu hämmeldus polnud hajutatud. 

«Kuidas te ei karda minna nii hädaohtlikule reisile selliste abilistega?» päris ta. «Te 
olete enese peale nii kindel, et teile pole vaja abilisi?» 

«Jah, enda peale olen ma kindel,» ütles Golovnin rahulikult ning lihtsalt, jätkates 
ebateadlikult vaarikate noppimist ja söömist, tundmata nende maitset. «Kuid ma pole 
siiski üksi. Kõneldakse, et Muravjov on tubli ohvitser. Peale tema tulevad minuga 
meresõidule ka mõned minu vanadest dianalastest, kellele ma olen täiesti kindel: 
leitnant Filatov, arst Skorodumov, kirjutaja Saveljev ja isegi madrus Skajev, kes oli 
minuga koos vangis. Mul on väga kahju — pole Rikordit. Noh, kuid ma ju ise sõidan 
tema juurde Kamtšatkale. Viin talle isegi kalessi. Pisarsilmil palus ta seda tuua. Aga 
483 

mis me aina ekspeditsioonist räägime, marjad unustasime hoopis,» taipas ta järsku. 
Nad mõlemad kummardusid ühe ja sama oksa kohale ja Golovnini käsi puudutas 
kogemata neiu kätt. Vassili Mihhailovita sattus sellest nii suurde segadusse ja 
vabandas ennast nii tuliselt ning südamepõhjast, et Jevdokia Stepanovna puhkes 
kõlavalt naerma, millest kogu mets kajas. 

«Näe, siin nad ongi!» kostis sel hetkel tihedast haava-võsast välja roniva Feopempti 
hääl. «Aga meie Ardal-joniga otsime teid taga, hüüame, hõikame! Näidake õige, 
kellel on rohkem?» ja ta pani oma küpseist vaari-kaist pooleldi täidetud korvi maha. 
«Aga mis teil on? Tühi korv!» 


NELJAS PEATÜKK VÄÄRAMATU SÕNA 


Nädal, mille Vassili Mihhailovitš oli endale külas veetmiseks varunud, jõudis juba 
lõpule. Oli tarvis pöörduda tagasi Peterburisse teda ootavate asjade juurde, kuid 


otsustavad sõnad, millest olenes kogu ta elu, ei olnud veel öeldud. Oh, see õnnetu 
vanusevahe! 

«Aeg on koju sõita!» käskis ta ennast samasuguse vastuvaidlemist mittelubava 
tooniga, millega ta kõneles laeva pardal. 

Ent sedapuhku ei kuulanud ta ise oma käsku. Ta sarnanes inimesega, kes on ärganud 
ettenähtud ajal, otsustab otsekohe üles tõusta ja koondab kogu oma tähelepanu sellele 
mõttele, kuid jääb siiski veel voodisse. 

Ta kordas endale lakkamatult, et on juba aeg ära sõita, kuid elas ikka veel Lutkovskite 
mõisas. 

Kui pärast õhtusööki isegi noored olid väsinud ringikolamisest pargis ja kõik olid 
läinud oma tubadesse, istus Vassili Mihhailovitš tiibhoones veel kaua akna all või 
kustutas laual seisva rasvaküünla, et see ei suit-seks, ja kõndis ühest toanurgast teise, 
elades läbi päevaseid muljeid, andudes unistustele ning kihutades peast rahutuks 
tegevaid kahtlusi. 

Kord, kui ta oli kõndimisest väsinud ja süütas uuesti küünla, märkas ta aknalaual üsna 
paksu väikesekausta- 

list raamatut, mille keegi oli nähtavasti toonud siia vana Lutkovski raamatukogust. 
Selle tiitlile oli märgitud: «Tantsu sõnaraamat, sisaldab tantsukunsti ajaloo, kombed ja 
reeglid koos kriitiliste mõtisklustega ja huvitavate anekdootidega, mis käivad 
vanaaegsete ja moodsate tantsude kohta. Tõlge prantsuse keelest. Moskva 1790». 
Vassili Mihhailovitš tõi raamatu tulele lähemale, lõi keskelt lahti ja luges: 

«.. . Olid kolm graatsiat, keda luulemeistrid nimeta- * sid Veenuse kaaslannadeks. 
Neid nimetati Aglaia, Tha-leia ia Eufrosime: nad olid Jupiteri ja Diana tütred, hoidsid 
alati üksteisel käest kinni ega läinud kunagi lahku. Luuletajad jutustavad, et graatsiad 
olid lühikest kasvu, mis näitab, et meeldivus võib peituda ka väikestes asjades, 
mõnikord kehaliigutuses, mõnikord hooletus hoiakus ja isegi ühesainsas naeratuses.» 
Need viimased sõnad huvitasid Vassili Mihhailovitši ja ta hakkas edasi lugema: 
«Ovidius ütleb, et Veenus oli kaunis just siis, kui ta oma meest jäljendades lonkas. 
Armastatud naise liigutustel ja kogu ta tegevusel on loendamatu hulk meeldivusi. 
Mida ta ka ei teeks, ütleb Tibullus. kõikjal järgnevad temale graatsiad, ehkki ta ise 
sellele ei mõtle.» 

«See on tõsi...» mõtles Vassili Mihhailovitš meenutades, kuidas graatsiad olid saatnud 
Jevdokia Steoa-novnat eelmisel õhtul, kui nad olid mänginud majaesisel väljakul 
rõngamängu. 

Siis tegi Vassili Mihhailovitš järsku otsuse ning ütles endale: «Kas homme või mitte 
kunagi.» Sel korral jäi ta oma sõnale kindlaks. 

Ta kirjutas sedelikese ja pani selle üle lugemata uue prantsuse romaani köite vahele, 
mida Jevdokia Stepanovna tal väga oli soovitanud lugeda. 

Pilkugi romaanisse heitmata andis ta selle hommikul Jevdokia Stepanovnale tagasi ja 
lausus: 

«Teil on õigus. Raamat on tähelepanuväärt. Lugesin selle läbi kaks korda. Soovitan ka 
teil see uuesti läbi lugeda.» 

Saabus öö, kuupaistest nii valge, et aeg-ajalt ärkas tiibhoone lähedal puu otsas ööbiv 
linnuke, siristas mõned trillerid oma rõõmsast ning keerulisest hommiku-laulust ja jäi 
siis jahmunult vait. 

Püüdes astuda nii, et trepiastmed ei kriuksuks ega ärataks kojas magavat teenijat, 
väljus Vassili-Mihhai-lovitš tiibhoonest ja suundus saja-aastase pärna juurde. See oli 
määratu puu. Inimese kõrgusel hargnes ta paj-judeks jämedateks kaharateks oksteks, 


mis olid rautatud kokku paksude raudlattidega. Siit oli hästi näha kaugusse kulgev 
allee ... 

Kui neiu leidis tema kirjakese, siis peab nüüd kõik otsustatama. Ta oli kirjutanud, et ta 
ei looda jaatavat vastust, kuid jääb nende okste alla ootama otsust, missugune see ka 
ei oleks, ja kui vastust ei tule koidu ajaks, läheb ta külla, üürib hobused ja lahkub, et 
mitte kunagi enam piinata teda, Jevdokia Stepanovnat, oma lähedaloluga. 

Kaua seisis ta pärna all. Kuu petlikus valguses näisid naaberpuud, allee-äärsed põõsad 
ja koguni ta enda olukord hoopis teistsugustena, kui need olid tegelikult. 

Eemal külas klähvisid päeva jooksul välja maganud koerad laisalt kuu poole. Kusagil 
kaugetel niitudel saagis lõputult rukkirääk. 

Pingutatult kuulatas Vassili Mihhailovitš öö häälitsusi ja püüdis tabada oksakese 
praksumist kergelt astuva jala all. Kas neiu tuleb või ei? Kuidas oli küll talle pähe 
tulnud teha midagi niisugust? Kõiges oli süüdi hirm, mida ta kunagi varem polnud 
tundnud. 

Ja seal kostis äkki tema kõrvu kiirete sammude vaevukuuldav krigin alleeliival. Kuid 
see hääl ei lähenenud hoopiski mitte sellest küljest, kust tema ootas. 

Golovnin pöördus kiiresti ümber. Musta mantlisse mähitud Jevdokia Stepanovna 
seisis ta ees. Neiu oli talle nii lähedal, et Golovnin kuulis tema katkendlikku hin- 
gamist ja tundis tema parfüümi lõhna, mingit eriti värsket lõhna, tugevamat kui pargis 
hõljuv õitsevate pärnade aroom. 

Neiu kiires hingamises arvas ta tundvat erutust, mis oli kahtlemata tingitud tema 
käitumisest. Golovnin hakkas rutakalt rääkima: 

«Vabandage, vabandage mind, Jevdokia Stepa-novna! ... » 

«Mille pärast?» küsis see tasa. «Kas te leidsite mu kirja?» 

«Jah, siinta on...» Neiu näitas mantlivarrukasse peidetud kirjapaberilehekest. 
«Mis siis nüüd saab?» küsis Golovnin abitult. Neiu hakkas õnnelikult naerma ja 
ulatas talle käe rusikasse muljutud kirjaga. 

Vassili Mihhailovitš haaras ta käe ja surus selle koos kirjakesega oma südame vastu. 
«Kas tõesti teie...» sõnas ta lõpuks, kartes välja öelda seda sõna, mida ta nii väga 
tahtis kuulda. 

«Jah ... » kostis neiu nii tasa, et Vassili Mihhailo-vitš ennemini luges seda tema 
kuupaistest valgustatud huulte liikumisest kui kuulis. 

«Ma olen nii õnnelik! Ja te jääte mind ootama?» 

«Jaa, jaa,» vastas neiu juba julgemini ja kinnitas oma vastust, liigutades 
vaevumärgatavalt oma kätt, mida Golovnin ikka veel hoidis. «Jah, ma jään teid 
ootama!» 

«Kas teid ei hirmuta meie vanusevahe?» 

«Ei,» vastas Jevdokia Stepanovna lihtsalt ning tõsiselt. «Ma hellitan endas lootust, et 
ma kunagi jõuan mõistuselt oma jnehele järele ja saan tema vääriliseks.» 

«Ja see on tõsi?!» hüüdis Golovnin. «Mina aga kartsin nii väga!» tunnistas ta. «Teie 
näol saadab saatus mulle sellise õnnel» 

Kuu oli juba peakohal, külast kostis unist kukelaulu ja rohule oli langenud rikkalikult 
kastet, kui Vassili Mihhailovitš lõpuks Jevdokia Stepanovna härrastemaja juurde 
saatis. Pärast seda seisis ta kaua puude varjus, pöörasena õnnest, teadmata, kuhu 
minna. 

Koiduni hulkus ta mööda parki — kogu maailmasse armunud ja õnnelik. Tundus, et 
pärnad lõhnasid veelgi tugevamini kui õhtul. Ta mäletas ja armastas nende lõhna juba 
üsna varajasest lapsepõlvest. 


Pärnad olid õitsenud ia lõhnanud hästi tema elu koidikul, nad õitsesid ja lõhnasid ka 
nüüd, ta õnnepäevil, las nad siis õitsevad ja lõhnavad hauani... 


VIIES PEATÜKK MITŠMAN VRANGEL 


Suvi lähenes kiiresti lõpule. Sidrunkollased laigud põimusid üha sagedamini alles 
eredasse kaskede rohelusse, pärn hakkas juba pronksivärvi lehti poetama aedade ja 
parkide teedele, jalakate kroonid jäid hõredamaks, tõmbusid heledamaks ja päike 
hakkas neist üha rohkem läbi paistma. 

Lähenes sügis. Ööseti kaanetas kerge külm loigud ja kattis jõgede ning järvede 
kaldaäärsed õhukese klaasiga. Külm tegi inimesed erksaks, muutis kõik helid val- 
jemaks ning selgemaks. Näis, et purjekas «Kamtšatka» kiiresti edeneval ehitustööl 
kõpsivad kirved iseäranis lõbusalt ning helisevalt ja et höövlid keerutavad käharaid 
laaste kuidagi eriti hoogsa vihinaga. 

Endiselt ei lasknud Vassili Mihhailovitš mööda ühtki päeva, veetmata mitut tundi 
ellingu. 

Sageli kogunesid ehitatava laeva tekile ka ta ohvitserid: leitnandid Muravjov ja 
Filatov, mitšman Litke, Matjuškin ja gardemariinid vennakesed Lutkovskid. 

Golovnin tutvustas ohvitsere nende tulevase laeva detailidega ja püüdis äratada neis 
fregati vastu huvi ning armastust. 

Kord oli tulnud ehitusele ka Melehhov. Ta oli vanaks ning väetiks jäänud ja veidi 
kühmu vajunud, kuid töötas endist viisi selsamal ellingu, kus ta oli kunagi ehitanud 
«Diana». 

«Kuidas sattusid sina, mu sõber Mili Terentjitš, siia?» küsis Golovnin vanalt 
pomoorilt, teda kaelustades ja suudeldes. 

«Kuulsin, näe, et ehitate siin laeva — noh, ja sõitsinel vaatama, kuidas teil asjad 
edenevad.» 

«Pole viga, päris kenasti,» vastas Golovnin. 

«Aga muidugi, mispärast siis mitte,» ütles Melehhov õhinal. «Fregatti ehitatakse ju 
emapuust peale, mitte nü, nagu meie omal ajal pargase korvetiks «ümber õmble- 
sime»!» 

«Läheme parem, vana/ehitust silmitsema,» tegi Vassili Mihhailovitš rõõmsalt 
ettepaneku. «Kui midagi pole nii, nagu peaks — ütle otse välja. Ma olen iga sinu sõna 
üle rõõmus.» 

Vanake komberdas läbi kõik urkad laeval. 

«Kõik on korra järgi, nii nagu peab olema mere-laevas. Hea fregatt saab,» kiitis ta. 
Jumalagajätul turgatas vanakesele meelde: 

«Näe unustasingi! Meie juurde ellingile tuli eile üks nooruke mereväeohvitser, 
muudkui päris, arvas et teie ehitate meie ellingil... Juhatasin ta teie majja, ainult et 
vanasse, Kurkina majja.» 

«Ma peatun ka praegu seal,» vastas Golovnin. «Aga kes võis see olla ja mida ta 
tahtis?» 

«Ütles oma nime, ainult et mulle ei tule meelde. Aga mäletan, et polnud vene nimi — 
iseenesest mitte just eriti silmapaistev. Aga milleks teid talle vaja oli, seda ta ei 
öelnud.» 

See ei üllatanud Vassili Mihhailovitši põrmugi, sest viimasel ajal ilmus peaaegu 
vahetpidamata inimesi, kes tahtsid koos temaga ümbermaailmareisile sõita. 
Järgmisel päeval selgus kõik. 


Vaevalt oli sünge Peterburi sügishommik jõudnud Vassili Mihhailovitši magamistoa 
aknast sisse vaadata, 

489 

kui tuppa astus saabastega kolistades Tiška. Ta oli jäänudki Vassili Mihhailovitši 
juurde, ehkki viimane oli talle mitu korda ettepaneku teinud sõita tagasi Guljon-kisse, 
võtta naine ja hakata vabaks põlluharijaks. Vaba-duskirja oli ta võtnud vastu, kuid 
merest ja Vassili Mih-hailovitšisf ei suutnud ta enam lahkuda. 

«Teie kõrgeausus, on aeg tõusta!» ütles ta valjusti, kõlava häälega, just nagu vahil 
olles. «Seal om mingi ohvitser, ootab juba ammugi.» 

«Kas ta nime ütles?» 

«Ütles. Mingisugune selline mitte vene oma. Vrall või midagi selletaolist.» 

«Vrall * — ja mitte vene oma?» hakkas Vassili Mih-hailovitš naerma. Ta tõusis 
kiiresti üles, tõmbas hommikumantli selga ja palus külalise kabinetti kutsuda. 
Varane , külaline astus sisse. See oli noor lühikest kasvu ohvitser. 
«Mereväemitšman parun Fjodor Vrangel neljateistkümnendast laevastiku pool- 
ekipaažist,» esitles ta ennast. 

Golovnin andis talle kätt, palus teda istuda ja küsis: «Millega on mul au olla ära 
teeninud teie külaskäiku?» 

Noormees sattus veidi segadusse ja hakkas siis arglikult ning kohmetult kõnelema: 
«Mina ... olen parun Vrangel... » 

«Ma kuulsin,» vastas Golovnin naeratades. 

«Mulle avaldas üks tuttav saladuse, et te sõidate uuele ümbermaailmareisile.» 
«õige,» vastas Golovnin, «kuid mingisugune saladus see ei ole, ehk küll ma seda ka 
iga nurga peal ei kuuluta.» 

«Võib olla, et sellepärast ta nii ütleski. Tallinna sadama komandör püüdis saavutada 
teie nõusolekut, et te mind endaga merereisile kaasa võtaksite. Ma palusin tema 
ekstsellentsi.» 

«Jah, ta pöördus minu poole,» kinnitas Vassili Mih-hailovitš. «Kuid ma ütlesin talle 
selles asjas ära, sest 


* Tõlkimatu sõnademäng — vrall (Bpay16) tähendab vene keeles -<luiskaja». (Tõlk.) 

võtan endaga kaasa üksnes mulle isiklikult tuttavaid ohvitsere.» 

«Ma võtsin siiski endale julguse taotleda isiklikult teie ees ... Võib-olla ... » 
Noormees lausus need sõnad erutatult ning koguni veidi kogeldes ja.jäi siis vait. 
«Miks te seda nii kangesti soovite?» küsis Golovnin. 

«Ma armastan väga merd ja reisimist,» vastas nooruk lihtsalt ning siiralt. 

«Sellest üksi on vähe. Peab tundma oma teenistust. Missugusel laeval te teenite?» 
«Fregatil «Avtropil».» 

«Niipalju kui mulle on teada, on teie eskaadrile määratud talvituspaigaks Sveaborg. 
Te tulete sealt?» «Ei, ma tulen Tallinnast.» 

«Teid lubati ära?» 

«Jah... Siiski, ei,» ruttas nooruk parandama. «Ma ... » 

«Kuidas siis?» 

«Kui eskaader hakkas valmistuma väljasõiduks Svea-borgi, sõitsin ma kaldale ja 
esitasin rapordi haiguse kohta .. .» 

«Noh? Ja edasi?» 

«Edasi käskis admiral tuua mind fregatile kas tervena või haigena, kuid mind ei 
leitud.» 

«Siis?» 


«Siis kui eskaader oli Tallinnast välja sõitnud, otsisin ma sadamas üles 
rannasõidulaeva, mis oli tulnud sinna Peterburist kiviplaatide lastiga, ja sõitsin 
pealinna. Sõit kestis kümme päeva.» 

«Miks nii kaua?» 

«Ilm oli väga tormine. Laadungita laev hüples nagu kork ega kuulanud rooli.» 

«Kas te teate, et te omavolilise laevast lahkumise eest langete mere-sõjakohtu alla?» 
«Tean,» vastas Vrangel, «kuid ma tahan ookeanile. Siin pole juba midagi parata.» 
«Ohoo!» muheles Golovnin. «Muide, see soov on mõistetav iga meremehe juures. Ent 
siiski ei saa ma teid endaga kaasa võtta.» 

«Ma palun teid, härra teise järgu kapten!» Noormees tõusis toolilt ja asetas käed 
paluvalt rinnale. 

Väljas oli juba täiesti valgeks läinud ja Golovnin nägi nüüd selgesti, et tema ees 
seisab aastat kakskümmend või kakskümmend üks vana ilmetu noormees kõhna 
piinatud näoga ja siniste varjudega palavikuliselt põlevate silmade all «— nähtavasti 
polnud kümnepäevane meresõit tühjal purjelaeval kerge olnud. 

Golovninil hakkas noorukist hale ja ta küsis: 

«Kas te olete Mereväekorpuse lõpetanud?» 

«Jah, härra teise järgu kapten,» hakkas mitšman uuesti kõnelema, surudes käsi 
endiselt vastu rinda. «Palun teid, võtke mind kaasa! Ma olen nõus tulema liht- 
madrusena. Te näete varsti, et teil on minust kasu.» 

Golovnin silmitses teda tähelepanelikult: 

«Kas te võõrkeeli tunnete?» 

«Tunnen inglise, prantsuse, saksa ja natuke hispaania keelt.» 

«Teenistus on selge?» 

«Selge.» 

«Õppimist jätkate?» 

«Oo jaa, muidugi!» hüüdis noormees, tuliselt. «Teadus on ju mu elu-eesmärk.» 
«Hästi!» ütles Golovnin lõpuks. «Ma võtan .teid kaasa. Nüüd aga läheme hommikust 
sööma.» 

Nähes hommikusöögi ajal, kui ahnelt külaline sööb, kostitas Vassili Mihhailovitš teda 
hoolsalt ja küsis: 

«Kas teil raha on?» 

Nooruk tõmbas ruttu taskust kõhnukese rahakoti, vaatas sisse ja ütles: 

«Mul on veel tervelt kolm rubla.» 

Golovnin ei lausunud sõnagi, läks teise tuppa, võttis kirjutuslaua laekast peotäie 
rahapabereid ja asetas külalise ette. 

«Võtke, pärast korraldame arved. Nüüd aga marss minuga koos ellingile!» 


KUUES PEATÜKK KIHLUS 

«Minul, mu härrad,» naljatas vana Lutkovski sõprade ja tuttavatega, «mul on 
poolkorrusel õieti öelda päris ühiskajut, nii et meie maja kohale tõmba kas või kohe 
praegu güüs ja vimpel üles.» 

«Mis puhul te siis mereelu peale üle olete läinud?» huvitusid kuulajad. 

«Aga kuidas siis, mu härrad! Mul endal, nagu te teate, on kaks gardemariini, nende 
juures aga viibivad ööl ja päeval nende sõbrad — kaugesõidukaaslased *— kolm 
mitšmanit. Minu omad tulevad keskmiselt kord nädalas puhkusele «korpusest välja», 
nagu nende juures öeldakse, mõnikord aga jooksevad niisama korpusest ööseks koju. 
Härrased mitšmanid aga on minu kalli tütre eestkostmise all ja on üldse elama asunud 
meie ülakorrusele.» 


Jevdokia Stepanovna, kes kuulis kord neid sõnu, pöördus etteheitvalt isa poole: 
«Papake, kuidas teil häbi ei ole! Esiteks need noored inimesed pole meile võõrad, nad 
lähevad koos Vassili Mihhailovitšiga kaugele ja hädaohtlikule teele; teiseks, kaks 
neist on täiesti orvud, üks aga pooleldi vaenelaps. Kui nad endi meelevalda jätta, 
hakkavad nad elama nii, nagu Vrangel Tallinnas: söövad kapsasuppi ja putru, isegi 
harilikku teed peavad luksuseks. Kas teil pole kahju?» 

«Mina ju, Dunjuška, ei räägi sellest,» õigustas ennast Stepan Vassiljevitš. «Kas siis 
mul on millestki kahju? Jumal nendega! Ma ainult rõõmustan selle üle, kui suureks on 
muutunud meie perekond. Ei ole jõudnud veel tütart mehelegi panna, aga majas on 
juba kolm inimest juures.» Vanake hakkas lõbusalt ning kavalalt naerma. 

«Ei taha teid kuulatagi, papake.» Ja Jevdokia Stepanovna, näost üleni punane, jooksis 
isa juurest ära. 

Vana Lutkovski ei pidanud tõepoolest noorte ohvitseride pidevat majas viibimist 
endale koormaks. Jevdokia Stepanovna aga vaatas neile ,kui oma noorematele 
vendadele. 

Õhtul, kui kõik «kolm Fjodorit», nagu ta neid naljatades nimetas, olid kodus, see 
tähendab Lutkovskite juures, keerlesid nad kuni Golovnini tulekuni väikeses saalis 
klavikordi ümber ja laulsid midagi, kusjuures Jevdokia Stepanovna või Litke saatis 
neid klavikordil, või siis lugesid nad ette või vestlesid ja vaidlesid. 

Algul huvitus Jevdokia Stepanovna kõige rohkem MAatjuškinist kui inimesest, kes oli 
seitsme aasta jooksul iga päev, iga tund näinud — niisamuti nagu neiu nüüd teda 
ennast —, istunud koos söögilauas, olnud kaaslaseks ja sõbraks poeedile, kes kirjutab 
niisuguseid värsse,, milliseid pole kirjutanud enne teda mitte keegi. 

«Lugege, Fjodor Fjodorovitš, lugege veel kord seda, mida te eile õhtul lugesite!» 
palus Jevdokia Stepanovna. 

Ja noormees võttis kinni toolileenist, kallutas selle enda poole ning hakkas — kui 
mitmendat korda juba! — hingestatult ning vaimustusega deklameerima: 

Kas kuulnud teie metsatukas sääl, 

kuis teie mure, armastuse sunnil 

ju hõiskab laulik hommikvaiksel tunnil; 

nii kurba, lihtsat vilepilli häält 

kas kuulnud te? 

Jevdokia Stepanovna kuulas ja ta ripsmeilt veeresid pisarad. 

Tema ees seisev tagasihoidlik nooruk näis talle selle vene rahva tõusva kuulsuse 
kaasosanikuna, selle paistest valgustatuna. Neiu huvitus Matjuškini elust, tema aga 
jutustas meeleldi: 

«Ma sündisin Stuttgartis, mu isa oli Vene saatkonna nõunik. Ema oli sakslanna, 
klassidaam. Tema korral-daski suure vaeva ja pisaratega, et ma sain lütseumi. Et 
Stuttgartis polnud vene vaimulikku, ristiti mind luteri usku, seda olen ma praegugi.» 
«Vaeseke!» hüüatas Jevdokia Stepanovna. «Kui paha võib teil küll olla — niisuguse 
vene nime ja vene südame juures olla teist usku.» 

«Kuid jumal on ju üks kõikidel rahvastel!» 

«Ikkagi... Aga kus on teie isa?» 

«Ta suri seitse aastat tagasi,» vastas Matjuškin. 

«Miks te merereisile lähete?» 

«Merereisile lähen sellepärast, et olen seda igatsenud juba lapsepõlvest peale. Ainult 
üks asi kohutab mind...» 

«Mis nimelt? Öelge ...» 


Kuid siin jäi nooruk vakka ega tahtnud enam mitte mingi hinna eest südant puistata. 
Asi oli päris lihtne — ta jäi kergesti merehaigeks. 

Teise Fjodori, mitšman Litke * saatus täitis Jevdokia Stepanovna südame samuti 
kaastundega. Ta näis neiule kõige õnnetumana nendest kolmest noorest ohvitserist, 
kes olid saanud Lutkovskite igapäevasteks külalisteks. 

«Mis teid selle noore inimese saatuses nii liigutab?» küsis kord oma mõrsjalt 
Golovnin, kes jälgis tähelepanelikult noori ohvitsere. 

«See, et saatus on kiusanud teda taga tema elu esimestest tundidest peale,» vastas 
Jevdokia Stepanovna. «Ta jutustab, et ta ema suri kaks tundi pärast seda, kui oli tema 
sünnitanud. Ta pole isegi ema õrnust tundnud . .. » 

«Ka mina sain seda vähe tunda,» tähendas Vassili Mihhailovitš. 

«Tähendab, te peaksite talle kaasa tundma. Üheteist-kümne-aastaselt jäi ta ilma isast 
ja muutus kodutuks orvuks. Ilma igasuguse kasvatuseta, ilma õpetuseta, nägi ta enda 
ümber ainult hukutavat eeskuju. Tema ainukeseks toeks oli vanaema, kes ise elas 
armu poolest kellegi sugulase juures. Kuid ka vanaema suri varsti.» 

«Ometi oli tal üheteistkümnenda eluaastani isa.» 

«Kuid ka isa oli talle nagu võõras. Fjodor Petrovitš ei mäleta, et ta kas või ainuski 
kord oleks patsutanud teda põsele, küll aga peksis ta teda võõrasema ässitusel tihti.» 
«Ent siiski . . .» 

«Te tahate öelda, et siiski kasvas ta üles?» 

«Jah.» 

«Kuid missusfuse hinnaga? Ärge olge karm selle nooruki vastu. Mul on tunne, et 
temast veel midagi saab.» 

«Ka mina arvan, et temast saab inimene.» 


* Hiljem polaaralade uurija ning Teaduste Akadeemia president F. P. Litke, kelle 
nime kannab üks nõukogude jäälõhkuja. 

Kuid siin katkestas nende jutu vana Lutkovski, kes tuli kuidagi eriti pidulikul sammul 
koos naisega küla-listetuppa. Mõlemad võtsid istet diivanil pruudi ja peigmehe vastas. 
... Isa ja ema näost taipas Jevdokia Stepanovna, et jutuajamine tuleb tähtis. 

Ta tõusis üles ja tahtis välja minna. 

«Ei, istu aga istu, Dunja,» ütles isa leebelt. «Asi puutub kõige rohkem sinusse, samuti 
sinusse, Vassili Mih-hailovitš. Kuidas jääb pulmadega? Kas peame ära nüüd, 
ratsahobuse seljas või lükkame edasi peigmehe meresõidult tagasitulekuni?» 

«Ma ei tea...» vastas Jevdokia Stepanovna piinlikkust tundes. «Me pole sellest veel 
kõnelnud. Kuidas Vassili Mihhailovitš ... » 

«Just, just,» vangutas vana Lutkovski pead, «teistest te kõnelete ja teiste eest te 
muretsete, aga enda eest, armuline? Mis teie ütlete, mu härra?» pöördus ta Golov-nini 
poole. 

«Minu südametunnistus ja mu tunded Jevdokia Stepanovna vastu sunnivad mind seda 
õnnelikku hetke minu elus kuni ekspeditsioonilt tagasijõudmiseni edasi lükkama.» 
«Missugusel põhjusel?» 

«Sel kõige lihtsamal põhjusel, Stepan Vassiljevitš, et meiesugune võib mõnikord 
merereisilt ka mitte tagasi tulla ... » 

Vassili Mihhailovitš vaatas korraks pruudi poole ja nägi, kuidas see klavikordi juurde 
taganes ja näost kahvatuks läks. 

Ema ohkas valjusti. Vana Lutkovski aga jäi mõttesse. 

«Mis siis parata,» ütles ta lõpuks, «see on õige. Selle vastu ei saa midagi öelda.» 
Otsustati pulmad edasi lükata, lähemal ajal aga korraldada kihlus. 


Kihlus toimus Lutkovskite majas, peaaegu ilma kõrvaliste isikuteta, kui mitte 
arvestada «kolme Fjodorit». 

Pärast lühikest jumalateenistust, mille pidas kohaliku koguduse vaimulik, vahetasid 
noored kihlasõrmused ja võtsid vastu juuresolijate õnnesoovid, lõpuks joodi šam- 
panjat. 

Kõik oli lihtne ja ühtlasi erutas erakordselt Vassili Mihhailovitši südant. Igaveseks 
lõikus talle mällu Jev-dokia Stepanovna tõsine keskendunud ilme. 

Vassili Mihhailovitšile ei avaldanud mõju mitte pidulik kihlusetseremoonia, mitte 
viirukisuits ega vaimuliku sõnad, vaid see, mis on kõige tugevam: armastusetõotus oli 
tema jaoks vääramatu. 


SEITSMES PEATÜKK KEISERLIK ÜLEVAATUS 


Fregatt «Kamtšatka» vettelaskmine toimus 12. mail 1817. a. 

Vettelaskmise tseremoonia juures soovis viibida tsaar Aleksander 1 ise, sellepärast 
valmistuti selle vastu erilise hoolega. 

Elling oli hästi korda seatud, laev oli küüritud puhtaks nagu peegel ning kaunistatud 
vanikutega. 

Vassili Mihhailovitš, kes kunagi ei olnud armastanud paraaditsemist, tundis ennast 
neil päevil hoopiski mitte omas sõiduvees — tuli tegelda sellega, millega ta polnud 
harjunud ja mida ta ei hinnanud. 

Sellepärast tegi ta laeva kaunistamise ülesandeks Muravjovile ja andis talle abilisteks 
Vrangeli ning Litke. Varsti märkas ta rahuldusega, et viimased töötavad laeval, 
püüdes teha kõike ilusamaks ning esinduslikumaks, mitte käsu pärast, vaid oma 
südametunnistuse järgi. Muravjov aga muutus selle töö vastu varsti külmaks ja jättis 
oma abilistele vaba tegevusvälja. Vassili Mihhailovitš ei protesteerinud selle vastu, et 
tema vanemleitnant on ükskõikne kõige suhtes, mis ei puutu otseselt meresõidusse. 
Endale võttis Vassili Mihhailovitš kohustuse vaadata selle järele, et kõik oleks 
määruste- ja vormikohane. Siin oli ta täpne ja isegi pedantne. Ka kõige tugevama 
tormi ajal, kui «Diana» kohal oli rippunud surmaoht, oli ta riietatud vormi kohaselt 
ega unustanud kunagi mõõka vööle kinnitamast, ehkki see oli mitte ainult liigne, vaid 
koguni segas teda. 

Keiserliku ülevaatuse päev juhtus olema selge ning soe. 

Laev, millel olid juba püstitatud mastid koos raadega, oli lipuehtes. 130-meheline 
meeskond oli ammu enne tsaari saabumist rivistatud ohvitseride komando all 
kastellile, flangil seisis pidustuse puhuks kohale saadetud Admiraliteedi orkester. 
Meeskonna vastas laeva teise parda ääres seisid kahes reas ehitustöölised, lisle-rid, 
maalrid, triivijad, tõrvakeetjad, taglasemeistrid, sepad ja igasugused muud 
ametimehed, kes olid olnud abiks laevaehituse juures. Nad olid riietatud uutesse 
punastesse vene särkidesse pikkade erepunasest puuvillasest riidest lintidega üle õla. 
Rivi ette oli asetatud valge linaga kaetud laud. Lina ääred olid palistatud kuldsete 
narmastega ja selle igal serval olid samasugused tutid. Laual lebasid hõbedast ja 
niellost sädeleva kaanega evangeelium, massiivne kullatud rist ja kauss pühitsetud 
veega. Peterburi ning Laadoga metropoliidi poolt juhitud arvuka vaimulikkonna 
ametirüüde kuld võistles hiilguselt orkestri vaskpasunate säraga. 

Hiiglasliku kasvuga diakon kohendas aeg-ajalt oma tuules lehvivat kangekaelset 
sinakasmusta juuksekahlu, kilistas kannatamatult juba valmis seatud viirukipanni ja 
köhatas häält puhastades oma sügava bassiga. 


Punase kaleviga kaetud ja tunnimeestest valvatud laevatrepi juures seisis Golovnin 
täies paraadvormis — peas kõrge kolmnurkmüts valgete pehmelt langevate sulgedega, 
seljas lühike kullaga väljaõmmeldud kõrge-kaeluseline munder, jalas tumedad tihedalt 
liibuvad tallapaeltega püksid. 

Siin olid ka laevaehitustöökodade direktor ja elling? kõrgemad aukandjad. Tsaari 
oodati tund, siis teine, kuid teda ei tulnud ikka veel. Pinge kasvas üha. 

Lõpuks ilmub nähtavale kiirest sõidust lehviva must-kollase imperaatorivimpliga 
paljuaeruline jahtlaev1. 

Tsaar koos oma saatjaskonnaga läbib rohelusse mähitud auvärava, sammub mööda 
punasest kalevist katet ellingile ja sealt maabumissilda mööda laevale. 

Golovnin ja laevaehitustöökodade direktor astuvad keisrile vastu ja raporteerivad 
kumbki oma töö osas. 

Aleksander sammub rivi eest mööda, tervitab meeskonda, käib laeva läbi. 

Tsaari järel kõnnib tema saatjaskond: admiral Mordvinov, rauk-admiral Siškov, 
Araktšejev ja teised au-kandjad. 

Algab pidulik jumalateenistus. 

Kõrge taeva poole kanduvad diakoni kõuemürinatao-lised palved. Vaikselt, silmad 
kinni, räägib metropoliit, laulab metropoliidi harmooniline koor. 

Neil minuteil avaneb eriti soodus võimalus tsaari vaatlemiseks. Golovnin ei pööra 
temalt silmi ja talle meenub, et hiljuti oli kuskil ohvitseride ringis, kes olid kogunenud 
vana mereväelasest tuttava juurde, jutustatud, kuidas see mees, kogu Venemaa 
imperaator, oli neljateistkümnendal aastal Pariisis oma kaardiväeohvit-seride 
juuresolekul lausunud vene rahva kohta: «Venelane on kas loll või kelm.» Kui aga 
hertsog Wellington oli Vene vägede ülevaatusel de Vertui väljakul teinud 
komplimendi tsaari polkude korra ja rühi kohta, oli ta vastanud sellele: «Mul on 
teenistuses palju välismaalasi, see siin on tänu neile.» Nii ta siis hindab vene rahvast! 
Vassili Mihhailovit! pöörab pilgu Araktšejevile. Sellessamas ohvitseride ringis oli 
keegi nimetanud Araktšejevit «inimsööjaks». «Inimsööja ta ongi! Mida küll tähendab 
üks raske pilk tema tinastest, mittemidagiütlevatest silmadest!» 

Sellistele mõtetele andub Vassili Mihhailovitš Golov-nin, silmitsedes kord keisrit, 
kord tema lähikondseid. Kuid jumalateenistus ongi lõppenud. Algab laeva läbi- 
käimine vaimulikuga eesotsas, kes piserdab püha veega kõiki ruume ja taglast. 
Seejärel joodi šampanjat, mille puhul laevaehitustöö-kodade direktor lõi, nii nagu see 
tavaks on, ühe pudeli puruks vastu laeva täävi. 

Samal hetkel lõid töölised ära kiilu alla seatud prussid, millele «Kamtšatka» ell ängil 
toetus. Kogu oma suure kerega võpatades hakkas laev algul aeglaselt, siis üha 
kiiremini ning kiiremini libisema rasvaga määritud ja-lastel ja tungis orkestrihelide 
ning hüüete saatel Ohta jõe helesinisesse vette. Seejärel ületas fregatt, valge-vahuline 
lainehari vööri ees, jõe. Tema enda poolt tõstetud lainest kergesti õõtsudes peatus ta 
peaaegu vastas- 

kalda juures, rõõmustades oma saleduse ja kergusega ehitajate silmi. 
Pealiigutusega kutsus Aleksander Golovnini enda juurde, tõmbas kahe sõrme 
puudutusega ära tema käe, mida viimane hoidis oma kolmnurkmütsi ääres ja ütles 
õiges, kuid kuivas vene keeles: 

«Ma tean, mäletan ja hindan sind su varasemate tegude põhjal, sinu eeskujuliku 
merereisi põhjal «Dianaga». Loodan, et sa selle retke sooritad õnnelikumalt ja mitte 


väiksema eduga, sest praegu ei pea me kellegagi sõda. Sea ennast valmis reisiks, ära 
kaota aega. Ma olen andnud korralduse vastavatele inimestele, et nad mitte ainult ei 
valmistaks sulle mingisuguseid takistusi, vaid vastupidi — annaksid sulle igati abi 
sinu töös. Nüüd aga jumalaga! Head teed!» 

Aleksander ulatas Golovninile armulikult oma valge käe ja laskus koos 
saatjaskonnaga mööda punast laeva-treppi jahtlaevale, mis seisis nüüd tihedalt fregati 
kõrval. 


KAHEKSAS PEATÜKK KOLM FJODORIT 


«Kamtšatka» oli juba ammu merel. Rütmiline laevaelu keset Vassili Mihhailovitšile 
omast stiihhiat: kord päikesest, kord tähtede särast, kord kuust valgustatud igavesti 
liikuvad lained, tuttav taglase kääksumine, tuulemuutu-sed, kapteni igapäevased 
mured — kõik see kattis järkjärgult just nagu merehoovus äsjase mineviku mäles- 
tused. 

Kuid üht ei suutnud Vassili Mihhailovitš siiski unustada: mõrsja üksikut kuju kõrges 
kaarikus kaldaäärsel tänaval ja seal kõrval vana Lutkovskit, kes vaatleb, käsi 
päikesevarjuks silmade kohal, fregati ülespoole nihkuvaid purjesid. Kui see meelde 
tuli, mõtles Golovnin haletsusega: «Meremeeste pruudid! ... Kes te ka poleks — 
aadlipreilid või lihtsad kalurineiud, kõikidele teile on ühteviisi määratud oodata.» 
Seekord oli ümbermaailmareisile võetud kaasa noor kunstnik Tihhonov. Ta oli veidi 
vanem mitšman Litkest ja Vrangelist, välimuselt tagasihoidlik ja vaikne, kuid 

elava, kiire ning tööka pliiatsiga. Tema joonised meeldisid Golovninile ja sageli heitis 
ta pilgu kunstniku vihikusse. 

Kord, juba mitu päeva pärast reisi algust, nägi ta Tihhonovi albumis joonist: 
kaldaäärse tänava graniidil seisab kaarik, kaarikus aga on neiu ja tema selja taga 
uduvinas paistab Admiraliteedi üksik tornitipp. 

Näolt ei sarnanenud neiu Jevdokia Stepanovnaga, kuid ta pilk oli pööratud kaugusse 
ja ta näojoontes ning kujus oli nii palju lahkumiskurbust, et Vassili Mihhai-lovitš ei 
suutnud hulk aega silmi jooniselt pöörata, pärast aga ütles ta kunstnikule: 

«Kui imepärane on kunst, mis suudab kõnelda inimesega veel kaunimalt ning 
südamlikumalt kui loodus ise.» 

Ta palus kinkida joonise endale ja viis selle oma kajutisse. 

See oli ainus kord, kus Vassili Mihhailovitš ilmutas laeval olles isiklikke tundeid. 
Mitte keegi ohvitseridest, ei vanematest ega noorematest, poleks võinud öelda, et 
laeval teenivad kaks kapteni pruudi venda. Gardemariinid Lutkovskid elasid harilikes 
tingimustes — samuti nagu noored mitšmanid Litke, Vrangel ja Matjuškin. 

Ainsad kogu ekipaaži seas, kellesse Vassili Mihhailo-vitš tahes-tahtmata mõnikord 
erilise tähelepanuga suhtus, olid tema vanad kaaslased «Dianalt». 

Purjetamine edenes sedapuhku rahulikult. Suur igasuguse lainetuse vastu kindel laev, 
millel oli tugev last mere- ja sõjavarustust ning kaupu kauge Kamtšatka jaoks, te,gi 
meeskonnale vähe tüli. 

Õhtuti, vahist vabal ajal koerunesid noored ühiskaju-tisse. Loeti valjusti ette, vaieldi, 
praktiseeriti võõrkeeli, anduti mälestustele. 

Ühel sellisel õhtul tegi mitšman Litke, kes armastas naljatada rohkem kui teised, 
ühiskajutis viibijaile ettepaneku lahendada küsimus: 

«Kas sobib ühel ja samal laeval kolmel nooremal ohvitseril kanda üht ia sama 
eesnime?» 

«Mille kohta see käib?» küsis Vrangel. 


«Selle kohta, et mina olen Fjodor, sina oled Fjodor ja Matjuškin on Fjodor. Tuleb 
välja, et see on mitte 

«Kamtšatka», vaid «Kolm Fjodorit», nagu Jevdokia Stepanovna meid hüüdis.» 
«Aga mis siis teha?» küsis Vrangel. 

«Tuleb ühele Fjodorile tagasi anda ta esialgne nimi: sina pole ju ristitud Fjodoriks, 
vaid Ferdinandiks.» 

«Kuigi sina oled tõeline Fjodor, oled sa siiski üsna suur tola!» pahvatas Vrangel 
üldise naeru saatel. 

«Ära vihastu, Ferdinand Petrovitš,» vastas Litke rahulikult. «Küsime parem 
Matjuškinilt.» 

Ja ta hakkas raputama jalast Matjuškinit, kes lamas diivanil. 

Kuid see ei vastanud, aeg-ajalt oigas ta vaevalt kuuldavalt — juba Kroonlinnast peale 
vaevas teda tugevasti merehaigus. 

«Jäta ta rahule, nori parem minu kallal edasi, kui sul muidu igav on,» tegi kiiresti 
rahunenud Vrangel talle ettepaneku. 

«Millest te räägite?» huvitus sel hetkel sisse astuv Golovnin. 

Kõik olid vait, mõned vaatasid muiates üksteise otsa. 

«Ei taha öelda? Siis ma lähen ära.» 

«Ei, ei, Vassili Mihhailovit!,» hakkasid.kõik korraga rääkima. «Me lihtsalt tegime 
nalja.» 

Litke jutustas, milles seisab asi. 

«Keda see siis segab, et meil on kolm Fjodorit? Mina teid segamini ei aja, 
laevakirjutaja Saveljev aga kirjutab moona välja mitte ees- vaid perekonnanimede 
järgi... Kuid mispärast Fjodor Fjodorovitš lamab? Jälle seesama?» 

«Ikka seesama, Vassili Mihhailovitš,» vastas Litke, manades näole kurva ilme. 
Kõik pahvatasid naerma. Litke näol oli nii ehtne kurbus, et isegi Golovnin ei suutnud 
hoiduda naeratamast. 

Seetärel Vassili Mihhailovitš ohkas ja vangutas pead. 

«Nähtavasti tuleb ta Londonis laevalt maha kirjutada ja esimesel parajal võimalusel 
Peterburisse tagasi saata.» 

Pärast õhtusööki läksid kõik laiali oma kajutitesse ja jäid kiiresti magama. Ainult 
sellest kajutist, kus elasid Litke ja Vrangel, paistis pardaluugikesest veel kaua valgus. 

Hoolimata väikestest tülidest ja kokkupõrgetest ning Litke sagedastest nokkimistest 
elasid noormehed väga sõbralikult. 

Neid lähendas ka mõningane elusaatuse ühetaolisus: orvuks jäämine ja vaesus varases 
nooruses ning ennekõike — janu õppimise järele, nende teadmiste täieliku 
omandamise järele, mida on tarvis meresõitjatel ja uute maade uurijatel, kelleks 
saamisest nad mõlemad unistasid ja milleks nad tõsiselt valmistusid. 

Tund aega pärast kokkupõrget ühiskajutis rääkis Vrangel ise pikali kois olles 
oma sõbrale: 

«Mu unistused on nüüd täitunud: ma sõidan teadmatusse*. Selle eest olen ma tänu 
võlgu Vassili AAihhailo-vitšile. Lapsepõlvest peale olen ma ainult sellisest reisist 
mõelnudki.» 

Ja Vrangel hakkas laulma laulukest, mille ta oli välja mõelnud lapsepõlves: 

«Sinna, sinna kaugusse vibu ja noolega ...» 

«Aga Kas sa oled tõepoolest parun?» küsis Litke pooleldi naljatades. 

Vrangel muigas vildakalt. 


«Muidugi olen ma parun. Vanaisa teenis kammerhärrana Peeter Kolmanda juures. 
Aga pärast Peetri kukutamist... » Vrangel vilistas tasa. «Vanaisa põgenes, mõis läks 
kroonule, mulle aga jäi ainuüksi paruni-tiitel.» 

«Seda patta ei pane!» ütles Litke. 

Noormehed jäid vait. Oli kuulda, kuidas kusagil kriuksus rütmiliselt taglaseosa. 
Löödi kõlavalt klaase. 

«Aga mul, näe, ei õnnestunud õppida korpuses,» ütles järsku Litke nukralt. «Õppisin, 
kelle juures juhtus. Ja ka parunitiitlit ei jätnud mulle keegi. Kas sa magad, parun?» 
Vrangel ei vastanud. Ta oli tõepoolest juba uinunud fregati ühetasase õõtsumise 
saatel. 

Soovi üksteist lähemalt tundma õppida võis märgata mitte ainult Vrangeli ja Litke 
juures, vaid ka teistel 


* Nii nimetasid meremehed sel ajal kaugesõite, kust polnud võimalik anda endast 
elumärki. 

«Kamtšatka» ohvitseridel. Suuremalt jaolt olid need noored inimesed, noorusel aga on 
kalduvus sõprusele. 

Kuid kõigist tähelepanelikumalt uuris oma ohvitsere laeva komandör ise. 

Olles kordamööda kõigiga neist vahis, andis ta igaühele otsekohe ja eksimatult, 
hinnangu. 

Golovnin nägi, et Muravjov, Filatov ja Kutõgin tunnevad oma tööd, Vrangel ja Litke 
aga on alles õpilased — andekad, paljulubavad, kuid siiski ainult õpilased, kusjuures 
viimane oli kõigele lisaks üsna kergemeelne. Matjuškinit pidas ta endiselt «reisijaks». 
Pealegi kannatas noormees, kel oli õnnelik omadus köita inimesi juba esimesest 
kohtumisest, tugevasti merehaiguse all ja ehkki Golovnin oli valmis täitma tema soovi 
õppida praktiliselt mereasjandust, ei saanud ta seda teha. 

Need kolm mitšmanit ja neli gardemariini valmistasid talle rohkem muret kui teised. 
Ta luges oma kohuseks teha neist meremehed, mereväeohvitserid kogu hingelt, kes 
tunnevad oma tööd ja armastavad seda, on mehised ja ustavad Venemaale. 

Ta pidas ennast heaks kasvatajaks ja oli üksnes sellepärast võtnud oma laeva pardale 
nii palju «rohelist noorust». 

Ohtlikul hetkel, mis merel võib alati ette tulla, bn nad ikkagi alles õpilased. Kuid see 
ei valmistanud talle peavalu. Ta ise jõudis alati sinna, kuhu vaja. 

Samuti kui eelmisegi reisi ajal «Dianal» ei võtnud Golovnin ennast kunagi riidest lahti 
ja magas üksnes päeval, sedagi ainult sügavas tugitoolis istudes. 

Tema kajutis polnud koid. 


ÜHEKSAS PEATÜKK RIO DE JANEIRO 


Täispurjes fregatt tegi oma kaksteist sõlme ja kihutas kergesti laineharjalt laineharjale 
liueldes südilt läände. Tuul oli kogu aeg tagant. 

«Kui me ka edaspidi sõidame sellise kiirusega, siis oleme varsti Inglismaal,» ütles 
Golovnin, olles väga rahul merereisi niisuguse algusega. 

Neljandal septembril mööduti Hoglandist, kümnendal aga jõuti Portsmouthi. See suur 
sadam oli nii nagu alati täis laevu, mis olid tulnud siia kõikide rahvuste lippude all 
maailma kõikidest kaartest. Portsmouthi reidil seisis ka palju sõjalaevu Briti lipu all, 
kuid nüüd ei tekitanud nad Vassili Mihhailovitšis enam erutust, nii nagu see oli olnud 
tema saabumisel siia «Dianaga». Rahulikult seadis ta oma fregati nende vahele. 


Enne Londonisse sõitmist, kuhu ta läks mitmesuguseid oste tegema, kutsus Golovnin 
Matjuškini enda juurde ja ütles talle: 

«Fjodor Fjodorovitš, valmistuge sõitma koos minuga. Mul on kahju teid vaadata: 
paistab, et polnud ühtki päeva, kus te poleks lamanud siruli. Teile on kohasem 

olla kuivamaarändur. Ma annan teid üle meie peakonsulile.» 

Need sõnad tõid vaesele noorukile, kes tõepoolest oli tugevasti merehaiguse all 
kannatanud, pisarad silmi ja ta hakkas Golovnini anuma jätta ta laevale, mitte 
lahutada teda kaaslastest. 

«Kuid edaspidi läheb aina raskemaks,» ütles Golov-nin. «Ookean hakkab teid veelgi 
tugevamini õõtsutama, seal aga ei saa ma teid isegi kuskil maale panna.» 

«Ma püüan mitte haige olla . .. » vastas Matjuškin. 

«Miks te siis senini seda ei püüdnud?» küsis Golov-nin muiates. Siiski halastas ta 
noormehele ja jättis ta laevale. 

Toidumoona ja muu varustuse ostmine nõudis vähe aega ja mõne päeva pärast sõitis 
«Kamtšatka» pärituult La Manche'i ning võttis kursi Atlandi ookeanile. 

Sõideti, peatumata Madeira ja Kanaari saarel või Rohelise neeme saartel. Kurssi peeti 
otse Brasiilia rannikule. Viiskümmend kaheksa päeva pärast Kroonlinnast väljumist 
ületati ekvaator. Nii kiire sõidu eest andis Vassili Mihhailovitš reakoosseisule autasu 
— kahe kuu palga. 

Ekvaatorist ülesõitu pühitseti nii nagu eelmisel korral «Dianalgi» Neptuni pühaga. 
Jälle raseeriti «esmakordseid» arssinapikkuse habeme-noaga ia kasteti veetünnis. 
Kuid nüüd ei aetud habet mitte Tiškal, vaid tema ise kui vana meremees valis 

endale ohvri — teise velskri Ivan Rožkovi. Samal ajal peitis ta enda juurde vaheseina 
taha noorukese madruse Kirjuša Konstantinovi, kes niisamuti kui temagi oli Pronski 
maakonnast ja kes millegipärast kartis habemeajamist ja suplust tünnis nii, et oli 
valmis üle parda hüppama. 

Ometi polnud Kirei Konstantinov hoopiski mitte argpüks: tormi ajal töötas ta vahvasti 
purjede kallal, ronis nagu ahv mööda raasid ning vante ja sai üsna mitu korda Skajevi 
suust kiitust kuulda. Kuid kõiges muus oli ta unistaja noormees, kes teadis palju 
muinasjutte, mida madrused armastasid kuulata. 

Taas saabusid päevad, kus päikesekiired langesid laevalaele peaaegu püstloodis, kus 
ookean pimestas oma säraga silmi, kus tekile valatud ämbritäis vett auras ära peaaegu 
silme all. Ja jälle saabusid ööd, kus näis, et tähtedel on taevas kitsas, kus nende sära 
oli nii ere, et hajutas ööpimeduse, kus tundus, et nad kõnelevad midagi inimestele 
oma arusaamatus keeles. 

Sellistel öödel ei tahtnud keegi magada. Tavaliselt istus Kirei Konstantinov Tiška 
juurde vanade purjede hunnikule ja hakkas muinasjutte jutustajna: 

«..Ja siis võttis tsaaripoeg Ivan keiserlikust tallist tulise hobuse, pistis jala jalusesse, 
heitis üle õla noole-tupe karastatud nooltega, kinnitas vööle terasese mõõga ja ütles 
oma emale tsaarinna Seklelejale: «Mu kallis emake, sõidan nüüd laia maailma tõde ja 
õigust otsima: ma ei saa elada selleta ja niikaua kui ma seda pole leidnud, ei pöördu 
ma koju tagasi.» 

Jutustaja ümber kogunes järk-järgult kuulajaid. Igaüks tahtis teada, kas tsaaripoeg 
Ivan leidis oma tõe ja õiguse. Läksid ju ka nemad samuti kui see muinasjutuprints 
teadmatusse, aimamata, mis ootab neid võõrastel meredel, võõra taeva all. 

5. novembri hommikul märgati Brasiilia pealinna Rio de Janeiro lahe suuet. Sel ajal 
oli see linn kogu Portugali impeeriumi pealinnaks, sest sõja ajal Napoleoniga oli 
Portugali õukond kuningas Joäo VI-ga eesotsas siirdunud siia. Koos nendega olid 
tulnud kahekümne tuhande kõige rikkama ja kuulsama perekonna esindajad. 

Reidile jõudes saluteeriti kindlusele ja saadi ka kohe vastus — lask lasu vastu. 
Vassili Mihhailovitš lausus selle kohta: 

«On näha, et praegu on portugallased püssirohu poolest rikkamad: meie eelmisel 
saabumisel polnud neil isegi, millega tulistada.» Seejärel pöördus ta just nagu midagi 
meelde tuletades läheduses seisva Matjuškini poole: 

«Noh, kuidas läheb, Fjodor Fjodorovitš, kas olete ikka veel haige õõtsumisest?» 
«Portsmouthist saadik, Vassili Mihhailovitš, pole ma kordagi haige olnud,» vastas see 
rõõmsal häälel. 

«Juba ammugi oleks olnud aeg!» kiitis Golovnin teda. «Ma pidin teid ju Inglismaal 
peaaegu maale saatma... Näib, et teile on saatusest määratud saada meresõitjaks.» 


KÜMNES PEATÜKK ORJATURG 


Seoses kuninga õukonna -Rio de Janeiros viibimisega valitses sadamas suur elevus. 
Vaevalt oli «Kamtšatka» sadamasse jõudnud, kui kohe selle parda äärde sõitsid kaks 
paati portugali ohvitseridega, kes ilmusid teada saama, mis laev saabus, kust see tuli 
ja milleks. Üks ohvitseridest oli kuninga adjutant. 

Õhtul aga saabus fregatile Vene peakonsul Rio de Janeiros Grigori Ivanovitš 
Langsdorf, mees, kellele polnud võõras meresõit ja kes oli koguni osa võtnud mingi- 
sugusest ekspeditsioonist. 

Mõne tunni pärast saatis kuningas uuesti oma adjutandi teatega, et tal on heameel 
näha enda juures sõjalaeva, mis kuulub tema poolt nii väga austatud Venemaa 
imperaatorile. Kuningas laskis järele pärida, kas kaptenil pole midagi vaja ja käskis 
talle igas suhtes abi anda. 

Golovnin vastas kummardusega: 

«Andke edasi tema hiilgusele, et me oleme talle väga tänulikud, kuid et meil ei ole 
millestki puudus.» 

Niikaua kui laeval tehti väikesi parandustöid, otsustati vaadata linna. Langsdorf 
pakkus ennast teejuhiks. Kui kuuldi, et Sao Sebastiäos on orjaturg, otsustas Vassili 
Mihhailovitš esmalt külastada seda linnaosa. 

«Mu noortel ohvitseridel on õpetlik seda näha,» ütles ta Langsdorfile. «Nooruses on 
kõik muljed teravamad, jäävad kauaks meelde ja neid võib elus tarvis minna.» 
Orjaturg asus pikal tänaval. Siin oli peaaegu iga maja alumisel korrusel kauplus, kus 
müüdi neegreid. Musta-nahksed istusid vaikivaina ning nukraina pikkadel pinkidel 
seina ääres ja ootasid alandlikult, kunas neid ostetakse ja kuhugi küüditatakse. 

Ühes sellises kaupluses, kuhu meresõitjad sisse astusid, nägid nad kirevalt riietatud 
portugallast laiaäärelise õlgkübaraga, kes keerles hiiglasliku palja neegri ümber. 
Neeger seisis, pea norus, suured tugevad käed alistuvalt alla lastud. 

Erutatud portugallane, kes nähtavasti juba ette nautis väärtuslikku ostu, keerles 
vurrina neegri ümber, katsus teda igalt poolt, proovis ta käsi ja jalgu, uuris kas ta ribid 
on terved ja kas ta ei lonka, kargas siis pingile, käskis neegril lähemale astuda ja suu 
lahti teha ning uuris hoolega tema hambaid, toppfdes isegi oma sõrmed talle suhu. 
Stseen oli kõikidele venelastele vastik. Nad kahvatusid, nende kulmud tõmbusid kipra 
ja nad pöörasid silmad maha ... 

«Seda on raske vaadata,» ütles Feopempt Lutkovski. «Läheme parem siit ära, Vassili 
Mihhailovitš.» 

«Mis on?» 

«Mul kihelevad kangesti käed selle portugallase järele.» 


«Sa saad elus veel palju sellist näha, mille peale käed kihelema hakkavad,» vastas 
Golovnin. «Ja mitte üksnes siin... Tuleta omaenda isamaad meelde. Ja ära untista 
kunagi seda, mida sa nägid. Selle kurjuse 1õdd on ligidal nii siin kui ka meil ja kogu 
maailmas! ... Räägitakse, et Hispaania asumaadel on juba rohkesti insurgente, kelle 
hulgas on ka neegreid.» 

Maailmarändurid sõitsid tõldadega peatänavad läbi ja pöördusid laevale tagasi. 

Siin ootas Vene ohvitsere kuninga kutse külastada tema lossi. 

SElle kohta ütles Vassili Mihhailovitš naeratades Fila-tovile: 

«Kui armastusväärseks on kogu maailmas muutunud kuningad meie, venelaste vastu 
pärast Napoleoni sõjakäiku! «Dianal» me sinuga seda tunda ei saanud.» 

«Ei saanud, Vassili Mihhailovitš,» vastas Filatov. Ja mõlemad pahvatasid lõbusalt 
naerma. 


ÜHETEISTKÜMNES PEATÜKK KAP HOORNIST PEAB 
MÖÖDA - PÄÄSEMA! 


Novembri keskel väljus fregatt «Kamtšatka» Rio de Janeirost ja võttis kursi 
paralleelselt Brasiilia rannikuga lõunasse. 

Laeval olid kõik purjed ülal ja tugeva tuulega tehti seitse-kaheksa miili tunnis. 
Golovnin püüdis La Plata jõesuust paarisaja miili kauguselt mööda sõita ning hoiduda 
eemale selle jõe tugevast voolusest. 

Neile «Kamtšatka» meremeestele, kes ei purjetanud siinsetel aladel esimest korda, oli 
pilt tuttav: vesi muutus ookeanis heledamaks ja sogasemaks, selle pinnal ujus palju 
kõrkjaid, puutüvesid ning terveid puid koos okste ja lehtedega. Lainetus oli terav ning 
lühike. 

Tiška, keda nüüd kõik hüüdsid austavalt Tihhon Spiridonovitšiks, seisis hütil ja 
selgitas uutele meestele, kes esmakordselt sõitsid nendes vetes: 

«Siin, vennikesed, pole ei ookean ega jõgi, vaid lihtsalt kes-teab-mis... Eelmisel 
korral, kui me tulime «Dianaga», lendasime siinsamas kohas,» ja ta isegi osutas 
näpuga kusagile, «hiiglasuure puutüve otsa. Siin olekski meil olnud lõpp, ainult 
Vassili Mihhailovitš märkas seda ja pööras õigel ajal kõrvale. Temaga pole midagi 
karta.» 

Sedamööda kuidas «Kamtšatka» lõuna poole sõitis, läks õhk ikka kargemaks ja 38. 
laiuskraadil näitas Reau-muri termomeeter ainult 16 kraadi sooja. 

Selgi korral ei suutnud noored madrused, sealhulgas ka Tiška uus sõber Kirjuša 
Konstantinov, taibata, miks 

see on nii: sõidetakse lõunasse, aga iga päevaga läheb üha külmemaks. Kuid Tiška, 
kes kunagi oli ise selle üle imestanud, seletas nüüd: 

«Asi on nii, vennas, sellepärast, et Maal on mõlemas otsas jää, millest tulebki külm.» 
Kaheksandal detsembril märgati huvitavat. atmosfäärilist nähtust. Et äratada oma 
noortes ohvitserides teaduslikku huvi, ei jätnud Golovnin kasutamata juhust pöörata 
sellele nende tähelepanu. 

Tükk aega pärast keskööd ilmusid tuulepealsel küljel silmapiirile pilved, milles 
peaaegu vahetpidamata sähvisid pälgud. Aovalgel tulid pilved lähemale ja hakkas 
kostma mürinat. Laevalaele laksatasid esimesed harvad ning rasked vihmapiisad. 


Golovnin, kes seisis komandosillal, nii nagu alati halva ilma puhul, märkas, et sel ajal, 
kui kostis kõuemürinat, tõid tuulepuhangud sooja. Ta kutsus Feo-pempt Lutkovski 
enda juurde ja küsis: 

«Kas sa ei tunne midagi?» 

«Mitte midagi,» tunnistas see avameelselt. 

«Kas sa ei tunne soojust õhus kõuemürina ajal?» 

«Just nagu ei tunneks,» vastas gardejnariin. 

«Hüva, vaata õige termomeetrit.» 

Golovnin polnud eksinud: juba esimese tuuleiili puhul näitas tekil rippuv termomeeter 
kolmeteistkümne kraadi asemel kuusteist. 

Vassili Mihhailovitš käskis selle sündmuse, mida ka ta ise polnud võimeline seletama, 
logiraamatusse kanda. 

Koidikul ilmus fregati ümber nähtavale palju ujuvaid ning sukelduvaid pingviine. Üks 
neist järgnes kaua laevale, laskus alatasa vee alla ja prääksus nagu pardipoeg. 

«Küsib süüa,» otsustas Tiška, kes oli omal ajel koos ema Stepanidaga linnukarjas 
käinud ja kes seepärast tundis lindude harjumusi. Kuid pingviin ei vaadanudki Tiška 
poolt temale visatud musta leiva koorukest, vaid piuksus edasi. Arvatavasti meeldis 
talle lihtsalt laeva järel kihutada." 

«Mõned meresõitjad arvavad,» ütles Golovnin noortele ohvitseridele selle kohta, «et 
lindude ilmumine kõneleb maa lähedusest. Kuid see pole mitte alati õige, eriti, 

mis puutub pingviinidesse: lähim Falklandi saar, mille laiuskraadi me praegu läbime, 
asub vähemalt saja miili kaugusel.» 

Ilm aga muutus aina külmemaks. Üha sagedamini kohati vaalu. Ilmusid loendamatud 
albatrosside parved ja rohkesti meripääsukesi. 

«Kamtšatka» võttis kursi läände ja hakkas sõitma ümber Hoorni neeme. 

Golovnin kutsus ohvitserid enda juurde kajutisse ja pöördus nende poole järgmiste 
sõnadega: 

«Läbisõit siit on hädaohtlik, mõnikord aga hoopis võimatu. Sellest on palju kirjutatud 
nendes raamatutes, mida te kõik olete lugenud. Oma eelmisel meresõidul' olin ma 
sunnitud poolelt teelt tagasi pöörduma ja kursi Healootuse neemele võtma. Need, kes 
sõitsid koos minuga «Dianal», mäletavad seda hästi. Kuid siis oli meil laev, mis oli 
ümber ehitatud puuveopargasest, ja polnud' peaaegu üldse värsket toidumoona. Nüüd 
on meil uus, tugeva konstruktsiooniga tammepuust fregatt ja pardal on mitu elus 
härjavärssi, palju konserve ning värsket rohelist. Meie sõitu «Dianal» ei saa 
praegusega võrreldagi. Sellise laevaga, nagu meie oma, peame Kap Hoornist mööda 
pääsema ja pääsemegi!» 

Kord neil päevil korraldas Tiška tugitooli, milles Go-lovnin tavaliselt istudes magas, 
ja hakkas talle omasel viisil midagi habemesse pomisema. 

«Mis sa seal torised?» küsis Golovnin. 

«Torisen seda, et Skorodum räägib kõikidele madrustele: nii nagu me tol korral 
«Dianaga» sellest neemest mööda ei saanud, nii ei pääse me mööda nüüdki. Räägib, et 
sõidame uuesti Healootuse neemele, seal aga, pane tähele, panevad inglased meid 
jälle purki. Vaat, mis ta kardab, igavene vaenlane.» 

«Sinu Skorodum ei saa mitte millestki aru, kui ta nii räägib,» vastas 
Golovnin.«Seekord me tagasi ei lähe. Kui sa aga ise seda mõtlesid, siis parem ära 
valeta . . .» 

Siiski kutsus Vassili Mihhailovitš kohe järgmisel päeval meeskonna kokku ja selgitas 
madrustele, et «Kam-tšatka» möödub Kap Hoomnist ilma erilise vaevata. 


Vahepeal oli laev jõudnud juba lõputute, kogu maailma kinni matvate tormide 
vööndisse. Tuulele lisandu- 

sid vihm, lumi, rahe — ühe sõnaga kõik, mis võib meremeestele selles neetud paigas 
taevast kaela sadada. 

Ajuti saavutas torm kohutava jõu. Kuid «Kamtšatka» liikus aeglaselt, ent siiski 
vääramatult läände. 

Meeskond võitles loodusega visalt ning üksmeelselt, mitte halvemini kui «Dianal». 
See rõõmustas .Golovnini! 

Purjetamine ümber Kap Hoorni oli suurepäraseks kooliks mitte ainult meeskonnale, 
vaid ka ohvitseridele, kellest suurem osa polnud saanud Balti merest kaugemale. Oma 
mitšmanid ja gardemariinid seadis Golovnin kõige ohtlikumatesse kohtadesse ja 
juhatas neid ise. 

«Kamtšatka» noortest ohvitseridest oli kõige lootustandvam mitšman Vrangel. 
Vaikne, kaaslaste seas isegi veidi häbelik, armastas ta oma kajutisse tõmbuda ja 
raamatute taga istuda. Kuid öösiti, halva ilmaga vahis olles, kui taevas sulas merega 
kokku, kui tuul rebis taglases, ulgus vantides ja raades ning paiskas laineharju fregati 
tekile, tundis see tähelepandamatu lüheldast kasvu nooruk ennast nagu kala vees. 

Tal oli terav silm ja ta nägi pimeduses hästi. Kunagi ei kaotanud ta pead, teenistuse 
laeval õppis ära kiiresti. 

Kõik leitnandid võtsid teda heameelega oma vahti. 

Litke paistis olevat laeval juhuslik inimene. Ta ainsaks plussiks oli Golovnini silmis 
ebatavaline andekus ja kalduvus õppimisele — see oli tal ühine Vrangeliga. Kuid 
mereasiandust Litke ei tundnud. Ja mis kõige halvem, ta käitus kergemeelselt. 

«Mis ma Litkega peale hakkan?» küsis Muravjov mitu korda Golovninilt. «Ehk küll 
ma ise sattusin siia tänu temale, ei saa ma ametikohustustele truu olles teda siiski 
kiita. Teenistusülesannete täitmist õpib ta halvasti, kogu aeg teeb aina lollusi. Hiljuti 
riietas enda tondiks ja läks öösel alla kubrikule.» 

«Oma käitumise eest tleks Litke toimetada asustamata saarele, jätta talle vaat värsket 
vett, kott kuivikuid ja püss,» vastas Go'ovnin. «Kuid siiski näib mulle, et kui ta lõouks 
täitub, saab temast mees, ja sugusri mitte kesknärane. Pea on tal hea. Ka Vrangeli hea 
eeskuiu hakkab lõnuks ometi mõju avaldama.» 

«Aga Matjuškin?» küsis Muravjov. 

«Matjuškingi on tubli, ainult et kui on natukenegi halvem ilm, armastab ta üle parda 
rippuda. Mina, Matvei Nikiforovitš, mõtlen nii, et ka temast tuleb hea meremees. 
Ehkki tal läheb õõtsumisest süda pahaks, köidab teda siiski meri, mitte võõrastemaja. 
Isegi Pensa talupoegadest, kes pole eladeski merd näinud, teeme me ju meremehi ja 
veel missuguseid!» 

Kui tormise ilma puhul tuli kõigil töötada tekil, püüdis Litke alati Vrangeli lähedusse 
hoiduda. Ülejäänud aja veetsid nad ühise lugemisega, täiendasid endid mereteadustes 
ja võõrkeeltes. 

Ent Golovnini erilise, lausa isaliku hoolitsuse osaliseks said gardemariinid. Ta oli 
nende vastu range, nagu ta seda muide oli kõikide vastu, oli nõudlik, kuid tegi ise kõik 
selleks ja nõudis ka oma abidelt selle eest hoolitsemist, et laev oleks nendele neljale 
tulevasele Vene sõjalaevastiku ohvitserile mitte ainult kooliks, vaid ka koduks. 

Üks öö oli Kap Hoorni juures eriti ärev. Fregatt vappus tugevasti. Tihe sõmer lumi, 
mida tuul lennutas paksu massina läbi õhu, piitsutas nägu, pimestas inimesi ja muutis 
teki nii libedaks, et sellel sai liikuda üksnes leierist kinni hoides. Tuulest kantud 


veepiiska-dest kattusid tekk, paadid, vandid ja fokk- ning groot-masti vahel asuvad 
röstrid jääga. 

Kõige lõpuks paiskus üks eriti suur laine ahtrist vastu laeva sellise jõuga, et uhtis 
minema kapteni kajuti akende raamid ning luugid ja täitis selle veega. 

Sel ööl ei lahkunud teineteise lähedusse hoiduvad Litke ja Vrangel hetkekski 
laevalaelt ja sellest ööst peale muutus nende sõprus eriti tugevaks. 

Kui maru vaikis, saabusid fregatile mereelu argipäevad ja inimesed, kes olid harjunud 
pingutava võitlusega, hakkasid päevade üksluisusest igavust tundma, sest ümberringi 
polnud midagi muud peale metsiku, kobrutava mere ja taeva, kus lõpmatult kihutasid 
kuhugi madalad pilved, mis olid nagu suitsust. 

Uut, 1818. aastat võeti vastu Kap Hoorni traversil. Sel puhul käskis Golovnin jagada 
meeskonnale lisa-portsjoni veini ja maksis kahekordse palga, seda pea- 

legi — esmakordselt kogu reisi kestel — kulla alusel oleva väliskursi järgi. 

See rõõmustas madruseid nii, et peale laulude ja tantsude ettekandmise otsustati 
mängida omaloodud komöödiat, mille nimeks oli «Hea kurat ja kuri karjane». 

Kui Skajev ilmus Vassili Mihhailovitši juurde etenduseks luba saama, ütles see: 
«Hea asja olete välja mõelnud. Miski ei mõju teenistuse ajal tervisele nii hästi kui 
lõbusus, eriti sellisel raskel reisil, nagu seda on meie oma. Kes siis on komöödia 
autor?» 

«Igaüks tegi natuke, paberile aga pani Skorodum.» 

«Tublid poisid!» kiitis Golovnin. «Mängige! Kõikidele autoritele anname erilise 
autasu, meeskonda aga kostitame.» 

Etendus toimus tekil tuule undamise saatel taglases ja lainetusega, millele suutsid 
vastu panna ainult tugevad meremehejalad. Mängu saatsid pealtvaatajate valjud 
naerulaginad ja heakskiitvad märkused. 

Õigupoolest polnud näidendis ei kuradit ega karjust. Autorite selgitust mööda oli 
näidendile antud niisugune pealkiri ainult «kõlavuse» pärast. Peaosalisteks olid 
komöödias meremehed — üks vana ja kogenud, teine noor, kes läks esmakordselt 
kaugesõidule. Nad asetasid teineteist kordamööda naljakatesse ning rumalatesse olu- 
kordadesse. Kõik see tuli vastastikustest pettustest, sest vana madrus ütles enese 
olevat algaja, noor aga nimetas ennast vanaks, kogenud merehundiks. 

Kui etendus oli lõppenud ja vaatajad hakkasid ikka veel lõbusalt naerdes laiali 
minema, ütles Golovnin madrustele: 

«Kuni me vaatasime teie komöödiat, jõudsime Kap Hoornist mööda ja sõitsime teiega 
mitte ainult õnnelikult, vaid ka lõbusalt kõige halvemas kohas Aflandi ookeanist 
Vaiksesse ookeani. Õnnitlen teid maakera ühelt poolelt teisele saabumise puhul!» 
Vaevalt oli Vassili Mihhailovitš lausunud need sõnad, kui tuul järsku vaikis ja purjed 
vajusid lõdvalt rippu, just nagu oleks loodus otsustanud anda nendele ja inimestele 
puhkust. 

See oli 16. jaanuaril. 

Tuulevaikus vältas mitu tundi. Siis hakkas tuul puhuma lõunast, meresõitjatele kõige 
soodsamast suunast. Rahulikult jätkas «Kamtšatka» oma teekonda piki Tšiili rannikut. 
KAHETEISTKÜMNES PEATÜKK HISPAANIA ASUMAADE 
ASEKUNINGAS 

Pärituul ei lakanud ja «Kamtšatka» sõitis täiskäigul — kaksteist sõlme — piki Tšiili 
ja Peruu rannikut. 


Teel nähti kolme piraatlaeva, kuid arvatavasti olid need silmanud sõjaväe lippu laeval, 
mistõttu ei julgenud ligineda, ehkki nad Hispaania laevu võtsid kinni üsna sadama 
lähedal. 

Äkilise tuulevaikuse tõttu oli «Kamtšatka» sunnitud seitsmendal veebruaril jääma 
ankrusse Peruu pealinnale Limale kõige lähemal asuva sadama Callao sissepääsu 
juures. 

Vaevalt oli ankrusse jäädud, kui laeva juurde sõitis Hispaania lipu all paat 
allohvitserist kortermeistriga, kes küsis, kust tuldi ja kas pole kirju Hispaaniast. See- 
sama kortermeister teatas, et paar kuud tagasi olid Callaos käinud kaks suurt Vene- 
Ameerika kompaniile kuuluvat Vene laeva «Suvorov» ja «Kutuzov», mis olid sõitnud 
Venemaa valdustesse Põhja-Ameerikas. 

Selle teate võttis Vassili Mihhailovitš vastu suure rahuldustundega: tähendab, ka need 
Vene laevad, mis olid lahkunud Kroonlinnast enne teda, olid jõudnud ümber Kap 
Hoorni. 

Kasutades ära kerget tuulekest, liikus «Kamtšatka» koidu ajal sadamasse ning 
saluteeris kindlusele seitsme lasuga. 

Kohe kui oli jäädud ankrupaigale, sõitis kaldale varustaja Saveljev, et osta värsket 
toidumoona, laevale aga tulid esimesed külalised — kohalikud hispaanlased. Kõik 
nad kandsid valgeid linasest riidest veste, laiu pükse ja olid ilma kaelasidemeteta. 
Ümmargused laia äärega õlgkübarad varjasid päevavarjudena nende nägusid. 
Külaliste järel ilmus laevale sadama ülema poolt saadetud ohvitser, kes teatas, et 
asekuningalt on saadud 

kiire käsk: «Tulla Vene laeva kaptenile igati vastu kõiges, mida ta suvatseb soovida.» 
Golovnin tänas Hispaania ohvitseri ja ütles, et tal pole millestki puudus. 

Vahepeal olid külalised jõudnud laevaga tutvuda ja sõitsid kaldale. Kuid vaevalt olid 
nende paadid «Kam-tšatka» parda juurest lahkunud, kui laevatrepile lähenesid uued 
külaliste paadid. Saabujate eesotsas oli keegi kindraliproua, väga ilus ja nähtavasti 
väga elavaloomuline naine, kuid nii paks, et pääses vaevu laevatrepist üles ja sedagi 
ainult teiste abiga. Tema laevale ronimisega kaasnes üldine lõbus naer, kusjuures 
kõige valjemini naeris ta ise, sugugi solvumata sellise lõbusa vastuvõtu üle. Nagu 
näha, meeldis hispaanlastele väga külas käia. 

Golovnin, kes üldiselt ei armastanud jõudeinimesi ja tundis nende seltskonnas igavust, 
võttis külalisi vastu siiski ülimal määral südamlikult, vaadates «Kamtšatka» tekile kui 


väikesele tükile oma isamaast ja teades, et selle järgi, kuidas tema ja ta ohvitserid 
suhtuvad välismaalastesse, hakatakse siin otsustama venelaste üle üldse. 

Järgmisel hommikul saabus «Kamtšatkale» asekuninga kammerhärra, kes oli oma 
laiade hõbetressidega. punases mundris ja mõõgaga vööl kirev nagu kukk. 
Kammerhärraga oli tõlgina kaasas siin elav Filipiinide kaubanduskompanii 
peakomisjonär härra Abadio. 

Kammerhärra teatas Golovninile aupakliku kummardusega: 

«Tema Ekstsellents Hispaania valduste asekuningas, Peruu kuningriigi kuberner ning 
kindralkapten härra Joaguin de la Pezuella palub teid ja härrasid ohvitsere homme 
enda juurde einele. Härra asekuningas on yäga õnnelik, kui ta võib privaatselt ja ilma 
eriliste tseremooniateta vastu võtta suure Vene valitseja esindajaid.» 

Vassili Mihhailovitš vastas: 

«Palun andke edasi tema asekuninglikule kõrgusele, et ma võtan heameelega vastu 
tema nii armastusväärse ettepaneku ja tänan enda ning oma ohvitseride nimel, kes 
muidugi samuti ei viivita avaldamast oma tänu.» 

Kammerhärra lahkus. 

Vassili Mihhailovitš pöördus oma ohvitseride poole ja sõnas: 

«Seda asekuningat hüüavad hispaanlased väikeseks kuningaks, kuid tema 
valitsemisala pole sugugi väike ja koosneb Peruu kuningriigist, Mehhikost ja Buenos 
Airesest *. Pealegi ei piira tema võimu miski peate hirmu insurgentide kuulide ees.» 
Noored hakkasid valmistuma järgmisel päeval Limasse sõitmiseks: kes puhastas 
valgeid kindaid, kes lõi oma kiivrit läikima, kes pügas juukseid ja ajas habet laeva 
juuksuri juures. 

Kõik kavatsesid sõita. Üksnes Litke kahtles, kas tal õnnestub maalesõidust osa võtta. 
«Miks sa arvad, et sind kaasa ei võeta?» ei mõistnud Vrangel. 

«Vassili Mihhailovitš ei kasuta mind kusagil, just nagu mind ei olekski laeval,» vastas 
Litke. 

«Kas tahad, ma küsin ta käest?» tegi Vrangel ettepaneku ja läks viivitamatult 
Golovnini juurde. 

Vassili Mihhailovitš oli väga üllatatud, kui Vrangel talle ette kandis oma tuleku 
põhjuse. 

«Kas ma olen siis öelnud, et ta ei tohi sõita?» 

«Ei. Kuid teda vaevab kahtlus.» 

«Las sõidab.» 

Ent vaatamata pikkadele ettevalmistustele ja suurele ootamisele oli lõunasöök 
asekuninga juures väga igav. Loss sarnanes valge kasarmuga ja nii unist ning räpast 
linna kui Lima ei olnud näinud isegi Vassili Mihhailovitš, kes ometi oli viibinud igas 
maailma nurgas. 

Lauale toodi asekuninga juures palju raskeid ning rasvaseid roogi, mis olid 
valmistatud hispaania maitse järgi — küüslauguga, ja nende lõhn polnud sugugi ase- 
kuninglik. Veini aga anti ainult üht sorti — punast. Seda ei pakutud: igaüks jõi 
niipalju, kui soovis, ja Vassili Mihhailovitš, kes ei jätnud seda asjaolu arvestamata, 
heitis mitu korda pilgu oma noortele reisikaas-lastele. 


Praegune Argentiina. 


KOLMETEISTKÜMNES PEATÜKK LINN, MIS EI TUNNE 
VIHMA 


Peaaegu igal hommikul, kui oli vaevalt jõutud heisata lipp, sõitsid «Kamtšatka» parda 
juurde kitarrimängu ja kastanjettide klõbina saatei paadid käratsevate ning lõbusate 
külalistega. Tiška, kes silmas neid juba kaugelt, ruttas oma härrale ette kandma: 
«Tulge, mustlased on juba jälle kohale sõitnud, kohe hakkavad tantsima.» 

Külalised tutvusid fregatiga ja alustasid tõepoolest tantsu ning laulu, ehkki nad polnud 
hoopiski mitte mustlased, vaid linna paremate perekondade liikmed, keda vaevas 
igavus ning tegevusetus ja kes seetõttu ei lasknud mööda ühtki nende sadamasse 
saabunud laeva, ilma et oleksid lõbutsenud ja tantsinud. 

Kuid mitte kõik hispaanlased ei saabunud laevale ainult meeldivaks ajaviitmiseks. 
Mõned kohalikud elanikud, auväärsema eaga inimesed, tulid Vene laevale selleks, et 
avaldada tänu venelastele, keda nad pidasid oma isamaa vabastajateks prantslastest. 
Kui laevasse puutuvad majandusküsimused olid korraldatud, otsustas Vassili 
Mihhailovitš minna Limaga tutvuma, kuid juba inkognito, et poleks tarvis külastada 
asekuningat. Sedapuhku võttis ta kaasa need ohvitserid ja gardemariinid, kes ei olnud 
esimesest käigust maale osa võtnud, välja arvatud Feopempt, kes teda kaldal alati 
saatis. 

Sõiduks oli üüritud kaks eratõlda — «balansiini», nagu neid siin nimetati; kummagi 
ette oli rakendatud muulapaar. 

Need «balansiinid» rääkisid kõige selgemat keelt Hispaania kolooniate olukorrast 
Ameerikas. Väljastpoolt olid need raputavad, ilma vedrudeta tõllad sedavõrd kaetud 
mitmeaastase kuivanud poriga, et polnud võimalik kindlaks määrata nende esialgset 
värvi. Sees oli polster närudes, paistsid välja paljad hööveldamata lauad, kõik oli 
kaetud tolmuga ja isegi ämblikuvõrku-dega — oli näha, et tõllad ei leidnud kuigi tihti 
sõitjaid. 

Tõldade ette rakendatud muulad olid nii lahjad, et sarnanesid varjudega. Nende 
rakmed olid räbaldunud, 

kokku sõlmitud. Neegerkutsarid, kes istusid muulad seljas, olid kaetud riietega, mille 
aukudest vahtis vast paljas ihu. Nende paljaste jalgade külge olid seotud nõ5 riga 
suured teravasakilised kannused. 

Sellise tõlla ees jäi Golovnin kõheldes seisma, vaata siis ringi ja nähes, et kogu 
rannikul midagi- paremat ei leidu, ütles härra Abadiole, kes oli pakkunud ennast 
lahkelt saatjaks: 

«Hea, et me oleme tsiviilriides. Ohvitserivormis poleks ma julgenud sellesse 
kanakuuti pugeda.» 

Lõpuks võeti siiski kuidagimoodi istet, kusjuures noored, kellele «balansiinide» 
armetu välimus vähe muret tegi ja kes püüdsid ainult hoiduda riiete puruksrebimi-sest 
väljaulatuvate naelte otsas ja pindudest paljani tõllaistmeil, said lõbusat nalja. Neegrid 
sikutasid julmalt ohje, ergutasid nõõtades muuli, surusid halastamatult kannused 
loomade külgedesse — ja tõllad hakkasid mürina, ning kilinaga liikuma mööda 
Limasse viivat tolmust teed. 

Sõideti aeglaselt. Reis oleks olnud äärmiselt igav ja tüütu, kui poleks olnud kaasas 
Abadiot, kes osutus väga huvitavaks vestluskaaslaseks. 

Ta näitas kauguses kerkivat linna ja ütles Golovninile: 

«Nüüd, härra, näete meie linna huvitavat omapärasust.» 

«Teie kirikuid ja kloostreid?» püüdis mõistatada Vassili Mihhailovitš, kes tundis juba 
üsna hästi hispaani «omapärasusi». 


«Ei,» vastas Abadio. «Need muidugi on väga huvitavad, kuid mina räägin muust — 
müürist, mis ümbritseb meie pealinna. See müür on ehitatud toortellistest.» 

«Kuidas, kas teil on siis nii kõva savi, et vihm seda üles ei leota?» 

«Ei,» vastas Abadio, «savi on meil samasugune kui mujal maailmaski, kuid Lima on 
linn, kus terve Hispaania valitsemisaja kestel pole langenud ainsatk vihmapiiska. See 
oleks võinud viia ebausklikke inimesi meie jaoks ebameeldivatele mõtetele, kuid 
varem siin elanud inkade juttude järgi pole ka nende ajal olnud asi parem.» 

«See on siis mingisugune neetud paik,» tähendas Feopempt, kes istus Abadio kõrval. 
«Aga miks pole siin kõrb tekkinud?» 

«Maa saab siin niiskust haruldaselt rohkest kastest, mis asendab täielikult vihma. 
Linnast vaevalt viieteistkümne miili kaugusel mägedes esineb tugevaid vihma- 
valanguid, kuid Limas endas pole kunagi ei vihma ega ka äikest.» 

«Isegi äikest mitte?» imestas Feopempt. 

«Jah,» vastas Abadio. «Kohalikest ürikutest on näha, et Lima asutamisest saadik, s. 
o. 1535. aastast kuni tänase päevani, on olnud äikest ainult kolmel korral: 1552. 
aastal sähvis ühel ööl kaks korda välku, 1802. aasta üheksateistkümnendal 
ja kahekümnendal aprillil oli siin kuulda kaheksat-üheksat kärgatust ja 1804. 
aasta kaheteistkümnendal aprillil oli seitse pikse-lööki. Niisugune omapärane linn 
on Lima,»' lõpetas mitte ilma uhkuseta Abadio, kes oma isamaa patrioodina oli uhke 
isegi sellele, et tema linnas pole sajandite jooksul langenud piiskagi vihma. 

Limaga tutvumiseks oli ette nähtud mitu päeva. 

Esmajoones soovitas härra Abadio külastada kohalikke kloostreid. Need kloostrid olid 
tohutu suured, neil oli mitu s'seoue ja nad sarnanesid ennemini kasarmutega kui 
pühakodadega. 

Kuid seestpoolt kujutasid templid endist aardekamb-reid: massiivsed altarid neis olid 
valmistatud puhtast hõbedast. 

Eriti hämmastas Golovnini ja tema kaaslasi Püha Dominicuse kloostri altar, mis oli 
pühendatud Rosario jumalaemale. See oli ebatavaliselt kõrge puhtast hõbedast ehitus, 
mis ulatus põrandast kuni võlvideni. 

Ka arvukad inimese suurused pühakujud, mis täitsid kiriku, olid valatud puhtast 
hõbedast. Kujude rüüd ja pärjad olid taotud kullast ja puistatud üle haruldaselt suurte 
ning puhaste briljantide ja smaragdidega. 

«See on juba puuslikkude kummardamine!» mõtles Golovnin, tahtmatult kõrvutades 
kallihinnalisi rüüsid ja vaimulikukuubedes hõbekujusid linna vaeste majakestega ja 
tõldadega, mille kutsareiks olid paljad neegrid, 

kelle jalgade külge olid nööriga seotud suured rüütlikannused. 

Pillav hõbedaküllus, samal ajal kui ainuüksi ühe hõbemündi eest oleks võinud terve 
perekond nädal aega ära elada, hämmastas Vassili Mihhailovitši ka Lima rahapaja 
külastamisel. 

Astudes üle selle vabriku läve, mis tootis kogu maailmas käibel olevaid 
täisväärtuslikke Hispaania piastreid, vaatas Golovnin tahtmatult ringi vaiba järele, 
mille peal kõikides Euroopa rahapadades kästi külalistel lahkudes jalgu pühkida. Kuid 
siin ei leidnud ta sellist vaipa ei sisseastumisel ega väljumisel. 

Siin ei tuntud huvi sellise tühiasja vastu, nagu hõbeda- või isegi kullaterakesed, mis 
võisid jääda külastajate taldade külge. Veel enam, kõikjal põrandal vedeles siin 
hõbedatükikesi. 

Linna rahapada vermis iga päev kümme tuhat piast-rit, mis saadeti tervenisti 
emamaale. 


«Te ei hinda seda metalli sugugi,» tähendas Golovnin härra Abadiole. 

«Härra räägib sellest?» taipas Abadio ja lõi jalaga minema põrandal vedeleva 
vähemalt naelase hõbeda-tüki. «Mis see nüüd! Oleksite te näinud, mis varem oli... 
Räägitakse, et kakskümmend või kolmkümmend aastat tagasi hindasime seda metalli 
nii madalalt, et saatsime Euroopasse ühe fregatiga kümne miljoni piastri väärtusega 
hõbedalasti. Teised riigid seadsid sellise summa saatmiseks valmis terve eskaadri.» 
«Viiskümmend miljonit rubla ühel laeval!» mõtles Golovnin. «Ja suure Vene 
impeeriumi riigieelarve võrdub kolmesaja miljoni rublaga. Millised arutud rikkused 
on valitsevate grandide ja kaupmeeste käes! Rahvas aga käib nii siin kui ka 
Hispaanias räbalais, olen seda nüüd oma silmaga näinud.» 


NELJATEISTKÜMNES PEATÜKK KUS VAESTEL ON 
RAHULIKUM 


Sel päeval lõunatati rikka hispaania suurkaupmehe Azuaga majas. Ta oli oma tuttava, 
härra Abadio kaudu palunud Vene ohvitsere teda külastada. 

See oli ruumikas maja linna keskel suure puuvilja-aiaga ja basseiniga, kuhu pumbati 
vett jõest. Basseini kallastel kasvasid teravalt lõhnavad troopikataimed, mille lehed 
sarnanesid lotoslille omadega. 

Basseinis ujusid miniatuursed mustade tiibadega valged pardid ja üsna veepinnal 
liikusid laisalt uimi hõl-jutades punakasvalged rasvased kalad. 

Päikese käes merivaiguna läbipaistvate raskete kobaratega viinamarjad mässisid 
endisse lehtla, mille tippu oli kinnitatud tuulekannel. Ohu kergest liikumisest pöördus 
see oma metallvarda otsas ja tekitas heli, mis meenutas kauget, vaevukuuldavat 
kurgede kluu-tamist. 

Alleed vanade apelsinipuudega kulgesid keset aeda asuva basseini juurest kiirtena 
igasse suunda. Küpsede viljade lõhn hõljus õhus. 

Pumba juures, millega pumbati vett basseini, töötas kümmekond neegrit. Pooled neist 
ajasid ringi vesiratast, hoides kinni pikkadest pidemetest, mis olid töömehepih-kudest 
läikima poleeritud. Teised lamasid rohul ja puhkasid. Kõik nad olid palja jalu, 
kõhnad, läbi aukude valgest lõuendist riietes oli näha nende musta ihu. 

Neegrite juures seisis hispaanlasest ülevaataja, kes jälgis, et pump töötaks lakkamatult 
ja et ei nopitaks puuvilju. 

Kogu maja oli täis teenijaid, nii valgeid kui ka musti, kes olid ühtviisi alandlikud, 
vaikivad, käratult liikuvad, hääletult oma kohuseid täitvad. 

Kõikjal oli orjus . .. 

Pärast lõunat sõideti tutvuma arsenaliga. Arsenalis võeti veidi hilinenud Vene külalisi 
vastu pidulikult ja austusega: ohvitserid olid paraadmundris, sõdurid uutes riietes. 
Vaadata polnud siin õieti mitte midagi: suurtükke ja muid tulirelvi oli väga vähe. 
Märkimisvääme oli ainult saal, kus õpetati suurtükiasjandust. Siin silmitses Vassili 
Mihhailovitš huviga mitmesuguste fortifikatsioonide profiile, mis olid seintele 
riputatud. 

Peale suurtükiväe-asjandusesse puutuvate esemete pälvis siin tähelepanu pühakuju, 
kuid mitte kallihinnalise rüü, vaid oma ebatavalise kunstilise idee tõttu. 

See oli märter Barbara, kes, nagu Golovnin siin esmakordselt kuulis, oli suurtükiväe 
kaitsepühak. 

Püha naine oli kujutatud altaril, mõõk käes, vanaaegsele vallitornüe toetuvana. Teises 
käes oli tal palmioks — rahu sümbol. Pühaku jalge ees maas lamas pagan, keda ta 


surus jalaga. Kuju alusel leidus samuti asju, mis päris hästi ei vastanud püha eseme 
nimetusele: ristatud suurtükitorud, suurtükikuulid, süütevardad', süütenöörid ... 
«Kuidas teile see mõõga ja palmioksa kombinatsioon meeldib?» küsis Abadio. «Eks 
ole, see on liigutav ja peaks leidma kõlapinda usklike südameis?» 

«Ja muidugi!» tõttas Golovnin vastama, et mitte solvata seda usklikku inimest. 

Et mitte sõita vastu ööd kolmekümne versta kaugusele Callaosse, tegi Vassili 
Mihhailovitš oma kaaslastele ettepaneku ööbida Limas ja jätkata hommikul linnaga 
tutvumist. Kui Abadio seda kuulis, hakkas ta nii vastutulelikult ja agaralt pakkuma 
külalislahkust oma väikeses, kuid mugavas majas, et sellega tuli nõustuda. 

Härra Abadio perekond oli sel ajal külas sugulaste juures Hispaanias ja 
majapidamisega tegeles tema ema, kärmas ja lahke vanake. 

õhtusöögile tulid mõned peremehe tuttavad ja naabrid, sealhulgas ka keegi kohalik 
poolprantslane, kes oli kaua elanud Pariisis ja kõneles vabalt prantsuse keelt. 
Märgates, et tähtsaim Vene külaline huvitub kohalikest asjadest, kasutas see rahutu 
mees olukorda, kus külalised pärast õhtusööki gruppidesse jagunesid — 

kes oli ametis veini ja puuviljadega, kes kohviga, kes malega — ja kutsus Golovnini 
aeda. Temaga kahekesi jäädes hakkas ta ühel kaugema! alleel rääkima tulisusega, mis 
on omane tema tüüpi inimestele: 

«Ärge eriti uskuge, härra, mis siin kõneldakse ...» 

«Mida nimelt?» küsis Golovnin. 

«Noh, näiteks jutustas meie auväärt majaisa teile siinse haridustöö edusammudest. Ta 
jutustas teile, et meil Limas ilmuvad majandusteadusid ajakiri «Peruu Mercurius» ja 
«Koloonia teejuht», ajaleht ja muud väljaanded.» 

«Kas see pole siis tõsi?» 

«Tõsi, kuid kõikides nendes väljaannetes kirjutatakse valet. Jaa, jaa, valet!» rõhutas 
ta. «Sest tõtt meil siin kardetakse kirjutada, et mitte kutsuda välja enda vastu 
vaimuliku tsensuuri viha.» 

«Kui ka Uues Maailmas tsensuur ajakirju taga kiusab,» tähendas selle peale Golovnin, 
kellele meenus tsaaritsensuur ta isamaal, «siis tähendab see, et neile on määratud igal 
pool üks ja sama saatus.» 

«Ärge unustage, härra,» jätkas tema vestluskaaslane, «et meil on olemas ka püha 
inkvisitsioon! Kas te mõistate, mis see tähendab? Kui seda poleks, 00, ma ütleksin, et 
Lima pole sugugi viimane linn maakeral. Siin pole ju ainult seminarid ja 
'püssirohuvabrik, milledega tutvumine, muide, ei paku teile midagi huvitavat, vaid ka 
meditsiiniline kool, haigla, merekool, kaks trükikoda, observatoorium ... » Ta loendas 
veel kaua teisi Peruu pealinna koole ja jumalale meelepäraseid õppeasutusi. 
Seejuures selgus, et Golovnini sõnaohtra jutukaaslase poolt nimetatud meditsiinilises 
õppeasutuses olid õppe-tingimused väärt, et sellest eeskuju võtta. Sellesse kooli, mida 
nimetati meditsiini ja kirurgia kolleegiumiks, olid kõik valduse linnad kohustatud 
saatma kindlaksmääratud arvu teaduse jaoks sobivaid noori inimesi ja tasuma nende 
õpetamise ning ülalpidamise kulud ühiskondlikest summadest. 

See teade muutis Vassili Mihhailovitši Peruu vastu veidi leplikumaks, sest vaimulik 
tsensuur ja püha inkvisitsioon lõnevad kunagi, meditsiini kolleegium, mere-kool ja 
trükikojad jäävad aga alles, nende arv mitmekordistub ja nad teenivad haridust ning 
— lõppkokkuvõttes — vabadust, inimeste üheõiguslust. 

Nii mõtiskles Vassili Mihhailovitš, vaadeldes tumedat öist taevast. 

Tema vaikimisest üllatatud vestluskaaslane hakkas samuti taevasse vahtima ja 
küsis siis: «Mis te seal märkate, härra?» 


«Tähti,» vastas Vassili Mihhailovitš. «Niisuguseid tähti, mida ma pole veel kusagil 
näinud.» 

«Ah soo ... » tähendas poolprantslane-poolhispaanlane. ja ta hääles oli kuulda 
pettumust. «Tähed on meil tõepoolest head, eredamad kui kustahes mujal maailmas, 

kuid me oleme sellega juba harjunud. Nende heledus on seletatav sellega, et meie 
taevas pole kunagi pilvi.» 

«Teie tähed on tõepoolest ilusad!» ütles Golovnin. «Neist on isegi kahju lahkuda. Ent 
läheme majja. Minul ja mu kaaslastel tuleb homme vara tõusta, et juba hommikul 
tutvuda surnuaiaga — ma käin igas linnas surnuaial — ja jõuda valgevarus laeva: 
meil on juba aeg teie külalislahke rannikuga hüvasti jätta.» 

«Te armastate viibida surnuaedades?!» oli Vassili Mihhailovitši jutukaaslane 
hämmastatud. «Kas siis nende külastamine ei too teile kurbi mõtteid?» 

«Ei, minu arvates kõnelevad surnute linnad niisama palju kui elavate omadki,» vastas 
Golovnin. «Siin näeme samasugust ebavõrdsust kui elavategi linnas: uhked 
mausoleumid ja haletsusväärsed längu vajunud ristid, luksuslikud kuldkirjad 
marmoril, nutvad lumivalged inglid — ja nimetud hauakünkad, mis on kasvanud 
umbrohtu.» 

«Ah niimoodi ... » venitas hispaanlane. «Siis pean teile ütlema, et meie surnuaed 
moodustab selles osas järsu erandi. Muide, homme te näete seda ise ... » 

Tõepoolest, Lima surnuaed ei sarnanenud teiste ma-tusepaikadega. Siin polnud ei 
mälestussambaid ega hauakive. Rikaste inimeste matmiseks, kelle sugulased võisid 
tasuda selle eest kakssada piastrit, olid laotud pikad telliskiviseinad, mis olid paksud 
nagu kindluse-müür. Neis asusid miinid, s. 0. tühemikud, millesse asetati puusärgid 
surnutega. Pärast matust müüriti miin-kinni ja sellele pandi number, mille järgi surnu 
oli kirjas surnuaiaraamatus. 

«Kui selline müür täis saab,» selgitas Abadio, «tehakse miinid lahti, kondid 
puistatakse ühisesse hauda, vabadesse miinidesse aga pannakse uued kirstud. Ja see ei 
hämmasta kedagi, sest numbrid lähevad kiiremini meelest kui kivisse raiutud nimed.» 
«Aga need, kelle eest sugulased ei saa maksta kaht sada piastrit! Kuidas toimitakse 
nendega?» 

«Need maetakse lihtsalt otsekohe maa sisse,» vastas Abadio. 

«Ja rohkem neid ei puudutata?» 

«Ei. Milleks? Mis kasu neist on?» 

«Tähendab, vaesed lamavad teil hauas palju rahulikumalt kui rikkad?» naljatas 
Golovnin. 

«Oo, härra!» vastas Abadio. «Meie püha usk õpetab meile, ei seal ilmas naudivad 
vaesed kõiki mõnusid.» 

«Teie juures on see siin väga hästi näha,» tähendas Golovnin, lahkudes Lima 
surnuaialt, selle vaatamisväärse linna väärilisest osast. 


VIIETEISTKÜMNES PEATÜKK MITSMAN LITKE 
KANNATUSED 


Fregatt «Kamtšatka» oli edasisõiduks täiesti valmis. Jäi veel ainult võtta peale mitte 
eriti suur kogus värsket vett, sest laeval oli Brasiiliast võetud magedat vett veel palju. 
Kuid vee valamise ajal avastati täis vaatide seas ka üks tühi, ehkki sel oli punn kõvasti 
peal. Selgus, et rotid olid sellele augu sisse närinud. Seetõttu tuli kõik vaadid läbi 
vaadata, mis nõudis kenakesti aega. 


Golovnin, kes kuulis rottide tembust, kutsus Skorodu-movi enda juurde ja küsis: 
«Kas kuulsite, Vladimir Ivanovitš, mis tükiga meil rotid on hakkama saanud?» 
«Kuulsin,» vastas Skorodumov, «ja ma tulin juba mõttele, kuidas seda edaspidi ära 
hoida.» 

«Mis te siis välja mõtlesite? Kui neile loomadele vett mitte anda, närivad nad meil 
kõik vaadid katki. Kui aga panna vett künadesse, siis loksub see sealt esimese 
lainetuse juures välja.» 

«Täiesti õigus,» tõendas Skorodumov. «Tuleb ehitada, niisugune seadeldis. . . Võtta 
madal mollike, panna sinna sisse käsn, selle kohale aga kinnitada erilise titsi külge 
veepudel, suu allapoole. Pudeli kork peab olema niimoodi läbi torgatud, et sealt 
langeb käsnale vett ainult tilkhaaval. Rotid võivad käsnast juua vett, loksuma aga vesi 
ei hakka.» 

Seadeldise idee kiideti heaks ja kõikidesse laevaruumidesse pandi üles rottide 
jooginõud. 

Juhtumit arutati bakil mitu õhtut. Koik ülistasid Sko-rodumovi taiplikkust. Üksnes 
Tiška ei kiitnud tema väljamõeldist heaks. 

«Teie, poisid, arvate, et sellel Skorodumil on kahju vaatidest?» ütles ta. «Tal on kahju 
rottidest. Kui palju hambaid peab rott murdma tammevaadi kallal, et seda läbi saada! 
Nüüd aga olge lahked, kõik on valmis! Küll ma seletan Vassili Mihhailovitšile, kui 
ma talle õhtusööki viin. No küll on ikka halb inimene see Skorodum!» 

Vastu ööd sõitis «Kamtšalka» merele. Algas pikk ja rahulik purjetamine 
palavvöötmes. 

Ühetasane, just nagu mõõdetud passaattuul paisutas laeva purjesid ööl ja päeval. 
«Kamtšatka» sõitis rahulikult, veidi kaldu ühele pardale, saadetuna vaikimatust 
tuulesahinast taglases ja laeva täävi poolt küntud lainete kohinast. 

Ühel sellisel päeval tegi Matjuškin läbi oma esimese mitšmani-vahikorra ja see 
hakkas talle nii meeldima, et ta palus kaaslasi loovutada temale oma vahikord. 
Golovnin, kes pidas Matjuškinit tähelepanelikult silmas, kiitis noort mitšmani. 

«Noh, näete, mitšman,» ütles ta, «ma teadsin, et see nii läheb, et me lõpuks teeme teist 
niisama hea meremehe, kui on teisedki... » Siis, pärast vähest vaikimist hakkas ta 
uuesti rääkima, just nagu vastates teisele mõttes olevale küsimusele: «Teate, mu 
sõber, kunagi pole purjetamine edukam ja rahulikum kui passaattuul-tega. Kuid pole 
ka mitte midagi igavamat. Vaadake korraks ringi... Nii põhjas kui ka lõunas, nii idas 
kui ka läänes ookean, mitte ühtki purje, mitte ühtki äikesepilve. Meremehe jaoks olgu 
aga torme! Oodake, mitš-man Matjuškin, te hakkate neid veel armastama. .. » 

Öösel vastu 8. aprilli ületas «Kamtšatka» põhja-pööri-joone ja 29. aprilli pärastlõunal 
märgati Kamtšatka rannikut. 

Ainult Bezõmjannõi neem eraldus enam-vähem selgesti udust, mis varjas meresõitjate 
silme eest kridumaa rannikut. 

«Näe, seal ta on jälle, emake Venemaa!» lausus Škajev, vaadeldes seda kahvatu 
ookeani taustal teravalt esilekerkivat neeme. 

Škajevi ümber olid kogunenud endised «Diana» mehed — Tiška, tema elupõline 
«vihamees» Skorodumov ja Saveljev. Juurde astus vahist väljavahetatud Filatov. 

Neile kõigile olid need paigad juba tuttavad. Vanu dianalasi ümbritsesid esmakordselt 
saabujad, kes polnud siin .varem käinud. 

Tiška jutustas, kuidas nad olid Vassili Mihhailovitšiga kogu Kamtšatka koertel läbi 
sõitnud. 


«Siin, sõbrad, on esimene asi — koer,» rääkis ta, «niisamuti kui meie juures, ütleme, 
hobune. Hobuseid aga on kogu Kamtšatka peale tükki viis, rohkem neid ei leidu. Kui 
kangesti palus Pjotr Ivanovitš Rikord meid Vassili Mihhailovitšiga tuua endale 
Peterburist hobuse-troska! Mitte kuidagi, ütleb ta, ei ole võimalik oma prouat koertel 
sõidutada, kardab väga.» 

«Kas ta ütles seda sulle?» küsis Skorodumov muiates. 

«Aga võib olla, et ütleski!» vastas Tiška. 

Käed seljal, jalutas Golovnin vaikides mööda tekki edasi-tagasi. Teda valdas 
kannatamatus: kallas oli näha, kuid udu ja vastutuule tõttu polnud võimalik ligemale 
sõita. 

Siis hakkas sadama lund, mis tegi otsekohe kogu laeva valgeks, muutis kogu taglase 
kolm korda paksemaks, kui see oli, ja kattis läbitungimatu eesriidega viimase tükikese 
Kamtšatka rannikust — Bezõmjannõi neeme. 

Nii möödus päev, teine, kolmas ... Kõik olid pöördunud tagasi oma igapäevaste 
toimetuste juurde. Kes olid vahist vabad, istusid kajutites, lugesid raamatuid; kub- 
rikul mängisid madrused ühes summas kulli ja kirja, visates mahalaotatud tekil 
Katariina-aegset vaskviie-kopikalist; teisal jutustas Kirjuška Konstantinov muinas- 
juttu tsaaritar Lukerjast, kes oli uinunud noorena kurja nõiamoori riugaste tõttu. 
Kõik elasid Petropavlovski sadamasse sissesõidu vaikses ootuses. 

Ainult mitšman Vrangeli ja Litke kajutis polnud päris vaikne. 

Vrangel lamas nagu tavaliselt, raamat peos, ja oli ametis Krašeninnikovi märkmete 
lugemisega Kamtšatka kohta. Litke aga kord istus oma koile, kord vehkis mööda 
kajutit edasi-tagasi. 

Mõne päeva eest oli kapten ta jälle läbi võtnud. Leitnant Kutõgin oli andnud Litke 
kaudu meeskonnale käsu 

purjede vahetamiseks. Litke oli ajanud taglase osade nimetused sassi, viinud 
meeskonna segadusse ja lõpuks oli fregatt lakanud rooli kuulamast. 

See oli Vassili Mihhailovitši sedavõrd kurvastanud ja pahandanud, et ta oli kutsunud 
Litke kaptenikajutisse ja ei olnud vastupidi oma tavalisele kombele pakkunud talle 
istet, vaid lasknud tal mitu minutit ukse juures seista, tehes näo, et ta on millegagi 
ametis. 

Lõpuks oli ta tõusnud üles, käinud mitu korda nurgast nurka ja hakanud seejärel 
kõnelema kuivalt, rangelt ja isegi järsult: 

«Härra Litke! Ma võtsin teid laeva Sulmenovi palvel. Kahetsen seda. Kuid ma võtsin 
ikkagi mitšmani, mereväeohvitseri, mitte aga Kroonlinna turu meejoogimüüja. Tuleb 
välja, et te ikka veel ei tunne teenistust!» 

«Mul pole olnud võimalust seda õppida,» vastas Litke poisikeseliku otsekohesusega. 
«Kuid teil pole isegi meresõidu-alaseid teadmisi, ehkki te ei pane raamatut käest.» 
«Mul pole kusagil olnud võimalik neid teadmisi omandada, millest te räägite — ma 
pole läbi võtnud mereasjanduse kursust.» 

«Kuidas teist siis meremees sai?» 

«Kas lubate jutustada?» küsis mitšman arglikult. 

Vassili Mihhailovitš vaatas teda rangelt ja üllatunult. 

«Jutustage, see on huvitav: mitšman, kes ei tunne purjesid .. .» 

Litke köhatas, tammus jalalt jalale ning küsis: 

«Kas päris algusest?» 

Golovnin jättis kõndimise, peatus nooruki ees ja silmitses teda tähelepanelikult. Mis 
see siis on? Kas ta on tõepoolest nii naiivne, kui paistab, või ainult kavaldab ja 
teeskleb? Kuid kogu selle läve juures ikka veel valveseisangusse tõmbunud noormehe 


kujus, tema sihnades oli midagi Golovninile sümpaatset. Vassili Mihhailovitši süda 
pehmenes. Ta laskus tugitooli ja ütles: 

«Võite ka algusest peale hakata.» 

Ja Litke hakkas jutustama ... 1812. aastal, kui ta oli saanud viieteistkümne-aastaseks, 
pani onu Engell, kelle juures ta siis elas, ta oma kantseleisse tööle kirjutajana. 

Siin veetis ta oma teenistusest vaba aja käskjalgade ja teenijate seas, kes kogunesid 
õhtuti kogu majast kant-seteiruumi, mängisid kaarte ja rääkisid üksteisele igasuguseid 
klatšijutte. Sellisest ajaveetmisest sai noormehel isu täis ja ta hakkas lugema, mis ette 
juhtus, võttes raamatuid onu raamatukogust, mis asus siinsamas kantseleiruumis. 

Sel ajal luges ta muuseas läbi ka Karamzini «Vene maailmaränduri kirjad» ja kirjutisi 
teiste maadeavastajate kohta. 

«Ja siis hakkaski reisimine mind ennast tõmbama,» jutustas Litke. 

Golovninile tuli meelde ta oma lugu Cooki reisi prantsuskeelse köitega ja ta vaatas 
jutustajat juba lahkemini. 

«Kõik me oleme alanud niimoodi. Noh, jutustage, mis juhtus edasi.» 

«Edasi. . . Suvel tuli mul elada Kroonlinnas õe juures, kes oli abielus mereväeohvitser 
Sulmenoviga. Seal andis üks Mereväekorpuse ohvitser mulle mõned tunnid 
geograafias ja geomeetrias. Kuid siis vallutas Napoleon Moskva, Peterburis aga hakati 
valmistuma pealinnast lahkumiseks. Mereväekorpus viidi üle Sveaborgi. Sinna sõitsid 
ka Sulmenovid ja võtsid minu kaasa.» 

«Aga mis te Sveaborgis tegite?» küsis Golovnin. 

«Sveaborgis hakkasin ma võtma tunde ühe tüürimehe juures ja valmistusin 
eksamiteks, et astuda mereväe-teenistusse. Eksamid sooritasin kergesti. . .» 

«Ma tean, et pea on teil teadmistele vastuvõtlik,» tähendas Golovnin. «Oleksite 
võinud saada teadlaseks. Mitte ainult meremeheks. Aga edasi? .. .» 

«Edasi,» jätkas Litke, «järgnes mereministri käskkiri — minust sai vabatahtlik 
mitšmani aukraadis. Ühe talve veetsin fregatil «Amfitrida», kuid ka seal ei pööranud 
keegi minule tähelepanu, teenisin sõudeflotillis, pärast aga uuesti Sveaborgis, ja juba 
kindluse komandöri juures ... » 

«Ahah, kaldal,» ütles Golovnin irooniliselt. «Hakkasite seltskonnas hiilgama, 
tantsima, preilide eest hoolitsema.» 

«Just nii, just nii,» rääkis Litke otsekoheselt, vaadates kaptenit hirmunud ning paluva 
pilguga. 

«Noh, hästi,» ütles lõpuks Golovnin. «Tänaseni veeretasin ma kogu süü teie eest 
Sulmenovi kaela ja valmistusin talle kohtumisel peapesu tegema. Nüüd aga näen, et 
kõiges olete süüdi teie ise. Teie kolmeaastase teenistuse ajal merel oleksite võinud 
mereasjanduse suurepäraselt selgeks õppida. Matjuškin, kes polnud enne 
«Kamtšatkat» merd näinudki, teenib praegu väga hästi. Teie aga muudkui 
looderdate.» 

Litke vaikis, pea norus. 

«Te peate sellele lubamatule olukorrale otsekohe lõpu tegema ja asuma täiendama 
oma teadmisi mereasjanduses. Peenutsejaid pole mulle vaja. Laevastiku hüvanguks — 
see on minu deviis.» 

Pärast neid ägedaid sõnu jahtus Vassili Mihhailovitš uuesti, silmitses veidi aega 
noormeest, kes seisis ikka veel tema ees, pea norus, ja ütles juba peaaegu naljatades 
valmikirjaniku sõnadega: 


«Sa oled kogu aeg laulnud? Eks ole seegi asi. Kuid nüüd mine — tantsi.» Ja lisas siis: 
«Minge, mitšman Litke, ja võtke aru pähe. Meie teenistus en väga tõsine ning riigile 
üpris tähtis.» 

Ja nüüd tegi mitšman Litke oma kajutis kolm sammu ühele, kolm teisele poole, ning 
tüütas kogu aeg Vrange-lit, laskmata tal lugemisse süveneda. 

«Ferdinand, no ütle, mis ma pean tegema? Ma olen looder, peenutseja — see on tõsi. 
Selle asemel, et ise õppida, olin ma kogu aeg oodanud, et mind hakatakse õpetama. Ta 
võrdleb mind Krõlovi rohutirtsuga. Mida see tähendab? Ta kihutab mu fregatilt 
minema.» 

«Ma ei tea, kas tema ajab su «Kamtšatkalt» rrünema või ei, aga mina, jumala eest, 
ajan su kajutist välja!» vastas Vrangel südametäiega. «Ma ju kordasin sulle eile 
kümme korda, mis tema sõnad tähendavad: mine ja õpi tekil! Paremat kooli kui 
Golovnini juures ei leia sa kusagil. Kasuta seda võimalust!» 

«Ei, niimoodi ma ei saa,» kinnitas Litke. «Kohe kui jõuame Petropavlovski lahte, 
esitan ma rapordi haiguse kohta ja lasen ennast maale kirjutada.» 

«Ära mängi lolli!» vastas Vrangel. «Kui ta sinusse ei usuks, poleks ta sind ka 
õpetanud, ja veelgi rohkem — poleks riielnud. Tema on juba kord niisugune 
inimene.» 


KUUETEISTKÜMNES PEATÜKK VANADE SÕPRADE 
KOHTUMINE 


Kerge lõunatuulega sõitis «Kamtšatka» sisse Avatša lahte. Valges põhjamaa öös 
liikus ta Petropavlovski abaja suudmesse ning jäi ankrusse. 

Oli 2. mai. Sel aastaajal ei olnud Kamtšatkasse mitte kunagi tulnud ühtki laeva. 
Hommikuks kogunes tänavale piirkonnaülem Rikor-diga eesotsas kogu 
Petropavlovski elanikkond. 

Kõik vaatlesid laeva. 

Ühed ütlesid, et see on transport Ohhotskist, teised, et see on välismaa fregatt, et 
kolmemastllist transport-laeva pole Ohhotskis kunagi olnud ja et Ohhotskist on 
laevadel veel vara tulla. 

Vaidlus lahendati samal hetkel, kui Rikord suunas pikksilma laevale. 

«Fregatil on meie vimpel!» hüüdis ta rõõmsalt. «Sellega võis hakkama saada üksnes 
kapten Golovnin! Hurraa!» 

Tubli sada häält toetasid innukalt «hurraad» ja mitu mütsi lendas rõõmu pärast õhku. 
Samal ajal pöördus Rikord kohaliku garnisoniroodu ohvitseri poole: 

«Leitnant Kalmõkov, sõitke kiiresti laevale Vassili Mihhailovitši päralejõudmise 
puhul tervitama.» 

Kalmõkov istus meeskonnaga paati ja sõitis «Kam-tšatka» juurde. 
«Kamtšatkalt» oli omakorda pikksilmaga märgatud liikumist rannal. 
«Saluteerida Venemaa rannikule seitsmest suurtükist!» andis Golovnin käsu. 

Ja üksteise järel kõmasid seitse lasku, tekitades Kam-tšatka metsikutes mägedes 
mitmekordse kaja ning mähkides laeva valge suitsu linikusse. 

Saluudile järgnes otsekohe rannapatareide vastus. 

Laevale saabunud Kalmõkov kaisutas Golovnini ja küsis: 


«Kuidas te oskasite nii vara tulla? Mereväeministri sõnumist saime me alles hiljuti 
teada, et te olite sõitnud Kroonlinnast välja möödunud aasta augusti viimastel 
päevadel... » 

Vassili Mihhailovitš omakorda oli tublisti üllatatud sadama korrasoleku üle. 

«Mis siis teiega juhtunud on,» küsis ta Kalmõkovilt, «et te mulle otsekohe saluudiga 
vastasite? Varem lebasid suurtükid kuuris ja rannale toodi nad alles juulikuuks.» 
«Paljugi, mis oli, Vassili Mihhailovitš!» vastas Kal-mõkov tugevasti Golovnini kätt 
surudes. «See on kõik Pjotr Ivanovitši töö. Ta ajab varsti kogu Kamtšatka jalule.» 
«Kuid sõidame parem kaldale,» tegi Golovnin ettepaneku. «Tarvis esitada 
piirkonnaülemale raport saabumise kohta ja sülelda vana sõpra.» 

Ta istus kiiresti paati. 

«Mul on au teile raporteerida, et minule alluv laev «Kamtšatka» on sel maikuu päeval 
.. > tahtis kaldale astunud Golovnin, kaks sõrme mütsi ääres, alustada. 

Kuid Rikord ei lasknud oma sõbral raportit lõpetada, ta kaisutas teda tugevasti ja 
suudles kordamööda mõlemale põsele. 

«Jumal tänatud! Jumal tänatud!» kordas ta. «Tervitan sind, armas sõber Vassili 
Mihhailovitš, õnneliku kohalejõudmise puhul ja su tähelepanuväärse sõidu puhul. 
Läheme kohe minu juurde. Mu abikaasa ootab sind suurima kannatamatusega.» 

Ta võttis kallil külalisel käe alt kinni ning juhtis ta maja juurde. 

Kamtšatka ülem, kelle residents oli nüüd üle toodud Nižne-Kamtšatskist 
Petropavlovski sadamasse, elas. asula parimas majas, millel olid laudkatus ja 
klaasitatud aknad. Seestpoolt oli elamu, kus igal sammul võis tunda hoolitsevat 
naisekätt, hoopis hea. 

Uksel võttis saabujaid vastu Ljudmila Ivanovna, Rikordi abikaasa — noor naine 
valminud kirsi värvi 

534 

silmadega ja selle armsa, lahke ning veidi tõmmu näoga, mida võib nii sageli kohata 
Ukrainas. 

«Vassili Mihhailovitš! Kuidas te nii vara siia jõudsite? Me ootasime teid, teate, mis 
ajaks? Augustiks, mitte varem. Noh, istuge ometi, armas sõber ja jutustage, mida teil 
Peterburis tehakse, kuidas sõit läks. Pärast aga sööme lõunat.» 

Vaevalt külalise ära kuulanud, ruttas ta majapidamis-asjade juurde, Pjotr Ivanovitš 
aga viis Golovnini akna alla: 

«Las ma õige kaen sind, nagu minu naine ütleb. Ohoo, vennas! Miks nii palju halli 
meelekohtadel?» 

«See on mälestus vangipõlvest Jaapanis,» vastas Golovnin. 

«Ja ikka veel poissmees?» 

«Kogu aeg pole mahti saanud, tead isegi, kuid nüüd abiellun, enne ärasõitu oli 
kihlus.» 

«Tubli, soovin õnne,» ütles Rikord. «Las ma suudlen sind sel puhul veel korra. Ahaa, 
nüüd näen ka kihlasõrmust . .. Kellega sa siis abiellud?» 

Vassili Mihhailovitš ütles. 

Rikord kutsus naise. 

«Tule kiiresti siia, jäta oma karulihakotletid! Soovi Vassili Mihhailovitšile õnne, ta 
abiellub!» 

Vassili Mihhailovitšil tuli uuesti jutustada kõike algusest peale ja palju 
üksikasjalisemalt kui Pjotr Ivano-vitšile. 

Lõunale tuli ka Rikordi õde Anna Ivanovna, kes elas tema juures. Koos noorikuga 
kostitas ta usinasti külalist, vaadates teda samasuguste vaimustatud silmadega kui 


tema vendki. Kihlatute terviseks joodi suurepärast nalivkat, mille perenaine oli 
valmistanud rabamuraka-test. Nalivkast halvem ei olnud ka kogu lõunasöök. 
Lõunalauas Pjotr Ivanovitš aina, päris uudiseid Peterburist, ühistest tuttavatest, Marfa 
Jelizarovnast, koos meenutati lapsepõlve ja oldi nii nagu tavaliselt minevikust veidi 
heldinud ... 

«Nüüd aga lase mind minema, Pjotr,» ütles Vassili Mihhailovitš laua äärest tõustes. 
«Kiirustan laevale. Kardan, et kaldalt hakkab sellele jää peale rõhuma. Homme olen 
jälle sinu külaline .. .» 

Golovnin polnud muretsenud asjatult. Juba järgmisel hommikul hakkas laeva poole 
liikuma suur rannaäärse jää massiiv, kuid õnneks oli jää õhuke ning nõrk ega teinud 
fregatile viga. 

Kuid juhtus midagi muud, hoopis hädaohtlikumat. Kutõgini ja Litke vahikorra ajal 
(jälle Litke!)- unustati saabunud tuulevaikuses ankruköis sisse võtta, mistõttu poireep 
sattus rooli ning ahtertäävi vahele ja hoidis laeva just nagu springil. 

Golovnin ei teinud hooletuse eest märkust ei ühele ega teisele ja lausus ainult 
Muravjovile: 

«Poireep on uus ning jäme. Kui peaks tulema vali tuul, siis väänab see meil 
roolikinnitused lahti. Neid pole aga siin parandada sugugi mõnus.» 

«Püüame köit ära tõmmata,» vastas Muravjov ja käskis paadi vette lasta. 

Kuid kõik paadis istuvate madruste jõupingutused ei andnud mingisuguseid tulemusi: 
poireepi ei õnnestunud neil vabastada. 

«Tuleb minna vette, teisiti ei saa,» ütles Škajev. «Tarvis võtta mõni noorematest: 
vanameestele pole jääkülm vesi konti mööda — süda jääb seisma. Noh, poisid, kes 
saab. hakkama?» pöördus ta madruste poole. 

Kõik olid vait. Kuid selline inimene, kes oli valmis sukelduma jääkülma vette, oli 
olemas ... 

Täielikus vaikuses, mis oli saabunud laevalael, tuli ootamatult Golovnini juurde 
Tiška. 

«Mis on?» küsis Golovnin. , 

«Seda, et mina tunnen meest, kes on nõus vette minema,» vastas Tiška. 

«Kes see niisugune on?» 

«Meie oma ikka, rjaasanlane, Kirjuška Konstantinov.» 

«Miks ta siis ise seda ei ütle?» imestus Golovnin. 

«Ei julge teine. On sihuke hirmus arg.» 

«Aga külma vett ei karda?» 

«Ei, kevaditi, ütleb, on ta alati püüdnud kodus niimoodi jõest käega lutse .. .» 

«Kus ta siis on? Las tuleb kiiresti siia!» käskis Vassili Mihhailovitš. 

Kirjuška Konstantinov oli tõepoolest valmis vette ronima. 

Kohmetunult, nähtavasti häbenedes üldist tähelepanu, kuid seda kiiremini laskus ta 
paati, riietus jäise tuule käe*s lahti, võttis kaelast pärlinööri otsas rippuva hõbe- 
ristikese, andis selle paadis olevale Skajevile hoida ja hakkas risti ette lööma. 

«Joo õige see tee peale ära,» soovitas Skajev, ulatades Kirjuškale kruusi kanget 
rummi. 

«Pole vaja, ma alati niisama .. .» vastas see. «Noh, hoidke eest!» ja hüppas vette. 
Paadis jäi kõik vaikseks, oli kuulda ainult seda, kuidas güüs plagiseb tuule käes. 
Kõikide pilgud olid koondunud sellele kohale, kuhu oli sukeldunud noor madrus. 
Tundus, et läks väga palju aega mööda ... Kuid seal ilmuski ta pea nähtavale. Paadist 


sirutati talle käed vastu. Teda taheti veest välja tõmmata, kuid ta ütles tumeda, veidi 
väriseva häälega: 

«Ei, laske olla, hinge tagasi tõmmata ... ei võta . .. Lähen uuesti vee alla. Anna nüüd 
seda...» 

Ja ta võttis Skajevi käest rummikruusi, jõi selle ühe sõõmuga tühjaks ja sukeldus 
uuesti. 

Mõne hetke pärast tuli ta uuesti veepinnale ja hüüdis rõõmsalt: 

«Tõmba köis peale! Valmis!» ja ulatas käed, et teda paati aidataks. 

Ta aurav keha mähiti lambanahksesse kasukasse ja talle anti veel kruusitäis rummi. 
Arst Anton Antonovitš kuulas ta südant ja ütles: 

«Just nagu härjal!» 

Vassili Mihhailovitš andis madrus Kirei Konstantinovile rahalise autasu ja märkis 
tema vahva teo ära käskkirjas. 


SEITSMETEISTKÜMNES PEATÜKK KEVAD KAMTSATKAL 


Varsti algas laeva lossimine. Petropavlovski ja Ohhotski jaoks oli toodud mitu tuhat 
puuda mürske, rauda ja jahu. 

Kõik ohvitserid peale Kutõgini, kes juhatas lossimis-töid, ruttasid kaldale, et elada 
natuke kuival maal, käia 

jahil ja hulkuda ringi uues maakohas, mis oma puutumatu metsikusega köitis paljude 
tähelepanu. 

Nad üürisid endile eraviisil korterid, kes kuhu sai, ja asusid elama laiali üle kogu 
asula: Üksnes Vrangel siirdus omal soovil koos meeskonnaga taigasse puid raiuma. 
Ta tahtis viibida korraks tõelises põlismetsas, kus pole peale metsloomade mitte 
kedagi. 

Raiekohale löödi kiiresti üles onn ja ta elas seal kops madrustega. Niikaua kui need 
metsa langetasid ja saagisid, lonkis tema, püss õlal, mööda metsaga kaetud mägesid 
ning ümises oma lapsepõlve laulukest: «Sinna, sinna kaugele, vibu ja noolega .. .» 
Siin tundis ta ennast nagu kodus ja mitte mingisugused ebamugavused ega puudused 
ei pannud teda mõtlema pehmest voodist või külluslikust söögilauast. Niisuguse elu 
vastu oli ta valmistunud noorest east saadik ja oli nüüd õnnelik. 

Golovnini Rikord enda juurest ära ei lasknud ja võimaldas tal oma kodus korralikult 
puhata. Ka Tiška kui Vassili Mihhailovitši vana teenija, kes sooritas temaga koos juba 
teist korda niisugust pikka meresõitu, oli selles perekonnas ümbritsetud tähelepanu ja 
soojusega. 

Üldse oli Kamtšatka ülema külalislahke maja laeva ohvitseride jaoks alati avatud, ja 
polnud ühtki päeva, millal mõni neist ei lõunatanud Rikordi juures. 

Kahe noore lahke naise lähedalolu, kes oskasid selles kolkas luua endi ümber 
mugavuse ja sugulasliku lihtsuse õhkkonna, laskis kõikidel tunda ennast nagu kodus. 
Eriti osavõtlikult, otse emaliku hoolitsusega suhtusid mõlemad naised 
gardemariinidesse ja noortesse ohvitseridesse, eriti Litkesse. 

Kuuldes, et masendatuna viimasest õnnetusest poiree-piga kavatseb ta ennast laevalt 
maha kirjutada, keeli-tasid nad teda loobuma sellest läbimõtlematust sammust ja 
esinesid mitšmani kaitseks Golovnini ees palavate kaitsekõnedega, ehkki tema poolt 
ei ähvardanud mitšmanit endiselt midagi. 

Ljudmila Ivanovna samasuguse tähelepanu osaliseks oli saanud ka Matjuškin. Kui ta 
sai teada, et Matjuškin mitte ainult tunneb Puškinit, vaid on ka tema sõber, 

palus Ljudmila sageli Matjuškinit jutustada midagi noorest poeedist, keda oli kiitnud 
Deržavin ise. 

Ka Ljudmilal oli muusadega sidemeid — ta kirjutas luuletusi, kuid tunnistada ta seda 
veel ei julgenud, ehkki ta erinevalt teda ümbritsevatest inimestest pidas seda tõsiseks 
asjaks, mitte ainult meeldivaks ajaviiteks. Nüüd korraldati Rikordi majas sageli õhtuti 
koosviibimisi, kus Matjuškin deklameeris Puškini luuletusi, nii nagu kunagi noor 
Rudakov oli deklameerinud Deržavinit, Ljudmila Ivanovna aga laulis külalistele 
kitarri saatel itaalia laule. Noored tantsisid, ja oli minuteid, kus siis, kui akna taga 
poleks olnud sopkasid ja põhja merd ja kui jalge all poleks olnud karunahka — oleks 
võinud mõelda, et kõik see toimub mitte Kamtšatkal, vaid kusagil Peterburi poolel. 
Püsisid selged külmad ilmad. Jäärakuis oli veel lund. Kuid karjamaa järel igatsevad 
Ljudmila Ivanovna lehmad hulkusid juba mööda asulat, noppides hoolikalt iga 
rohuliblet, mis oli põhjatuulest kaitstud kohtades oma pea välja pistnud. Mööda nende 
selgi jooksid vilkalt hakid, tirides talve jooksul vanunud karva. Nokk karvu täis, 
lendasid nad kusagile ära, külg pooleldi ees, ebaühtlaste tiivalöökidega — nähtavasti 
segas kandam neil lendamist. 

Piirkonnaülema õues laulis kukk ja kaagutasid valjusti kanad, just nagu kusagil 
Rjasani kubermangu külas. 

Taevas venisid lõputud rändlindude read — nad ruttasid lõunast oma 
pesitsuskohtadesse. Talve jooksul tuhmunud, mõnes kohas külmavõetud, just nagu 
tulest põletatud maadjate seedrite okasrüü värvus juba kevadiselt heleroheliseks. 

Nii algas Kamtšatkal arglik põhjamaa kevad, mida võis ahistada ookeanijää iga 
hingus. 

Uudis, et «Kamtšatkaga» oli toodud piirkonnaülema jaoks kahehobusetõld, huvitas 
kõiki. Suurem osa kohalikke elanikke pidas ainsaks sõidukiks, mis kõlbab liikle- 
miseks, koertenartat. Sellepärast oligi siis, kui rannast eemaldus pargas, mis pidi 
tooma laevalt tõlla, kogunenud rannikule kogu asula elanikkond samuti kui «Kam- 
tšatka» enda saabumise puhul. 

Oodata tuli üsna kaua. Ent lõpuks toimetati tõld ikkagi kaldale ja laaditi 
kokkukogunenute poolt suurima ettevaatusega maha. 

Petropavlovski elanikud astusid ennenägematu sõiduki juurde, katsusid seda igalt 
poolt, püüdsid rattaid ringi ajada ja imetlesid kavalat väljamõeldist. Mõned ronisid 
tõlda ja naersid lastena, kui troska nende liigutustest suurte painutatud vedrude otsas 
õõtsuma hakkas. 

Mmimesed arutasid ägedalt, kas see pealinna vigur võib sõita lumel. Mõned ei uskunud, 
et Peterburi «narta» ette saab rakendada hobuseid. 

Mõned vanamehed, kes polnud kunagi Kamtšatkas kaugemale saanud, hoidusid 
eraldi rühma ning rap tasid uskmatult pead. 

«Niisugust pole ilmaski Kamtšatkal olnud,» ütles ük neist. «See nali lõpeb sellega, et 
meile ei tule enam kala. Tuleb suur nälg. Vaat, pidage mu sõnu meeles ... » 

Kuid vanamehi ei kuulanud keegi. Kõik olid heameelega abiks, vedasid tõlla kisades 
ning käratsedes endi järel läbi kogu asula piirkonnaülema õue. Neid saatis 
Petropavlovski koerte vihane haukumine, paistis, et need nägid Peterburi tõllas oma 
verivaenlast. 

Rikordi maja juures rakendati prooviks ette kasaka-konvoi hobused. See oli paar 
väikesekasvulist valgeid siberi hobukesi harjana tolkneva tiheda pöetud lakaga. 
Hakati Peterburist toodud range kaela asetama, kuid selgus, et need olid suured. Neile 
tuli padjad alla seada. Lõpuks rakendati hobused ette. 


Kuid just sel silmapilgul lõi kokkukogunenute ühiste pingutuste varal suuri vaevu 
aisade vahele pandud valge hobune takka üles ja põrutas ühe hoobiga puruks kutsari 
jalalaua. Teine hobune aga surus kõik oma neli jalga vastu ja polnud ühtki jõudu, mis 
oleks suutnud viia teda trengidesse. 

Vanamehed juubeldasid. Kuid nende juubeldus oli enneaegne: pärast mõnepäevast 
hoolsat hobustega kantseldamist mõtlesid need just nagu ümber ja hakkasid käima 
tõlla ees nii rahulikult, nagu oleksid nad kogu elu ainult seda teinudki. 

Kõik Petropavlovski daamid, ehkki veidi hirmu tundes, lasksid endid sõidutada 
asula ainukesel tänaval 

ja kunstnik Tihhonov joonistas sellest pildi oma albumisse. 

Ent tõld oli kõige vähem tähtis nende uuenduste seas, mis Rikord, see Vene kauge 
ääremaa tõepoolest väljapaistev valitseja, oli teostanud. Ta suhtus piirkonna 
elanikesse suure tähelepanu ja heasoovlikkusega. 

Tema ajal peaaegu kadusid näljaperioodid, mis siinsetel aladel, kus elanikkond toitus 
ainult kalast, olid olnud nii tavalised. Kui talvised kalavarud olid lõppenud, olid 
inimesed endil elu sees hoidnud noore puukoore ja metsikute taimede juurtega. 
Rikordi hoolitsusel tõi «Kamtšatka» oma trümmides maanurgale suure jahulaadungi. 
Varsti pärast «Kamtšatka» lossimist toimus kord jahu jagamine. Kogu asula 
elanikkond rivistus kroonu lao juurde järjekorda, nõgesekiududest kootud kotid ja 
marsid käes. 

«Vaestele anname jahu poole hinnaga, neile aga, kes ei suuda sedagi maksta, veel 
odavamini,» teatas Ljudmila Ivanovna kaupluse trepilt. «Vaesed astugu vaat siia!» 
Ja sedamaid siirdus kogu järjekord tema poolt näidatud kohta. 

«Kõik on vaesed!» ütles lao juures valvet pidav erru lastud soldat torisedes. 
«Missugune loll siis ennast niisugusel korral rikkaks hakkab nimetama!» 

«Aga Mis siis teha, vanaisa?» küsis Ljudmila Ivanovna. 

«Oleksite parem küsinud minu käest,» vastas vanamees. «Mina sorteerin nad teile 
otsekohe ära. . .» 

Ja ehkki mitte päris delikaatselt, kuid kiiresti ja osavalt, ilma mingite kaebusteta 
elanike poolt seadis ta inimesed rühmadesse nende jõukuse ja majandusliku olukorra 
järgi, lisades ise sealjuures endist viisi torisedes: 

«Nüüd ärgu kala kas või tulgugi meie rannikule!» 

Nädala pärast oli määratud laost kohalikele jahimeestele püssirohu ja tina 
väljaandmine, mis olid toodud sellesama laevaga. Nüüd jagas Rikord 
küttimisvahendeid küllaldasel hulgal, et vabastada jahipidamisega tegelevat 
elanikkonda kaupmeeste võlaorjusest. 

Viimased sõitsid siia kord aastas karusnahkade järele ja andsid jahimeestele nende 
vastu püssirohtu ja tina kolmekordse hinnaga. 

Jahimoona väljaandmisele oli tulnud ka kuriillane Aleksei, kes polnudki pärast 
Jaapani vangistusest tagasitulekut Kamtšatkalt lahkunud. Ta elas oma perega ühes 
kaugemas laagris, kuhu ta oli Rikordi poolt vanemaks nimetatud. Igal kevadel ilmus 
ta talle pensioniks määratud püssirohu ja tina järele. 

Golovnini nähes ta algul ehmus, just nagu oleks ilmunud tema ette viirastus teisest 
maailmast, seejärel aga sööstis ta Vassili Mihhailovitši juurde ja hakkas ta kätt 
raputama, sõnades: 

«Kapteni! Kapteni! Sina elav? Ja mina elav. Aidaa, minu juurde laagrisse!» 

Aleksei juurde külla Vassili Mihhailovitš siiski ei sõitnud, kuid kinkis talle see-eest 
igasuguseid asju, sealhulgas ka Peterburist toodud uue jahipüssi. Aleksei aga sundis 


teda võtma vastu tema poolt lastud hõberebase naha, millel 0'i niisugune haruldane 
karv, et tarvitses pimedas seda ainult saputada ja sädemed lendasid. 

Kui «Kamtšatka» tulekust häiritud eluAoli läinud asulas tagasi oma tavalistesse 
roobastesse ja kõik see, millest sõpradel tarvis oli kõnelda, oli ära räägitud, viis 
Rikord Vassili Mihhailovitši oma majapidamist vaatama. 

Kõigepealt märkas Golovnin, et täielikus korrapäratuses asuvate majade vahele oli 
nüüd ilmunud sirgena planeeritud tänav, mille ääred olid juba poolenisti maju täis 
ehitatud. 

Ühel neist nägi ta silti: «Laatsaret». Siin võtsid neid vastu kaks arsti ja velsker — 
Rikord oli lasknud need Irkutskist kohale saata. Puhtais voodeis lamasid haiged, keda 
varem olid arstinud ainult soolapuhujadA 

«Hea asjaga oled sa hakkama saanud, Pjotr,» ütles Vassili Mihhailovitš Rikordile. 
«Kuid olen juba kõigest kuulnud: tõin koguni ise laeval igasugust kraami sinu 
laatsareti jaoks kaasa.» 

Laatsaretist mindi käsitöökooli, kus kamtšadaalid õppisid sepatööd. 

«Enne seda oli mul kogu Kamtšatka peale kokku kolm-neli lukkseppa ja seppa,» 
ütles Rikord. «Polnud 

kedagi, kes oleks tagunud valmis kirve või uksehinge. Aga nüüd, näe, lasen juba teise 
lennu välja.» 

«yäga rõõmustav seda kõike näha,» ütles Golovnin. «Aga kas sa mäletad, Pjotr, 
kuidas sa rääkisid, et lõunameri on sulle armsam kui see külm, üksildane ala? Tä- 
hendab, me ei käinud mitte ilmaaegu sinuga Kroonlinnas Kurganovil ja meie korpuse 
inspektoril külas, mitte ilmaaegu ei lugenud me huvitavaid raamatuid ega unistanud 
kasutoomisest Venemaale. Olen väga, väga rõõmus, Pjotr,» kordas ta. 

«Sa vaata veel,» vastas Rikord, «mis Ljudmila Iva-novna on teinud. Vaata elanike 
juurviljaaedu, tema' karjaaeda, vaata vasikaid. Tema töid on siin ehk rohkemgi kui 
minu oma. Ta on mul hea abiline. Ma ei saagi muud, kui pean aina teda kiitma — 
naine, aga mõtted on samad, mis minulgi, Vassili Mihhailovitš! Ta ei kartnud oma 
armsa Ukraina soojadelt väljadelt sõita minu juurde siia metsikusse kliimasse. Sõitis 
koerte-nartal, vankris ja põdra seljas. Ikkagi kümme tuhat versta! Ja mis eesmärgil? 
Igatahes mitte suurilma elu elama!» 

«See on vene naine,» ütles Vassili Mihhailovitš austavalt. «Nad väärivad suurimat 
imetlust! Võib olla, Pjotr, et kunagi kirjutab poeet neile oodi, mitte halvema kui 
vanade roomlaste õnnejumalannale Felicitasele.» 

«Ka mina mõtlen niiviisi.» Rikord kaisutas vana sõpra, suutmata võitu saada 
liigutusest. 


KAHEKSATEISTKÜMNES PEATÜKK VENE - ROBINSONID 


Oli juba juuni, soe aastaaeg Kamtšatkas. Soojenenud maalt ja mägedest kandus õhtuti 
taimede lõhna, mida ei suutnud lämmatada isegi lähedase ookeani hõng. Kõik oli juba 
«Kamtšatka» tagasisõiduks valmis: vesi oli peale võetud, puud toodud, kariloomad 
Bolše-retskist kohale aetud ja juurvili — Ljudmila Ivanovna kingitus — laevale 
laaditud. 

Rikordi poolt Golovnini ja tema ohvitseride auks antud lahkumisõhtu kestis 
hommikuni ja külalised läksid otse laua äärest laevale. 

«Jumalaga, Pjotr,» ütles Vassili Mihhailovitš. «Jumalaga! Ameerika rannikult sõidan 
ma otse Euroopasse. Hellitan lootust, et kohtume veel — siis juba Peterburis. Hindan 


väga kõrgelt sinu tööd selle piirkonna heaoluks ja kõnelen sellest pealinnas kõikidele. 
Teile aga, Ljudmila Ivanovna,» pöördus ta Rikordi abikaasa poole, «kummardun 
sügavasti teie ebanaiseliku mehisuse ja vaeva eest kohalike elanike hüvanguks ja 
südamliku vastuvõtu eest, mille osaliseks me teie juures saime!» 

Keskpäeva ajal sõitis rannapatareide saluudist saadetud «Kamtšatka» Petropavlovski 
sadamast välja Avatša lahte. Kuid vastutuul, hoidis meresõitjaid kinni tervelt neli 
päeva. 

Ühel sellisel päeval ilmus üsna lähedale väike kahe-mastiline laev Vene lipu all. 
Laevad signaliseerisid vastastikku ja Vassili Mihhailovitš palus kaptenit enda juurde 
tulla. 

See oli Vene-Ameerika kompanii prikk «Bobr» tüürimees Vassiljevi juhtimisel, mis 
oli saadetud Mednõi saarelt ära tooma ühtteistkümmend jahimeest, kes olid jäetud 
sinna seitse aastat tagasi küttima — ja unustatudki. 

Pärast seda, kui Golovnin oli kuulnud Vassiljevilt nende saatuse hooleks jäetud 
inimeste 100, sai ta pahaseks ja tegi ettepaneku sõita koos neid otsima.” 

Vassiljev oli sellega meeleldi päri. Prikk sõitis ainult lühikeseks ajaks sadamasse 
ballasti ning puid võtma ja oli juba hommikuks «Kamtšatka» juures, et sõita aega 
kaotamata kaugele merereisile. 

Mereavarusse pääsedes võtsid mõlemad laevad kursi Sipunski neemele. 

Õhtul mööduti Sipunski neemest ja pöörduti Beringi saarte poole. Kolme päeva pärast 
ilmus tugevas sombus nähtavale Mednõi saar. 

Saare ligidal läksid laevad lahku ja hakkasid üks ida. teine lääne poolt ümber selle 
sõitma. Kogu aeg uuriti kallast läbi pikksilma. 

Õhtu eel märkas Vassiljev ühes saare lahekeses peenikest ülespoole kerkivat 
suitsuvinet. 

«Ega ometi" meie omad!» hüüdis ta. 

Ka tema abi suunas oma pikksilma suitsule ja ütles: 

«Suits mis suits, selle all aga on elamu. Näen aju-puudest tehtud katust.» 

«Tulista suurtükist inimestele märguandeks ja peale selle kaks korda «Kamtšatka» 
jaoks, et nad ilmaaegu ei otsiks. Ja tõsta lipp üles,» tegi Vassiljev korralduse. 
«Bobrilt» antigi üks ja varsti selle järel veel kaks lasku. Samal ajal koristati prikil 
purjed ja lasti ankur sisse. 

Golovnin kuulis kauget laskude kaja, käskis tagasi pöörata ja hakkas loovima vastu 
tuult, et jõuda «Bubri» juurde. 

Udu hajus. Saabus lühike, hämarikutaoline juuliöõ. Sel ööl ei maganud laevadel 
keegi. Kõik tahtsid kiiremini näha neid külmadesse kõrbetesse kadunud kütte. Need 
olid ju vene robinsonid. 

Jõudis kätte pikk põhjamaine aovalgus. 

Kuid miks pole ikka veel rannal inimesi näha? 

«Lasta veel kord suurtükist!» 

Üle saare veeres kõminal uus pauk. 

Minuti pärast ilmusid rannale tillukesed inimkuiud. 

Oli juba valge, pikksilmaga võis neid selgesti näha. 

«Inimesed, saarel on inimesed!» 

Algul nad justkui tardusid paigale, just nagu ei uskunud oma silmi, siis hakkasid 
askeldama ning jooksma ja varsti lasti vette paat. Oli näha, kui hoogsalt ja tõtlikult 
tõmbasid nad kolme paari aerudega. 

Golovnin hüüdis Vassiljevile ruuporiga: 


«Ma tulen teie laevale üle, sõidame paadile vastu. Lood näitab, et «Kamtšatka» jaoks 
pole siin küllalt sügavust.» 

«Minu «Bobr» pääseb läbi,» vastas Vassiljev. «Lasen laevatrepi alla.» 

Golovnin tuli prikile. 

«Bobr» suundus kaldale lähemale ja varsti oli paat laeva parda ääres. Selles istusid 
seitse inimest, kotik-naliksed kasukad selias ja valgest polaarrebasenahast 
sassiskarvalised mütsid peas. 

Vassiliev kummardus üle parda ia hüüdis: 

«Šinitsõn! Sina? Tule kiiresti siia!» 

Kõik paadis istujad ronisid kiiresti prikile. Esimesena 

tuli suurt kasvu laiaõlgne aeglaste liigutustega ja nähtavasti väga tugev mees. 

Ta nägu oli kasvanud tihedasse pikka habemesse, milles hõbetas halli. Tema 
rebasenahkse mütsi alt langesid õlgadele pikad salkudesse vanunud juuksed. 

Tal olid väikesed, kuid elavad tumedad silmad, milles helkis jõudu ning energiat. 

See oligi Sipitsõn. 

Kui ta oli roninud priki pardale, lausus ta, nähtavasti veel mitte kedagi ära tundes, 
rämeda, liigutusest väriseva häälega: 

«Jumal tänatud! Leidub ikka veel inimesi jumala taeva all!» Siis tundis ta Vassiljevi 
ära ja hüüdis katkeval häälel: «Ivan Alekseitš, sina?! Kuidas võib see olla!» ja sööstis 
teda ning kõiki tema kõrval seisjaid suudlema ja kallistama. 

Sipitsõni kaaslased lõid risti ette, nutsid rõõmu pärast ja kallistasid ning suudlesid 
järgemööda kõiki, eriti kuumalt tervitasid nad neid Vassiljevi mehi, kelles tundsid ära 
tuttavaid. 

Kui aga esimene kohtumisevaimustus oli möödunud, hakkasid pääsenud kibedaid 
etteheiteid tegema tüürimees Potapovi arvel, kes oli toonud nad seitse aastat tagasi 
sellele metsikule saarele ja jätnud saatuse hooleks. Nende mehiste inimeste häältes, 
kes olid ilmutanud üliinimlikku energiat võitluses elu eest keset ääretuid jää ja 
kaljudega kaetud põhjamaiseid kõrbeid, kõlasid pisarad. 

Kõigile päästetuile anti viina ja leiba. 

Ahnelt jõid nad igaüks peekritäie, leiba nähes hakkasid mööda nende tuhkjaid nägusid 
voolama suured pisarad, mis jätsid põskedele mustad jäljed. Nuttes sõid nad leiba, 
korjasid oma päris mustadeks tõmbunud pika-küüneliste kätega iga raasukese üles ja 
panid selle ettevaatlikult suhu. 

Kui esimene nälg oli kustutatud, hakkasid nad kõik jutustama oma õnnetustest, 
vaikides ainult siis, kui rääkis Sipitsõn. Teda nad austasid. 

Sipitsõn aga kõneles samuti ärritatult ning tõtates: 

«Mis meiega tehti? Ah? Ma olen teeninud ühingut kakskümmend aastat! Minust 
usinamat vist küll ei 

olnudki. Ka naine oli mul jahilkäija. Suvatsege vaadata ... » Ja ta tõmbas kusagilt oma 
nahkade põuest vSidunud ning täiesti narmendava taskuraamatu, millesse oli üles 
märgitud kogu artelli püük. «Vaadake, aasta jooksul püüdsime me eidega kaheksasada 
meri-kotikut. Teised aga — kes kakssada, kes natuke rohkem, mõni aga ei püüdnud 
kahtsadagi.» 

«Kuid jutusta, kuidas sul siin püüdmisega läks,» soovitas Šipitsõnile üks temaga koos 
saabunuist. 

«Ah, mis sellest rääkida!» hüüatas Sipitsõn. Kui palju ma siin kannatasin, seda teab 
ainult jumal üksi ja vaat nemad,» osutas ta oma seltsimeestele. 

«Ta oli meil vanemaks, pealikuks,» selgitas seesama kütt. 


«Eriti raske oli viiskudega,» ütles Sipitsõn. «Jalavarjud kulusid läbi, inimesed jäid 
närudesse, siin aga on külm. Nähku on palju, aga püügist ei julgenud keegi midagi 
endale võtta — selline on seadus. Noh, mina siis otsustasin: inimesed ei saa ju käia 
paljalt niisuguse külmaga. Võite ise näha, missugustes nahkades me praegu käime: 
mitte ainult Irkutskis, vaid ka Peterburis endas kadestataks. Nii me elasimegi. 
Muudkui ootasime. Viimaks aga hakkasime arvama, et meie peale on unustatud 
mõeldagi. Mõnikord tuli mõte sõita vaba jumalalinnukesena Kamtšatkale, kuid ilma 
kaardita ei söandanud: kuhu, missugusesse külge minna?» 

Teisel päeval külastasid Vassiljev ja mõned laevamehed mahajäetud kütte nende 
talvituspaigas. 

Nad olid elanud kahes ajupuudest laotud jurtas: ühes, väiksemas, oli asunud Sipitsõn 
perekonnaga, teises — ülejäänud kütid, poissmehed. Elamud olid kaevatud poolenisti 
maasse, olid muldpõrandaga ning augu-kujulise koldega ja erinesid üsna vähe 
metslooma-urkaist. 

Sipitsõni perekond, kes oli talvitanud koos temaga, koosnes ta naisest ning kahest 
poisist, kellest üks oli kaheteistkümne-, teine kolmeteistkümne-aastane. 

Kõik nad olid riietatud merikotikunahkadesse, nende mütsid aga olid õmmeldud 
suurepärastest polaarrebase-nahkadest. Näod olid kõigil ühtviisi tõmmud, nende käed 
ei teadnud, mis on seep, ja kõik kolm oma nahkades ja 

mitmeaastase mustusega erinesid üksteisest ainult liigutuste kiiruse ja kasvu poolest. 
Poisikestel olid ebatavaliselt elavad silmad, nüüd olid need muud maailma unustades 
naelutatud inimestele, kes niivõrd erinesid neist oma riiete poolest. 

Nad isegi ei kuulnud neile esitatud küsimusi-: kas nad on õnnelikud oma pääsemise 
üle ja kas nad tahavad koju tagasi pöörduda? Ja kui kuulsidki, siis ei teadnud nad. 
mida vastata, sest teist, paremat elu polnud nad näinud ja muud kodu nad ei 
mäletanud. 

Kuid kõige imetlusväärseni oli see, et kõigil küttidel oli seitsmeaastasest jääväljadel 
elamisest hoolimata terve ning tubli väljanägemine ja et nad isegi polnud kaotanud 
oskust lõbutseda. 

Üks neist võttis kohvrist viiuli ja ütles külalistele: 

«Ärge pidage meid metslasteks, ka meie oleme tõeliste inimeste seas elutsenud.» 

Ta seadis metsloomasooltest tehtud keeltega instrumendi häälde ja hakkas mängima 
mingisugust tantsulugu, Sipitsõni poisid aga lasksid isa märguande peale tantsu lahti . 


«Vaat, nii me oma murekesi peletasimegi,» ütles Sipitsõn. 

«Aga kunas te prikile üle tulete?» küsis üks laeva-meestest. «Kui tuleb pärituul, 
sõidab «Bobr» ju minema.» Talvitajad sattusid segadusse. 

«Jah. tead, meie ei sõida ...» ütles Šipitsõn just nagu vabandades enda ja kaaslaste 
eest. 

«Kuidas nii? Miks?» 

«Jah, tead, Vassiljev palub meid kompanii nimel jääda veel aastaks, senikauaks kui 
vahetus tuleb, ja jätab meile täieliku aastavarustuse. Me olimegi nõus.» 

Kui Golovnin seda pärast Vassiljevi enda käesl kuulis, imetles ta vene talvitajaid, 
nende inimeste usalda-vust ja heasüdamlikkust. 

Alles hiljuti olid nad nutnud rõõmu pärast, nähes vabu inimesi. Nüüd aga olid nad 
jälle valmis uskuma ne'd, kes olid kord nad hukkuma jätnud, olid valmis mööda 
laskma võib-olla oma elu viimset võimalust sellelt tühjalt saarelt pääsemiseks. 
«Kui vastupidav ja murdumatu,» mõtles Vassili 

Mihhailovitš, «on venelane isegi Kauge Põhja looduse ees — tuli esimesena sellesse 
inimtühja paika ja nihutas siia, totiutusse kaugusse Venemaa impeeriumi piiri!» 

Ja Vassili Mihhailovitš kirjutas oma päevikusse kõik, mis ta oli kuulnud neist 
imetlusväärsetest vene robinsonidest. 


ÜHEKSATEISTKÜMNES PEATÜKK VENEMAA 
VALDUSTES 


«Kamtšatka» sõitis mööda Aleuudi saarestiku rannikut. 

Tuul oli tasane, meri rahulik. Oli vaikne, lage ja suve kohta külm. Harva oli sooja 
Reaumuri järgi üle nelja kraadi. Meeskond oli riietunud soojadesse riietesse. 
Ettevaatlikult juhtis Vassili Mihhailovitš «Kamtšat-kat» neis vetes, mida veel keegi 
polnud külastanud. Ja jälle magas ta tugitoolis ainult päeval, sedagi vahetevahel. 
Peaaegu kogu aja veetis ta komandosillal. Nende alade meri ja tuuled olid reisijatele 
alles tundmatud. Õhk ja külm. raske meri just nagu tardusid ööseks. Üksnes kahvatud 
põhjamaised tähed vilkusid tagasihoidlikult valges, kustumata taevas. 

«Kamtšatka» sõitis kaua. 

Lõpuks avanes meresõitjate pilgule metsaga kaetud Kodjaki saar. Aleuudi saared olid 
jäänud kaugele maha. Ilmusid linnud, öösiti lähenesid «Kamtšatka» pardale vaalad. 
«Kamtšatka» pidas kurssi Utšani saarele. See väike mägine saareke oli just nagu 
meelega seatud laevadele teetähiseks. 

Kui fregatt oli jäänud saare lähedale ankrusse, eemaldus rannast suur paat ja suundus 
laeva juurde. 

Paadis oli mitu munka, kelle eesotsas oli kuivetanud vanake. Imelik oli näha tema 
habrast, lapselikku kuju suurte, rohmakate ning tuulest pargitud nägudega munkade 
seas, kes sarnanesid ennemini küll jahimeestega. 

Mungad olid saadetud «Kamtšatkale» kohaliku vaimuliku missiooni ülema isa 
Germogeni poolt vahetama nende majapidamise produkte jahu, suhkru, tee ja rummi 
vastu. Imestuse, uudishimu ja rõõmuga ümbrit- 

sesid noored gardemariinid ja mitšmanid neid vene inimesi — «ameeriklasi». Mungad 
kõnelesid vene keelt ja olid samuti õnnelikud, naeratasid vaikselt ja vaatasid ringi. 
Vassili Mihhailovitš küsitles neid nende majapidamise kohta. 

Vanake vastas heameelega: 

«Saarel on meil hea rohi, seda võib niita ilma suurema vaevata kaks korda, nii et 
lehmi on meil rohkem kui pool tuhat. Aga alustasime me aastat viisteist tagasi 
vähesest. Meil on lambakesi ja seapõrsaid. Jelovi saarel püüdsime nisu külvata, kuid 
see ei saa ilmaski päris küpseks; oder aga valmib mõnel aastal. Kapsas, näe, ajab ka 
vihma tõttu lehti ega taha kuidagi pead kasvatada.» 

«Aga missuguseid metsloomi teil saarel on?» 

«Nendest, kes inimese eest põgenevad,» vastas vanake, «on karusid, rebaseid, kärpe ja 
koeri... » 

«Kuidas, ka metsikuid koeri?» hüüatas Matjuškin imestunult. 

«Niimoodi jah, metsikuid. Meil on ka kodustatud koeri. Aga hunte ega jäneseid pole 
sugugi.» 

Mungad tõid palju igasugust kraami ja said vastu seda, mis neil tarvis läks. Kuid 
nende juurvili oli vesine ja maitsetu. Sealiha aga ei hakanud üldse keegi sööma: lihal 
oli traani maik, nähtavasti olid mungad toitnud sigu kalaga. 

«See roog on paastuajaks,» ütles Litke Vrangelile. «Mungad kinnitavad sellega keha 
kolmapäeviti ja reedeti.» 


Vassili Mihhailovitš oli «Dianal» purjetades viibinud nendel alade! ja tundis hästi 
kompanii siinset elukorda juba vana ülema Baranovi ajast. Ta suhtus paljusse 
üllatuseta, kuid siiski maadeuurijale omase alatise tähelepanelikkuse ja uudishimuga. 
Ta juhtis «Kamtšatka» Sitka lahte. 

Päris Uus-Arhangelski sadama juures kõrgusid kindluse puutornid. Kindlus saluteeris 
laevale esimesena. Seejärel tervitas saabunuid lahes seisev Ameerika prikk. Vassili 
Mihhailovitš vastas määrustikus ettenähtud laskude arvuga. 

Uut Vene-Ameerika kaubandusühingu juhatajat kapten Hagenmeisterit, kellega 
Vassili Mihhailovitšil oli ta/vis kokku saada nii ühingu kui ka teenistuse asjus, ei 
olnud Uus-Arhangelskis. 

Hagenmeister oli sõitnud kuu aega enne «Kam-tšatka» saabumist Kaliforniasse 
kompaniile toidumoona muretsema ja pidi tagasi jõudma alles oktoobris. 

Oodata Golovnin ei saanud. Seepärast juhtis ta «Kamtšatka» juba vähem kui kuu aja 
pärast lahest välja ning suundus Kaliforniasse, lootes saada kompanii ülema seal 
kätte. 

Sitka laht kujutab endast tohutu suurt veevälja arvukate varjuliste sadamatega. 
Lahe pinnale olid puistatud saared, millel mets just nagu keedes tuule käes voogas. 
Kitsastest saartevahelistest väinakestest tükeldatuna näis laht-kaugusest haruldase 
pargina, kus alleede asemel oli sinetav meri. 

Okasmetsa kohal sätendasid mägede lumised tipud. Üsna Uus-Arhangelski sadama 
juures seisis võimsa palk-taraga ümbritsetud puutornidega kindlus. 

«See on kompanii Gibraltar,» ütles Golovnin ohvitseridele. 

«Vaat, kus on alles õndsate paradiis!» lausus madrus Skajev. 

«Kohakesel pole vigagi,» pistis Kirei Konstantinov sõnakese sekka. «Ainult et meie 
Rjasani kubermang on palju lõbusam!» 

«Mis seda rääkida ... » tähendas Tiška veendunult. 

Laht jäi seljataha. Juba mitmendat päeva sõideti avamerel. Tuul oli tagant, kuid nii 
kohutavalt tugev, et ehkki Golovnin oli käskinud peaaegu kõik purjed ära koristada, 
võis siiski iga hetk oodata, et allatuult sõitev «Kamtšatka» heidetakse kas ahtrisse 
tuleva lainehoobi või roolimeeste vea tõttu küljega vastu tuult ja et siis purustavad 
lained kõik, mis leidub tekil, ennekõike sõudepaadid. 

Muravjov, kes sai aru olukorra ohtlikkusest, tegi ettepaneku seada laev triivi, 
kuid Vassili Mihhailovitš keeldus. 

«Ei,» ütles ta, «kahju on kasutamata jätta pärituult. Sõidame pealegi nii ja kuni tuul 
pole vaiksemaks jää- 

nud, võtame tarvitusele kõik võimalikud ettevaatusabinõud.» 

Ja «Kamtšatka» kihutas kõige kiiremal käigul, vajudes kord ühele, kord teisele 
pardale, valmis iga hetk ammutama vett, kuid saavutas siis õigeaegselt jälle tasakaalu. 
Lõpuks tuul vaibus, kuid pöördus varsti vastu, vahetades alalõpmata rumbi. Taevas 
vabanes pilvedest. 

Mendosino neemest lõuna pool hakkas tuul uuesti järsult tõusma ja muutus valjuks 
tormiks, kusjuures ilm oli täiesti selge. 

Golovnin kutsus noored tekile. 

«Härrased milšmanid ja gardemariinid.» ütles ta, osutades meeskonna kibedale tööle, 
«vaadake ja õppige, kuidas tuleb loovida valju ilmaga. Mitšman Litke, palun teid 
jääda minuga vahti sel ohtlikul hetkel!» 

Uhkustundega läks Litke kapteni juurde ja asus tema kõrvale. 


Golovnin käskis bramtengid alla lasta, et mastid oleksid kergemad, ning kõik purjed 
peale ühe foki kokku panna. 

Õhtuks oldi Arena neemest veidi lõuna pool, Vene kindluse Rossi lähedal. Oli tarvis 
sinna sõita, kuid ilm ei lubanud. Kindlus seisis täiesti lahtisel rannikul ja seal polnud 
mingisugust sadamat ega ankruplatsi. 

Seepärast imetleti Kalifornia ranniku kohal lehvivat Vene lippu kaugelt ja suunduti 
lähimasse Hispaania sadamasse Montereysse, mille reidil märgati juba eemalt 
Hagenmeisteri kolmemastilist «Kutuzovit». 

Golovnin tahtis näha Hagenmeisterit mitte ainult selleks, et saada tarvilikke andmeid 
koloonia asjade kohta, mis oli ekspeditsiooni ülesanne, — kui teadlast ning uurijat 
huvitas teda ka Kalifornia, mis kuulus sel ajal veel Hispaania krooni alla. 

Kui «Kamtšatka» oli jäänud «Kutuzovi» lähedale ankrusse, ruttas Vassili 
Mihhailovitš sedamaid Hagen-meisteri juurde, keda ta austas ja armastas kui vana 
vilunud meremeest. Kohtumine oli südamlik ja vestlus venis kaugelt üle kesköö. 
Algul räägiti kompanii asjust, seejärel aga kandus jutt ka hispaanlastele. 

Kui Golovnin oli kuulanud ära Hagenmeisteri jutu Hispaania võimude valitsemisest 
Kalifomias, tähendas ta: 

«Niipalju kui ma teist aru saan, koosneb kogu tulu, mis Hispaania kuningas sellelt 
alalt saab, ainuüksi tema katoliikliku majesteedi tervise ja heaolu eest peetavatest 
palvetest, mida siin elavad hispaanlased kolm korda päevas jumala poole saadavad.» 
«Täiesti õigus,» tõendas Hagenmeister. 

«Aga kuidas on neil lood indiaanlastega?» 

«Indiaanlased käitusid algul väga korralikult,» vastas Hagenmeister. «Siis hakkasid 
hispaanlased neid püüdma lassodega nagu metsloomi, kusjuures ühed tapeti maha, 
teised pöörati katoliku usku.» 

«Ja indiaanlased taluvad nii karmi kohtlemist?» küsis Golovnin. 

«Ei. Algul tapsid indiaanlased kättemaksuks täpselt niisama palju hispaanlasi, kui 
need olid tapnud nende sueruharukaaslasi, pärastpoole aga said targemaks ja hakkasid 
tapma niipalju, kui jõudsid.» 

«Aga missugused indiaanlased siis kuninga eest palvetavad? Lasso abil püütud?» 
«Osalt ka need, osalt aga need, kes lasevad ennast meelitada söögiga kolm korda 
päevas pärast kuninga eest palvetamist.» 

«Tõepoolest, need indiaanlased pole lollid,» ütles Go-lovnin. «Pea palve maha — ja 
lusikas pihku .. .» 

«Ega see päris nii ei ole,» vaidles Hagenmeister vastu. «Toidetakse mitte palvete eest 
üksi, selle eest peab ta töötama Hispaania vaimulikule võimule ja kloostritele 
kuuluvatel põldudel ning istandikel.» 

«See pole juba enam sugugi nii tulus. Noh, aga kuidas suhtuvad indiaanlased 
meisse?» 

«Hästi. Elate siin veidi aega — veendute ise.» 

Ja tõepoolest, need sõnad leidsid varsti kinnitust. 

Kui maru vaikis, suundus Golovnin, kes oli oma asjad Hagenmeisteriga korda ajanud, 
Rumjantsevi sadamasse, mis asus viie tunni laevasõidu kaugusel Rossi kindlusest. 
Sealt lootis ta kindlusse pääseda. 

Rossi kindluse nime kandev Vene asula paiknes kaheksakümne miili kaugusel 
residentslinnast San Franciscost, 

mis oli Kalifornia põhjapoolseks piiriks. See kindlus oli püstitatud venelaste poolt 
kohalike pärismaalaste indiaanlaste vabatahtlikul nõusolekul. 


Asula rajamisel olid kolonistid pidanud silmas piibri-püüki ja põlluharimist, mille 
jaoks nende alade kliima ja pinnas olid eriti soodsad. Piibreid oli nii palju, et avar San 
Francisco laht kujutas endast just nagu piibri-kasvandust. 

Rossi koloonia valitsejaks oli kaubandusnõunik Kuskov, keda Golovninil oli tarvis 
näha, et saada täit väljavõte aktist, millega indiaanlased olid selle maa vabatahtlikult 
venelastele loovutanud. 

Seepärast sõitis Golovnin pärast ankrusse jäämist mitme paadiga Rossi kindluse 
juurde. 

Meri oli rahulik, lai ummikas rullus aeglaselt üle tuhmjalt läikiva veepinna. Sõudmise 
järele vajadust tundvate madruste hoogsatest aerutõmmetest liikusid paadid jõudsasti 
edasi. 

Rossi kindlus oli nelinurkne, samuti kui Novo-Arhangelsk, piiratud kõrge 
palissaadiga jämedatest, ülaotsast teritatud palkidest. Sellel oli kaks torni ja seda 
kaitsesid kolmteist suurtükki. 

Kindluses olid Kuskovi enda maja, Kindluse meeskonna kasarmud ja magasinid. 
Karjaaiad ja saunad aga asusid väljaspool kindluse valle, mis andis tunnistust 
venelaste ja kohalike elanike heast läbisaamisest. Kindluse garnison koosnes 
kahekümne kuuest venelasest ja saja kahest aleuudist. 

Kuskov võttis haruldase külalise aupaklikult vastu, andis kõik külalist huvitavad 
teated ja korraldas tema auks lõunasöögi, mis polnud küll luksuslik, kuid siiski joodi 
Šampanjat ja lasti kindluse suurtükkidest aupauke. 

Lõunalauas jutustas Kuskov, et Rossi kindluse* rajamisest oli teadnud Hispaania 
Ülem-Kalifornia kuberner täpselt niisama hästi kui kõik teised hispaanlased. 
Nad ise olid aidanud venelasi, olid varustanud neid esimeste loomadega karja 
soetamiseks, hiljem aga olid neil olnud kolooniaga ja temaga, kaubandusnõunik 
Kuskoviga, sõbralikud suhted ja nad olid pidanud kaubavahetust. 

554 

Hispaania misjonärid olid ostnud tema käest mitmesuguseid kaupu ja vilja. Hispaania 
aukandjad olid käinud tal külas ja ka tema oli käinud nende pool. 

Kuid kui Mehhikost oli saabunud uus kuberner, oli kõik muutunud. See Hispaania 
krooni esindaja nõudis, et venelased siinse ranniku maha jätaksid, sest see kuuluvat 
Hispaaniale. Vastupidisel juhul ähvardas ta nad jõuga minema kihutada. 
«Missuguse vastuse te sellise ähvarduse peale andsite?» küsis Golovnin. 

Kuskov kehitas õlgu. 

«Mida siis, lugupeetud Vassili Mihhailovitš, võisin ma talle vastuseks öelda? 
Teatasin, et see asula on rajatud meie ülemuste korralduse põhjal ja Vene kaubanduse 
huvides ja et sellepärast seda maha jätta ma ei tohi, ei või ega tahagi. Aga kui nad 
soovivad, siis tulgu ja võtku.» 

«Ja mis siis, kas kuberner tuli?» küsis Golovnin naerusui, imetledes ise selle venelase, 
läbinisti eraisiku meelekindlust ja julgust. 

«Ei, kus sa sellega! ... Ei tulnud. Hoopis vastu ootusi lõpetas kuberner oma nõudmised 
ja ähvardused, just nagu oleks ta olnud saadud vastusega rahul. Siiski keelas ta oma 
hispaanlastel suhtlemise kindlusega ja teatas, et ei luba enam tappa kopraid püha 
Franciscuse lahes. Ja mida ta olekski võinud peale selle veel teha?» ütles Kuskov. 
«Venelased olid asunud rannikule, mis polnud varem ühegi Euroopa rahva poolt 
hõivatud. Residentslinnast San Franciscost põhja pool pole hispaanlastel olnud 
ilmaski ühtki asulat. Venelased aga tulid siia indiaanlaste nõusolekul, tasudes selle 
õiguse eest kaupadega lepingu järgi, mille ärakirja ma teile andsin.» 

Vassili Mihhailovitš pöördus tagasi Rumjantsevi sadamasse fregatile. Varsti hakkasid 
Vene laevale ilmuma indiaanlased. 


Tuli ka sadama naabruses elava indiaani suguharu vanem, kelle nimi oli Valenila. 
Valenila tõi kingitusi: indiaani rõivaid, mis olid kaunistatud linnusulgedega, 
vaskkatlaid, kausse, vibusid, nooli ning muid asju ja palus Golovnini, et Vene riik 
võtaks tema rahva oma kaitse alla. 

Valenila avaldas soovi, et võimalikult rohkem venelasi asuks indiaanlaste sekka, et 
nad võiksid neid kaitsta hispaanlaste tagakiusamise eest. 

Indiaanlase Valenila siirad sõnad täitsid Vassili Mih-hailovitši südame uhkustundega 
oma kaasmaalaste üle. Tänuga meenutas ta kaubandusnõunik Kuskovf, kes oli mitte 
ainult andnud otsustava vastuse Hispaania kubernerile, vaid oli osanud ka luua head 
suhted indiaanlastega! 

Valenila palus Golovninilt Vene lippu, et ta võiks ükskõik kelle laevade lähenemisel 
tema rannikule heisata lipu selle sõpruse ja liidu märgiks, mis tal on venelastega. 
Vassili Mihhailovitš rahuldas tema palve. Korraldati pidulik tseremoonia. 

Hiljem käis Valenila oma hõimukaas- /y jJastega sageli laeval ja Vassili 
Mihhai-lovitš kasutas võimalust, et saada / neilt teateid indiaanlaste elu 
ja majapidamise kohta. 

«Mida te sööte?» küsitles neid Golovnin. 

A keelseid sõnu, vastas: 
«Kõike!» 

«Koeri kah?» 

«Ka koeri.» 

«Ja rotte? Ja madusid?» 
Valenila noogutas 

| | kinnituseks pead. 


| ° i õn “nt la - j 
A AK M Jutuajamise jätkudes selgus, 
M' etindiaanlased ei põlga ka 
niisuguseid vilju, mida ei ole 
tarvis harida, ja et nad 
kasutavad toiduks rukist, 
mida nende maal kasvab roh- 
kesti metsikuna. 

Golovnin küsis märkide abil Valenilalt: tähendab, nad oskavad vilja lõigata ja 
peksta? 

Hulk aega ei suutnud indiaanlane tema küsimust mõista, taipas aga siis, naeratas, 
võttis Vassili Mihhailovitšil käest kinni ja viis ta bakile, kust oli hästi näha sel ajal 
allatuult roomavasse valkjashalli suitsupilve mähitud rannik. Golovnin oli näinud seda 
suitsu juba eelmisel õhtul ja oli arvanud, et seal põleb mets. 

Valenila aga selgitas talle, et ei põle mitte mets, vaid metsikult kasvav rukis, mille 
indiaanlased on süüdanud. Seejuures põlevad ära õled, kuna tulest kergesti kuivatatud 
tera jääb alles. Indiaanlased korjavad niisuguse terasaagi maast üles, tuulavad selle 
käsitsi tuule käes läbi ja söövad seda toorelt nagu linnud. 

Valenilalt kuulis Vassili Mihhailovitš veel, et tema suguharu mehed, kes olid praegu 
peaaegu paljad, kannavad külmade saabudes õlul vaipa, talvel aga riietuvad 
metsloomanahkadesse. Põtradele jahti pidades seovad nad õlgade külge sarvedega 
põdrapea, tõmbavad üle põdranaha, hiilivad looma lähedale ja tabavad selle siis noole 
või odaga. 


Golovnin palus Valenilat tuua talle Teaduste Akadeemia muuseumi jaoks põdranahk, 
millel on küljes pea. Indiaani pealik täitis selle soovi heameelega ja sai helde 
vastutasu. 

Tiška aga tõmbas viieharullste sarvedega põdranaha endale selga ning hirmutas 
meeskonna valju naeru saatel veel samal õhtul bakil kuriillasi. 

KAHEKÜMNES PEATÜKK COOKI HUKKUMISPAIGAL 


Sõit Rumjantsevi sadamast Sandwichi * saartele oli üsna kerge ja mugav ega 
pakkunud midagi märkimisväärset. 

«Kamtšatka» liikus kogu aeg edelasse. Iga päevaga oli üha rohkem tunda lõunamaa 
sooja hingust. Näis, nagu oleks loodus ise hoolitsenud selle eest, et inimene, kes satub 
nendele laiuskraadidele, on sunnitud seda kliimat kõige paremaks tunnistama. 
Rändajale ei olnud tema keha, mis põhjalaiuste all pidi nii palju läbi tegema, enam 
mingiks koormaks — ta puhkas. 

Ja ookeangi näis siin kogu oma ääretu avarusega puhkavat. 

Matjuškin, kes eriti armastas olla siis vahis, kui mereavaruse kohal tärkas koit, tegi 
kord Tiškale ettepaneku: 

«Tihhon Spiridonõtš, jääme õige neile Sandwichi saartele elama. Raamatutes 
öeldakse, et siin on väga hea elada.» 

«Ei,» vastas Tiška kindlalt. «Ma olen juba näinud neid võõraid maid. Villand! Kohe 
kuTjõuame Kroonlinna, sõidan maale, hakkan vabaks põlluharijaks.» 

Vähem kui kuu aja pärast jõudis «Kamtšatka» arhipelaagi ühe suurema saare Oahu 
lahe Karakekua traversile. 

Lahe nimetus meeldis Litkele niivõrd, et ta kires seda Vrangelile kuke moodi, kui ta 
aga siis märkas, et selja taga seisab komandör ise, oleks ta tahtnud otsemaid maa alla 
vajuda. 

Kui «Kamtšatka» oli lahest mõne miili kaugusel, piiras suur hulk ovaihiilaste paate 
laeva ümber. Mõned neist olid toonud müügiks juur- ja puuvilja, teised olid sõitnud 
laevale vastu ajaviiteks, lihtsalt selleks, et näha võõramaalasi. Neil olid seljas 
euroopalikud riided, kuid nii, nagu oleks neil olnud kahe peale üks ülikond: üks 
uhkeldas ringi pükstes ilma särgita, teine aga särgis, kuid ilma püksteta. 

* Praegu Havai saared. Saarte elanikud ise nimetavad neid Ovaihii saarteks. 

Näolt ja kehaehituselt oli see rahvas ilus ning sihvakas. 

Nad ümbritsesid laeva ja karjusid midagi nii, et säravad hambad välkusid, nad naersid 
ning vehkisid kätega. Oli näha, et nende saarte elanikele oli loodus hellaks emaks, 
mitte võõrasemaks. 

Ühes paadis oli suurekasvuline ovaihiilane, kel olid püksid jalas, särk seljas ja isegi 
inglise kaabu peas. 

Hoolimata sellest, et ta ülikond koosnes ainult alus-pesupaarist, oli tal tähtis välimus. 
Vaevalt oli see ovaihiilane pardale astunud, kui ta millelegi tähelepanu pööramata 
maha kükitas, taskutest pooltosinat räpast nartsu välja tõmbas, nende seest 
mingisugused paberid välja võttis ja need Golovninile andis. 

Need olid mitmesuguste Karakekuat külastanud sõja-ja kaubalaevade komandöride 
kirjalikud tunnistused. Peaaegu kõigis nendes nimetati teda siinset lahte hästi 
tundvaks lootsiks, meisterlikuks ujujaks ning sukeldujaks ja . .. nobedaks ning 
kavalaks kelmiks, kes ei varasta kunagi midagi enne, kui on kindel edus, ja seepärast 


soovitati hoida ennast tema eest. Et kirjadel on niisugune sisu, seda ei võinud naiivne 
ovaihiilane, kes ei osanud üheski keeles lugeda, isegi mitte aimata. 

Vassili Mihhailovitš naeris kaua selle üle. 

Lahte tuli sisse sõita paatidest pukseerituna; seejuures näitas loots ankrupaiga, kuhu 
ka Golovnin ise oleks suundunud neid paiku külastanud maadeuurija Vancouveri 
kirjelduse järgi. 

Varsti saabus öö — vaikne, täherikas ja mahe. 

Uinunud rannikul ei olnud näha ühtki tuld ja see oleks paistnud asustamatuna, kui seal 
poleks aovalgeni haukunud koerad. 

«Kamtšatkal» ei tahtnud keegi magada. See maa, millest nii palju oli loetud, näis nii 
ahvatlevana ja saladuslikuna, et kõik ootasid kannatamatult hommikut ja maalesõitu. 
Ringihulkuvate seas oli kõigepealt Golovnin ise, kes ei suutnud alla suruda erutust: 
kusagil siinsamas, mõne kaabeltau kaugusel tema laevast oli ju koht, kus oli tapetud 
Cook. Selsamal kohal, kus asus «Kamtšatka», 

olid heitnud ankrusse Cooki ekspeditsiooni laevad. Siit oli Cook siirdunud kaldale, et 
karistada pärismaalasi, kes olid öösel varastanud ühe tema paadi. Siin oligi ta 
hukkunud, sest ehkki ta teadis, et tal on tegemist inimsööjatega, ei võinud ta arvata, et 
nad teavad juba, et valge mehe püss ei ole kardetav pärast laskmist nii kaua, kui seda 
ei ole uuesti laetud. 

Varasel, otsekui mõtteisse vajunud hommikul, kui meri lahes oli rahulik nagu tiigis ja 
peegeldas endas üne-suguse teravusega nii pilvi, taevast kui ka vee ääres tunglevate 
saareelanike kirevaid rõivaid, õhk aga oli alles täiesti läbipaistev, heisati 
«Kamtšatkal» lipp ja anti lask suurtükist. 

See oli kaldal tunglevatele pärismaalastele märguandeks, et võib alustada kauplemist. 
Suur hulk paate sõitis laeva juurde ja varsti ümbritses see lõbus, kärarikas flotill 
fregatti igast küljest. 

Pärismaalased tõid müügiks rohkesti vilju, kuid küsisid algul liiga kõrget hinda, 
nõudes näiteks arbuusi või meloni eest nuga või kääre. 

Varsti ilmus nähtavale kiiresti lähenev euroopalik paat kireva triibulise lipu all. Paadis 
seisis kogu pikkuses püsti ainult niudevööst kaetud paljas mees, suur valge ümbrik 
käes. 

See oli kellegi härra Ellioti, ovaihiilaste seas elava inglase saadik. 

Ehkki Golovnin ei tundnud seda Ellioti, oli ta temast küllalt palju kuulnud. 

Elliot, sünnilt šotlane, oli olnud arsti abiliseks Inglise sõjalaeval, teeninud siis 
kaubalaevadel arstina, vahel ka laadungiülemana, täites mitmesuguseid ülesandeid. 
Selles ametis oli ta olnud vahepeal ka Vene-Arneerika ühingu laeval «Ilmen». 
Viimaselt laevalt võtsid ta hispaanlased ühe oma kallaletungi puhul vangi. Pärast va- 
banemist astus Elliot Tameamea kuninga teenistusse välisministrina ja tegi seda, nagu 
mõned oletasid. Inglise kuninga ning Ida-India kompanii salajasel heakskiidul. 

Ellioti läkituses teatati Vene kaptenile, et Ovaihii kuningas Tameamea ei saa oma õe 
raske haiguse tõttu 

ise laeva külastada, kuid lubab elanikel tuua laevale müügiks kõike, mida venelased 
vajavad. 

seejärel ilmus ka Elliot ise. See oli tüüpiline inglane, seljas oli tal pikk pruun 
pärlmutternööpidega sater-kuub. Vene keelt kõneles ta üsna hästi, ehkki tugeva 
aktsendiga, meenutas oma teenistust «Ilmenil» ja kinnitas, et seal olid olnud 
«pagana tublid poisid». 


Koos Elliotiga tuli ka kuninga esimese naise vend Ka-lua, keda inglispäraselt nimetati 
John Adamsiks. 

Kaluale — John Adamsile— oli kuningas samuti teinud ülesandeks paluda vabandust 
selle eest, et kuningas ei saa külastada Vene laeva. Samal ajal olid saabunud, 
nähtavasti selleks, et ühendada meeldivat kasulikuga, toonud müügiks palju kartulit 
— «tarat», mille juurtest valmistatakse odra- ja rukkijahu segu taolist jahu. 
Jutuajamisel külalistega avaldas Vassili Mihhailo-vitš soovi külastada paika, kus oli 
langenud Cook. Ta võttis endaga kaasa kolm Fjodorit, Feopempti koos Ar-daljoniga 
ning Tiška ja sõitis Ellioti saatel Kavaroa külasse, kus 12. veebruaril 1779. aastal oli 
toimunud see kurb sündmus. 

Kui Golovnin kuulis, et Kavaroa külal on ka oma pealik, soovis ta näha, kuidas see 
kohalik võimukandja elab. 

Pealik leiti kodus euroopa toolil istumas. Tal oli seljas pruun kalevist metallnööpidega 
saterkuub, mis oli samasuguse lõikega kui Elliotil, kuid temal oli see tõmmatud 
paljale kehale. 

Peale pererahva oli pealiku majas veel mitu pärismaalast — meest ja naist, nähtavasti 
külalised. Kuid need olid juba päris alasti, ainult niudevööga. 

Pealiku majja astudes ütles Elliot peremehele: 

«See on härra Golovnin — meie sadamasse saabunud Vene fregati komandör. Ta 
tahtis sind näha.» 

Pealik tõusis püsti ja surus vaikides külalise kätt nagu tõeline eurooplane. Siis pani ta 
Golovnini istuma oma toolile, ise aga istus põrandale ja palus niisamuti talitada kõiki 
Golovnini kaaslasi. Need järgisid tema eeskuju kõheldes ja mitte otsekohe, kutsudes 
sellega esile kohalike elanike muigeid. Ainult Tiška, kes oli rohkem kui ühe korra 
elus istunud Guljonkis kanamaja põ- 

randal, võttis selle asendi sisse harjunult ja teenis sellega majaperemehe heakskiidu, 
kes patsutas talle õlale. 

Külaliste kostitamiseks toodi välja hiiglasuur euroopa karahvin rummi ja teeklaasid. 
Peremees ise, kes nähtavasti armastas kangesti seda jooki, jõi kõige rohkem, 
hoolimata sellest, et tal tuli oma klaasiga -käia iga minut ukse taga. Nimelt ei luba 
ovaihiilaste tava juua ega süüa kõrgemas auastmes olevate inimeste juuresolekul, 
kelle hulka arvatakse ka kõik välismaalased. Elliot ei joonud aga üldse — võib-olla 
sellepärast, etta ei tahtnud väljas käia. 

Cooki tapmise kohale mindi läbi küla. Selle moodustasid korrapäratult segipaisatud 
ehitused, mis sarnanesid ennemini kuuridega kui onnidega. 

«Korralikult elavad!» otsustas Tiška. «Ei maksa võrreldagi nendega, kes olid Tänna 
saarel .. .» 

Majades olid mõned euroopa päritoluga asjad. Ühes ehituses nägid Golovnin ja tema 
kaaslased, kuidas paljad kangrud kudusid mingisuguse taime kiududest jämedatoimset 
kangast. Taimekiud olid värvitud silmale meeldivat tooni värviga. Teisal nägid nad 
tervet töökoda tõelise sepaääsiga. Sealsamas taoti, tõelisel alasil mõõku, ja 
lokkispäine ovaihii noormees, kes oli kruvinud oma . kruustangid otsapidi maasse 
kaevatud puu-posti külge, puhastas viiliga püssilukku. 

«Eks ole tõsi, kapten,» ütles Elliot, «et pärismaalased on palju edasi jõudnud, kui 
ainult meenutada, et me läheme teiega sinna, kus nende isad nelikümmend aastat 
tagasi tapsid Cooki kiviodaga? Kas pole imepärane, kuidas ovaihii rahvas liigub kiirel 
sammul edasi mööda tsivilisatsiooniteed!» 


«Tervitan neid kõigest südamest nende edusammude puhul,» ütles Vassili 
Mihhailovitš, ent peatus järsku ning hakkas silmitsema rühma paljaid ovaihiilasi, kes 
vedelesid väikese hurtsiku varjus. 

Nad istusid paljal maal, mängisid euroopa päritoluga kaarte ja jõid sedasama ameerika 
rummi, mida Golov-nin oli näinud pealiku laual. Ainult et nad ei joonud seda mitte 
euroopalikest klaasidest, vaid suurtest sügavatest merikarpidest, mida hulgaliselt 
leidus rannikul. 

Seal jõudsidki nad kohale, kus vapper inglise meresõitja oli leidnud enneaegse 
surma. 

Elliot juhtis Golovnini ja tema saatjad päris mere ääres asuva suure kivi 
juurde ja ütles: «Siin hukkuski James Cook.» 

Ja Elliot hakkas praeguse kuninga — tol ajal lihtsa pealiku, juhuslikult seal juures 
viibinud Tameamea sõnade järgi venelastele jutustama, kuidas see kõik oli juhtunud, 
kuidas oli seisnud Cook, kuidas ta oli kukkunud näoli vette ja kuidas siis 
pärismaalased olid haaranud ta keha ning viinud asulasse. 

«Siin on veel üks minu kaasmaalase tapmise tunnistaja,» lisas Elliot, osutades 
hiiglasuurele vanale puule, mis kasvas ranna lähedal. «Kas näete, härra, seda auku?» 
küsis ta Golovninilt ja näitas aja jooksul juba üsna kinnikasvanud sügavat auku puu 
tüves. «Selle augu tekitas suurtükikuul, mille laskis üks Cooki laev, kui see pärast 
ekspeditsiooni ülema langemist hakkas küla tulistama.» 

Kaua ei lahkunud Vassili Mihhailovitš sellest kohast. Ta seisis sügavas mõttes palja 
päi kivi juures, tema kõrval aga seisid' samuti paljastatud peaga ta noored 
teekaaslased. 


KAHEKÜMNE ESIMENE / PEATÜKK PÜHA HELENA 
SAARE JUURES 


Ovaihii rahva ilu, nende tõmmude saledate saare-elanike mõistus ja reipus, kes nii 
kergesti olid ära õppinud mitmesugused käsitööalad, köitis veel kaua Vassili 
Mihhailovitši mõtteid ja kujutlusi. 

«Loodus,» mõtles ta, «ei puista oma kinke mitte ainult oma valduste 
armastatuimatesse nurkadesse. Avar mõistus ja ebatavalised anded on kõikide surelike 
pärisosaks, ükskõik kus nad ka oleksid sündinud. Ja kui oleks võimalik võtta kokku 
mõnisada last ja kasvatada neid meie kombe järgi, siis kasvaks nende lokkispäiste 
ning tõmmunäoliste hulgast võib-olla rohkem suuri inimesi kui Euroopas 
sündinutest.» 

Need mõtted ei jätnud teda ka siis, kui fregatt «Kamtšatka» pärast Manilast 
möödumist ja Hiina mere ning 

ookeani ületamist sõitis ümber Healootuse neeme ning lähenes juba Püha Helena 
saarele. 

Need mõtted tulid talle pähe iga kord, kui ta juhuslikult ringi vaadates kohtas sageli 
temale pööratud ovai-hii noormehe tarkade säravate silmade pilku. Noormehe oli ta 
võtnud fregatile tema ülivisade palvete peale. 

See oli olnud veel Honolulus. 

Kord õhtul oli Vassili Mihhailovitš pöördunud kaldalt tagasi fregatile. Tema järel oli 
«Kamtšatka» pardale roninud ka noor ovaihiilane. 


See oli üks neist paljudest Sandwichi saarte elanikest, kes palusid võtta endid kaasa 
Venemaale. Teda hüüti Lauriks. 

Vassili Mihhailovitš oli kõigi niisuguste palvete peale ära öelnud, sest ta kartis, et 
karmi põhjamaa halvad ilmad ei mõju hästi neile inimestele, kes on kasvanud maal, 
kus ei tunta talve. Kuid see lokkispäine nooruk meeldis talle oma tagasihoidlikkuse ja 
mõistusega eriti. 

Ta lubas noormehel jääda laevale, teatades, et nüüdsest peale on tema nimi selle 
päeva pühaku auks Te-renti Lauri. 

Noor pärismaalane osutus haruldaselt viisakaks. Keegi polnud õpetanud talle 
mingisuguseid käitumisreegleid, kuid näiteks ei istunud ta kunagi, kui.ta kõrval seisis 
keegi püsti. Kui serveeriti teed, ulatas ta käe klaasi järele viimasena. Kunagi ei jäänud 
ta seisma seljaga nende inimeste poole, keda ta pidas endast vanemaks, ja ootas ainult 
juhust, et osutada kellelegi, ennekõike muidugi Golovninile, mingisugust teenet. 
Vassili Mihhailovitš laskis seda heameelega sündida, jälgides etnograafi ja 
psühholoogi huviga noormehe mõistuse ning hinge avaldusi. Muide, see tekitas 
Tiškale suurt meelehärmi. 

Nii seisabki see noor pärismaalane, kelle rikast kodumaad härra Elliot ovaihii kuninga 
ministrina nii usinasti valvab, nüüd «Kamtšatka» pardal vene madruste hulgas ja 
vaatab Püha Helena saare metsikuid, paljaid kaljusid, kus teine Elliot valvab teist 
vangi — Napoleon BonaparteM. 

Täielikus vaikuses seisid kõik ohvitserid «Kamtšatka» pardal ja vaatlesid 
pikksilmadega Püha Helena saare 

paljast kivimürakat, mis oli kunagi maavärisemise puhul kerkinud rohkem kui 
kahe tuhande jala sügavusest merepõuest. 

Valgeharjalistes lainetes keeva ookeani sinavas kauguses paistsid kaks fregatti, mis 
pidasid nähtavasti saare juures valvet. Golovnini arvamuse järgi oli üks neist vähemalt 
viiekümne suurtükiga. 

Kogu meeskond oli väljas ja ajas omavahel elavalt juttu. 

«Missugune Napoleon see on?» küsis Tiška Skajevilt. «Kas see, kes pani Moskva 
põlema? ...» 

«Seesama,» vastas Skajev. 

«Kuidas siis nii, Mihhailo?» ütles Tihhon nördinult. «Venelased lõid ta põrmuks, 
valvavad aga teda inglased. See pole kellegi kord ... » 

«Ei, see pole miski asi, Tihhon ...» 

Vassili Mihhailovitš, kes kuulis juhuslikult katkendit sellest jutuajamisest, mõtles: 
«Kas nad ei räägi tõtt — need lihtsad Venemaa pojad; ainuüksi Venemaa oma verega 
püstitas Napoleonile selle vangla.» 

Ülearused purjed korjati ära ja laev hakkas aeglaselt saarele lähenema. 

Otsekohe sõitis «Kamtšatka» juurde Inglise sõjalaev, millega Golovnin astus 
läbirääkimistesse. 

Sõjalaeva kapten küsis Golovnini palvel heliograafiga kindlusest järele, kas Vene 
sõjalaev võib Püha Helena saarelt vett peale võtta. Olles saanud jaatava vastuse, andis 
ta loa reidile sõitmiseks. 

Reidil võttis «Kamtšatkat» vastu admiralilaeva «Congueror» leitnant, kes näitas paiga 
ankrusse jäämiseks ja teatas, et kogu fregatile tarvisminev vesi tuuakse Inglise 
laevade poolt öö jooksul. 

«Paistab, et siia meid kauaks seisma jääda ei lasta,» ütles Golovnin oma noorele 
sõbrale Feopemptile, kes silmitses poisikeseliku erutusega saare kaljust rannikut. 


Inglased ei kaotanud tõepoolest aega: otsekohe, kui «Kamtšatka» oli ankru sisse 
lasknud, toimetasid sadama aerupargased kohale poole tarvisminevast veest, lubades 
ülejäänu tuua koidu ajal. 

Vaevalt olid veepargased parda juurest lahkunud, kui 

laevale ilmusid üksteise järel Inglise vahilaeva kapten ja admiralilaeva leitnant. 
Inglise kapten kõneles, et kehtiva korra kohaselt ei tohi keegi öösel rannikule sõita ja 
et isegi siis, kui seda prooviks teha mõne Inglise laeva paat, võetaks see tule 

alla. 

«Conguerori» leitnant aga teatas, et homme hommikul võib kapten, kui ta tahab, sõita 
kaldale, kuid ainult üksinda. Ta võib näha saare Inglise kuberneri kindralmajor 
Hudson Lowe'd, admiral Plampinit ja Vene komissari Napoleoni juures tiibadjutant 
krahv de Bal-menit. 

Saabus öö. 

Pimeduses võis «Kamtšatka» ümber ühtelugu kuulda aerude sulpsatusi. Need olid 
Inglise sõjaväepaadid, mis kündsid vagusid risti ja põiki üle lahe, pannes vee läi- 
gatama. Nad pärisid lahes seisvatelt laevadelt, kas kedagi maal ei ole, ja jälgisid, et 
laevapaadid oleksid üles tõstetud. 


KAHEKÜMNE TEINE PEATÜKK MISTER —WILKINSI 
KAEBUSED 


Alles teisel päeval pärast Püha Helena saare juurde -saabumist sõitis Vassili 
Mihhailovitš maale. Teda saatis tõlgina kaasavõetud Feopempt Lutkovski. 
Rohkem ei lubatud kellelgi kaldale minna. 

Rannal võttis neid aupakliku kummardusega vastu Inglise jalaväeohvitser. 

«Te tahate arvatavasti minna Vene komissari juurde?» küsis ta. «Ma võin teid 
juhtida.» 

Golovnin sai aru, et niisugune vastutulelikkus on tingitud selle koha eripärasusest, 
mida ta kavatses külastada, tänas seda viisakamalt ohvitseri ning oli valmis tema 
teeneid kasutama. Kuid samal ajal astus vestlejate juurde teine, mereväevormis Inglise 
ohvitser. Ta oli pikakasvuline, tugev, pikerguse päevitunud näoga ja lihtsameelse 
pilguga rohekashallides silmades. 

Vassili Mihhailovitš tundis temas ootamatult ära vana tuttava mister Wilkinsi, kes 
oli teeninud kunagi koos 

Corbettiga sõjalaeval «Pariis». Siis oli ta olnud tagasihoidlik leitnant, nüüd aga 
juhatas korvetiüksust. Ta esitles ennast ja ulatas Golovninile sõbralikult käe. 

«Mul on rõõm tervitada meie saarel kuulsat Vene kaptenit, kes kunagi teenis meie 
laevastikus vabatahtlikuna. Lugesin teie kirjutisi merereisist «Dianal», mister 
Golovnin.» 

Seejärel hakkas ta küsitlema Vassili Mihhailovitši selle ekspeditsiooni eesmärgi ja 
üksikasjade kohta, millelt ta praegu tagasi pöördus. 

Vassili Mihhailovitš jutustas. 

«Ma olen teile kade, sir,» ütles Wilkins. «Ka mina purjetasin kunagi mereavarustel, 
nüüd aga olen juba kolmandat aastat selle saare juures vangivalvuriks ja ei jõua 
kuidagi ära oodata, kunas järgmine õnnetu mind välja vahetab.» 

«Miks te, mister Wilkins, ennast õnnetuks peate?» 

«Igav, mister Golovnin,» vastas Wilkins. «Kogu saarel pole ühtki tõlda. Siin sõidavad 
isegi daamid ballile ratsa.» 


Golovnin vaatas ringi ja märkas, et saarel, millel ta oli maabunud, polnud tõepoolest 
teid ja et see oli mitte ainult sõjaline, vaid ka looduslik kindlus. 

Risti läbi kaljulõhe, mis viis orgu, kus asus James-towni linnake, oli peaaegu mere 
äärde kaevatud sügav ning lai kraav, nii et see ulatus ühest mäest teiseni. 
Merepoolsetele nõlvadele olid seatud raskepatareid. Ümberkaudsete mägede tippudelt 
paistis arvukalt samasuguseid patareisid. Üle kraavil asuva silla kulges linna mitte tee, 
vaid pigem jalgrada. 

Igal sammul kohati sõdureid ja jalaväeohvitseri 

«Varemini käis siin palju laevu,» jätkas Wilkins uuesti ohates. «Siin oli kõik seatud 
nii, et meiesugustel, meremeestel, mugavam oleks. See oli mitte linnake, vaid lausa 
pansion. Nüüd on kõik tühi. Napoleoni pärast ei tohi keegi kaldale sõita. Elanikud 
elavadki meie, ohvitseride, naha peal — võtavad kõige eest kolmekordse hinna, sest 
sellel neetud saarel pole mingisugust majapidamist. Kana maksab niisama palju kui 
Inglismaal tubli lammas.» 

«Kes siin siis elavad?» küsis Golovnin. 

«Peaaegu ainult ahvid, keda meie kuberner sir Hudson Lowe pargis kasvatab. Kuid ta 
kardab ka neid, ei maga öösiti, muretseb, et nad seda kuradi BonaparteM ära ei 
rööviks, ei aitaks tal põgeneda.» 

Vassili Mihhailovitš kuulas huviga ära kõik need mister Wilkinsi kaebused endise 
prantslaste imperaatori peale, jättis siis temaga jumalaga ja siirdus majja, kus asus 
Vene komissari krahv de Balmeni residents. 

«Mulle näib, kallis Feopempt,» ütles Vassili Mihhai-lovitš oma kaaslasele, «et sir 
Hudson Lowe, kes kardab isegi oma isiklikke ahve, ei lase meil näha Napoleoni.» 

Ja Vassili Mihhailovitšil oli õigus. 

Krahv de Balmen võttis oma külalisi vastu avali käsi, siira rõõmuhüüdega. 

Ta pani Vassili Mihhailovitši istuma tugitooli lahtisele terrassile, kus lõhnas tugevasti 
ning veidi ärritavalt mingisuguste lillede järele ja kostis nähtamatu purskkaevu kauget 
sulinat, ning hakkas rääkima: 

«Te ei suuda kujutleda, kallis kaasmaalane, kui õnnelik ma olen, nähes teid ja teie 
noort kaaslast. Istun juba peaaegu kolm aastat sellel jumalast ja inimestest neetud 
saarel ja pole selle aia jooksul näinud ühtki venelast. Kui ma kuulsin, et eile õhtul oli 
saare juurde sõitnud meie sõjalaev, ootasin ma kannatamatusega hommikut, et tulla 
teile vastu. Luban teile juba ette kõik peale ühe: Napoleoni näha kuberner teil ei lase.» 
Pärast neid sõnu kostitas krahv de Balmen oma kaasmaalasi suurepärase lõunaga, 
jalutas nendega mööda linna ning viis nad isegi Longwoodi oru piirini. Selles orus 
asus Nanoleont maja. 

See oli väike platoo, mis oli ümbritsetud kaljudega vahelduvaist kuristikest. Linnast 
tõi siia vaid üks kitsas tee. kus sõita võis ainult ratsa. 

Kui de Balmen oma kaaslastega selle koha ligidale jõudis, lausus ta Golovninile: 
«Silmitsege tähelepanelikult meid ümbritsevaid kaljusid.» 

Vassili Mihhailovitš vaatas ringi ja ütles: «Ma ei märka midagi.» 

«Aga nüüd?» 

De Balmen tõmbas taskust miniatuurse kullatud, pärl-mutterkaunistustega pikksilma 
ja ulatas Golovninile. "Vassili Mihhailovitš uuris selle suurepäraste klaasidega 
varustatud elegantse asjakesega kaua lähemaid kaljusid. Lõpuks ütles ta: 

«Jah, nüüd ma näen .. . Paljudes kohtades teevad inimesed midagi: ühed istuvad 
paigal, teised käivad kalju juurest kalju juurde ja just nagu varjaksid endid nende 
taha.» 


«Need on tunnimehed, kes valvavad Napoleoni,» selgitas de Balmen. «Läheme nüüd 
edasi niikaugele, kui saab. Siin pole meil enam pikksilma vaja.» 

Tõepoolest, siin seisid tunnimehed nähtavatel kohtadel päris tee ääres ja hoidusid 
kaljude taha ainult kuumuse tõttu, kuid pidasid seejuures silmas, et igaüks neist võiks 
näha oma seltsimehi nii ees- kui ka tagapool ja et ta ise neile näha oleks. 

Peale selle sõitsid aeg-ajalt mööda teed patrullid siledaks kammitud laka ja lühikeseks 
lõigatud sabaga suurte rammusate hobuste seljas. 

«Jah, inglased ei ole valvega sugugi ihnsad,» tähendas Golovnin. 

«See pole veel kõik,» vastas de Balmen. «öösel pannakse sellele teekesele välja peale 
lakkamatult edasi-tagasi sõitvate patrullide veel mitu ohvitseri- ning a 11- 
ohvitseriposti ja viisteist lihtsõdurite posti. Longwoodi ümber asuvatel kõrgendikel on 
kogu aeg samasugune valve. Kuid vaevalt hakkab hämarduma, kui kõk need valvurid 
tulevad oma kaljudelt alla ja ümbritsevad Napoleoni maja. Koidikul aga lähevad nad 
tagasi üles.» 

Vassili Mihhailovitš langetas pikksilma ja liikus koos oma kaaslastega edasi. 

Kuid seal kõlas ingliskeelne hõige ja suurekasvuline sõdur sulges neil tee püssiga, 
mille otsa oli torgatud tääk. 

«Kaugemale ei tohi minna,» ütles krahv. «Läheme tagasi. Peale Inglise sõdurite on 
siin veel mürgised maod. Vaadake oma jalge ette.» 

«Inglased on siiski osanud Napoleoni jaoks hea kohakese välja valida,» ütles Vassili 
Mihhailovitš muiates. 

«Oh, niisugust asja nad oskavad, kui ainult tahavad,» vastas de Balmen samuti 
naeratades. 

«Eriti nende jaoks, keda nad tõsiselt kardavad,» lõpetas Vassili Mihhailovitš juba ilma 
muigeta. 

«Kamtšatkale» pöördus Golovnin tagasi alles hilja õhtul. Tema ja Feopempti viis 
laevale üks Inglise valve-paat, sest neid oodanud paat oli olnud sunnitud koos päikese 
viimaste kiirtega oma laeva juurde sõitma. 

Järgmise päeva õhtul tõstis «Kamtšatka» purjed»ja hakkas soodsat pärituult kasutades 
põhja poole sõitma. Vähimagi kahetsuseta vaatas Vassili Mihhailovitš viimast korda 
juba ööpimedusse vajuva saare paljaid süngeid kaljusid. 


KAHEKÜMNE KOLMAS PEATÜKK MEREMEESTE 
«POSTIMAJA» 


Pärast kaheaastast merereisi ihkasid kõik koju, Venemaale. Vassili Mihhailovitšil aga 
lisandus sellele loomulikule soovile veel teine tunne: nüüd võis ta juba lubada endale 
unistada peatse kohtumise hetkest Jev-dokia Stepanovnaga — kõige ohtlikum ja 
raskem oli ju seljataga. 

Nelja päeva pärast sõitis «Kamtšatka» Ascensioni saare põhjapoolses osas asuvasse 
Risti lahte ja jäi rannast ühe miili kaugusel ankrusse. 

Vassili Mihhailovitš kavatses saare juures merikilpkonni varuda. Pealeselle tahtis ta 
anda meeskonnaliikmetele võimaluse järgemööda kaldal käia, sest Manilast saadik ei 
olnud inimesed jalga kindlale maale saanud. 

Vaatamata oma vulkaanilisele päritolule ei olnud Ascension nii paljas kui Püha 
Helena saar. Siin olid haljendava põõsastiku ja rohuga kaetud mäed, kus Skorodumov 
juba esimesel päeval leidis mitu metskitse. 

Need olid sihvakad, tubli koera suurused roostekarva loomad. Kaks kitse lamasid 
rohus, nende juures uitasid kaks tillukest talle nagu mänguasjakesed. Õnneliku 


perekonna rahu valvas sikk. Ta seisis sealsamas, pööras lakkamatult oma teravate 
sarvedega kaunistatud ja otsekui kunstniku käega voolitud pead igasse külge ning 
kuulatas iga vähimatki heli. 

Lähenevat inimest märgates raputas ta vihaselt pead, pöördus siis tagajalgadel järsult 
ümber ja kadus põõsastesse, kuhu talle järgnesid ka kitsed talledega. 

Saare rannikul mereäärsete kaljude lohedes ja kivide vahel elutsesid suured 
padjakestena ümmarguste selgadega maismaavähid. Juba esimesel päeval püüdsid 
madrused suure hulga vähke ja keetsid neid kogu meeskonnale, kes sõi naudinguga 
seda maiuspala. 

Inglaste sõnade järgi, kes valvasid ka seda saart, oli siin varem olnud kilpkonni väga 
palju. Ka praegu tuleb neid küllaldasel hulgal, eriti jaanuarist juunini, millal nad 
peidavad oma munad rannaliiva. Kuid et venelastel ei oleks tarvis kilpkonnade 
püüdmisele aega raisata, tegi prikil «Thews» asuva Inglise valve ülem kapten Rennay 
Golovninile ettepaneku võtta tema käest kümmekond kilpkonna, kes istusid 
spetsiaalselt nende jaoks kaevatud tiigis. 

Kilpkonnad olid tohutu suured ja nende selilipööramine polnud Tiška sõnade järgi 
kergem kui heina-koorma ümberlükkamine. 

Saar oli tähelepanuväärne mitte ainult kilpkonnade poolest. 

Rannikul köitis noorte mitšmanite ja gardemariinide tähelepanu suur kivi, millel seisis 
kinnine metallkast ingliskeelse pealkirjaga: «Postimaja». 

Litke tegi kasti kaane lahti ja avastas seal kirju, mis olid määratud Euroopasse, 
Ameerikasse ning Indiasse, ja lipikuid nende laevade nimedega, mis olid käinud 
saarel, ning märkusega selle kohta, kunas ja kuhu nad olid siit sõitnud. Mõnele 
lipikule oli kirjutatud: «Tervitus sõpradele Liverpoolist», «Ootame Rio de Ja-neiros», 
«Muutsime kurssi: sõidame ümber Kap Hoorni». Üks kirjutis oli järgmine: «Põhja- 
Ameerikasse sõitjad, teatage Lucy Edwardsile Philadelphias (järgnes aadress), et tema 
Jimmv ei tule tema juurde enam kunagi tagasi: teel Kaplinnast Rio de Janeirosse 
kugistas pirakas krabi ta koos saabastega alla.» 

«Vaat, see mulle juba meeldib!» hüüdis Litke, kes kunagi ei lasknud mööda 
võimalust naerda. 

Teised aga vaikisid ning mõtlesid: «Mis see on — nali või tõepoolest 
meretragöödia?» 

Igal juhul oli inimestel, kes kahe aasia jooksul polnud saanud anda endast teateid 
sugulastele ega omastele, meeldiv näha tühjal saarel seda kasti sõnumitega 
niisamasugustest merehulgustest nagu nad isegi. 

Skajev ütles mitšman Vrangelile, kes oli tõlkinud madrustele võõrkeelseid kirjutisi: 
«Aitäh teile, Ferdinand Petrovitš, lugemise eest. Teie aga, poisid,» pöördus ta 
madruste poole, «pange see kast hästi korralikult kinni ja pidage meeles, et siit ei tohi 
midagi võtta mälestuseks. Selle kirstu kaudu annab meiesugune meresõitja endast 
teateid!» 


KAHEKÜMNE NELJAS PEATÜKK PIKA VIMPLI ALL 


«Kamtšatka» jättis Ascensioni saare maha ja jätkas sõitu. Nõrk tuul vaheldus täieliku 
vaikusega. 

Aeg-aialt laev vaevalt roomas edasi, tehes üks või kaks miili tunnis, mõnikord aga 
seisis paigal, purjed lõdvalt rippu. 


Kuumuse tõttu oli laevalael kõik vaikseks jäänud, igasugune liikumine, mis polnud 
just ilmtingimata tarvilik, oli lakanud. Isegi Terenti Lauri otsis päikese eest varju. 
Üksnes võitluskukk, kelle Skorodumov oli ostnud endale Manila turult, ei kannatanud 
kuumuse all ja karjus endist viisi, võimas pugu pingul, ning kuulatas, kas ei vasta 
kusagilt võistleja. 

Kuuendal aprillil kandis vool triiviva «Karntšatka» üle ekvaatori. Öösiti kostis mitu 
korda siit ja sealt kohinat: see tuli suurte kalaparvede liikumisest. 

Kolmanda juuni hommiku eel nähti Assoori saari — Floresit ja Corvot. Siit otsustas 
Golovnin sõita Fayali saarele, kus oli kõige parem magedat vett võtta ja "kus oli kõige 
sobivam ankrupaik. Seda saart märgati kaugelt naabersaarel Picol asuva hiiglasliku 
kustunud vulkaani Pico Alto järgi, mille kõrgus on enam kui kaks versta. 

Pico Alto oli mähitud tipust veidi madalamalt otsekui kergesse tüllipilve, mis muutis 
mäe veelgi suursugusemaks ja kõrgemaks. 

Päevaloojaks jõuti saare juurde. 

Tuul tõi maalt sidrunisalude aroomi. Reidil sõeluvatest paatidest kostis hispaania- ja 
portugalikeelset juttu, kõlasid laulud ning lõbus naiste naer... 

Kuid ei võõraste lõbutsemine ega võõramaise looduse võlu, ei tundmatu elu ega kõne 
köitnud enam isegi noori, kes olid kogunenud «Karntšatka» pardale. Kõik see tekitas 
ainult kurbust: veel tugevamaks muutus soov pääseda koju, armsatele kodukolletele. 
Teekonnal pärast Fayali saart muutis tuul sageli suunda ja oli suuremalt osalt vastu. 
Portsmouthi jõuti alles kuue nädala pärast. 

Lõpuks ometi kodupiirid, rasked heledad Balti mere lained! Jõuti Soome lahte. Kõik 
soovisid üksteisele õnne. 

Golovnin käskis tõmmata üles pika vimpli. 

See oli kitsas sini-valge lintlipp, mis heisati sõjalaevadel pärast pikka teekonda. Iga 
reisil viibitud aasta eest lisati laevapikkusele vimplile sada jalga otsa. Et see ka vaikse 
ilmaga õhus püsiks ja merre ei vajuks, kinnitati vimplile ahtri taga lõppu kaks õõnsat 
klaaskera. 

«Kamtšatkal» hakati vimpli tõstmise vastu valmistuma juba õhtul, seati korda 
sõjavarustus, taglas ning kogu laev. Ja kui vara hommikul kastellile rivistuti, säras 
tekk nagu peegel, taglas oli täies korras oma kohal, eredalt hiilgasid kõik laeva 
vaskosad, mundrinööbid ja ohvitseride kiivrite lakeering. 

Täies paraadvormis ilmus Golovnin rivi ette ja tänas meeskonda merereisi lõpu puhul. 
Purjetamine oli kestnud kaks aastat ja kümme päeva. Polnud kaotatud ühtki ankrut, 
ühtki masti, ühtki köit ega ühtki purje. Meeskonnas polnud ühtki haiget. 

Kolm mitšmanit: kolm Fjodorit — Vrangel, Litke ning Matjuškin — ja gardemariinid 
Lutkovskid — kõik päevitunud, õnnelikud, osavad ja kogu maailma tuultest läbi 
käinud — võtsid vimpli ja hakkasid seda vanemate madruste abil suure ettevaatusega 
üle parda laskma, kerides järk-järgult lahti kolmesaja kolmekümne jala pikkust 
lipulinti, just nagu avaksid nad oma tulevaste päevade ja Vene laevastiku auks merel 
sooritatavate kangelastegude arvet. 

Naeratades vaatles Vassili Mihhailovitš ookeanil mehiseks muutunud noori ja ta pilk 
oli mõtlik — ta oleks just nagu mõttes andnud neile teed. 

Mere kohal kõmas laevasuurtükkide saluut ja tugev põhjatuul haaras vimpli, laskmata 
sel vette vajuda. 

Juba oli näha Harivalla neem. 

Viiendal septembril 1819. aastal heitis «Kamtšatka» Kroonlinnas ankru vette. 


EPILOOG 


VIIMSELE TEEKONNALE 


Sellest ajast, kui «Kamtšatka» oli Kroonlinna reidil ankrusse jäänud, oli möödunud 
kaksteist aastat. 

Olid põhjamaised Peterburi suvepäevad, kus päike paistab heldelt, kuid õhk on siiski 
karge, kus kerge tuuleke silitab hellalt keha, kus kaugused on selged, kus ööd oma 
läbipaistva vaikusega tekitavad inimhinges erutavat värinat, kus on kahju ainult ühest: 
et see aeg onnii liinike. 

Kirjeldataval ajal õitsesid viitseadmirali ning mereministeeriumi tähtsamate 
osakondade ülema Vassili Mihhailovitš Golovnini suvilas Peterhofi teel Strelnõ 
ligidal pärnad niisamuti, nagu nad olid õitsenud tema nooruses. 

Koos pärnade lõhnaga oli õhus tunda kauget mere-hõngu, mis kandus siia ühes 
esimeste Soome lahte kündvate vene aurulaevade viledega. 

Oli varane suvehommik. Päike seisis juba kõrgel, ent üsna suvila juures kasvavate 
puude tihe lehestik ei lask-riud selle kiiri veel läbi verandale. Kuid kollased klaasid 
fõid mulje, et kogu veranda on üle valatud päikesevalgusest. Verandal olid lapsed: 
umbes kümneaastane poiss ja kaks tütarlast, kellest üks oli umbes kaheksa ja teine 
kuus aastat vana. 

Lapsed jälgisid väikest halli linnukest, kes istus liikumatult verandast mõne sammu 
kaugusel jasmiini-oksal, hoidis nokas rohutirtsu, mille ta oli püüdnud, ja aeg-ajalt 
siutsus kaeblikult, avamata nokka, et saaki mille lahti lasta. 

Lapsed said aru, et linnuke oli toonud püütud putuka oma poegadele, kuid ei suutnud 
taibata, miks ta nii kaua ühel kohal istub. 

«Saša, võib-olla ta on kaotanud oma pesa?» oletas vanem tütarlaps. 

«Aga võib-olla jäi see talle kurku kinni?» ütles noorem. 

«Tasem,» sosistas poiss tõsiselt ja välgutas musti silmi, mis meenutasid oma helgiga 
noort Vasja Golovnini. «Ärge hirmutage linnukest. Ta pole sugugi eksinud ega toitu 
kurku tõmmanud. Ta kardab, et me näeme, kuhu ta lendab, ja varastame talt ta pojad. 
Laskume kõik põrandale ja hakkame siit vaatama.» 

Linnukeselt silmi pööramata kükitasid lapsed kiiresti maha ja liibusid vastu veranda 
mustrilist puuvõret. Kuid samal hetkel kõlas nende peade kohal ema meloodiline 
hääl: 

«Mis te siin teete? Kelle eest te ennast peidate?» 

Uksel seisis Jevdokia Stepanovna. Rannikult sita tunginud meretuuleke liigutas õrnalt 
ta katmata juukseid. Ta vaatles lapsi hella pilguga. 

Jevdokia Stepanovna Golovnina oli oma ilu õitsengul. Tundus, et selle suurepärase 
suvehommiku täiuslikkusest oli puudunud ainult tema. 

Ema hääle peale tõusis poisike esimesena põrandalt üles ja seletas, mida nad siin 
teevad. 

«Ei maksa linnukest hirmutada,» ütles Jevdokia Stepanovna. «Teda ootavad pojad, 
nad tahavad süüa. Minge aeda mängima. Ma tulen varsti teie juurde. Aga kus on teie 
soolapudelikesed? Miks te ei nuusuta?» 

«Me juba nuusutasime, mammake, kui tõusime,» vastas poisike kõikide eest. «Aga 
kas koolerat on ikka veel?» 


«On ikka veel,» vastas Jevdokia Stepanovna nukralt. «Noh, minge mängima ja ärge 
mõelge sellele.» 

Lapsed jooksid minema. Verandale tuli toatüdruk Aks-juta ja hakkas katma lauda 
hommikuseks teejoomiseks. Jevdokia Stepanovna küsis talt rahutusega: 

«Ega öö jooksul kedagi naabrusest enam ei surnud?» 

«Oi, prouake,» vastas tüdruk, «naabrite peale jumal halastas, aga seal,» ta näitas 
käega kusagile eemale mööda Peterhofi teed, «rahvas aina sureb ja sureb nagu 
kärbsed. Hommiku jooksul veeti meie juurest mööda rohkem kui kümme tõrvatud 
kasti koolerasse surnutega.» 

«Kuhu nad veetakse?» 

«Inimesed räägivad, et karjamaale teisel pool Peterburit, kuhu politsei on avanud 
uue koolerasurnuaia.» «Kas meil on väravad lukus?» 

«Lukus, lukus,» kinnitas Aksjuta. «Eile, kui härra saabusid Peterburist, keeras Tihhon 
Spiridonõtš väravad lukku, riputas võtme endale vööle ja ei ole kedagi väljastpoolt 
sisse lasknud.» 

«Tuul on merelt,» ütles Jevdokia Stepanovna erutatult paigast teise käies ja 
kristallpudelikesest mingisugust soola nuusutades. «See on hea. Ehk kihutab taudi siit 
minema. Aga kas teie peretoas soola nuusutate?» 

«Nuusutame, nuusutame,» vastas tüdruk sõnu venitades. «Ainult Tihhon Spiridonõtš 
ei nuusuta ja ütleb: «Mina olen vana madrus, kogu maailma läbi sõitnud, mis see 
koolera mulle tähendab! Meie kapteniga saame igasugusest koolerast jagu.» Aga meie 
kõik nuusutame. .. Kuidas siis mitte nuusutada, kui te käskisite!» 

... Sel hommikul ei tulnud Vassili Mihhailovitš kaua teed jooma. Ehkki ta oli lubanud 
endale terve nädala puhkust ega valmistunud sel päeval Peterburisse sõitma, 

oli tal siiski tarvis läbi vaadata käskjalaga saadetud õhtune post ja teha vajalikud 
korraldused. 

Nähes, et Vassili Mihhailovitši ei jõua lauda ära oodata, valas Jevdokia Stepanovna 
tema suurde roosasse kruusi, mis mahutas kaks klaasitäit, kanget aromaatset kjahta 
teed, pani taldrikule mitu tema armastatud võileiba külma vasikaliha lõikudega ja viis 
ise selle kõik 

väikesel hõbekandikul kabinetti. 

Hoolimata varasest tunnist oli Vassili Mihhailovitš täies viitseadmirali vormis, kõik 
nööbid kinni, ja istus oma kirjutuslaua taga, mis oli nagu tavaliselt täis kaarte ja 
raamatuid kõikides euroopa keeltes. Ta luges tähelepanelikult enda ees olevaid 
pabereid, tehes nendele lühikesi märkusi või värvilise pliiatsiga hoogsaid, nurgast 
nurka ulatuvaid pealekirjutusi. 

Naist nähes silmitses ta teda hella pilguga, võttis kandiku, suudles naise kätt, naeratas 
talle veel kord vaikides ja süvenes uuesti töösse. 

Ta kiirustas paberite läbivaatamist lõpetama mitte ainult sellepärast, et peretoas istus 
ratsakäskjalg ministeeriumist. Golovnin ootas oma sõpra APjotr Ivanovitš Rikordit, 
kes oli alles eile koos Matjuškiniga saabunud Türgist ettekandeks ja pidi sõitma täna 
tema juurde suvilasse. 

Mõte lapsepõlvesõbra saabumisest, kellega nad polnud nii palju aastaid kokku saanud, 
kiskus Vassili Mih-hailovitši tahes-tahtmata töö juurest eemale. Ta luges 
ehituseülema väga tähtsat ettekannet selle kohta, et uus, sajasuurtükiline laev on 
vettelaskmiseks valmis, viimase ehitamine — nagu paljude teistegi laevade ehitamine 
sel perioodil, kus tema juhtimisel taastati uputuse tagajärjel hirmsasti kannatada 
saanud Balti mere .laevastikku — oli läinud talle maksma nii palju vaeva, jõu- 
pingutusi ja äärmist pahameelt tšinovnikliku rutiini vastu. Ent kogu aeg nägi ta 


kujutluses selle kolmeteki-lise vaskplaatidega kaetud hiiglase kõrval väikest kadetti 
Petja Rikordit kurva näoga, Dõbini raske saabas ühes ja saapahari teises käes. 

See oli olnud rohkem kui nelikümmend aastat tagasi, aga kurva vaatega väikese 
poisi kuju seisis tal alles 

elavana silme ees. Nii selged, ajast kustutamatud on » lapsepõlvemuljed! 

Nüüd on seesama Rikord juba viitseadmiral ja juhatab eskaadrit, mis peksis türklasi 
Arhipelaagis ning on saanud kuulsaks Dardanellide blokaadiga. 

Vassili Mihhailovitš lõpetas kiiresti oma töö ja enne kabinetist lahkumist võttis 
raamatukapist oma teoste viis nahkköidet ning hakkas kirjutama tiitellehele oma sõbra 
jaoks pühendust. 

Need rasked köited haarasid tema märkmeid ümbermaailmareisidelt «Dianal» ning 
«Kamtšatkal» ja vangipõlvest Jaapanis, materjale Vene Ameerikas asuvate valduste 
uurimisest, töid Kuriili saarte ja tema poolt külastatud maade rannikute kirjeldustega, 
geograafilisi uurimusi ja lõpuks kirjeldusi peamistest laevahukkudest, mis olid 
leidnud aset Vene ja välismaa laevastikes. 

Seda juhtus harva, et ta kinkis kellelegi oma raamatuid. Tagasihoidlikkus, mis 
mõnikord ületas igasugused piirid, hoidis iga kord ta kätt tagasi. 

Senini oli ta armastusega pühendunud geograafia, maadeuurija ning Vene laevastiku 
teoreetiku teaduslikule tööle, teenis laevastikku oma teadmiste, energia ning 
vahvusega ega julgenud ikka veel pidada omaks seda osa, mida talle omistasid mitte 
ainult tema kodumaa, vaid ka muu maailma meremehed ja õpetlased. 

Ent tegelikult oli see osa tõepoolest tähtis ja selles oleks võinud ka Vassili 
Mihhailovitš ise mitme näite põhjal veenduda. 

Vene Teaduste Akadeemia oli valinud ta oma alatiseks korrespondeerivaks liikmeks. 
Hollandi ja Inglismaa mereasjanduse teaduslikud ühingud lugesid endile auks olla 
temaga kirjavahetuses. 

Teda nimetati esimeseks vene kapteniks, kes oli sooritanud vene meistrite poolt 
ehitatud laevaga nii ohtliku ümbermaailmareisi. 

Esimese teadlasena oli ta andnud Kuriili saarestiku lõunapoolsete saarte kirjelduse, 
parandanud ja täpsustanud kaarti. 

Tema nimega olid tähistatud paljud geograafilised kohad: laht ja väin Beringi mere 
idaosas, Kuriili saarte 

Raikoke ja Matua vaheline väin, neem Põhja-Ameerikas ja mägi Novaja Zemljal 
Matotškin Sarist ida pool. 

Euroopa õpetlaste seas oli tema üheks esimeseks meresõitjaks, kes lähemalt tutvustas 
kogu tsiviliseeritud maailma jaapanlaste elu ja kommetega, nende riigiga, 
ühiskondliku korraga ja selle tol ajal peaaegu tundmatu, juurdepääsmatu ning 
saladusliku rahva eluga. 

Arvatavasti polnud Euroopas keelt, millesse poleks olnud tõlgitud tema kirjeldus 
vangistusest Jaapanis. Teosele oli ta andnudki pealkirjaks «Jaapanlaste juures vangis 
aastail 1811 —1813». 

Muide, peale teadlase-maadeavastaja täpsete ja elavate tähelepanekute leidsid vene 
lugejad selles suurepärases raamatus haruldase sõnakunstiandega kirjaniku teose. 
Vassili Mihhailovitš oli valitud Vene Kirjanduse, Teaduste ja Kunsti Harrastajate 
Ühingu liikmeks. 

Harkovi ülikool valis ta oma liikmeks. 


Ja siiski, hoolimata nendest silmanähtavatest teenetest vene teaduse ja meresõidu ees 
kirjutas Vassili Mih-hailovitš praegu oma raamatutesse pühendusi teatava 
kohmetusega. 

Ta tegi seda üksnes oma parima sõbra, oma lapse-põlvesõbra jaoks. 

Kui Vassili Mihhailovitš kirjutas pühendust viimasele köitele, kostsid ukse tagant 
valjud hääled ja sammud. Kabineti uks prahvatas lahti ja märgatavalt hõbedaste 
juustega ning kõhnenenud, lõunapäikesest pruunistunud näoga Pjotr Rikord tormas ta 
käte vahele. 

Tema selja taga seisis heasüdamlikult ja rahulikult naeratades ning just nagu oma 
järjekorda oodates kaptenleitnant Matjuškin — Rikordi eskaadrisse kuuluva ja juba 
mitu korda Türgi laevadega abordaažis Käinud sõjalaeva komandör. 

Sellegi kohtumise puhul, niisamuti kui omal ajal Hakodates Jaapani vangistusest 
pääsemisel, hoidsid sõbrad teineteise kätt ning külvasid vastastikku teineteist üle 
küsimustega. 

Vassili Mihhailovitš andis kallile külalisele oma teosed, kusjuures viimase köite 
pühendus oli niivõrd värske, et läks ettevaatamatust varrukapuudutusest laiali. 

Seejärel suudlesid nad uuesti. Rikord märkas oma sõbra tublisti hallinenud pead ja 
ütles: 

«Ja-ah, vanamees! Aga hingelt oleme me sinuga veel noored ja teeme veel mõndagi 
ära isamaa heaks. Eks ole tõsi, mu sõber Vassili Mihhailovitš?» 

Kui Vassili Mihhailovitš kaisutas Matjuškinit ning soovis talle õnne lahingulise edu 
puhul, tähendas see heasüdamlikult: 

«Aga kas mäletate, Vassili Mihhailovitš, kuidas te kahetsedes tahtsite mind Inglismaal 
laevalt maha kirjutada? Sellest ajast, jumala eest, ei ole mul enam kordagi merel süda 
pahaks läinud. Tõesti toredasti hirmu-tasite te mu seekord kogu eluks ära ja tegite 
minust paugupealt meremehe!» 

Lõunalauda istuti sel päeval tavalisest hiljemini, sest oodati Litket, kes oli Rikordi ja 
Matjuškini saabumisest kuuldes lubanud samuti tulla. 

See Vassili Mmhailovitši õpilane, lõbus vembumees, kes noorukina nähtavasti oli 
olnud saatuse valulapseks, oli hakanud eriti kiiresti tõusma. Meenutades tema suuri 
võimeid õppimiseks, oli Golovnin ministri ees tungivalt taotlenud, et Litke saadetaks 
Novaja Zemlja ranniku kirjeldust koos+ama. Neli reisi Novaja Zemliale ia tema poolt 
esitatud kirjeldus ranniku kohta olid otsekohe toonud noorele geograafile ning 
maailmarändurile suure kuulsuse. 

Pärast mitmeid sõite Novaja Zemljale oli ta jõudnud laeval «Seniavin» sooritada veel 
uue ümbermaailmareisi Beringi merele, kus ta kolme aasta jooksul oli kogunud nii 
palju teaduslikku geograafilist materjali, et ta osa sellest oli sunnitud üle andma 
teiste'e teadlastele. Ta tööde eest autasustati teda täieliku Demidovi auhinnaga. 
Praegu elas Fjodor Petrovitš Litke Peterburis, kus ta jätkas töötamist tema poolt 
merereisil kogutud materjalide kallal, ja külastas vahetevahel Golovnini, kelle vastu ta 
kogu eluks oli säilitanud austuse ning kiindumuse. 

Matjuškin ootas Litke ilmumist erilise kannatamatusega. Koos temaga oli ta jaganud 
kahe aasta jooksul oma esimesi ebaõnnestumisi mereasjanduses. Ja veel 

suurema kannatamatusega ning erutusega ootas teda Jevdokia Stepanovna, kes lootis 
tema kaudu saada viimaseid, enam-vähem usaldatavaid teateid pealinnas möllavast 
koolerast. 


Ta oli mehe ning laste pärast tugevasti ärevil ja silmitses neid kogu aeg rahutult ning 
uurivalt. 

Eile õhtul oli ta teenijate kaudu teada saanud, et koolera levib Peterburis kiiresti, et 
inimesi sureb sadadena, eriti töölisrahva seas Fontankal, Mõikal ja kanalite ääres. 
Tund aega tagasi oli toatüdruk Aksjuta jutustanud talle, et eile oli leitud Fontankal 
küttepuude laadungiga pargas, mis oli täis surnuid. See pargas olevat viidud öösel 
Neevale teisele poole Vassili saart Admirali-teedi-poolega ühendavat silda, süüdatud 
põlema ja lastud allavoolu liikuma; õnneks oli tuul olnud Laadogalt. 

«Niisugust asja ei või olla!» hüüdis Jevdokia Stepa-novna. «Aga ära sa sellest lastele 
jutusta, et neid mitte hirmutada. Haigus võib tulla ainuüksi hirmustki.» 

Sellel põhjusel polnud majas küll veel keegi haigestunud, kuid niisuguseid jutte oli tol 
ajal palju. 

Vaevalt oli Litke kohale jõudnud, kui Jevdokia Stepanovna, kes andis talle aega ainult 
vanade sõprade tervitamiseks ja paari sõna vahetamiseks, pöördus tema poole 
küsimusega: mis toimub Peterburis. 

«Meie aasia külaline peremehetseb pealinnas kõikjal,» vastas Litke. «Rahvast sureb 
tuhandetena, eriti kanalile ääres, kus juuakse musta vett. Kuid koolera on valinud 
endale juba palju ohvreid ka sõjaväelaste, vaimulike, teenekate inimeste ning rikaste 
seast, isegi kõrgema kihi hulgast.» 

Ja ta nimetas ühe koolerasse surnud kindrali, ühe parunessi, kahe vürsti ja isegi 
sõjaväekiriku ülem-preestri nime. 

«Mu sõbrad, ei maksa sellest palju rääkida,» katkestas teda Golovnin, kes märkas oma 
naise kahvatunud nägu. «Räägitakse, et haiged on kõigepealt need, kes kardavad 
haigeks jääda. Mul kartis laevaehituse osakonnas üks lauaülem sedavõrd 
kooleraepideemiat, et käis ringi kinniseotud suuga, üleeile aga suri ta tunni aja 
jooksul, side huultel. Joome õige parem kalgani nastoikat — on olemas niisugune 
taimejuur, mida veetakse sisse 

Kaukaasiast. Räägitakse, et see aitab koolera puhul hästi. Ja istugemgi siis lauda.» 
Peremehe ettepanekul jõi iga külaline hõbedase topsi täie maitselt sugugi mitte 
vastikut ja värvuselt kanget teed meenutavat kalgani nastoikat. Seejärel maitsti 
suitsusiiga, mille endine Tiška, praegune kammerteener Tihhon Spiridonovitš oli 
toonud pealinna kauplustest. Kuna ta ise sellest suupistest lugu pidas, polnud ta see- 
juures hoolinud mingisugusest koolerast. 

Hiljem joodi veel, lasti hea maitsta arvukail suupisteil ja valgete kinnastega Tiška, kes 
oli samuti juba hallipäine, kuid hoidis ennast endist viisi sirgelt nagu esimese järgu 
madrus, hakkas jagama külalistele puljongi-taldrikuid. Rikord märkas, et tema kõrval 
seisavad kahed kasutamata lauanõud. 

«Jevdokia Stepanovna,» pöördus ta perenaise poole, «nähtavasti ootasite te veel 
kedagi? Miks siis lauda istumisega nii kiirustati?» 

«Ma ei oodanud kedagi,» vastas perenaine nukralt. «Need nõud on äraolijate jaoks — 
minu venna Feo-pempti ja Ferdinand Petrovitš Vrangeli jaoks, keda me kõik 
kahtlemata oleksime tahtnud täna endi keskel näha. Ardaljon aga on maal.» 

Minut aega valitses üldine vaikus — austuse märgiks eemalviibijate vastu, kahetsuse 
märgiks, et neid siin ei olnud. 

Kõik teadsid, et noor leitnant Lutkovski oli olnud segatud dekabristide liikumisse ja 
saadetud teenima Astrahani flotilli, mida loeti sel ajal mereväe Siberiks. 
Esimesena häiris seda vaikust Litke. Ta teatas järsku nii ootamatu uudise, et kõik 
pidid peaaegu püsti kargama. 


«Härrased! Ma ei saa teiega seda jagamata jätta — omavahel muidugi!» ütles ta 
pidulikult ja teatava saladuslikkusega. «Neil päevil teatati mulle kõige kõrgemalt 
poolt suure saladuskatte all, et valitseja arutab projekti kutsuda mind ... mis te arvate, 
missugusele kohale? Troonipärija suurvürst Konstantin Nikolajevitši kasvatajaks! 
Mõistate! Niisugune saatus endise logardi-mitšmani jaoks pole just väga nigel,» 
lõpetas ta nagu tavaliselt naljaga. 

Laskmata oma kuulajail toibuda sellest rabavast teatest, lisas Litke, nüüd juba otse 
Jevdokia Stepanovna ja Golovnini poole pöördudes: 

«Loodan, et te pole minu peale pahased, Jevdokia Stepanovna ja Vassili Mihhailovitš, 
kui ma teatan teile veel midagi. Kui mult eraviisiliselt küsiti, kas-ma olen nõus ja kas 
ma pean nii kõrgele kohale asumist endale jõukohaseks, siis vastasin ma pärast 
mõningast järelemõtlemist jaatavalt, kuid lisasin seejuures, et ma tahaksin sellises 
tähtsas töös näha oma abilisena Feopempt Stepanovitš Lutkovskit, kes on ületamatu 
paljude keelte tundmises. Ma tean, kui kallis on see inimene teile mõlemale.» 
«Tänan, Fjodor Petrovitš, heasoovliku meelespidamise eest,» ütles Golovnin erutust 
maha surudes. 

Jevdokia Stepanovna kahvatu nägu kattus rõõmu-punaga ja ta ütles täielikult 
tasakaalu kaotades: 

«Kuidas siis nii, Fjodor Petrovitš? Te ju teate, milles teda kahtlustati... Tatištšev, aga 
võib-olla valitseja isegi.» 

Litke lõi ainult käega. 

«Kallis Jevdokia Stepanovna!» vastas ta. «Sel ajal ei jäänud meie, noored inimesed, 
keegi kõrvale, kaasa arvatud ka mina ise. Või arvate teie, et teie ab:kaasa Vassili 
Mihhailovitš — olgu see ainult meie vahel öeldud — seisis nendest ringkondadest 
kaugemal kui Feo-pempt? Aga tuletagem meelde, kes luges meile noortele 
erumitšman Meresõitja nime all oma mure- ja paha-meelemõtteid Vene laevastiku 
olukorra ja Venemaa korra kohta. Las ta püüab eitada, et teda päästis ainult auk 
noodas, millega Tatištšev ja Bludov püüdsid tol ajal seda ohtlikku kalakest.» 

Nende sõnade juures pöördusid kõikide pilgud elevuse ja hämmastusega, Jevdokia 
Stepanovna pilk aga ärevusega majaperemehed. Kuid tema ainult naeratas oma 
elavate, endiselt säravate mustade silmadega ega lausunud sõnagi. 

Kui oli joodud Litke ja Vrangeli terviseks, ütles Rikord: 

«Lubage nüüd ka mul tõsta klaas meie ühise sõbra Vassili Mihhailovitš Golovnini 
terviseks, kes avas meile 

kõigile tee edule, mõnedele aga ka kuulsusele. Joogem tema tagasihoidlikkuse, 
õpetuste ning suurte tegude terviseks, mis ta on korda saatnud Vene laevastiku ja meie 
isamaa hüvanguks, mida me kõik teenime. Vassili Mih-hailovitš, mu armas sõber!» 
pöördus ta Golovnini poole, hoides väljasirutatud käes pokaali. «Sa kuuled meie 
esimeste aurulaevade vilesid merel? Need on ju sinu lapsed? Mulle jutustati eile 
mereministeeriumis, et selle ajaga oled sa neid ehitanud juba kümme, peale selle ligi 
poolteistsada purjekat ning muud laeva.» 

Kuid Vassili Mihhailovitš peatas naeratusega oma tulise sõbra ning hakkas 
meenutama korpust, kadeti-aastaid ja värsse, mida Rikord oli armastanud luuletada. 
Kõk muutusid haruldaselt elavaks. 

«Mu sõbrad!» hüüdis Matjuškin järsku vaimustatult. «Aleksander Sergejevitš Puškin 
on kirjutanud ka niisugused värsid, kus ühes kohas pöördutakse minu poole. Kuid 
mina tervitan nendega kõiki meie meremehi, kapteneid ja lihtsaid madruseid.» 


Ta tõusis püsti, astus veranda keskele, asetas käe esimesele ettejuhtuvale toolikorjule, 
nagu kunagi ammu vanas Lutkovskite majas, ja luges ette suure poeedi kaheksa 
stroofi: 

Head teed! Head teed! Me lütseumi lävelt 

sind taevale viis uljalt sammu -— jaks, 

sestsaadik merele su rada läheb, 

oo lainete ja tormi armsaim laps. 

Sa —sirutasid kätt meil'* mere = tagant, 

meid üksnes kandsid noores südames 

ja kordasid, et lahusolek aga v 

õib-olla pikk on antud — saatusest. 

Kõik jäid mõttesse ja istusid vaikselt, sõnagi lausumata. 

Laiali sõideti valges öös, millest ei saanud aru, kas see sarnaneb varase 
õhtuhämarusega või esimese ao-valgusega. 

Sel ööl ei saanud Vassili Mihhailovitš kohe uinuda. Kuid ta magas hästi ja ärkas 
hommikul virgena, rahul 

sellega, et ees on veel mitu puhkepäeva armastatud perekonna keskel. 

Pärast hommikust teed võttis ta lapsed käekõrvale ja läks nendega mereranda 
jahitama, kuid hakkas tee peal ennast halvasti tundma ja pöördus tagasi koju. 
Kell üksteist hommikul oli Vassili Mihhailovitšil esimene koolerahoog, mida ta pidas 
lihtsaks seedimis-häireks, ja võttis tavalisi koduseid ravimeid. 

Kuid juba tunni aja pärast algasid tal kohutavad krambid. 

Kell neli samal päeval, 30. juunil 1831. aastal, sõitis tema suvemaja väravast välja 
surnuvanker tõrvatud puusärgiga, milles lebas vaevalt'jahtuda jõudnud, lubjaga üle 
puistatud laip. 

Kirstu järel, hoides kinni mustaks värvitud vankrist, mille eest kõik vastutulijad 
õudusega kõrvale põikasid, kõndis kartuseta ainult üks ilma mütsita ja norus peaga, 
vana madruse välimusega mees. 

See oli Tiška. 

Kedagi teist Vassili Mihhailovitši nii rutakate matuste juures ei olnud — igasugused 
surnusaatmised olid kõige rängemini keelatud. Teda ei saanud saata isegi Jevdokia 
Stepanovna, kes neil tundidel heitles lakka-matuis hüsteeriahoogudes ja viis oma 
pidurdamatu meeleheitega täielikku abitusse tema juures viibiva arsti. 
Hoolimata sellest, et vahid Tiškat mitu korda vankri juurest minema ajasid, saatis ta 
siiski oma kaptenit viimsel reisil ja viskas peotäie mulda tema tõrvatud kirstule, mis 
oli tugev nagu laev. 

Golovnin maeti koolerakalmistule, mida hiljem hakati nimetama Mitrofanijevski 
surnuaiaks. 


VÄHETUNTUD SÕNU JA TERMINEID 


Abordaaž — merelahingu vorm, kus vaenulised sõjalaevad seisavad, parras parda 
vastu, ning meeskonnad astuvad käsitsi-võitlusse. 

Admiraliteedi-kolleegium — Peeter 1 ajal moodustatud keskne mereasjandust juhtiv 
organ. Hiljem muudeti kolleegiumid ministeeriumideks. 

Admiraliteet — 1. Mereväge juhtiva kõrgema ametkonna 

nimetus paljudes riikides (Inglismaal, Prantsusmaal jne.); 

2. Sadamalähedane rajoon, kus paiknevad laevaehilustehased, 

ellingid, sõjalaevade varuštuslaod; 3. Admiraliteedi-hoone Peter- 


buris (eliit. 1811. a.); käesolevas teoses käsitletud ajal asus 

seal Mereministeerium. e 

Baidaar — lahtine, nahaga ületõmmatud kaubaveopaat, mis mahutab kuni 40 
inimest. 

Bakk — laeva ülemise teki eesmine osa. 

Besaanmast — kõige ahtripoolsem mast laevas. 

Bombardiir — vanema suurtükiväelase aukraad. 

Botlordid— pikad pealt laiade avadega säärikud. 

Bramteng — tengidega masti kolmas osa: alumine — mast, teine — teng, kolmas — 
bramteng. 

Elling — laevade kuivaletõmbamiseks ja vettelaskmiseks tarvitatav laugjalt kaldalt 
vette kulgev rööbastee, millel liigub madal vanKer või alus. Elling on ka laevade 
ehitamise paigaks. 

Falkonett — väikesekaliibriline vanaaegne suurtükk, mis tulistas tinakuulidega. 
Flotill — väikestest sõjalaevadest koosnev üksus jõel, järvel või ka rannalähedases 
piirkonnas merel. 

Fokk — alt esimene raapurjeka grootmasti puri. 

Fregatt — purjelaevastiku perioodil kolmemastiline täisraapurje-kas; peamiselt 
luureks kasutatud kiirsõjalaev, millel suurtükid asusid ainult ülemisel tekil. 
Galeer — VII saj. Kreekast pärinev 50—120 aeru abil liikuv sõjalaev. Keskajal hakati 
kasutama ka purjesid (2—3 masti). Suurtel galeeridel ehk galeassidel oli kuni 70 
suurtükki. Galee-ridel olid sõudjaiks peamiselt orjad, sõjavangid või sunnitöö-lised. 
Gallione— suurtest galeeridest kujunenud purjelaeva-tüüp, harilikult 2 mastiga 
ja kolmnurksete ladina purjedega. Olid tarvitusel peamiselt keskajal Vahemerel. 
Gall1on— vedeliku mõõtühik, mille suuruseks arvestatakse Inglismaal ca 4,5 
liitrit. 

Gardemariin — tsaari- Venemaal kadetikorpuse vanemate klasside kasvandik. 
Groolmast — peamast ehk suurmast, eest lugedes teine, kõige 

pikem mast purjelaeval. 

Güüs— erivärvuseline plagu, mille esimese ja teise astme sõjalaevad tõmbavad 
ankrus ja kai ääres seistes vööri lipuvardasse. 

Halss— laeva kurss tuule suhtes; näiteks sõidab laev vasakul halsil, kui tuul puhub 
vasakust pardast. 

Harrikaan — vene meremeeste seas inglise keele järgi kasutusel olnud sõna orkaani 
kohta (inglise k. hurricane). 

Insurgendid — Ladina-Ameerika maades kasutatud nimetus ülestõusnute või 
mässajate kohta. 

Inlrepell — abordaažilahinguis kasutatud lühike kirves. 

Kaabeltau — jäme tross, mida kasutatakse ankruköieks, teiste laevade pukseerimisel 
jne., mille normaalseks pikkuseks on 0,1 meremiili ehk 100 6-jalast sülda. Sellest on 
tulnud ka mereasjanduses kasutatav pikkusemõõt. 

Kajur— polaaralade koerarakendi juht. 

Kambüüs — köök laeval; üks tekil asuvaid pealisehitusi. 

Karree — liinitaktika ajajärgu jalaväe lahingurivistus rindega neljale küljele; kasutati 
peamiselt ratsaväerünnaku vastu, tulirelvade arenemisega kaotas oma tähtsuse. 
Karronaad — vanaaegne lühiraualine laevakahur. 

Kas teil — sõjalaeva ülemise teki osa keskmise ja viimase masti vahel, paik 
ametlikeks toiminguteks, ka paraadide korraldamiseks. 


Klaas — laevadel antav ajasignaal, täistunnil paarislöögid, pooltundidel üksik löök. 
(Nimetus — klaas — pärineb liivakellade kasutamise - ajast.) 

Kliiver — kolmnurkne cespuri, asub eespool esimest masti. 

Kl1üüs— ümar avaus laeva pardas, millest käib läbi ankrukett või -tross. 
Korsaar — mereröövlite laeva kapten, mereröövel, piraat. 

Korti k — mereväeohvitseride paraadvormi juurde kualuv lühike külmrelv. 
Nõukogude Liidus kannavad kortikuid mere- ja lennuväeohvitserid. 

Korvett — purjelaevastiku perioodil väiksem fregatilüüpi sõjalaev, mida kasutati 
luureks ja kulleriteenistuseks, mõnikord ka ristlejana. 

Kubrik — meeskonna ühine eluruum (kui meeskond ei ela kajutites). XVIII sajandil 
nimetati kubrikuks orloptekki — suure purjelaeva alumist tekki vööris. 

Lafett — alus, millele asetatakse suurtükiraud ja sihtimis-seadmed. 

Leier — purjelaevas tormi ja suure lainetuse puhul kasutatav üle teki pinguli 
tõmmatud tross, millest liikumisel kinni hoi-I] takse. 

Logi — laeva poolt läbitud tee ja laeva kiiruse määramise riist. 

Miin — maaalune galerii või kaevanduse õõnestee. 

Niello — kullassepakunstis kasutatav hõbedaste esemete kaunistamine musta 
vaabaga, millega täidetakse graveeringute süvikud. 

Ots — meremeeste keeles tross, nöör või köis, näit. ankruots — köis, mille küljes on 
ankur; poiots — köis, millega laev kinnitatakse poi külge jne. 

Paut— purjelaeva pööre vastu tuult nii, et laev läheb ühelt halsilt teisele üle. 
Pe>li ng — mingi eseme suund laevalt; nurk kompassi nõela ja 

esemele võetava suuna vahel. Poireep — tross, mis ühendab poid ankruga. 
Poolluu 1 — tuul, mis puhub laeva purjedesse küljelt (umbes 90° nurga all 
sõidusuunale). 

Pooltuulc kurss — laeva kurss, mis on tuule suuna suhtes 90° all. 

Porutšik — noorema ohvitseri aukraad Vene sõjaväes. 


Prikk — kahemastiline täisraapurjekas. 

Pukspriit— purjelaeva vöörist ette väljaulatuv puu, mille külge kinnitatakse 
eespurjed. 

Purjepeelestik (ka rangout) — (sõna-sõnalt «ümmargune puu») taglase 


puitosad (mastid, raad, poomid, tengid jne.). 

Puu p— ahtri ülatekk. 

Rehv, rehvid — üks või mitu purjes poomiga paralleelselt asuvat rida lühikesi 
sidumisnööre (nimetatud ka rehvirihmadeks), mille abil võib purje pinda vähendada; 
vastavat tegevust nimetatakse rehvimiseks või rehvide sissevõtmiseks. 

Rikošett — mürsu või kuuli tagasipõrkamine. Rikošett-laskmine — tulistamine 
Šrapnelliga või granaadiga nii, et mürsk lõhkeb pärast rikošetti lendjoone tõusul. 
Rostvärk — ülemisel tekil asuv tavaliselt sõrestikuline pealisehitus päästepaatide ja 
varu-taglaseosade hoidmiseks. 

Ruupor — mereasjanduses kasutatav kõnetoru. 

Saaling—nasti või marsitengi ülemisel otsal asuv rõhtpinnake, masti ja tengi 
või marsitengi ja bramtengi ühenduskohta tugev-dav ristpuu. 

Samurai — sõduriteklassi liige vanas Jaapanis. Neil oli õigus pidada sõjalisi ja 
riiklikke ameteid. Samuraid allusid rangele aukoodeksile. 

Spring — ankrus seisva laeva ahtrist välja viidav ja ankruköie külge kinnitatav lisaots, 
mille abil on võimalik laeva asendit tuule suuna suhtes muuta. 

Staaksel — kolmnurkne eespuri. 


Svaaber — lahti harutatud köieotsast, niinest või puuvillaniiti. dest valmistatud suure 
pintsli taoline pika varrega põrandahari, mida kasutatakse laevateid pesemiseks. 
Sõlm — laeva kiiruse mõõtühik. 1 sõlm=1 meremiil tunnis. 

Taavet ehk daavet — seadeldis; mille abil paadid tõstetakse laeva pardale ja mille 
otsas nad seisavad. 

Vandid — seisva taglase köied, millega kinnitatakse maste, tenge ja bramtenge 
külgedelt. 

Varpankur — väike ankur, mida kasutatakse mitmesugustel eesmärkidel laeva 
edasihaalimisel, madalikult lahtitõmbamisel - jne.; et vältida laeva keerlemist ankrus 
seistes (tuule või hoovuse tõttu), viiakse varpankur lisaks ahtrist välja. 

Vimpel — sõjalaeval pikk kitsas kalasabalõpuline lipp, mis .istetakse grootmasti; 
kaubalaeval kolmnurkne lipp, mis näitab laeva kuuluvust ühele või teisele 
kompaniile. 

